
I. Propovijed. 


Prva nedjelja adventa. 


Četvrti članak vjere. 


»Mučen pod Poncijem Pilatom, razapet, umro i 
pokopan.“ 


O plodovima muke i smrti Isusove. 


»Onda će vidjeti Sina čovječjega u 
oblaku s velikom moći i slavom« (Luk. 
20, 27). ' 

|) ana eto opet stojimo na pragu nove crkvene godine, 
jer kako znadete, crkva ne počinje godine prvim siječnom, već 
prvom nedjeljom adventa. Advenat je latinska riječ i znači do- 
lazak, t. j. dolazak Isusa Krista na zemlju za naše spasenje. 
Vrijeme adventa traje četiri tjedna na spomen onih 4000 go- 
dina, koje su prošle, dok se javio našim praroditeljima obećani 
Spasitelj. Crkva je sv. adventsko vrijeme zato ustanovila, da 
se mi na dolazak Isusov. kojega spomen na Božić svečano 
svetkujemo, dostojno pripravimo. Isus Krist dakako sada više 
ne dolazi na svijet, da nas spasi, više se ne rodi, da za nas 
trpi i umre; jer djelo spasenja je svršeno. Ali da mi postanemo 
dionici milosti spasenja, to mi moramo, kao ljudi prije dolaska 
Isusovog, dostojne plodove pokore donijeti. Uvijek je vrijedila 
i vrijedi riječ Spasitelja božanskog: »Ako ne budete pokore 
činili, svi ćete zajedno propasti« (Luk. 13, 3). Baš zato je ad- 
ventsko vrijeme, vrijeme pokore. Zabrana svih svjetskih zabava, 
Propis posta u petak i srijedu, ljubičasta boja kod službe božje 
i još druge razne naredbe crkve jasni su dokaz, da u adventu 
moramo pokoru činiti. I evangjelja, koja se čitaju na četiri ad- 
ventske nedjelje, sadržaju ili razloge ili poticala na pokoru. 

Katehetičke propovijedi III. 1 

Vrlo važan razlog pokore imademo u današnjem sv. evangjelju, 
koje radi o koncu svijeta i zadnjem sudu. Crkva nam dovikuje 
u tomu evangjelju: »Promislite dobro djeco, što vas čeka, nebo 
i zemlja će jednoć propasti, sve što čovjek toliko ljubi, za čim 
toliko željno teži, radi čega Boga tako teško vrijegja, u prah 
i pepeo će se pretvoriti, Isus Krist će doći, božanski Sudac sa 
velikom moći i slavom, te nas na najstroži račun povući radi 
života i djelovanja našega. Jao onim onda, koji radi vremenitog 
zaboravljaju vječno i dragocjene dane svoga života sprovode 
u grijesima i opačinama, prokletstvo božanskog Suca i vječna 
propast će ih stići. Sjećajte se dakle konca i živite tako, da 
budete mogli opstati u veliki dan suda.« 

Tu ozbiljnu opomenu naše sv. Majke crkve slijedimo i 
nastojmo oko bogobojaznoga i skrušenoga života. Jesmo li 
svršenu godinu mnogim grijesima okaljali, to odlučimo sa svom 
ozbiljnosti sljedeću bolje upotrijebiti. Sada je još vrijeme mi- 
losti; Isus Krist se još ne javlja kao naš Sudac nego kao naš 
Spasitelj i Posvetitelj, on nam je priprayan udijeliti plodove 
spasenja darežljivom rukom, budemo li činili pokoru radi naših 
grijeha. Te plodove našega spas enja mi ćemo promo- 
triti, pošto smo prošlih nedjelja povijest muke i smrti Isusove 
u kratko razmatrali. Katekizam kaže: Isus Krist je hotio 
trpjeti i umrijeti, da zadovolji pravdi božjoj za 
naše grijehe, te nas tako spasi i blažene učini. Za- 
dovoljština dakle za naše grijehe i po njoj postignuće spasenja 
i posvećenja plodovi su muke i smrti Isusove. Danas ćemo 
govoriti o zadovoljštini. 

1. U čemu sastoji zadovoljština Kristova? 

2. Zaštoje samo Krist mogao zadovoljiti? 

3 Jelizazadovoljštinu nužno bilo da Krist 


tako mnogotrpi? 

Zadovoljština Isusa Krista u tomu je, što je 
On mjesto nas božanskoj pravdi za sve grijehe i 
kazne, koje smo mi zaslužili, zadovoljio. 

Nama je najstroža dužnost, Boga štovati, ljubiti ga i slu- 
šati, th On je naš Gospodar i Stvoritelj, naš preljubezni Otac 


. 


=a.= 


migar s s 

i Dobročinitelj, komu sve, što imamo i jesmo, zahvaljujemo. 
On takogjer na to strogo gleda, da mu mi čast, ljubav i po- 
slušnost izkazujemo. »Sin«, kaže On kod proroka, »štuje svoga 
oca i sluga svoga gospodara, jesam li ja Otac, gdje je moja 
čast? Jesam li ja Gospodar, gdje je strah pred menom ?« (Malah. 
1, 6). A Mojsija govori u ime božje: »A sada, Izrajelu, što traži 
Gospodin, Tvoj Bog, od tebe, nego da se Gospodina, Boga 


* svojega bojiš i njegovim putevima ideš i njega ljubiš i: svomu 


Gospodaru, svomu Bogu od svega svoga srca i od sve duše 


. svoje služiš« (5 Moj. 10, I2—13). A_ Isus Krist sam kaže, da je 


prva i najveća zapovijed, Boga nad sve ljubiti (Mark. 12, 29 
do 30). A što mi činimo kad griješimo? Štujemo li Boga? Ne, 
nanašamo mu dapače najveću uvredu, kad mu koji stvor kaku 
kukavnu zabavu, jednostavno ništa pretpostavljamo. Ljubimo 
li ga? Ne, ta mi činimo ono, što mu se ne dopada, što On nad 
sve mrzi, što ga najviše žalosti i vrijegja. Slušamo li ga? Ne, 
mi našu volju vršimo proti njegovoj, mi dižemo proti njemu 
zastavu bune, i ne priznajemo ga više našim Gospodinom i 
Vladaocem, Što odatle slijedi ? Očito to, da je svaki grijeh dug, 
jer mi, kad griješimo, Bogu oduzimamo, što smo mu po pravu 
dužni, čast, ljubav i posluh. Zato se naši grijesi u sv. pismu 
nazivlju dugovi. Tako molimo mi svaki dan: Otpusti nam duge 
naše kako mi otpuštamo dužnicima našim.« Tako u paraboli o 
nemilosrdnom slugi, koji je dugovao svomu gospodaru 10.000 
talenata, pod kojim dugom opet moramo razumijevati naše gri- 
jehe. Kao što je dakle, n. pr. koji tat, razbojnik, dužan, vla. 
niku ono, što mu je nepravedno oteo, povratiti, tako je i za 
Biao najstroža dužnost, Bogu platiti dug grijeha ili drugim rije- 
čima, njemu zadovoljiti za to, što smo mu zanijekali dužnu 
čast, ljubav i podložnost. Jer je svaki grijeh velika grdoba proti 
Bogu, jer on u sebi sadržaje malocijenjenje i prezir njegovog 
klanjanja dostojnoga Veličanstva, sramotnu nezahvalnost prema 
njegovoj očinskoj dobroti, bunu proti njegovom neograničenom 
gospodstvu, to, zaslužuju kaznu. Bog mora grješnike kazniti, 
Bo traži njegova neizmjerna pravda, koja je grijehom povrije- 
gJena. Tako mi prema Bogu imademo dvostruki dug, dug gri- 
Jeha i dug kazne, ili drugim riječima, mi smo dužni bosa sa 
grijeh dati zadovoljštinu. 

Eto dakle taj dvostruki dug grijeha i kazne naš je pre- 


* 


4 


ljubazni Spasitelj Isus Krist svojom mukom i smrti isplatio : što 
bi mi bili morali učiniti, to je on učinio, On je mjesto nas bo- 
žanskoj pravdi za naše grijehe i kaznu zadovoljio. Sliku te za- 
dovoljštine Kristove nalaze sv. oci u velikodušnom činu Kodra 
kralja atenskoga. Dorani: su Atenjane hametom potukli i njihov 
kraj uništili vatrom i mačem. Ne uzdajući se u pomoć ljudsku 
obrati se Kodro na proročište u Delfima, da od boga Apolona, 
za kojega su držali, da on može otkriti budućnost, dozna, 
kojim bi načinom mogao odvratiti od svoga naroda nesreću. 
Apolo je odgovorio, da će: Atenjane pobjediti, bude li njihov 
kralj rukom neprijatelja ubijen. Tu vijest doznali skoro i nepri- 
jatelji i izdali s toga strogi nalog, da nitko ne smije ubiti kralja 
Kodra. Ali on pogje kao prosti vojnik u tabor neprijatelja, za- 
metne ondje svagju i nagje smrt. Na vijest, da je Kodro ubijen, 
spopade Dorce nevjerojatna smetnja, pobjegoše, a Atena se 
spasi. U toj zgodi vidimo opisano djelo našega spasenja. Proroci 
su već više stoljeća naprijed prorekli, da će smrt lsusa Krista, 
kralja neba i zemlje, kraljevstvo pakla razoriti te ljude spasiti 
od jarma kneza paklenoga. U punoći vremena javi se u istinu 
Sin božji kao siromašan čovjek preobučen uzevši narav ljudsku, 
te u spodobi sluge živio megju nama, on pošao u neprijateljni 
tabor, t. j. u svijet, kojega knez bijaše gjavao i borio se proti 
njemu i njegovim pristašama. U toj borbi nagje Isus svoju 
smrt, jer židovi, koji ga nijesu upoznali kao Gospodina slave 
i priznati ga nijesu htjeli, razapeli ga (1 Kor. 2, 8). Ali baš 
smrt Isusova je bila, koja je gospodstvo gjavla razorila i lju- 
dima pribavila slobodu djece božje. 

Da je Isus Krist za nas zadovoljio, dokazuju sva ona 
mjesta sv. pisma, u kojima se njegova muka i smrt prikazuje 
kao plaćena otkupnina za nas. Tako piše sv. Petar: »Vi 
znadete, da nijeste prolaznim zlatom i srebrom otkupljeni, nego 
dragocjenom krvi Kristovom kao neokaljanog, bez ljage Ja- 
njeta« (1 Pet. 18—19). U istom smislu kaže sv. Pavao, da smo 
otkupljeni dragom cijenom (I. Kor. 6, 20), da nas Krist otkupio 
od prokletstva zakona, kad je sam za nas postao prokletstvo 
(Gal: 3, 13); da je on posrednik megju Bogom i ljudima, koji 
se sam dao za otkupninu za sve (Tim. 2,5—6). Kad se po tim 
i sličnim izjavama krv Kristova kao cijena prikazuje, kojom 
smo iz ropstva gjavolova otkupljeni, slijedi očito, da je Isus 


Gi) 


Krist za nas zadovoljio. Bog nam sada otpušta grijeh i kaznu 
obzirom na našega Spasitelja, koji je njegovoj pravdi najsavr- 
šeniju zadovoljštinu dao i kaže nama ujedno: »Sad sam zado- 
voljan, jer je moj Sin sve vaše dugove isplatio.« To uče i svi 
sv. oci. »Gledajmo,« kaže Kliment rimski, »uprtim pogledom 
na krv Kristovu i spoznajmo, kako je dragocjena pred Bogom 
njegova krv, što ju radi spasenja našega prolio, koja je cijelom 
svijetu milost obraćenja donjela.« Pisac lista na Diogneta piše: 
»Kad je naša nepravda postigla punu mjeru, te nas sigurno čekala 


. plaća grijeha, kazna i smrt, te je vrijeme nadošlo, koje je Bog 


odredio, da očituje svoju neizmjernu ljubav i prijaznost do 
ljudi... onda uze naše grijehe na se, i dade svoga vlastitoga 
Sina kao otkupninu, Svetoga za grješnike, Nedužnoga za duž- 
nike, Neprolaznog za prolazne, Neumrlog za smrtne.« Sv. Au- 
gustin kaže: »Spasitelj je došao i dao otkupninu, prolio krv 
svoju i tim otkupio svijet« Zadovoljština, što ju Isus Krist 
učinio, proteže se na sve grijehe, na istočnikao i na naše 
osobne grijehe. To slijedi već iz svrhe muke Isusove, On je 
trpio i umro jedino iz nakane: nas spasiti. Jer pak svaki grijeh, 
istočni i osobni grijeh, isključuje iz kraljevstva nebeskoga, sli- 
jedi po sebi, da je Isus Krist za sve grijehe zadovoljio. Ta 
istina vjere je jasnim riječima izražena u sv. pismu. »Krist«, 
piše sv. Ivan, »pomirba je za naše grijehe, ali ne samo za naše, 
već za grijehe svega svijeta« (I Iv. 2, 2). Ovdje apostol govori 
o grijesima cijeloga svijeta, kamo spadaju, po sebi se razumi- 
jeva, istočni grijeh i drugi svi osobni grijesi. Još točnije se iz- 
ražava sv. Pavao: »S grijehom jednoga nije tako kao s darom, 
osuda bo dogje iz jednoga (grijeha) na osugjenje, a milost od 
mnogih grijeha na opravdane« (Rimlj. 5, 16). Ovdje apostol 
točno razlikuje grijeh Adamov, koji smo svi baštinili i mnoge 
grijehe, koje smo sami počinili i kaže, da nas milost, koju nam 
Isus sa svojom mukom i smrti zaslužio, oslobagja ne samo od 
grijeha Adamova, t. j. od istočnoga grijeha, već i od mnogih 
osobnih grijeha. 

Naš božanski Spasitelj nije samo za sve grijehe, već i za 
sve kazne, vječne i vremenite, zadovoljio. Zadovoljio 
je za vječne kazne, koje bi morali u paklu trpjeti. To slijedi. 
iz njegove zadovoljštine za grijehe. S odvraćanjem čovjeka od 
Boga kao od svoga zadnjega cilja, u čemu naime i jest teški 

grijeh, nužno je spojeno zabačenje ili vječna kazna, Što je Bog 
mogao s ljudima drugo načiniti, nego ih od sebe za uvijeke 
odbaciti, koji o njem nijesu ništa htjeli znati? A jer je Krist 
za grijehe zadovoljio i ljude opet k Bogu doveo i s njime ih 
združio, to je tim i vječnu kaznu uništio; ta bo može samo 
tako dugo opstojati, dok je čovjek od Boga odvraćen, od njega 
rastavljen. Ali On je takogjer zadovoljio i za vremenite 
kazne grijeha, koje moramo trpjeti ili na zemlji ili u čistilištu. 
Ta zadovoljština Kristova za vremenite kazne nije u tomu, da 
mi više nikake zadovoljštine ne moramo činiti, već u tomu, da 
je On nama milost stekao, da vremenite kazne djelima pokore 
uništiti možemo. Da On za nas nije umro, to mi sa svim dje- 
lima pokore i dobrim djelima ne bi mogli ni najmanje vreme- 
nite kazne uništiti, sve naše djelovanje bilo bi tašto i bez za- 
sluga. Svojom pak smrti na križu stekao nam milost, da mi 
sa ovim dobrim djelima, trapnjom i ustrpljivošću u mukama, 
češćim dostojnim primanjem sv. sakramenata; a osobito opro- 
stima, naše vremenite kazne uništiti možemo. Ali ako božanski 
Spasitelj vremenite kazne i nije tako oduzeo, kao vječne, to 
ipak s pravom kažemo, da je za njih zadovoljio, jer je nje- 
gova muka i smrt uzrok, da za njih zadovoljiti možemo. 

U tomu dakle sastoji zadovoljština Kristova. Mi svi smo 
bili grješnici; istočni grijeh i mnogi drugi osobni grijesi tištili 
su nas, tim smo na se navukli nedopadnost božju i kaznu i 
čekalo nas vječno prokletstvo. Isus Krist je pak mjesto nas 
zadovoljio božanskoj pravdi i isplatio dug naših grijeha i kazna, 
O, neka ne progje dan, a da našemu predobromu Spasitelju 
za tu neizmjernu milost ne zahvalimo, te mu za to našu ljubav 
i poslušnost ne obećamo. A da mi veličinu te milosti još više 
upoznamo i procjenimo, to ćemo razmotriti: Zašto je samo 
Isus Krist mogao zadovoljiti za nas. 


TI. 


Nijedan čovjek na cijelom svijetu nije mogao 
božanskoj pravdi za naše grijehe zadovoljiti; to 
je mogao samo Bog-čovjek, Isus Krist. 

Kad bi bio hotio čovjek pravdi božjoj zadovoljiti za gri- 
jehe, to bi prije svega nužno bilo, da bude sam prost od sva- 

koga grijeha i posve pravedan i svet. Čovjek u grijehu, od 
Boga je rastavljen, grana otrgnuta od drva života i s toga ne 
može donijeti ploda pravednosti. A eto, posve pravednoga, 
svetoga čovjeka uzalud tražimo na svijetu; svi su bili istočnim 
grijehom okaljani te svoj život više manje kaljaju osobnim gri- 
jesima. Već radi toga nijedan čovjek nije mogao grijeh uništiti 
i Boga umiriti. Ali uzmimo, da se je u istinu našao čovjek, 
koji je od istočnoga grijeha i svakoga drugoga grijeha slo- 
bodan, kako nas to uči sv. vjera o blaž. Djevici Mariji, to on 


ipak ne bi mogao izvesti djelo zadovoljštine. Istina je vjera, 


da nitko, ni najpravedniji iz vlastite sile ne može ništa učiniti 
zaslužna pred Bogom: za vječnost. »Mi,« piše apostol, »nijesmo 
sposobni sami od sebe što misliti, sva naša sposobnost je od 
Boga« (2 Kor. 3, 5). Činimo li dakle što zaslužna, to mi činimo 
samo pomoći milosti božje, koji u nama,« kako apostol kaže, 
»djeluje htjeti i činiti po svojoj dopadnosti« (Filiplj. 2, 13). Djelo 
dakle pomirenja, već i volja, poduzeti ga, bilo bi dar dobrote 
i milosti božje, a po tom nikako zadovoljština, kojom bi se 
njegova pravda zadovoljila. 

Ali uzmimo da smo bez svakoga grijeha, posve pravedni 
i sveti, a osim toga u stanju vlastitim silama dobra, zaslužna 
djela činiti, to ipak božanskoj pravdi ne bi mogli za grijehe 
svijeta nikako posve zadovoljiti. Zadovoljština u strogom smislu 
nije drugo nego čin, kojim se onomu, koga smo uvrijedili, to- 
liko zadovolji koliko se traži, da se izjednači nepravda, ili ko- 
liko uvrijedjen pravednim načinom to tražiti može. Da Bogu 
dakle posve zadovoljimo, to bi mu morali toliko časti izkazati, 
koliko su mu ljudi svojim grijehom oduzeli ili drugim riječima, 
toliko bi mu morali isplatiti, koliko iznosi dug grijeha. Je li 
pak grijeh obzirom na čovjeka, koji ga počinja, samo nešto 
konačna, to je ipak obzirom na Boga, koji bude njim vrijegjan, 
nešto neizmjerna, jer veličina i narav uvrede ovisi o naravi 
i veličini uvrijegjenoga. To ćete tako shvatiti, ako si zamislite 
čovjeka, koji nekoga radnika ili svoga vladara napadne. Po- 
grdi li radnika, to je svakako prestupak, ali ni iz daleka nije 
tako velik, kao kad vladara uvrijedi, jer tu postaje krivac uvri- 
jede veličanstva i potpada pod veliku kaznu. U koliko je vladar 
Više od radnika, tim je veća i više kazne vrijedna nanešena 
mu uvreda. A što je vladar u prispodobi s Bogom? Ništa, 

posve ništa. Jer ako i imade veliku čast, ipak je samo stvor, 
konačno biće, a Bog je Gospodar i Stvoritelj neba i zemlje, 
biće neizmjerno, sadržaj svih savršenosti. S toga je grijeh ob- 
zirom na Boga neizmjernoga, neizmjerno zlo, dug od neiz- 
mjerne veličine. Čovjek pak, jer je samo stvor i kao konačno 
biće, može samo konačno djelovati. Jasno je dakle, da nijedan 
čovjek, koliko mu drago, ne može zadovoljiti pravdi božjoj za 
grijehe. Kao što onaj siromašni sluga u evangjelju nije mogao 
isplatiti gospodaru svomu ogromnog duga od 10.000 talenata, 
tako malo ili još manje možemo mi Bogu otplatiti duge naših 
grijeha. Di, svi ljudi zajedno i isti angjeli neba ne bi mogli 
zadovoljiti božjoj pravdi za grijeh, jer su svi samo stvorovi i 
s toga mogu izvoditi čine samo od konačne vrijednosti. U tomu 
smislu tumače mnogi sv, oci osobito sv. Augustin i sv. Bazilij 
riječi psalmiste: Brat ne spasava, ili zar spasava koji čovjek ? 
On ne može Bogu zadovoljštine dati, makar se u vijeke trudi 
i u vijeke živi (ps. 48, 8—I0). 

Zadovoljiti za naše grijehe mogao je samo Isus Krist, 
čovjekom postali Sin božji. Jer je on uistinu Bog kao Otac i 
Duh sv., to sve, što čini za spasenje ljudi, ima neizmjernu vrijed- 
nost. Kako sam već jednoć, kad sam govorio o utjelovljenju 
božanske Riječi, pobliže tumačio, moramo mi u Isusu Kristu ne 
samo božanska, već i ljudska djela promatrati, jer On nije samo 
Bog, već i čovjek. Kad je n. pr. molio, bdio, kad je trpio i 
umro, to su bila ljudska djela, t. j. takova, koja je on vršio po 
svojoj ljudskoj naravi. Ipak ova ljudska djela moramo pripisi- 
vati božanskoj osobi, jer je ona po ljudskoj naravi djelovala, 
te se njom kao s njom najuže združenim orugjem za djelovanje 
služila. Jer pak svaki čin na časti osobe, koja ga obavlja, dio 
dobiva, i prema tomu je u toliko od veće vrijednosti, čim je 
veća osoba; s toga su čini, koje je Isus Krist, Sin božji, po 
svojoj ljudskoj naravi vršio, od neizmjerne vrijednosti. Od neiz- 
mjerne cijene bila je njegova molitva, od neizmjerne cijene 
sve, što je za nas poduzeo, od neizmjerne cijene njegova muka 
i smrt. I tako je Isus Krist kao pravi Bog mogao neizmjerni 
dug, koji su ljudi grijehom učinili, isplatiti i božanskoj pravdi 
posve zadovoljiti. 

Da pak to djelo zadovoljštine izvrši, morao je Isus Krist 
biti i pravi čovjek. Ne gledeći na to, da on kao Bog nije mogao 

trpjeti ni umrijeti i u opće nikakovog ljudskog čina izvesti, 
morao je već radi toga uzeti ljudsku narav, da ljude, koji su 
sagriješili, kod Boga zastupa i njihove grijehe uništi. Po jednom 
čovjeku postali smo svi griješnici, naime po Adamu, čovjek 
t. j. jedan, koji je kao čovjek pripadao rodu ljudskomu, morao 
je biti, kojije kao drugi praroditelj dug grijeha uništio, te nas 
opravdao i posvetio. Tim, što je Isus Krist uzeo ljudsku narav, 
postao je glava cijeloga roda ljudskoga, postao je novi Adam, 
koji je svojom poslušnosti do smrti na križu, svojem duhovnom 
potomstvu spasenje donio, kao što je stari Adam svojim nepo- 
sluhom svojem tjelesnom potomstvu prokletstvo i propast pri- 
bavio. To uči apostol, veleći: »Kao što je po grijehu jednoga 
prokletstvo došlo, tako po pravdi jednoga na sve ljude dogje 
opravdanje života.« I opet: »Kao što su po neposluhu jednoga 
čovjeka mnogi postali grješnici, tako po poslušnosti jednoga 
mnogi postaju pravednici« (Rimlj. 5, 8—19). Što dakle vrijedi 
o grijehu Adama, to vrijedi o pravednosti Kristovoj. Grijeh 
Adama, našega tjelesnog praoca, postao je naš grijeh; pra- 
vednost Krista, našega duhovnog oca, postala je naša pravda, 
njegova djela su naša djela, njegova žrtva je naša žrtva. Mi 
možemo zasluge Isusa Krista kao naše zasluge prinjeti nebe- 
skomu Ocu i reći: »Eto, nebeski Oče, ove zasluge žrtvujemo 
ti mi kao bogatu naknadu za naš dug i kao savršenu zadovolj- 
štinu za naše grijehe.« I Bog je s tom žrtvom zadovoljan, jer 
je njegovoj pravdi potpuno zadovoljeno. Tako su nam zasluge 
Isusa Krista, koje si kao glava i zastupnik roda ljudskoga 
stekao, neizmjerno blago, kojima mi Bogu možemo sve isplatiti, 
što smo mu dužni, te njegovom Veličanstvu nanešenu uvredu 
posve popraviti. Kakvu zahvalnost smo mi za tu milost dužni 
našem predobrom Spasitelju? Neki Englezi zaključili na rogjen- 
dan svoga kralja sjajnu svetkovinu slaviti. Priprave za to su po- 
vjerili Moringtonu, predavši mu veliku svotu novca, veleći: »Sve 
prepuštamo tvojemu ukusu, ali božanska svečanost mora biti.« 
Kad je svečanost nadošla, ugjoše u kućuali ništa nije bilo pri- 
ravljeno. Srditi rekoše: »Moringtone, što je to,? Čini se, da sise 
malo starao za naš užitak.« Ovaj odgovori: »Vi želite božansku 
svečanost, evo je!« U taj čas otvori on vrata sobe. Tu je sjedjelo 
deset londonskih gragjana sa svojim obiteljima i gostili se. To 
Su bili ljudi, koji su nesrećom upali u dugove, pak su prema 

zakonu zemlje, jer nijesu mogli duga isplatiti, došli u tamnicu. 
Morington je dugove tih ljudi isplatio, oslobodio ih zatvora i 
priredio im gostbu. Tim su bili njegovi prijatelji vrlo ganuti i 
rekoše: »U istinu Morington, ti si nam pripravio božansku 
svečanost.« Eto taku božansku svečanost priredio nam takogjer 
naš preljubazni Spasitelj, on je dug grijeha, kojega mi ne bi 
bili mogli u sve vijeke isplatiti, za. nas isplatio, oslobodio nas 
iz ropstva gjavla i stavio u slobodu djece božje. O spoznajmo 
to preveliko dobročinstvo, koje nam izkazao i budimo mu za 
to zahvalni dok živimo. Pazimo pak, da novih dugova ne či- 
nimo, izbjegavajmo svaki grijeh i sa svom brigom čuvajmo 
blago milosti. 

Još ćemo odgovoriti pitanje: Je li za naše spasenje 
nužno bilo, da Isus Krist toliko trpi? 


III. 


Vrlo bi pogrješili, kad bi mislili, da je Isus Krist sve, što 
je od jaslica do svoje smrti na križu trpio, nužno trpiti morao, 
da zadovolji za naše grijehe. Jer je svaki njegov čin, kako sam 
prije spomenuo, kao čin božanske osobe od neizmjerne vrijed- 
nosti, to je i najmanje od njegovih djela, koje je obavio za 
naše izmirenje s Bogom, moglo sve naše grijehe uništiti i pri- 
baviti nam milost spasenja. Tu istinu izražava lijepo pjesmica 
sv. Tome: »Sveti labude, Isuse Gospodine, očisti mene nečista 
svojom krvi, kojega jedna kapljica može spasti cijeli svijet od 
svake opačine.« 

A zašto je Isus hotio ipak toliko trpjeti? Ponajprije radi 
toga, da mi tim bolje upoznamo veličinu njegove 
ljubavi. Sv. Krisostom kaže: »Svakako je dosta bila jedna 
molitva Isusova, da nas spasi, ali nije to dosta bilo, da nam 
pokaže ljubav božju. Što je bilo dosta za spasenje, nije bilo 
dosta ljubavi.« Sv. Ligorije kaže: »Isus Krist je hotio svu svoju 
krv proliti i svoj život u moru boli žrtvovati, da iz toga upo- 
znamo, kako nas jako On ljubi.« Istu istinu izriče apostol, kad 
veli: »U tomu smo spoznali ljubav božju, da je dao za nas 
svoj život« (I Iv. 3, 16). Bilo bi sigurno već mnogo, da je Isus 
Krist, Sin božji, nama za ljubav uzeo samo ljudsku narav i 33 
godine sprovodio siromašan život, Ili što bi vi sudili o kralju, 

koji bi prosjaku za ljubav sišao iz svoga prijestola i do smrti 
svoje u siromaštvu i poniženju živio? Zar ne bi rekli: Taj 
kralj ima u istinu puno srce ljubavi. A kako bi se tek divili 
tomu kralju, kad bi siromaku za ljubav poslije života punoga 
teškoća i muka najsramotniju i najbolniju smrt križa podnio! 
U istinu te ljubavi kralja k siromahu ne bi shvatiti mogli, A 
eto, Isus Krist, koji je više, neizmjerno više nego li najmoćniji 
kralj zemlje, za nas je, koji smo prema njemu manje, neiz- 
mjerno manje, nego li najsiromašniji prosjak prema svomu 
kralju, poslije života punog nevolja, progona i muka, u naj- 
većoj bijedi i boli svoju zadnju kapljicu krvi na križu prolio! 
Zar to nije neizreciva ljubav! Zar ne moramo sa sv. Bernar- 
dom uzkliknuti: »Predobri Isuse, što ti činiš? Mi bi morali 
umrijeti, a ti mjesto nas umireš? Mi smo sagriješili a ti trpiš? 
U istinu čin bez primjera, ljubav bez mjere!« Krist sam kaže: 
»Veće ljubavi od ove nema nitko, ako svoj život daje za svoje 
prijatelje« (Iv. I5, 13). Svakako je to najveći stepen ljudske lju- 
bavi, da se život žrtvuje za svoje prijatelje. Jesu li već taki 
primjeri rijetki, to ipak nijednoga ne nalazimo, da bi tko umro 
za svoje neprijatelje i uvrijeditelje. Ali što ljudi ne čine, to je 
naš predobri Spasitelj učinio, On je umro za ljude, koji su kao 
grješnici bili njegovi najveći neprijatelji i uvrijeditelji. Koja 
ljubav! Bog umire za bijedne stvorove, Bog umire za buntov- 
nike svoga kraljevstva, Bog umire za svoje preziratelje i ne- 
prijatelje! Sv. Ligorije kaže: »Da Bog sam nije izmislio taj 
način spasavanja, da za nas na križu umre, tko bi na toi po- 
misliti mogao? Ljubav sama je mogla taku misao iznaći i ona 
jedina ju mogla izvesti.« Povjesničar Ksenofon pripovijeda, da 
je Tigranes, kralj armenski, zajedno sa svojom ženom Bereni- 
kom od perzijskoga kralja Cira bio uhvaćen i od njega upitan, 
što bi on dao za slobodu svoje žene, koju je nježno ljubio. 
Tigranes bez promišljanja odgovori: »Sve i moju krv i život ću 
žrtvovati, dobi li moja žena Berenika slobodu.« Kralju Ciru se 
taj odgovor tako svidio, da je obojici vratio slobodu i opet ih 
uspostavio u njihovo kraljevstvo. Na povratku pitao Tigranes 
svoju ženu, kako joj se svidio kralj Ciro i sjaj njegovog dvora. 
Ona odgovori: »O sjaju dvora se više ništa ne sjećam, jer od 
onoga časa, kad si se izjavio pripravnim za moju slobodu dati 
krv i život, ganuta prekomjernošću tvoje ljubavi, svoje sam oči 

i misli jedino na tebe upravila, i osim tebe nijesam ništa više 
hotjela vidjeti ni misliti.« Eto, to i mi moramo činiti, što je ta 
kraljica učinila, te jedino na Onoga svoje misli i pogled upra- 
viti, koji je svoju krv i život za nas žrtvovao. Obuzeti preko- 
mjernošću njegove ljubavi srce svoje moramo osloboditi od 
svega, što se ne svigja našem predobromu Spasitelju, te mu 
našu nerazdijeljenu ljubav darovati. 

Isus Krist je na dalje hotio toliko trpjeti, da nam po- 
kaže težinu i kažnjivostgrijeha. Kako je grijeh strašno 
zlo, vidimo iz kazna, koje su u razno vrijeme neskrušene gri- 
ješnike snašle. Sjetimo se otpalih angjela. Jedan jedini grijeh 
koji su počinili, bijaše dosta, da ih Bog s njihovog prijestola 
zbacio i strovalio u pakao. Sv. Petar kaže: »Bog nije poštedio 
angjela, koji su sagriješili, već ih lancima pakla u ponor po- 
vukao i muci predao, da ih za sud sačuva« (2 Petr. 2, 4). Spo- 
menimo se grijeha naših praroditelja u raju. Radi toga grijeha 
izgubili su ne samo ljubav i milost božju, te se strovalili u bi- 
jedu i smrt, već su nanijeli cijelomu rodu ljudskomu neopisivu 
nevolju. Sjetimo se potopa za vrijeme Noe, na propast gra- 
dova Sodome i Gomore, na razor Jeruzalema i na mnoge 
druge nevolje, što ih Bog na ljude posla, sve one svjedoče o 
istini, da je grijeh preveliko zlo, kad ga Bog, kojega je biće 
sama ljubav, tako strašno kazni. Ali što je sve to u prispodobi 
sa strašnim prizorom, koji se u muci Isusa Krista pruža? Pošto 
je Isus Krist grijehe svijeta na sebe uzeo, činilo se, da ga Bog 
Otac ne smatra svojim Sinom, On s njim više ne postupa kao 
sa ljubimcem svoga srca, već kao sa zločincem smrti vrijednim. 
Bez mjere i broja predao ga udarcima, muci i bolima. Isus 
upada u taki strah, da prolijeva krvavi znoj, On bude tako du- 
boko ponižen, da vrijedi za izrod čovječanstva; s njim tako 
zlo postupaju, da naliči gubavomu; na križu trpi take boli, taku 
neutjehu, da kliče: Bože moj, Bože moj, zašto si me ostavio? 
(Mat. 27, 46). Grijeh se ne može smatrati malim zlom, kad Isus 
Krist, jedinorogjeni Sin božji, radi grijeha toliko trpi! U istinu 
Kalvarija nam jasnije kaže, nego li pakao sa svim svojim mu- 
kama, što je grijeh. Sudite sami: Kad bi kralj svoga sina, koga 
najiskrenije ljubi, radi prestupka lišio svih njegovih časti, te ga 
najokrutnije dao smaknuti, zar ne bi tim pokazao strogost svoje 
pravde i prezir zla daleko jasnije, nego li kad bi tisuće zloči- 

načkih podanika smrću kaznio ? Razmatrajmo dakle često gorku 
muku i smrt Isusovu i k srcu si uzmimo riječi, koje nam do- 
vikuje: »Ako to čine sa zelenim drvom, što će biti sa suhim ie 
(Luk. 23, 31). Ako ja Pravedni, sveti, Sin božji radi tugjih gri- 
jeha tako strašno trpiti moram, kako će biti lakoumnom, okor- 
jelom grješniku? To razmatranje će nas napuniti spasonosnim 
strahom, da ne griješimo ili ako smo sagriješili, da nastojimo 
ozbiljnom pokorom od sebe odvratiti kazne božje. Ba 
Krist je napokon hotio toliko trpjeti, da nam svojim 
krepostima dade sjajni primjer. Razmotrimo neke kre- 
posti, koje osobito vrši u svojoj muci. Kako čudesna je nje- 
gova blagost? On se dade kao zločinac uhvatiti i svezati, 
dade se čuskati, zlostavljati, ružiti, prezirati, dade se na smrt 
osuditi i razapeti, a da ne pokazuje ni najmanje zlovolje. O, 
kako bi se mi radi podnesene nepravde rasrdili, kad nam Isus 
daje tako krasan primjer blagosti! Kako: čudesna je njegova 
ljubav prema neprijateljima! On ispričava Pilata, koji 
ga tako nepravedno na smrt osudio, on naziva Judu, koji ga 
poljubcem izdao, još svojim prijateljem; on obećaje razbojniku, 
koji ga malo prije sa židovima ružio, raj; on još umirući moli 
za svoje neprijatelje; on za sve bez razlike prolijeva svoju 
krv. O, kako mi ne bi bili ništa slični našem ljubaznomu Spasi- 
telju, kad bi svoje neprijatelje mrzili, zlo im želili, njim se osve- 
ćivali i o izmirenju ne bi htjeli ni čuti? Kako čudesna je nje- 
gova ustrpljivost! On trpi neizrecive boli na tijelu i duši, 
on je, kako prorok kaže, muž boli, a ipak se nijednom riječi 
ne tuži, nijem je kao janje, koje bude vogjeno na zaklanje. A 
mi kršćani, učenici Razapetoga, zar da se radi lakoga križa, 
koji smatra Bog za dobro, da nam ga nametne, mrmljamo i 
govorimo: Moj križ je pretežak, ja ga više ne mogu nositi ? 
Kako, mi, koji smo kukavni grješnici, koji smo pakao tisuću 
puta i još više zaslužili, zar ćemo se ustručavati nekoliko kapi 
iz kaleža muke piti, koji je nedužni Isus do dna ispio ? Kako 
čudesna je njegova poniznost! On, Sin božji, dopušta, da 
s njim postupaju kao sa najgorim zločincem, da mu pretpo- 
stavljaju jednoga buntovnika i ubojicu, da mu se rugaju kao 
lugjaku, na njem izvode najpogrdniju kaznu smrti, razapeće, 
A mi da težimo za čašću, za dopadnošću svijeta, da se tužimo 
na zapostavljanje, srdimo se, ako nas tko kori ili ruži? Kako 


14 


je napokon čudesna njegova odanost u volju Oca nebe- 
skoga, s kojom trpi i umire? Kad moli na maslinovcu, da ga 
mimoigje kalež muke, odmah dodaje: »Ipak ne kako ja hoću, 
već kako ti hoćeš« (Mat. 26, 39). Još u času svoje smrti kliče 
pun odanosti: »Oče, u ruke tvoje predajem duh svoj !« (Luk, 
23, 46). Zar da nas taj uzvišeni primjer Isusov ne potakne, da 
mi u svim prilikama života našu volju božanskoj podložimo i 
istu smrt, došla kada i kako hoće, iz ruke božje rado primimo ? 

Eto tako je hotio Isus, makar za zadovoljštinu naših grijeha 
nije nužno bilo, toliko trpjeti, da upoznamo, kako jako nas 
ljubi, kako je grijeh veliko zlo i kazne vrijedno i da nas po- 
takne na vršenje najljepših kreposti. On je trpio i umro ne 
samo za to, da dug naših grijeha uništi, s Bogom nas izmiri, 
već i radi toga, da svojim primjerom na nas djeluje, te si mi 
svojim ponašanjem pribavimo plodove njegove muke i smrti. 
A to će onda biti, ako budemo izbjegavali sve zlo, njega od 
svega srca ljubili i njegov primjer slijedili. Odluku danas oz- 
biljnu učinimo, da ćemo te uvjete spasenja gorljivo ispunjati. 
Vraćajmo mu neograničenu ljubav njegovu, koju je u svojoj 
muci prema nama očitovao, iskrenom, djelotvornom, postoja- 
nom ljubavi obzirom na strogu pravednost božju, koja se jasno 
očituje u muci Isusovoj, izbjegavajmo grijeh kao najveće zlo 
i često recimo sa svecima: Radije umrijeti, nego li griješiti. 
Uzmimo si primjer od našega trpećega i umirućega Spasitelja 
i gorljivo vršimo kreposti, koje je On vršio i u opće nastojmo 
oko pobožnoga, bogobojaznoga života. Činimo li to, bit ćemo 
dostojni učenici Isusa Razapetoga i postati dionici njegovih za- 
sluga, onda možemo utješno i sigurno očekivati njegov dolazak 
na sud, jer imamo ufanje, da ćemo s izabranicima ući u vječni 
život. 


Amen. 

2. Propovijed. 
Druga nedjelja adventa. i 


Četorti članak vjere. 


,Mučen pod Poncijem Pilatom, razapet, umro i 
pokopan.“ 


O plodovima muke i smrti Isusove. 


»Kad je Ivan u zatvoru čuo za djela 
Kristova, posla dvojicu od svojih uče- 
nika« (Mat. TI, 2). 


lj u zatvoru! Kako dolazi taj sv. muž u zatvor, kojega 
sam Isus u današnjem sv. evangjelju toliko slavi? Svi znadete, 
radi svoje gorljivosti za zakon božji. Kralj Herod živio je u 
rodoskvrnjoj ženidbi sa ženom brata svoga. Te velike sablazni, 
koja je sve dobre duboko žalostila, Ivan nije mogao dulje gle- 
dati; pun odvažnosti stupi pred kralja i ozbiljno mu reče: »Nije 
ti dopušteno, da imadeš ženu svoga brata« (Mark. 6, 18). Ta 
opomena uzrujala srdžbu izkvarenoga kralja; sveca baci u 
okove i zatvori. Tako je još i danas: istina ragja mržnju. Tko 
se usudi za istinu i pravo svoj glas podići, protivit će mu se 
od svih strana, dapače će ga snaći i teški progoni. Ta sudbina 
čeka osobito svećenike i dušobrižnike. Kad vladajuće opačine 
ozbiljno korimo, neskrušenim se grješnicima vječnom propasti 
grozimo, te svim mogućim sredstvima nastojimo sablazni i neu- 
rednosti odstraniti, a religiju i krepost podići, onda nas nazi- 
vaju ludim revniteljima, smatraju nas za ljude, koji ne znadu 
u svijetu živjeti, za ljude, koji nemir čine, te se na nas srde, 
Mnogi, kad bi do njih bilo, ne bi s nama bolje postupali nego 
li je Herod sa Ivanom, protjerali bi nas, stavili bi nas u tamnicu. 

Tomu se ne smijemo čuditi, učenici nijesu bolji od uči- 
telja. Isus Krist nije imao bolje sudbine. Išao je naokolo, i svim 
dobro činio: hranio gladne, tješio žalosne, liječio bolesne, us- 
krsivao mrtve, učio neuke, milost dijelio grješnicima i neumorno 
nastojao ljude učiniti dobre i blažene. A ipak ga svijet mrzio, 
sva njegova dobročinstva vraćao najcrnijom nezahvalnosti, svake 

vrsti mu stavljao zamke i napokon ga na križ pribio. A što 
je učinio svijet s tom svojom grozotom ? Je li mogao djelo spa- 
senja, radi kojega je Isus na zemlju došao, zapriječiti? Ne! jer 
je baš smrt Isusova naš život, njegova dragocjena krv, što ju 
na križu prolio, cijena je, kojom je dug naših grijeha božan- 
skoj pravdi isplatio. O toj važnoj istini govorio sam prošle ne- 
djelje, kad sam govorio o zadovoljštini, koju je Isus Krist za 
nas dao. Danas ćemo govoriti o plodovima muke i smrti 
Isusove na pose i čuti: 

1 o zlima, od kojih nasje Isus Krist spasio. 

2.0 dobročinstvima, koja nam zaslužio. 


I. 


Naš božanski Spasitelj nas od svega spasio, što se u 
istinu može nazvati zlom, naime od grijeha, od ropstva 
gjavola i od vječne propasti. 


sebi prepušteni, ne bi im ništa preostalo, nego u grijehu živjeti, 
u grijehu umrijeti i s toga za uvijeke propasti. Kako žalostan 
je bio život ljudi! Zar imade veće zlo, nego li biti opterećen 
najgroznijim od svih zala, grijehom, a nemati sredstva riješiti 
se toga zla? Zar imade strašniji položaj, nego znati, da će 
jednoć biti proklet, a ne vidjeti mogućnost, tomu zlu uteći? 
Zar ne bi morao čovjek zdvojiti, kad pomisli: Ja sam grješnik 
i u grijehu ću ostati, jer sam griješnik, to ću poslije ovoga 
prolaznoga života na drugom svijetu uvijek lu ponoru pakla 
gorjeti? A_ eto, iz te neizrecive nevolje spasio nas naš bo- 
žanski Spasitelj: on nas spasio od grijeha. Tu važnu i utješnu 
istinu protumačio je neki misijonar poganima na vrlo jasan 
način. On im pokaza nož, koji je bio posve pokriven rgjom. 
Onda je uzeo malu bočicu, nakapao nekoliko kaplji na nož i 
eto! u onaj čas zasjao kao ogledalo, i ne stalo svake rgje. 
»Eto,« reče on, »tako nečisto i okaljano, kao ovaj nož, bijaše 
srce čovječje, ali po krvi Isusovoj je očišćeno tako, da je sjajno 
i blistajuće.« Što je taj misijonar svojim slušateljima nožem 

protumačio, u sv. je pismu točno označeno. Tako sv. Ivan Kr- 
stitelj naziva božanskog Spasitelja: »Janje božje, koje oduzima. 
grijehe svijeta« (Iv. I, 29). Sv. Petar označuje Isusa kao Onoga, 
»koji je naše grijehe na svojem tijelu na drvo iznesao« (1 Petr. 
2, 24). A sv. Pavao kaže o njemu, da je sebe sama za nas dao, 
da nas spasi od svake nepravde i da očisti narod (Tit. 2, 13) 
U istom smislu piše sv. Ivan: »Krv Isusa Krista čisti nas od 
svakoga grijeha« (I Iv. I, 7). Isus Krist je dakle već u tomu 
smislu naš Spasitelj, što nas je od našega grijeha spasio. Za 
to reče angjeo Josipu: »Ne boj se uzeti žene svoje Marije 
k sebi, jer ono, što se u njoj začelo, od Duha je svetoga, i 
rodit će Sina, kojemu ćeš dati ime Isus, jer on će narod svoj 
spasti od grijeha njegovih« (Mat. 1, 20—21). 

A što to znači: Isus nas je spasio od grijeha? To ne 
znači, kao da ljudi sada nemaju nikakovog grijeha, ili da više 
ne mogu griješiti. Istina je vjere, da i u novom zavjetu, pošto 
je Krist djelo našega spasenja već davno svršio, svaki čovjek 
bude začet i rogjen u grijehu, isto tako je sigurno, da kad god 
svojevoljno zapovijed božju prestupamo, našu savjest okaljamo 
osobnim grijehom. Sv. Ivan kaže posve općenito: »Rečemo li: 
Mi nemamo grijeha, sami sebe zavagjamo i istine nema u nama« 
(L Iv. I, 8). Spasenje dakle od grijeha po Isusu Kristu ne .sa- 
stoji u tomu, da je sve zlo sa zemlje odstranio, tako, da više 
nema grijeha, već u tom, da se mi od svih grijeha, od 
istočnoga kao i od svakoga osobnoga grijeha mo- 
žemo osloboditi, ako hoćemo. Obzirom na zasluge, koje 
nam Isus Krist po svojoj muci i križu stekao, Bog je spreman, 
naše nam grijehe oprostiti. Zasluge Kristove su cijena za dug 
grijeha, tu cijenu imademo u rukama, i možemo ju božanskoj 
pravdi kao savršenu, di, kao preobilnu naknadu za nanešene 
joj uvrede prinijeti. Bez Isusa ne bi imali ništa, što bi mu mogli 
dati za naknadu za naše grijehe, zato ne bi mi bili bez njega 
u stanju, jednoć se od grijeha osloboditi i oproštenje istih 
postići. 

Pita se dalje: Ali ako mi samo po Isusu Kristu možemo 
Postići oproštenje grijeha, kako to, da su se ljudima u staromu 
zavjetu takogjer grijesi opraštati mogli? Sam Bog govori preko 
Proroka: »Ja ću ih očistiti od sve njihove nepravde, kojom su 
Proti meni sagriješili; i oprostit ću sve zločine, koje su proti 

meni učinili, i kojima su me prezreli« (Jer. 33, 8). Odgovor je 
jednostavno ovaj: Isus Krist nije Spasitelj samo ljudi, koji po- 
slije njega živu, već i onih, -koji su prije njega živjeli, zasluge 
njegove muke i smrti protežu se na ljude svih vremena. Je li 
Bog skrušenim ljudima u starom zavjetu njihove grijehe opra- 
stao, to se zbilo samo obzirom na Isusa, koji će jednom za 
njih zadovoljiti, kao što nama oprašta radi Isusa, koji je za 
nas već zadovoljio. Isus Krist je spas svijeta; od njega iztiče 
milost i život na ljude svih mjesta i vremena, čega radi i kaže 
apostol: »Nema u drugomu spasenja (osim u Isusu), jer nije drugo 
ime pod nebom dano ljudima, po kojemu bi se mogli spasti« 
(Djel. ap. 4, 12). Ipak se,ne da tajiti, da je nama u tom daleko 
bolje, nego li je bilo ljudima prije dolaska Isusovog; jer mi 
imademo daleko djelotvornija sredstva za oproštenje grijeha od 
njih. U starom zavjetu nije bilo pravoga sakramenta, već samo 
sv. znakovi i ceremonije, koje su doduše označivale milost, ali 
same od sebe nijesu dijeliti mogle. Mi pak imamo sv. sakra- 
mente krsta i pokore, koji u sebi sami imadu silu, opravdati 
nas i od grijeha osloboditi i posvetiti. Mi možemo dakle milost 
oproštenja grijeha i posvećenja daleko laglje i potpunije po- 
stići, nego li su to mogli ljudi staroga zavjeta. S toga je za 
nas velika sreća, da mi živimo u novom zavjetu i imademo 
razloga, Bogu za to neprestano hvaliti. Poslužimo se samo 
gorljivo danim nam sredstvima spasenja: često i s dobrom pri- 
pravom primajmo sv. sakramente pokore i oltara, da se sve 
više opravdamo i posvetimo. 

2 Isus Krist nas nije samo od grijeha, već i od ropstva 
gjavola oslobodio. Ljudi se dali od gjavla zaluditi i na grijeh 
zavesti, i s toga su upali u njegovo ropstvo, »jer,« kaže apostol, 
»od koga bude tko svladan, njegov je sluga« (2 Pet. 2, 19). 
Gjavao vladao sada ljudima: njegova neprestana težnja je bila, 
posve ih od Boga otkinuti i strovaliti ih u svaku grdobu bludnje 
i opačine, da tako laglje 'njihove duše upropasti. Od toga ža- 
losnoga ropstva nas je Isus Krist oslobodio. Već odmah poslije 
pada naših praroditelja reče Bog paklenoj zmiji: »Neprijatelj- 
stvo ću staviti megju tebe i ženu, megju tvoje i njezino sjeme, 
ona će ti glavu zdrobiti, a ti ćeš na njezinu petu vrebati« 
(1 Moj. 3,15). Tu je eto već prvo obećanje, da će žena ili bolje 
njezino sjeme, naime Isus Krist, gjavlu glavu zdrobiti, t.j. nje- 

govo gospodstvo nad ljudima uništiti. Izaija proriče isto tako 
pad gjavola po božanskom Spasitelju, veleći: »U onaj dan će 
Gospodin sa svojim tvrdim, velikim i jakim mačem Leviatana 
kazniti, ravnu zmiju, Leviatana, grbavu zmiju i životinju, koja 
je u moru, ubit će« (Is. 27, 1). Isus Krist sam uvjerava, da će 
kraljevstvo gjavla uništiti i ljude od njegovog silništva spasiti, 
»Sada,« veli on megju ostalima, »sada je sud nad svijetom, 
sad će biti sugjen knez svijeta« (Iv. 12, 31). Isto uče i apostoli, 
»Krist je,« veli sv. Pavao, »razoružao vlasti i moći, odvažno 
ih vodio ovamo i slavlje slavio nad njima, sam po sebi javno« 
(Kolos. 2, 15). I opet piše, Krist je uzeo ljudsku narav, »da po 
smrti onomu moć uzme, koji je imao silu smrti, to jest gjavlu, 
i one spasi, koji su u strahu smrti kroz cijeli život bili pod- 
vrgnuti ropstvu« (Hebr. 2, 14—15). 

Naš je dakle božanski Spasitelj, kako se vidi iz ovih i 
drugih mjesta, slomio gospodstvo gjavla i ljude, koji su uzdi- 
sali pod njegovim željeznim jarmom, u slobodu stavio. Megju- 
tim gjavao još uvijek imade neku moć, još nas može napasto- 
vati i zamke nam stavljati. Zato kaže Petar: »Budite trijezni 
i budni, jer vaš neprijatelj, gjavao, obilazi kao ručeći lav i traži, 
koga da proždre« (I Petr. 5, 8). Isto tako piše Pavao: »Mi se 
nemamo boriti samo sa tijelom i krvi, nego proti gospodstvima 
i moćima, proti gospodarima ovoga svijeta u toj tami, proti 
dusima zlobe u zraku« (Ef. 6, 11—13). Krist je hotio gjavlu osta- 
viti još neku moć, da imamo priliku uz pomoć božje milosti 
nad njim pobjedu izvojštiti i zasluge za nebo steći. Ali gjavao 
nam sada više ne može škoditi, ako sami ne ćemo. Vrlo lijepo 
kaže ovdje sv. Augustin: Gjavao vlada samo mlakima, nemarnima 
i onima, koji se Boga pravo ne boje. Sličan je psu na lancu, koji 
ne može nikoga ugristi, osim ako tko sam sa sigurnošću po život 
pogibeljnom, s njim u zajednicu stupi. »Braćo,« dodaje on, »vi 
smatrate onoga ludim čovjekom, koji se dade od psa privezanog 
na lanac ugristi. Ne približi se gjavlu raskoši i zemaljskim 
pohotama i ne će se usuditi napasti te. Može on lajati, može i 
dražiti, ali nikoga ne može raniti, osim onoga, koji sam hoće; jer 
on ne škodi silom, već nagovorom, našu volju ne može prisiliti, 
već ju nastoji nagovoriti«. Kako istinu sv. otac govori, vidimo iz 
života sv, Justine. Neki poganski mladić, Aglaides po imenu, 
Zatraži za ruku tu Bogu posvećenu djevicu, ali ona ga odbi, 

Mladić zaslijepljen svojom strasti, nastojao ju obećanjima i 
laskanjem predobiti, ali uzalud ; Justina ostala kod svoje odluke. 
Onda se on uteče zlim dusima, da izmami od nje ruku. Pošao 
je k nekomu vraču Ciprijanu, taj mu obeća siguran uspjeh, jer 
je bio vrlo iskusan u svojoj paklenoj umjetnosti. Zaklinjao je 
moći tame, da one navale na djevicu jakim napastima, a to se 
i dogodilo. Justina dan i noć ćutila vrlo teške napasti. Ali ona 
je postila i molila Boga, zazivala Isusa i Mariju, kod svake 
nove navale označila se znakom sv. križa i eto, pakao ništa 
nije mogao proti njoj, iz svake borbe izagje pobjedonosna. 
Ciprijan, kad je vidio, da su sva njegova nastojanja uzalud, 
prisilio je paklenoga duha, te mu je priznao: Justina je kršća- 
nica, proti Kristu pakao ne može ništa, a znak križa, kojim se 
kršćani označuju, zli dusi ne podnose. Ciprijan je na to pri- 
hvatio kršćansku vjeru, te je skoro poslije toga sa djevicom 
Justinom postigao palmu mučeničtva. Samo Isusa Krista, b. s., 
moramo se čvrsto držati, s pouzdanjem zazivati njegovo pre- 
sveto ime, označivati se sa znakom sv. križa, moliti i boriti se, 
pak ćemo napadaje gjavla poput sv. Justine svladati. Tu mi- 
lost nam božanski Spasitelj svojom mukom i smrti zaslužio ; 
gjavao više nema moći nad nama, već nam mora služiti i po- 
put divlje bestije, koja je svezana, dati se od nas vladati, 

3. Isus Krist nas napokon spasio od vječnog proklet- 
stva. »Plaća grjeha,« veli apostol, »je smrt i to ne samo vre- 
menita, već i vječna smrt« (Rimlj. 6, 23). Jer smo imali istočnu 
ljagu te isami zakon božji često prekršili, bili smo djeca srdžbe, 
pak jer nijesmo mogli pravdi božjoj zadovoljiti, nije nas ništa 
drugo čekalo, nego vječna propast. Isus Krist je pak za dug 
i za kaznu grijeha zadovoljio, nas je s Bogom izmirio i s toga 
nas spasio od vječne propasti. »Prema tomu,« kaže apostol, 
»nema više prokletstva za one, koji su u Isusu Kristu, koji ne 
žive po puti, jer zakon duha, koji čini živim u Kristu Isusu, 
oslobodio me od zakona grijeha i smrti (Rimlj. 8, 12). Apostol 
želi reći: Oni, koji su po vjeri i krstu Isusu utjelovljeni, ako 
inače sprovode sv. život, oslobogjeni su svakog grijeha i pro- 
kletstva, jer ih Isus Krist od grijeha i prokletstva oslobodio. 
Isti apostol kaže, da nas je Isus oslobodio »od buduće srdžbe« 
naime. od vječne kazne (IL Tess. I, 10). Iz ovoga dakako ne sli- 
jedi, da sada više nitko ne bude proklet, jer je sigurno, dai 

u novom zavjetu daleko ih više propadne, nego li se spasi. U 
evangjelju čitamo često izjavu Gospodinovu: »Mnogo ih je 
pozvano, a malo odabrano.« Kad kažemo, da nas je Isus Krist 
od vječne propasti spasio, to znači, da mi sada nužno ne pro- 
padamo, što bi bilo, da nas Isus Krist nije spasio, već da se 
mi možemo spasiti, samo ako hoćemo. Kod spasenja od vječne 
propasti tako je po prilici, kao sa čovjekom, koji je pao u vodu. 
te će se sigurno utopiti, ako mu tko u pomoć ne dogje. Tomu 
unesrećenomu dobaci netko uže, da ga od sigurne smrti spasi 
Prihvati li uže, spašen je; prezre li, to će u valovima sigurno 
propasti. Život i smrt su dakle u njegovim rukama, pak ako 
se utopi, to je samo njegova krivnja. U istom položaju smo i 
mi. Da nas Isus Krist nije spasio, to bi mi nužno propali, falilo 
bi nam uže spasenja. A pošto nas Isus Krist spasio, imamo to 
uže; moramo ga samo prihvatiti i mi smo spašeni. Jesmo li za- 
slijepljeni, pak odbijamo prijatelja, koji nam pruža uže spasenja, 
to sami sebi moramo pripisati našu propast. Phalaris, silnik od 
Agrigenta, naložio jednom umjetniku, da salije iz kovine bivola, 
kojega trbuh ima biti šupalj, da uzmogne u nj više ljudi stati 
i kod naložene vatre se peći. Umjetnik načini kako mu je bilo 
naloženo; ali on, da si pribavi naklonost silnika, doda bivolu 
umjetnu uredbu, da je taj bivol, kad se ražario, a u njegovom 
trbuhu zatvoreni ljudi počeli od boli vikati i tuliti, strašnu viku, 
sličnu živom bivolu, podigao. Kad je umjetnik izvjestio silnika 
o toj uredbi, on dade umjetnika zatvoriti u šupljoga bika i živa 
peći, da on, kako reče, izkusi, hoće li bivol u istinu tuliti. O 
tom umjetniku se radi toga kaže: »On si je sam vatru zapalio.« 
To se isto može o prokletnicima reći: »Oni su si sami vatru 
zapalili, sami su si krivi, da u paklu gore.« Ta paklena vatra 
po božjoj volji mora doduše gorjeti, ali ne za ljude, već za 
otpale duhove; jer svaki čovjek može i mora po zaslugama 
Isusa Krista njoj uteći. Ako pak ne upotrebljava danu mu mi- 
lost, to mora sam sebi pripisati svoju propast. 

Eto to su tri žla, od kojih nas božanski Spasitelj spasio : 
od grijeha, od ropstva gjavolova i od vječne 
pr opas ti. Makar smo mi svi kao djeca srdžbe začeti i ro- 
Sjeni, te smo naš život mnogim teškim grijesima okaljali, ipak 
ne smijemo odvažnosti izgubiti, jer apostol kaže, dok je grijeh 


bio obilan, bila je milost još obilnija, da, kao što je grijeh i 


22 


smrt vladala, tako takogjer milost po pravednosti na život vječni 
vlada po Isusu Kristu našemu Gospodinu« (Rimlj. 5, 20—21). 
Pak da imađemo zločine cijeloga svijeta, to bismo ipak mogli 
po neizmjernim zaslugama Isusa Krista postići oproštenje — 
gjavao, taj najbjesniji neprijatelj našega spasenja, nema sada 
moći nad nama, on ne može ništa više načiniti, nego nas za- 
vagjati i napastovati; Isus Krist je njegovo kraljevstvo razorio 
i njega svezao, a nama je milost stekao, da sve njegove na- 
padaje svladati uzmognemo. — Mi sada više nijesmo žrtve bo- 
žanske pravde, neka pakao gori, neka gori za vijeke, za nas 
ne gori, ako milost spasenja gorljivo upotrebljavamo. Izbjega- 
vajmo dakle grijeh, on je jedini, koji milost spasenja u nama 
uništava, koji nas čini opet robovima gjavla i baca u vječnu 
propast. Bdijmo i molimo, da sve napasti zla neprijatelja svla- 
damo i u pravdi uztrajemo. Polazimo, kako nas sv. Krisostom 
opominje, za života u pakao, i promatrajmo češće strašne muke, 
što ih pravda božja neskrušenim grješnicima ondje pripravila, 
da živimo u strahu božjem, a ako smo sagriješili, da bez okli- 
jevanja dostojne plodove pokore donesemo. 

A koja dobročinstva nam Isus Krist svojom mukom i 
smrti zaslužio ? 


II. 


Isus Krist nas svojom mukom i smrti, nije samo oslobodio 
od svih zala, već nam i pribavio najveća dobra, jer on nas 
je:sBogomizmirio,opetnamnebootvorioibogate 
nam milosti zaslužio, da možemo biti svetiibla- 
ženi. 

L Isus Krist nas je sBogom izmirio. Što čini onaj, 
koji griješi? On Bogu pretpostavlja najgoru stvar, ništa, on ga 
prezire, ruga mu se, d&, on svoju ruku diže proti njemu, da 
ga s prijestola zbaci. Sudite sami, zar Bog može tako zlo vla- 
danje mirno snositi? zar može grješniku još svoju dopadnost, 
svoju ljubav darovati? Nije moguće. On bi morao prestati biti 
najsvetije i najpravednije biće, Bog i Gospodin. Strašnom 
uvredom, što mu je grješnik nanosi, mora se nužno uvrijediti, 
mora grješnika mrziti, prezirati. Grijehom si dakle čovjek pri- 
bavlja nemilost božju; Boga si čini neprijateljem. I eto u tom 
žalosnom stanju svi se mi nalazimo, jer smo svi grješnici bili. 

>Mi smo«, piše apostol, »od naravi djeca srdžbe kao i ostali« 
(Ef. 2, 3). Mi više nijesmo mogli reći: »Bog je naš Otac, on 
nas ljubi — već smo morali priznati: Bog nam je neprijazan, on 
ništa više ne će o nama znati, ne smijemo mu više doći pred 
lice.« Kako nesretno, kako žalosno je bilo to stanje! Istoga 
buntovnoga Absaloma je bolilo, što se na nj srdio otac njegov, 
te ga nije više pustio pred sebe. »Ustani«, reče Joabu, »i moli, 


(da vidim lice kralja. Spominje li se još mojega zločina, neka 


me ubije« (2 Kralj. I4, 32). Nemilost njegovog oca bila mu je 
gorčija od iste smrti. Tko bi opisao nesreću čovjeka, koji si 
pribavio nemilost božju. U istinu, on je najbjedniji stvor na 
zemlji, i more suza ne bi bilo dosta, da dovoljno oplače svoju 


nesretnu sudbinu. j k 
Ali eto, b. s., Isus Krist nas spasio iz tog žalosnog stanja, 


on je onu pregradu, što ju grijeh stavio megju nas i Boga, 
odstranio i opet nam pribavio pristup k Ocu nebeskomu. Bog 
sada, kad mu je za nanešenu uvredu dana potpuna zadovolj- 
ština, nema više uzroka, da se na nas srdi; On nam opet da- 
ruje svoju milost i ljubav i mi možemo puni pouzdanja na nj 
pogledati i reći: »Abba, dragi Oče!« Tu utješnu istinu uči apo- 
stol, kad piše: »Sve je od Boga, koji nas sa sobom izmirio po 
Kristu« (2 Kor. 5, 18). I opet: »Kad smo još neprijatelji bili, 
bili smo s Bogom izmireni po smrti njegovog Sina« (Rimlj. 5, 
10). O sjećajmo se često te neizrecive milosti našega izmirenja 
s Bogom, i brižno izbjegavajmo sve, što bi nam opet moglo 
njegovu nedopadnost pribaviti, ostanimo uvijek njegova dobra 
djeca, da On nikad ne prestane biti naš dobri Otac! 

2. Isus Krist nas svojom mukom i smrti nije samo izmirio 
s Bogom, već nam takogjer ponovno nebo otvorio. 
U nebo, kako nas sv. vjera uči, ne može ništa nečista ući. Nad 
vratima neba stoje napisane riječi: »To su vrata Gospodinova, 
pravednici će ovamo ući« (ps. 117, 20). Nebo je bilo ljudima 
onaj čas zatvoreno, čim su se od Boga odvratili i sagriješili. 
Jer im nikako nije bilo moguće dug grijeha isplatiti, to im je 
nebo ostalo uvijek zatvoreno. Bilo je doduše u starom zavjetu 
mnogo pravednika kao Abraham, Izak, Jakov, Josip, Mojsije i 
td. ali ni oni nijesu mogli doći do blaženog gledanja Boga, 
jer su bili bar sa istočnim grijehom okaljani. Stanje ljudi dakle 
u starom zavjetu bijaše vrlo žalosno, makar su još tako bogo- 

bojazno živjeli, ipak nijesu mogli u nebo ući. Kako im je bilo 
na samrti! Nijednoga umirućega nije se moglo tješiti: »Veseli 
se, brate moj, skoro će se svršiti tvoja borba, čeka te kruna 
vječne slave!« Trebalo ga tješiti dalekom budućnosti i reći 
mu: »Ti ne ćeš doduše, jer si krjeposno živio, biti proklet, ali 
još će mnoge stotine i tisuće godina proći, dok budeš oslo- 
bogjen iz pretpakla i uzmogneš ući u stanove vječnoga mira.« 

Ali zahvalimo mi našemu božanskomu Spasitelju, jer i od 
tog neutješnog položaja oslobodila nas njegova ljubav. U onaj 
čas, kad je za nas na križu umro, uništio je dug naših grijeha, 
izmirio nas s Bogom i opet nam nebo otvorio, koje nam je 
bilo 4000 godina zatvoreno. »Dok nije bilo križa«, kaže lijepo 
sv. Augustin, »još nije bilo ljestava k nebu, zato nije mogao 
ni Abraham, ni Jakov, ni David niti tko drugi onamo doći. A 
sada su ljestve postavljene, križ je podignut, a ulaz u nebo je 
otvoren.« Apostol s toga piše: »Mi imademo sigurno ufanje, 
da ćemo u svetište (nebo) po krvi Isusa Krista ući, kamo nam je 
novi, živi put po kopreni t. j. po svojem tijelu pripravio« (Hebr, 
IO, 19—20). Apostol želi reći: kao što je židovski veliki sve- 
ćenik kroz zastor, što je dijelio svetište od presvetoga, u pre- 
sveto ulazio, tako je ušao Isus Krist, veliki svećenik u vijeke, 
po žrtvi, kojuje u svojem tijelu, t.j. po svojoj ljudskoj naravi, 
na križu prikazao, u svetište neba i učinio, da mi možemo u nj 
ući. To veliko dobročinstvo bilo je u starom zavjetu predočeno 
zakonom o utočištima (4 Moj. 31). Mojsija je naime bio neke 
gradove odredio, koji su onima, što su ne svojevoljno već 
slučajno čovjeka ubili, kao utočište služili, gdje su bili sigurni 
od progona. Megjutim se istražio čin u prisutnosti naroda, da 
se pravda izreče. Ali ako je i bio proglašen nevinim, to se 
ipak morao u onaj grad, kamo je utekao, povući i ostati pro- 
gnan iz svoga doma do smrti velikoga svećenika. Tim 
zakonom je hotio Bog označiti, da nikomu, ni najkrjeposnijemu 
nije dopušteno, prije smrti velikog svećenika Isusa Krista ući 
u nebo, koje je naša prava domovina. Morali su dakle svi pra- 
vednici staroga zavjeta do smrti Isusove čekati u pretpaklu; 
tek pošto je djelo spasenja na križu svršeno bilo, otvorilo se 
nebo. Kako veselo možemo sada živjeti, kako mirno i utješno 
umrijeti, kad mi, ako inače u strahu božjem živimo, odmah 
poslije naše smrti u nebo ući možemo! Ili ako radi nekih ljaga 


25 


i nesavršenosti moramo podnositi čišćenje u čistilištu, to ipak 
traje samo jedno vrijeme, i mi se sigurno nadati možemo, da 
ćemo poslije obavljenoga čišćenja do gledanja božjega doći. 

3. Isus Krist nam napokon svojom mukom i smrti bogate 
milosti zaslužio, da možemo biti sveti i blaženi. 
Malo bi nam koristilo, da nam je božanski Spasitelj samo nebo 
otvorio, mi ipak ne bi mogli u nj ući, jer bi nam falila sred- 
stva spasenja, koja su nam neophodno nužna za blaženost. A 
eto, po zaslugama Isusovim posjedujemo mi i preizvrsna sred- 
stva za naše opravdanje i posvećenje. To su sv. sakramenti. 
Primamo li dostojno sv. sakramente, budemo očišćeni od naših 
grijeha, postajemo djeca božja i baštinici neba. Tu čudesnu 
silu crpe sv. sakramenti iz zasluga Isusovih, kojenam On stekao 
svojim životom, mukom i smrću. Osim toga zahvaljujemo našem 
božanskom Spasitelju sve milosti, koje trebamo, da u svim 
prilikama života možemo Bogu služiti i raditi oko spasenja 
svoga. Mi smo doduše preslabi i imađemo s gjavlom, svijetom 
i vlastitim zlim pohotama teške borbe voditi: ipak zato ne 
smijemo biti malodušni: presvete rane Isusove otvaraju nam 
izvor milosti, koji se ne da začepiti, koje nas čine sposobne, 
da dobar boj bijemo i sve neprijatelje duše naše svladamo. Sv. 
Jeronim kaže: »Sv. križ drvo je života, koje nam daje sjenu 
proti svakom zlu, i plodove, koji nas jače u svemu dobru.« 
Tako može kraljevski prorok po istini reći: »Kod Gospodina 
je milosrgje i prebogato spasenje« (ps. 129, 3), jer našem bo- 
žanskomu Spasitelju nije bilo dosta, da nas oslobodi od grijeha, 
od ropstva gjavla i vječne propasti; nije mu bilo dosta, da nas 
s Bogom izmiri, da nam nebo otvori, već nam je pripravio 
najdjelotvornija sredstva i milosti, po kojima se možemo oprav- 
dati te sposobni biti sv. život sprovoditi i naš vječni cilj po- 
stići. I tih plodova milosti spasenja mogu svi ljudi 
dionici biti, jer Isus Krist nije samo za neke, već za sve 
umro. Sv. Ivan kaže: »Taj (Isus Krist) je pomirenje za naše 
grijehe; ali ne samo za naše, već i za grijehe cijeloga svijeta« 
(tIv. 2,2). Sv. Atanazije opaža: »Krist je hotio raširenim rukama 
umrijeti, da nam označi, da sve ljude bez iznimke u ljubavi 
Obuhvaća, te je spreman udijeliti im zasluge svoje muke i smrti 
i blaženim ih učiniti.« 

Ali ako i jest Isus Krist, kako to crkva u saboru trident- 

skom kao istinu vjere uči, za sve ljude umro i time svima 
vječnu blaženost zaslužio, to ipak ne će svi biti blaženi, jer 
sam uvjerava: »Mnogi su pozvani, a malo ih odabranih.« A 
zašto se svi ne će spasiti? Jer svi ne čine, što se s njihove 
strane traži za postignuće blaženosti. U osnovi je božanske 
mudrosti bilo, da se djelo spasenja, makar je tako u sebi sa- 
vršeno, imade na svakom pojedinom čovjeku ispuniti uz nje- 
govo sudjelovanje. Sv. Augustin kaže: »Bog, koji nas je stvorio 
bez nas, ne će nas spasiti bez nas.« Zasluge Isusa Krista na- 
liče izvoru, do kojega je prost pristup svakomu, bio tko mu 
drago. Megjutim mogu samo oni, koji k izvoru dolaze i odanle 
crpe, žegju svoju ugasiti. Tko mu se ne približi i ne pije, po- 
giba od žegje. A koji su uvjeti, po kojima možemo postati 
dionici zasluga Isusa Krista? Jesu: kršćanska vjera, vr- 
šenje zapovijedibožjihipravauporaba sred- 
stva milosti. Vjera u Krista i njegov nauk prije svega 
je nužna za spasenje, jer On sam kaže: »Tko u Sina vjeruje, 
imade život vječni; a tko Sinu ne vjeruje, ne će vidjeti života, 
već srdžba božja ostaje na njemu« (Iv. 3, 36). Isto rekoše Pavao 
i Silas tamničaru, koji ih pitao: »Gospodo, što moram činiti, 
da se spasim ?« »Vjeruj u Gospodina Isusa Krista, spasit ćeš 
se ti i tvoja kuća« (Djel. ap. 16, 30—31). To je eto već jedan 
uzrok, da mnogi ljudi budu izključeni od milosti spasenja i li- 
šeni vječnoga spasenja: ne vjeruju u Isusa Krista i njegovu 
nauku. Ovamo spadaju židovi, pogani, muhamedanci, i u opće 
svi nekršćani. Svi propadaju, je li inače njihova vjera svoje- 
voljna i vlastitom krivnjom. Ali i megju onima, koji nose ime 
kršćansko, bit će velik dio zabačen radi pomanjkanja vjere. 
Imade ih, osobito u naše vrijeme, mnogo, koji istine, što ih 
Isus Krist učio, ne priznavaju, koji dapače njegovo božanstvo 
niječu; mnogo ih je, koji ništa ne vjeruju, nego samo što 
svojim razumom shvaćaju; mnogo ih je, koji si sami vjeru 
slažu, što prija njihovim strastima. Svi ti kršćani, zvali se ka- 
tolici ili protestanti ili pravoslavni, su nevjernici i na njima se 
ispunja riječ Kristova: »Tko ne vjeruje, već je osugjen, jer ne 
vjeruje u ime jedinorogjenoga Sina božjega« (Iv. 3, 18). Što se 
krivovjeraca tiče, to ni oni nemaju dijela od zasluga Kristovih, 
ako su krivovjerci po vlastitoj krivnji, jer samo katolička crkva 
posjeduje pravu od Krista naučavanu vjeru. 

Ipak apostol Jakob kaže: »Što koristi braćo reče li tko, 
da ima vjeru, a nema djela? Zar će ga vjera spasiti? I do- 
daje: »Vjera sama po sebi ako nema djela, mrtva je.« Napo- 
kon zaključuje: »Tako vidite čovjek bude djelima opravdan, 
a ne po samoj vjeri« (Jak. 2, I4, 17, 24). Po samoj vjeri dakle 
ne možemo se spasiti, sa vjerom moramo združiti sv. život, te 
zapovijedi božje savjesno ispunjati. Zato veli sam 
Krist: »Hoćeš li u život ući, drži zapovijedi« (Mat. 19, 17). Eto 
to je opet jedna glavna stvar, što mnogi katolici budu lišeni 
plodova spasenja i propadnu. Vidimo vlastitim očima, kako 
množina katolika sv. zakon božji bez straha krši, grijeh na 
grijeh gomila, te u neskrušenosti hotice uztraje. Za njih je Isus 
Krist uzalud umro. 

Mi napokon moramo, hoćemo li biti dionici zasluga Isu- 
sovih i spasiti se, odregjena sredstva milosti, naime sv. sakra- 
mente i molitvu marljivo primati. Tako se bez krsta ne može 
nitko spasiti, kako sam Krist kaže: »Tko se ne preporodi 
vodom i Duhom sv., ne može ući u kraljevstvo nebesko« (Iv. 
3, 5). Sakramenat pokore svima je, koji su krsnu milost izgu- 
bili, nuždan, hoće li postići oproštenje grijeha i vječno spa- 
senje. Sv. sakramenat potvrde, oltara i sv. pomasti moraju isto 
tako svi kršćani, koji za to priliku imadu, primiti pod teški 
grijeh i uz gubitak vječnoga blaženstva. Samo sakramenat sv. 
reda i ženidbe svakomu je na volju, jer ta dva sakramenta 
Isus Krist nije ustanovio za pojedine ljude, već poglavito za 
cijeli rod ljudski. I molitva je za spasenje nužna, jer bez nje ne 
možemo napasti svladavati, niti u stanju milosti do konca uz- 
trajati. Sv. Toma kaže: Poslije krsta je čovjeku neprestano 
molitva nužna da dogje do nebeske radosti; jer ako i jesu po 
sv. krstu grijesi oprošteni, to ipak ostaje još uvijek poticalo 
na grijeh, koji nas unutra napada, te svijet i gjavao, koji iz- 
vana navaljuju. Da se spasimo dakle, moramo se boriti i po- 
bijediti. Ali bez pomoći božje ne možemo nad tako mnogim i 
moćnim neprijateljima gospodari biti. A ta božja pomoć posti- 
zava se samo po molitvi, dakle bez molitve nema ni spasenja.« 
Jer mnogi kršćani zanemaruju primanje sv. sakramenata, mo- 
litvu, a osobito se nedostojno, svetogrdno ispovijedaju i pri- 
češćuju, to se pravom mogu bojati, da će biti lišeni plodova 
spasenja i vječne blaženosti. 

O nama dakle samim ovisi, budemo li dionici ili ne za- 
sluga Kristovih. One leže kao veliko, neizcrpivo blago pred 
nama, treba samo doći i uzeti ih, koliko hoćemo; ako toga ne 
činimo, onda su za nas bez koristi. Vjerujte dakle u Isusa 
Krista i njegovu sv. nauku, koju nam uz tolika čudesa navje- 
štao i svojom smrti zapečatio i ne dajte site vjere oduzeti po 
neprijateljima kršćanstva. Sjećajte se, da se bez vjere nije moći 
Bogu dopasti ni spasiti se. Ali ne budite zadovoljni s mrtvom 
vjerom, već ju učinite djelotvornom, po krjeposnom, pravom kr- 
šćanskom životu. Ne ravnajte se po primjeru tolikih kršćana po 
imenu, koji po svojim pohotama živu i obnavljaju opačine po- 


gana. Njihov konac je vječno prokletstvo. Svoj pogled svratite. 


na malu četu onih, koji su sve, što se grijeh zove, više nego 
li smrt izbjegavali i gorljivo išli putem, koji im njihov bo- 
žanski Učitelj riječju i primjerom označio, Njih uzmite za uzor 
i slijedite ih; jer se u nebo ne dolazi nego po vjernom vršenju 
božanske zapovijedi Marljivo upotrebljujte sredstva milosti, koja 
je Isus Krist ustanovio za naše spasenje. Osobito svoju savjest 
čistite često dobrom, skrušenom ispovijegju i smatrajte za naj- 
veću sreću naći se kod stola Gospodinova i primati kruh ži- 
vota. Ljubite molitvu, svaki dan obavljajte propisane molitve, 
a nedjelje i blagdane upotrijebite za vršenje pobožnosti. Mo- 
lite, ali ne samo ustima, već, kako Gospodin opominje, u duhu 
i istini. Ako te uvjete ispunjate, onda su vam zasluge Isusa 
Krista izvor, iz kojega vam milost i život teče i možete se 
sigurno nadati, da ćete doći do vječnoga spasenja. 


Amen. 

HI. Propovijed. 
Treća nedjelja adventa. 
Peti članak vjere. 


»Sašao nad pakao, treći dan uskrsnuo od mrtvih“. 
Prvi dio toga članka: ,,Sašao nad pakao“. 


»Židovi iz Jeruzalema poslaše sveće- 
nike i levite k Ivanu, da ga pitaju: 
Tko si ti?« (Iv. I, 19) 


U vrijeme, kad je Ivan Krstitelj propovijedao pokoru, 
raširila se cijelom Judejom vjera, da je od Boga obećani Spa- 
sitelj svijeta već došao ili da će skoro doći. Velika čudesa, 
koja su se s Ivanom prije i za njegovog rogjenja dogodila, 
njegov pokornički sveti život, i izvanredna gorljivost, kojom 
je pokoru propovijedao, dovelo je mnoge židove do misli, da 
je on Krist ili bar Ilija, kojije po njihovom mnijenju opet prije 
dolaska Kristova imao doći, ili onaj od Mojsije veliki navje- 
šteni prorok. Visoko vijeće u Jeruzalemu posla s toga sveće- 
nike i levite k njemu, da ga pitaju: tko je? Ivan posvjedoči 
istinu i jasnim riječima potvrdi, da nije ni Krist, ni Ilija niti 
od Mojsije prorečeni prorok. Poslanici ga dalje silili, da se iz- 
javi o svojoj osobi. Ivan odgovori: »Ja sam glas vičućega u 
pustinji, pripravite put Gospodnji, kako je prorekao prorok 
Izaija.« Tim riječima se Ivan označio kao preteča Isusov, ko- 
jega je 'po proročanstvu prorokovu zadaća, židove pripraviti 
na dolazak Gospodinov. Svećenici i leviti upitali onda Ivana, 
a Zašto krsti, kad nije Krist ni Ilija ni prorok. U krstu su na- 
ime gledali vjerski čin, koji nije nitko smio poduzeti po sebi, 
već po nalogu božjem ili dozvolom visokoga vijeća. Ivan im 
protumači, da on krsti samo vodom, t. j. da je njegov krst 
samo Ceremonija za pokoru, te ne može niti grijehe oduzeti, 
niti milosti udijeliti. Takav krst, hotio je reći, mogu tim više 
poduzeti, kad sam od Boga kao preteča Mesije pozvan. Tom 
izjavom uputio je Ivan poslanike na Krista, koji je već došao 

i mislio javno se javiti, a koga jošne poznaju, veleći: »U vašoj 
je sredini onaj, koga vi ne poznate. On je, koji će poslije mene 
doći, a koji je bio prije mene, a kojemu nijesam dostojan od- 
riješiti remenja na obući njegovoj.« On želi reći: Mesija, koji 
će se poslije mene javiti, da izvrši djelo spasenja ljudi, već je 
prije mene bio, jer on je Sin božji i vječan kao Otac njegov. 
Jer je on pravi Bog, a ja samo čovjek, to nijesam dostojan, 
da na njemu izvršim službu zadnjega sluge, te mu odriješim 
remenje na obući. 

Eto tako Ivan daje čast Onomu, koga jedino ide čast, 
tako on upućuje židove na Krista, koji je pravi Bog, od ko- 
jega jedino dolazi spasenje i milost. Ivan ima pravo:, Isus 
Krist je početnik i usavršitelj našega spasenja, njemu zahva- 
ljujemo naše spasenje od grijeha, od ropstva gjavolskoga i od 
vječne propasti; on je, koji nas s Bogom izmirio, nebo nam 
opet otvorio, te nam bogate milosti zaslužio, da možemo biti 
sveti i spasiti se. Tu utješnu istinu sam vam pred osam dana 
protumačio, kad sam govorio o plodovima muke i smrti Isu- 
sove. Sada ćemo govoriti o petom članku vjere: »Sašao 
nad pakao, treći dan uskrsnuo od mrtvih« Taj 
članak ima dva dijela, naime: da je Isus Krist sašao nad pa- 
kao i da je treći dan opet od mrtvih uskrsnuo. Danas ćemo 
govoriti samo o prvom dijelu: »sašao nad pakaocina 
dva pitanja odgovoriti: j 

I. Što to znači: »Sašao nad pakao?« 

2. Zašto je Isus Krist sašao nad pakao? 


I 


Riječi petoga članka vjere »sašao nad pakao« znače, da 
je duša Isusa Krista poslije njegove smrti otišla 
u pretpakao t j.u ono mjesto, gdje su bile duše 
preminulih pravednika 

I. Isus Krist je, kako smo čuli, Bog i čovjek ujedno, bo- 
žanstvo i čovječanstvo je u njem u jednoj osobi nerazdijeljeno 
združeno. Kao čovjek ima on, kao svaki drugi čovjek, tijelo i 
dušu, jer čovječtvo sastoji od tijela i duše. Kad je na križu 
umro, nije se rastavilo njegovo božanstvo od njegovog čovje- 
čanstva, već se rastala, kako je to kod smrti svakoga drugoga 

čovjeka, samo duša od njegovog tijela; njegovo pak božan- 
stvo ostalo s tijelom kao i s dušom združeno. Da se kod smrti 
Kristove njegova duša od tijela rastala, čitamo izrično u evan- 
gjelju: >I on nakloni glavu i preda duh svoj« (Iv. 19, 30). 
Njegovo presveto tijelo bilo je, kako smo čuli, položeno u 
grob pećine Josipa Aramatejskoga i ostalo ondje tri dana, t. j. 
od petka u večer do u jutro uskrsne nedjelje. A gdje je bila 
duša Isusa Krista u to vrijeme? Ona nije ostala na zemlji, niti 
je ušla u nebo, već je pošla nad pakao. Kad se dakle u vje- 
rovanju apostolskom kaže: »sašao nad pakao« to se te riječi 
imadu uzeti u tomu smislu, da je duša Isusa Krista, pošto se 
kod njegove smrti na križu od tijela rastala, združena sa bo- 
žanstvom, sašla nad pakao. To je takogjer crkva u trećem 
općenitom koncilu u Lateranu kao članak vjere izrekla: »Krist 
je po duši sašao nad pakao.« 

2. Pita se dalje: Što se razumijeva pod paklom, u koji 
je duša Isusa Krista sašla? Općenito znači riječ »pakao«, u 
latinskom inferi ili infernus, podzemno mjesto ili kraljev- 
stvo mrtvih. Katkada znači pakao grob. Kad n. pr. David 
govori: »Ti moje duše ne ćeš ostaviti u paklu i ne ćeš dati, da 
tvoj svetac vidi raspadnuće« (ps. I5, 10), to se pod paklom imađe 
razumijevati grob. Najčešće znači pakao ono grozno mjesto, 
gdje budu zli dusi i prokleti ljudi u vijeke mučeni. Katkad 
znači riječ pakao i mjesto očišćenja, čistilište, u kojemu duše 
tako dugo trpjeti moraju, dok za sve zadovolje. Napokon upo- 
trijebljuje se ova riječ »pakao« kao oznaka onoga mjesta, koje 
se u sv. pismu naziva »krilo Abrahamovo« (Luk. I6, 22), 
a od crkvenih učitelja naziva se limbus ili pretpakao. U 
tom pretpaklu nalazili se umrli pravednici staroga zavjeta; jer 
u nebo nijesu mogli ući, pošto je ono od grijeha naših pra- 
roditelja bilo zatvoreno. Oni su morali u pretpaklu tako dugo 
ostati, dok je Isus Krist svojom žrtvom na križu opet otvorio 
nebo i kao pobjednik pakla i grijeha, kao prvak svih praved- 
nika u nj ušao. Duše, koje su bile u pretpaklu, nijesu imale 
nikake muke trpjeti, kao duše u čistilištu ili kao prokletnici u 
paklu, »one su bile«, kaže rimski katekizam, »bez osjećanja 
boli, te su uživale mirni boravak, jačane blaženim ufanjem spa- 
senja«. Ipak nijesu uživale prave blaženosti, jer su bile lišene 
gledanja Boga, što ga sada sveci u nebu uživaju. Baš zato im 

njihovo stanje nije bilo ugodno i mirno, od svega srca su čez- 
nule za blaženim gledanjem Boga, te ih samo ufanje, da će 
jednoć za njih doći vrijeme spasenja, moglo jačati i tješiti: na 
mjestu njihovog progonstva. 

Da je u starom zavjetu u istinu opstojao takav ne 
nema nikake sumnje, kad se o tom u sv. pismu često govori. 
Tako je uzkliknuo Jakob, kad mu je javljena smrt njegovog 
ljubaznog Josipa, pun boli: »Dole, k mojemu sinu u kraljevstvo 
smrti želim žalostan poći« (I Moj. 37, 35). Te riječi mogu samo 
ovaj smisao imati: Želim umrijeti, da mojega dragoga Josipa, 
koji mi je na moju najveću žalost srca po smrti ugrabljen, opet 
nagjem. Pod kraljevstvom smrti ne može se razumijevati grob, 
već samo pretpakao, jer u grobu ne bi Jakob mogao naći ni 
tijela svoga sina, jer mu je bilo rečeno, da ga je divlja zvijer 
raztrgala i pojela. I David govori o pretpaklu: Obrati se Gospo- 
dine! i spasi moju dušu, jer u smrti nije nitko, koji se tebe 
sjeća, a u paklu tko će te hvaliti? (ps. 6, 5—6). Psalmista želi 
reći: Spasi me, o Gospodine, od mojih neprijatelja, da te još 
sada mogu hvaliti i slaviti, jer kad jednoć umrem i u pret- 
pakao dogjem, više Te ne ću moći hvaliti i slaviti, jer ondje 
nije mjesto veselja, već tihe žalosti. Sirah takogjer govori o 
pretpaklu veleći: »Kad je on (Samuel) umro, javi kralju (Saulu) 
i očitova mu konac njegovog života, jer on podiže iz zemlje 
glas svoj na proročanstvo, da će bezbožno biće naroda biti 
uništeno« (Eccl. 46, 23). Ovdje je izrično rečeno, da se Sa- 
muel iz zemlje, t. j. iz podzemnoga mjesta podigao, da pro- 
reče kralju Saulu, da mu je konac života blizu. To podzemno 
mjesto, jer je Samuel umro smrću pravednika, ne može očito 
drugo biti, nego ono, koje mi nazivamo pretpakao. Napokon 
upućuje i sv. Pavao na pretpakao, kad piše: »Svi oni (koji su 
u starom zavjetu radi pravde progonstvo trpjeli) premda svje- 
dočanstvom vjere sačuvani, obećanja, t. j. neba nijesu primili« 
(Hebr. 11, 39), »jer put k svetištu još nije bio otvoren, dok je 
prvi šator opstojao« (Hebr. 9, 8). Tim riječima je jasno izra- 
ženo, da pravednici staroga zavjeta nijesu mogli ući u nebo, 
već su na drugom mjestu, koje mi zovemo pretpakao, morali če- 
kati, dok Isus Krist na križu dug naših grijeha uništi, nas s Bo- 
gom izmiri i tako nam nebo otvori. Kako se vidi iz tih svjedo- 
čanstva pisma i kako ovi sv. oci jednodušno uče, bijaše u starom 

zavjetu pretpakao, u kojemu se pravednici nalazili. U novom 
zavjetu više nema pretpakla, jer pošto je djelo spasenja svr- 
šeno, mogu savršeni pravednici odmah poslije svoje smrti ući 
u nebo. Pretpakla je nestalo na dan uzašašća Gospodinova, 
kad su svi, koji su ondje bili, sa Isusom Kristom slavno u 
nebo ušli. 

Pošto sada znademo, u kojem se smislu sve može riječ 
pakao uzeti, pita se: U kaki je pakao Isus Krist sašao? 
Zar u pakao, pod kojim se razumijeva grob? Ne; u grob bilo 
je položeno samo njegovo tijelo, a ne i njegova duša. Jer se 
u apostolskom vjerovanju kaže: »umro i pokopan«, a nepo- 
sredno iza toga »sašao nad pakao«, jasno je, da se pod po- 
sljednjim izrazom nešto drugo razumijeva nego li pod riječju 
»pokopan«, jer bi inače jedan te isti pojam dva puta, a po- 
sljedni put osim toga vrlo nerazumljivo izražen bio, što se o 
vjeroispovijesti, gdje se moraju sve nepotrebne i nejasne riječi 
i izrazi izbjegavati, ne može uzeti. 

Duša Kristova takogjer nije sašla u pravi pakao, da 
ondje, kako neki krivovjerci tvrđe, tri dana, naime do svoga 
uskrsnuća, muke prokletnika trpi. Sv. Atgustin kaže: sje“ li 
duša razbojnika po smrti tijela odmah u raj pozvana bila, zar 
će tko tako bezbožan biti te reći, da je duša našega Spasi- 
telja ona tri dana, dok je tijelo mrtvo bilo, u pakao zatvorena 
bila?« Posve je nemoguće, da Isus kaznu prokletih u paklu 
makar samo jedan čas snosi, ti kazna megju ostalim sastoji 
u mržnji Boga i u zdvojnosti; a kako se može uzeti, da je 
Isus Krist, Sin božji, Boga mrzio ili zdvojio o spasenju svojem? 
I neki sv. oci su držali, da je Krist pošao takogjer u mjesto 
prokletnika, ali ne da ondje kazne prokletnika trpi, već da se 
moćima tame predstavi kao njihov Gospodar i Pobjednik, da 
njihovo kraljevstvo razori, te ih svojem gospodstvu podloži. 
Ali to mnijenje nije ni vjerojatno, jer nije potrebno bilo, da 
Isus u pakao pogje i da tamo kraljevstvo pakla razori; i što 
se u opće mjesto prokletnika ne čini zgodnim boravištem za 
dušu Kristovu. 

Niti to ne možemo uzeti, da je Isus Krist sašao u čisti- 
lište do siromašnih duša, jer te duše spadaju pod pravdu 
božju i svojih se muka ne mogu prije riješiti, dok svoga vre- 
menitoga duga za grijehe do zadnjega filira ne isplate. 

Katehetičke propovijedi III. 3 

3. Pod paklom dakle, u koji je Isus Krist sašao, ne mo- 
žemo drugo razumijevati, nego pretpakao, t.j. mjesto, u ko- 
jemu se nalazili pravednici st. zavjeta prije njihovog uzeća u 
nebo. Da je Isus Krist sašao u pakao, svjedoče nam jasna 
svjedočanstva sv. pisma i predaje od kojih ću samo neke na- 
vesti. »Krist je«, piše sv. Petar apostol, »bio do duše ubijen 
po tijelu, vali živ po duhu, u kojem on takogjer dogje k du- 
sima, koji su bili u tamnici i propovijedao im, onima, koji su 
jednoć nevjerni bili, kad su se u dane Noe zanašali na ustr- 
pljivost božju kad je arka bila sagragjena, u kojoj se njih malo 
naime osam duša spasilo iz vode« (I Petr. 3, 18—20). Smisao 
toga mjesta jest: Proslavljena duša Isusova sašla je poslije 
smrti tijela u podzemlje, ne samo k svetim pradjedovima, nego 
i k onima koji do duše za vrijeme, dok je Noe na zapovijed 
božju gradio lagju (arku) i pokoru propovijedao, nijesu vjero- 
vali, te u grijehu uztrajali, ali su ipak na koncu, kad ih snašla, 
kazna božja, postali vjerni i pokoru činili i tako izbjegli vječ- 
nomu prokletstvu, ako i nijesu vremenitoj kazni. Poznato je, 
da je Noe gradio arku 120 godina i ljudima neprestano pro- 
povijedao pokoru uz prijetnju, da će oni, koji se iskreno ne 
obrate, biti potopom sa zemlje uništeni. Ali nijesu vjerovali 
njegovim riječima, te su uztrajali u svom grješnom životu, a 
kad je potop nastao, a strašna voda se sve više dizala, to se 
nekim ipak oči otvorile: upoznali su, kako je Noe pravo go- 
vorio, vjerovali su i činili pokoru. Oni do duše nijesu bili spa- 
seni od tjelesne smrti, propali su s neskrušenima u valovima, 
ipak nijesu za uvijek propali, već kao pokornici našli su svoje 
mjesto u pretpaklu. K ovim dakle kao i k drugim pravednicima 
st. zavjeta, koji su u pretpaklu bili, sagje duša Isusa Krista i 
propovjedala im, t.j. navjestila im, da je on svršio djelo spasenja 
i nebo im otvorio. Da apostol pod ovim nevjernicima, kojima 
je Krist u podzemlju propovijedao, ne razumijeva prokletnike 
u paklu, ne treba ni spominjati, jer kako bi Gospodin njima 
propovijedao, kad se oni više obratiti niti ne mogu niti ne će, 
te je u opće spasenje iz pakla ne moguće? — Sv. apostol 
Pavao piše, navagjajući riječi psalmiste: »Krist je uzašao u 
visinu, vodio zarobljeno roblje i razdijelio darove ljudima Da 


je pak uzašao, što je drugo, nego da je najprije sašao u doljne ' 


dijelove zemlje? Koji je sašao isti je, koji je uzašao nad sve nebo, 

tim je sve ispunio (Ef. 4, 8—10). Apostol dakle kaže, da je Krist 
sašao u doljne mjesto zemlje i ondje zarobljene sa sobom uzeo. Ta 
doljna mjesta zemlje ne mogu biti grobovi, jer ne gledeći na to, | 
da se grobovi ne mogu nazvati doljni dijelovi zemlje, u njima 
se nalaze samo tjelesa, a ne i duše, koje je Krist sa sobom 
povesti mogao. Ta mjesta ne mogu biti ni pakao, gdje se pro- 
kletnici nalaze, jer iz njega nije moguće spasenje. I tako se pod 
zarobljenima mogu razumijevati, koji su pod doljnim mjestima 
zemlje bili, samo duše pravednika u pretpaklu, koje je Krist 
oslobodio iz ropstva i u nebo uveo. 

Tu istinu vjere uče i sy. oci. Već sv. Irenej, kojije živio 
blizu vremena apostolskoga, kaže: Tri dana je Gospodin pro- 
boravio ondje, gdje su bili mrtvi, kako o njem prorok kaže: 
Gospodin se sjetio na svoje umrle svece, koji su prije umrli u 
zemlji obećanja. K njima je sašao, da ih izvuče i oslobodi. 
Origenes kaže: Kad se odregjeno vrijeme svršilo; jedino- 
rogjeni je Sin na spasenja svijeta do pakla sašao i odanle 
praroditelja izveo. Jer, što je rekao razbojniku: »danas ćeš 
sa mnom u raju biti«, nema se razumijevati o njemu samomu 
nego i svim svetima, radi kojih je u pakao sašao«. Sv. Ata- 
nazije kaže: Isus je za nas umro, te u pakao, u sredinu mrtvih 
sašao i nije samo išao slobodno megju mrtvima, već je i bio 
osloboditelj mrtvih. Napokon sv. Augustin, da navedem i jed- 
noga latinskoga oca, kaže: Onaj, koji je razapetomu kazao: 
»Danas ćeš biti sa mnom u raju«, bijaše, u koliko je čovjek, 
svojom dušom u paklu, svojim tijelom u grobu, a svojim bo- 
žanstvom bijaše svuda i u raju«. Ne treba ni spomenuti, da sv. 
oci ovdje pod riječju »pakao« ne razumijevaju prayi pakao, već 
mjesto koje mi nazivamo »pretpakao«, jer uvijek dodaju, da se 
ondje pravednici nalazili, koje je Isus Krist iz njihovog ropstva 
oslobodio. x 

To je dakle nauka vjere, što ju sadržaje prvi dio petoga 
članka: »Sašao nad pakao«. Isus Krist je, pošto je na križu 
umro, po duši i s božanstvom združen, sašao k umrlim pra- 
vednicima u pakao, te se do trećega dana, dok je od mrtvih 
uskrsnuo, kod njih zadržao. A za što je Krist sašao u 
pretpakao? 


36 


II. 


Krist je, kaže katekizam, sašao u pretpakao: 

I. da duše pravednika tješi i oslobodi, 

2. da ondje u podzemlju pokaže svoju moći 
slavu. ; 

1. Premda u pretpaklu kako sam već spomenuo, nije bilo 
nikake prave muke, kakova je u paklu i čistilištu, to ipak 
nije bilo mjesto udobnosti i zadovoljstva, jer duše, koje su 
se tamo nalazile, ćutile se lišene baš onoga, u čemu bitnost 
blaženosti izabranika sastoji, naime gledanja Boga. Mi čitamo 
o mnogim pobožnim, svetim dušama, da su već na zemlji imale 
veliku težnju, osloboditi se okova svoga tijela i k Bogu doći. 
Kojom čežnjom je govorio apostol: »Krist je moj život, a smrt 
moj dobitak.« I opet: »Želim umrijeti i biti s Kristom« (Filiplj. 
I, 21—23). Sv. Makarije reče pun čežnje na svojem smrtnom 
krevetu: »Kad ću te gledati, moj ljubazni Spasitelju? Kad ću 
iskusiti ispunjenje tvojih obećanja? Kad ću biti zaodjenut svad- 
benom odjećom satkanom od trakova svijetla, koje neprestano 
ističe iz tvojega prijestola? Kad ću u nebu sa blaženim dusima 
pjesmu ljubavi u čast trojednoga Boga pjevati? O, kako dugo 
oklijeva taj blaženi dan!« Patru Teodoriku Kaniziju pala kap, 
kad su mu javili smrt njegovog brata velikoga Kanizija, izda- 
vača glasovitog katekizma. Kod toga ostavilo ga tako pam- 
ćenje, da je sve zaboravio, osim imena Isus i Marija. Sedam 
godina je bio u tom stanju, te se svojom rukom nije mogao 
na ništa poslužiti, nego da načini znak križa, a jezik, da za- 
zove slatka imena Isus i Marija. Kad je pak primio sv. ulje, 
razriješi mu se nenadano njegov jezik i reče: »U nebo, u 
nebo!« čim je izrazio veliku svoju težnju doći k Bogu u svoju 
pravu domovinu. I sjećajući se samo neba i dišući samo za 
Isusa i Mariju, umre, pošto je još prvu slovku slatkoga imena 
Marijina izrekao. Je li duše, koje Boga iskreno ljube, već za 
smrtnoga života toliko teže za njegovim gledanjem, kako ve- 
lika će ta težnja biti kod pravednika u pretpaklu, kod njih, 
koji prosti od okova tijela i od svih rastresenosti svijeta, sve 
su svoje misli i osjećanje neprestano na Boga, cilj svih nji- 
hovih želja upravljali! Razmotrite ptičicu u krletci. Makar joj 

ništa ne fali, ipak lijeta naokolo nemirna, tura glavu sad ovamo, 
sad onamo, i sto puta preko dana pokuša, da se oslobodi 
svoga zatvora. Teži za slobodom, a ta težnja jest, koja joj 
njezin boravak oteščava u krletci. To je slika stanja praved- 
nika u pretpaklu. Makar nijesu morali ništa trpjeti, već su pače 
toga mnogo posjedovali, što spada k naravskoj blaženosti, to 
se ipak nijesu ćutili zadovoljni ni sretni, jer težnja za slobodom 
djece božje, težnja, s Bogom se izvorom svake blaženosti 
združiti, učinila, da nikad nijesu nalazili pravoga mira, pravoga 
pokoja. Što je njihov položaj činilo još žalosnijim, bijaše neiz- 
vjesnost, kad će nadoći vrijeme njihovog spasenja. Kad se 
povratak mladoga Tobije, koji je otputovao u Mediju, proti 
očekivanju produljio, vrlo se roditelji zabrinuli. Majka je svaki 
dan izlazila i istraživala, gledajući u daljinu, sve putove i staze, 
ne će li se već jednoć njezin ljubazni sin pokazati, pa koliko 
god puta se prevarila u svom očekivanju, toliko je veća bila 
njezina težnja, tim joj teže bilo kod srca. O, kako su često 
duše u pretpaklu uzdisale: »O, Spasitelj će ipak skoro doći i 
osloboditi nas! Sigurno ne će dati na sebe dugo čekati.« Ali 
eto! progjoše godine i godine, stoljeća i stoljeća u more vječ- 
nosti, a toliko iščekivani Spasitelj ne dogje.: 

Možemo si misliti, kakova radost, kakovo slavlje obuzelo 
te duše, kad je na jedanput Isus Krist pun božanskog sjaja 
došao u njihovu sredinu, i javio im se kao Spasitelj. Kad je 
Ciro, kralj persijski, dao reći židovima u Babilonu, da se mogu 


.sada poslije 70-godišnjega ropstva slobodni vratiti u svoju 


domovinu, te Jeruzalem i hram na novo sagraditi, o, koliko 
veselje im donjela ta vijest, kako slavlje su slavili! Psalmista 
kaže: »Kad je Gospodin ropstvo Siona obratio, bili smo jed- 
naki onima, koji utjehu imiadu. Naša usta bila su puna radosti, 
a naši jezici puni slavlja; tu se govorilo megju poganima: 
Veliko im Gospodin učinio. DA, veliko je na nama Gospodin 
učinio, mi smo veseli postali (ps. 125, 1—3). Blagosoven neka 
bude Gospodin, koji nas nije dao za plijen njihovim zubima. 
Naša duša se spasila kao ptica zamci lovca, uže se pretrglo i 
mi smo spašeni« (ps. 123, 6—7). O, tko bi opisao radost, što 
su je pravednici u pretpaklu onaj čas osjećali, kad im božanski 
Spasitelj kazao: »Ja sam vaš Spasitelj! vrijeme vašega su- 
žanjstva je na koncu, nebo vam je otvoreno, možete ući u mir 

i blaženo gledanje Boga u vijeke uživati!« O, u duhu ih vidim, 
gdje padaju pred Isusa, te ga glasno hvale i slave, kako se 
megju sobom grle i čestitaju si i kako puni uznešenosti kliču: 
»To je dan, što ga Gospodin pripravio; radujmo se i veselimo 
u njemu!« (ps. 117, 24). 

Tako je naš božanski Spasitelj pravednike u pretpaklu 
utješio i razveselio, ali moram spomenuti, da Isus Krist tih 
svetaca sada još nije uveo u nebo. Jer je on sam tek 40 dana 
poslije svoga uskrsnuća u nebo uzašao, to se pristojalo, da i 
oni do toga vremena ostanu još u pretpaklu. Članci nijesu 
smjeli prije glave da ugju u nebo. Tomu se ne protive riječi, 
što ih Gospodin kazao razbojniku na križu: »Još danas ćeš 
biti sa mnom u raju« (Luk. 23, 43). Jer pod rajem razumijeva 
ovdje sv Augustin sa više tumačitelja sv. pisma pretpakao, 
tako da je Krist reći hotio: »Još danas bit ćeš sa mnom u pret- 
paklu.« U ostalom pretpakao je u onaj čas, kad se Spasitelj u 
njem pojavio, prestao biti mjesto čežnje i žalosti; njegova pri- 
sutnost pretvorila ga u raj pun naslade i radosti. Pravednici se 
radovali, jer je duša Kristova s božanstvom združena bila, bar 
tri dana gledanju Boga, te su imali potpunu sigurnost, da će 
poslije 40 dana sa Isusom Kristom slaviti svoj svečani ulaz 
u nebo. 

2. Drugi razlog, zašto je božanski Spasitelj u pretpakao 
sašao, bijaše, da iondjeupodzemljusvoju moćislavu 
pokaže. Do sada je bila samo zemlja svjedok božanske moći 
Isusa Krista. Tu se očitovao kao gospodar ljudi, kad je proti 
njihovoj volji mogao svojemu božanskomu poslanju svjedo- 
čanstvo dati, on se očitovao kao gospodar naravi, kad je za- 
povjedao vjetrovima i valovima i bezbrojna druga čudesa činio, 
on se očitovao kao Gospodar duhovnoga svijeta, kad je iz- 
gonio gjavole i neprestano imao angjele u svojoj službi. Oso- 
bito smrt njegovu pratila su tako velika i očita čudesa, da je 
sam poganski satnik i svi, koji su na Kalvariji stajali, puni sv. 
začugjenja uzkliknuli: »U istinu, to je bio Sin božji« (Mat. 27, 
54). Ali svi ti dokazi, što ih Isus Krist o svojoj moći i božan- 
stvu na zemlji dao, dušama u pretpaklu nijesu još poznati bili, 
većina od njih moguće nije ni znala, daje on pravi Sin božji. 
I zli dusi u podzemlju, koji su vrata pretpakla čuvali, nijesu 
još iskusili moći Isusove; oni se ovdje nalazili u još neuma- 

njenom posjedu njihovog gospodstva. Isus je dakle sašao u 
pretpakao, da zle duhove, kojima je na zemlji bezbrojne po- 
raze nanio, takogjer u njihovim podzemaljskim skrovištima 
progoni i moć njihovu uništi. Sv. Ambrozije kaže: »Krist, sa- 
šavši u podzemni pakao, slomio je zatvor i vrata njegova, 
uništio sud smrti, pozvao duše, koje je grijeh svezao, iz ždri- 
jela gjavla k životu, i tako je njegovo slavlje po ruci božjoj 
neizbrisivim slovima ispisano, kad se kaže: Smrti, gdje je tvoj 
žalac? gdje je tvoja pobjeda? — Ujedno se Gospodin očitovao 
pobožnim pradjedovima i ostalim u pretpaklu dušama kao Sin 
božji i sve im otkrio, što je učinio i trpio i kako je zadnju 
kaplju krvi na križu prolio, da uništi dug grijeha ljudi i svrši 
djelo spasenja. Koliko udivljenje ih napunilo, kad ih Isus po- 
učio o cijeloj tajni spasenja, a osobito o božanstvu svoje 
osobe i o svojem utjelovljenju! Kad se arkangjeo Rafael dao 
prepoznati staromu i mladomu Tobiji i njihovim rogjacima i 
rekao im: »Ja sam angjeo Rafael, jedan od sedmorice, što 
stoje pred Gospodinom« — prestrašili se i pali ničice pred 
njega i ostali tako još tri sata, pošto je Rafaela nestalo 
(Tob. 12, 15). O kolika dubina počitanja, o kaki sv, strah morao 
je tek pravednike u pretpaklu obuzeti, kad im Isus kazao: »Ja 
sam Krist, Sin božji, te sam vas svojom smrti na križu spasio !« 
Taj čas se svi bacili pred njega, poklonili mu se, hvalili ga i 
slavili, zahvaljivali mu ganuta srca i govorili: »Vrijedno je 
Janje, koje je ubijeno, da primi moć i božanstvo i mudrost i 
jakost i čast i slavu i hvalu u sve vijeke!« (Obj. 5, 12—13). To 
su eto, b. s., oba uzroka, zašto je Isus Krist poslije svoje smrti 
sašao u pretpakao: hotio je ondje čameće duše utješiti i oslo- 
boditi, te svoju moć i slavu i u podzemlju očitovati. Još si 
dvije nauke k srcu uzmimo! 

Što nas uči Isus Krist, koji je sašao upretpakao? 
Uči nas dužnost žalosne tješiti. Na svijetu, toj dolini suza, 
imade ih mnogo, kojima je utjeha potrebna, Jedni su siromašni, 
i ne znadu kako će sebe i svoje prehraniti i zaodjeti; drugi 
čame na bolesničkom krevetu, trpe mnoge boli i nemaju mira 
ni u danu ni u noći; druge opet snagje posve neočekivano 
kaka nesreća i cijelo njihovo ufanje propadne. I nutarnjih boli 
ima, koje srce često još i dublje rane nego li sve vanjske ne- 
sreće i nevolje. Često se dogodi, da taki nevoljni kršćani imadu 

premalo sile vjerske i pouzdanja, da se uzdignu i svoj križ 
postojano nose, postanu malodušni, slomljeni i malo fali, da 
ne zdvoje. U takovim slučajevima moramo si uzeti primjer od 
Isusa, koji je pravednike u pretpaklu tako ljubazno utješio, te 
naše nevoljne bližnje tješiti. Na to nas opominje apostol kad 
piše: »Tješite malodušne, budite na pomoć slabima, imajte 
ustrpljivost sa svima« (1: Tess. 5, 14). Jedna riječ utjehe, koja 
dolazi iz čuvstvujućeg i ljubaznog srca, imade često najbolji 
uspjeh, žalosni dobije opet odvažnost, podigne se i imade čvrsto 
pouzdanje u Onoga, koji rani, ali opet izcijeli i koji onima, 
koji Njega ljube, sve na dobro obrati. Olimpija, vrlo pobožna 
udovica, koja je od svoga imutka davala bogatu milostinju, 
bila je od nesavjesnih ljudi teško zlostavljana i dogje u po- 
gibelj, da izgubi cijeli svoj imutak, te svoj život sprovede u 
skrajnjoj bijedi. Jer se na to vrlo žalostila, pisao joj sv. Kri- 
sostom utješno pismo, u kojem megju ostalim kaže: »Kakovu 
ti nesreću mogu nanijeti? Moguće će ti sudbeno oduzeti tvoj 
imutak, a onda ćeš biti riješena brige, da ga sačuvaš i po 
tvojem običaju siromasima dijeliš. Prognat će te iz grada i pri- 
siliti te, da po tugjini lutaš, t.j. ti ćeš Bogu na čast činiti, što 
drugi čine da zadovolje svojoj znatiželjnosti: Moguće će tii 
život uzeti, t. j. prisilit će te, da nešto prije isplatiš dug, ko- 
jega mi svi isplatiti moramo — a smrt će te dovesti u zemlju 
vječne radosti. Sjećaj se jedne riječi, koju sam ti tako često 
kazao i neprestano ponavljaj, naime: samo jednoga se valja 
bojati — grijeha!« Tako je svetac tješio žalosnu udovicu, a 
ona se ćutila tako ojačana, da je tešku kušnju, što ju Bog na 
nju poslao, ne samo ustrpljivo, nego veselo podnjela. Tako i 
slično moramo i mi žalosne tješiti. Nastojati ih osvjedočiti, da 
Bog sa svakom nevoljom spaja najbolju nakanu, da u opće 
nema zla na svijetu, osim grijeha, i da im iz nevolje sjajni 
plodovi dozrijevaju, samo ako se čvrsto u Gospodina pouz- 
daju, te se njegovoj volji savršeno podlažu. Ali ne samo rije- 
čima, već i činima valja žalosne tješiti. Naš predobri Spasitelj 
dušama u mjestu njihovog progona nije govorio samo lijepe, 
utješne riječi, već je oduzeo uzrok njihove žalosti, te ih spasio 
iz pretpakla. Možete li kojemu nesretnomu pomoći, ili njegov 
teški položaj bar u nečem olakotiti, morate biti na to pripravni. 
Prava ljubav, iz koje utješenje žalosnih izvire, djelotvorna je:: 

nastoji pomoći, gdje i kako može, po riječima apostola: »Dje- 
čice moja, ne ljubimo se samo riječima i jezikom, već činom 
i u istinu« (I Iv. 3, 18). Pomažite dakle siromahe, njegujte bo- 
lesnike, i nastojte nevolji svakoga nesretnoga po mogućnosti 
pomoći: to je najbolja utjeha, što se može žalosnomu izkazati, 
To nas uči Isus, koji je duše u pretpaklu tješio i oslobodio ih. 

A što nas uče duše u pretpaklu? Što drugo, nego 
da u nikakovoj nevolji ne izgubimo odvažnosti, već se nepo- 
kolebivo u Boga uzdajemo. Te duše su stotine i tisuće godina 
čekale na svoje spasenje. Premda ta poželjna ura nije hotjela 
doći, to ipak nijesu oslabile u svom pouzdanju u obećanja 
božja; jer su bile čvrsto osvjedočene, da će se ista prije ili 
poslije ispuniti, Pak se nijesu prevarile, jer kad je od Boga od- 
regjeno vrijeme nadošlo, javi se Isus u njihovoj sredini i na- 
javi im njihovo spasenje. Kako je Bog bio prema tim dušama, 
tako je još danas prema mnogim ljudima. On ne običava križa, 
što ga na njihova legja postavio, odmah oduzeti, već pusti, da 
pod tim teretom uzdišu mjesece i godine. Makar svoje ruke 
k njemu dižu i za pomoć prose, to ipak ne sluša i čini se, 
kao da je gluh na sve njihove molbe. Toga on ne čini, kao 
da je nehajan na njihovu nevolju ili kao da mu njihova nevolja 
ugodna, već iz ljubavi, da im dade priliku, da zadovolje za 
svoje grijehe, da se vježbaju u raznim krepostima, osobito u 
poniznosti, ustrpljivosti, pouzdanju, da srce svoje liše sve ze- 
maljštine, i da teže za nebeskim. Kad pak nagogje vrijeme, 
koje njegova mudrost pronagje zgodno da im oduzme križ, 
onda odmah usliša njihovu molitvu i izbavi ih iz nevolje. Tako 
je oslobodio Josipa u Egiptu iz tamnice, židove iz babilon- 
skoga sužanjstva, oca Tobijina od njegove višegodišnje slje- 
pote. Zlo bi bilo dakle, b. s., da mi u slučaju, kad vrijeme ne- 
volje dulje traje, izgubimo pouzdanje i da puni malodušnosti 
rečemo: »Sve je badava, Bog me ostavio.« Čekajte samo, i 
uzdajte se u Onoga, koji svakom nevoljniku dovikuje: »Ne boj 
se, pomoći ću til« (Iv. 41, 13). Ako pomoć danas ne dogje, 
može sjutra doći, pak jeste li Gospodina ove godine u svojim 
potrebama uzalud zazivali, moguće će vas sljedeće uslišati. Pak 
makar bi morali svoj križ nositi, dok živite, tješite se mišlju: 
naš život ovdje nije vječnost; ako se ponizimo pred kaznom 
božjom i u svako vrijeme činimo što je pravo, to će se na 

nama ispuniti riječ apostola: »Naša sadašnja nevolja, koja je 
časovita i laka, djeluje u nama neizmjernu, vječnu, sve nad- 
visujuću slavu« (2 Kor. A, 17). 

Te dvije nauke moramo si upamtiti, koje izlaze iz da- 
našnje: pouke i učiniti ih pravilom našega vladanja. Učimo se 
od Isusa, koji je k pravednicima u pretpakao sašao, da ih tješi 
i oslobodi, da i mi žalosne tješimo, te im po mogućnosti u po- 
moć budemo. Od pravednika u pretpaklu učimo se, koji su to- 
like godine sa svom ustrpljivosti čekali dan spasenja svoga, 
da i mi budemo uvijek odani u božju volju, te ni onda pouz- 
danja ne izgubimo, moramo li godine i godine križ nositi. Tko 
se u Boga uzda, ne će propasti. Uvijek samo sačuvajte čistu 
savjest, i Bogu služite jednakom gorljivosti u žalosti i radosti, 
onda se možete pouzdano nadati, da ćete poslije brzih dana 
ovoga smrtnoga života ući u stanove vječnoga mira. 


Amen. 


IV. Propovijed. 
Četvrta nedjelja adventa. 


Peti članak vjere. 


p»Sašao nad pakao, treći dan uskrsnuo od mrtvih.“ 
Drugi dio toga članka: »treći dan uskrsnuo od mrtvih«. 


»Svako tijelo vidjet će spasenje 
božje“ (Luk. 3, 6). 

Kaa koji povjesničar pripovijeda važne zgode, to onda 
točno označuje vrijeme, u koje se isti zbili. To čini i evangje- 
lista, kad nas izvješćuje, kako je Ivan bio pozvan u pustinju, 
da židovima propovijeda pokoru, te ih pripravi na skori dolazak 
božanskog Spasitelja. Taj poziv je bio 15. godine vladanja 
rimskoga cara Tiberija, nasljednika cara Augusta, za kojega 
se Krist rodio. Upravitelj zemlje bijaše Poncij Pilat, koji je na 
poticanje židova Isusa na smrt osudio. Zemlja židovska, koja je 

nekad bila nerazdijeljeno kraljevstvo s kraljem iz koljena Da- 
vidova, razdijeljili su Rimljani u četiri provincije, a njima na 
čelo postavili knezove, koji, premda si neki od njih stavili 
kraljevski naslov, nijesu ipak samostalno vladali, već su bili pod 
gospodstvom rimskoga cara. U Galileji vladao Herod Antipas, 
koji je dao sv. Ivanu glavu odsjeći, te se narugao Isusu, kad 
mu ga Pilat poslao. Njegov brat Filip vladao nad Iturejom i 
Trahonitidom; Lisanija nad Abilinom. Svi ovi knezovi bijahu 
stranci; žezlo bijaše dakle oduzeto od Jude i s toga je po 
proročanstvu patrijare Jakova morao biti blizu dolazak Mesije. 
Veliki svećenici bijahu Ana i Kaifa, koji su nam dobro po- 
znati iz povjesti muke Isusove. 

Za tih dakle duhovnih i svjetskih poglavara izagje za- 


. povijed Gospodnja Ivanu u pustinji, da izagje iz svoje samoće, 


te ljudima propovijeda krst pokore za oproštenje grijeha. Ivan 
je sa svom gorljivosti vršio tu zapovijed, te je kao od Boga 
oduševljen propovjednik nastojao oko poboljšanja srca i života. 
Tako se na njem ispunilo proročanstvo Izaije, koja ga ozna- 
čuje kao glas vičućega u pustinji, te mu stavlja u usta riječi: 
»Pripravite put Gospodnji i poravnajte staze njegove. Svaka 
dolina neka se ispuni, a svako brdo i vrhunac neka se snizi 
što je klasto neka bude ravno, što nije ravno, neka bude put 
ravan«. Smisao toga proročanstva jest: Kao što se kraljevima, 
kad posjećuju svoje podložnike, putevi pripravljaju, tako mo- 
raju ljudi božanskom Spasitelju kod njegovog dolaska sa pravom 
pokorom svoja srca pripraviti, da postanu dionici milosti spa- 
senja. Oni moraju s toga doline ljubavi svjetske i težnje za 
zemaljskim dobrima i putenim nasladama ispuniti, bregovei 
vrhunce oholosti i neuredne težnje za čašću i odlikovanjem 
sniziti, šepanje pretvaranja lažnosti i nepravde učiniti pravim, 
a neravnosti srdžbe i želje za osvetom poravnati. Budu li te 
propise savjesno ispunjali, sve zlo od sebe odstranili, te se iz 
nutra i iz vana obnovili, onda će vidjeti spasenje božje, t. j. 
plodove spasenja će primiti. 

B. s., što je ovdje prorok Izaija a po njem Ivan Krstitelj 
O pripravi na dolazak božanskog Spasitelja rekao, to vrijedi 
za ljude svih vremena. Isus Krist je doduše već došao i djelo 
spasenja izvršio; hoćemo li ali mi biti dionici milosti spasenja 
i spasiti se, moramo se odreći grijeha, poći putem kreposti i 

dostojne plodove pokore donijeti. Bez ispunjenja toga uvjeta 
ostajemo mi izključeni od zasluga Isusa Krista i ništa nam ne 
koristi, što je On za nas trpio te na križu svoju dragu krv 
prolio. 

Tu važnu istinu sam vam već na srce stavio kad smo 
govorili u četvrtom članku o plodovima muke i smrti Isusove. 
Pošto smo prošlu nedjelju govorili o prvom dijelu petoga 
članka: »sašao nad pakao«, danas ćemo govoriti o drugom 
dijelu toga članka: »treći dan uskrsnuo od mrtvihci 
na dva pitanja odgovoriti: 

I Koji su najvažniji dogagjaji uskrsnoga dana 
Isusovog? 

2. Kako je Isus od mrtvih uskrsnuo? 


io 


Od petka u večer ležalo je tijelo Isusovo u grobu. Grob 
bijaše zapečaćen, veliki kamen ležaše na ulazu njegovom, 
rimski vojnici ga čuvali. Duša Isusova megjutim bila kod po- 
božnih otaca u pretpaklu. Napokon zasja jutro trećega dana, 
uskrsna nedjelja. Duša Isusova pogje iz pretpakla u grob, 
združila se sa sv. tijelom i oživila ga. Isus Krist uskrsnuo 
slavno od mrtvih. Velika čudesa proslavljuju to najveće čudo: 
»I eto«, veli evangjelist, »nasta veliki potres zemlje, jer je 
angjeo sašao s neba, pristupio, i odvalio kamen i sjeo na nj. 

“Lice njegovo bijaše kao strijela, a odijelo bijelo kao snijeg « 
(Mat. 28, 2—3). Ne smijemo misliti, da je angjeo morao od- 
valiti kamen i otvoriti grob, prije nego li je Isus Krist uskrsnuo, 
svi gotovo sv. oci uče, da je božanski Spasitelj već uskrsnuo 
bio, prije nego li je angjeo grob otvorio. Da se angjeo javio, 
i grob otvorio, dogodilo se, da bude još jasnije svjedočanstvo, 
da je Isus Krist u istinu uskrsnuo. Vojnici, koji su čuvali grob, 
uslijed pojave angjela i onoga, što se kod toga dogodilo, tako 
se prestrašili, da su posve nijemi na tle pali. Čim se od straha 
oporavili, podigli se i pobjegli žurno odanle. 

Megjutim se pobožne žene Marija Magdalena, majka Ja- 
kovljeva i Saloma na put spremile sa dragocjenom pomasti, 
hoteći tijelo Isusovo pomazati, što nijesu mogle radi pomanj- 
kanja vremena, kad su ga u grob polagali. Jer su se bojale, da 


“i 

će ih kod toga posjeta groba židovi uznemirivati, to su pošle 
već vrlo rano, kad je još sve mirovalo. I ljubav k Isusu ih si- 
lila, da na njegovom sv. tijelu obave što prije moguće zadnje 
djelo ljubavi. Na putu bile su vrlo zabrinute radi kamena, koji 
je ležao pred ulazom u grob i priječio pristup k sv. tijelu, 
»Tko će nam,« govorile. su megju sobom, »odvaliti kamen iz 
groba?« (Mark. 16,3). Kamen bijaše vrlo velik, a njihova snaga 
nije bila ni iz dalekoga dostatna, da ga makne. Ali kad su ka 
grobu došle, opaze na svoje veliko začudjenje, da je kamen 
već odvaljen. Marija Magdalena odmah natrag otrčala, da to 
javi Petru i Ivanu. Druge pak dvije žene pristupile bliže ka 
grobu i opazile na svoj strah dva angjela u sjajnim odjećama, 
od kojih im jedan reče: »Ne bojte se! Vi tražite Isusa iz Na- 
zareta, Razapetoga, On je uskrsnuo i nije ga ovdje, evo mjesta, 
kamo su ga položili bili. Idite i recite njegovim učenicima i 
Petru, da ide pred vama u Galileju, ondje ćete ga vidjeti, kako 
vam reče« (Mark. 16, 6—7). Žene, makar je angjeo s njima 
prijazno govorio, otigjoše od groba pune straha i pobjegoše. 
Spopao ih strah, kako je to posve naravski ljudima kod ob- 
jave iz višega svijeta. Ali po malo se oporavile opet od straha 
i kad su razmislile riječi angjelove, posta njihova radost tako 
velika, kako je prije bio njihov strah. Kad su se udaljile, dogje 
Marija Magdalena, za njom su brzali apostoli Petar i Ivan. 
Obojica ugjoše u grob, da se o tom, što im Marija Magdalena 
javila, osvjedoče. Nagjoše prazan grob, tijela Isusova nestalo, 


. samo plahte bijahu tu skupa savite te su na strani ležale. Oni 


opet odoše kući. Marija Magdalena ostade, posve se predala 
žalosti, što nije bilo tijela njezinoga Gospodina i suze ronila. 
Kad je pogledala prazni grob i gorko plakala, i ona opazi dva 
angjela, koji se onim dvijema ženama javili, bili su bijelo odje- 
veni, jedan je sjedio ondje, gdje je bila glava Isusova, a 
drugi, gdje su bile Isusove noge položene. Puni nebeske 
prijaznosti rekoše joj: »Ženo, što plaćeš?« Ona odgovori: »Jer 
su mi uzeli mojega Gospodina, a ne znam, kamo su ga met- 
nuli.« Kod tih riječi se okrene i opazi Isusa pred sobom, ali 
nije znala, da je On. Isus joj reče: »Ženo, što plaćeš? Koga 
tražiš?« Ona je mislila, da je to vrtlar, koji s njom govori 
(grob je bio u vrtu Josipa Arimateja). Ona mu reče: »Gospo- 
đine, jesi li ga ti odnio, reci mi, kamo si ga stavio, da ga 

mogu donijeti.« Onda joj Isus reče, njoj dobro poznatim, pri- 
jaznim glasom: »Marijol« U taj čas ga prepozna. Od udiv- 
ljenja izvan sebe poviče: »Raboni!« (Učitelju!) Ona pohiti 
k Isusu, pade pred Njega i uznešena sv. žarom ljubavi htjede 
obujmiti noge njegove. A Gospodin joj reče: »Ne diraj me! 
jer još nisam otišao k Ocu momu!« Hotio je reći: Pusti to za 
sada, moju tjelesnu prisutnost moći ćeš još češće uživati, jer 
ću još dulje ostati na zemlji, dok odem k Ocu svomu u nebo. 
Onda reče dalje: »Ali idi k mojoj braći i reci im: Da idem 
k svomu Ocu i njihovomu Ocu, k momu Bogu i njihovomu 
Bogu« (Iv. 20, 2—17). Isus zove učenike svojom braćom, jer 
po njegovoj smrti oni sui mi svi postali djeca božja a po tom 
njegova braća. 

Marija Magdalena bijaše dakle prva, koju uskrsnuli Spa- 
sitelj svojom objavom umilostivio. A ipak je prije bila velika 
grješnica, jer je Isus od nje, kako evangjelje izvješćuje, sedam 
gjavola izagnao. Ali ona se od svega srca obratila, ona se 
poslije svoga obraćenja pokazala kao najvjernija učenica Isu- 
sova, te ga ni onda nije ostavila, kad je išao za zadnji puta 
na Golgotu i na križu umro.. Samo Isus bijaše predmet nje- 
zine težnje, njezinih želja, njezine ljubavi i mogla je u istinu 
s Pavlom reći: »Ja živim, ali ne ja, već Krist živi u meni« (Gal. 
2,20). To potpuno obraćenje i obnova, ta goruća ljubav bijaše 
uzrok, što je Gospodin toliku milost Mariji Magdaleni iskazao, 
te se njoj megju svim svojim prijateljima i učenicima najprije 
objavio. Grješniče, koja utjeha za tebe! Jesi li i ti mnogo i 
teško sagrješio, d&, makar si upao u ponor opačine, još možeš 
postati učenik i prijatelj Isusov; možeš opet steći njegovu 
ljubav, da, možeš u nebu steći veću slavu, nego li mnogi kr- 
šćani, koji Boga nijesu nikad za svoga ž vota teško uvrijedili. 
Slijedi samo pokornicu Mariju Magdalenu, riješi se svojih gri- 
jeha, popravi svoj život, ljubi Isusa od svega srca i sačuvaj 
mu ljubav do smrti. Činiš li to, onda vrijedi za tebe riječ bo- 
žanskog Spasitelja: »Bit će radost u nebu nad jednim grješ- 
nikom, koji pokoru čini veća, nego li nad devedeset i devet 
pravednika, koji pokore ne trebaju« (Luk. I5, 7). 

Ali nije samo Marija Magdalena, već su i druge žene, koje 
su s njom išle u zoru ka grobu, bile počašćene objavom Isu- 
sovom. Kad su bile na povratku, hoteći ono, što su kod sv. 


47 


groba vidjele, učenicima javiti, sastade ih Isus i reče: »Zdravo!« 
Ne da se izreći, što su one kod te objave osjećale Pune po- 
čitanja približile mu se, obuhvatile njegove noge i klanjale mu 
se. Isus im pak reče: »Idite i javite to mojoj braći, da idu u 
Galileju, ondje će me vidjeti« (Mat. 28, 8—10). 

Te dvije objave pokazuju nam pravu ljubav i prijaznost 
našega božanskoga Spasitelja. On je poslije svoga uskrsnuća 
još uvijek tako ljubezan, tako pun sućuti i ljubavi, kako je 
bio u dane svoga zemaljskoga života. Jedva je grob ostavio, 
već počima žalosna srca tješiti, suze otirati, ljubav ljubavlju 
vraćati. Pun nježne pažnje ženama se malo po malo dade 
upoznati, da ih nenadanom objavom odviše ne prestraši, i 
s njima govori tako pouzdano kao i prije; pun ljubavi, koja 
oprašta, naziva učenike, koji su ga kod njegove muke i smrti 
strašljivo ostavili, svojom braćom, svoje uskrsnuće im javlja 
i obećaje im, da će im se skoro javiti. Isus je još i danas 
isti: on je sama dobrohotnost, sama ljubav prema nama i nema 
veće težnje, nego nam udijeliti blago milosti svojega smilovanja 
punoga ljubavi. On je, koji nam joši danas dovikuje ljubazne 
riječi: »Dogjite k meni svi, koji ste umorni i opterećeni i ja 
ću vas okrjepiti« (Mat. II, 28). O, dogjimo k njemu samo sa 
skrušenim srcem, sa poniznošću i pouzdanjem; sigurno ćemo 
naći u svim prilikama utjehu i pomoć! 

Kad se žene udaljile od sv. groba i bile još na putu 
k apostolima, po providnosti božjoj bi uskrsnuće božanskoga 
Spasitelja javljeno i velikim svećenicima. Čuli smo već, da su 
rimski vojnici, koji su na zapovijed oblasti grob čuvali, ču- 
desnim dogogjajem kod uskrsnuća Isusova tako bili prestrašeni, 
te su onesvješćeni na tle pali. Čim su se oporavili od svoga 
straha, pobjegoše i dogjoše u grad. Tamo izvijestiše velike 
svećenike o svemu, što se na grobu dogodilo. Taj izvještaj 
stavio velike svećenike u najveću nepriliku. Oni odmah saku- 
Pili starješine i posavjetovali se s njima, što valja činiti. Kad 
se složili, dali su vojnicima mnogo novca i rekoše im: »Recite: 
njegovi su učenici došli u noći i ukrali su ga, dok smo mi 
Spavali.« Vojnicima se taj prijedlog nije svidio, jer se bojali, 
da bi oni, ako reku, da su spavali mjesto bdjeli, radi zanema- 
renja svoje dužnosti po ratnom zakonu bili smrću kažnjeni. 
Ali veliki svećenici su znali njihov strah odstraniti; rekli su: 

»Ako to dozna upravitelj zemlje, mi ćemo ga umiriti i vas 
obraniti« (Mat. 28, 11—I4). Učinite samo, htjeli su reći, što mi 
od vas tražimo, ništa vam se zla ne će dogoditi, mi ćemo 
stvar već urediti s Pilatom, da vi ostanete bez kazne. Tim 
nagovaranjem dali se vojnici sklonuti, da rašire sramotnu laž, 
da su učenici ukrali tijelo Isusovo, dok su oni spavali. To je 
dakako bila očita laž, jer ako su oni spavali, kako su mogli 
znati, da su učenici tijelo Isusovo ukrali? A kako bi bilo mo- 
guće, da učenici odvale teški kamen i sve poslove, koji su 
potrebni, da se odnese tijelo Isusovo, obave, a da se voj- 
nici, koji su pred ulazom u grob ležali, na to ne probude? 
A tko bi vjerovao, da bi se strašljivi učenici, koji su kod 
uhvaćenja Isusovog svi utekli, usudili usred vojnika doći, da 
tijelo Isusovo ukradu? Ali takovoj kukavnoj laži morali se 
neprijatelji Isusovi uteći, jer bi inače bili morali sami svje- 
dočiti za istinu i priznati: DA, Isus Krist je u istinu uskrsnuo, 
a strašna krivnja počiva na našoj savjesti, kad smo ga na križ 
razapeli. U podmićenju vojnika očituje se opet ona gjavolska 
zloba velikih svećenika, književnika i starješina. Oni znadu, 
da je Isus Krist uskrsnuo i da je on u istinu Sin božji, ali 
mjesto da svoj preveliki zločin okaju i za milost mole, po- 
novnim bijesom se bore proti Bogu i otvorenim se očima 
bacaju u ponor bezbožnosti. Tako daleko dolazi čovjek, koji 
je jednoć u zlu otvrdnuo, on ne vjeruje ništa, jer ne će vje- 
rovati, on radi proti svojem boljem osvjedočenju, on bude 
gjavao u spodobi ljudskoj. Jao čovjeku, koji tako duboko 
padne, taj nosi pečat prokletstva na čelu, jer on je grješnik 
proti Duhu sv, kojemu ne bude oprošteno niti na ovom niti 
u drugom životu. 

U isto vrijeme, kad su vojnici velikim svećenicima javili 
uskrsnuće Isusovo, dogjoše Marija Magdalena i ostale žene 
k učenicima i pripovijedale im, što su vidjele i kako im se Isus 
javio. Ali oni nijesu hotjeli vjerovati tomu pripovijedanju, oni 
ne vjeruju, dok sami ne vide uskrsnuloga Spasitelja. Tom mi- 
losti ih počastio Gospodin. Simon Petar bio je megju aposto- 
lima prvi, kojemu se Isus javio. Ta objava bila na uskrsnu ne- 
djelju, valjda poslije podne; jer su apostoli kazali dvijema uče- 
nicima, koji se u noći iz Emausa vratili: » Gospodin je u istinu 
uskrsnuo i Simonu se javio« (Luk. 24, 34): Skoro poslije toga 

se javio Gospodin spomenutim učenicima na putu u Emaus. 
Dok su oni išli, te puni žalosti o Isusu i o onom, što se s njim 
dogodilo, megju sobom razgovarali, dogje iznenada Isus k njima, 
a oni ga nijesu prepoznali. On im reče: »Što se razgovarate 
megju sobom i što ste tako žalosni?« Onda reče jedan od njih 
po imenu Kleofas: »Ti si u istinu jedini tugjinac u Jeruzalemu 
i ne znaš, što se tamo dogodilo ovih dana.« I pripovijedaše, 
kako je Isus prorok, moćan na riječi i činu, razapet i dodali: 
»A mi smo se nadali, da će on Izrajel spasiti. A eto danas je 
treći dan, što se to dogodilo. A začudile nas neke od naših 
žena, koje su prije izlaska sunca na grobu bile, te njegovog 
tijela nijesu našle, došle i kazale, da su vidjele angjele, koji 


* im javili, da On živi. I neki su od naših išli k grobu i našli 


tako, kako su žene rekle, a njega samoga nijesu našli.« Onda 
im Isus reče: »O vi nerazumni i sporoga srca za vjerovanje 
svega, što su proroci kazali! Zar Krist nije morao to trpjeti, 
te tako ući u svoju slayu?« I sada poče od Mojsije i od svih 
proroka i tumačio im sva mjesta pisma, koja o njemu rade. 
Megjutim dogjoše u Emaus. Isus se pričini kao da želi dalje 
poći; a kad su ga silom molili, da kod njih ostane, svratio se 
k njima. Kad su kod stola sjedjeli, uze on hljeb, koji su pred 
njega stavili, blagosovi ga, prelomi i dade ga njima. Onda im 
se oči otvorile, oni upoznali sada u tom strancu svoga uskrs- 
nuloga Gospodina i Učitelja. Jasno su vidjeli njegovo ljubazno 
božansko lice i bilo im, kao da im se nebo otvorilo. Ali u taj 
čas nesta Isusa. Premda je već večer nastala, ipak nijesu htjeli 
ostati u Emausu, odmah pogjoše na put i vratili se u Jeruza- 
lem, da ondje sakupljenim učenicima veselu vijest donesu, da 
je Isus od mrtvih uskrsnuo. Ali oni su već uskrsnuće Isusovo 
od Petra doznali, jer se Gospodin tomu učeniku, kako sam 
prije spomenuo, nešto prije javio, nego li ovoj dvojici iz Emausa 

Dok su učenici još zajedno sjedjeli, tese o velikom čudu 
uskrsnuća Isusovog zabavljali, stane najednoć Isus u njihovoj 
sredini i reče: »Mir vama!« Radi te nenadane objave vrlo se 
oni prestrašili, mislili su da vide duha, jer si nijesu mogli pro- 
tumačiti, kako je Isus kroz zatvorena vrata, a da nijesu ni 
koraka čuli, mogao k njima doći. Isus im pak reče: »Zašto 
ste se tako prestrašili, i čemu se ragjaju take misli u srcima 
Vašim ? Pogledajte moje ruke i noge, jer sam glavom, pipajte i 

vidite, jer duh nema mesa ni kosti, kako vidite, da ja: imadem.« 
I on im pokaza svoje ruke i noge, da im očevidno dokaže, da 
nije duh, što vide, već on sam, njihov uskrsnuli Gospodin i 
Spasitelj. Ali dobri apostoli od samoga iznenagjenja i veselja 
nijesu mogli pravo vjerovati, da je to sam Isus. Jer se još tako 
strašljivo i tugje prema njemu vladali, pitaše Isus: »Imadete li 
što jesti?« I oni staviše pred njega komad pečene ribe i nešto 
meda. On uze ponugjeno, jeo od toga i dade im natrag ono, 
što je preostalo. Kad je tako pouzdano s njima općio, nestane 
napokon njihovog straha i neopisiva bijaše njihova radost radi 
njegove pojave. Dade im još razne pouke i nestane ga iz nji- 
hove sredine (Luk. 24, 36 itd.). 


To je dakle, što se po izvještaju evangjelja dogodilo na: 


dan uskrsnuća Kristova. Pobožne žene bile su prve, kojima je 
angjeo navjestio uskrsnuće Isusovo i koje su imale sreću malo 
poslije toga uskrsnuloga Spasitelja same vidjeti. Nešto poslije 
javi se Isus i Petru i ostalim apostolima, di, on je dopustio, 
da i isti njegovi neprijatelji i ubojice, veliki svećenici i starje- 
šine obavješteni budu o njegovom uskrsnuću po vojnicima. O 
koja utjeha, koje veselje napunjalo sada apostole i prijatelje 
Gospodinove! Njihov Isus, uz kojega su pristajali svom dušom, 
nad kojega smrću su mnogo žalili i plakali, opet je oživio, 
javio se u njihovoj sredini, pokazao im se opet kao njihov 
predobri Učitelj i Gospodin. I mi se radujmo, jer što je Isus 
bio svojim učenicima, on je i nama, naš tješitelj, naš prijatelj, 
naš Spasitelj i posvetitelj. Darujmo mu takogjer naše cijelo 
srce, da ljubav njegovu zaslužimo, te se jednoć s njim za uvijek 
združimo. 


IL. 


Kako je Isus Krist od mrtvih uskrsnuo? 

Isus Kristje od mrtvih uskrsnuo vlastitom si- 
lom, s preobraženim tijelom i urešen sv. ranama. 

1. Megju uskrsnućem Isusovim i onim ljudi u dan suda 
velika je razlika. Svi će ljudi uskrsnuti, kako nam svjedoče 
jasne riječi staroga i novoga zavjeta; ali oni ne će uskrsnuti 
po sebi sami i s vlastitom silom, nego po svemogućnosti božjoj. 
Da ih Bog ne probudi, to njihova sagnjila i u prah pretvorena 
tjelesa ne bi nikad više oživjela. Posve drugačije je s uskrs- 

nućem Isusovim. Ista božanska moć, kojom je mladića iz Naima, 
kćer Jairovu i Lazara u život dozvala, bijaše takogjer, kojom 
je on svoje vlastito tijelo, koje je mrtvo u grobu ležalo, sa 
svojom dušom spojio i na život ga probudio. Njegovo uskrs- 
nuće dakle nije djelo drugoga, nego njegovo vlastito djelo, on 
je uskrsnuo s vlastitom silom. To je priznao židovima, kad im 
je rekao: »Razriješite ovaj hram, to ću ga opet u tri dana po- 
dići.« Židovi su te riječi Isusove doduše razumjeli o hramu 
jeruzalemskom, a on je govorio, kako evangjelista izrično kaže, 
o hramu svoga tijela (Iv. 19—21). Još točnije izriče tu istinu, 
da se može s vlastitom silom k životu povratiti, sljedećim ri- 
ječima: »Nitko ne uzima života od mene, već ga ja sam od 
sebe dajem, imadem moć dati ga i imadđem moć opet ga uzeti« 
(Iv. IO, I8). 

U svetom se pismu probugjenje Sina katkad pripisuje Ocu. 
Tako n. pr. kaže sv. Pavao: »Bog, Otac je njega (svoga Sina 
Isusa Krista) od mrtvih uskrisio« (Gal. I, I). Ali iz toga se ne 
može zaključiti, da se Isus Krist nije sam uskrisio. Jer On kao 
Sin božji sve od Oca prima, istoga je bivstva s njim, to se 
može božanska snaga onoga, kojom je sam sebe na život pro- 
budio, nazvati sila Oca a po tom i uskrsnuće nazvati djelo 
Oca. Da si tu istinu jasnije predstavimo, pomislimo si jezero, 
koje svoju vođu dobiva iz izvora. Voda jezera je ista koja je 
voda izvora, jer jezero dobiva svoju vodu iz izvora, Isto je 
s uskrsnućem Isusovim. Uskrsnuće je božansko djelo, može ga 
dakle samo Bog izvesti. A jer Sin svoje božanstvo od Oca 
prima, kako jezero vodu od izvora i jer se božanstvo Sina 
ne razlikuje od božanstva Oca, već je jedno te isto s njim 
(samo bo jedno božanstvo opstoji), to se može uskrsnuće Isu- 
sovo jednako Ocu, kao njemu samomu pripisati, te je isto, reče 
li se: Bog, Gospodin je Isusa Krista od mrtvih uskrisio ili 
Isus Krist je sam sebe uskrisio. Na isti način govori i božanski 
Spasitelj: »Kao što Otac imade život u sebi, tako je i Sinu dao, 
da imade život sam u sebi« (Iv. 5, 26), »Otac,« kako sv, Augu- 
stin opaža kod toga mjesta, »ima život u sebi i od sebe ne od 
Sina; Sin ima život takogjer u sebi ali ne od sebe, nego od 
Oca, jer je od Oca rogjen.« Ako dakle Sin, kako on sam (Iv. 
5, 21) kaže, isto tako, kao i Otac život daje, komu hoće, to 
je i sebi život dao, jer je hotio, t.j. na život se probudio. A 

je li Otac Sina uskrisio, to se je i on sam uskrisio, jer obije 
osobe posjeduju istu božansku moć i sve, što Otac čini, to čini 
na isti način i Sin« (Iv. 5, 19). — To je dakle prva istina, koju 
moramo zapamtiti i vjerovati: Isus Krist je vlastitom silom od 
mrtvih uskrsnuo. Njegovi neprijatelji sve su poduzeli, da tijelo 
njegovo u grobu zadrže i njegovo uskrsnuće zapriječe: grob 
su zapečatili i stražu na nj postavili, ali Isus je njihovo ludo 
poduzeće izjalovio; kao pobjednik smrti izagje On slavno iz 
groba i pokaza, da imade moć umrijeti, ali i moć okove smrti 
odbaciti i opet na život ustati. 

2. Isus Krist je s preobraženim tijelom od mrtvih 
uskrsnuo, kako apostol kaže: »Naš Gospodin Isus Krist će ti- 
jelo naše ništetnosti preobraziti, da bude jednako tijelu nje- 
gove slave« (Filiplj. 3, 20). Presveto tijelo Isusovo bijaše do- 
duše po biti svojoj još isto, koje je bilo prije uskrsnuća; ali 
sada se nalazilo u sjajnijem stanju od prije i imalo vlastitosti, 
kojih. prije uskrsnuća nije imalo. Te vlastitosti jesu: sjajnost, 
nemogućnost trpjeti ni umrijeti, brzina i du- 
hovnost. 

Čitamo u evangjelju, da se na brdu Tabor sa tijelom 
Isusovim dogodila čudesna promjena: njegovo lice sjalo kao 
sunce, njegovo odijelo bilo bijelo kao snijeg, apostoli su kod 
pogleda istoga bili tako uznešeni, da je jedan od njih povikao : 
»Gospodine, ovdje nam je dobro biti« (Mat. 17, 4). Ta preo- 
brazba Isusova, koja je na Taboru bila samo prolazna, poslije 
njegovoga uskrsnuća bijaše postojana; ne samo njegovo lice, 
već cijelo njegovo tijelo bijaše samo svijetlo, koje je izlijevalo 
daleko jasniji i sjajniji sjaj od sunca podnevnoga. Da Isus kod 
svoje objave nije trakove, koji su izlazili iz njegovog pro- 
slavljenog tijela, suzdržavao i smanjio, to učenici ne bi bili 
mogli u nj pogledati niti u njegovoj blizini ostati. Sv. Kasijan 
piše o toj preobrazbi uskrsnuloga Spasitelja ovako: Što se 
mene tiče, ja ne znam u uskrsnulom Isusu ništa razlikovati. 
Ništa višena njemu ne vidim nego neizrecivo svijetlo, neshvat- 
ljivi sjaj, sjaj, koji ljudska slaboća razmatrati ne može. 

Uz taj sjaj posjedovalo je tijelo uskrsnuloga Spasitelja 
takogjer dar nemogućnosti trpjeti ni umrijeti. Jer je 
Isus Krist kod svoga utjelovljenja pravo ljudsko tijelo uzeo, to 
je njegovo tijelo bilo, kako je i od svakoga drugoga čovjeka, 

sposobno trpjeti. Isus je podnosio u istinu glad i žegju, vru- 
ćinu i zimu, umornost i druge teškoće, kojima je podvrgnut 
rod ljudski. Neizrecive su bile njegove boli kod njegovog ras- 
peća, čega radi ga i prorok naziva: mužem boli. Ali poslije 
njegovog uskrsnuća bijaše njegovo tijelo posve drugačije, ono 
je posjedovalo vlastitost: ne moći trpjeti. Isus dakle nije mogao 
više trpjeti, on je bio nesposoban za svaki bolni osjećaj. Prije 
uskrsnuća bijaše njegovo tijelo smrtno, bar u tomu smislu, da . 
je ono, ako ne poput drugih ljudi naravskom, ipak nasilnom 
smrti umrijeti moglo. A poslije njegovog uskrsnuća bijaše nje- 
govo tijelo posve besmrtno, ono nije moglo umrijeti ne samo 
naravskom, nego niti nasilnom smrti. Njegovi neprijatelji nijesu 
više imali nikake moći nad njim, nijesu ga mogli više zlo- 
stavljati, razapeti, života ga lišiti. Zato piše apostol Pavao: 
»Mi znademo, da Krist, pošto je od mrtvih uskrsnuo, više ne 
umire, niti će smrt više nad njim vladati« (Rimlj. 6, 9). 

Tijelo uskrsnuloga Spasitelja imalo je takodjer dar brzine, 
Nije bilo više vezano na vrijeme i prostor; sve je izgubilo, 
što ima težinu; nije trebalo dulje ili kraće vrijeme da kamo 
dogje, moglo je u jednom času neizmjerne prostore stvorenja 
proći i biti gdje je htjelo. Zato čitamo u evangjelju, da se je 
božanski Spasitelj poslije svoga uskrsnuća na raznim rastav- 
ljenim mjestima gotovo u isto vrijeme objavio. 

Zadnja vlastitost preobraženog tijela Isusovog je duhov- 
nost. Ta duhovnost ne smije se u onom smislu uzeti, kao da 
je tijelo Kristovo poslije uskrsnuća prestalo biti tijelo i postalo , 
čisti duh; ali ono je odložilo sve gusto i tjelesno teško i po- 
stalo tako fino i duhovno, da je poput čistoga duha moglo sve 
prodrijeti, te se oduzeti pogledu ljudi, t.j. učiniti se nevidljivim. 
Da je Isus Krist poslije uskrsnuća još imao pravo tijelo, 
osigurava nas sam, kad kaže svojim učenicima, koji su ga 
kod jedne njegove objave smatrali duhom: »Vidite moje ruke 
i noge ja sam glavom, opipajte i vidite, jer duh nema tijela ni 
kosti, kako vidite, da ja imadem« (Luk. 24, 39). A da je nje- 
govo tijelo bilo duhovno, moramo iz toga zaključiti, jer je po 
nauci sv. otaca on iz groba izašao, a da nije povrijedio pečata, 
što su ga židovi stavili i jer se kod zatvorenih vratiju javio 
učenicima, jer ga je napokon poslije svake objave nenadano 
nestalo. Tijelo Isusovo bijaše poslije uskrsnuća, kako sam već 

spomenuo, po bivstvu isto kao i prije uskrsnuća, ali je bilo 
proslavljeno i posjedovalo vlastitosti, kojih prije nije imalo, na- 
ime : sjajnost, nemogućnost trpjeti ni umrijeti, brzinu i duhov- 
nost. Iste vlastitosti će, samo u manjoj mjeri, i tjelesa uskrs- 
nulih pravednika dobiti, jer apostol izrično kaže, da će Krist 
»tijelo naše ništetnosti preobraziti tako, da bude jednako tijelu 
njegove slave, t. j. njegovomu preobraženomu tijelu« (Filiplj. 3, 
* 21). To neka bude za nas moćno poticalo, tijelo naše i njegova 
sjetila i članke uvijek u 'časti držati i kao orugje za službu 
božju upotrebljavati, da bude jednoć sa tjelesima izabranika 
preobraženo, te bude dionik slave preobraženog tijela Kristovog. 
3. Premda je Isus Krist slavno i besmrtno od mrtvih us- 
krsnuo, to je ipak na svojim rukama i nogama i na svojoj 
strani zadržao sv. rane. To mi čitamo u sv. evangjelju. Toma 
je svjedočanstvo apostola, da je Isus u istinu uskrsnuo, zabacio 
i rekao: »Dok na njegovim rukama ne vidim rana od čavala 
i prsta svojega ne stavim u rane od čavala, i ne metnem ruke 
svoje u rebra njegova, ne vjerujem.« Osam dana poslije toga 
opet se javio Isus svojim učenicima, stavio se u sredinu nji- 
hovu i rekao: »Mir vama!« Na to se okrenuo k Tomi, koji je 
sada takogjer prisutan bio i rekao mu: »Pruži tvoj prst amo 
i pogledaj moje ruke i pruži svoju ruku i stavi ju u rebra moja 
i ne budi nevjeran već vjeran« (Iv. 20, 25—27). Iz ovoga vi- 
dimo, da je božanski Spasitelj rane na svojim rukama i no- 
gama kao i na svojoj strani poslije svoga uskrsnuća pridržao. 
. Ali okolnost, što Marija Magdalena i učenici iz Emausa Isusa 
u početku nijesu prepoznali, daje zaključiti, da Spasitelj te rane 
nije morao nužno očitovati, jer da su ga njegovi sa njegovim 
ranama vidjeli, to bi ga bez dvojbe odmah bili upoznali, U 
njegovoj je dakle moći bilo, da sv. rane očituje ili prikrije. 
Pita se: zašto je Isus hotio pridržati sv. rane 
Prije svega, da ljudima dade očiti dokaz o svojem 
pravom uskrsnuću. Da se javio bez rana, to bi mogli mi- 
sliti, da je to bio samo njegov duh sa prividnim tijelom, koji 
se njegovim prikazao. A kad se javio sa svojim ranama, to 
nije nitko više mogao dvojiti, da je On u istinu uskrsnuo. Svaki 
je morao reći: »To je isti Isus, koji je na zemlji živio i na 
križu umro; on ima isto tijelo kao nekada; jer vidimo njegove 
rane na njegovim rukama i nogama i strani« Zato Toma, 

pošto mu Isus pokazao svoje rane, pun počitanja pred njim 
pao i vjernim srcem uzkliknuo: »Gospodin moj i Bog moj« 
(Iv. 20, 29). »Blažene rane«, veli sv, Bernard, »koje svjedoče 
istinitost uskrsnuća i božanstvo Kristovo !« 

Isus je hotio nadalje zadržati rane u znak svoje po- 
bjede nad smrću i paklom. Te sv. rane su jasni spome- 
nici borbe, koju je Krist sa moćima tmine podnio i pobjede 
koja nad njima postigao. One nam dovikuju riječi apostola: 
»Smrti, gdje je tvoja pobjeda ?, paklu, gdje je tvoj žalac ? Hvala 
Bogu, koji nam je dao pobjedu po našem Gospodinu Isusu 
Kristu!« (1 Kor..15, 55—57). Iz sv. rana Kristovih teče i nama 
snaga, da svladamo sve neprijatelje našega spasenja, Zabri- 
nuta srca išao je pobožni kralj Alfons portugalski u bitku; jer 
je pet kraljeva bilo protiv njega i prijetili su njega i njegovu 
vojsku uništiti. Kad mu se u snu javi Krist Gospodin i zapo- 
vijedi mu, da dade načiniti zastavu sa slikom njegovih pet sv. 
rana, te je nositi u rat, on će tim isto tako svoje neprijatelje 
svladati, kako je on sa svojih pet sv. rana moći pakla svladao. 
Alfons je učinio, kako mu Gospodin zapovijedio i izvojštio 
sjajnu pobjedu. I mi ćemo dobru borbu biti i pobjediti, ako se 
s pouzdanjem utećemo k pet sv. rana. »Guti li tko«, kaže 
jedan duhovni učitelj, »grižnju savjesti, neka se požuri u otvo- 
rene pećine; bude li od napasti mučen, to se neka poput straš- 
ljive golubice onamo uteče i uzdiše na onomu mjestu. Tu neka 
pritisne srce svoje na srce Isusovo, je li oholo bilo, bit će po- 
nizno, je li bilo osvjetljivo, postat će blago, je li mlako bilo, 
upalit će se na vatri, jeli otvrdnuto bilo, umekšat će. U kratko, 
po sv. ranama Isusovim mi ćemo uvijek i svuda zloga nepri- 
jatelja svladati, kako ga božanski Spasitelj sam po njima 
svladao.« 

Drugi razlog, zašto je naš uskrsnuli Spasitelj svete rane 
hotio zadržati, bijaše, da pokazujući iste nebeskomu 
Ocu, njega sklone na milosrgje k nama. Ako se Bog, 
kako čitamo u sv. pismu, kad pogleda lijepu sedmoboju dugu, 
sjeti obećanja, što ga ljudima dao, da više ljudi ne će kazniti 
potopom (I Moj. 12—16), koliko više će svoju srdžbu suspreg- 
nuti i umiriti se, ako upravi pogled svoj na Sina svoga te ga 
vidi uresenoga dragocjenim ranama, koje je uzeo za naše spa- 
senje? Ili kako bi bilo moguće da nas kazni, ako mu Isus 

svoje rane pokaže i reče: »Vidi, preljubazni moj Oče, te rane 
su mi zadane za spasenje ljudi; taku cijenu sam dao, da dug 
njihovih grijeha uništim!« Radi naših opačina ne budimo malo- 
dušni! Jesmo li sagrješili mnogo i teško, >to imademo,« kako 
piše sv. Ivan, »zagovornika kod Oca, Isusa Krista, Pravednika, 
a taj je izmirenje za naše grijehe (Ir Iv. 2, I—2). Njegove sv. 
rane glasno viču za milost i pribavljaju nam oproštenje, ako 
inače skrušena srca pogjemo putem pokore. 

Isus Krist je napokon zadržao sv. rane, da ih na dan 
suda pokaže na utjehu pravednika, a na strah bez- 
božnika. Pravednici će se, kad vide pet sv, rana, vrlo utje- 


šeni ćutiti, jer im te rane predočuju neizmjerno milosrgje Oca 


i Sina i dovikuju im: »Tako je Bog svijet ljubio, da je svoga 
jedinorogjenoga Sina dao, da svi, koji u nj vjeruju, ne pro- 
padnu, već imadu život vječni« (Iv. 3, 16). Te rane dozivaju 
im u pamet sve milosti, što su ih za života primili i za spasenje 
svoje tako gorljivo upotrebljavali. Kad pogledaju te rane sjete 
se pobjede, što su je postigli nad paklom, svijetom i tijelom, 
na kreposti, dobra djela, koja su neprestano vršili, na muke, 
što su ih savršenom ustrpljivosti snosili. Oni dakle vide u sv. 
ranama Kristovim zalog blaženosti, zato je njihovo srce kod 
pogleda istih puno utjehe i slavlja. Bezbožni pak, koji su uga- 
gjali svojim divljim strastima, pogani, židovi i nevjernici, koji 
nijesu htjeli Isusa priznati svojim Gospodinom i Spasiteljem, 
kršćani, koji su svoju vjeru kaljali opakim životom, kad po- 
gledaju sv. rane Kristove, napunit će se strahom i zgražanjem. 
Božanski Sudac će im doviknuti: Te rane bijahu jasni svje- 
doci mojega božanstva, zašto ste to svjedočanstvo prezreli? 
Te rane bijahu izvori najvećih milosti, zašto nijeste iz njih 
crpili? Te rane bijahu utočišta za grješnike, zašto se nijeste 
k njima uticali? Eto, te rane su ujedno vaše djelo, vašim gri- 
jesima ste mi ih zadali. Zato promatrajte mene, koga ste raza- 
peli, promatrajte moje ruke i noge, koje ste čavlima proboli, 
moju stranu, koju ste sulicom proboli!« Te riječi božanskoga 
Suca napunit će bezbožnike takim strahom, da će bregovima 
dovikivati: »Padnite na nas«, a vrhuncima: »Pokrijte nas« 
(Luk. 23, 30). 

Da vama, b. s., svete rane Kristove u dan suda ne budu 
predmet straha, nego izvor utjehe i veselja, to danas opet stvo- 

rite ozbiljnu odluku, uvijek živjeti kao pravi učenici Isusovi, 
kao pravi kršćani. Slijedite glas vičućega u pustinji: »Pripra- 
vite put Gospodnji, i poravnajte puteve njegove. Jeste li do 
sada svoju savjest mnogim grijesima okaljali, to ju bez oklije- 
vanja očistite skrušenom ispovijegju, izkorjenite svoje strasti, 
potisnite i uništite zle pohote i sve od sebe odstranite, što se 
Bogu ne svigja. Budite gorljivi u dobru, preostatak svoga ži- 
vota upotrijebite za službu božju, i one kreposti vršite, koje 
vam nalaže zakon kršćanski. Idite postojano putem pravde i 
Gospodinu ostanite vjerni do zadnjega daha, onda ćete u miru 
ići iz ovoga svijeta »i vidjeti spasenje božje«. 


Amen. 


V. Propovijed. 
Nedjelja po Božiću. 
Peti članak vjere. 


»Sašao nad pakao, treći dan uskrsnuo od mrtvih“. 
Drugi dio petoga članka: ,treći dan uskrsnuo od mrtvih“. 


»Kad je sve bilo izvršeno po zakonu 
Gospodnjem, vratiše se u Galileju u 
svoj rodni grad Nazaret« (Luk. 2, 3, 9). 


“ 

Oto nam današnje evangjelje pripovijeda dogodilo se u 
hramu jeruzalemskom gdje su Marija i Josip božansko dijete 
40 dana poslije njegovog rogjenja Gospodinu prikazali. Simeon, 
bogobojazni starac, komu bijaše objavljeno, da će još prije 
svoje smrti Spasitelja vidjeti, na nagovor Duha sv. dogje baš 
u hram, kad je dijete Isus bilo Gospodinu prikazano On u 
njemu odmah upozna obećanoga Spasitelja svijeta; on ga uze 
s toga pun počitanja u svoje ruke i slavljaše Gospodina, da. 
mu još u njegovim starim danima tako veliku sreću udijelio, 
Na to blagosovi Mariju i Josipa i reče okrenuvši se k Mariji, 
proročke riječi: »Eto, ovaj je postavljen na pad i na uskrsnuće 
mnogih u Izrajelu i kao znak, komu će se protiviti i mač će 

tvoju vlastitu dušu probosti, da se očituju misli mnogih srdaca«. 
Te riječi Simeonove posve se ispunile. Isus Krist bi postavljen 
na pad i na uskrsnuće mnogih u Izrajelu, jer mnogi židovi 
koji u Nj nijesu vjerovali, padoše u propast; mnogi opet, koji 
su u nj vjerovali i po njegovim propisima živjeli, nagjoše svoje 
spasenje. Isus bijaše postavljen u znak, komu se protivili, njemu 
se protivili židovi i pogani i isti mnogi kršćani mu se protive, 
kad ne vjeruju, što on uči, i ne čine sto On zapovijeda. Mač 
je dušu Marijinu probo kod bezbrojnih protivljenja i progona, 
kojima je Isus bio izvrgnut, a osobito kod njegove smrti na 
križu. Misli mnogih srdaca se očitovale, jer kod javnoga dje- 
lovanja, muke i smrti Isusove pokazalo se kako ljudi misle, 
kako jedni vrlo ljube tamu, a mrze svijetlo, a kako drugi po- 
šteno traže istinu i pristaju uz nju. 

Dok je Simeon tako govorio dogje Ana, udovica od 
84 godine. Ta žena je u svakoj dobi života i u svakom staležu 
jednakom vjernosti Bogu služila, u slobodnom staležu, ostade 
neokaljana djevica, u staležu ženidbenom ispunjala je savjesno 
sve dužnosti dobre žene i majke, a u udovičkom staležu živila 
je skromno, a njezina starost bila izključeno Bogu posvećena, 
O kako bi dobro bilo sa općinom, kad bi sve kćeri, sve žene 
i majke i sve udovice bile, kako je Ana bila! Kao što je 
Simeonu, tako je i toj staroj udovici u dio pala sreća, da prije 
svoje smrti vidi toliko željno očekivanog Spasitelja. Zato je 
slavila Boga ganutim srcem i svuda govorila o božanskom 
djetetu milosti, koje će svijetu donijeti spasenje. 

Pošto su Marija i Josip sve ispunili, što propisuje zakon 
Mojsijev obzirom na čišćenje žene i prikazanje prvorogjenca 
vratiše se u Galileju u rodni grad Nazaret. »Dijete je pak 
raslo jačalo se, bijaše puno mudrosti i milost božja bijaše 
s njim«. Isus po svojem božanstvu nije mogao rasti; jer kao 
Bog imagjaše od vijeka sve savršenosti u neizmjernoj mjeri, i 
s toga je nepromijenljiv. Ali po svojoj ljudskoj naravi rastao 
je slično kako i drugi ljudi, pošto je tijelom sve veći i jači 
bio, te se u njemu nalazeća mudrost i milost s godinama sve 
više očitovala. Danas opet svratimo svoj pogled na Isusa i 
razmotrimo ga u stanju njegove proslave. Prošle nedjelje go- 
vorio sam o njegovom slavnom uskrsnuću i u kratko naveo, 
kako je on od mrtvih uskrsnuo. Danas ću taj važni predmet 
svršiti i odgovoriti dva pitanja: 

I. Odakle znademo, da je Isus od mrtvih 
uskrsnuo? 

2. Što imanaukaonjegovom uskrsnuću unama 
izvesti? 


I. 


Odakle znademo, da je Isus Krist od mrtvih 
uskrsnuo? Znademo to iz svjedočanstva njegovih 
apostola i učenika, iz svjedočanstva njegovih ne- 
prijatelja, napokon iz svjedočanstva cieloga kršć 
svijeta. 

1. Uskrsnuće Isusovo, svjedočili su njegovi apostoli i uče- 
nici, kako to čitamo u povjesti i listovima apostola pred žido- 
vima i poganima, pred visokim i niskima, pred učenim i neu- 
kima, pred prijateljima i neprijateljima. I to svjedočanstvo, nijesu 
dali samo koji puta, već su na isto došli kod svake prilike, 
dapače ga načinili temeljem cijeloga kršćanstva. Apostol Pavao 
kaže: »Ako Krist nije uskrsnuo, badava je vaša vjera, jer onda 
ste još u grijesima. Onda su i oni, koji u Kristu počivaju, iz- 
gubljeni«.(1 Kor. 15, 17—18). Pita se: Da li mi možemo vjerovati 
podpuno svjedočanstvu apostola i učenika Isusovih? Ne može 
li se reći, da su oni uskrsnuće svoga Gospodina i Učitelja, 
doduše u dobroj vjeri svjedočili, ali su sami sebe prevarili ? 
Ili da su uskrsnuće Isusovo samo izmislili i tako ljude namje- 
rice prevarili? Ne, niti jedno niti drugo, nije bilo moguće, se b e 
same nijesu prevarili, niti nijesu htjeli: druge va- 
rati, dapače, ljudi ne bi bili ni mogliprevariti, sve 
da sui htjeli. Razmislimo to nešto opširnije: 

a) Apostoli se “nijesu mogli prevariti u činjenici, da je 


* Isus uskrsnuo. Kad bi oni bili svjedočili samo na tvrdnju žena, 


da im se Isus javio, da je Isus u istinu uskrsnuo, to bi sva- 
kako mogli dvojiti o istini njihovog svjedočanstva. Isto tako 
kad bi se Isus bio jednomu ili drugomu od njih mimogredce 
javio, mogli bi reći, da su se mogli prevariti lažnom prikazom. 
Ali Isus se javio, kako u evangjelju čitamo ne samo Mariji 
Mag. i drugim ženama kao i dvjema učenicima idućim u Emaus ; 
već se On javio svim apostolima i učenicima, te im dao o 
svom uskrsnuću tako jasnih dokaza, da bi oni morali biti slijepi 
i nijemi kad bi mogli još sumnjati o istinosti istoga. On se 

njima pokazivao kroz 40 dana, dok je još na zemlji živio vrlo 
često, s njima dugo govorio, dao im razne pouke i vlasti i 
tumačio im smisao pisma. Napose dao im vlast opraštati grijehe 
i naložio im poučavati sve narode i krstiti ih. On je postavio 
Petra za svoga namjestnika na zemlji i za poglavicu crkve, 
kad mu je opetovano rekao: »Pasi ovce moje, pasi jaganjce 
moje« (L. 21, 15%. Još više, Isus se nije njima samo pokazao, 
te govorio s njima, već im pokazivao i svoje rane, dao se od 
njih doticati, sjeo za stol i jeo. Kad .su se jednoć radi nje- 
gove nenadane objave vrlo prestrašili i mislili, da je to .duh, 
reče im On: Zašto se strašite, i čemu dolaze take misli u srca 
vaša. Vidite moje ruke i noge, ja sam glavom; pipajte i vi- 
dite, jer duh nema mesa ni kosti, kako vidite, da ja imadem«. 
I kad je to rekao, pokaza im svoje ruke i noge. A kad još 
nijesu vjerovali od veselja, te se čudili reče On: Imadete li 
što jesti? Onda staviše pred njega jedan dio pečene ribe i 
meda malo. I pošto je pred njima jeo, uze preostatak i dade 
njima (Luk. 24, 36—-43). Kako sv. Petar izvješćuje, javio se 
Isus ne samo samo svojim učenicima, već i 500 osoba zajedno. 
»Krist se«, piše on, javio Cefi (Petru) a onda jedanajstorici. 
Poslije toga se javio više od 500 braće, od kojih mnogi još 
i danas živu, a neki su umrli« (1 Kor. 15, 5—6). Kako bi se 
ovdje mogla pomisliti prevara? Kad bi htjeli prevaru dopustiti, 
morali bi reći: Bog sam je apostole kao i sve, koji su uskrs- 
nuloga Spasitelja vidjeli, zaslijepio, te su mislili da vide, čega 
nijesu vidjeli, da čuju čega nijesu čuli, da pipaju čega nijesu 
pipali, da su dakle poludili. A zar može Bog istiniti i sveti 
ljude tako zaslijepiti? Zar nebi već sama taka misao bila strašna 
hulja na Boga? 

Apostolima se ne može predbaciti niti lakovjernost, oni 
su dapače teško vjerovali. Kad su im žene kazale, da je Isus 
uskrsnuo i njima se javio, nipošto im nijesu htjeli vjerovati, 
cijelo njihovo pripovijedanje smatrali su bajkom (Luk. 24, 11), 
Toma pak proti uvjeravanju drugih apostola, da su vidjeli us- 
krsnuloga Spasitelja, pokazao je taku nevjeru, da je rekao: 
Dok ne vidim na rukama njegovim rana od čavala a svojeg 
prsta ne stavim na mjesto čavala i moje ruke u njegova rebra, 
ne vjerujem LL: 20, 25). Isus se sam ćutio prisiljen »da ukori 
njihovu nevjeru i tvrdoću njihovoga srca, što nijesu vjerovali 

onima, koji su ga vidjeli, pošto je uskrsnuo (Mar. 19, 14). U 
takovim okolnostima posve je nemoguće, da bi se apostoli 
bili mogli prevariti radi uskrsnuća Isusovog. 

bj A.moguće su apostoli bili varalice? Moguće su samo 
hotjeli svijet uvjeriti, da je Isus od mrtvih uskrsnuo, dok su 
oni sami o protivnom osvjedočeni bili? Poznato je, da pri- 
staše lažnih učitelja i proroka o njima razne priče izmisle, 
koje za istinu izdaju. Ne, ni to se ne može dopustiti. Apostoli 
nam se uvijek prikazuju kao pravi, otvoreni muževi: nepo- 
znata im je laž i pretvaranje, istina im je nad sve _Kakovi su 
bili, taki se uvijek pokazivali, srce im bilo na jeziku. Proči- 
tajmo cijelo evangjelje, povijest i listove apostola, pak u njima 
ne ćemo naći ni traga pretvaranju ili laži. Kako bi dakle bilo 
moguće, da muževi takovog značaja izmisle taku sramotnu laž 
i svjedoče, da je Krist od mrtvih uskrsnuo, kad su ipak znali, 
da on nije uskrsnuo? Kad bi na dalje mi htjeli prihvatiti, da 
su nas apostoli prevarili, mi bi morali znati, da su nekaku ko- 
rist imali od te laži, jer nitko ne laže u tako važnoj stvari 
uzalud. A koju korist im donjelo to svjedočanstvo ? Pribavilo im 
mržnju, osramoćenje, progon, muku i smrt. Da su kazali: Isus 
nije uskrsnuo, ili da su o njegovom uskrsnuću bar šutili, bili 
bi si stekli sklonost svih uglednih židova i mogli sprovoditi 
miran život, a jer su uskrsnuće Isusovo svuda propovijedali, 
to su s njima postupali kao s najgorim razbojnicima i uboji- 
cama, vukli ih pred sud, bacali ih u zatvor i okove, bičevali 
ih i ubili ih. Sudite sami, zar apostoli ne bi bili morali biti 
lugjaci, da su radi laži izabrali život pun nevolja, progona i 
muka? Gdje je čovjek u svijetu koji bi imao nakanu pripra- 
viti si svojom laži muka svake vrsti, a na koncu smrt od ruke 
krvnika. Promotrimo napokon apostole u zadnjim časovima 
njihovog života. Jednoga razapinju na križ, drugogoga bacaju 
s krova, onaj je živ oguljen, onomu glava odrubljena, svi mo- 
raju poslije života punog muka kao mučenici umrijeti. Pitajte 
ih, zakljinite ih živim Bogom, pred kojim je svaka laž opačina, 
neka vam kažu je li Isus u istinu uskrsnuo. I oni svi još sa 
nmirućim usnama ispovijedaju, što su često za života prizna- 
znavali: Da, Isus Krist je u istinu uskrsnuo! Za to svjedo- 
čanstvo živimo i umiremo! Pak u istinu polaze s nebeskim mi- 
rom i najvećom težnjom u vječnost, dok znadu, da ondje lažce 

i zavodnike čeka prokletstvo. O tko. hi tu mislio još o prevari? 
Tko bi držao, da su apostoli uskrsnuće Isusovo, samo izmi- 
slili, da ljude prevare? 

c) Ali taka prevara ne bi im bila moguća, da 
su je bašnamjeravali. Koje je mjesto bilo, gdje su 
apostoli uskrsnuće Isusovo naviještali? Bijaše Jeruzalem i zemlja 
židovska, pozorište njegovog djelovanja i muke. Koji su to 
ljudi bili, kojima su njegovo uskrsnuće najprije naviještali? Vel. 
svećenici književnici, farezeji i u opće židovi, koji su Isusa 
dobro poznavali i znali što se s njim u zadnje dane njegovog 
života dogodilo. A koje je bilo vrijeme, u koje su uskrsnuće 
Isusovo naviještali? Malo tjedana poslije njegove smrti, na 
Duhove, kad je njegovo raspeće i sve što je u savezu s njim 
bilo, još u svježoj uspomeni bilo. Kako bi bila moguća prevara 
uz take okolnosti? Da su apostoli uskrsnuće Isusovo samo 
izmislili, zar se ne bi cijeli Jeruzalem kao jedan čovjek proti 
njima digao, te ih kao najsramotnije sljepare žigosao ? Ali 
nitko ne ustaje protiv njihovog svjedočanstva; već tisuće pri- 
hvaćaju kršćansko i jasno ispovijedaju: Isus Krist, razapeti, u 
istinu je uskrsnuo!« Isti vel. svećenici, književnici i starješine 
ne usugjuju se apostole kazniti radi laži i sve što čine, nalažu 
im šutnju. Svjedočanstvo dakle, što ga apostoli daju o uskrs- 
nuću Isusovom, nad sve je uzvišeno, svjedočanstvo, kojemu 
se može samo protiviti čovjek, koji svaku istinu niječe, 

2. Za uskrsnuće Isusovo svjedoče ne samo njegovi apo- 
stoli već i njegovi neprijatelji. Ponajprije stražari na grobu, 
vojnici rimski, koji se požurili do vel. svećenika te im veliko 
čudo uskrsnuća Gospodinovog najavili. To svjedočanstvo zaslu- 
žuje sigurno svaku vjeru jer ti vojnici nemaju razloga: lagati, 
dapače im bilo teško dati tako svjedočanstvo. Svjedoci uskrs- 
nuća su takogjer vel. svećenici. Kad su im vojnici javili, da 
je Isus uskrsnuo, to ga oni nijesu pobili, već ga pače potvrdili 
tim, što su im dali mnogo novca i kazali im: »Recite: njegovi 
učenici su po noći došli i ukrali ga, dok smo mi spavali«. 
(Mat. 28, 13). Zar bi se bili utekli tako zlom, za njihovu čast 
nečasnom sredstvu, kad ne bi bili vjerovali u uskrsnuće 
Isusovo? Zar oni ne bi bil, kad bi samo malu sumnju 
imali, da vojnici lažu, odmah Pilatu prijavili i silili ga, da 
proti nemarnim vojnicima vodi strogu istragu, te ih po za- 

konu kazni? Ali oni toga ne čine, oni ne niječu vojnicima 
ni jednom riječi, da je Isus. uskrsnuo; oni se tako duboko po- 
nizuju, da ih novcem podmićuju, da ih sklonu na laž, da su 
tobože učenici, dok su oni spavali, tijelo Isusovo ukrali. Zar 
nije ovo vladanje velikih svećenika očiti dokaz za uskrsnuće 
Isusovo? Ista sramotna laž, što ju podmićeni vojnici šire, da 
su učenici tijelo Isusovo ukrali, dok su oni spavali, daje svje- 
dočanstvo o uskrsnuću Isusovom. A kako su mogli vojnici, 
jesu li spavali, znati, da su učenici Isusovi ukrali tijelo Isu- 
sovo? Zar se u snu vidi, što se dogagja? A zar nije gotovo 
nemoguće, da se ne bi nijedan od svih vojnika, koji su oko 
groba ležali, probudio, dok su učenici izvodili kragju? Morali 
su uz spavajuće proći, morali su veliki kamen, na koji se 
moguće koji od pospanaca naslonio, odvaliti i druge poslove 
s bukom spojene ovršiti, da svoju kragju izvedu — a svega 
toga vojnici nijesu čuli?!! To bi u istinu morao biti san, ko- 
jemu nema para. A napokon zar se može misliti o učenicima, 
koji se kod muke i smrti Isusove pokazali tako strašljivi, te se 
poslije toga u Jeruzalemu zatvorili, da bi oni izveli djelo, za 
koje se traži odvažnost, dapače smjelost? U istinu ako samo 
malo mislimo o tim okolnostima, moramo priznati, da laž, što 
ju vojnici na poticaj velikih svećenika šire, ne služi na drugo, 
nego da činjenicu, da je Isus Krist u istinu uskrsnuo, stavi u 
najsjajnije svijetlo. 

3. Uskrsnuće Isusovo svjedoči napokon cijeli kršćanski 
svijet. Apostoli propovijedaju u Jeruzalemu i u židovskoj 
zemlji evangjelje, više tisuća židova prihvaća odmah kršćansku 
vjeru, i pripravni su za Isusa, koji je treći dan od mrtvih us- 
krsuuo, svoju krv i život žrtvovati. Poslije se apostoli razišli 
po svemu svijetu i svuda naviještaju Isusa, koji je za spasenje 
ljudi na križu umro, a treći dan opet živ iz groba uskrsnuo, 
Židovi i pogani su o istini te nauke osvjedočeni i vjeruju. I ta 
vjera, koja je već malo godina poslije njezinoga naviještanja 
našla bezbroj pristaša, opstoji još danas i raširena je preko 
cijele zemlje. A kako bi bilo moguće, da bi se ta vjera bila 
mogla ukorjeniti, tako se raširiti i tako dugo trajati, kad bi se 
bila temeljila na laži? Ona ne bi bila mogla biti niti u svijet 
uveđena, jer svi neprijatelji Isusovi, židovi i pogani bili bi apo- 
stole i njihove nasljednike s laži objedili, te ih kao sramotne 

varalice općemu preziru predali. Nadalje kad ljudi o uskrsnuću 
Isusovom ne bi bili posve osvjedočeni, što bi ih sklonulo, da 
ostave svoju vjeru, kojoj su bili odani dušom i tijelom, te ju 
zamijenili sa kršćanskom, Što bi ih sklonulo, kršćanstvo pri- 
hvatiti, koje je osugjivalo njihove raskalašenosti i opačine, 
ograničivalo njihove strasti, te im nalagalo trapnju njihovih zlih 
sklonosti i naslada? Što bi ih sklonulo da budu kršćani, kad 
ih kao takove nije ništa drugo čekalo nego prezir, progon, 
nevolja svake vrsti i ista mučenička smrt? U istinu, ako se 
narodi zemlje u takovim okolnostima kupe pod zastavu Raza- 
petoga i svjedoče za njegovo uskrsnuće, to je onda svjedo- 
čanstvo, kojega istinitost zanijekati može samo potpuna nevjera. 
Sjetimo se napokon, da nijesu samo apostoli, već i njihovi na- 
sljednici i u opće kršćani svih stoljeća svoje svjedočanstvo, da 
je Isus Krist u istinu uskrsnuo, potvrdili sa bezbroj čudesa. 
Što bi iz toga slijedilo, kad bi oni bili varalice ili prevareni? 
Sigurno to, da je Bog sam ljude doveo u najsramotniju bludnju, 
te ih u toj bludnji već preko 1900 godina drži. Po svemu tomu 
je svjedočanstvo, što ga cijeli kršćanski svijet daje za uskrs- 
nuće Isusovo, tako vjerojatno, da ga mora svaki priznati, tko 
još ima smisla za istinu. g 

Eto, b. s., na tako čvrstom temelju počiva uskrsnuće na- 
šega božanskog Spasitelja. Za tu glavnu istinu naše sv. vjere 
svjedoče apostoli i učenici Gospodinovi, svjedoče rimski voj- 
nici, koji su čuvali sv. grob, kao i veliki svećenici i književ- 
nici i starješine, svjedoči napokon cijeli kršćanski svijet kroz 
1900 godina. Zahvalimo našemu božanskomu Spasitelju, što 
nam je hotio za svoje slavno uskrsnuće dati tolika i tako neo- 
boriva svjedočanstva, i ne dajmo se u našoj vjeri u tu utješnu 
tajnu od slobodumnika i bezbožnih ljudi oslabiti. Pred Isusa se 
bacimo te priznajmo srcem i ustima: DA, božanski Spasitelju, 
mi vjerujemo, da si Ti umro i u grob položen bio, ali isto tako 
čvrsto vjerujemo, da si Ti opet treći dan svojom silom živ iz 
groba izašao. Tu vjeru ćemo uvijek ispovijedati, u njoj živjeti 
i umrijeti.« 

Što ima u nama izvesti vjera o uskrsnuću Isu- 
sovom. 

Vjera..o. uskrsnuću Isusovom.ima nas jačati u vjeri 
u njegovo božanstvo i u ufanju u naše buduće 
uskrsnuće i poticati nas, da uskrsnemo od smrti 
grijeha na novi, sveti život. 


1. Sveta Margareta bila je jednoga dana od upravitelja 
Olibrija pred sud pozvana i upitana za njezinu vjeru. Kad je 
priznala, da je kršćanka, reče sudac pun zgražanja: »Kako se 
može veći nesmisao pomisliti, nego si čovjeka, kojega su na križ 
razapeli, postaviti Bogom,?« »Odakle ti znadeš,« upita dje- 
vica, »da je Krist razapet bio?« On odgovori: »Vaša vlastita 
svjedočanstva to uče.« »Dobro dakle,« reče Margareta, »u tim 
knjigama je baš tako govor o mukama Kristovim, kao i o nje- 
govom uskrsnuću i proslavi. Kako to, da vi jedno vjerujete, a 
drugo zabacujete? Mi ne vjerujemo zato, što je trpio i umro, 
ne, jer bi nam falio dokaz njegovog božanstva. Ali On je us- 
krsnuo, vlastitom silom izišao je iz groba i tomu se mi radu- 
jemo i kličemo: Alleluja! On nam je tim dokazao moć svoga 
božanstva is toga vjerujemo u nj, slavimo njegovo 
ime i dajemo život svoj za njegovu nauku.« Sveta Margareta 
ima pravo. Uskrsnuće Isusovo je temelj naše vjere. Tim, što 
je Isus Krist od mrtvih uskrsnuo, nepobitno je dokazao bo- 
žanstvenost svoje osobe i istinitost svoje nauke. Ne da se tajiti, 
da je Isus svetošću svoga života, svojim čudesima i proro- 
čanstvima dao sjajne dokaze svoga božanstva, ali ipak nijedan 
od tih dokaza nije nad svaki prigovor uzvišen. Navedemo li 
svetost njegovog života kao dokaz za njegovo božanstvo, mogu 
nam reći: »Pobožnih muževa bilo je u svako vrijeme, a tko 
nam dobro stoji, da je svetost Isusova bila prava a ne fari- 
zejska?« Iz toga se dakle ne može dokazati njegovo božan- 
stvo. Kad bi hotjeli nevjernicima dokazati božanstvo Isusovo 
iz njegovih čudesa, to bi nam mogli odgovoriti: »Ta čudesa 
za nas malo znače, jer se moglo dogoditi, da su prosti, ne- 
naobraženi ljudi, megju kojim je Isus živio, posve naravske 
čine smatrali čudesima.« Hoćemo li se napokon pozvati na nje- 
gova proročanstva kao na dokaz njegovog božanstva, to nam 
odgovaraju: »Ta proročanstva su u sebi i po sebi tamna, pak 
ako se i jesu neka od njih ispunila, to nije drugo nego slučaj.« 

Katehetičke propovijedi III. 8 

Tako i slično bi mogli neprijatelji naše sv. vjere sve naše do- 
kaze za božanstvo Isusovo oslabiti; pak ako i ne mogu naše 
vjere uništiti, to bi mi ipak morali priznati, da nam je Isus 
ostao dužan zadnji i najjači dokaz za svoje božanstvo, jer još 
u grobu leži. Ali hvala božanskomu Spasitelju, da je on, kako 
je u naprijed prorekao, u istinu uskrsnuo. Sada više ne mo- 
žemo ni najmanje sumnjati o istinitosti njegovog uvjeravanja, 
da je on Sin božji, jer dok svijet opstoji, još se nije čulo, da 
je koji varalica od mrtvih uskrsnuo. U razna vremena bilo je 
ljudi, koji su se izdavali za poslanike božje i sami si pripisi- 
vali božanstvo, pak da si vjeru i pristaše pribave, razne su 
čine vršili, koji su nosili znak čuda, Ali njihovo djelovanje se 
svršilo s njihovim životom, najveće svih čudesa, da se opet na 
život povrate, nije nijedan od njih učinio. To je bilo posve ne- 
moguće, Bog bo ne može činiti čuda na korist varalice, te ga 
opet na život uskrisiti; inače bi morao zanijekati svoju istini- 
tost, i sudjelovati u prevari ljudi. Jer je dakle Isus od mrtvih 
uskrsnuo, to on mora nužno onaj biti, kakovim se često i tako 
svečano izjavio, Sin božji, pravi Bog. 

Je li pak Isus Krist pravi Bog, to je i nauka njegova 
prava i božanska i zaslužuje našu bezuvjetnu vjeru, jer »nije 
moguće da .Bog laže« (Hebr. 6, 18). To je bio glavni dokaz, 
kojim se apostoli i njihovi nasljednici od vajkada služili da do- 
kažu istinitost i božanstvenost kršćanske religije. »Eto,« govo- 
rahu oni židovima i poganima, »mi vam naviještamo nauku 
Onoga, koji je treći dan, kako je unapred točno kazao, slavno 
iz groba uskrsnuo.« I nijedan poštenjak nije mogao od sebe 
nauku odbiti, koje je istina uskrsnućem njihovoga Učitelja za- 
pečaćena: plemena od istoka i zapada pristaše uz božanskoga 
Spasitelja, a kraljevi položiše svoje krune pred njegove noge, 
pokloniše mu se, i u dubokom počitanju priznaše: >U istinu, 
Isus Krist je Sin božji, istinita i božanska je njegova nauka, 
mi vjerujemo u nj, jer je od mrtvih uskrsnuo !« 

Tim dokazom, b. s., možemo se i mi poslužiti, da pobi- 
jemo sve napadaje neprijatelja naše vjere, a sebe same da u 
vjeri ojačamo. Nagjete li ljudi (a tko ih ne bi našao u naše 
bezbožno vrijeme!), koji se rugaju najčasnijim istinama naše 
sv. religije, samo im recite: To čemu se vi rugate, nauka je 
Isusova. Isus ne može lagati, jer je On pravi Bog. Hoćete li 

pak znati, zašto je On pravi Bog, to vam kažem: jer je od 
mrtvih uskrsnuo.« Pred tim dokazom svaki nevjernik i rugač 
vjere mora zašutjeti. Snagjuli vas kake vjerske sumnje, dogje 
li vam misao: je li sve istina, što smo do sada vjerovali? 
Imade li nebo, i pakao, koji uvijek traju? Imadem li dušu neu- 
mrlu? Može li skrušeni grješnik u sakramentu pokore postići 
oproštenje svojih grijeha? Je li Isus Krist u istinu prisutan u 
presv. oltarskom sakramentu? o onda »sjetite se«, kako apostol 
spominje, »da je naš Gospodin Isus Krist od mrtvih uskrsnuo« 
(2 Tim. 2, 8). Sami sebi recimo: Isus je ono, o čemu sada 
sumnju imamo, objavio, moram mu vjerovati; jer je nemoguće, 
da uči neistinu, kad.se svojim uskrsnućem pred cijelim svijetom 
pokazao kao Sin božji i Navjestitelj istine.« Eto, tako nam 
služi nauka o uskrsnuću za učvršćenje vjere, jer nas ona uvje- 
rava najsavršenije o božanstvu Isusovom i po tom o istini i 
božanstvenosti onoga, što nas je učio i čini nas sposobne, 
sve napadaje neprijatelja religije kao i. sve dvojbe, koje nas 
snagju, odbiti i ušutkati. 

2. Nauka o uskrsnuću Isusovom imade nas takogjer 
ojačati u nadi u naše buduće uskrsnuće. Jer je Isus 
Krist uskrsnuo, i mi ćemo uskrsnuti, njegovo uskrsnuće jest 
zalog i djelotvorni uzrok našega. Zato kaže apostol:“»Ako 
mrtvi ne uskrsnu, onda ni Krist nije uskrsnuo« (1 Kor. 15, 16). 
Ako ljudi ne uskrsnu, hotio je apostol reći, orida ni Krist nije 
mogao uskrsnuti, jer što je svim ljudima nemoguće, nije ni 
Kristu kao čovjeku moguće. Je li pak Krist uskrsnuo, čega ne 
može nitko tajiti, slijedi nužno, da će svi ljudi uskrsnuti, jer 
je on glava cijeloga roda ljudskoga. Isti apostol opet piše: 
>Kao što svi u Adamu umiru, tako će svi opet u Kristu oži- 


vjčti« (3 Kor: I5, 22). Kao što je prvi praroditelj roda ljudskoga 


uzrok, da svi umiru, tako je Krist, kao drugi bolji praroditelj, 
uzrok, da svi opet ožive i uskrsnu. Sv. Atanazij kaže: »Naj- 
prije je Gospodin svoje tijelo od mrtvih uskrisio i sebe sam 
uzvisio, a onda će članke svoga tijela (ljude) probuditi te njima 
kao Bog sve udijeliti, što je on kao čovjek primio.« U istom 
smislu govori i sv. Toma Aq.: »Kad dogje konac vremena, 
onda će Krist, kojega uskrsnuće jest djelotvorni uzrok i uzor 
uskrsnuća, svojom zapovijedi mrtve uskrisiti.« 

Kako utješna je ta istina za vjernoga slugu božjega u 

svim mukama i nevoljama ovoga života! Promotrimo pobož- 
noga trpnika Joba, koji je sve izgubio, što je posjedovao, svoju 
kuću, svoja stada, svoju djecu, svoje zemljište, svoje zdravlje, 
koji je ležao pun gube od pete do glave, i dan i noć nije 
imao mira; koji bijaše ostavljen od Boga i ljudi i predan moći 
zloga duha; što ga je držalo u toj teškoj kušnji, te mu onu 
odvažnost, ono pouzdanje, onu ustrpljivost ulilo, kojoj se još 
i danas svijet divi? Što drugo, nego ufanje u buduće uskrs- 
nuće? Bogom prosvijetljen spoznao je, da će budući Spasitelj 
doduše trpjeti i umrijeti, ali opet slavno uskrsnuti, te njemu 
milost zaslužiti, da i on jednoć uskrsne i dionik bude njegove 
slave. To ufanje bijaše, koje je njegovo srce u dane bolnih 
muka utjehom napunjalo »Ja znadem«, reče on, »da moj Spa- 
sitelj živi i da ću ja u zadnji dan od mrtvih uskrsnuti i bit ću 
opet mojom kožom zaogrnut, te ću u svojem tijelu moga Boga 
gledati. To moje ufanje počiva u mojim grudima« (Job. 19, 
25—27). Sv. apostol Pavao trpio je nevolja svake vrsti: bio je 
klevetan, proganjan, tjeran od jednoga mjesta do drugoga, 
utamničen, bičevan, kamenovan. Ipak bio je uz sve to ustrpljiv, 
veseo i zadovoljan, tako da sam kaže: »Pun sam utjehe, pre- 
pun radosti uz svu moju nevolju« (2 Kor. 7, 4). Što je dalo 
apostolu u njegovim teškim mukama tako veliku utjehu? Opet 
ništa drugo, nego ufanje na uskrsnuće i na blaženost, koja 
poslije toga slijedi u nebu.>Mi znademo,« piše on, »da će onaj, 
koji je Isusa probudio i nas s Isusom probuditi« (2 Kor. 4, 14). 
Znadem ja, hotio je reći, što je Isus trpio, ali znadem takogjer, 
kako je slavno uskrsnuo. Toj sreći se i ja nadam, moje muke 
će se svršiti, ja ću uskrsnuti i uvijek s Isusom vladati. »To 
ufanje počiva u mojim grudima.« To ufanje je takogjer, toliko 
mučenika, toliko kršćana svake dobe i spola u svim progo- 
nima i mukama nebeskom utjehom napunjalo. Klevetali ih, 
uzeli im čast i ugled, oduzeli im dobro i posjed, bacali ih u 
tamne zatvore i pustili, da ondje čame kroz više godina, uzeli 
im uz najbiranije muke život, ali sve te kušnje podnijeli su sa 
odvažnošću, kojoj se isti mučitelji divili. Gutili su doduše gor- 
kost svojih muka, ali su i znali, da će te muke slavnim uskrs- 
nućem i vječnom slavom svršiti. »Surrexit Christus spes nostral« 
govorili su »Krist je uskrsnuo, to je naše ufanje !« I mi ćemo 
uskrsnuti i s njim biti proslavljeni. Propadnite vi smrtna dobra, 

časti, dostojanstvo, novac i dobro, sloboda i život — Krist je 
uskrsnuo, i mi ćemo uskrsnuti, jer gdje je glava, tamo moraju 
i njezini članci biti. To ufanje počiva u našim grudima!« 

“To ufanje nas takogjer b. s. u svim nevoljama života po- 
diže, tješi, jači. Ili da se još toliko žalostimo nad kakovim vre- 
menitim gubitkom, kad znademo, da ćemo postići vječnu dobit, 
ako u ustrpljivosti ustrajemo? Kako ćete se u nevolji i boli 
tužiti, kad nam vjera kaže, da će vaša prolazna muka biti na- 
plaćena neizmjernom, vječnom blaženošću? Kako ćete kod 
smrti svojih rogjaka poput pogana, koji nikakovog ufanja ne- 
maju, bez utjehe tugovati, kad imadete utješni izgled, svoje 
mile na dan uskrsnuća opet naći, te s njima biti u nebu na 
uvijek združeni? Kako ćete u teškoćama službe božje, u bor- 
bama, koje imađete podnositi sa neprijateljima spasenja, u 
trapnjama, koje traži nasljedovanje Isusa Krista, odvažnost iz- 
gubiti, kad u vašim grudima počiva ufanje, da će ove ruke, 
koje sada rade za čast božju, te noge, koje bez umornosti stu- 
paju stazom kreposti, te oči, koje se često k nebu obraćaju, 
te uši, koje tako rado slušaju riječ božju, taj jezik, koji svaki 
dan Gospodina slavi, ti članci tijela, koje trapite i kao orugje 
za dobro upotrebljavate, proslavljeni iz groba izaći i biti dio- 
nici slave, koju Isus Krist na vijeke u nebu posjeduje? Ope- 
tujem dakle riječ apostola: »Sjećajte se, da je Gospodin Isus 
Krist od mrtvih uskrsnuo.« To će nam pribaviti utjehu u svakoj 
nevolji; jer što se dogodilo s Kristom, glavom, to se mora i 
S nama, njegovim člancima dogoditi, i mi ćemo na koncu vre- 
mena slavno iz groba uskrsnuti i u nebu se radovati. 

3. Da pak postanemo dionici te velike sreće, mora se kod 
nas dogoditi duhovno uskrsnuće: od smrti grijeha mo- 
ramo uskrsnuti k novom, svetom životu. O tom du- 
hovnom uskrsnuću govori apostol kad piše: »Mi smo s njim 
(Kristom) po sv. krstu na smrt pokopani, da, kao što je Krist 
uskrsnuo od mrtvih po slavi Oca, isto tako i mi u novom ži- 
votu živimo« (Rimlj. 6, 4). Kao što je dakle Isus Krist u istinu 
umro .i uskrsnuo, a sada više ne umire, već u vijeke živi, tako 
moramo i mi, da njegovo tjelesno uskrsnuće bude uzor našega 
duhovnoga uskrsnuća, u istinu umrijeti i uskrsnuti, i pošto smo 
jednoć uskrsnuli, više ne umrijeti, već u vijeke živjeti. Grijehu 
naime moramo umrijeti, na život pravde uskrsnuti, 
te u tom životu pravde do našega konca ustrajati. . 

Grijehu umrijeti ne znači drugo, nego grijeh prezirati, 
prestati griješiti. Ako psovač više ne psuje ni ne kune, bludnik 
svaku nečistoću mrzi i izbjegava, zavidnik bližnjemu svomu 
više ne zavigja, neprijatelj svoje neprijateljstvo napusti, u 
kratko, ako grješnik više ne griješi, onda umre on za grijeh. 
Eto to je prvi uvjet za duhovno uskrsnuće, jer kako je Krist 
morao umrijeti, da uzmogne uskrsnuti, tako moramo mi grijehu 
umrijeti, da uzmognemo uskrsnuti na čast pravde. Na žalost 
mnogo kršćana ima, kojima već taj prvi uvjet duhovnog us- 
krsnuća fali. Živu u grijehu od godine do godine i nemaju 
ozbiljne volje, da se oslobode od svojih zlih običaja i strasti, 
te se temeljito poprave. S takim kršćanima je zlo; moraju se 
bojati, da će napokon svojim neprestanim grješnim životom 
ustrpljivost božju iscrpsti i postati žrtva njegove pravde, koja 
kazni. Opominje s toga Sirah: »Ne kasni, obratiti se ka Go- 
spodinu i ne odgagjaj od jednoga dana na drugi, jer nenadano 
dogje njegova srdžba i u vrijeme osvete će te uništiti« (Eccl. 
5, 9). Ali mi ne moramo samo grijehu umrijeti, već i pravdi 
uskrsnuti. Tko se pravo obrati, taj promijeni svoje mišljenje i 
svoj život. Zlo, što je prije ljubio i činio, ne ljubi više ni ne 
čini, mrzi ga i izbjegava. On ljubi i čini dobro, što ga prije 
zanemarivao. On odlaže, kako kaže apostol, staroga, lukavošću 
bludnje izkvarenoga čovjeka, obnavlja se u duhu svoga srca 
i oblači novoga čovjeka, koji je po Bogu stvoren u pravdi i 
pravoj svetosti (Efes. 21, 22—24). I u tom uvjetu duhovnoga 
uskrsnuća fale mnogi kršćani. Ne počinjaju više starih grijeha, 
jer nemaju prilike za to, ali njihovo mišljenje nije drugo po- 
stalo, još srcem uz zlo pristaju. Tako se mnogi ne opijaju, jer 
nemaju više novaca, mnogi više ne vode grješnog poznanstva 
pod jednim krovom, jer poglavarstvo priječi nezakoniti za- 
jednički život, mnogi više ne varaju ni ne kradu, jer sjede u 
zatvoru. Svi ti kršćani još nijesu uskrsnuli na život pravde, jer 
počivaju u grobu grijeha, jer svoga zloga mišljenja nijesu još 
odložili. Možemo ih prispodobiti sa pticama, koje ne lete, jer 
su im odrezali krila. Opet ima kršćana, koji su veoma nemarni 
u dobru. Zanemaruju kućnu molitvu, javnu službu božju u crkvi, 
slušanje riječi božje, primanje sv. sakramenata, ni najmanje 
gorljivosti za krepost nemaju, i svaku priliku za dobro ostave 
bez koristi, oni ne traže kraljevstva božjega i njegovu pravdu, 

već imadu smisla samo za svijet i stavljaju svu svoju sreću u 
posjed i uživanje zemaljskoga. Ni ti kršćani još nijesu uskrs- 
nuli na život pravde; naliče drveću, koje ne donosi plodova 
i za njih vrijedi riječ sv. Ivana: »Svako drvo, koje ne donosi 
ploda, posjeći će se i u vatru baciti« (Mat. 3, 10). 

Da napokon naše duhovno uskrsnuće bude vjerna slika 
uskrsnuća Isusovog, moramo u životu pravde uztrajno živjeti 
i ne smijemo više upasti u grob grijeha. »Mi znademo«, kaže 
apostol, »da Krist, pošto je od mrtvih uskrsnuo, više ne umire, 
smrt više njim ne će vladati« (Rimlj. 6, 9). Taj opet tako nuždan 
uvjet duhovnoga uskrsnuća ne ispunja se na mnogim kršća- 
nima. Oni se rastanu od svojih grijeha, oni svladaju svoje strasti, 
odlože zle svoje običaje i koliko je moguće čuvaju se zlih pri- 
lika. Mole, posjećuju crkvu, ispovijedaju se i pričešćuju, čine 
dobro gdje mogu i cijelo njihovo vladanje daje nadu najljepšu. 
Ali njihova gorljivost naliči vatri od slame, koja brzo plane, 
ali se isto tako brzo utrne. Već u kratko vrijeme ohladne za 
dobro, propuštaju pobožne vježbe, sa lakoumnim svijetom opet 
opće i upadnu u stari život grijeha. Piju i igraju opet, psuju i 
kunu opet, obnove grješno općenje, lažu i varaju, jednom ri- 
ječi opet griješe. S takim grješnim povratnicima zlo je, jer 
Krist sam kaže: »Nitko, tko svoju ruku položi na plug, i na- 
trag se okreće, nije sposoban za kraljevstvo božje« (Luk. 6, 
62). Kraljevstvo nebesko nije onima osigurano, koji dobro počnu, 
već samo onima, koji u dobru do konca uztraju. »Tko uztraje 
do konca«, veli Gospodin, »taj će biti blažen« (Mat. IO, 22). 

»Ne dajte«, kako apostol spominje, »dakle da grijeh vlada 
vašim smrtnim tijelom, tako da slušate njegove naslade niti 
predajte svojih sjetila (članaka) grijehu kao orugje nepravde, 
već se predajte Bogu kao oživljeni od mrtvih i dajte svoje 
članke kao orugje pravednosti (Rimlj. 6, 12—13). Očistite sa- 
vjest svoju od svakoga grijeha, uništite u sebi sve zle sklo- 
nosti i strasti i iskreno se obratite ka Gospodinu, obnovivši 
svoje srce i svoj život. Budite gorljivi u dobru, upotrijebite 
marljivo prilike, koje vam se pruže za vršenje kršćanskih kre- 
posti i dobrih djela i postojanom gorljivosti radite oko svoga 
usavršenja i posvećenja. Bilo, da na putu pravde mnogo za- 
preka nagjete i da vam neprijatelji vašega spasenja pripravljaju 
teške borbe, vaša odvažnost s toga neka ne klone; u Boga se 

uzdajte, jer »on je vjeran, On ne će dopustiti, da budete na- 
pastovani preko vaših sila, već će kod napasti dati izlaza, da 
uzmognete uztrajati« (1 Kor. Io, 13). Bdijte i molite, upotreb- 
ljavajte marljivo sredstva religije, osobite često primajte sv. 
sakramente pokore i oltara, kod toga budite pravo ponizni od 
srca, to ćete iz bojišta sigurno otići kao pobjednici i u stanju 
milosti do konca uztrajati. To je onda pravo duhovno uskrs- 
nuće, koje vam daje sigurno ufanje, da ćete jednoć po uzoru 
Krista slavno uskrsnuti i s njim u vijeke u nebu vladati. 


Amen. 


VI. Propovijed. 
Nedjelja poslije obrezavanja Gospodinova. 


Šesti članak vjere. 


,Uzašao na nebesa, sjedi ob desnu Boga.“ 


»Josip dogje, i stanovaše u gradu, 
koji se zove Nazaret« (Mat 2, 23). 

i PR nije dugo živio poslije umorstva nedužne djece; 
okrutnik taj umre kukavnom smrti i predade dušu svoju vječnoj 
propasti. Poslije njegove smrti javi se odmah angjeo Josipu u 
Egiptu i naloži mu, da se sa božanskim Djetetom i Marijom, 
njegovom majkom, vrati natrag u domovinu. Josip, uvijek na- 
učan božju volju vršiti, ostavi Egipat i vrati se u domovinu. 
On je hotio nastaniti se u Judeji, ali kad je čuo, da ondje vlada 
Arhelaj, koji je baš tako okrutan bio, kao i njegov otac Herod, 
bojao se onamo poći radi Djeteta. Dok je tako razmišljao kamo 
bi pošao, posla mu Bog opet angjela, koji mu objavi, da ide 
u Galileju. Josip dakle odputova u Galileju, te se nastani u 
Nazaretu, gdje je već prije živio. 

Ovdje je Isus bio siguran od zasjedanja svojih neprija- 
telja, jer ga nitko nije poznavao, općenito ga smatrali sinom 
drvodjele Josipa. U Nazaretu je odrasao Isus, i živio je tu do 
svoje 30. godine, čega radije i prozvan »Nazarenac«, Kad 


= 

je pak navršio 30 godina, ostavi Nazaret i poče svoj javni 
život, koji je svršio poslije tri godine i nešto više svojom 
smrti na križu. Poslije svoga slavnoga uskrsnuća osta još 40 
dana na zemlji. Kroz to vrijeme češće se javio svojim učeni- 
cima, ne samo da ih tješi, te ih osvjedoči o istinitosti svoga 
uskrsnuća, već takogjer da im dade još razne pouke i puno- 
moći za dobro njegove crkve. U tih 40 dana On je ustanovio 
više sv. sakramenata i apostolima zapovijedio, da se razigju, 
te evangjelje svim narodima zemlje naviještaju. Sv. Petru je 
takogjer predao vrhovnu vlast nad cijelom crkvom, rekavši 
mu: »Pazi jaganjce moje, pasi ovce moje« (Iv. 21, 15—17). Osim 
toga je apostolima dao točniju pouku u svemu, čega prije ni- 
jesu shvatili i obećao im Duha svetoga, koji će ih posve po- 
svetiti i učiniti ih valjanim svećenicima, 

Tako napokon nadogje 40. dan poslije njegovog uskrs- 
nuća, onaj čudesni blagdan, u koji je božanski Spasitelj zemlju 
ostavio i u nebo uzašao. Tu veliku tajnu naše sv. vjere sadr- 
žaje šesti članak vjerovanja apostolskoga: »Uzašao na nebesa, 
sjedi ob desnu Boga.« Taj članak ćemo danas u kratko raz- 
motriti. Taj imade dva dijela: Prvi dio: uzašao na nebesa; 
a drugi: sjedi ob desnu Boga. 


I 


Da vam prvi članak vjere: »uzašao na nebo« posve 
protumačim, moram vam posve protumačiti: 1. da je, 2. kako 
jei3 zašto je Isus Kristu nebo uzašao. 

I. O uzašašću Isusa Krista na nebo ne možemo sumnjati 
kao ni o njegovom uskrsnuću; jer isti apostoli i učenici, koji 
svjedoče za njegovo uskrsnuće, svjedoče i za njegovo uza- 
Šašće u nebo. Što onl izvješćuju o toj važnoj tajni vjere, u 
kratko ću navesti. Četrdeseti je dan poslije uskrsnuća Isusova 
nadošao; apostoli i učenici se sakupili u Jeruzalemu, da ondje 
skori blagdan duhovski židova slave. Kad su dakle sakupljeni 
bili u jednoj dvorani, javi se Isus zadnji put u njihovoj sre- 
dini, dade im još razne pouke i naloži im, da u Jeruzalemu 
zajedno ostanu, dok im pošalje obećanoga Duha sv. Poslije 
toga uze ih sa sobom u Betaniju i s njima pogje na brdo 
maslinsko; bijaše po prilici I2 sati prije podne, kad je došao 


Ta 


na vrhunac sv. brda. Kako znadete, Isus je svoju muku na 
tom brdu počeo, tu ga taki strah spopao, da je uzkliknuo: 
»Moja je duša žalosna do smrti« (Mat. 26, 58). On je tri puta 
molio svoga Oca nebeskoga, da ga mimoigje, je li moguće, 
kalež muke, te se napokon znojio krvavim znojem. Tu je on 
bio takogjer izdan od svoga nevjernoga učenika, a onda od 
židova kao najveći zločinac uhvaćen, svezan i predan njego- 
vim bezbožnim sucima. To dakle mjesto njegovog najdubljega 
poniženja imalo je postati mjesto njegove najviše proslave. Iz 
maslinske gore hotio je na nebo uzaći, da nam pokaže, kako 
je blizu jedno drugomu: muka i veselje; borba i pobjeda; 
prezir i slavlje; da nas pouči, da ondje, gdje počima naša 
muka, često počima i naša sreća, te da mi u vječni mir neba 
inače ući ne možemo, nego tek poslije mnogih borba i muka. 
Na maslinskoj gori stojeći, pogleda Isus svoje oko njega sa- 
kupljene učenike još jednoć nebeskom prijaznosti, kao da je 
hotio reći: Sada idem k Onomu, koji me je poslao; od vas 
se dijelim, ovdje me više ne ćete vidjeti. Ali tješite se mišlju, 
da ćemo se poslije kratkog vremena ondje gore u nebu, gdje 
ću vam mjesto pripraviti, opet vidjeti i za uvijek zajedno ostati. 
Vi ćete imati doduše podnositi teških borba, jer učeniku ne 
smije bolje biti od učitelja; teški progoni će vas snaći; ali ne 
budite malodušni, nevidljivo sa svom punoćom moga božan- 
stva bit ću vam u pomoći, savjetovati vas, tješiti i štititi u 
svim vašim nevoljama i mukama, tako da ne podlegnete.« Na 
to podiže svoje ruke i blagosovio ih. Zaželio im sva dobra i 
milosti neba od dubine srca svoga, te im iste u istinu i po- 
dijelio. U tomu je velika razlika megju blagosovom Krista i onim 
ljudi, jer blagosov ljudi sastoji samo u dobrim željama, koje 
oživotvoriti Bog sam može, dok blagosov Isusa Krista, kao 
božanski blagosov, ne želi samo sve dobro, već ga i daje. Dok 
je jošsvoje ruke blagosivljajući raširene držao, eto! podiže se 
pred očima sviju sa zemlje, nebeski sjaj ga obasjao, sve više 
i više u polaganom, svečanom kretanju lebdio; napokon se po- 
kaza sjajan oblak, znak i koprena sjaja božjega, i sakri ga po- 
gledu učenika, koji se divili. Dok su učenici tu stajali od za- 
čugjenja izvan sebe, uprvši svoj pogled prema nebu, javiše im 
se dva angjela u bijeloj odjeći i rekoše im: »Ljudi Galilejci, 
što stojite tu i gledate prema nebu? Ovaj Isus, koji je od vas 

u nebo uzet, opet će tako doći, kako ste ga vidjeli u nebo 
ući« (Djel ap. I, 10—11). Kad su to angjeli kazali učenicima, 
baciše se onina zemlju, i pokloniše se Isusu, Spasitelju, koji u 
nebu stoluje, te se s velikim veseljem vratiše natrag u Jeruza- 


lem (Luk. 24, 52). l 
To je eto, b. s., tajna uzašašća Isusa Krista na nebo, koje 


svake godine 40-ti dan poslije uskrsa slavimo, da spomen na 
nju uvijek obnovimo i živo u pameti uzdržimo. Na taj blagdan 
se uskrsna svijeća utrne i odstrani, da se tim označi, da je 
Krist, kojega uskrsna svijeća predstavlja, sa zemlje otišao i u 
nebo uzašao. Na miaslinskoj gori još se pozna mjesto, iz ko- 
jega je božan. Spasitelj na nebo uzašao, jer je na kamenu, na 
kojemu je stajao, tragove svojih sv. nogu ostavio, kako to već 
sv. Jeronim, a poslije njega bezbroj putnika, koji su te u ka- 
men utisnute tragove nogu vidjeli, potvrgjuju. Sada se vidi još 
samo utisak lijeve noge, jer su onaj komad kamena u koji je 
utisnuta bila desna noga, uzeli u 17. stoljeću Turci. Sv. trag 
nogu je vrlo jasan, premda je od bezbrojnih poljubaca putnika, 
nešto istrošen. Peta je okrenuta prama jugu, a prsti su nag- 
nuti prema zapadu i sjeveru. Spasitelj je dakle kod svoga uza- 
šašća na nebo, kao i na križu, lice obratio prama Evropi; jer 
taj dio svijeta, najljepši na zemlji, ostao mu je najvjerniji i 
broji najviše njegovih sljedbenika. Radujmo se, da smo mi sta- 
novnici toga dijela svijeta. K nama se bož. Spasitelj okrenuo, 
na nas je u ljubavi mislio, nas blagoslovio, kad je u nebo uzlazio. 

2. Pita se: kako je Isus Krist na nebo uzašao? 
Isus Krist je u istinu, tijelom i dušomili po svojoj 
ljudskoj naravi, sa vlastitom silom, praćen odsviju 
pravednika st. zavjeta u nebo uzašao, 

a) Uzašašće Kristovo nije bilo -sljeparija, prijevara: on 
je u istinu s istim tijelom, s kojim je od mrtvih uskrsnuo, 
svojim se učenicima javio, te iz Jeruzalema na maslinsku goru 
išao, na nebo uzašao, To se vidi jasno iz onih mjesta, koja 
govore o uzašašću Kristovom na nebo, jer sva kažu, daje on 
sam, dakle u istinu u nebo uzašao. To je bila takogjer uvijek 
nauka crkve. Već sv. Irenej kaže: Po cijelom svijetu raširena 
crkva, primila je od apostola i od njihovih učenika vjeru u jed- 
noga Boga, Oca .. iu tjelesno uzašašće našega ljubeznoga 
Gospodina Isusa Krista«. Slično kaže sv. Fulgencij: >Isti baš 

nedijeljivi, Kristje s cijelim čovječanstvom, koje je uzeo, zemlju 
u istinu ostavio, u nebo uzašao i sjedi ob desnu Boga«. . 

b) Isus Kristje s tijelom i dušomili kao čovjek, po svojoj 
čovječoj naravi unebo u uzašao. Po svojoj bož. naravi nije neba 
nikad ostavio u onom smislu, da bi prestao u nebu biti; jer 
kao Bog je neizmjeran, te napunja nebo i zemlju. Kao Bogu 
ne može mu se nikako gibanje, kao uzašašće u nebo, pripi- 
sati; jer po svojem božanstvu on je nepromijenljiv i posvu- 
dašnji, što nužno izključuje svako gibanje u prostoru. Kao što 
dakle Krist nije po svojem božanstvu, već po svojem čovje- 
čanstvu umro i od mrtvih uskrsnuo, tako je takodjer samo po 
svojem čovječanstvu u nebo uzašao. Sv. Maksencij kaže: Mo- 
ramo vjerovati, da je Krist umro, pokopan i uskrsnuo, ne po 
svojem božanstvu već po svojem čovječanstvu, isto tako, da 
je sa svojim tijelom u nebo uzašao, sjeo ob desnu Oca, te da će 
s tim tijelom opet u slavi doći«. Ipak treba upamtiti, da Krist, 
premda je samo po svojem čovječanstvu u nebo uzašao ipak 
nije bez svoga božanstva uzašao. Nije samo Krist-čovjek, 
već Krist Bog-čovjek uzašao; jer je božanstvo s njegovim 
čovječanstvom od časa njegovog utjelovljenja ostalo za uvijek 
nerazdieljivo združeno. Krist je bio Bog-čovjek i onda kadje u 
nebo uzašao. Kao što bi dakle bludnja bila reći, da je Krist 
po svojem božanstvu u nebo uzašao, kad je njegovo božanstvo 
posvudašnje, te po tom kako na zemlji tako i na nebu biti 
mora; tako bi bila takogjer bludnja, kad bi mi rekli, da je 
Krist jedino po svojem čovječanstvu rastavljen od svoga bo- 
žanstva u nebo uzašao, kad su obje naravi u njemu nerazdije- 
ljivo megju sobom združene. 

€) Krist je u nebo uzašao ne tugjom pomoći već 
vlastitom silom, Čitamo u sv. pismu o proroku Iliji, da se 
na gorućim kolima prama nebu odvezao. Isto tako uči nas 
pobožna vjera, koja imade za sebe važnih razloga, kako ćemo 
poslije čuti, da je Marija, blažena Djevica s dušom i tijelom u 
nebo uzeta. Ali megju uzašašćem u nebo proroka Ilije i bo- 
žanske Majke, te uzašašćem Isusa Krista velika je razlika. Ilija 
i Marija nijesu mogli samo po sebi, svojom moći u nebo uzaći, 
zato im trebala pomoć božja, za to se njihovo uzašašće u nebo 


po pravo ne zove uzašašće, već uzeće u nebo. Nije tako sa, 


uzašašćem Kristovim u nebo; on nije trebao nikake tugje po- 


* 

moći, da u nebo dogje, On je vlastitom moći užašao. On nije 
jednostavni čovjek, kao lija i Marija, već ujedno pravi Bog, i 
baš njegovo božanstvo je izvelo njegovo uzašašće u nebo. 
Ako se i kaže o njemu u sv. pismu da jeu nebo uzet 
(Mar. 16, 19), to nas taj izraz ne smije zavesti, jer on kaže samo 
toliko, da jedno božanstvo, koje Krist s Ocem i Duhom sv. 
zajedničko, ima, bijaše djelujući uzrok njegovog uzašašća u 
nebo. To uče i sv. oci. Tako n. pr. kaže sv. Ciprijan: »Podig- 
nutim rukama ostavi Krist zadnji blagoslov svojim učenicima, 
te uzagje ne na kolima niti bogatom moćnom podporom u vi- 
sinu, već vlastitom silom svoje božan. naravi, prenio je svoje 
tijelo u nebo i predstavio Ocu svoje proslavljeno tijelo.« 

d) Krist napokon nije sam uzašao na nebo, unjegovoj 
pratnji bijahu duše umrlih pravednika st. zavjeta, 
koje je spasio iz pretpakla. To označuje prorok rije- 
čima: Ti ideš u visinu, uzimaš zarobljene, tako da stanuju kod 
Boga, Gospodina (ps. 68, 17) (prisp. Efez. 4, 8). Smisao tih riječi 
po sv. Jeronimu: Krist je duše pravednika, koje su bile u pred- 
paklu iz njihovog sužanjstva oslobodio, te ih vezom ljubavi 
pripojio i u nebo uveo. Ulaz Isusov u nebo uveličali su dakle 
naši praroditelji Adam i Eva, koji su za svoj grijeh gotovo 
1000 godina pokoru činili, nedužni Abel, pravedni Noe, bogo- 
bojazni patrijarke i proroci; pobožni suci, kraljevi i svećenici 
u kratko svi sveci st. zavjeta sve do onih pravednika, koji su 
neposredno prije njegovog uzašašća u nebo, umrli. O, kakovim 
su slavljem sve te duše Isusa, pobjednika nad grijehom, smrti 
i paklom pratile i kojim uznešenjem s prorokom klicale: Sla- 
vite Gospodina, hvalite Boga, koji preko neba nebesa uzlazi 


prema izhodu! Dajte čast Bogu nad Izraelom, kojega slava i 


moć je u oblacima (ps. 67, 33, 35). Sa četama pravednika se 
združili korovi bezbrojnih angjela, da slave dolazećega Spasi- 
telja, te po riječima kraljevskoga pjevača s njima budu kao 
triumfatorska kola Boga, koja su tu deset tisuća, mnogo tisuća, 
koji se vesele (ps. 67, 18). Svi su u povorci opijevali njegovu 
slavnu pobjedu u nikad čuvenim pjesmama, hvale i slave i 
klicali, došavši pred vrata neba, u nebu boravećim četama: 
»Dignite vaša vrata, vi knezovi, dignite se, vi vječna vrata, da 
ugje kralj slave. A blaženi duhovi nebeski pitahu puni sv. za- 
čugjenja: Tko je taj kralj slave? A braća njihova odgovoriše: 

Gospodin, jaki, moćni, Gospodin moćan u ratu... Gospodin 
četa, taj je kralj slave (ps. 23, 7—I0. I eto, sada se otvorila 
vrata neba, kroz koja ulazi Isus, Pobjednik u božanskoj slavi, 
njega šlijede čete bezbrojnih angjela i svetaca i redaju se oko 
njegova prijestola i kliču puni oduševljenja, puni počitanja i 
slavlja: »Dostojno je Janje, koje je ubijeno, primiti moć i bo- 
žanstvo, i mudrost i jakost, i čast i slavu i hvalu (Objavlj. 
5, 12). 

Eto, tako je Isus Krist ušao u nebo, u istinu, s tijelom i 
dušom ili po svojoj ljudskoj naravi, vlastitom silom, praćen 
od pravednika staroga zavjeta i od bezbrojnih korova an- 
gjeoskih, tako je zaposjeo svoj prijestol slave. O radujmo se 
tomu slavlju našega božanskoga Spasitelja, složimo se u sla- 
vospjev nebeskih stanovnika i kličimo puni ljubavi i zahval- 
nosti: »Onomu, koji na prijestolu sjedi, i Janjetu neka bude 
hvala i čast i slava i moć u sve vijeke!« (Obj. 5, 13). 

3. Sada još preostaje pitanje: Zašto je Krist uzašao 
u nebo? Krist je u nebo uzašao I. da zauzme svoju slavu 
2. da bude kod svoga Oca naš posrednik i zago- 
vornik3dainama ondje stan pripravi. 

a) Krist je u nebo uzašao da zaposjedne svoju 


slavu. To zaposjednuće nebeske slave nema se uzeti o bo- 


žanstvu, već samo o čovječanstvu Kristovom. Kao Bog Isus 
Krist nije nikada slave nebeske izgubio, i nikad je nije mogao 


izgubiti, jer je On kao Bog nepromjenljiv, te po tom u sve , 


vijeke jest i ostaje najblaženije biće. Kao čovjek pak zauzeo 
je nebesku slavu, jer je on zaslužio radi neizmjerno mnogo 
dobra, što ga po svom čovječanstvu na zemlji činio, nebo za 
nagradu. Stoga kaže apostol: »On je sam sebe ponizio i bio 
poslušan do smrti, da, do smrti križa. Zato ga je Bog takogjer 
uzvisio i dao mu ime, koje je nad sva imena« (Filiplj. 2, 8—9). 
Sretan kršćanin, koji ide stopama svoga Spasitelja, te svoj 
život dobrim djelima obogaćuje, on će takogjer, kad svrši 
svoje djelo ovdje, u nebu primiti plaću svoga rada. 

b) Krist je u nebo uzašao, da kod svoga Oca bude 
naš posrednik i zagovornik. I tu službu posrednika 
i zagovornika kod Oca vrši Isus Krist u nebu, ne kao Bog 
već kao čovjek; jer kao Bog On je previšnji i s toga nas ne 
može kod nikoga zagovarati. Za to i kaže sv. Pavao: »Jedan 

je Bog i jedan posrednik megju Bogom i ljudima, čovjek Isus 
Krist«. (1 Tom. 2, 5). Tim apostol izrično kaže, da posredništvo 
Isusu Kristu u toliko pripada, u koliko je čovjek. Isto uči sv. 
Augustin veleći: »Krist je posrednik megju Bogom i ljudima, 
ne jer je Bog, već kao čovjek«. Isus čini ono isto u nebu, što 
je na zemlji činio, on se svom gorljivosti zauzima za naše 
spasenje, moli za nas kod Oca svoga, pokazuje mu svoje sv: 
rane, koje je primio nama za ljubav, sjeća ga na neizmjerne 
zasluge, što ih stekao za nas svojim životom, mukom i smrću. 
S toga piše apostol: »Dječice moja, to vam pišem da ne grije- 
šite. A je li tko sagriješio, to imamo zagovornika kod Oca, 
Isusa Krista, Pravednika, a taj je pomirenje za naše grijehe«. 
(r Iv. 2, T—2). Kojim dakle pouzdanjem smijemo k nebu pogle- 
dati makar smo slabi, grješni ljudi! Mi ondje imademo ne 
samo Mariju, božansku Majku, angjele i svece za naše zagovor- 


. nike i Isus Krist glavom je naš posrednik i moli za nas! O 


kako bi mogli i pomisliti, da će Bog Otac, Sinu koju molbu 
odbiti, Njemu, koga nad sve ljubi i u kojemu imade svoju pot- 
punu dopadnost! Za to nas i opominje sv. Bernardo na pouz- 
danje u Boga, veleći: «Ne usugjuješ li se na Boga obratiti, 
koji je Otac, to se obrati na Isusa Krista koji nam je dan kao 
posrednik. Što će takav Sin od takovoga Oca postići!« 

c) Isus Krist je napokon u nebo uzašao, da i nama 
stan pripravi. To on sam navagja kao razlog svoga od- 
laska k Ocu, veleći: »Ja idem, da vam mjesto pripravim, A 
kad odem i za vas mjesto pripravim, opet ću doći i vas k 
sebi uzeti, da i vi budete, gdje sam ja« (Iv. I4, 2—3). Isus 
Krist je dakle uzašao na nebo ne samo radi sebe već i radi 
nas; njegovo uzašašće u nebo nije manji dokaz ljubavi nje- 
gove k nama, nego li je njegova smrt na križu. Kako je umro, 
da nas od grijeha i vječnoga prokletsva oslobodi, tako je u 
nebo uzašao, da nam vrata nebeska, koja su nam bila zatvo- 
rena, opet otvori, te nam ondje mjesto pripravi, koje jednoć 
imademo posjedovati. Kakova velika utjeba je u toj istini! 
Kako radosno možemo sprovoditi dane našega života, kako 
mirno i utješno umrijeti, kad znademo, da nam je Isus Krist 
nebo otvorio i ondje nam mjesto pripravio! O sada se ne 
čudimo, što su vjerni sluge božji toliko za smrću težili, te u 
smrti toliku utjehu imali, i s najvećim veseljem stupali na put 

vječnosti. Gledali su na svoga preljubeznoga Spasitelja i na 
prekrasno mjesto, što imi ga umnebu pripravio, s toga je njihovo 
srce slavlje slavilo, a dan njihove smrti bio im je naj- 
ljepši i najsretniji u njihovom životu. Činimo samo uvijek što 
je pravo i dobro, i brižno se čuvajmo svakoga grijeha; onda 
ćemo i mi jednoć mirno umrijeti; jer imademo slatko ufanje, 
da ćemo sigurno postići mjesto, što nam ga Isus u nebu 
pripravio. 


II. 


Riječi: »Sjedi ob desnu Boga« nije crkva bez raz- 
loga stavila u vjerovanje; te se riječi češće nalaze u sv. pismu 
Već se u psalmu Davidovu kaže: »A Gospodin reče Gospo- 
dinu momu, sjedi ob desnu moju«. Te riječi govori, kako izrično 
kaže Pavao, Bog, nebeski Otac svomu Sinu i njima izriče svoju 


volju, da njegov Sin sjede njemu ob desnu (ps. 199, 1, Hebr. 


I, 13). Isto tako kaže evengjelista: »A Gospodin Isus... uzet 
je u nebo i sjedi ob desnu Boga« (M. I6, 19). A Krist sam kaže 
velikim svećenicima: »Vi ćete vidjeti Sina čovječjega ob desnu 
sile božje sjedjeti i na oblacima neba doći«. (Mat. 26, 64.) Što 


dakle te riječi: »Sjedi ob desnu Boga znače i što nas, 


uče?« 

I. Kad se kaže, Isus sjedi ob desnu Boga Oca 
svemogućega, to se nema tako razumijevati, kao da Isus 
Krist sada, pošto je u nebo uzašao, u istinu sjedi ob desno 
svoga Oca, kako sjedi koji čovjek ob desno drugoga, ili kako 
slikari običavaju predstavljati presveto Trojstvo, gdje Sin 
ob desnu Oca sjedi, a nad njima Duh sv. lebdi u spodobi 
goluba. Bog je duh; a duh izključuje sve tjelesno i svaki 
prostor; nema nogu niti ruku, lijeve niti desne strane, ne sjedi 
niti ne stoji, jer sve je to svojstvo stvorova, koji imadu tijelo. 
Izraz:: »Sjedi, ob desno Boga«, valja uzeti slikovito i znači, 
kako katekizam kaže, daje Kristi kao čovjek dionik 
moći i slave božanskoga veličanstva. Riječ »ruka« 
božja označuje obično njegovu moć, kojom je sve stvorio, sve 
uzdržava i ravna. Izraz: »sjedjeti ob desno« znači čast, što 
se komu izkazuje. Jer je općeniti običaj, da one, koje osobito 
častimo, pustimo da sjede ili stoje na desno. Kad se dakle 
kaže o Isusu Kristu, da on ob desno Boga sjedi, to znači, da 

on u nebu imade najvišu moć, najveću čast i slavu. Najvišu 


pak moć, čast i slavu posjeduje Isus Krist na dvostruki način, 
kao Bog i kao čovjek. Kao Bog je Ocu u svemu jednak, čega 
radi mu pripada ista moć, čast i slava kao i Ocu. Obzirom 
na svoje božanstvo kaže Krist sam o sebi: »Sve što ovaj 
(Otac) čini, to čini na isti način i Sin« i opet: «Svi moraju 
Sina štovati, kako štuju Oca« (Iv. 5, 19. 23). Ali i kao čovjek 
dionik je na daleko izvrsniji način najviše moći i slave i u 
opće savršenosti božjih, nego li je svako drugo stvoreno biće. 
Njegova čovječja narav posjeduje daleko veću moć, čast i 
blaženost, nego li svi angjelii sveci, da, ona je dapače, u ko 
liko je združena s njegovom bož. osobom, dionik bož. časti, 
te joj pripada radi toga spoja bož. štovanje i klanjanje. S toga 
piše apostol: »Bog ga uzvisio i dao mu ime, koje je nad sva 
imena, da se u ime Isusovo prigiblju sva koljena onih, koji 
su na nebu, na zemlji i pod zemljom i da svi jezici priznaju, 
da je Gospodin Isus Krist u slavi Boga Oca». (Filiplj. 2 9—11.) 
U istom smislu tumače i sv. oci riječi: »sjedi ob desnu Boga« 
Sv. Ivan Damascen piše: »Kad kažemo Krist sjedi ob desnu 
Boga, Oca, to ne dopuštamo, da je desnica Oca što tjelesna 
ili mjesto. Pravu desnu ili lijevu ruku imadu samo oni, koji 
su na jedno mjesto ograničeni, a ne Neizmjerni. Radi toga 
označujemo izrazom očinske ruke čast i slavu božanstva, u 
kojoj je Sin božji kao s Ocem jedne biti Bog već od vijeka 
bio, a koju i sada, kad je čovjekom postao na tjelesni način 
posjeduje«. | 
Isto tako izraz »sjedjeti« imade se uzeti u prenesenom 
slikovitom smislu. Upotrebljava se, da se označi mirni, oječni 
posjed najviše moći i slave Isusa Krista u nebu. Na zemlji je 
bio po svojoj ljudskoj naravi, poput drugih ljudi podvrgnut 
promjeni. Sada je ćutio utjehu i veselje, sada žalosti bol; sada 
se osjećao jak i moćan, sada slab i umoran, sad su ga ljubili 
sada opet mrzili, sada ga. uzvisivali, sada opet ponizivali; u 
kratko on je trpio sve promjene i slučajeve, koji su obično spo- 
Jeni sa ljudskim životom na zemlji. Sada pak kad stoluje u 
nebu, on je i po svojem čovječanstvu u mirnom posjedu svih 
nebeskih dobara, te se s njim nikada nikaka promjena dogo- 
diti ne će. Isus Krist se na dalje predstavlja, kako u nebu 
>sjedi«, da se označi njegova sudačka i kraljevska 
Katehetičke propovijedi III. 6 

moć. Zemaljski suci običavaju sjedeći na svojim stolicama 
osudu izricati. Tako se kaže o Pilatu, da je sjedio na sudačkoj 
stolici (Mat. 27, 19), kad je Isusa na smrt osudio, Isus Krist 
dakle sjedi kao sudac na stolici pravde, da ljude odmah po- 
slije njihove smrti, i na koncu svijeta sudi. Apostol kaže: »Mi 
svi imademo doći pred sudište Kristovo, da svaki primi prema 
tomu, kako je u svojem životu dobro ili zlo činio«. (2 Kor. 5, 
10). Kao kralj sjedi Krist na prijestolju slave i vlada nebom i 
zemljom, čega radi kaže apostol o njemu: »Bog ga je od 
mrtvih uskrisio i na svoju desnicu u nebu posadio nad svaku 
vlast i moć, silu i gospodstvo i čast, koja će se nazvati ne 
samo u ovom svijetu već i u budućem. Sve je stavio pod nje- 
gove noge, te ga postavio glavom nad cijelom crkvom«, (Efe. 
1, 20—22). Ako Isus Krist ob desnu Boga sjedi, pita se, dali 
se takogjer na zemlji i na drugim mjestima nalazi. Da dobro 
na to pitanje odgovorimo, valja nam razlikovati izmegju bo- 
žanstva i čovječanstva Kristova. Kao Bog jest, čega ne treba 
ni spominjati, ne samo na nebu. već i na zemlji i na svakom 
mjestu, kao Bog je posvudašnji Kao čovjek pak nije on po- 
svudašnji, već je kao svaki drugi čovjek na stanovito mjesto 
ograničen. To označuju mnoga mjesta sv. pisma. Tako kaže 
On n. pr: »Mene ne ćete imati u vijeke« (Mat. 26). »Ja ću osta- 
viti svijet i poći k Ocu« (Iv. 16). Na dalje kaže se o njemu: 
»Uskrsnuo je i nije ga ovdje« (Mark 16). >»On će opet doći«. 
(Dpl. ap. 1). Kad bi čovječanstvo Kristovo bilo posvudašnje, 
to se o njemu ne bi moglo tako i slično govoriti. Po svojem 
čovječanstvu, dakle Isus Krist je samo na nebu i u presv. olt, 
sakramentu, gdje je on silom riječi pretvorbe prisutan i tako 
dugo ostaje prisutan, dok traju prilike kruha i vina, o čemu 
ćemo poslije više čuti. ' 

To je dakle b. s., smisao riječi: »Sjedi ob desnu 
Boga, Oca svemogućega«. Isus Krist je i sada, pošto je 
u nebo uzašao, kao čovjek dionik moći i slave božanskoga 
veličanstva, posjeduje u sve vijeke sva dobra neba i naš je 
sudac i kralj. 

2. Pošto sada znademo za smisao tih riječi, u kratko 
ćemo još razmotriti, što nas uče. Klis: 

a) Uče nas prije svega da mi moramo težiti zalsu- 
som Kristom, i za dobrima, što nam ih u nebu pri- 


>, 

pravio. Sv. Bernardin Sienski pripovijeda o nekom pobož- 
nom putniku u Palestinu, koji je posjetio sva mjesta, koja je 
Isus svojom prisutnošću posvetio. Iznajprije je išao u Nazaret, 
gdje se zbila tajna utjelovljenja Sina božjega, tu mu se činilo, kao 
da gleda arkangjela Gabrijela, gdje dolazi i pozdravlja bl. 
Djevicu. Poslije dogje u Betlehem, tu se bacio pred jaslice, u 
koje je bilo bož. Dijete položeno, vidio je staju, u kojoj je sv. 
obitelj stanovala i kamo: su došli pobožni pastiri, da se poklone 
novorogjenom Spasitelju. Odatle je išao na Jordan, gdjeje Isus 
kršten bio; proputovao pustinju, gdje je Isus 40 dana i noći 
sproveo u postu i molitvi, posjetio za tim: sv. grob i druga sv. 
mjesta, napokon se uspeo. na maslinsko brdo i došao na mjesto, 
na kojem je naš bož. Spasitelj kod svoga uzašašća na nebo 
stajao i promatrao je kamen, u koji je utisnuo svoje sv. stope. Tu 
pade pobožni putnik na koljena, poljubi pun pobožnosti sv. 
tragove, podiže oči i ruke k nebu i moljaše: »O Isuse, o lju- 
bavi moga srca, kamo hoćeš, da još idem? Sva sam mjesta 
posjetio, koja si se ti udostojao proći za svoga smrtnoga ži- 
vota, Nazaret, Betlehem, Jordan, pustinju, Jeruzalem, Kalvariju 
a sada i mjesto, gdje si u nebo uzašao. Kamo ću sada ići, o 
moj Bože, nego k Tebi? Daj mi, Ti, moj živote i sve moje, 
da Te u nebo slijedim?« Na te riječi prigne glavu svoju, nje- 
govo srce pukne, on umre, a duša njegova ode baš na mjestu, 
gdje je Krist u nebo uzašao, u nebo. O slatka, o sveta težnja, 

da bi bila i u našemu srcu živa! O da i mi često svoje oči 
uprayimo k našem preljubaznom Spasitelju, koji sjedi ob desnu 
svoga Oca, te nas glegje pun ljubavi i milosti, te da _uzmog- 
nemo sa sv. apostolom za njime uzdisati: »Želim umrijeti i 
biti s Kristom !« (Filiplj. I, 23). Za što, da se tako prilijepimo 

za taj zemaljski život, te ga kao boga ljubimo, kad nam i tako 

ništa ne donosi nego preraznu nevolju, nemir, žalost i bol? 

Za što želimo na kojem mjestu mnogo godina boraviti, koje 

na koncu nije drugo nego dolina suza? Čemu srce svoje na 

dobra ovjesiti, koja nas nikada ne čine u istinu zadovoljne i 

sretne, koja napokon sva skupa i pojedince ostaviti moramo? 

Za što ne bi naša iskrena težnja bila, naše svagdanje uzdi- 

sanje, skoro ovo more svijeta ostaviti, gdje smo svaki dan, 

svaki čas u pogibelji pasti i propasti, te ono mjesto vječne si- 
gurnosti i mira, koje nam Isus Krist u svojoj neizmjernoj lju- 

bavi pripravio, postići? »Tražite dakle«, kako apostol kaže, »što 
je gore, gdje je Krist, koji ob desnu Boga sjedi. Na ono mi- 
slite, što je gore, a ne na ono što je na zemlji« (Kolos. 3, 
1—2). Radite i djelujte doduše na svijetu, radite, što vaš sta- 
lež čini vašom dužnosti, da se pošteno uzdržavate i korisni 
članovi ljudskoga družtva budete, ali ne zakopajte srca vašega 
u taštine toga svijeta, gori dižite svaki dan svoj pogled, težite 
za vječnim dobrima neba i bez prestanka molite Isusa, da bu- 
dete jednoć dionici tih dobara. 

b) A da to. bude, moramo se odlučiti poći onim pu- 
tem, kojim je Isus ušao u svoju slavu, putem križa. 
Isus sada u vijeke slavlje slavi u nebu; ali kakove je teške 
borbe, kake gorke muke morao podnijeti, da uzmogne uživati 
plodove toga slavlja! Cijeli njegov život bijaše neprekidni 
lanac poniženja, nevolja i muka. A upamtiti moramo, što nam 
kaže: »Tko želi mene slijediti, neka zataji sam sebe, uzme 
svaki dan križ svoj i slijedi mene« (Luk. 9, 23). »Tko križa 
syoga ne uzme i mene ne slijedi, nije mene vrijedan« (Mat. Io, 
38). Mi dakle možemo svoj cilj samo tim postići, da idemo 
stopama Isusovim, te ga na putu križa slijedimo. Tko u svijetu 
traži udoban život, svaku trapnju izbjegava i svojoj putenosti 
udovoljava, taj se ne može nadati, da će jednoć sa bož. Spa- 
siteljem blaženost neba uživati. U nebo primljen je samo siro- 
mašni Lazar, kojije teške dane na zemlji imao, bogati raskošnik, 
koji je svoje nebo na zemlji tražio, te po nasladama tijela 
živio, nema drugo očekivati nego muke pakla. Pogled na Isusa 
proslavljenoga Spasitelja, mora nas potaći, da putem križa rado 
idemo. Istina je, Isus je mnogo, neizmjerno mnogo trpio; «ali 
sada je sva njegova muka prošla, njegova se poniženja preo- 
bratila u čast i slavu, njegove suze u slavlje, njegove boli u 
rađost i nasladu. Isto će i nama biti, budemo li Spasitelja sli- 
jedili. Bilo dakle, da ovdje imađemo teške dane, da u poni- 
ženju i siromaštvu živimo, da nas razne neprilike snalaze, da 
moramo mnoge borbe podnositi, mnogo se toga odreći, svaki 
dan se trapiti, da postignemo pobjedu nad svojim zlim sklo- 
nostim i strastima, te Gospodinu vjernost sačuvamo, to sve 
traje samo kratko vrijeme, te nam u drugom svijetu pripravlja 
dobra nebeska, koja za svako odricanje daju tisuću struku od- 
štetu. O, gledajmo na Isusa, našega čašću i slavom okrunje- 

noga Spasitelja, i slijedimo ga puni odvažnosti i odlučnosti na 
putu križa da i mi budemo dionici njegove slave, 

e) Po opomeni Apostolamoramo »svoje zvanje i svoje 
izabranje dobrim djelima osigurati (2 Petr. I, 10). Sv. 
vjera nas uči, da o vršenju dobrih djela ovisi vječna blaženost, 
Nebo je plaća, koje Bog onomu ne daje, što bez posla stoji 
na trgu svijeta, već samo onomu, koji marljivo radi u njego- 
vom vinogradu. »Svako drvo, koje ne: donosi dobra ploda, 
izsjeći će se i u vatru baciti« (Mat. 3, 10). I Isus si je slavu, 
koju sada posjeduje u nebu, stekao dobrim djelima. Cijeli njegov 
zemaljski život nije bio drugo, nego neprestano vršenje svega 
mogućega dobra. Gdje je koja krjepost, koje u njemu ne na- 
lazimo u najvećoj savršenosti? Kako čudesno sjaji njegova po- 
niznost, kratkost, ustrpljivost, poslušnost, njegova ljubav k Bogu 
i bližnjemu! Kojom gorljivosti je vršio ona tri poznata dobra 
djela : pobožnosti, trapnje i milosrgja! Kad se preko dana naradio 
do umornosti polazi u večer na samotno brdo i cijelu noć 
sprovodi u molitvi. Četrdeset dana i noći posti on u pustinji 
i dragovoljno se odriče svakog užitka i ugodnosti života. A 
tko bi opisao sva dobročinstva, što ih ljudima izkazao? Pou- 
čava neuke, tješi žalosne, hrani gladne, izcijeljuje bolesne, pro- 
bugjuje mrtve, milost daje grješnicima, u kratko naokolo obi- 
lazi i svim dobro čini Ne čudimo se stoga, ako ga Bog njegov 
nebeski Otac po njegovom čovječanstvu nad sve kerubine i 
serafine, nad sve angjele i svete uzvisuje, i daje mu ime, koje 
je nad sva imena, ne čudimo se, kad ga vidimo gdje sjedi ob 
desnu Boga, kao Gospodina četa, kao Kralja neba i zemlje, 
kao Suca živih i mrtvih: to uzvišenje, tu čast, tu slavu jeOn 
krjepostima i dobrim djelima zaslužio, kojima je cijeli njegov 
život posvećen bio. — Obzirom na našega bož. Spasitelja i 
mi upotrijebimo svoj život, koji nam Bog još daruje za vršenje 
dobra, i neka nijedan dan ne progje, da si blago za nebo ne 
skupimo. Prilike za dobro ne fali, samo ako nas oduševljava 
prava gorljivost, Svaki dan možemo obaviti obične molitve, u ne- 
djeljui blagdane posjetiti crkvu i prisustvovati službi božjoj, češće 
primati sv. sakramente.i inače poduzimati razne vježbe pobož- 
nosti. U mnogim stvarima se možemo trapiti i mnogo si toga 
uzkratiti, što naša putena narav traži, a što se ne snosi sa kršć, sa- 
vršenošću. Bližnjemu možemo mnogo djelo ljubavi izkazati, te 

njegovo vremenito i vječno dobro mnogostruko pospješiti. Naš 
stalež pruža nam bezbroj prilika, da ustrpljivost, krotkost, po- 
slušnost, poniznost i druge kreposti vršimo. Dok živimo mo- 
ramo se boriti sa napastima, jer svijet, puti gjavao neprestano 
ponavljaju svoje napadaje i nastoje nas upropastiti. Ako se po- 
stojano proti njima borimo, to toliko kruna postizavamo, ko- 
liko pobjeda stečemo. 

Svršit ću današnju pouku riječima sv. Bernarda, što ih 
upravio na svoju subraću: »Braćo moja«, reče im, »svuda 
nasljedujmo Isusa Krista: nasljedujmo ga u njegovoj muci, u 
njegovom uskrsnuću, ali osobito u njegovom uzašašću u nebo, 
jer u nebu nas čeka, za to nam je vrata otvorio. O nama 
ovisi, da postanemo dionici blaženosti, koju nam je pripravio. 
On je uvijek ob desnu Oca, da kao zagovornik pred njim nas 
zastupa, on sjedi uvijek ob desnu Oca kao naš posrednik. Kod 
svih naših čina, nikad ne izgubimo ispred očiju te nebeske 
slave! Tako se ni židovi nijesu mogli u babilonskom sužanjstvu 
u toj tugjoj zemlji radovati, već su govorili: »Mi, kad se sje- 
timo Siona, naše drage domovine, ne možemo se radovati«. 
To je i naš položaj i mi smo zarobljenici na tomu svijetu, te 
ćemo ga morati moguće već slijedeći dan ostaviti. Kako bi se dakle 
radovali, kad smo još od neba, od naše domovine udaljeni i 
svaki dan izvrgnuti pogibelji isto izgubiti! Nikad ga dakle ne 
zaboravimo, već govorimo kao onaj narod: Neka se moj jezik 
radije priliepi za moje grlo, nego li da nebo zaboravim, koje 
je moja prava domovina«. Da mi, ćemo često misliti na nebo, 
ustrpljivo raditi oko našega spasenja, spremno ići putem križa i 
svaki dan ga označiti krepostima i dobrim djelima, da jednoć 
u miru odemo s ove zemlje, te k Isusu Kristu našem predo- 
brom Spasitelju u nebo dogjemo. 


Amen. 

VII. Propovijed. 
Prva nedjelja po Bogojavljenju. 
Sedmi članak vjere. 


»Od onuda će doći suditi žive i mrtve.“ 
O zadnjemu sudu. 


»Dječak Isus osta u Jeruzalemu, a 
da njegovi roditelji toga nijesu znali« 
$ (Luk. 2, 43). : 

Dio nam današnje evangjelje pripovijeda o 12-godišnjem 
dječaku Isusu, već sam vam prije opširno protumačio, kad 
sam govorio o njegovow životu. Iz toga ću uzeti samo neke 
dobre nauke, da si ih k srcu uzmemo. 

Marija, Josip i 12-godišnji dječak Isus morali su poduzeti 
dugi put, da se uzmognu Bogu u hramu jeruzalemskomu kla- 
njati, jer od Nazareta do Jeruzalema bilo je najmanje AO sati: 
Koliko je vama u tomu bolje! Crkva vam je posve blizu, te 
ju možete bez troška i teškoće posjetiti. Zahvalni budite za to 
dobročinstvo; rado idite u crkvu i pazite da vaša školska 
djeca, ne samo u nedjelju i blagdane, već i u djelatne dane, 
kad je školska misa, marljivo u crkvu dogju. Nije pravo do- 
pustite li, da vaša djeca po ulici skaču, mjesto da idu k sv. misi 
u djelatne dane; pouka i uzgoj moraju biti združeni sa po- 
sjetom crkve i s molitvom, ako hoćemo da uspijevaju. Marija 
i Josip tražili su Isusa, koga su posebnom odlukom božjom 
izgubili bili, tri dana, te ga nijesu prestali tražiti, dok nijesu 
sretni bili naći ga. Roditelji! uzmite si primjer u Mariji i Jo- 
sipu i sve činite, što možete, da djecu svoju sačuvate od ne- 
sreće i propasti. Svijet je pun sablazni, najbolja djeca se is- 
kvare, dogju li u zlo društvo. Dobro. dakle pazite na njih, i 
bdijte na svaki njihov korak, da sve, što bi naškodilo njihovoj 
nevinosti, za vremena od njih odstranite. Dječak Isus bijaše 
poslušan svojim roditeljima. O, draga djeco! imajte taj primjer 
Isusov uvijek pred očima. Slušajte svoje roditelje, slušajte ih 
rado, ne samo dok ste mala, nego i kad odrastete; jer i Isus 

je bio svojim roditeljima poslušan do svoje 30. godine. Po- 
slušnost je vaša najodličnija dužnost; savjesno ispunjavanje te 
dužnosti donosi vam sreću i blagosov, dok vas neposlušnost i 
nepokornost baca u vremenitu i vječnu propast. Isus napre- 
dovaše u mudrosti, dobi i milosti pred Bogom i ljudima. Kako 
sam vam već kazao, Isus kao Bog nije mogao niti u dobi, 
niti u mudrosti, niti u milosti napredovati, jer po svojem bo- 
žanstvu On je najsavršenije biće, nepromjenljiv i vječan. Kao 
čovjek je doduše napredovao u dobi, ali ne u mudrosti i mi- 
losti, jer je On već u prvi čas svoga čovječanstva bio pun 
znanja i milosti. Ta od početka u njemu stanujuća mudrost i 
milost očitovala se s godinama sve više, tako te se činilo, da 
On kao i drugi ljudi raste u tim nebeskim dobrima. Mi, b. s., 
moramo na mudrosti i milosti u istinu napredovati, mi moramo 
nastojati, da Boga sve bolje upoznamo, naših se pogrješaka i 
nesavršenosti sve više ostavimo, te na putu kreposti sve više 
napredujemo. Na to nas sjeća apostol kad kaže: »Rastite u 
milosti i spoznanju našega Gospodina Isusa Krista« (2 Petr. 
3, 18). Samo onda, ako neprestano radimo oko našega usavr- 
šenja i posvećenja, opstat ćemo na sudu, što će ga Gospodin 
jednoć s nama držati, te sa izabranicima primiti plaću naše 
vjernosti u nebu. 

O toma sudu radi sedmi članak vjere: »Od onuda će 


doći, suditi žive i mrtve«. Taj članak nas uči, da će Isus, 


Krist na koncu svijeta opet doći, da sudi sve ljude, dobre i 
zle. Taj sud se zove općeniti, jer će se suditi svim ljudima 
zajedno; zove se takogjer sud svijeta, jer se on proteže ne 
samo na ljude, već i na angjele i u opće na cijelo stvorenje; 
zove se napokon zadnji sud, jer poslije njega ne će više 
drugoga suda biti. Što nas vjera uči o tomu sudu, govorit ćemo 
danas i slijedeće nedjelje. Danas ćemo tri pitanja odgovoriti: 

I. Kad će biti zadnji sud? 

2. Što će se dogoditi prije njega? 

3. Što će se dogoditi neposredno prije njega? 


I. 


Da će Isus Krist na koncu svijeta opet doći, da sudi sve 
ljude, istina je, koja je često u sv. pismu izražena. Krist sam 


e- 

kaže: »Sin čovječji će doći u slavi svoga Oca sa svojim an- 
gjelima i onda svakoga naplatiti po njegovim djelima« (Mat. 
IO, 27). »Tko mene prezire i ne prima moje riječi, on ima 
Jednoga, koji ga sudi. Riječ, što sam ju rekao, ona će ga 
suditi na zadnji dan« (Iv. 12, 48). Apostol piše: »Isus nam je 
zapovijedio, da narodu propovijedamo i svjedočimo, da je On, 
koji je od Boga odregjen za Suca živih i mrtvih« (Djel. ap. 
IO, 42). »Sin božji je,« kaže sv. Jeronim, »u tijelu, koje je 
uzeo, poslije svoje smrti i poslije svoga uskrsnuća u nebo 
uzašao; u vrijeme pak našega uskrsnuća s neba će opet saći, 
da sudi žive i mrtve.« 

Kako je ali sigurno, da će Isus Krist doći suditi žive i 
mrtve, tako je neizvjesno vrijeme njegovoga dolaska. Bog 


nam nije objavio dan suda, već si to pridržao na naše 
dobro. 


I. Bilo ih je, koji su unapred prorekli vrijeme, kad će 
biti konac svijeta i zadnji sud, ali sva ta proročanstva poka- 
zala se lažnima. Tako se držalo na koncu desetoga stoljeća 
kršćanstva gotovo u cijeloj Evropi, da će prvim tisućuljećem 
svijet propasti. To su vjerovali dapače mnogi pobožni i učeni 
muževi; a svijet ipak opstoji još i danas, makar je od onda 
proteklo već više od 900 godina. Više njih drži, da će svijet 
opstojati 6000 godina. Kažu naime, kao što je Bog potrošio 
6 dana za stvaranje svijeta, tako će ga 6 dana, svaki dan 
računajući po 1000 godina, uzdržavati, a onda pustiti da pro- 
padne. Po njihovom shvaćanju bi konac svijeta bio već po 
prilici za 100 godina. Drugi opet kažu, jer je Isus Krist po 
izjavi proroka (Habak. 3, 2) u sredini vremena došao, to će 
opet toliko vremena, koliko je prošlo prije dolaska Isusa Krista, 
takogjer poslije njegovog dolaska do konca svijeta proći. Kad 
bi tomu tako bilo, to bi konac svijeta bio još poslije 2000 
godina. Ali to su sve mnijenja, za koja se pravih razloga ne 
može navesti. Toliko je sigurno, da nitko ne može točno 
označiti, kad će biti zadnji dan; jer Bog toga nikomu nije 
objavio. Ni angjeli neba, koji Bogu ipak tako blizu stoje, te 
sigurno veće znanje imadu, nego li svi ljudi, ne znadu za 
vrijeme konca svijeta i zadnjega suda; jer božanski Spasitelj 
izrično kaže: »Onaj dan i sat ne zna nitko, niti angjeli neba« 
(Mat. 24, 36). Kad pak na jednom drugom mjestu kaže: »Toga 

dana i ure ne zna nitko, niti angjeli neba, niti Sin, t.j. on 
sam, već Otac« (Mark, I9, 32), to se nema tako razumijevati, 
kao da je i njemu nepoznato vrijeme, kad će biti konac svijeta, 
jer kako on ne bi znao to vrijeme, kad je točno označio znakove, 
koji će se prije zbiti? Hotio je samo reći, da On, u koliko je 
sin čovječji, po svojoj ljudskoj naravi, konac svijeta i dan 
zadnjega suda ne zna, ali svakako to znade kao čovjekom 
postali Sin božji, jer mu kao takovomu pripada sveznanje. Jer 
je dakle konac svijeta i poslije njega sud Bogu, Gospodinu 
jedino poznat, te On nije za dobro našao, da to ljudima ob- 
javi, to je Leo X. u petom lateranskom koncilu svakomu za- 
branio, obzirom na te stvari sa sigurnošću što izricati, veleći: 
»Nitko neka se ne usudi vrijeme budućega zla ili dolazak 
antikrista ili dana suda sam točno označivati.« Iz ovoga se 
vidi, što se može držati o proročanstvima o koncu svijeta, 
koja se usmeno i pismeno šire; ona su same slutnje, bez sva- 
koga dubljega razloga. Često je samo sebeljublje, koje ragja 
takova proročanstva; žele lakovjerne prevariti, a sebi džepove 
napuniti. 

2. Bog nam vrijeme zadnjega suda nije objavio samo na 
naše dobro. Uzmimo da sigurno znademo dan i uru zad- 


njega suda, što bi iz toga slijedilo? Kad bi taj dan još daleko , 


bio, mnogi bi bezbrižno živjeli, grijeh na grijeh gomiljali i 
napokon u vječnu propast upali. Kad bi pak znali, da je taj 
posve blizu, to bi mnogi upali u najveći strah i smetnju, mnogi 
bi dužnosti svoga staleža, svoje poslove posve zanemarili i 
sve napustili. Kraljevi i vladari ne bi više vladali, podložnici 
ne bi se više pokoravali; poslovi u radionicama, tvornicama, 
na polju bi prestali, svako društveno općenje, svaka trgovina 
bi prestala, čega radi nastali bi veliki neredi, da više za ži- 
vjeti ne bi bilo. Dokaz za to imađemo u povjesti IO. stoljeća, 
kad je bila vjera, kako sam već spomenuo, da će svijet pro- 
pasti. Mnogi su prodali svoje dobro, napustili svoj posao i u 
besposlici sprovodili svoj život, jer su držali, da je zadnji dan 
pred vratima. Mnogi su otišli u samoće, te se toliko prestrašili, 
da su gotovo razum izgubili. Nitko nije htio obavljati nužne 
poslove, te nasta općeniti nered, koji, da je dulje potrajao, bio 
bi cijelu Europu upropastio. Eto, kako je dobro, što nam je 
Gospodin vrijeme dana suda sakrio, poznavanje istoga ne bi 

za nas bilo hranivo jaje, već otrovni škorpion. Zato i kaže 
sv. Augustin: »Na korist našu hotio nam je Bog taj dan sa- 
kriti, da čovjek bude uvijek pripravan ono čekati, što znade, 
da će doći, ali ne zna, kad će doći« Sa danom suda je tako 


“kao i sa danom naše smrti. Ta može svaki čas nadoći, nijedan 


čas nijesmo od nje sigurni, s toga hoćemo li dobro umrijeti, 
moramo uvijek na nju pripravni biti. Isto tako može i dan suda 
u svako vrijeme nadoći, te nas iznenaditi usred naših podu- 
zeća i poslova. Krist sam priznaje, da će doći u sat, u koji 
niti ne slutimo. »Kao što je u dan Noe bilo, tako će biti i 
kod dolaska Sina čovječjega. Jer kao što su oni u dane prije 
potopa jeli i pili, ženili se i udavali sve do dana, kad je Noe 
ušao u arku i nijesu pazili, dok potop ne dogje i sve ne uništi, 
tako će biti i kod dolaska Sina čovječjega. »S toga,« tako za- 
ključuje on, »bdijte, jer ne znate u koji sat će Gospodin doći« 
(Mat. 24, 37—42). Budimo s toga budni, i budimo uvijek pri- 
pravni na dolazak Gospodinov, jer samo radi toga nam je Isus 
Krist vrijeme suda sakrio, da uvijek u strahu božjemu živimo, te 
poput dobrih djevica pripravni budemo, nenadano dolazećeg 
zaručnika primiti. »Bdijte, jer ne znate dana niti ure« (Mat. 
25, 14). 

Ali ako ine znamo dana ni ure zadnjega suda, to je 
ipak sigurno, da ne će prije doći, nego li se stanoviti doga- 
gjaji zbiju. O tom sada, 


JL, 


Najčudesniji dogagjaji, što će se zbiti prije zadnjeg suda, 
jesu: Propovijedanje evangjelja po cijeloj zemlji, 
veliki otpad od vjere i stim spojeni dolazak anti- 
krista, velike nevolje i progoni pravovjernih kao 
i strašni znakovi nanebuina zemlji. 

I. Krist sam izrično kaže, da konac svijeta prije ne će 
doći, »dok sene bude evangjelje na cijeloj zemlji 
propovijedalo«. >I onda će se«, veli on, »ovo evangjelje 
o kraljevstvu u cijelom svijetu svim narodima za svjedočansto 
propovijedati, a onda će doći konac« (Mat 24, 14). Dok bude 
dakle na zemlji naroda, kojima se kršć. vjera još nije navješ- 
tala, ne će doći dan suda. Bog hoće, da se svi ljudi spase, a 
to nije moguće bez kršć. vjere, to moraju svi ljudi imati pri- 

liku da dogju do spoznaje iste. Odatle slijedi da i navještanje 
evangjelja na zemlji mora na taki način biti, da svi ljudi za nj 
doznati mogu, ako hoće. Nije dakle dosta, da se u velikim 
carstvima n. pr. u Kini, kršć. vjera samo na nekim mjestima 
propovijeda; već ona mora biti bar u svim većim gradovima 
i mjestima poznata, tako da nijedan stanovnik takovog carstva 
ne može reći, da on o kršćanstvu ništa ne zna, i nije imao 
prilike prihvatiti ga, Sv. Jeronim i drugi tumačitelji sv. pisma 
razumijevaju pod navještanjem evangjelja na cijeloj zemlji, da 
kod svih naroda mora biti uz crkve biskupa i svećenika, Ako 
i jest u naše vrijeme sv. katolička crkva u cijelom svijetu raši- 
rena, to ipak ima mnogo naroda, koji o njoj još nikake pouke 
primili nijesu, a niti se ne da predvidjeti, kad će nadoći to 
poželjno vrijeme. A jer evangjelje uvijek sve više osvaja, to 
je sigurno, da smo mi sve bliže zadnjemu sudu. Osim toga, 
ne može se ustanoviti, da li će konac svijeta odmah doći, 
pošto će evangjelje svuda biti navješteno, moguće, da će Bog 
svoju crkvu u nadoknadu za sve podnešene nepravde i za 
ispunjenje broja izabranika, pustiti još jedno vrijeme u nje- 
zinom potpunom cvijetu. 

2, Pred koncem svijeta bit će veliki otpad od 
vjere. Tu žalosnu zgodu spominje apostol, kad kršćanima 
Tesalonike, koji su na lažni način vjerovali u skori konac 
svijeta ovako piše: »Ne dajte se od nikoga na nikoji način 
zavagjati, jer prije mora doći otpad (2 Tess. 2, 3). Otpada od 
vjere bilo je kroz 1900 g. kršćanstva dakako mnogo; te su 
ne samo pojedine zemlje i provincije, već cijeli dijelovi svijeta, 
u kojima je nekoć crkva cvala kao n. pr. Azija i Afrika, upale 
u bludnju, dapače u idolopoklonstvo. Ali svi ti otpadi, bili još 
toliko rašireni i pogubni, samo su preteče onoga otpada, koji će 
se zbiti prema koncu svijeta. Taj će se protezati ne samo na 
neke zemlje i dijelove svijeta, već na cijelu zemlju. Katoličke 
crkve ne će do duše, po izričnom uvjeravanju Isusovom, posve 
sa zemlje nestati, ali broj njezine djece će se tako umanjiti. 
da će u prispodobi sa masom otpalih biti samo mala šačica. 
Krist sam kaže o tom otpadu kad veli: »Kad sin čovječji 
dogje, zar će vjeru naći na zemlji? (Luk. 18, 8.) Taj otpad 
protezat će se ne samo na vjeru, već i na ćudoregje, ljudi 
će posve izgubiti strah božji, svojim strastima pustiti slobodne 

uzde, te kao u dane Noe opačinu na opačinu gomiljati. Zna- 
kova toga ćudorednog podivljanja može i naše vrijeme 'u 
množini pokazati. Vjere sve više nestaje iz srdaca ljudi, mili- 
juni od njih više nemaju ništa od kršćanstva, nego prazno 
ime. Naše cijelo nastojanje je zemaljsko, sve želi samo sretne 
dane na zemlji, a za vječne se ne stara, mržnja na vjeru, 
nečistoća, prevara, kriva prisega, otimačina, ubojstva, samo- 
ubojstva na dnevnom su redu. Ako izkvarenost bude tako 
napredovala kao do sada, to bi lako bili napastovani, da vje- 
rujemo, da nije daleko veliki otpad i konac svijeta. 

3. Taj otpad od vjere i tu bezbožnost će osobito anti- 
krist i njegovi pristaše izvesti. Da će antikrist, t.j. protukrist, 
neprijatelj Krista, biti stanovita osoba, koja će se javiti prije 
konca svijeta; više puta je izrečeno u sv. pismu. Tako veli 
apostol: Iznajprije mora nastati otpad i objaviti se čovjek grijeha, 
sin prokletstva, koji se protivi i uzdiže nad sve, što je Bog ili se 
kao Bog štuje, tako da se u hram božji postavlja i za Boga 
izdaje«. (Tess. 2, 3—4.) Apostol ovdje spominje antikrista kao 
posebnu, odregjenu osobu i opisuje ga kao prokletog čovjeka, 
u kojemu grijeh posve stanuje, koji sve sveto i božansko pre- 
zire i mrzi, te u svojoj ludosti tako daleko ide, da se dade 
štovati kao bog. Isto tako točno govori sv. Ivan o antikristu, 
kad piše: »Kako ste čuli, doći će antikrist, da, sada su već 
mnogi antikristi: postali, po čemu uvigjamo, da je zadnja 
ura«. (Lo Iv. 2, 18). Apostol želi reći: »Antikrist, koji će na 
koncu svijeta doći, već sada ima svoje preteče naime krivo- 
vjerce i zavodnike odakle se vidjeti može, da živimo u zadnjem 
razdoblju svijeta«. Isti apostol opisuje u tajnoj objavi antikrista 
kao okrutnu zvijer, koja će iz ponora izaći, oba proroka He- 
noha i Iliju ubiti i njihova tjelesa ostaviti na cesti grada ne 
pokopana (Obj. TI, 7 i 13). 

Po mnijenju sv. oca antikrist će biti porijetla židovskoga 
i to iz plemena Dan, prema riječma proroka: »Od Dana čuje 
se puhanje njegovih konja, a od hrzanja njegovih konja za 
borbu trese se sva zemlja« (Jer. 8,16). Mjesto njegovog poroda 
označuje se Babilon, koji je već u prvo razdoblje svijeta bio 
sjedište svega zla. Teodoret i drugi crkv. oci kažu, da, kao 
što je Krist od svoga djetinstva bio pun svih milosti i kreposti, 
antikrist će od djetinstva biti posuda svake bezbožnosti, čega 

radi ga Pavao naziva čovjekom grijeha i sinom izkvarenosti. 
Po opažanju sv. Anselma, on će biti obdaren izvanrednim 
razumom i odlikovati se učenošću i govorništvom. U početku 
će, makar je najgori čovjek i bez vjere, hinjiti pobožnosti i 
strah božji, te osobitu gorljivost pokazivati za ceremonijalni 
zakon židova. Židovi će s toga uz njega u velikom broju pristali 
štovati ga kao ipak već jednoć došavšega Mesiju. Kad pak 
jednoć do vlasti dogje, odbacit će krinku i pokazati se u svojoj 
pravoj prilici: svako štovanje Boga će odstraniti i sebe kako 
apostol kaže: »u hram božji postaviti i za Boga se izdati«. 
U savezu s gjavlom i s njegovom pomoći velike će znakove 
i čudesa činiti (koja će ipak biti samo sljeparije) da ljude za- 
vara, da je u istinu Bog. To izrično kaže apostol: »Dolazak 
(antikrista) dogodit će se po djelovanju sotone sa raznom 
snagom, znakovima i lažnim čudesima i raznim zavagjanjem 
na zlobu za one, koji će propasti. (2 Tess. 2, 9—10). Ti _zna- 
kovi i čudesa antikrista bit će tako zavodljivi, kako Krist 
kaže: »da bi i izabrani, kad bi moguće bilo, u bludnju zave- 
deni bili«. (Mat. 24, 24.) Bog će dopustiti, da židovi i mnogi 
drugi narodi, koji nijesu hotjeli Isusa Krista priznati kao svoga 
Mesiju, sada uz antikrista pristanu, te njemu kao svomu Mesiji 
bož. čast izkazuju. S tom strankom ustati će antikrist skoro 
kao moćni vladar, te sve, koji se.ne će htjeti pokoriti nje- 
govom žezlu napasti i nojokrutnije progoniti. Po izjavi sv. 
otaca će on svoj prijestol, najprije u Babilonu, a onda u Jeru- 
zalemu podići i odavle svijetom vladati. Daleko veći dio ljudi 
će ga sada bogom priznati i pred njegovim kipovima, koje će 
svuda podizati, koljena prigibati. One katoličke kršćane, koji 
ostanu vjerni svojoj vjeri, svuda će tražiti, te im uz najveće 
muke život oduzeti U vrijeme te skrajne nevolje doći će 
Henoh i Ilija, prvi da poganima, a drugi da židovima pokoru 
propovijeda, a ujedno da tješe i jače vjernike, da ostanu u 
svojoj teškoj kušnji vjerni Kristu. Oba ta dva sv. muža, kako 
sam vam već prije kazao nijesu umrli, već su od Boga stav- 
ljeni na mjesto nama nepoznato, gdje još i sada žive. Kako 
sv. Ivan u svojem tajnom objavljenju kaže, Bog će ih u vri- 
jeme gospodstva antikrista poslati »da proriču, t.j. da propast 
svijeta navijeste i pokoru propovijedaju 1260 dana, odjeveni u 
vreće pokorničke« (Objavlj. II, 3). Da si vjeru pribave, oni će 
silom božjom čudesa činiti. Na njihovo propovijedanje će se 

mnogi židovi i pogani obratiti. Njihovo propovijedanje trajat 
će 1260 dana ili gotovo 3 i '/, godine; na to će ih antikrist 
ubiti a tjelesa njihova ostat će ležati na ulicama velikoga grada 
(Jeruzalema) ali poslije 3 i !/, dana Bog će ih opet uskrsnuti 
te ih u oblaku k sebi uzeti (Obj. 11). Gospodstvo antikrista će 
samo još kratko vrijeme trajati. Svladan od borioca Kristovih 
on će, kako kažu sv. oci, uteći na maslinsku goru i ondje se 
sakriti, ali »Gospodin Isus ubit će ga dahom svojih usta« 
(2 Tess. 2, 8). Poslije pada antikrista vraća se kraljevstvo 
mira i pravde na zemlju, bezbožni se obraćaju i židovi ulaze 
u crkvu i Isus vlada zemljom. Kako će dugo to lijepo, blaženo 
vrijeme trajati, mi ne znamo; jer o tom nemamo točne objave. 
U opće moram vam spomenuii. da sve što sam vam kazao o 
antikristu, temelji se do duše na sv. pismu i sv. ocima, ipak 
nije nauka vjere sv. crkve. Za stalno možemo samo u toliko 
uzeti, da će antikrist kao posebna, stalna osoba doći, biti posve 
bezbožan čovjek, s pomoću gjavla mnoga lažna čudesa činiti, 
mnogo pristaša naći a vjernike strašno progoniti, dok ga na- 
pokon Bog ne upropasti. Pojedine pak okolnosti njegovog 
dolaska, života i djelovanje ne mogu se sigurno navesti, jer 
su proročanstva o njemu tamna, te dopuštaju razna tumačenja. 
Jer antikrst već sada ima svoje preteče, koji nastoje kraljevstvo 
nevjere i bezbožnosti na svaki način učvrstiti i raširiti, to ih 
se moramo čuvati, da nas ne upropaste. Držimo se dakle naše 
sv. katoličke crkve, jer je ona učiteljica istine i vodi nas na 
put spasenja. 

4. Osim ovih nevolja, što će ih antikrist lju- 
dima nanijeti, još će i druge doći, kojima je raz- 
log u pobunjenoj naravi i koja se kraju približava 
Krist kaže: »Ovdje ondje bit će kuga, glad i potres« (Mat. 
24, 7) i temelji zemlje bit će potreseni (Obj. 8, 5). Svuda će 
se stvoriti duboki ponori, iz kojih se diže dim kao dim iz peći, 
od česa će sunce i mjesec potamnjeti (Obj. 9, 2), ujedno će 
debela para poput magle zrak prevući, od česa će ptice po- 
ginuti (Joel, 2, 2), skakavci će poput škorpijona doći i ljudima 
biti na muku (Obj. 9, 3), more će se u krv pretvoriti, a rijeke 
i izvori postat će io kao pelin, od čega će ljudi i živo- 
tinje Pogibati (Obj. 8, II), tuča i vatra kao s krvlju pomi- 
ješana padat će na zemlju i treći dio drveća i bilja uništiti. 

(Obj. 8, 7). Ništa se ne će čuti, nego jaukanje megju ljudima 
i životinjama. »U te dane,« kaže Gospodin, »bit će take ne- 
volje, kakove nije bilo od početka stvorenja do sada, niti će 
biti. I da Gospodin tih dana ne skrati, nijedan se čovjek ne bi 
spasio« (Mark. 13, I9—20). 

Ali ne će se samo na zemlji, već i na svodu ne- 
beskom zbiti strašni dogagjaji. »Odmah poslije nevolje 
onih dana,« veli Krist, »potamnjet će sunce, a mjesec ne će 
davati više svoga sjaja, i zvijezde će s neba pasti, sile ne- 
beske će se pokrenuti«. (Mat. 24, 29). Sunce će potamnjeti, jer 
će mu Bog, kako kaže sv. Toma Aq., uzeti svijetlo ili bolje 
suzdržati isto, kako se zbilo kod smrti Isusove. Strašna će tama 
dakle prikriti svijet i više ne će biti dana. O, kakva groza će 
ljude spopasti! Mjesec ne će više davati svoga sjaja, jer više 
ne dobiva od prikritog sunca svoga svijetla. Zvijezde će s neba 
pasti, »jer čemu,« pita sv. Krisostom, »da još služe, kad više 
ne će biti noći?« Naš razum dakako toga ne može shvatiti, 
kako je moguće, da tolike zvijezde, od kojih je jedna jedina 
daleko veća od naše zemlje, mogu s neba pasti; megjutim 
svemoći božjoj sve je moguće. Ali se ni ne kaže, da će zvi- 
jezde na zemlju pasti, već samo da će s neba pasti, dakle 
nestati ih na obzorju. Kamo će pastii što će se s njima zbiti, 
mi ne znamo, ali Bog to znade. Sada se više čovjek ne će 
moći tješiti kod tame dana, da će ipak noć biti rasvijetljena, 
jer mjesec je poblijedio, te nijedna zvijezdica više ne blista 
na dalekom svodu nebeskom. O, grozna tama! »Sile nebeske 
će se pokrenuti« Vasioni svijet će se gibati, ili kako Job 
kaže: »Stupovi neba će drktati« (Job. 26, 1). Uslijed toga će 
na cijeloj zemlji nastati mrzost opustošenja: bučno more će 
proći svoje obale, cijeli lanci gorski rušeći će se rastati, na- 
pućeni gradovi postat će ruševine, daleke zemaljske ceste 
propast će, a bezbroj ljudi će kod tih strašnih dogagjaja svoju 
propast nači. 

To su čudesni dogagjaji, koji će nadoći po izjavi sv. 
pisma i sv. otaca prije konca svijeta i prije zadnjega suda. 
Ali kako god su strašni ti dogagjaji, to ipak u njima moramo 
upoznati božje milosrgje. Jer ljudi sve dokaze njegove dobrote 
ne cijene, onda im daje osjetiti svoju strogost, da ih napuni 
spasonosnim strahom, te ih ujedno prisili, da opet za nj pitaju 

i puteve svoje zlobe ostave. Tako su kazne prije konca svijeta 
zadnja milost za spasenje grješnika. Jao onomu, koji i u ono 
vrijeme ostane okorjeo, vječno prokletstvo će ga snaći! Jesu 
li ti dogagjaji, koji zadnji sud naviještaju, sada još daleko, to 
ipak ima toga mnogo, što nas na njih sjeća, te nam pred oči 
stavlja potrebu pokore. »Tajna zlobe«, veli apostol, »gotovo 
je djelotvorna« (2 Tess. 2, 7). Antikrst već sada ima svoje 
preteče, koji očito i potajno oko toga rade, da pokopaju re- 
ligiju i krepost, te na njihovo mjesto zasade nevjeru i bez- 
boštvo. Ratove, bune i u novije vrijeme doživismo, pak ako i 
jest sada neka tišina, to je samo tišina pred skoro nastati ima- 
jućom burom. Revolucija tinja pod pepelom, Europa stoji na 
vulkanu, koji će prije ili poslije provaliti i svoju pogubnu lavu 
preko zemalja baciti. I na strašnim dogagjajima naravi naše 
je vrijeme bogato, čitali smo, kako je neprestanom kišom sve 
bilo poplavljeno, a ove godine eto strašna suša sve ispalila, 
kako se cijeli bregovi strovalili, kako su potresom gradovi i 
sela razorena, a bolestima te kugom ljudi i životinje stradale. 
Te dogagjaje sadašnjosti dakle možemo uzeti kao preteče još 
daleko gorih, koji će prije ili poslije doći. Neka nam služe kao 
sredstvo da ugjemo u naše srce i da obnovimo svoje mišljenje 
i život, te možemo utješno i sigurno u susret poći dolasku 
Gospodinovu na sud! A što će se dogoditi neposredno 
pred zadnjim sudom? 


IH. 


Neposredno pred zadnjim sudom pokazat će se križ 
na aebu, Isus Krist božanski Sudac će doći, ljudi 
će se pred njim sakupiti, a onda će biti dobri od 
zlih rastavljeni. 

1. Krist kaže: »Znak sina čovječjega će se pokazati na 
nebu i onda će proplakati sva plemena zemlje«. (Mat. 24, 29). 
Ovdje dakle kaže Isus Krist, da će se neposredno prije suda 
pokazati znak sina čovječjega na nebu. A koji je to znak? 
Sv. križ, kako tumače svi sv. oci i kako crkva uči, kad na 
blagdan uzvišenja sv. križa pjeva: »Taj znak biti će na nebu, 
kad Gospodin dogje suditi«. Po križu je Isus Krist stekao slavu, 
S kojom, će se objaviti na dan suda, s toga on ima naviještati 
njegov slavni dolazak i svemu svijetu objaviti, što je On učinio 

Katehetičke propovijedi III. 7 


98 


za naše spasenje. Pita se hoće li se pravi križ, na kojem je 
Isus Krist umro ili samo znak toga križa pokazati. Tu 
su razni nazori sv. otaca i tumačitelja sv. pisma. Po svoj pri- 
lici ne će se pokazati pravi križ, već samo znak istoga, kako 
kaže sv. Toma Aq.: »Kad će Gospodin na sud doći, pokazat 
će se znak križa i drugo orugje muke će se predstaviti, da 
bezbožci kad vide, koga su proboli, budu mučeni, a oni, koji 
su spaseni, da se raduju slavi Spasitelja«. I crkva se s tim 
slaže, kad na spomenutom već mjestu kaže, »znak« križa 
će se pokazati na nebu a ne križ. Kad Krist kaže, da će kod 
objave križa sva plemena zemlje proplakati, to se pod tima ra- 
zumijevaju bezbožni. Možete si predstaviti, kako će kod srca 
biti vel. svećenicima, književnicima i farizejima, kad na nebu 
opaze križ u neizrecivoj slavi i sjaju. U taki će strah upasti, 
te će misliti da moraju propasti, jer im križ naviješta proklet- 
stvo i propast. Nije za to čudo :da jauču i kukaju. Pravedni 
će pak, spazivši križ, radovati se i puni slavlja klicati: »Ave 
Crux! Zdravo križu, ti si znak našega spasenja, orugje na- 
šega spasenja, sidro naše nadel« O b. s. uvijek se držimo 
Isusa, Razapetoga, naše tijelo s njegovom pohotom trapimo i 
ljubimo Isusa od svega srca, da nas jednoć križ, što će se na 
nebu javiti, napuni utjehom i radošću! 

2, Pošto se križpokazao,doćićesamlsuskKrist. 
O kako će različit taj njegov dolazak biti od prvoga! Prvi put 
je došao u poniznosti i siromaštvu, kao slabo djetešce ; a drugi 
put će doći u neizmjernoj moći i slavi, a sjaj će od njega iz- 
laziti, koji će cijeli svijet prosvijetljivati. »Oni će vidjeti sina 
čovječjega, gdje dolazi u oblacima neba u velikoj moći i slavi« 
(Mat. 24, 30). Prvi put, došao je pun blagosti i krotkosti, pun 
ljubavi i milosrgja da nas spasi; a drugi put će doći kao vrlo 
strogi Sudac, koji imade moć i volju svakoga naplatiti po nje- 
govim djelima Prorok govori: »Gospodin će doći u vatri, kao 
bura doći će njegova kola, i svoju će srdžbu izdisati ujarosti 
i svoje karanje u plamenu vatre« (Isa. 66, I5). Isus Krist ali 
ne dolazi sam, svi angjeli neba ga prate. U taj dan se ispraž- 
njuje nebo, svi stanovnici njegovi kupe se oko sina čovječjega, 
da povećaju sjaj njegovog veličanstva, te mu na uslugu budu 
u njegovoj sudačkoj službi. Tu će se ispuniti, što pismo kaže: 
Eto, Gospodin dolazi sa svojim tisućama svetih, da drži sud 

nad svima i da sve k kazni povuče, bezbožne radi svih nji- 
hovih djela bezbožnosti, koja su počinili, i radi svih psovaka 
što su ih bezbožni grješnici proti Bogu izlili« (Jud. I4, 15). Ah; 
tko bi opisao strah bezbožnika, kad opaze bož. Suca. Kain 
koji je brata svoga Abela ubio »pobježe pred licem Gospodi- 
novim, i stanovaše na zemlji kao bjegunac«, jer nije mogao 
više podnositi pogleda božjega (1 Moj. 4, 16); Petar, koji je 
svoga Gospodina i Učitelja zatajio, izagje i plakaše gorko, jer, 
veli sv. Laurencij Justinijan, nije mogao podnositi sramote 
svoga srca; Juda, koji je Isusa izdao, odleti pun zdvojnosti i 
objesi se, jer on, kako kaže Theofilaktes, nije mogao podnijeti 
grdobu svoje opačine i sramotu, koja ga imala snaći. Je li tim 
grješnicima, koji se ipak nadati mogli milosti, pogled Boga 
bio tako strašan, kako će biti bezbožnicima u dan suda, kad 
će izvor božj. milosrgja biti posve zatvoren? Blago nama, ako 
sada sve, što se grijeh zove, kao najveće zlo izbjegavamo, te 
sa strahom i trepetom radimo oko našega spasenja, onda se 
Isusa Suca ne trebamo bojati, jer njegov dolazak ne će nam 
donijeti prokletstva i propasti, već i milost i spasenje. 

3. Kad si Isus, bož. Sudac sjeo na prijestol svoje slave, 
pred njim će se sakupiti svi narodi zemlje. Tako on 
sam kaže: »Kad Sin čovječji dogje u slavi svojoj, sjesti će na 
prijestol svoje slave i svi narodi će se pred njim sakupiti (Mat. 
25, 31—32). Svi ljudi — od Adama našega praroditelja do zad- 
njega, što će na zemlji biti, kralj kao i prosjak, nejako dijete 
kao i starac, nevjernik kao i vjernik, djevičanska Bogorodica 
kao i ubojice Isusove — di, ne samo svi ljudi već i svi an- 
gjeli, dobri i zli, skupiti će se pred bož. Suca. I mi svi, koji 
smo danas u crkvi sakupljeni, ja vaš duhovnik, i svi povjereni 
mojoj duševnoj brizi »mi svi ćemo stajati, pred sudištem Kri- 
stovim« (Rimlj. 14, 10). O, kako će razno biti razpoloženje, s 
kojim će se dobri i zli približiti vječnomu Sucu! Kojim de 
seljem će se podići dobri, na poziv angjela: »Ustanite i idite 
mi sud!«; Pohitite k svomu Isusu! Kakav strah, kako zgra- 
Žanje _ kod toga poziva bezbožne obuzeti! Poput Vlačikaci 
nad kojima je osuda izrečena, problijedit će i drktati. Ići grdi 
rasrgjenoga Suca, bit će im strašnije, nego li ići u vječne muke! 
A Ovdje bi mogli pitati, koje je mjesto, gdje će se 
judi sakupiti na sud. Mnogi oci drže, da je to mjesto do- 

lina Josafatska, dolina jugo-istočno od Jeruzalema, kojom ik 
potok Cedron. U blizini te doline je Golgota, gdje je Lo 
umro, kao i maslinska gora, gdje je svoju muku počeo i Ba 
pokon u nebo uzašao. Da će Isus u toj dolini sud kia: čka 
se, da slijedi takogjer iz riječi proroka: »Ja ću sve Na e pse 
kupiti i dovesti ih u dolinu Jozafat, i ondje ću ih če i opet: 
»Dignite se, i dogjite narodi u Jozafat, jer tu ću su dini, 
rodima naokolo« (Joel. I, 2. 12). Zgodno je, da se Isus saka > 
mjestu, gdje je duboko ponižen bio i kao zločinac u ua 
ondje javi kao Sudac u svojem božanskom keta : 
ondje, gdje je djelo našega spasenja dovršio 1 ie ia 
djelo na zemlji svrši. Pita se, da li svi ljudi, toliki miliju 
budu imali dosta prostora u dolini Jozafat. To pa npr 
osjetno, a da bi zavrijedilo pažnju. Tjelesa uskrsnuli it < 
duhovna i ne će trebati velikog prostora, da si mjesto Ka 
U. ostalom, sigurno je, da će svi narodi ondje g dlana. 
imati, kamo ih Svemogući pozove. — Tri piu Nzsi., 
čovjeka putovali zajedno i došli u dolinu zm u s: A 
dan od njih: »Draga braćo, jer svećenici uvijek govore, da š. 
se u ovoj dolini zadnji sud držati, to ću se ja za ip e 
brinuti za zgodno sjedalo, da mogu sve, što će se ko hu f 
zbivati, zgodno gledati«. On uze dakle jedan kamen, sj o 
na nj, i reče: »Taj kamen bit će moje mjesto, tu u. si g g 
kad Krist dogje, da svijet sudi«, To drsko dojah aii, 
Bog, jer kad je slučajno oči podigao, vidio je Isusa | PA 
kao Suca u tako strašno ozbiljnoj prilici, da je onesvješ 8 
na zemlju pao i kao mrtav ležao. Kad se ug ja hn 
disajući i uz suze molio Boga za oproštenje. Cijeli pik gia 
nije se više smijao, kad god -se sjetio doline Jozafat ca ku. 
govoriti čuo, snašao ga veliki strah i činio je pokoru ok je 
živio. B. s. i vi se češće sjećajte doline Jozafat i suda, koji : 
se ondje držati; ta Moose čuvat će vas od lakoumnosti 
i grij i uzdržati u strahu božjem. 
i žu se svi ljudi skupe pred Isusa, bož. Suca, onda 
će biti rastavljeni dobri od zlih. Krist kaže: RU 
će se narodi pred njim sakupiti ion ćeih rastaviti mpi 
kako pastir rastavlja ovce od jaraca. Ovče će pro is ge 
desno, a jarce sebi na lijevo« (Mat. 25, 32—33). 2 aka 
obavit će sv. angjeli, kako Krist na drugom mjestu kaže : » 

gjeli će izaći, da zle odijele iz sredine pravednika« (Mat. 13, 
49). Dobri se prispodabljaju radi svoje nevinosti, prostoduš- 
nosti i ustrpljivosti s ovcama, a zli radi svoje nečistoće i zloće 
sa jarcima. Jer sv. Pavao kaže, da će poslije uskrsnuća mrtvih, 
pravednici biti uzeti u oblacima u susret Kristu u zrak« (I 
Tess. 4, 10), to mnogi sv. oci i učenjaci misle, da će Krist na 
dan suda prijestol slave svoje ne na zemlji, već uzvišen nad 
zemljom, u zraku podići, i da će i pravednike u zrak podići i 
oko sebe ih sakupiti, dok će bezbožni njemu na lijevo na 
zemlji ostati i ongje sugjeni biti. Tu rastavu dobrihi zlih treba 
da si k srcu uzmemo. Kod iste se ne će, kako je na svijetu 
običaj, obazirati na porod, stalež, čast, ne će se rastavljati 
kralj od potčinjenoga, niti plemenitaš od gragjana niti siromah 
od bogataša, ali svakako kukolj od pšenice, posude časti od po- 
suda sramote, ovce od jaraca. Tamo se više ne će gledati na 
bogatstvo i ugled, na zvanje i sposobnost, već na kreposti i 
dobra djela. Ljude, koji su na svijetu imali veliko ime, vidjet 
ćemo ih najdublje ponižene na lijevo, druge pak po kojemu su 
ljudi gazili, sa čašću i slavom okrunjene ob desnu. Vidjet ćemo, 
— kako je otac od sina, kći od majke, brat od sestre, žena 
od muža, susjed od susjeda rastavljen. Otac će doći na desno, 
majka na lijevo, diete desno, roditelji lijevo, sestra desno, brat 
lijevo .ili obratno, đa prema vladanju u životu. Ta rastava će 
za uvijek trajati. Kad je smrt otela koju dragu osobu, tješili 
se budućim sastankom, ali te utjehe nestaje kod rastavbe na 
dan suda; jer sastanak ne će biti do vijeka. U vijeke ne ćeš 
vidjeti svoga oca, niti ti majko svoje kćeri, niti ti mužu svoje 
žene, ni ti prijatelju svoga prijatelja! Od lijeva na desno, ni 
s desna na lijevo nema prolaza, što je desno, ostaje desno, dok 
će Bog biti Bog, uvijek i uvijek. O kaki jauk, plač, zdvojnost 
će se iz grudiju prokletnika dići! 

K srcu si to uzmimo i nastojmo, da nas veliki dan, koji 
će našom sudbinom. za cijelu vječnost odlučiti, dobro pripravne 
nagje. Da će taj dan doći, znademo, za to nam jamči nepo- 
grješiva riječ božja, kad će pak doći prije ili poslije toga mi 
ne znamo, Bog nam toga nije objavio, da budemo uvijek pri- 
pravni. Strašni su dogadjaji, koji će se zbiti prije zadnjega 
suda, a još strašnije ono, što će se neposredno pred njim do- 
&oditi. Pravednik se ipak nema ničesa bojati: ako i sunca, mje- 

seca i zvijezda s nebe nestane, ako pjenovito more svoje va- 
love poput tornja uzdigne i poplavi kopno, makar brdine po- 
padaju, a pećine se raspucaju, ako se sve što život i dah imade 
u prah pretvori, i cijelo carstvo stvorenja u ruševine padne, 
— Bog štiti svoje vjerne sluge i vodi na njihovo dobro. Slu- 
žite dakle Bogu i držite njegove zapovijedi; onda možete danu 
suda, tomu danu straha i zdvojnosti za neskrušene grješnike, 
mirno i veselo u susret ići i s Davidom reći: »Moja prava 
pomoć jest od Gospodina, koji one, što su iskrena srca, spa- 
sava«. (ps. 7, II). 


Amen. 


Vill. Propovijed. 
Druga nedjelja po Bogojavljenju. 


Sedmi članak vjere. 


»Od onuda će doći suditi žive i mrtve“. 


0 zadnjem sudu. 


Taj početak čudesa učini Isus u 
Kđni galilejskoj. (Iv. 2, 11). 

M: nalazimo danas Isusa s njegovom majkom Marijom 

i s nekoliko učenika, koji su mu se priključili na svadbi u Kani 
galilejskoj. Mladenci su po svoj prilici bili rogjaci Isusovi, a 
možemo sa sigurnošću uzeti, da su svoj slobodni stalež sproveli 
čisto i u strahu božjem, jer kad bi bili raskalašeni, to Isus i 
Marija sigurno ne bi bili na njihovoj svadbi. Jer su mladenci 
bili siromašni ili nijesu računali na tolike goste, dogodi se, da 
im je nestalo vina na veliku njihovu nepriliku. Kod njih je eto 
već počeo križ, prije nego li se sastali. Kršć. ženidbeni dru- 
govi ne smiju se čuditi ako i njih prije ili poslije snagju 
razne nevolje, na zemlji nemaju neba, jer stalež ženidbeni je 
stalež muke. Ali mladencima u Kani pomože Marija, Majka 
božja iz nevolje. Čim je spazila njihovu nepriliku, odmah se 
obratila k Isusu tihom molbom za pomoć. Tu vidimo, kako 

puna sućuti i dobrote je majka Marija, neumoljena dolazi 
nevoljnicima u pomoć. O, i mi svi, osobito ženidbeni drugovi 
neka uzmu u svim nevoljama svoje utočište k Mariji, ona će 
sigurno svoje milosrdne oči na njih svratiti, te im sve, što je 
dobro kod božanskog Sina izmoliti. Cijelo pouzdanje valja na 
nju staviti, ona sve može kod Isusa, jer je ona njegova Majka. 
Njoj za ljubav načinio je Isus svoje prvo čudo. Na njegovu 
zapovijed napunili su sluge 6 kamenih vrčeva vodom, onda su 
iz njih napunili čaše i donjeli pred ravnatelja stola, Kad je rav- 
natelj od toga okusio, osvjedočio se, da je to izvrsno vino. 
Jer o svemu dogadjaju nije ništa znao i mislio da su zaruč- 
nici dali donijeti novo vino, reče zaručniku: »Svaki najprije daje 
dobro vino, a kad se ljudi dosta ponapili, slabije; a ti si dobro 
vino do sada sačuvao«. Bio je kod židova običaj, gostovima dati 
iznajprije bolje, a onda gore vino, pošto su posve pravo su- 
dili, da je za ljude, koji se dosta napili, dosta dobar i slabiji 
napitak. Običaju tomu bio je razlog, goste sačuvati od pijan« 
stva. Od toga si moraju i naši gostioničari uzeti primjer, i pa- 
ziti, da njihovi gosti odviše ne piju. Je li koji toliko pio, da 
počima pijan biti, ne smiju mu više dati piti; ako toga ne čine, 
to ne vrše dužnosti staleža i krivci su tugjega grijeha. 

To čudo pretvorbe vode u vino, što ga Isus Krist odmah 
u početku svoga javnoga života učinio, slika je onoga, što se 
mora na duhovni način s nama dogoditi. Krist je na svijet 
došao, da nas preobrati u ljude, koji više ne vise o zemaljsko 
i puteno, već svoje srce Bogu daruju i traže, što je gore. To 
je htio označiti pretvorbom vode u vino. O da postigne svoju 
nakanu na svim nama! O da mi staroga čovjeka s njegovim 
zlim nasladama i strastima odložimo i novoga obučemo, koji 
je po Bogu stvoren u pravdi i pravoj svetosti! Samo ako se 
ta promjena s nama dogodi, bit ćemo dionici milosti spasenja 
i možemo se nadati, da ćemo kod suda, koji će Isusna koncu 
Svijeta s nama držati, opstati. O tomu sudu, govorio sam prošle 
nedjelje i u kratko spomenuo, kad će isti biti i što će se prije 
njega zbiti. Danas nastavljam tu pouku i odgovaram na dva 
pitanja : 

I. Kako će se držati zadnji sud? 2. Zašto će 
biti zadnji sud? ' 

Kako će se držati zadnjisud?IsusKristće, bož. 
Sudac,iznajprije cijeli život čovjeka najstrožeiz- 
tražiti i svesakriveno otkritijondadobrimizlima 
osudu izreći itu osudu odmah izvršiti. 

I. »Misli su«, veli rječenica, »slobodne«. Ta rječenica je 
istinita, moramo li dati račun čovjeku, a ne Bogu, jer čovjek 
opaža što se vidi, a Gospodin vidi srce« (I Kralj. 16, 7) i »znade 
što duh želi« (Rimlj. 8, 27). Isus Krist, Sveznajući Sudac će sve 
misli, sve predstave, sve sklonosti, sve želje, što ih je čovjek 
imao iztražiti. O tomu nema sumnje, kad Duh sv. u knjizi mu- 
drosti izrično kaže: »Misli bezbožnika će se iztražiti a govori 
njegovi dolaze pred sud« (Mudr. I, 9). O kolika množina gri- 
jeha će se kod te iztrage objaviti! Kako će se ljudi, koji ni- 
jesu pazili na svoju nutrinju, čuditi kad im najednoć sve, što 
se u njihovom srcu dogagjalo, pred oči dogje? Sv. Bernard 
kaže: Bezbroj zločina, kojih se nijesmo smatrali krivima, vi- 
'djet ćemo gdje kao iz zasjede, iz srca izlaze. Nas same će 
nama pokazati, pustit će da ugjemo u naše srce, kamo nismo 
nikad običavali ulaziti; nenadano svijetlo će taj ponor prosvi- 
jetliti, ta tajna zlobe, ta radionica gjavla bit će otvorena.«< 
Kako će se mnogi čovjek posve drugačiji očitovati, nego li se 
za života predstavljao! Držali ga za ponizna, čista, dobrohotna ; 
a sada se očituje, da je bio pun častoljublja i zavisti, pun pre- 
tvaranja i laži, čovjek, koji je najružnije misli i želje u sebi 
podržavao. Sada će se dogoditi, da će već radi grijeha srca, 
radi zlih misli i želja mnogi ljudi upasti u vječnu propast! 

Predmet sudbene istrage bit će takogjer naše riječi. 
To sam Krist uvjerava, kad kaže: »A ja vam kažem, da će 
ljudi za svaku bezkorisnu riječ, koju reku, na dan suda mo- 
rati račun dati« (Mat. 12, 36). Bož. će dakle Sudac sve riječi, 
što smo ih mi od prvoga časa, kad nam se razum probudio, 
do zadnjega našega daha govorili, pisali, svojevoljno slušali 
ili čitali, najstrože iztraživati: on će nas suditi o svim dobrim 
i zlim, o svim nehajnim i bezkorisnim govorima i on će nas 
suditi radi svih laži, ogovaranja i klevetanja, o svim nečistim 
šalama i pjesmama za sve kletve i proklinjanja, o svim poru- 
gljivim riječima, u kratko ne će biti niti jedne jedine riječi, 


105 


koja se ne bi iztražila. Veliki Bože, kakav će to račun biti! 
Koliko ih ne će opstati na sudu radi grijeha jezikom. Koliki 
će morati čuti od bož. Suca: »Iz tvojih usta sudim te« (Luk. 19, 
22). Sud će se na dalje protezati na sva naša djela, bila javna 
ili tajna, na samo ili s drugima, u danu ili unoći, u djetinstvu, 
u mladosti, u muževnoj ili staračkoj dobi učinjena. Sve što 
smo gledali, slušali doticali se, osjećali, okusili, u kratko, što 
smo sa pet sjetila našega tijela učinili, dolazi pred sud. Sve 
kretnje, svaka uporaba naših članaka i tijela našega dolazi u 
račun. Naše zdravlje, naša čast, naš imutak, naši sretni i ne- 
sretni dani, darovi našega duha i tijela, naši roditelji, rogjaci 
i podložnici, naši poslovi i zanimanje, naše zabave, posjeti, 
društva i igre, naš hod i sjedenje, stajanje i ležanje — sve će 
doći pred sud, sve će se najtočnije iztražiti, »Sve«, kaže Si- 
rah, »što se dogodi, bilo dobro ili zlo, Bog će radi prestupka 
na sud povući«. (Eccl, 12, IA). 

Ali ne samo za djela veći za posljedice istih morat 
ćemo odgovarati. Gotovo svako djelo je sjeme, iz kojega iz- 
lazi dobra pšenica ili kukolj. Petar je propovijedao i 3000 ži- 
dova obratilo se na kršć. vjeru; Arij je propovijedao, a mili- 
juni kršćana su pali u njegovu bludnju i propali. Kake posljedice ! 
Rečeš nečistu riječ; osoba koja čuje tu riječ, u njoj nastanu 
zle napasti ona privoli i sagriješi i griješi često, kolike po- 
sljedice tvoga grijeha! Zavedeš nedužnu osobu, ona upadne 
u opačinu, nanese svojim roditeljima i braći sramotu, zavede 
opet druge i širi posredno i neposredno opačinu na daleko ; 
koje posljedice tvoga grijeha! Često se dogodi, da je jedan 
jedini grijeh uzrok, da se tisuće i milijuni grijeha počine, te 
mnogi i premnogi ljudi za vijeke propadu. Često se dogodi da 
zavodnik i onaj, koji je sablazan dao, već dugo u grobu sa- 
gnio, ali kukolj što ga posijao, još uvijek raste i hara pšenicu, 
O Bože, kaki će to račun biti, kad počne Gospodin suditi po- 
sljedice grijeha! Kako brižno valja paziti, da ne postanemo 
krivci koje sablazni i zavogjenja ! 

Svaki čovjek živi u stanovitim okolnostima, u kojima po 
Volji božjoj, mora raditi oko spasenja svoga, imade dakle i po- 
sebne dužnosti, naime dužnosti zvanja ili staleža, 
za koje će morati na dan suda odgovarati. Vladari duhovne 
i svjetovne oblasti, majke i ocevi, djeca, družina i podložnici, 

trgovci, obrtnici, seljaci, slobodni i oženjeni, siromasi i boga- 
taši, zdravi i bolesni — svi imadu svoje posebne dužnosti, za 
koje će morati račun dati. Makar točno vršili dužnosti vjere, 
a dužnosti svoga staleža zanemarivali, to bož. Sudac s njima 
ne će biti zadovoljan, kao što je nad Helijem, tako će nad 
njima osudu zabačenja izreći, 

I za milosti, što smo ih za naše spasenje pri- 
mili, moramo račun dati Svako prosvijetljenje našega razuma, 
svako djelovanje naše volje, svako poticanje i prilika k dobru, 
svaki dobar primjer, koji smo pred očima imali, svaka opo- 
mena naših roditelja, poglavara i prijatelja, svaka propovijed, 
svako duhovno štivo, svako primanje sv. sakramenata, svaka 
služba božja, kojoj smo prisustvovali; i nesreće, muke i bo- 
lesti, koje nam Bog za naše spasenje poslao, dovest će nam 
vječni sudac pred oči, te nas pitati za račun o uporabi tih 
milosti i o sredstvima spasenja. Ah, kako će biti kršćanima, koji 
su sve milosti, što im ih Bog u tako bogatoj mjeri davao, bez 
koristi ostavili! Zar im ne će biti ista sudbina sa zlim slugom, 
koji je povjereni mu talenat u zemlju zakopao ? 

Mi ćemo morati račun dati ne samo za milosti, već i za 
vrijeme, jer i vrijeme nije drugo, nego neprestana milost za 
djelovanje našega spasenja. U cijelom našem životu ne će biti 
jednoga časa, o kojega uporabi ne će naš božanski Sudac od 
nas račun tražiti. Jao onima, koji su tolike satove i dane u 
dokolici, zabavama, grijesima i opačinama sprovodili, ili koji 
su godine svoga života isključivo na zemaljsko upotrijebili i 
taj tako važni posao spasenja zanemarili, na sudu ne će opstati. 

Napokon će kreposti i dobra djela pred sud 
doći. Nije dosta, da mi dobro činimo, već ga moramo na 
pravi način činiti. N. p. u nedjelju i blagdan posjećujete službu 
božju, dajete milostinju, strpljivo snosite svoj križ, opraštate 
svojem uvrijeditelju, to sve je dobro i hvale vrijedno. A ako 
se kod vršenja toga dobra ne nalazite u stanju milosti, to na 
dan suda za to ne možete očekivati ni najmanje plaće. Vi od 
jutra do večera teško radite, svoju djecu uzgajate u strahu 
božjem, svojemu bližnjemu iskazujete mnogu službu ljubavi, to 
sve je isto tako dobro i hvale vrijedno. Ali ako toga dobra 
ne činite radi Boga, već samo radi zemaljskih obzira, n. pr. 
da se obogatite, da vas ljudi hvale i slave, to onda za vječnost 

nemate nikake koristi. Kako je farizejima, tako će vama bo- 
žanski Sudac reći, da ste već primili plaću svoju. Molite, ali 
uz samu rastresenost, slušate mnoge propovijedi, ali bez svake 
dobre odluke primate sv. sakramente, ali nedostojno; što vam 
koriste sve te dobre vježbe? Ništa; više vam škode, jer se 
njima Bog ne štuje, već se vrijegja. I tako se može dogoditi, 
da će mnogi kršćanin radi dobra, što ga učinio, ali ga nije 
pravo činio, biti od Boga kažnjen. 

Ako o rečenom samo letimice promišljamo, mora nam 
biti jasno, kako strog sud će božanski Sudac na općeniti sud 
držati. Taj sud će se protezati na sve misli, riječi i čine, na 
posljedice naših čina, na staleške dužnosti, na sve primljene 
milosti, na svaku minutu našega života, na naše kreposti i 
dobra djela i na način, kako smo dobra djela činili. Kako op- 
sežan, strog sud! Tko ne bi sa Davidom uskliknuo: »Gospo- 
dine ne idi na sud sa svojim slugom, jer pred tvojim licem 
nije ni jedan živi pravedan« (ps. 142, 2). 

2. A što je još strašnije kod zadnjega suda, jest okolnost, 
da će kod njega sve i najsakrivenije na svijetlo doći. 
U noći ne vidimo mnoge predmete, a drugi nam se prikazuju 
posve drugi, nego li u istinu jesu. Izagje li pak sunce, onda 
se objavi tisuću prije neopaženih predmeta, i sve, lijepo i ružno 
pokaže se u svojoj pravoj slici. Slično je sa životom čovjeka. 
Ovdje na zemlji ostaje mnogo sakriveno, što čovjek čini, što 
se u njegovoj nutrinji dogagja, što on misli, želi, namjerava, 
nitko ne zna; on sam sebe točno ne pozna. Mnogi čini dobri 
kao i zli, zlo se prosugjuju. Ali na dan suda sunce će pravde 
izaći, te njegovim svijetlom prosvijetljeni sve ćemo sakriveno 
jasno spoznati i sve tako vidjeti, kako u istinu jest. Sve ohole, 
nečiste, zavidne, osvetne misli i želje, sve prevare, pretvaranja, 
Svi tajni u tami noći počinjeni zločini i sramotna djela izaći 
će na vidjelo. Na isti će način sve pobožne mislii želje, koje 
ste podržavali, sve dobre odluke, što ste ih učinili, sva čuvstva 
i molitve, sve trapnje i djela ljubavi, u kratko sve vježbe po- 
božnosti, što ste ih u skrovitosti obavljali, biti očitovane. Javno 
će Gospodin osudu izreći; otkrivene s toga moraju biti sve 
misli, riječi i djela ljudi, da se svaki osvjedoči o njegovoj 
pravednosti i glasno prizna: »Gospodine, Ti si pravedan i 
pravedni su svi tvoji sudovi« (Tob. 2, 3). Krist sam kaže: 

»Ništa nije sakriveno, što ne će biti očitovano, i ništa se po- 
tajno ne dogagja, što ne će doći na vidjelo« (Mat. 4, 22). 

O, kakov sram će grješnik osjećati, kad se sve tajne 
njegove zlobe i pretvaranja otkriju, te se sve njegove opačine 
i sramotna djela u potpunoj svojoj grdobi očituju Recite mi, 
da vi sada u prisutnosti sviju, koji su u ovoj crkvi, sve, što 
ste od svoga djetinjstva do sada u mislima, riječima i činima 
sagrješiti, glasno očitovati morate, kako bi vam kod duše 
bilo? Sigurno očitovanje svih i najsramotnijih grijeha bila bi 
za vas paklena muka. A što bi bilo to očitovanje u prispodobi 
s onim na dan općenitoga suda? Dok na zemlji živimo, ne 
možemo posve shvatiti, kako je gadan grijeh, jer nas naša 
putenost, naše sebeljublje i zli primjer svijeta zaslijepljuje, a 
na dan suda, kad će nestati naše putene naravi, kad će za- 
šutiti sve strasti, a zli primjeri drugih učinjene nepravde više 
ne će ispričavati, laki grijeh će nam se vidjeti gadniji, nego li 


sada najveći teški grijeh. Ovdje za naše prestupke samo neki. 


znadu, koja stotina ili tisuća, a kod sudnjega dana svi će sa- 
znati, di, ne samo ljudi, već će i angjeli znati. što smo sagri- 
ješili. Ovdje se možemo umiriti s mišlju, da će zli utisak, koji 
su naši grijesi učinili na ljude, malo po malo nestati, da se 
poslije kratkoga vremena o tomu ne će više govoriti, niti na 
to misliti, a na dan suda bit će prvi utisak grijeha i s njim 
spojena sramota vječna i raskrinkani grješnik nikad više ne će 
doći do časti. Ne smijemo se s toga čuditi, što će grješnici 
kod objave njihovih sramotnih čina puni zdvojnosti klicati: 
»Vi bregovi padnite na nas, vi vrhunci pokrijte nas !« : 

A tko bi opisao utjehu i veselje pravednika, kad će se 
sve dobro, što su mislili, govorili i učinili najednoć u potpunom 
sjaju pred oči svijeta otkriti! O, oni će stajati okrunjeni čašću 
i slavom, te puni radosti. Boga će, koji ih tako proslavljuje, 
glasno slaviti. I grijesi pravednika će se očitovati, ali to oči- 
tovanje, kako veli sv. Toma Aq., ne će im biti na sramotu, 
već na proslavu radi pokore, koju su činili radi svojih grijeha. 
Te grijehe možemo prispodobiti s ranama, što ih vojnik u 
bitci dobio, koje mu služe ne na sramotu, već na čast. 

3. Pošto će sve dobro i zlo biti istraženo i pred svijetom 
otvoreno, onda će odmah slijediti osuda božanskoga 
Suca, Isus Krist će se najprije obratiti k pravednicima i reći 

im: »Dogjite, vi blagosloveni Oca mojega, posjedujte kraljev- 
stvo, koje vam je pripravljeno od početka svijeta. Jer ja sam 
bio gladan i nahranili ste me itd, (Mat. 25, 34—36). Te riječi 
razmislimo malo s bližega, da njihov smisao i punoću utjehe, 
koja je u njima bolje spoznamo. 

»Dogjite,« veli Krist. Tom riječi se služi, da nas sjeti 
na onaj prvi poziv, kojim nas pozvao k svomu nasljedovanju, 
kad je govorio: »Dogjite k meni svi, koji ste umorni i opte- 
rećeni i ja ću vas okrjepiti. Uzmite moj jaram na sebe i učite 
se od mene, jer ja sam krotak i ponizan srcem (Mat. TI, 28 
do 29). Jer su izabranici njegov prvi poziv tako spremno slušali, 
to se služi sada sličnim, da ih nagradi za njihovu poslušnost. 
Kao da im govori: Jer ste križ na sebe uzeli i uvijek se mene 
držali, dogjite sada, da budete dionici takogjer moje slave. 
Dogjite od boreće se crkve k slavodobitnoj, dogjite od posla 
k miru, dogjite od prolazne i snosljive muke k neizmjernim, 
vječnim radostima! Kako će pravednici slavlje slaviti, kad za- 
čuju riječ: dogjite! Kako zarobljeni na slobodu, putnik k do- 
movini, djeca k majci, tako će oni k Isusu poteći i puni bla- 
žene radosti će svaki od njih sa zaručnicom u pjesmi nad 
pjesmama klicati: »Moj ljubazni je moj, a ja sam njegova« 
(Pjesma nad pjes. 2, 16). O, b. s., slijedimo mi sada našega 
božanskoga Spasitelja, kad nam dovikuje: »dogjite!« da uz- 
mognemo u dan suda tako sretni biti, drugi »dogjite« iz nje- 
govih ustiju čuti. 

»Vi blagosloveni Oca moga.« Tim riječima označuje 
božanski Sudac milosti i dobra, što su ih izabranici radi nje- 
govih zasluga od nebeskoga Oca primili, i sada će ih za sve 
vijeke primiti. Kad pravednici te riječi čuju, puni će slavlja 
s apostolom klicati: »Hvaljen neka bude Otac našega Gospo- 
dina Isusa Krista, koji nas blagoslovio svim duhovnim blago- 
sovom, nebeskim darovima u Kristu, kao što nas u njemu 
izabrao prije stvorenja svijeta« (Ef. 1, 3—4). 

»Posjedujte krajevstvo, koje vam je priprav- 
ljeno od postanka svijeta.« Posjedajte, želi Krist reći, 
ono kraljevstvo, za koje ste toliko znoja prolili, tako teške 
borbe bili, tako teške muke podnosili, toliko samozataje na: 
sebe uzeli; ono kraljevstvo, koje vam nije od danas ili jučer 
već od početka svijeta pripravljeno i u kojemu ćete okrunjeni 

čašću i slavom vladati u sve vijeke! O, kako će se pravednici 
radovati tim riječima, kako puni uznešenja klicati s Davidom: 
»Blaženi, koji stanuju u tvojoj kući, o Gospodine, u sve vijeke 
Tebe hvale!« (ps. 83, 5). 

A sada božanski Sudac dodaje razlog, zašto on poziva 
svoje vjerne k posjedu svoga kraljevstva: »jer sam bio gladan 
i nahranili ste me« itd. Ovdje Isus iztiče, da on djela ljubavi, 
što ih radi njega našemu bližnjemu iskazujemo, tako prima, 
kao da smo ih Njemu učinili. Kad gladnoga nahranimo, žed- 
noga napojimo, gologa zaodjenemo, to hranimo, napajamo i 
zaodjevamo Krista, našega Gospodina. »U istinu, velim vam, 
što učinite komu od ove moje najmanje braće, meni ste uči- 
nili« (Mat. 25, 40). U ostalom ovdje nije rečeno, da samo djela 
kršćanske ljubavi stiču nebesku plaću: ona su u opće postav- 
ljena za sva dobra djela i za vršenje cijeloga krščanskoga 
zakona, jer ljubav bližnjega ljubav božju u sebi uključuje i jer 
ta dvostruka ljubav po riječima apostola jest ispunjavanje za- 
kona. Isus slavi na drugom mjestu siromašne u duhu, krotke, 
čiste _ srcem itd, blaženima, i obećaje im kraljevstvo nebesko. 
Tkogod Bogu služi i njegove sv. zapovijedi vrši, pozvan je u 
kraljevstvo nebesko. Mučenici, koji su za sv. vjeru krv svoju 
prolili, svećenici, koji su u vinogradu Gospodnjem gorljivo ra- 
dili, ocevi i majke, gospodari, koji su svoju djecu, družinu, pod- 
ložnike na svako dobro vodili; djevojke, mladići, koji su usred 
iskvarenosti svijeta svoju nevinost sačuvali, pokornici, koji su 
svoja zla djela suzama pokore oprali, siromasi, koji su svoje 
siromaštvo strpljivo snosili, bogati, koji se milosrdni pokazali 
prema nevoljnima, u kratko, svi, koji su Bogu sa svom vjer- 
nosti služili, čut će od vječnoga Suca riječi; »Dogjite vi bla- 
gosloveni Oca mojega, posjedujte kraljevstvo, koje vam je 
pripravljeno od postanka svijeta.« 

Pošto je Isus Krist te riječi pun nebeske prijaznosti pra- 
vednicima izrekao, obratit će se k bezbožnicima pogledom, 
koji je već sam u stanju smrviti te nesretnike i reći će im: 
»Odlazite od mene, vi prokleti u vječnu vatru, koja je gjavlui 
njegovim angjelima pripravljena« (Mat. 25, 4). Kakove strašne 
riječi! »Odlazite od mene!« Vi za svoga života nijeste ništa 
hotjeli za mene znati, a sada ja ne ću o vama ništa znati. Vi 
nijeste nikada mene tražili, već dobra i naslađe svijeta; uvijek 

ste bili moji neprijatelji; zato: odlazite od mene! u sve vijeke 
ne ćete imati dijela u meni, u sve vijeke ne ćete vidjeti lica 
mojega! Kad je kralj Filip II. španjolski jednoć dva svoja 
dvorjanika u crkvi vidio, kako se nečedno ponašaju, reče im 
poslije povratka u svoju sobu: »Vas dva nikad mi više ne 
dolazite pred oči, vi ste za uvijek prognani iz mojega dvora!« 
Te riječi kraljevske srdžbe tako se vrlo prestrašili, da je jedan 
od kapi umro, a drugi za cijeli život poludio. Iz toga se dade 
zaključiti, kako će se bezbožni, kod riječi Krista, nebeskoga 
kralja prestrašiti: »Odlazite od mene!« 

»Vi prokleti« Ja sam vam, želi reći Krist, u vašem 
životu često blagoslov pružio, ali vi ste ga prezreli; sada nosite 
prokletstvo; prokletstvo Oca, kojega ste bili zločesta djeca, 
prokletstvo Sina, koga ste svojim opačinama razapinjali, pro- 
kletstvo sv. Duha, kojega ste hram razorili, prokletstvo vašega 
sv. angjela čuvara i patrona imena, kojega nastojanje ste osu- 
jetili, prokletstvo vaših duhovnika, roditelja, učitelja i prijatelja, 
kojih ste opomene prezirali, prokletstvo vaših bližnjih, pro- 
kletstvo svih izabranika, koje ste toliko žalostili i progonili, 
prokletstvo svih prokletnika, kojih se broj vašom sablazni i 
zavagjanjem umnožao! 

»Odlazite od mene, vi prokletnici! Kamo? »U vječnu 
vatru, koja je pripravljena gjavlu injegovim 
angjelima«. Otići moraju od Isusa, za kojega licem angjeli 
čeznu. Biti opterećen prokletstvom trojednoga Boga i svih 
stvorova, to bi bila dosta velika kazna za prokletnike, mislili 
bi; ali ne, tom kaznom neumoljiva pravda božja nije zado- 
voljna. vatra bit će baština bezbožnika, ono počelo, koje naj- 
strašnije muči, paklena vatra, prema kojoj, kako opaža sv. 
Augustin, sva je zemaljska vatra samo kao naslikana, vatra 
osvetom božjom gjavlu i njegovim angjelima zapaljena, koja 
neprestano gori dan i noć, uvijek i uvijek! O nesretni pro- 
kletnici, koliko bi bolje bilo, da se nijeste rodili ili da nijeste 
bili ljudi, već životinje, kojih se smrću sve svršava. 

Toj strašnoj osudi Krist dodaje: »Jer ja sam bio gladan 
i nijeste me nahranili« (Mat. 25, 42) Ovdje vidimo, da je već 
propuštanje dobra, osobito djela ljubavi razlog dovoljan za 
vječnu propast. Tko će bezposlen stajati i jednak biti ne- 
plodnom drvetu, koje nikakova ploda ne donosi? tko osobito 

siromasima i nesretnima utjehu i pomoć zanijekati? Je li već 
propuštanje dužnoga dobra uzrok vječne propasti, kako će 
biti onima, koji grijeh na grijeh gomiljaju te u neskrušenosti 
žive i umiru? Zar ih ne čeka još daleko gora sudbina ? 

Što će se dogoditi poslije osude ? Krist kaže: »Ti (bez- 
božni) poći će u vječnu muku, a pravednici u život vječni« 
. 25, 46). : 
tn od Tro ne može se odgoditi kao osuda kojega 
zemaljskoga suca; nema više priziva, nema promjene, više se 
milosti ne može nadati, kako glasi, tako će ostati i taj čas će 
se izvršiti. Jedva je Gospodin kazao: Odlazite od mene pro- 
kleti u vječnu vatru — to pakao otvara svoje vatreno ždrijelo, 
te se poput strijele strovaljuju osugjeni dusi i prokleti ljudi, 
da ondje u vijeke jauču i zubima škriplju. Dobri će pak 
s Isusom Kristom i sa sv. angjelima, odjeveni u bijelo odijelo 
nevinosti i noseći palme pobjede u rukama uz hvalu i slavu 
Boga ući u nebo, da ondje plaću svoje vjernosti u vijeke 

uživaju. : 

Eto to je zadnji sud, koji mene i sve vas čeka, Često se 
sjećajmo toga suda, koji će odlučiti našom sudbinom za cijelu 
vječnost i radimo oko našega spasenja sa strahom i trepetom, 
da jednoć ne budemo pribrojeni prokletima već izabranima. 

A zašto će se obdržavati zadnji sud? 


II. 


Tri su razloga: 

1. Da se božja mudrosti pravednost pred svim 
ljudima prizna. jega E 

2. Da se Isus Krist pred cijelim svijetom 
proslavi. ' : 

3. Da pobožni prime zasluženu čast, a bez- 
božni zasluženu sramotu. Ty a 

1. Neki pobožni pustinjak u Egiptu molio jednoć Gospo- 
dina, da mu pokaže svoje sudove. Na to stane pred njega 
jedan angjeo u prilici časnoga starca i reče: Dogji, ići ćemo 
u pustinju i potražiti sv. oce, da od njih primimo pouku i 
njihov blagoslov. I oni pogjoše u pustinju i našli nekoga sv. 
starca koji ih radosno primio i najprijaznije pogostio. Sljedeće 

jutro ustadoše, a angjeo uze jednu posudu potajno iz koje su 
jeli i pili. Tu je mislio pustinjak: Kako može moj pratioc po- 
božnomu čovjeku, koji nas tako ljubezno podvorio, posudu 
oduzeti? Kad su dalje išli, pošalje im starac svoga sina sa 
željom, da mu povrate posudu, što su je uzeli, Angjeo pak 
pograbi sina i baci ga preko jedne pećine, da je posve smrvljen 
odmah umro. Kad je pustinjak to vidio, reče pun straha i ža- 
losti: »Jao meni, kakovog sam pratioca našao | Nije bilo dosta, 
da je našem ljubeznom gostoprimcu uzeo posudu, već mu eto 
sada i sina ubio«. : 

Pogjoše dalje i dogjoše do staroga oca sa dva učenika. 
Oni ga umolili za stan, ali on ih nije pustio, makar je noć 
nastala, a naokolo divlje zvijeri tulile. Pakosnim riječima ih 
odbije i ispsuje. Napokon, kad nijesu htjeli otići pokaza im 
staju za stan, ali im ne dade ni svijetla ni hrane. Kad su u 
jutro otišli bez okrjepe, dade angjeo toj tvrdici prije uzetu 
posudu na dar. Kad je to pustinjak vidio, posta posve zlo- 
voljan i reče angjelu, koga nije poznavao: »Odlazi od mene, 
ne ću s tobom da dalje putujem, jer eto što si učinio onomu 
dobročudnomu čovjeku? On nas sa svoin ljubavi počastio, a 
ti si mu ukrao posudu i sina ubio, a ovog tvrdicu, koji se 
Boga ne boji, niti se komu smiluje, njega si nagradio i posudu 
mu dao«. Angjeo mu odgovori: »Zar nijesi molio Gospodina, 
da ti pokaže sudove svoje? Eto ja sam došao da ti iste otkrijem. 
Ona posuda (zdjela) koju sam uzeo sv. mužu onomu nije mu 
bila dobra, jer ju odviše ljubio i uzeo sam mu istu, da se 
svake zemaljske sklonosti oslobodi i Boga jedinoga ljubi. Sina 
sam mu preko pećine bacio, da je umro; jer sada je još dobar 
i nevin bio, a poslije bi bio ubio svoga oca. Ovomu zlomu 
čovjeku dao sam zdjelu da ga nagradim za zli stan u staji, 
jer na drugom svijetu čeka ga radi njegovog nemilosrgja pro- 
kletstvo«. Poslije toga razlaganja angjelova pade pustinjak na 
koljena i u poniznosti se pokloni sudovima božjim; sada upozna, 
da su ti sudovi skroviti ali pravedni. 

Ta pripovijest nam označuje božansko upravljanje svijeta. 
Mnogo se toga u svijetu dogagja, čega mi radi naše kratko- 
Vidnosti ne možemo spojiti sa božjom mudrosti, dobrotom i 
pravednošću. Mnogi opaki, koji za Boga nikada ni ne pita, 
vrlo je cijenjen i živi zadovoljno i sretno, dok pobožni, bogo- 

Katehetičke propovijedi III. 8 

bojazni kršćani sprovode dane svoje u neprestanom križu i 
nevolji. Eno ljudi, koji su samo na nesreću u: svijetu, postignu 
visoku starost, a drugi pak padu u najljepšim godinama u 
grob, kojih je život nuždan za njihove obitelji, i za cijele po- 
krajine i kraljevstva. Onomu zločincu polaze njegove sve zle 
osnove za rukom, a ondje su svi napori uzalud, što ih podu- 
zimaju dobri, da učine što na slavu božju ina spasenje ljudi. Ti 
i bezbrojni drugi dogagjaji, u kojima nered nad redom, laž 
nad istinom, nepravda nad pravom, opačina nad krepošću 
slavlje slavi, mnogim su kršćanima sablazan, a često i puni 
začugjenja govore : Kako je to ipak moguće, da Bog to dopustiti 
može? Bezbožni pak to neprotumačivo, tajinstveno vladanje 
božje uzimaju za svoju nevjeru i govore: »Nema Boga!k« ili Bog 
se za ljude ne stara i sve pusti da ide, kako hoće ili baš go- 
vore: »To što mi činimo mora pravo biti, kad to Bog takim 
uspjehom kruni«. Bog je dakle na neki način dužan, da učini 
te jednoć jedan dan dogje, u koji će se ljudima pokazati, da 
su njihovi sudovi bili posve krivi, da se baš sve moralo tako 
dogoditi, kako se zbilja dogodilo i da njegovo upravljanje 
svijeta za temelj imade najveću mudrost, dobrotu i pravednost, 
A eto, tu spoznaju donjet će sudnji dan. Toga dana sve će 
se razjasniti, što nam je za života bilo zagonetka; uvidjet 
ćemo da je Bog sve najbolje uredio i vodio, te će svaki vjernik 
i nevjernik, pravednik i bezbožnik, morati priznati: /»Gospo- 
dine ti si pravedan i svi tvoji sudovi su pravedni i svi tvoji 
putevi su milosrgje i istina i pravda« (Tob. 3,2). Klanjajmo se 
dakle providnosti božjoj u poniznosti, makar nam se čini 
upravljanje iste neprotumačivo, predajmo se pouzdano u svako 
vrijeme njezinom mudrom i dobrostivom vogjenju i umirimo 
se s mišlju, da će dan suda sve, što je sada tajinstveno i 
tamo, otkriti. 

2. Zadnji sud će i radi toga biti, da se Isus Krist 
pred cijelim svijetom proslavi. Židovi su doduše oče- 
kivali Spasitelja velikom težnjom, a kad se javio, ništa nijesu 
htjeli o njemu znati, »On dogje u svoje vlasništvo, a njegovi 
ga nijesu primili« (Ev. 1, 1). Da, oni ne samo da ga nijesu 
primili, već su ga od sebe odbacili, ružili ga i progonili i kao 
najvećega zločinca pribili na križ. I današnji židovi ponavljaju 
psovke i kletve, što su ih njihovi ocevi proti Pomazaniku Go- 

spodinovu izrekli i da mogu, na novo bi ga razapeli. Cijeli 
a o i to baš onaj narod, koji je jednoć bio izabrati 
narod božji, ne priznaje Is i žjim i ćuj 
la > j usa Sinom božjim i uzkraćuje mu 
Ali ne samo židovi već mnogi drugi narodi ne priznaju 
Isusa, ne časte ga, ne služe mu. Koliko zemalja imade gdje 
je nekoć kršćanstvo u najljepšem cvijetu bilo, a sada En 
poganstvo sa svim svojim opačinama! Koliko zemalja. imade 
gdje je križ morao ustupiti mjesto polumjesecu prava vjera 
krivovjerju. Koliko napokon-zemalja imade, kdje još u tami i 
u sjeni smrti pokopane leže i gdje milijuni ljudi živu i umiru 
a da nikada nijesu ni izgovorili presv. Imena Isusovog! Ali i 
megju onima, koji nose ime kršćana imade ih, osobito u naše 
vrijeme bezbroj, koji Isusu Kristu uzkraćuju dužnu čast. Drsko 
se rugaju najčasnijim tajnama naše svete religije, niječu bo- 
žanstvo Kristovo i žive kao neprijatelji križa. Mnogi, koji još 
nijesu vjere izgubili, pogrgjuju Isusa Krista svojim nekračaskim 
životom. Posve su zemaljski; slobodne uzde puštaju svojim 
strastima te ne žive kao kršćani, već kao pogani. Da če ni 
oni kršćani, koji bolje misle ne časte Isusa, kako 1 g častiti 
morali. Kako im je mlaka vjera, kako slabo pouzdanje, kak 
nedjelotvorna njihova ljubav, kako nemoćna njihova ori + 
za čast njihovog božanskog Spasitelja! Dadnin 
: Dakle zar da to uvijek tako ostane? Zar da Isus bude 
uvijek od množine ljudi nepoznat, preziran, zabačen? Ne- 
moguće ; ta on je Sin božji, istoga bića s Oče a kao taka 
n tražiti, da ga svi časte kako Oca časte, Mora dakle doći 
no će se on pokazati u svojoj božanskoj moći i slavi, 
Dje m. av i ljudi njega štuju i klanjaju mu se. 
. žao an su a. Tu će se Isus objaviti u sjaju svoga bo- 
pi , će se objaviti kao jedinorogjeni Oca i kao Sudac 
i mrtvih, tu će angjeli i gjavoli, vjernici i nevjernici 
ne i nepravednici, u kratko svi, koji su na nebu i na 
De ia . svoja koljena prignuti i svi jezici ispo- 
ć ad .. rospodin Isus Krist u slavi Boga Oca (Filiplj. 
a a a , dajmo sada našemu božanskom Spasitelju čast, 
Kr ia kai e opremao vjerom, štujmo ga marljivim 
tom ožje i gorljivom molitvom, čaštimo ga kre- 
Posnim i pravo kršćanskim životom, da čast, koju ćemo mu u 

dan suda izkazivati, ne bude nama na strah i propast, već na 


“utjehu i spasenje! 


3. Dan sudnji će napokon zato biti, da dobri dobe 


zasluženu čast,a bezbožni zasluženu sramotu. Ko- 


liko ih živi na nepoznatom kutu zemlje, koliko ih je zakopano 
u pustinjama i samostanima, da se otmu pogledu i govoru 
ljudi! Njihova poniznost sili ih, da oni svoju krepost i dobra 
djela koliko je moguće u skrovitosti drže. U svijetu žive ta- 


'kogjer mnogi bogobojazni kršćani, a kako malo znademo o 


vježbama njihove pobožnosti. Tko vidi u njihovo srce, nitko 
nezna za njihove pobožne misli, o njihovim unutarnjim činima 
vjere, ljubavi, skrušenosti, požrtvovnosti, koje toliko puta ob- 
navljaju, nitko nezna za trapnje i pokornička djela, koja si 
svojevoljno nameću i ista svoja djela ljubavi i milosrgja znadu 
pogledu ljudi sakriti. Je li pak njihova krepost i svetost proti 
njihovoj volji očita, to ipak ne mogu računati na čast i pri- 
znanje. Svijet, taj neprijatelj Boga i svega dobroga, nije prema 
njima pravedan, već pače svakako nastoji, da potamni njihovu 
čast i ponizi ih. Nijedna krepost ne sjaji tako jasno, a da je 
on nebi ocrniti znao. Krotkost naziva kukavštifiom, poniznost | 
podlošću, pobožnost lijenošću, čistoću pretvaranjem, strogost 
pokore ludošću. Ako ne može na krepostima i dobrim djelima 
ništa naći, onda im pripisuje zlu nakanu. Kaže; ovaj čovjek 
je pobožan, čist, miroljubiv, ljubazan prema siromasima, ali 
samo zato, da si steče sklonost i hvalu svijeta. Dapače svijet 
ide i dalje u svojoj zlobi: progoni pobožne i otima imi ne 
samo čast i dobro ime, već i imetak, slobodu i život. Sjetite 
se samo proroka, apostola, mučenika i samoga Isusa Krista, 
njihova krepost, njihova vjera, njihova svetost bili su zločin, 
radi kojih su ih najokrutnije progonili, zlostavljali i ubili. Tako 
se od vajkada ispunjala riječ apostola: »Svi, koji hoće bogo- 
ljubno živjeti u Isusu Kristu, trpjet će progon« (2 Tim. 3, 12). 

Kako je u tom daleko bolje bezbožnicima! Puni lukavosti 
tijela, znadu se u svim prilikama snaći i svuda dobro izaći, 
dobro znadu umjetnost pretvaranja, te uz svu svoju izkvare- 
nost prikazivati se kao pošteni ljudi. Svijet ih štuje, u časti su 
i u ugledu. Razna odlikovanja, križevi, rese njihove grudi, pre- 
krasni spomenici dižu se nad njihovim pepelom. 

Zar to ima za uvijek tako ostati? Zar da pobožni budu 

za uvijek zapostavljeni, prezirani i zabačeni, a bezbožni za 
uvijek štovani, hvaljeni i odlikovani? Zar bi to bilo pravo ? 
Ne, mora dan doći i tu će se objaviti u svojem sjaju kreposti, 
te čašću i slavom okrunjeni slavlje slaviti nad svim svojim ne- 
prijateljima. Ali i bezbožni će stajati u svoj svojoj grdobi i 
puni straha po riječima mudraca uzdisati: (Ti (pravednici) 
koje smo jednoć izsmjehivali i porugljivim govorima prezirali. 
Mi lugjaci smatrali smo njihov život za ludost, a konac njihov 
za sramotan. A eto kako su oni pribrojeni djeci božjoj i sud- 
bina im je megju svecima. Mi smo dakle zalutali s puta istine, 
i svijetlo pravde nije nam sjalo i sunce pravde nije nam izašlo. 
Umorni smo postali na putu zlobe i iskvarenosti, i išli teškim 
putevima, a puta Gospodina nijesmo upoznali, Što nam je ko- 
ristila oholost? Što sjaj bogatstva ? Sve je to prošlo kao sjena«! 
(Mudr. 5, 3—9). 

B. s. da mi jednoć ne moramo, tako zdvojno govoriti sa 
prokletnicima, to i sada budimo daleko od njih i pazimo, da 
ne idemo njihovim putem. Skupljajmo se oko bogobojaznih 
kršćana pak njihova načela i njihov primjer neka bude pravilo 
našega mišljenja i života. Često se sjećajmo zadnjega suda, 
gdje će biti za uvijek odlučena naša sudbina, i tako živimo 
da budemo mogli na istom opstati. Sjećajmo se, da ćemo nisl 
rati doći pred Suca, koji najstroži račun traži o svemu, što 
smo mislili, govorili i činili i propustili, i sve brižno izbjega- 
vajmo, što je grijeh. Ni u potajnosti ne činite ništa zla, jer 
sudnji dan će sve na svijetlo donijeti. Jeste li sagriješili, to se 
izmirite iskrenom i skrušenom ispovijedi s vječnim Sucem, da 
izbjegnete sramoti i zabačenju, koje čeka na dan suda neskru- 
šene grješnike. Koliko je više moguće, vršite duhovna i tjelovna 
djela milosrgja, jer ta djela su, koja nam daju osobito ufanje 
za milostivi sud. Ako te propise vršimo, onda se ne trebamo 
bojati sudnjega dana: on će nam biti dan utjehe i veselja, jer 
će nam Isus Krist reći: »Dogjite vi blagoslovljeni oca mojega, 
Posjedujte kraljevstvo, koje vam je pripravljeno od postanka 


Svijeta«! 


Dea tah 


Amen 

IX. Propovijed. 
Treća sjedini ko BORA VibIgu. 
, t Sedmi članak igla: 
i ,Od onuda će: doći suditi žive i mrtve.“ 
O posebnom sudu. 


»Mnogi će doći od istoka i zapada 
i u kraljevstvu. nebeskom sjesti za 
stol sa Abrahamom Izakom i Jakobom ; 
a djeca kraljevstva bit će baćena u 
. skrajnu tamu (Mat, 8, 1—12). 


Današnje evangjelje izvješćuje nam dva čuda Isusova, 
ozdravljenje gubavoga i uzetoga sluge satnika iz Kafarnauma 
Gubavi dolazi pun vjere i pouzdanja k Isusu i govori mu: 
»Gospodine ako hoćeš, možeš me očistiti. On ne kaže: »Ako: 
Boga za mene umoliš«, već »ako hoćeš« i tim očituje, da On u 
Isusu ne vidi samo jednostavnoga čovjeka, već Boga, koji 
treba samo, htjeti: da svako zlo odstrani i svaki dar udijeli. 
Isus pruža svoju ruku i dotiče se bolesnika: Taj dodir ne čini 
Isus kao da je nuždan za ozdravljenje, tim .vanjskim znakom 
želi samo označiti, da unutarnje ozdravljanje čovjeka, koje se 
izcjeljenjem vanjskih bolesti i slaboća predočuje, u njegovoj 
se crkvi takogjer po vanjskim znakovima dogagja, naime po sv. 
sakramentima, Isus zabranjuje gubavcu :da komu kaže, da je 
od njega ozdravljen, da nas pouči:te i mi svoja dobra djela 
koliko je moguće na javnost ne iznosimo. Ali mu zapovijeda, 


da se pokaže. svećeniku, jer po zakonu Mojsijevu nitko, koga: 


nije svećenik čistim. proglasio, nije se. kao ozdravljen.u društvo 
ljudi smio vratiti. U:tomu smislu je guba slika grijeha, od kojega 
smo samo onda prosti, ako se svećeniku pokažemo, t. j. ispo 


vijedimo i od njega odriješenje dobijemo. Pošto: je božanski 
Spasitelj došao u Kafarnaum za onda cvatući grad na jezeru 


Genezaretskom, pristupi k njemu neki satnik s molbom, da 
izcijeli njegovog uzetog slugu. Taj satnik daje gospodarima 
lijepi primjer: on pridržaje slugu, koji je valjda radi bolesti ne- 
sposoban bio za rad, i njeguje ga koliko bolje može; dapače 

on osobno ide do Isusa i moli ga za njegovo ozdravljenje. Tako 
moraju biti svi gospodari. Oboli li koji od njihove družine» 
ne smiju ga odmah iz kuće svoje otpraviti, već ga bar.neko 
vrijeme ljubezno njegovati, te mu pribaviti sredstva za ozdrav- 
ljenje. To traži kršćansko milosrgje. Isus se odmah izjavljuje 
pripravnim, doći u kuću satnika da izcijeli njegovog slugu. Ali 
satnik u čuvstvu svoje poniznosti toga ne dopušta. »Gospo- 
dine«, kaže on, snijesam vrijedan, da dogješ pod krov moj, 
već samo-reci riječi“ ozdravit će sluga moj». »Gospodine«, želi 
on reći, »ja sam siromašan, grješan čovjek, nijesam s toga 
dostojan, da Ti, Sveti, božanski, Sin božji, k meni dogješ. A 
to nije ni  potrebrio. Ti možeš i iz daljine, jednostavnom. riječi 
mojega slugu izcijeliti, jer kao što mene moji slugi slušaju, 
tako sei Tebi pokoravaju kao Gospodinu i Bogu sve sile na- 
ravi, Ti samo zapovijedaš i nestaje svili bolesti i zala«, O kako 
sjajna je ta vjera, “poniznost i pouzdanje satnika. O da smo 
i.mi puni čustava vjere, poniznosti“ i pouzdanja kad god se 
nalazimo pred presv. oltarskim sakramentom, jer tu je prisutan 
isti Isus, koji je izcijelio slugu satnikovog! Isus reče: »U istinu 
kažem vam tako velike vjere nijesam našao u Izrajelu« Na to: 
dade. čudesnu izjavu: »da će mnogi od istoka i zapada, t. j 
mnogi' pogani, jer' kršćansku vjeru spremno prihvaćaju, do 
spasenja doći, dok, će djeca kraljevstva, t: j. židovi radi svoje 
nevjere za uvijek biti zabačeni. Isus se onda obratio k satniku 
i rekao: >»Idi, kako“ si vjerovao, tako ti neka bude«. I taj sat 
ozdravi njegov sluga. 

Eto, to je u kratko sadržaj današnjega našega evangjelja. 
Što Isus govori o “djeci kraljevstva, treba da si k srcu uzmemo, 
jer ta djeca kraljevstva sada smo mi, pošto: pripadamo k crkvi 
Kristovoj. Ali mnogi od nas“bit će zabačeni, jer.ne žive po 
propisima sv. vjere, dok će se pogani, koji prihvaćaju sv. vjeru 
i bogobojazno živu, spasiti. Čvrsto se dakle držimo naše sv, 
katoličke vjere i nastojmo oko pravoga kršćanskoga života, da 
na dan suda svoja rijesta nagjemo ne megju zabačenima, već 
megju izabranima. O “zadnjem sudu govorio sam vam prošle 
nedjelje opširno, a jer-osim toga suda imade još jedan drugi, 
koji se obavi odmah poslije smrti svakoga čovjeka, to moram 
i o njemu nužno spomenuti. Obzirom na oto danas ću  6dgo- 
voriti na tri pitanja: 4 3 

1 Kadaigdje se drži posebnisud? 

2, Kako sedržiposebnisud? 

3 Kako se moramo pripravljatina posebni 
sud? 


L 


Kadigdjesedržiposebnisud? 

Posebni sud drži se odmah poslije smrti čovjeka, 
t.j. onaj čas kad duša ostavi tijelo, i po svoj prilici na onom 
mjestu, gdje smrtnastupi 

I. Da se čovjeku odmah poslije smrti napose sudi, to je 
istina, o kojoj češće govori sv. pismo. Već mudri Sirah kaže: 
»Bogu je lako svakomu na smrti po njegovim djelima na- 
platiti« (Ecel. II, 28), Prema tim riječima svaki na smrti, t.j. 
čim je umro, prima prema svojim djelima nagradu ili kaznu. 
Nagrada i kazna pak nužno pretpostavlja prije sud, mora dakle 
svaki čovjek neposredno poslije svoje smrti na sud. Isto slijedi 
iz riječi apostola: Želju imam umrijeti i s Kristom biti ? (Filiplj. 
1, 23). Apostol nije mogao k Kristu doći i s njim u nebu vla- 
dati, dok nije bio njegov život iztražen i dok nije sud podnio: jer 
dakle s tom nakanom želi umrijeti, da bude kod Krista, tim 
označuje, da je odmah poslije smrti sud. Još jasnije to izra- 
žava isti apostol: »Čovjeku je odregjeno jednoć umrijeti, a 
poslije toga slijedi sud». (Hebr. 9, 27). Čovjek dakle jedanput 
mora umrijeti, a odmah poslije toga podnesti sud. 

To je bila takogjer od vajkada nauka crkve, kako to 
vidimo iz izjava najglasovitijih sv. otaca. Tako veli sv. Grgur 
Vel.: »Poslije smrti je sud, tu će biti osudom Suca oni poni- 
ženi, koji sada propuštaju poniziti se poniznošću srca.« A sv. 
Augustin kaže: »Posve se pravo i spasonosno vjeruje, da 
duše, kad se od tijela rastave, budu sugjene, prije još, nego li 
dogju do suda, na kojem će morati biti sugjene, pošto opet 
uzmu tjelesa.« 

I isti pogani su vjerovali, da se čovjeku odmah poslije 
smrti sudi. Po njima u podzemlju bijahu tri suca: Radamantus, 
Minos i Aeakus, koji svakoga čovjeka, čim umre, na sud svoj 
vuku, njegove čine najstrože istraže i po zasluzi nagrade ili 
kazne. Veliki Plato, poganski mudrac, imao je veliki strah 
pred sudom Radamantusa; kako on sam kaže, on je prezreo 

sve časti i nastojao oko krjeposnoga života, da može jednoć 
kod onoga suda opstati. 

Čim je dakle čovjek zadnji puta uzdahnuo, čim je srce 
njegovo prestalo kucati, a duša njegova tijelo ostavila, slijedi 
sud. Često je još tijelo pokojnika toplo, i ne pokazuje nika- 
kovog znaka smrti; često još okolo stojeći mole za onoga, 
koji leži u krevetu, da mu Bog dade sretnu smrtnu uru, već 
je duša njegova sugjena i odlučena njegova sudbina za cijelu 
vječnost. To je istina sigurno vrijedna razmatranja! 

2. Što se tiče mjesta posebnoga suda, to duhovni 
učitelji misle, da je isto za svakoga čovjeka ondje, gdje ga 
smrt nagje, jer je božanski Sudac posvudašnji, to on posvuda 
imade svoje sudište. Duša dakle ne mora daleki put proći, da 
do mjesta suda dogje; gdje se rastavi od tijela, bilo to u po- 
stelji ili izvan iste, u kući ili na polju, na kopnu ili u vodi, u 
visini ili u dubljini, bude sugjena. Kamo god naša noga stupi, 
tamo može biti naš sud. Sudište za Absaloma bijaše hrast, na 
kojem je proboden trim strjelicama svoju bezbožnu dušu iz- 
dahnuo; sudište za Helija bijaše naslonjač, preko kojega je na 
legja pao, vrat slomio i umro; sudište za Lotovu ženu bijaše 
ono mjesto, gdje se okrenula k Sodomi i taj čas se pretvorila 
u stup od soli. Može se dogoditi, da čovjek bude baš ondje 
sugjen, gdje je dobro ili zlo učinio, ili baš čini. Tako se do- 
godilo, nije dugo, da je neki svećenik na propovijedaonici, 
gdje je tako često i s velikom gorljivosti riječ božju propo- 
vijedao, umro, i tamo je bilo njegovo sudište. Za nekoga mla- 
doga čovjeka se znade, da je u sobi svoje ljubovce od dru- 
goga ubijen i tamo je bio sud za njega. Ipak za većinu ljudi 
je mjesto suda krevet, jer većina umire u krevetu. S toga su 
mnogi sveci u krevet uzlazili sa strahom i trepetom, jer su 
mislili: Ovdje, kamo sad polazim na počinak, po svoj prilici 
je mjesto, gdje će me Gospodin suditi i odlučiti moju sudbinu 
za cijelu vječnost. Dobro ćemo uraditi, budemo li'i mi imali 
tu ozbiljnu misao, kad u krevet polazimo ili se u noći u po- 
stelji probudimo. Ta misao napunit će nas spasonosnim strahom 
i učiniti, da onoga mjesta ne okaljamo opačinama i razuzda- 
nostima, koje će po svoj prilici biti naše sudište. To bi bilo 
Strašno, da baš ondje budemo sugjeni, gdje bi Boga teško 
vrijegjali. Tu bi gjavao vašu od Isusa Krista prokletu dušu iz 

toploga kreveta uzeo i s njom u pakao otišao. Mislite na to 
vi slobodni i oženjeni i ne upotrebljavajte kreveta za grijeh. 
A jer.nas smrt svagdje može iznenaditi, to nigdje ne smijemo 
zla činiti; nijednoga mjesta na zemlji neka ne bude, o kojemu 
bi morali reći: Tu sam sagriješio, tu ne bi rado umro-i sugjen 
bio! Uvijek Boga imajmo pred očima i svuda se“tako vla- 
dajmo, da se ne trebamo bojati dolaska božanskoga Suca.. 
Kako se obavlja posebni sud? — L 


II. 


Kod posebnoga suda će duša posve sama pred Isusa, 
božanskoga Suca doći, taj će s njom preduzžeti- sudboni 
postupak i napokon joj osudu izreći. Go 

1. Duša bude posve sama, razdijeljena i ostavljena od 
tijela i od svega, što je na zemlji imala, pred božanskoga će Suća 
doći. Kako će joj se strašno vidjeti, kad se opazi na jednoć 
bez tijela, s kojim je više godina u tako uskoj zajednici 
živjela. Kakova groza će ju spopasti, kad. opazi, kako sada to: 
tijelo, koje je ona tako prekomjerno njegovala i hranila, trune 
i svakomu se gadi! Pokušat će moguće opet se u nj vratiti) 
da svoju golotinju prikrije i zaštitu nagje; ali više ne će moći: 
jer joj je svaki: ulaz : zatvoren; Duša će na dalje biti rastavljena: 
od svih zemaljskih dobara. Kuće i posjedi, novac i. 
dobro, službe i časti, sve mora .na svijetu ostaviti. Smrt ju 
napala kao razbojnik, sve joj otela, što od zemlje posjeduje i 
ništa joj ne ostavlja, nego samo goli život. Zato opominje 
Krist: »Ne skupljajte si. blaga na zemlji, gdje ga izjeda rgja i 
molac i potkapaju tatovi 'i kradu; već si skupljajte blago u 
nebu, gdje ga ni rgja ni molči ne- izjedaju, niti ga tatovi pot- 
kapaju i kradu« (Mat. 6, Ig —-20): Duša bude takogjer rastav- 
ljena- od svih ljudi; Makar je za života svoga s tijelom po 
sjedovala bezbrojno rodbinstvo i 'mnoge prijatelje, makar njih 
tisuću bilo oko njezinog" smrtnog kreveta: svi ju ostave, nitko 


ne ide s njom. Ostavljena“od' oca i majke, od sina i kćeri, od 


muža i žene, od rogjaka i prijatelja,“ mora sama, posve sama 
poći u vječnost i stupiti pred šudište božje.. Moguće će puna 
straha okolo  stojećim doviknuti:- Ah, pogjite sa mnom, n€ 
ostavljajte me! ali uzalud: Nitko. ne čuje njezinog. poziva/ 

nitko je ne može pratiti. Jedan svećenik pripovijeda čudesni 
dogagjaj iz svoga dušobrižničkog života. Pošto je jedna žena 
izdahnula, kucalo Je brzoi skoro u isto vrijeme na svim pro- 
zorima* sobe, gdje je ona ležala, kucanje je bilo vrlo jako, 
tako da se svi prisutni prestrašili. Moguće je htjela izašavša 
duša tim kucanjem izraziti svoju želju, da ju opet natrag“ 
puste, ili da joj u njezinoj nevolji pomognu. Ta zapuštenost 
je kralju Ezekiji na smrtnom krevetu prouzročila ' najveću 
žalost, tako da je obliven smrtnim znojem uzdisao:' »Dakle 
nikad više ne ću vidjeti ljudi« (Is. 38, 11). Kako 1udo“ dakle 
radi čovjek, ako svoje tijelo preko mjere njeguje, koje se u 
prah raspada, ako svoje srce na dobra'i radosti svijeta ovjesi, 
kojih poput dima kod smrti nestane; kako ludo radi čovjek, 
ako Boga vrijegja ljudima za: laba, m ga svi na PEKE 
ostave ! 

2. Duša se mora pred Isusa Krista dot taj će joj 
biti Sudac, jer njemu je Otac cijeli sud predao (Iv. 5,22). Isus 
je bio duši do njezine rastave, Bog ljubavi i smilovanja, kao 
dobar pastir išao je za njom, svoje ruke širio je za njom i 
dozivao ju sa svom nježnošću svoga ljubeznoga srca, da k njemu 
dogje; da ju on okrjepi. Posve drugačije stoji on sada prema 
njoj. Na licu njegovom pokazuje se duboka ozbiljnost, riječ 
milosti ne piše na njegovoj bojnoj zastavi, pravednost bez 
milosrgja stoji tamo, on se javlja kao Sudac, koji ne pozna 
pristranosti, koji traži račun za svaku bezkorisnu riječ, koji 
moć i volju imade 'neskrušenoga grješnika osuditi. Kad se 
Josip u Egiptu očitovao braći svojoj i rekao: »Ja sam (Josip, 
koga ste vi prodali« — taki ih strah obuzeo, da su stajali kao 
okamenjeni, te ni riječi reći nijesu mogli. »Njegova braća ni- 
jesu mogla odgovarati, jer su bili posve u strahu« (Moj. 45, 3). 
Iz ovoga se može-“suditi, kaki strah 6€ obuzeti grješnu dušu, 
kad se nagje U prisutnosti rasrgjenoga suca. Taj čas, Bako 
opaža ssv. Bazilij, bit će joj mučniji od muka pakla, O, na- 
stojmo si sada ljubav i milost Isusovu steći nasljedujući ga, 
da uzmognemo jednoć s pouzdanjem doći pred njegovo sudište! 

3; Čim duša dogje pred Isusa, božanskoga Suca, počima 
sudbena rasprava, koja sastoji u optužbi i u istrazi. 

a) Duhovni učitelji kažu, da će kao tužitelji biti: 


ogSjavao, angjeo čuvari vlastita savjest. Gjavao, kako 

kaže sv. Augustin, bit će u času pred sudom Kristovim, te 
nam u lice predbaciti, što smo sve učinili, u koji dan i koju 
uru smo griješili On dapače ne će istine govoriti, već i 
lažne tužbe podići. Sv, Ivan Klement pripovijeda nam čudesni 
dogagjaj. Neki pobožni čovjek, koji je do svoje visoke starosti 
sprovodio vrlo pokornički život, te se u svim krepostima iz- 
vježbao, na njegovom. smrtnom krevetu ga spopao nenadani 
strah; strašljivo se naokolo ogledavao i činilo se, da s nekim 
razgovara, koji mu predbacuje njegove grijehe. On je govorio 
tako glasno, da su svi prisutni mogli čuti: »To je istina, ti 


imaš pravo, ne mogu tajiti, ali za tu pogrješku sam toliko 


godina postio.« Na to reče: »Ne, toga nijesam učinio,« skoro 
poslije reče: »ti govoriš istinu, ali za to sam mnogo suza 
prolio i mojemu bližnjemu više godina služio.« Napokon još 
reče: »Za to dakako nemam isprike, ali se ufam u božje milo- 
srgje.« »U istinu,« veli sv. Ivan, »strašan prizor; oni, koji su 
slušali taj nevidljivi sud, drktali su i bili puni straha« Iz ove 
prilike vidimo, kako će strašni tužitelj kod suda biti gjavao. 
O, sada mu se junački protivimo, kad god nas napastuje na 
zlo, da jednoć na nama ništa ne nagje, radi čega bi nas po 
istini mogao tužiti. — Drugi tužitelj bit će sv. angjeo čuvar, 
kojega opomene je grješna duša toliko puta prezrela. Sve 
svoje nastojanje oko njezinoga spasenja pred oči će joj staviti 
i reći joj: »Eto, toliko godina sam bdio nad tobom, toliko 
dobrih misli sam ti dao, toliko puta sam te opominjao, tako 
često sam kod prijestola božjega molio za spasenje tvoje, ali 
ti si mi se uvijek protivila i osujetila sve moje nastojanje. Sada 
te ostavljam i predajem te rukama tvoga Suca, da s tobom 
postupa, kako si zaslužila.« O, poslušajmo angjela čuvara, kad 
nas puti, milostivo kara, jerbo uvijek angjeo je taj, koji nam 
kaže pravi put u raj! — Treći tužitelj bit će vlastita savjest. 
Ta će se moćno podići i prisiliti grješnu dušu, da se sama 
tuži radi svih svojih prestupaka. To uči sv. apostol Pavao, 


kad kaže za pogane: »Njihova savjest dat će im svjedočanstvo 


i misli će se megju sobom tužiti ili pravdati u dan, kad će 
Bog prema mojemu evangjelju sakriveno ljudi suditi po Isusu 
Kristu« (Rimlj. 2, 15—16). Sada slušajmo glas naše savjesti, da 
se u dan suda ne podigne proti nama, te nas tuži i osudi. 

b) Poslije tužbe slijedi istraga. Ta istraga je posve ista 

kao i kod općenitoga suda. Ona se ne će protezati samo na 
sve misli, riječi i čine i propuštanje dobra, već i na uporabu 
danih milosti i sredstava spasenja, na naše kršćanske i staleške 
dužnosti, na okolnosti i nakane naših čina i na način, kako 
smo ih vršili. Isus Krist će sve u najsjajnije svijetlo staviti i 
duši predočiti ono, što je učinila, ako je isto moguće već 


.dugo i zaboravila ili nikad nije ni spoznala za grješno. Lako- 


umni čovjek imade slabo pamćenje za svoje prestupke, ne 
tako božanski Sudac, njemu su grijesi, što ih je sto-godišnji 
starac u svojem djetinjstvu počinio, još tako svježe u pameti, 
kao da se dogodili prije nekoliko časaka. On imade knjigu, u 
koju su upisani stari i novi, veliki i mali grijesi najtočnije. »U 
isto vrijeme,« govori Gospodin kod proroka, »dogodit će se, 
da ću Jeruzalem istražiti sa svjetiljkama« (Sophon I, 12). To 
čudesno svijetlo, što će ga vječni Sudac upaliti, djeluje, da svi 
čini, i najsakriveniji, kao i sve tajne šrca budu očite i prika- 
zane u pravoj prilici. O, kako će grješna duša kod toga otkri- 
venja svih njezinih zločina drktati, kako će misliti, da mora od 
straha i sramote propasti! Nastojat će se ovdje ondje ispričati, 
ali za to ne će naći riječi, posramljena će šutiti poput onoga 
čovjeka u evangjelju, koji je na pitanje: »Prijatelju, kako si ti 
došao, kad nemaš svadbene odjeće?« zanijemio (Mat, 22, 12). 
Grijeh sam će joj usta zatvoriti, kako psalmist kaže: »Svaka 
zloba zatvara njezina usta« (ps. 106, 42). Kojim pako pouz- 
danjem će duša pravednika stajati pred sudištem Kristovim! 
Ona je uvijek bila njegova vjerna sljedbenica, ili ako je kada 
iz ljudske slaboće pogriješila, to je odmah i pokoru činila, 
Angjeo čuvar i savjest ne ustaju kao njezini tužitelji, već kao 
njezini branitelji i isti gjavao mora kao lažni tužitelj od nje 
uteći. Isus Krist će sve njezine trapnje i čine kreposti na svi- 
jetlo staviti, ona će sada puna radosnog iznenagjenja mnogo 
dobra, kojega se više ne sjeća ili o kojega je moralnoj vri- 
jednosti sumnjalo, u prekrasnom sjaju pred sobom vidjeti. Radi 
toga će osjećati neizrecivu nasladu i tisuću puta svoj život 
blagosivati, koji je bio uvijek posvećen službi božjoj. 

4. Napokon će božanski Sudac izreći osudu. Ta osuda 
može biti trostruka, prema stanju, u kojem se duša nalazi, 
osuda, po kojoj je ili za nebo ili za čistilište ili za pakao odre- 
gjena. Je li u stanju milosti posvećejuće bez svake ljage i 

grijeha od tijela se rastala, to će biti odmah u nebo pozvana. 
Božanski Sudac će joj nebeskom prijaznosti reći: »Dogji, ti 
blagoslovena Oca mojega, posjeduj kraljevstvo, koje ti je pri- 
pravljeno od početka svijeta« (Mat. 25, 34). O, kako će duša 
slavlje slaviti, kad će čuti tu osudu iz ustiju Isusovih! Sad je 
posao svršen, prošle su sve borbe, sve pogibelji; sve muke, 
već joj se otvara nebo sa neizrecivim radostima, za vijeke 
smije biti kod svoga Isusa, jedinog predmeta svoje težnje i 
svoje ljubavi; uvijek u kući božjoj megju angjelima i svecima 
stanovati! Makar bilo njezino tijelo još na zemlji, trunulo u 
grobu i raspalo se u prah, ne žalosti se radi toga, jer ona 
znade, da će se to tijelo u dan uskrsnuća u proslavljenom 
stanju s njom združiti i s njom blaženost neba na uvijek di- 
jeliti Puna neizrecive naslade diže se s Isusom i sa sv. an- 
gjelom čuvarom u nebo, svi stanovnici neba ju pozdravljaju 
kod njezinog dolaska, puni slavlja i veselja i dovikuju joj: 
»Dogji s Libanona, dogji s Libanona, dogji« (Pjesma nad pj. 
4, 8). I sada zauzima duša mjesto, koje joj Isus od početka 
svijeta pripravio, i triumfira, uresena krunom neba, u sve vi- 
jeke. O, tko si ne bi želio svom težnjom srca svoju sudbinu 
jednoć s tom presretnom dušom dijeliti! 

Je li se duša u milosti posvećujućoj rastala od tijela, ali 
je još oterećena lakim grijesima, ili za svoje već oproštene 
grijehe nije još potpunu pokoru učinila, to će ju božanski 
sudac, jer u nebo ne može ništa nečista ući, uputiti u čisti- 
lište sa ozbiljnom obznanom »da odanle ne će izaći, dok ne 
isplati zadnji filir« (Mat. 5, 26). Duša će, saslušavši tu osudu, 
upasti u veliku žalost; najviše će žaliti, što se premalo čuvala 
manjih pogrješaka, te što nije svoje vremenite kazne za grijeh 
iz pomanjkanja stroge pokore posve uništila. Sada vidi na svoj 
strah, da je Bog neizmjerno pravedan sudac i da joj ništa 
drugo ne preostaje, nego tako dugo i toliko u čistilištu trpjeti, 
dok bude posve čista. Ipak misao: Bit ću blažena, makar 
samo kao preko vatre, jači ju u njezinoj boli, mirno se pod- 
laže osudi strogoga Suca i polazi u čistilište, da ondje preo- 
statak svoga duga božanskoj pravdi isplati. : 

Je li duša u stanju grijeha, t. j. s jednim ili sa više smrtnih 
grijeha iz života otišla, onda ju snalazi osuda vječnoga pro- 
kletstva. Pun ozbiljnosti će joj Gospodin reći: »Odlazi od 

mene, ti prokleta u vječni oganj, koji je pripravljen gjavlu i 
njegovim angjelima« (Mat. 25, 41). O, tko bi opisao strah, koji 
će obuzeti dušu, kad čuje tu osudu! Kako će sada proklinjati 
svoje opačine i raskalašenosti, kojima je kaljala svoj zemaljski 
život! Kako će sebe samu proklinjati, što nije upoznala vri- 
jeme božanskog posjeta, te svim milostima neba svoje srce 
zatvorila! Kako će jaukati, kad razmotri nebo, koje je tako 
lako mogla postići, a koje je sada za uvijek izgubila! Kako 
će drhtati, kad se pred njom otvori jaz vatre pakla, u koji 
_mora za uvijek! Pošto je Sudac osudu prokletstva nad grješnom 
dušom izrekao, lišit će ju svih milosti i dobara, što ih još na 
sebi imade. Uzet će joj vjeru i ufanje i druge naravske i ste- 
čene kreposti tako, da joj više ništa dobra ne ostane. Samo 
jedno će joj još Gospodin ostaviti, naime, neizbrisivi knak, 
koji joj je u krstu, potvrdi i sv. redu utisnut, je li te sv. sakra- 
mente primila; a taj znak će samo zato služiti, da poveća 
njezinu sramotu i muku u paklu. Tako duša lišena svega 
dobra, a puna prokletstva silazi u pakao, da bude ondje mu- 
čena dok bude Bog Bog, uvijek i uvijek, 

B. s. kako će nama biti kod toga suda? Hoće li nas Isus 
Krist pozvati u nebo, ili nas uputiti u čistilište ili osuditi u 
pakao? Jedno od ovoga trojega će se dogoditii to skoro, jer 
se naš život približava sve više kraju, a odmah poslije smrti 
slijedi sud. O nama dakle ovisi, jer nitko ne će da bude 
proklet, da se na onu strašnu uru, u kojoj će se odlučiti naša 
vječna sudbina, svom ozbiljnosti pripravljamo. A kako se 
moramo na taj sud pripravljati? 


II. 


, Strašan je sud koji nas čeka. odmah poslije smrti, to je 
istina; množina ljudi ne će na tom sudu opstati, već će biti 
zabačeni, to je takogjer istina. Megjutim u našoj je moći, da 
tomu strašnomu sudu oduzmemo žalac, te si osiguramo milo- 
stivu osudu. Što nam je činiti? Sebe sami moramo suditi, jer 
apostol kaže: »Budemo li sebe sami sudili, ne ćemo biti su- 
gjeni« (I Kor. 1, 31). U čemu pak stoji taj sud sebe samoga? 
U tomu da mi naš prošli i sadašnji život ozbiljno ispitu- 
jemo, te sve popravimo i poboljšamo, što treba popravka i 
poboljšanja. 

1. Pogledamo li svoj prošli život, to ćemo toga mnogo 
opaziti, što će nas kod spomeni na strogi sud božji napuniti 
strahom. Sigurno je, da nijesmo tako živjeli, kako bi bili mo- 
rali: mnogo smo griješili mislima, riječima i činima i propu- 
štanjem dužnoga dobra i jedva ćemo naći koji dan u životu, 
koji nam je prošao bez uvrede božje. Radi tih grijeha ne 
smijemo biti bez straha, jer su oni svi od najmanjih do naj- 
većih upisani u knjigu računa, te ćemo u svoje vrijeme za 
njih morati i najstrože odgovarati. Svi dakle imademo razloga 
s Davidom k Gospodinu uzdisati: »Ne sjećaj se grijeha _moje- 
mladosti i moje nepažnje! Po svojem milosrgju sjećaj se mene, 
radi tvoje dobrote, Gospodine !« (ps. 24, 7). Ako sada i živimo 
u strahu božjem, to ipak moguće još nijesmo prije učinjeno 
zlo popravili, još mnogi dugovi našega prijašnjega grješnoga 
života stoje u knjizi dugova, koje treba isplatiti. A moguće je 
takogjer, da su mnoge od naših dosadanjih ispovijedi radi po- 
manjkanja skrušenosti i odluke ili iskrenosti nevaljane i sveto- 
grdne, i s toga još sada oni grijesi našu savjest tište, koje 
smo već prije mnogo godina počinili. Sve se to mora popra- 
viti, ako hoćemo opstati pred sudištem božjim. Ozbiljno se 
dakle obazrimo na 'prošli život, i upitajmo se: kako je sa 
mnom? Jesam li sada prost od svih grijeha, zlih običaja i 
strasti, koje sam u prijašnjem životu imao? Jesam li svoje 
ispovijedi dobro obavio? Mogu li po istini reći, da sam svaki 
put pravo, nadnaravsko pokajanje imao i ozbiljnu odluku, po- 
praviti život? Jesam li kod svake moje ispovijedi bio iskren ? 
nijesam li kada znatice, od srama ili straha, koji teški grijeh 
zašutio? Kako je sa zadovoljštinom za moje grijebe? Jesam 
li nepravdu, što sam je svojim griješnim životom počinio, po 
mogućnosti popravio? Jesam li nepravedno dobro povratio, a 
štetu svaku nadoknadio? Ne nalazi li se kako tugje dobro, 
još u mojim rukama? Ne moram li povrijegjenu čast povratiti, 
zli primjer, sablazan, zavogjenje popraviti, dug koji isplatiti? 
Ako poslije točne i nepristrane istrage svoga života nagjete, 
da sve još nije u redu, ne kasnite to urediti. Ne odgagjajte 
taj važni posao na budućnost, jer ne znate, kad će Gospodin 
doći i tražiti račun o vašem upravljanju. Tisuće takovih, koji 
su odgagjali posao svoga spasenja, bili su smrću iznenagjeni 
i za uvijek su propali. Jeste li već u višoj dobi, a nijeste još 

obavili generalne ispovijedi, obavite ju kod prve zgode. Bez 
generalne ispovijedi umrijeti bar za odrasloga kršćana vrlo je 
pogibeljna stvar, jer se vrlo često dogodi, da je više ispovi- 
jedi radi spomenutih uzroka bilo nevaljanih. Dogodi se, da _.se 
kršćani stari 50, 60 godina od svoje mladosti uvijek nevaljano 
ispovijedali. Za take kršćane nema drugoga sredstva spasenja, 
nego ispovijed od cijeloga života. Jeste li kod svoga posla, 
svoga obrta, svoje trgovine, bilo na koji način tugje dobro 
na se prenijeli, a još nijeste vratili, ne kasnite isto povratiti i 
svaku štetu nadoknaditi. Tu ne valja uzimati obzir na put i 
krv, već promisliti, da valja izmegju dvojega birati: ili tugje 
dobro vratiti i nepravdu popraviti ili biti osugjen i za uvijek 
gorjeti. Kaka neoprostljiva zaslijepljenost bi bila radi pro- 
laznoga zemaljskoga dobra neumrlu dušu gjavolu predati! 
Jeste li govorom, odijelom ili ponašanjem sablazan dali ili 
pače koga zaveli, to sve činite što možete, da zavedene, sa- 
blažnjene duše propasti otmete. Kod svake zgode ih sjećajte 
na pokoru, molite ih radi velike nepravde, što ste im učinili, 
ponizno za oproštenje, preporučajte ih u toploj molitvi milo- 
srgju božjem i dajte im primjer u svakoj kreposti, da se opet 
k Bogu obrate i svoju dušu spase. Ne propustite napokon u 
koliko je to moguće i u koliko prosvijetljeni ispovjednik to 
dopusti, razna pokornička djela činiti, da i božanskoj pravdi 
po malo zadovoljite za dug svojih grijeha. Eto u tomu sastoji 
sud, što ga vršiti morate o svojem prošlom životu. 

2. Vaš sud mora se protezati ina sadašnji život; 
sve treba ozbiljno istražiti, da li sada tako živite, da bi pred 
sudištem božjim mogli opstati. Prije svega treba ispitati, da li 
i kako vršite svoje kršćanske staležke dužnosti. Kako je sa 
mnom, ispunjam li ja propise sv. vjere? Ljubim li Boga nad 
sve? Mrzim li sve zlo ibi li pripravan bio, radije umrijeti, 
nego li Boga uvrijediti teškim grijehom? Je li moje srce slo- 


.bodno od svake svojevoljne sklonosti na zlo i je li ozbiljno 


nastojim, sve strasti svladati? Nemam li kake neuredne težnje 
za zemaljskim? Je li moja težnja upravljena za vječnim? Po- 
dižem li češće moje srce k Bogu, molim li rado, posjećujem 
li u nedjelje i blagdane marljivo službu božju i kršćansku 
pouku, primam li, kako je često moguće, sv. sakramente pokore 
i oltara, jesam li prijatelj pobožnih razgovora, čitam li rado 
Katehetičke propovijedi III. 9 

dubovne knjige? Da li sve što radim na Boga svodim, radim 
li i trpim njemu za ljubav?-A kako se vladam prama bližnjemu? 
Jesam li iskren prema njemu? Jesam li mu od srca dobar? Ne 
tražim li gdje svoju korist na njegovu štetu? Imadem li sućut 
s njim, snagje li ga kaka nesreća? A radujem li se, je li mu 
dobro? Da li mu u potrebi po mogućnosti pomažem? Jesam 
li srdit na njega, pak mu se osvjećujem gdje mogu? Ta i 
slična pitanja morate na sebe staviti da spoznate, da li svoje 
dužnosti kao kršćani ispunjate. Ako na koje pitanje ne možete 
sebi na pravu korist odgovoriti, onda treba pogrješno bez 
oklijevanja i sa svom gorljivosti popraviti. 

I na svoje staleške dužnosti valja obzir uzeti i točno se 
ispitati, da li ih savjesno ispunjate. Već sam više puta istaknuo 
važnost dužnosti staleža, upozorio vas i na srce vam stavio, 
da o ispunjavanju istih ovisi vaše vječno spasenje. Upravo za 
to je točno ispunjavanje tih dužnosti vrlo nužno. Jeste li u 
ženidbenom staležu, to ispitujte, da li imadete jedan prema 
drugomu pravu ljubav, da li staležku čistoću čuvate, da li se 
u opće u vašem ženidbenom staležu što ne dogagja, što bi 
vašu savjest oteščalo? Jeste li roditelji, ispitujte, da li se bri- 
nete za vremenito i vječno dobro djece svoje i sve činite, što 
je u vašoj moći, da ona uzrastu u strahu božjem i budu dobri 
kršćani. Jeste li gospodari, ispitajte, da li svojoj družini hranu 
i plaću dajete, kako je pravedno, da li na njih pazite i sve 
zlo od njih brižno odvraćate. Jeste li djeca, družina i podložnici, 
istražite, da li roditelje, gospodare, duhovne i svjetovne po- 
glavare u svemu, što je dobro i dopušteno, rado slušate, te 
se prema njima kao prema namjesnicima božjim uvijek lju- 
bazno i s poštovanjem vladate. Jeste li gragjani ili seljaci, 
ispitajte, da li svoje poslove marljivo i Bogu za ljubav vršite, 
da li ne dopuštate, da se u srce vaše uvuče zavist proti vašemu 
bližnjemu, da li ne počinjate kake nepravde, te druge zlo- 
stavljate i žalostite. Jeste li imućni, istražite, nijeste li srca 

. svoga ovjesili na novac i dobro, jeste li potrebne ljubazno 
podupirali i u opće se svojim bogatstvom dobro služili. Jeste 
li siromašni, istražite, jeste li u svojem stanju zadovoljni, nijeste 
li zavidni onomu, kojemu je bolje od vas, jeste li štedljivi, 
radini i marljivi, da možete pošteno živjeti. Ako kod ispitivanja 
vaših dužnosti staleža toga mnogo nagjete, što je pogrješno, 

to morate ozbiljnu odluku stvoriti, to što prije popraviti i sami 
sebi reći: Ovdje i ondje sam do sada pogrješio, sada Ti, 
Bože moj obećajem, da ću Ti vjernije u mojemu zvanju služiti, 
te ništa ne činiti, niti ne propustiti, što bi bilo proti Tvojoj 
svetoj volji. 

Neki pustinjak, koje je dulje vremena svoje spasenje zane- 
mario, opasno je obolio i život mu dogje u pogibelj. Na jednoć 
bude u duhu uzhićen, te je cijelu uru bio kao izvan sebe. Kad 
je k sebi došao, bijaše od onoga, što je vidio, tako potresen 
da se odlučio na izvanrednu pokoru. On je umolio sve pri- 
sutne, megju kojima je bio i sv. Ivan Klimak, da ga ostave 


(na samo, Na to dade vrata svoje sobice zazidati i tamo je 


bio I2 godina zatvoren, a da s nikim ni govorio nije, i živio 
samo o kruhu i vodi. Neizrecivo si uzeo k srcu ono, što je 
vidio, i obilne suze tekle njegovim licima. Kad je bio blizu 
smrti, provališe pustinjaci u njegovu sobu i postojano ga molili, 
da im reče nekoliko lijepih riječi. Poslije dugog ustručavanja 
otvori usta i reče im: »Oprostite mi braćo, što ću vam jedino 
ovo reći: »U istinu kad bi ljudi znali, kako je strašan sud 
božji, nikad Boga ne bi vrijegjali«. Pošto je te riječi rekao 
umre, i ostavi za sve spasonosni strah, 
' .B s. što je taj pustinjak govorio nije bila prazna riječ, 
jer 1 apostol reče: »Strašno je pasti u ruke živoga Boga« 
(Hebr. IO, 31). Pravo je dakle, da sa strahom i trepetom radimo 
oko spasenja našega, da uzmognemo opstati pred strogim 
sudom božjim. Ako i nije nužno, da poput onoga pustinjaka 
svako općenje s ljudima napustimo, te se u sobu zatvorimo, 
to ipak moramo pesao našega spasenja u pravo vrijeme urediti 
i uvijek čistu savjest sačuvati, inače nema nade, da ćemo pred 
božanskim Sinom milost postići. S Davidom se dakle sjećajmo 
starih dana (ps. 76, 6), ispitujmo brižno naš dosadanji život i 
popravimo odmah, što popraviti valja. Osobito neka svaki, 
koji stariji obavi ispovijed cijeloga života, ako je još obavio 
nije, bez nje iz ovoga života otići, stvar je pogibeljna. Nijedan 
dan neka ne progje, a da ne bi svojih grijeha okajali i na- 
stojmo pokorničkim djelima, koliko moguće više, zadovoljiti za 
kazne grijeha. Onda više ne vrijegjajmo Boga, čuvajmo se ne 
samo teških već i od lakih grijeha, svaku priliku na dobro upo- 
trijebimo i svaki dan, koji nam Bog daruje, tako sprovedimo, 

kao da je zadnji dan našega života. Ako tako sami sebe su- 
dimo, ne ćemo biti sugjeni; Isus Krist komu sa svom vjer- 
nosti služimo, u dan suda uzet će nas u milost i izreći nam 
utješnu osudu: »Ti pobožni i vjerni slugo! jer si u malom vjeran 
bio, postavit ću te nad mnogo ; ugji u radost Gospodina svoga« 
(Mat. 26, 21). 

Amen 


X. Propovijed. 
Četvrta nedjelja po Bogojavljenju. 
Sedmi članak vjere. 


»,Od onuda će doći suditi žive i mrtve.“ 


O čistilištu. 


»I eto podiže se velika bura ua 
moru« (Mat. 8, 24). 


Koi. što ga Isus Krist, prema današnjem sv. evangjelju 
učinio, daje nam opet o njegovom božanstvu najjasniji dokaz! 
On je sa svojim učenicima ušao u jednu lagjicu, da se pre- 
veze preko galileiskoga mora. Kad eto, na prevozu podiže se 
velika oluja; more se pjenilo i bučilo, valovi udarali preko la- 
gjice, te su svaki čas prijetili da je strovale u dubinu morsku. 
Isus pak spavaše. To je svakako bio narawski san; jer Isus 
nije bio samo pravi Bog, već i pravi čovjek, te je s toga imao 
potrebu kao i drugi ljudi spavati. Ipak je Gospodin hotio ho- 
tice uspavati, da učenike iskuša u vjeri, te čudo, kojeje kanio 
učiniti, bude očitije. Jer si učenici više nijesu znali pomoći, po- 
bitili puni straha do Gospodina, probudili ga i pozvali: »Gospo- 
dine izbavi nas izgibosmo!« Da se učenici u pogibelji k Isusu 
utekli, učinili su pravo; pogrješno je samo bilo, da se odviše 
bojali, morali su misliti: »Isus je kod nas, ništa nam ne može 
manjkati, makar On i spava, to ipak njegovo božanstvo bdije 
nad nama; bez njegove volje ne može nam ni jedna vlas is- 
pasti«. Za to ih Gospodin ukorio i rekao: »Za žto se tako bo- 

jite, vi malođušni«. Taki ukor zaslužuju mnogi kršćani. Snagje 
li ih kaka nesreća, do malo izgube pouzdanje i misle, da ihje Bog 
ostavio. Ali ne; Isus samo spava; na neko nam vrijeme uzkrati 
svoju pomoć, da ih izkuša, jer je ta kušnja nužna, da se mo- 
žemo izkazati kao vjerni sluge božji. Onaj nije pravi kršćanin, 
koji Isusa prati samo na Tabor, već ga mora slijeditiina ma- 
slinovac, te Golgotu. Za to izjavljuje sam Isus: »Tko ne nosi 
svoga križa i mene ne slijedi, ne može biti moj učenik« (Luk. 
I4, 27). Je li Bog nevoljama, koje nam je poslao, postigao svoju 
mudru nakanu, onda dolazi kao naš Spasitelj i opet sve dobro 
učini. To vidimo u evangielju. »Isus ustade, zapovijedi vjetro- 
vima i moru i nasta velika tišina« Svemogućemu bijaše dakle 
lako pobunjene elemente utišati: jedna riječ bijaše dosta i oluja 
se slegla, more umirilo, a učenici su mogli bez pogibelji svoju 
vožnju nastaviti. Ta zgoda sa lagjicom na galilejskom moru, 
prikazuje nam sudbinu naše sv. katoličke crkve. Ona je imala 
i uvijek imade svojih neprijatelja, koji ju strašnom mržnjom 
progone, te sve, lukavost i prevaru, klevetanje i silu upotreb- 
ljuju, da ju upropaste. Isus se pričinja da spava, jer ju često 
neko vrijeme ostavlja u teškoj nevolji, a kad je dosta toga, 
onda ustaje, rasprši moć njezinih neprijatelja i tako ispunja 
svoju riječ, da je vrata paklena ne će nikad nadvladati. Ipak 
podpunu pobjedu, dat će joj postići tek na koncu svijeta, na 
dan suda. Ondje će se on tek pokazati u podpunom sjaju syoje 
božanske moći: svezat će gjavla i njegove pristaše okovima 
tame, i strovaliti ih u vječni ponor; a vjerne članove svoje crkve, 
povest će sa sobom u nebo, da ondje u vijeke slavlje slave. 

O tomu sudu radi sedmi članak vjere, o kojemu smo do 
sada govorili. Prošle nedjelje sam vam nužno protumačio o 
posebnom sudu, koji se obavi odmah poslije smrti čovjeka. 
Poslije posebnoga suda može dakle čovjek doći u tri mjesta: u 
nebo ili u pakao ili u čistilište. Jer će biti govora o paklu i nebu 
tek u zadnjem članku, danas ćemo govoriti o čistilištu, i to: 

L Da obstoji čistilište. 

2. O kaznama čistilišta. 


I 


Čistilište je ono mjesto, gdje duše, koje su doduše u 
stanju milosti posvećujuće — bez teškoga grijeha, ali ipak u 

lakim grijesima ili sa vremenitim kaznama za grijeh oterećene, 
iz života ovoga otišle, tako dugo trpjeti moraju, dok postanu 
posve čiste i dostojne gledanja božjega. Iz dva dakle razloga 
može se doći u čistilište: radi lakih grijeha i radi vremenitih 
kazna za grijeh, za koje još nije posve zadovoljeno. Jer u nebo 
ne može nista nečista ući, to se čovjek, koji je umro sa lakim 
grijesima, mora od njih očistiti u čistilištu. Isto tako mora on, 
ako nije na samrti za vremenite kazne, koje još ostanu poslije 
oproštenja grijeha i vječne kazne, posve zadovoljno, u čisti- 
lištu zadovoljiti; jer božja pravda traži, da zadovoljimo za na- 
nesenu mu uvredu, te nepravdu, koliko možemo, popravimo. 

Poznato je, da mnogi kršćani, što su otpali od katoličke 
crkve zabacuju čistilište i prihvaćaju samo nebo i pakao. Ali 
oni su, kako u mnogim drugim stvarima, tako i u tom u bludnji, 
jer da opstoji čistilište, dokazuje pisana i nepisana riječ 
božja, mnoge vjerske sekte, koje se nalaze izvan 
crkve i napokon sam razum. Ta svjedočanstva ćemo nešto 
iz bližjega promotriti. 

I. Čitamo u drugoj knjizi Makabejskoj, kojoj crkva pri- 
znaje božanski ugled, da je bogobojazni vojskovodja Juda Ma- 
kabej poslije izvojštene pobjede, 12.000 drahma srebra poslao 
u Jeruzalem, da se za pale u ratu vojnike žrtve prinesu. Sv. 
pismo hvali taj čin pobožnoga junaka i svršava to pripovije- 
danje riječima: Sveta je i spasonosna misao, za pokojne mo- 
liti, da se spase od svojih grijeha (2 Mak. 12, 43—46). Iz ovoga 
mjesta slijedi, da su već židovi vjerovali, da imade na drugom 
svijetu mjesto, u kojemu možemo pokojnima koristiti žrtvom i 
molitvom. To nipošto pak nije ni nebo ni pakao ; ne pakao, jer 
prokletnici nijesu sposobni spasenja, nije nebo, jer blaženici, 
koji su već postigli cilj svoj, ne trebaju nikake pomoći od nas. 
Mora se dakle uzeti treće mjesto, iz kojega je spasenje po- 
željno i moguće, a to mjesto je čistilište. U ostalom židovi još 
i danas vjeruju u.opstanak čistilišta. Tako mora kodnjih dijete za 
svoga umrloga oca cijelu godinu, t. zv. kadis (molitvu) obav- 
ljati, da mu olakoćenje pribavi, nalazi li se još u stanju muke 
i pospješi njegov ulaz u nebo. I iz povjesti Josipa Flavija, koji 
je živio samo nekoliko godina poslije Krista, jasno je, da je 
u njegovo vrijeme vjera u čistilište megju židovima bila op- 
ćenito raširena. kad; bi ta vjera židova bila lažna, to bi ju 

Krist, koji je svaku bludnju i praznovjerje najstrože korio, 
nužno morao osuditi. Ali on toga ne čini, već dapače u evan- 
gjelju nalazimo dva mjesta, na kojima on potvrgjuje tu vjeru. 

Na prvom mjestu govori Krist: »Tko govori proti Duhu 
sv. t.j. tko griješi proti Duhu sv., tomu se ne će oprostiti niti 
na ovom, niti u budućem svijetu« (Mat. I2, 32). Jer Krist kaže, 
da se grijesi proti Duhu sv. niti na ovom niti na drugom svi- 
jetu ne opraštaju, to posve naravski slijedi, da ima grijeha, 
koji se ovdje, kao i na drugom svijetu opraštaju. Mjesto pak, 
gdje se postizava oproštenje grijeha, ne može biti nebo ni 
pakao, kako svaki priznaje, moramo dakle treće mjesto uzeti, 
a to je čistilište. U tomu smislu tumače i sv. oci spomenuto 
mjesto, kao sv. Augustin, Grgur Vel, Bernhard i drugi. 

Opet Krist kaže: »Pomiri se sa svojim neprijateljem bez 
oklijevanja, dok si s njim na putu, da te neprijatelj ne preda 
sucu, a sudac slugi, te budeš bačen u tamnicu. U istinu kažem 
ti, odanle ne ćeš izaći, dok ne isplatiš zadnji filir« (Mat. 5, 25 
do 26). Ovdje Gospodin očito govori o tamnici, iz koje bude 
čovjek oslobogjen, kad izplati dug do zadnjega filira. U tamnici 
pakla ali nije moguće duga izplatiti, niti se odanle prenua tomu 
spasiti; Isus je.po tom mogao samo onu tamnicu misliti, koju 
mi zovemo čistilište, kako to mjesto tumače Origen, Jerko, 
Ambrozij i drugi crkveni oci. 

Još jedno važno mjesto za opstanak čistilišta imamo u 
prvom listu sv. Pavla na Korinćane (3, 11—-15) gdje piše: »Dru- 
goga temelja ne može nitko položiti, nego je položen, koji je 
Isus Krist. Tko pak na tom temelju gradi zlato, srebro i drago 
kamenje, drvo, sijeno, slamu, to će djelo svakoga biti očito; 
jer dan Gospodinov će na svijetlo donieti, jer će biti vatrom 
očitovano: pak kakovo je svakoga djelo, vatra će pokazati, ako 
pak djelo čije, koje je dogradio ostane, primit će plaću. Izgori 
li pak čije djelo, imat će štetu, a on sam bit će spašen tako 
kao kroz vatru». Temelj, o kojemu ovdje apostol govori, Krist 
je i njegova nauka ili prava vjera, spojena sa pobožnim životom. 
Zlato, srebro i drago kamenje znači, dobru, čistu nauku i dobra 
djela; drvo, sijeno i slama nauke pomiješane sa ljudskim iz- 
rekama, i nesavršena djela, male grijehe. Dan Gospodnji je op- 
ćeniti i posebni dan suda, jer u svaki od ta dva dana bude 
život čovjeka očitovan. Tko dakle bude pronagjen pravednim, 

taj dobije plaću u nebu, a tko sa nesavršenim djelima, sa ma- 
njim pogrješkama i ljagama pred božanskog Suca dogje, taj 
ne će proći bez kazne; ne će biti doduše za uvijek zabačen, 
jer imade samo male pogrješke na sebi, ali mora podnieti neko 
čišćenje, koje je slično onomu po vatri. Apostol dakle govori 
o stanju u drugom svijetu ili drugim riječima, on govori o čisti- 
lištu. U tomu smislu tumače svi sv. oci to mjesto. Tako kaže 
sv. Augustin: O Bože očisti me u tomu životu i preobrazi, da 
mi ne bude nužna vatra, koja kazni one, što će blaženi biti, 
ali tako, kao kroz vatru. 

2. Tu nauku o čistilištu nalazimo takogjer u nepisanoj 
riječi božjoj, naime u spisima sv. otaca i u crkvenim sa- 
borima. Samo neka mjesta otaca ćemo navesti. Sv. Kliment 
alex. piše: »Mi kažemo, da vatra (na drugom svijetu) ne čisti 
tjelesa, već grješne duše. Mi ne govorimo o onoj proždrljivoj 
i sve uništavajućoj vatri, ne o onoj zamazanoj i neslobodnoj, 
već o razumnoj vatri, koja dušu prolazi, što ide kroz vatru«. 
Sveti crkveni otac, dakle ovdje izrično razlikuje izmedju dviju 
vatri, koje su na drugom svijetu pripravljene, naime vatru 
pakla, koju nazivlje proždrljivom, zamazanom, neslobodnom 
vatrom — i izmegju vatre, koju zove razumna vatra, preko 
koje duša prolazi, da postigne nužno očišćenje. Sv. Grgur od 
Nisse kaže: »Je li tko ostavio svoje tijelo, te se upoznala raz- 
lika izmegju kreposti i opačine, ne može se približiti božanstvu, 
dok očišćujuća vatra ne izbriše ljage, kojima je duša okoljana«. 
To mjesto govori tako jasno o čistilištu, da nije potrebno ni- 
kako tumačenje. Tertulijan, kojega život graniči sa apostolskim 
vremenom tvrdi, da je već onda bio dan odregjen, u koji se 
za pokojne sv. žrtva prikazivala. Za pokojne moliti i žrtvu pri- 
nositi pretpostavlja nužno vjeru u čistilište, jer se ni za pro- 
kletnike u paklu, niti za blažene u nebu ne moli ni ne žrtvuje. 
Sv. Augustin govori o Aeriju, koji je čistilište nijekao: »Jer je 
običaj za pokojne moliti i za njih žrtvu izmirenja prinositi, op- 
ćenito u crkvu uveden, a jer Aerij tvrdi, da za pokojne ne 
treba moliti niti žrtvovati u crkvi, to bi već dosta bilo, da se 
osudi«. Na slični način govore svi crkveni oci iztočni i zapadni, 
svi jednoglasno potvrgjuju katoličku nauku, da ima čistilište, 
s toga jedan od najvećih učenjaka protestanata, koji inaće niječu 
čistilište, Leibnitz, priznaje, da je od vajkada bila nauka crkve, 

da se one duše pravednika, koje se nijesu od svojih ljaga dosta 
očistile, na drugom svijetu očistiti moraju, da postanu dionice 
gledanja Božja. 

Tu vjeru je crkva takogjer na više sabora jasno i točno 
izrekla. Već sabor u Kartagi, preporuča molitvu za pokojne, 
a tim kaže da obstoji čistilište. Drugi sabor lionski kaže: »Sv, 
rimska crkva tvrdi, i uči, da, ako u istinu skrušene duše u ljubavi 
umru, one, prije nego li za učinjene pogrješke i propuste do- 
stojnim plodovima, pokore zadovolje, sa kaznama čistilišta po- 
slije smrti budu očišćene«. Isto uči sabor u Florenci, a zadnji 
sabor u Trientu izriče izopćenje nad onima, koji niječu op- 
stanak čistilišta (ss. 6, can. 30). 

3. Dokaze, da opstoji čistilište, nalazimo takogjer u vjer- 
skim strankama, koje su rastavljene od katoličke 
crkve. Grčka istočna crkva kojoj pripadaju stanovnici Ruske, 
Grčke Srbije i drugih zemalja, drže, makar se već više od 
1000 godina od katoličke crkve rastali, uvijek još nauku, da 
se one duše, koje s manjim grijesima iz ovoga života odu, 
moraju na drugom svijetu očistiti, i da im možemo žrtvom 
i molitvom pomoći. Na koncilu u Florenciji g. 1439., gdje su 
nastojali grčku crkvu sjediniti s katoličkom, te se sjedinjenje 
zbilja provelo (ali na žalost za kratko) o katoličkoj se nauci 
o čistilištu pobliže raspravljalo, te se ispostavilo, da grčka 
crkva u glavnom isto vjeruje o čistilištu što i katolička crkva, 
Jedino o vlastitosti muka, što ih duše trpjeti moraju, bila je 
razlika; jer Grci nijesu htjeli dopustiti, da se duše vatrom čiste, 
što napokon ni crkva nije tvrdila, jer o načinu, kako se čišćenje 
vrši, nema stalne objave. Kad su novotari 16. stoljeća crkvi 
grčkoj, da je za sebe predobe, poslali svoju vjeroispovijest, 
zabacila je ona tu vjeroispovijest, a osobito članak, u kojem 
se reklo, da se za mrtve ne smije moliti niti žrtvovati. Još se 
točnije o tomu izrazio grčki sabor u Jeruzalemu &. 1672. Ovdje 
su o čistilištu izrekli, da oni, koji svoje pokore prije smrti 
nijesu mogli izvršiti, silaze u podzemlje, da ondje podnesu 
preostalu pokoru, te su sigurne za svoje spasenje. U ostalom 
može im se pomoći do oslobogjenja molitvom i sv. misom; 
kad će pak to nastupiti, nijedan čovjek ne može znati, ali 
Svakako će biti prije zadnjega suda. Eto dakle točne katoličke 
nauke o čistilištu. 

I armenci, etiopci, abisinci, nestorijanci i kopti sve krivo- 
vjerni kršćani, koji su već u prva: vremena otpali od katoličke 
crkve, zadržali su vjeru u čistilište, čega radi mole za pokojne. 
Iz ovoga slijedi, da je već u prva vremena kršćanstva opsto- 
jala vjera u čistilište, i da je ona početka apostolskoga; inače 
je ti kršćani kod svoga izlaza iz katoličke crkve ne bi mogli 
sa sobom uzeti. 

Dapače većina protestanata, a megju njima najveći uče- 
njaci, izrično govore o nekom srednjem mjestu megju nebom 
i paklom, o čistilištu. Poznato je, da se Luter, pošto je od 
katoličke vjere otpao, još uvijek držao nauke o čistilištu. Ovako 
on govori: »Ja posve pouzdano vjerujem, da, dapače mogu 
reći, ja znam stalno, da ima mjesto očišćenja i usugjujem se 
to s pismom dokazati«. Neki protestanski učerijak (profesor 
Kčppen) kaže: »Većina ljudi nije neba ni pakla zaslužila. Posve 
naravski je kršćanska dogmatska (nauka o vjeri) od te strane 
prisiljena da prihvati neko srednje stanje, u kojem ne vlada 
ni blaženost neba ni muka pakla ; čistilište, kojega stanovništvo 
mora biti vrlo veliko iz navedenih razloga, a u kojem nije 
nestalo svakoga ufanja bolje sudbine. I ugled najstarije crkve 
govori, da se prihvati tako srednje stanje«. Tako daju i naj- 
ljući neprijatelji katoličke crkve svjedočanstvo za istinu, da 
opstoji čistilište. 

4. Ali i sam razum nas upućuje, da opstoji čistilište. 
Koliko ljudi umre, koji nijesu počinili do duše nikakih teških 
zločina i opačina, ali ipak mnoge manje pogrješke i nesavrše- 
nosti! Zar da ti najednoć, postanu tako čisti i savršeni, da 
budu dostojni stupiti pred lice božje, pred kojim ne može 
ništa nečista opstati? Tomu se očito protivi činjenica, da se 
sve stvoreno samo malo po malo usavršuje. Koliko treba dok 
čovjek, težio još toliko za krepošću i savršenošću, svoje sklo- 
nosti podloži gospodstvu duha i dogje do prave svetosti? Iz 
toga razmatranja moramo doći do zaključka, da duše, koje sa 
nesavršenostima i pogrješkama okaljane s ovoga života odu, 
nužno moraju čišćenje proći, dok malo po malo onu savršenost 
postignu, koja se traži za blaženo gledanje Boga. Da nam ta 
istina još jasnija bude, uzmimo da umru dva čovjeka, od 
kojih je jedan svoj život sprovodio u samim grijesima i opa- 
činama, a drugi je počinjao samo male pogrješke. Koja će im 

biti sudbina u vječnosti? Mogu li oba ući u nebo? Nije mo- 
guće; jer to nas uči nepogrješiva vjera, da u nebo ne može 
ništa okaljana ući. Zar da budu oba bačena u pakao? To bi 
morali uzeti, kad ne bi vjerovali u srednje mjesto megju nebom 
i paklom, u čistilište. A što mislite kod toga, kad vam se 
reče: »Ta oba pokojnika, od kojih je jedan zločinac, a drugi 
se Boga bojao, i samo neke pogrješke imao, da imadu posve 
jednaku sudbinu, oba su osugjena na vječnu vatru pakla«. Zar 
se nad tim ne zgraža naše srce? Zar ne bi kazali, gdje je 
tu pravda božja? Kad mi dakle o čistilištu ne bi imali nika- 
kove objave, već bi nas sam razum silio na opstanak čistilišta, 
S toga su isti pogani, koji nijesu imali božanske objave, već 
su bili upućeni na svijetlo razuma, prihvaćali neku vrst čisti- 
lišta. Po njihovom mnijenju morala je većina duša pokojnika, 
koje još nijesu dosta čiste bile, da budu primljene u broj ne- 
beskih stanovnika, s druge strane, nijesu zaslužile, da budu 
za uvijek u pakao osugjene, u podzemlju lutati ili oko grobova 
svojih obilaziti i za svoje pogrješke pokoru činiti. Poganski 
Grci i Rimljani prinosili su takogjer žrtve za pokojnike, jer 
su vjerovali, da im tim načinom mogu pomoći, da dogju do 
posjeda neba. Sigurna je dakle katolička nauka o opstanku 
čistilišta, jer za nju govori sv. pismo i predaja, kao što i 
svjedočanstvo svih krivovjernih kršćana i isti razum. Koje su 
kazne u čistilištu? 


II. 


Govorit nam je o naravi, teškoći i trajanju kazna 
čistilišta. 

I. Kakova je narav kazna čistilišta ne može, se sigurno 
reći, jer je o tomu nemamo od Boga nikake stalne objave. 
Niti crkva se nije pobliže izjavila o tomu pitanju, već je samo 
izrekla, da čistilište opstoji i da se dušama, koje u njemu trpe 
može pomoći sa sv. misom, molitvom i dobrim djelima. Toliko 
je ipak sigurno da su kazne čistilišta dvostruke, od kojih uče- 
njaci nazivaju prvu kaznu gubitka, a drugukaznuosjeta. 

Kazna gubitka u tomu je, da su duše u čistilištu lišene 
gledanja Boga i neba. Taj gubitak mora za njih već vrlo bolna 
kazna biti. One spoznavaju Boga kao najbolje, najsavršenije 
dobro, jasno uvigjaju, da je on neizmjerno dostojan ljubavi, 

znadu takogjer kaku neizrecivu blaženost posjeduju angjeli i 
i sveci u nebu; imadu s toga najveću težnju združiti se s 
Bogom« izvorom svega lijepoga i dobroga, te uživati u vijeke 
njegov posjed u nebu. Ali megju njima i Bogom povučen je 
zid, ne mogu do njega doći. Ta težnja s jedne strane s Bo- 
gom se sdružiti, a s druge strane nemogućnost, oživotvoriti 
tu težnju, trpećim dušama vrlo je bolno. Pomislite si, n. p. čo- 
vjeka koga muči žestoki glad i žegja; vidi pred sobom stol 
na kojemu se nalazi najdragocjenije jelo i pilo, ali ničesa se ne 
može ni dotaći, makar znade, da je sve za njega priregjeno, 
zar njegova bol, ne će biti vrlo velika? A eto to je položaj 
trpećih duša. Rastavljene od tereta tijela i putenih naslada, kao 
i od svih rastresenosti zemaljskoga života, njihov je pogled 
izključivo upravljen na Boga, skup sve ljepote i dobrote, čute 
u sebi neodoljivu silu s njim se združiti, znadu takogjer, da 
su pozvane posjedovati Boga i neizrecive radosti neba: kako 
im mora dakle teško biti, što ne mogu posjedovati predmet 
svoje najvručije želje? O kao da ih čujemo uzdisati sa psal- 
mistom: »Kao što jelen čezne za izvorom vode, tako čezne 
moja duša za Tobom o Bože! Moja duša žegja za Bogom, 
jakim, živim Bogom: Kad ću onamo doći i javiti se pred licem 
božjim? Moje suze su moja hrana dan i noć, kad mi se svaki 
dan govori, gdje je Tvoj Bog? (po 41, 2—4). 

Ali duše u čistilištu uz ovu kaznu gubitka imadu i kaznu 
osjećaja,“ t. j. pozitivnu kaznu podnijeti. Ali ni tu vrst kazne 
stalno ne poznamo, jer nemamo o tom jasne objave. Većina cr- 
kvenih otaca misli, da duše budu vatrom mučene. Tako kaže 
sv. Grgur Vel.: »Ja znadem, da u buduće poslije svršetka života 
budu neki po plamenu čišćenja lišeni grijeha, a drugi će upasti 
u vječno prokletstvo«. Eusebije kaže; Oni, koji su nešto uči- 
nili, što zaslužuje vremenite kazne, ići će kroz vatrenu rijeku, 
kroz strašnu vodu punu žarkih kugalja«. Teodoret kaže: »Mi 
takogjer vjerujemo 'u tu vatru čišćenja, u kojoj budu duše po- 
kojnika izkušane i očišćene; kao zlato u vatri«. To mnijenje 
sv. otaca temelji se na navedenom već mjestu sv. Pavla gdje 
se kaže, da duše, koje su sa nesavršenim djelima iz života 
otišle, budu doduše spasene ipak tako, kao kroz vatru. Je li 
ta vatra našoj vatri slična ili jednaka, tjelesna ili duhovna, ne 
može se stalno odrediti, jer nam Bog o tomu nije ništa objavio. 

Premda većina sv. otaca kao sv. Grgul Vel, sv. Augustin i 
drugi uzimaju stvarnu vatru, to mi možemo i protivno vjerovati, 
osobito kad sv. Pavao na spomenutom mjestu ne kaže: »Bit 
će spasen, ali kroz vatru, već kao kroz vatru« što može 
značiti: Bit će spašen, dok podnese čišćenje, koje je slično onomu 
vatre. Duhovnu vatru možemo već radi toga uzeti, jer je ta 
čišćenje duha, kakova je duša, shodnija, nego li tjelesna vatra, 
koja naravskim načinom ne može djelovati na duhove. 

2. Što se tiče teškoće čistilištnih muka, to sv. oci složno 
uče, da su te vrlo teške i da se s njima ne može nikakova kazna 
ovoga života prispodobiti. Sv. Augustin kaže: Premda mi bu- 
demo spaseni po vatri, to će ipak ta vatra biti teža, nego li 
sve, što čovjek u tomu životu trpjeti može«. Sv. Grgur Veliki 
kaže: »Ja držim da je ova prolazna vatra (čistilišta) nesnos- 
nija, od svake sadašnje muke«. Časni Beda misli takogjer, da 
se nikaka muka mučenika ne može ni prispodobiti s mukama 
u čistilištu. Iz tih i sličnih izjava sv. otaca može se zaključiti 
na veličinu muka, što ih duše u čistilištu trpjeti moraju. Koliko 
bijede ima u svijetu! Tko bi opisao boli, što ih moraju često 
ljudi podnositi u bolestima i na smrtnom krevetu! A sve te 
boli, vele sv. oci, ne mogu se ni prispodobiti, s onim duša u 
čistilištu. Kako je sažaljenja vrijedna sudbina tih trpećih duša! 
Moramo ipak spomenuti, da se duše u čistilištu, makar je njihova 
kazna vrlo velika, ipak ufanju, da će doći do gledanja Boga, i u 
tomu imađu veliko olahkoćenje. Misao: Moje spasenje je osjegu 
rano, posjed Boga i neba mi je siguran, čini, da zaborave na sve 
svoje boli, te ih napunja neizrecivom utjehom, a to čuvstvo 
utjehe i veselja raste sve više, čim se više približava konac 
njihovog čišćenja. Primjer za to daju nam sv. mučenici. Muke 
njihove bile su često grozne, gledaoci nijesu mogli podnositi 
pogleda strašnih muka; drktali su, jaukali i onesvjestili se, a 
oni, mučenici, činili se, kao da ne osjećaju muka; usta su svoja 
otvarali, samo da Boga slave i veselo predavali su duh svoj. 
Misao velikoga apostola: Dobar boj sam bio i tijek sam svoj 
Svršio, a sada mi je sačuvana kruna pravde — bijaše im nebeska 
utjeba u čas najgorčije kušnje i napunjala ih je najblaženijom 
radosti. — U ostalom možemo uzeti, da muke duša u čisti- 
lištu nijesu jednake. Tko ima više otplatiti, taj mora sigurno 
i više trpjeti, nego li onaj, koji je s neznatnim ljagama iz ži- 


142 


vota otišao. Vjerojatno je takogjef, da se kazne duša s vre- 
menom umanje, čim je bliže vrijeme njihovog oslobogjenja; 
one budu sve čišće i s toga vatra, koja čisti sve manje ima 
materije, koju ima istrošiti. Tako piše sv. Bernhard, da se Ma- 
lakiji, kad je za svoju pokojnu sestru molio, pokojnica tri puta 
“očitovala; najprije u crnoj odjeći i izvan crkve; onda u sme- 
gjoj odjeći i na pragu crkve, treći puta u bijeloj odjeći kod 
oltara zajedno s drugim svetima. Iz toga je upoznao da je duša 
sestre uz polagano ublaženje kazna došla na kraj čišćenja. Takih 
objava bilo je množina, koje nam sve dokazuju, da kazne duša 
ne ostaju uvijek jednake, već se te po malo ublažuju, dok 
posve ne prestanu. 

Što se tiče trajanja muka čistilišta valja prije svega 
opaziti, da ne će trajati preko zadnjega suda; jer poslije suda 
prestaje čistilište i ostaju samo dva mjesta nebo i pakao. Ta 
je istina vjere, koja je jasna i iz sv. pisma, koje nam na dan suda 
samo dvije vrste ljudi spominje: dobre i zle, od kojih prvi po- 
laze u nebo, a drugi u pakao, »Ovi (bezbožni) poći će u vječnu 
muku, a pravednici u vječni život« (Mat 25, 46). Istu nauku 
izriče i sv. Augustin: »Kazne čistilišta, ne će dulje nego do onoga 
strašnoga suda obstojati«. Pita se: Ako čistilište kod zadnjega 
suda prestane, kako će biti s ljudima, koji će kratko vrijeme 
prije zadnjega suda umrijeti Oni ne mogu radi pomanjkanja 
vremena odplatiti duga. Ili će Bog s njima blaže postupati, nego 
li s drugima i prikratiti im vrijeme kazne? Odgovor: Bogu nije 
nužno, s tim dušama blaže postupati nego li s drugima, on 
lako oštrinom kazne nadomjesti, što se s vremenom prikrati. 

Kako dugo moraju duše ostati u čistilištu, nije nam po- 
znato. Toliko je sigurno, da ne će izaći dok božanskoj pravdi 
svoj dug do zadnjeg filira ne isplate. Tu vrijedi riječ Isusova: 
>U istinu ti kažem, ne ćeš od onuda izaći, dok ne isplatiš 
zadnji filir«. I to je sigurno, da se trajanje kazna čistilištnih 
ravna prama većem ili manjem dugu grijeha duša. Duše — 
koje su sa mnogo lakih grijeha iz života otišle, ili za opro- 
štene teške grijehe malo pokore činile, moraju dakle daleko 
dulje i valjda daleko bolnije u čistilišstu trpjeti od drugih 
duša, koje su se i lakih grijeha čuvale, ili su za svoje grijehe 
ozbiljnu pokoru činile. Tako mogu mnoge duše u malo sati ili 
dana svoje čisćenje obaviti, dok druge godine i stoljeća trpjeti 
moraju. Da čistilištne kazne kod nekih duša vrlo dugo traju, 

dade se iz toga zaključiti, što crkva godišnjice drži i za take 
moli, koji su već prije 200—300 g. ili više umrli, Moguće je ta- 
kogjer, da mnoge duše do zadnjega danamoraju ostati u čistilištu. 

Na koncu sam sa svojom poukom danas. Ali ponoviti 
moram, da se sve, što sam vam o čistilištu kazao, temelji na 
ugledu sv. otaca, te se nauci crkve ne protivi, ali ipak nije 
sve nauka vjere crkve. Nauka vjere je samo, da čistilište op- 
stoji, da duše ondje moraju tako dugo trpjeti, dok budu posve 
čiste; da čistilište više ne će opstojati poslije sudnjega dana, 
da mi napokon, o čemu će megjutim biti govora tek u de- 
vetom članku vjere, dušama u čistilištu pomoći možemo sa 
sv. misom, molitvom i dobrim djelima. Jer dakle vjerujete i 
znadete, da čistilište opstoji, i da ondje valja snositi teške 
kazne, to vas obvezuje pravo sebeljublje, da se ozbiljno bri-. 
nete, da poslije svoje smrti na onom mjestu boli ne budete 
morali dugo trpjeti. U pokori valja živjeti! Nije dosta samo 
svoje grijehe skrušeno ispovijediti, i od svećenika zadanu po- 
koru ovršiti, već si i sami zadati pokoru, i razne trapnje vršiti, 
u koliko to dopuste okolnosti našega života. Osobito valja 
rado uzeti one pokore, što ih Bog pošalje, kao siromaštvo, bolest, 
razne nevolje i muke, jer one su najbolje sredstvo, da svoje 
vremenite kazne za grijeh uništite. Poslužiti se valja i s onim 
zgodama, što ih crkva pruža da se dobiju potpuni ili nepot- 
puni oprosti; dobro činite, koliko više možete, osobito rado 
vršite djela kršćanske ljubavi, jer ta su prije svega, koja nam 
mogu isposlovati milost i milosrgje u vječnoga Suca. Makar 
se te pokorničke vježbe katkada činile preteške, treba pro- 
misliti, da je ipak daleko laglje na zemlji, nego li u čistilištu 
trpjeti, pak da vi, ako sada pokoru činite pravim načinom, u 
jedan dan moguće više otplatiti možete, nego li jednoć u 
čistilištu cijelu godinu. Čuvajte se brižno i malih pogrješaka, 
nema grijeha bio još tako malen, koji se ne bi morao isplatiti 
u čistilištu, ako se za nj ovdje nije zadovoljilo. Učinite li, što 
inače uz ljudsku slaboću bez osobite milosti božje niti nije 
moguće, ovdje ondje manje pogrješke, odmah ih okajte, ispo- 
vijedite i da ih uništite obavite shodna djela pokore. U strahu 
božjem živite i nastojte oko skrušena, čista života, onda se 
možete nadati, da jednoć ne ćete morati dugo u čistilištu biti, 
već skoro doći do gledanja Boga. 

Amen. 

XI. Propovijed. 
Peta nedjelja po Bogojavljenju. 
Osmi članak vjere. 


» Vjerujem u Duha svetoga.“ 
O bivstvu, o imenima i slikama Duha svetoga. 


»Saberite iznajprije korov, povežite 
ga u snopove, da se sažge, a pšenicu 
saberite u moje žitnice« (Mat. 13, 30) 


| apntskć našega današnjega evangjelja predao je Isus 
u prisutnosti velike množine naroda i svojih učenika na gali- 
lejskom moru u jednoj lagjici. Kad je kući došao, molili ga 
njegovi učenici, da im protumači tu priču. On zadovolji nji- 
hovoj prošnji i reče: »Koji je dobro sjeme posijao, to je Sin 
čovječji« — čovjekom postali Sin božji, Krist; »polje je svijet«, 
a »dobro sjeme, to su djeca kraljevstva«, dobri kršćani; a 
»kukolj, to su djeca zla«, krivovjerci, zli kršćani u opće. Ne- 
prijatelj pak, koji kukolj sije, to je gjavao. Žetva je konac 
svijeta, žeteoci su angjeli. Kao što se (kako je bio običaj kod 
židova) kukolj skuplja i u vatri spali, tako će biti i na koncu 
svijeta, Sin čovječji će poslati svoje angjele i oni će iz nje- 
govog kraljevstva sve sablazni sakupiti i one, koji nepravdu 
čine, ili drugim riječima, oni će zle od dobrih odijeliti te ih u 
peć — u pakao — baciti. Tu će biti plač i škrgut zubi. Pra- 
vednici će pak sjati kao sunce u kraljevstvu svoga Oca, oni 
će naime biti na tijelu i duši proslavljeni i za uvijeke se u 
nebu radovati, : 

To je eto tumačenje, što ga sam božanski Učitelj dao o 
našoj evangjeoskoj priči. Iz toga vidimo, da miješanje zlih sa 
dobrima svoj početak nema od Boga, jer je Bog čovjeka 
dobra stvorio. To miješanje dolazi od gjavla, on je, koji je 
već naše praroditelje na zlo zaveo; te još danas obilazi i traži, 
koga da proždre (I Petr. 5, 8). Bog ali prepušta miješanje zlih 
sa dobrima i to radi dobrih i radi zlih. Radi dobrih, da is- 
kuša njihovu vjernost, te im priliku dade, da se vježbaju u 

raznim krepostima, kao u krotkosti, ustrpljivosti, u ljubavi ne- 
prijatelja, te zasluge svoje za nebo povećaju. Radi zlih, da 
im dade vrijeme za pokoru i za spasenje njihovih duša. Iz 
kukolja dakako ne može biti nikada pšenica, ali iz opakih ljudi 
mogu postati dobri kršćani, kako to znademo o Mariji Magda- 
leni, o razbojniku na križu i o tisuću drugih. Ako pak zli 
božju ustrpljivost i milosrgje uvijek zlorabe i u svojoj zlobi 
ustraju, zlo će im ići u dan suda. Angjeli božji će ih od dobrih 
rastaviti, te ih, pošto će im Isus Krist, božanski Sudac osudu 
izreći, predati paklenoj vatri. Neizrecivo blažena će biti sud- 
bina pravednika; Isus Krist će ih kao blagoslovene Oca svoga 
k sebi pozvati i uvesti ih u kraljevstvo, koje im je pripravljeno 
od početka svijeta. : 

Tako nas današnja priča vodi do sedmoga članka vjere: 
»Od onuda će doći suditi žive i mrtve«, koji sam vam pro-' 
tumačio prošle nedjelje. Sada ćemo preći na osmi članak vjere, 
koji glasi: »Vjerujem u Duha svetoga«. Crkva reda taj 
članak na one, koji rade o Isusu Kristu, našem božanskom 
Spasitelju, da označi, da Duh sv. na djelu našega spasenja 
imade preznameniti dio, pošto je On, koji nam milosti, što 
nam ih je Isus Krist svojom mukom i smrti zaslužio, u kato- 
ličkoj crkvi dijeli. Danas dakle i slijedećih nedjelja, govorit 
ću vam što kaže osmi članak vjere o Duhu svetom. Danas 
ću govoriti o bivstvu, kao i o imenima te slikama 
Duha svetoga i odgovoriti dva pitanja: 

I. Tko je Duh sveti? 

2, Koja su imena i slike Duha svetoga, 


K 


Tko je Duh sveti? Duh sveti je treća osoba u bo- 
žanstvu, pravi Bog, koji od Oca i Sina, kao od jednoga iz- 
Vora izlazi. Tri istine vjere sadržaje taj odgovor, koje si dobro 
upamtiti morate: 1. da je sv. Duh osoba, 2. da je božanska 
osoba ili pravi Bog, 3. da od Oca i Sina kao od jed- 
noga izvora izlazi. j 

I. Neki krivovjerci kao n. pr. Socinijanci tvrdili su, da 
Duh sveti nije prava osoba, t.j. da nije za sebe postojeće i 
djelujuće biće, kao Otac i Sin, već da je neka stanovita sila, 

Katehetičke propovijedi III. 10 

po kojoj Bog u duši našoj djeluje. Kad se dakle čita u sv, pismu, 
kažu oni, Duh Gospodinov napunja krug zemaljski (Mudr. I, 
7). Duh božji stanuje u nama (1. Kor. 3, 16); Duh istine će 
apostole svemu naučiti (Iv. 16, 13) i tx d. to ta i slična mjesta 
označuju Duha sv. ne kao osobu različitu od Oca i Sina, već 
samo stanovito djelovanje Boga, kako Bog naime ljude prosvijet- 
ljuje, sve ih istinu uči, svojom milosti u njihovom srcu stanuje. 
Ali to je velika bludnja. Duh sveti je baš tako prava osoba, 
kao Otac i Sin i njemu sve pripada kao i njima, sve što pri- 
pada osobi, razum, sloboda volje i samostalno djelovanje. Ta 
je dakle istina vjere najjasnije izražena u sv. pismu i predaji. 
' Sv. pismo daje Duhu sv. osobna djelovanja, ono 
kaže“n. p. o njemu da uči, tješi, za Krista svjedoči (Iv. 15) da 
buduće stvari naviješta (Iv. 16, 13) da svijet osvjedočava o pravdi, 
o grijehu i o sudu (Iv. 16, 18) da nam je na pomoći u našoj slaboći 
(Rimlj. 8, 26) da vjernicima dijeli razne darove, kao dar mudrosti, 
razuma, savjeta, iscjeljivanje bolesnih, razlikovanje duhova (1 
Kor. 12, 2—11). Kako bi se mogli Duhu sv. ovi i još mnogi 
drugi čini pripisivati, kad On ne bi bio prava osoba? — Osim 
toga bude On po sv. pismu često prikazivan kao osoba raz- 
ličita od Oca i Sina. Tako kaže Krist: »Molit ću Oca i dat 
će vam drugoga tješitelja, da ostane kod vas uvijeke, Duha 
istine« (Z. 14, 16). Tu očito stavlja Spasitelj Duha sv. sebi i 
Ocu naproti i kaže, da je on drugi, od njega i od Oca. Mora 
dakle biti prava osoba, kao što su Otac i Sin prave osobe. 
Opet Krist kaže: »Kad će doći tješitelj, kojega ću vam ja od 
Oca poslati, Duh istine, koji od Oca izlazi, taj će za mene 
svjedočiti« (Iv. 15, 26). Po tim riječima Duh sv. izlazi od Oca, 
i bude od Sina poslan. Jer je dakle druga osoba, koja šalje, a 
druga, koja bude poslana, a opet druga, koja od Oca izlazi, to 
je jasno, da je Duh sv. osoba različita od Oca i Sina. U ri- 
ječima Kristovim: »Krstite u ime Oca, Sina i Duha sv.« (Mat. 
28, I9) stavlja se Duh sv. u isti red s Ocem i Sinom, odakle 
nužno slijedi, da njemu baš tako pripada osobnost kao što i 
Ocu i Sinu. I kod krsta Isusova javlja se Duh sv. kao od Oca 
i Sina različita osoba, kad evangjelista opaža, da je on Duh 
sv. u tjelesnoj prilici goluba nad Isusa sašao, te se čuo glas 
s neba: »Ti si moj ljubazni Sin« (Luk. 3, 22). Kao što se 
ovdje Otac očituje kao osoba, kad govori i Sin, kad bude od 

Oca svečano proglašen za njegovog ljubaznog Sina; tako se 
očituje i Duh sv, kao osoba, kad nad Isusom lebdi u prilici 
goluba. Takovih dokaznih mjesta imade u sv. pismu mnogo, u 
ostalom ova su dovoljna, da nas osvjedoče o osobnosti sv. Duha. 

Tu istinu vjere uče takogjer svi sv. oci. Tako već Kli- 
ment rimski naziva Duha sv. djeliteljem milosti i prosvjetite- 
ljem proroka i kaže dapače: Zar nemamo jednoga Boga, jed- 
noga Krista i jednoga nad nas izlivenoga Duha milosti? On 
označuje tim Duha sv. kao božansku osobu, različitu od Oca 
i Sina. Još točnije piše Origen: »Tri su osobe, nerogjeni Otac, 
jednorogjeni Sin i Duh sy. Jer Sin je drugi nego li Otac, a 
Duh sv. je drugi nego li Otac i Sin«. Sv. Ciril jeruz. kaže: 
»Nije isto svojstvo sa sv. Duhom, kao sa dahom čovjeka, koji 
izagje i ne stane ga, već je to bitni dah, za sebe postojeća 
osoba, samostalno biće, koje je obdareno osobnošću, koja go-' 
vori, djeluje, vlada i posvećuje.« To je takogjer uvijek bila nauka 
crkve, ona se uvijek čvrsto drži istine, da je Duh sv. prava, od 
Oca i Sina različita osoba i osugjuje bludnju, da je Duh sv. 
samo sila ili djelovanje Boga, bez osobnosti, kao krivovjerje. 

2. Ali Duh sv. nije samo osoba već On je božanska 
osoba; On je pravi Bog kao Otac i Sin. I tu istinu vjere uči 
najjasnije sv. pismo. Ono naziva sv. Duha izrično Bog. »Za 
što je«, reče Petar Ananiji, »gjavao tvoje srce izkušao, da slažeš 
Duhu sv. i zadržiš od novca tvoje livade? Nijesi slagao čo- 
vjeku već Bogu« (Djel. ap. 5, 3 4). Je li Ananija lažju, koje 
je postao krivac proti svetomu Duhu, Bogu a ne čovjeku slagao, 
odatle slijedi, da je Duh sv. Bog. Spomenutim mjestom poslužio 
se sv. Grgur od Toursa proti kralju Leovigildu da ga osvjedoči 
o božanstvu Duha sv. Kad je on naime dočuo, da taj kralj vje- 
ruje u božanstvo Oca i Sina, ali u ne u božanstvo Duha sv., 
javi mu, neka mu protumači, ako ne će vjerovati u božanstvo sv. 
Duha, kako je sv. Petar mogao reći Ananiji: »Zašto je gjavao is- 
kušao srce tvoje, da slažeš Duhu sv.? Nijesi slagao ljudima, 
već Bogu«. Kralj je razmišljao o tim riječima, i izjavio poslije 
toga, da on takogjer vjeruje u božanstvo Duha sv. čvrsto i 
bez dvojbe. 3 

Duhu svatomu se u sv. pismu pripisuju božanske vla- 
stitosti, odakle opet slijedi, da je On u istinu Bog. Pripi- 
suje mu se posvudašnjost: »Duh gospodnji, napunja krug 

zemaljski« (Mudr. I, 7). — Na ovo mjesto opaža sv. Ambro- 
zije: »O komu se može reći, da napunja krug zemaljski, kako 
to stoji pisano o Duhu sv.?« Pripisuje mu se sveznanje: 
»Duh božji ispituje sve i dubine božanstva, i nitko ne spo- 
znaje što je božje, nego samo Duh božji« (1 Kor. 2, 10—TI). 
Duh sv. je dakle, jer On sve, i iste dubine božanskih tajna 
znade, pravi Bog. Iz istih riječi velikoga apostola dokazuje sv. 
Atanazij, da je Duh sv. iste biti s Ocem i Sinom, veleći, da, 
kao što je duh čovjeka, koji ljudske tajne poznaje, od bivstva 
čovjeka, tako je Duh sv., koji pozna tajne božje, jednoga bivstva 
s Bogom, t. j. mora biti pravi Bog. Pripisuje mu se sve- 
mogućnost, jer sv. apostol, pošto je nabrojio čudesna dje- 
lovanja Duha sv., zaključuje riječima : »To sve pak djeluje jedan 
te isti Duh, koji svakomu dijeli, kako hoće« (I Kor. 12, 8—11). 
Pripisuje mu se istinitost i o njem se kaže, da je on Duh 
istine i sve istini uči. »Kad pak dogje onaj Duh istine, on će 
vas učiti svaku istinu« (Iv. I6, 13). Posjeduje li Duh sv. po 
nauci sv. pisma božanske vlastitosti, po sebi se razumijeva, da 
je Bog, jer nijedan stvor, ni angjeo ni čovjek nema božanskih 
vlastitosti. 

Duhu sv. se osim toga pripisuju božanska djela. Tako 
stvorenje svijeta: »Po riječi Gospodinovoj su nebesa učvr- 
šćena, a po Duhu njegovih ustiju, sav njihov ures« (ps. 32, 6). 
»Poslat ćeš svoga duha, i bit će stvorena i obnoviti ćeš lice 
zemlje (ps. 103, 30). Duh božji me učinio i odem Svemogućega, 
dao mi život (Job. 33, 4). Nadalje prosvijetljenje pro- 
roka, da su mogli skrovite i buduće stvari otkriti »Ja ću, 
kaže Gospodin, izliti svoj Duh nad svako tijelo, pak će proro- 
kovati vaši sinovi i kćeri, sne sniti vaši starci, i vigjenja gle- 
dati vaši mladići« (Joel. 2, 20—29). Na dalje utjelovljenje 
Sina božjega od Marije blažene Djevice. »Duh sv. saći će 
nad tebe i sila Svevišnjega osjenit će te, za to će se sveto, 
što ćeš roditi, nazvati Sin božji« (Luk. I, 35). Na dalje duševno 
preporogjenje i posvećenje čovjeka, koje je kao 
drugo stvorenje, djelo božanske svemoći. »Ako se tko ne pre- 
porodi vodom i Duhom sv., ne može unići u kraljevstvo božje« 
(Iv. 3, 5). »Vi ste posvećeni, vi ste opravdani u' ime našega 
Gospodina Isusa Krista i u Duhu našega Boga« (1 Kor. 6, 11). 
Napokon vogjenje apostola i crkve. »Molit ću Oca, i 

poslat će vam drugoga tješitelja, da uvijek kod vas ostane, 
Duha istine (Iv. 14, 16). »Pazite na sebe i na cijelo stado, u koje 
vas postavio Duh sv. biskupima, da vladate crkvom božjom« 
(Djel. ap. 20, 28). 

Duhu sv. se priznaje takogjer božansko štovanje. 
Kad je naime Isus svojim učenicima naložio, krstite u ime Oca 
i Sina i Duha sv., to je očito za Duha sv. tražio isto božansko 
štovanje, kao i za Oca i Sina. 

Da je Duh sv. pravi Bog, bijaše od vajkada općenita 
vjera crkve. Samo neke ćemo dokaze od prevelike mno- 
žine navesti. Sv. Klement Alex. piše: »Jedan je Otac svih stvari 
i jedna je Riječ svih stvari i jedan je Duh sv., koji je takogjer 
posvuda.« Sv. Otac ovdje ne stavlja Duha sv. samo u istu čast 
sa Ocem i Sinom, već mu takogjer pripisuje posvuđašnjost i. 
tim priznaje njegovo božanstvo. Tertulijan kaže: »Mi označu- 
jemo dva, Oca i Sina, dapače i tri s Duhom sv. Nikad pak 
ne dolaze dva boga iz naših ustiju, ne doduše, kao da otac 
nije Bog, kao da Sin nije Bog, i kao da Duh sv. nije Bog, 
jer Bog je svaki«. Sv. Epifanij tumači: »Klanjati se valja i 
Duhu sv.; jer Duh sv. je Bog«. Sv. Augustin prizanje: »Duh 
sv. je Bog, kao što je Sin božji Bog, kao što je Otac Bog«. 

S tim izjavama sv. otaca slažu se i odluke crkvenih 
sabora posve. Kad je Macedonij patrijarka Carigradski napao 
božanstvo Duha sv., bila je njegova nauka od više sabora, oso- 
bito općenitoga sabora u Carigradu g. 381. osugjena, i svečano 
proglašeno, da je Duh sv. isto tako Bog kao Otac i Sin. Sabor 
u Lateranu 1215. izriče isto tako božanstvo Duha sv., veleći: 
»Otac nije od nikoga, Sin je samo od Oca, a Duh sv. je za- 
jedno od oba bez početka, pošto uvijek i bez konca Otac rodi, * 
Sin se ragja, a Duh sv. izlazi«. Općeniti sabor u Florenci g. 
1439. koji je, kako ćemo skoro čuti, izlaz Duha sv od Oca 
i Sina zajedno, proti Grcima dokazao, božanstvo je Duha sv. 
ponovno jasnim riječima izrekao. Da je napokon u crkvi vjera 
u božanstvo Duha sv. uvijek bila, vidi se iz njezinih molitava, 
Osobito iz one: »Slava Ocu, i Sinu i Duhu sv.«. 

3. Treća istina, koju moramo o Duhu sv. vjerovati jest, 
da od Oca i Sina kao iz jednoga izvora izlazi. Ta 
istina vjere bijaše od Grka, t. j. od katolika kršćana u neka- 
danjem grčkom carstvu u devetom stoljeću napadnuta, te je i 

sada bar na oko neki prividni razlog raskola, koji postoji 
megju grčkom i rimskom crkvom. Focije, častohljepni i okrutni 
čovjek, g. 858. prognavši patrijaru Ignacija zauzeo je biskupsku 
stolicu u Carigradu. Jer ga papa Nikola po zasluzi iz crkve 
izopćio, on se od rimske crkve rastao, te ju s raznih bludnja 
okrivio, da opravda svoj istup, megju ostalim napao ju i radi 
toga, da po njezinoj nauci Duh sv. od Oca i Sina ujedno 
izlazi, što je po njegovom nazoru krivovjerje. Od toga vre- 
mena bijaše nauka o ishodu Duha sv, predmet prepirke iz- 
medju grčke i latinske crkve, pošto su Grci tvrdili, da Duh 
sv. ne izlazi od Oca i Sina zajedno, već samo od Oca. Za 
* pape Inocencija III. združili se opet s crkvom latinskom, ali 
doskora pali opet u prijašnju bludnju. God. 1274. za Grgura 
X. opet je došlo do izmirenja, Grci se svečano odrekli bludnje 
i priznali nauku katoličke crkve, da Duh sv. izlazi od Oca i 
Sina zajedno. Ali ni taj puta izmirenje nije bilo trajno. Na sa- 
boru u Florenci napokoh god 1439. obećaše Grci ponovno papi 
Eugenu IV. da oni katoličku ispovijest vjere o izhodu Duhu 
sv. od Oca i Sina i srcem i ustima prihvaćaju, ali ni sada 
nijesu mislili iskreno, i nesretni raskol se nastavio. Od onoga 
vremena se nije pokušalo izmirenje izmegju obje crkve. Taki 
pokušaj malo bi koristio, jer razlog, što se grčka crkva sa 
rimskom ne će združiti samo je oholost, tjesnogrudnost i razni 
zemaljski interesi. 

Da Duh sv. od Oca i Sina ujedno izlazi, u ostalom je 
nauk, koji se nalazi jasnim riječima izrečen u pismu i predaji. 
Krist kaže: »Kad onaj Duh istine dogje, on će vas svu istinu 
naučiti; .. . on će me proslaviti; jer on će od mojega uzetii 
vama objaviti. Sve, što Otac ima, moje je; za to sam rekao: 
On (Duh sv.) će od mojega uzeti i vama objaviti«. (Iv. I6, 13 
do 15). Krist prema tomu ovdje kaže, da Duh sy. od njegovog, 
od vlastničtva Sina uzima, ili drugim riječima, da on svoje bo- 
žansko bivstvo od Sina prima i po tom od njega izlazi, jer 
bivstvo od Sina primiti i iz njega izlaziti, posve su jednaka 
dva pojma. Spasitelj navagja onda razlog, za što Duh sv. i od 
njega izlazi, od Sina, kad dodaje: »Sve što Otac ima, moje je«, 
čim želi izraziti: »Cijelo vlasništvo Oca, dakle božansko biće 
i znanje, i sila izdahnuća Duha sv. i moje je vlasništvo, izlazi 
po tom Duh sv. od mene, Sina, baš kao i od Oca. Tako tu- 

mače to mjesto sv. oci i općeniti sabor u Florenci, koji ga 
izrično upotrebljava, kao dokaz za izhod Duha sv. od Oca 
i Sina. 

Krist kaže na dalje češće, da će on poslati Duha sv. 
Tako n. pr.: »Kad pak dogje tješitelj, kojega ću vam ja po- 
slati od Oca, Duh istine, . . . on će za mene svjedočiti« (Iv. 
15, 26), Premda se pod izrazom: »poslanje koje osobe« iznaj- 
prije razumijeva njezino vanjsko djelovanje u stvorovima, to 
ipak taj izraz pretpostavlja, izlazak osobe od one, od koje 
bude poslana. Jer su naime sve tri osobe posve jednake na 
moći, mudrosti i dobroti, i u opće u svim savršenostima, to se 
poslanje kod njih dogagja, ne savjetom ili zapovijegju, kao kod 
ljudi, već tako da one osobe, koje šalju, poslanoj osobi dijele 
svoje biće, ili drugim riječima, da poslana osoba izlazi od one, 
koja ju šalje. Tako je samo mogao Sin biti poslan na svijet 
od Oca, jer On samo od Oca izlazi, a tako mora Duh sv., ko- 
jega je Krist poslao u svijet, takogjer od Sina izlaziti, 

Duh sv. se napokon u pismu često naziva Duh Sina. 
»Ako tko«, piše apostol, »nema Duha Kristova, taj nije njegov« 
(Rimlj. 8, 9). I opet: »Bog posla Duh svoga Sina u vaša srca, 
koji tu viče: Abba, Oče!« (Gal. 4, 6). Drugi se razlog, ne može 
ni pomisliti, što se Duh sv. naziva Duhom Krista ili Sina, nego 
jer imade svoj početak od. Sina, ili jer od njega izlazi. Sv. Au- 
gustin pita: »Za što da ne vjerujemo, da Duh sv. od Sina iz- 
lazi, kad je On takogjer Duh Sina ?« 

Za katoličku nauku vjere, da Duh sv. izlazi od Oca i 
Sina, svjedoči takogjer neprestana predaja. Mimoići ćemo ovdje 
oce latinske crkve, kao Tertulijana, Hilarija, Ambrozija, Au- 
gustina i mnoge druge, te ću navesti samo trojicu grčke crkve. 
Sv. Epifanij kaže: »Duh sv. Ocu i Sinu nije tugji, već od istoga 
bića, od istoga božanstva, od Oca i Sina«. Sv. Grgur od Nisse 
kaže: »Kao što je Sin s Ocem združen, i bez obzira na to, 
što od njega svoje bivstvovanje ima, ipak niji pozniji, tako je 
i Duh sv. najuže sa Sinom združen«. Očito opstoji združenje 
Sina sa Ocem u tom, da od Oca bivstvovanje ima, isto se 
mora reći i o združenju Duha sv, sa Sinom. Slijedi da crkveni 
otac izriče ovdje istinu, da Duh sv. bivstvovanje od Sina prima, 
ili iz njega izlazi. Kod sv. Cirila Alex, nalazi se množina mjesta, 
koja svjedoče izlaz Duha sv. takogjer od Sina, Tako on kaže: 

»Duh sv. je bitno od obojice, naime od Oca po Sinu«. I još 
točnije: »Jer je Duh sv. u nama, to nas čini Bogu slične, on 
pak od Oca i Sina izlazi, jasno slijedi, da je on božanske na- 
tavi«, — Istina je dakle, koja se temelji na pismu i predaji, 
da Duh sv. od Oca i Sina zajedno izlazi. 

Ali još valja opaziti, da Duh sv. od Oca i Sina izlazi kao 
iz jednoga početka. Otac i Sin su do duše dvije za sebe 
postojeće, megjusobno različite osobe, ali imadu megjusobno 
jedno bivstvo, jedno božanstvo. Jer pak Duh sv. ne izlazi od 
Oca i Sina, u koliko su dvije različite osobe, nego u koliko 
je svaki od njih Bog i jer obje, kako je opaženo, imadu samo 
jedno bivstvo, jedno božanstvo, to mora Duh sv. od obiju, kao 
iz jednoga izvora izlaziti. Da ta istina bude jasnija, sv. se Au- 
gustin služi prispodobom iz stvaranja svijeta po trim božanskim 
osobama i kaže: »Kao što je Otac i Sin samo jedan Bog, a 


obzirom na stvorenje su samo jedan Stvoritelj ijedan Gospodin, “ 


tako su oni obzirom na Duha sv. samo jedan izvor kao što 
su jedan Stvoritelj i jedan Gospodin. Dvije su dakle osobe, 
koje izdišu Duha sv., kao što su tri osobe, koje su svijet stvo- 
rile, ali one dvije su obzirom na Duha sv. samo jedan izvor, 
kao što su tri osobe, obzirom na stvorenje samo jedan uzrok 
i jedan Stvoritelj. Da Duh sv. od Oca i Sina, kao od jednoga iz- 
vora izlazi, bijaše i na drugom obćenitom crkvenom saboru u 
Lionu g. 1274. i već na spomenutom saboru u Florenci, uz odo- 
bravanje grka proglašeno kao članak vjere. 

Eto tako sam vam odgovorio pitanje: Što je Duh sv.? 
Mi vjerujemo naime i ispovijedamo s katoličkom crkvom: Duh 
sveti je treća osoba u božanstvu, ne samo sila ili djelovanje 
božje, već prava osoba; mi vjerujemo i ispovijedamo Duh sv. 
nije stvor, nije manji od Oca i Sina, već, što se božanstva 
tiče, Ocu i Sinu posve jednak, pravi Bog kao i oni; mi vje- 
rujemo i ispovijedamo: Duh sv. ne izlazi samo od Oca, već 
od Oca i Sina zajedno i to kao od jednoga izvora. Te vjere 
naše sv. crkve čvrsto ćemo se držati srcem i ustima, tu vjeru 
ćemo ispovijedati činom po svetom životu. 


IL 


Imenaislike sv. Duha tako su važne, da ih moramo. 


bar protumačiti. 

I. Duh sv. se razno naziva: Zove se Duh, sv. Duh, 
treća osoba u božanstvu, tješitelj, učitelj, zago- 
vornik, svijetlo i vatra, dar božji. 

a) Ime Duh pripada po pravu svakoj od tri božanske 
osobe; svaka od njih je posve duhovne naravi. Bog u opće 
je Duh; zato veli Krist: »Bog je Duh i koji mu se klanjaju, 
treba, da mu se klanjaju u duhu i istini« (Iv. 4, 24). Ipak ime 
Duh osobito pripada trećoj osobi u božanstvu i to radi nje- 
zina početka i radi njezinog djelovanja u vanjštini. Duh sv. 
kako smo čuli izlazi od Oca i Sina. Kao što se prva osoba 
zove Otac, jer je ona izvor obiju drugih osoba, osobito jer. 
je Sina rodio od vijeka i kao što se druga osoba naziva Sin, 
jer je rogjen, tako se i treća osoba naziva Duh, jer izlazi od 
Oca i Sina, pošto druge riječi nemamo, da izrazimo izlaz treće 
osobe od Oca i Sina, nego riječ Duh. — Duh zove se treća! 
osoba radi toga, jer nam duhovni život ili milost posvećujuću 
dijeli, te nas u istinu čini duhovnima i sposobnima, da shvatimo 
nadnaravno i duhovno, s toga veli Krist: »Što je rogjeno od 
puti, put je, a što je rogjeno od Duha, Duh je« (Iv. 3, 6). 

b) Duh sveti naziva se treća osoba, opet radi spome- 
nutih uzroka, naime radi svoga izvora i radi vlastitosti svoga 
vanjskoga djelovanja. Svetost sastoji u ljubavi dobra. Jer treća 
osoba u božanstvu ima svoj izvor u ljubavi Oca i Sina, a po 
tom jest ona bitna ljubav Oca i Sina, to ju pravom nazivamo, 
premda su takogjer obje druge osobe svete, ipak napose 
svetom, d&, samom svetošću. Zove se na dalje i radi toga 
Duh sveti, jer je njemu vlastito pravo djelovanje posvećenje 
ljudi. On nas naime po milosti djelujućoj pripravlja na posve- 
ćenje, te nas u istinu po sv. sakramentu opravdava i posve- 
ćuje. Zato veli apostol: »Vi ste oprani, vi ste posvećeni, vi 
ste opravdani u ime našega Gospodina Isusa Krista i u Duhu 
našega Boga« (I Kor. 6, II). 

€) Duh sv. naziva se treća osoba u božanstvu i to 
ne radi toga kao da je manji od Oca i Sina, jer »u Trojstvu«, 
veli se u vjeroispovijesti Atanasijevoj, »ništa nije prije ni poslije, 
ništa nije veće ni manje, već su sve tri osobe jednako vječne 
i jednako savršene«, već radi toga, jer ga Krist po broju i 
redu stavlja kao treću osobu, veleći: Krstite ih u ime Oca 
i Sina i Duha sv. Ujedno se riječima: »treća osoba« označuje, 
da Duh sv. svoj izvor ima od Ocai Sina, te od obojice izlazi. 

d) Duh sv. naziva se i tješitelj. Tako ga naziva sam 
Krist. »Tješitelj pak, Duh sv.... sve će vas naučiti« (Iv. T4, 26). 
To ime ima radi svoga blagoslovnog djelovanja u srcima ljudi, 
jer ih prosvijetljuje, opravdava, čini djecom božjom, baštinicima 
neba. Jer što može za nas utješnije biti, nego da mi Boga i 
što je božje spoznamo, te si možemo reći: Ja posjedujem 
milost posvećujuću, ja sam dijete božje i nadam :se, da ću 
jednoć biti baštinik neba? U istinu to je utjeha, koje nam ne 
može dati svijet sa svim svojim radostima i užitcima; utjeha, 
koja nas i u časove žalosti podiže i razveseljuje, tako da mo- 
žemo s apostolom reći: »Pun sam utjehe, prepun radosti uz 
svu moju nevolju« (2 Kor. 7, 4). 

e) Učitelj se naziva Duh sy., jer je On ljude u starom i 
novom zavjetu u istinama spasenja poučavao. U starom zavjetu 
bio je On osobito učitelj proroka, prosvijetljivao ih i davao im 
što će govoriti. Zato veli apostol: »Još nikad nije koje pro- 
ročanstvo učinjeno ljudskom voljom, već su govorili sv. ljudi 
božji, tjerani Duhom sv.« (2 Petr. I, 21). U novom zavjetu bi- 
jaše Učitelj apostola i njihovih nasljednika, i bit će to do konca 
svijeta, kako Krist kaže: »Molit ću Oca i On će vam dati 
drugoga tješitelja, da on u vijeke kod vas ostane«, »On će vas 
učiti svaku istinu« (Iv. I4, 16, i 16, 13). 

f) Sv. Duh naziva se takogjer zagovornik; jer On 
nas prosvijetljuje i potiče da si sve, što na naše spasenje služi, 
od Boga molimo. Apostol piše: »Duh pomaže našoj slaboći; 
jer što mi moramo moliti, kako se pristoji, mi ne znamo, već 
Duh moli za nas neizrecivim uzdasima« (Rimlj. 8, 26). 

9) Duh sv. se češće naziva svijetlo i vatra, jer on 
naš razum grijehom vrlo potamnjen prosvijetljuje za spoznanje 
Boga i njegove sv. volje, te naše hladno srce upaljuje za 
krepost i pravdu poput sunca, koje krug zemaljski prosvijetljuje, 
topi, oživljuje ga i oplogjuje. Gdje je Duh sv. tu je vjera i 
spoznanje Boga u razumu, tu je veselje za Boga i ljubav za 
krepost u srcu. 

h) Duh sv. se napokon naziva dar božji, jer je poslan, 
da nam udijeli dar milosti posvećujuće i sve darove neba. 
Prorok Izaija izbraja osobito sedam darova Duha sv. naime 
dar: mudrosti, razuma, savjeta, jakosti, znanja, pobožnosti i 
straha božjega (Is. 1I, 2—3). O tim sedam darova govorit ćemo 
poslije. 

Eto to su najizvrsnija imena Duha sv. koja nam njegovo 
bivstvo i njegovu božansku čast i vlastitost njegove osobe 
kao i njegov odnošaj prema nama i milosno njegovo djelo- 
vanje pobliže označuju, 

2. Sada nešto o slikama Duha sv. Duh sv. nema ništa 
tjelesnoga, što bi upadalo u tjelesna sjetila; On je čisti Duh, 
ipak se često predstavlja u prilici goluba i gorućih jezika, 
te se tako i slika. Bližnji razlog toga prikazivanja jest, kako 
je poznato, što se Duh sv. u toj prilici objavio. Kod krsta 
Isusova javio se u spodobi goluba; na Duhove sašao nad 
apostole u spodobi gorućih jezika. Oboje prikazivanje Duha 
sv. od velikog je znamenovanja, razmotrimo to nešto pobliže. 

a) Golub je vrlo čista životinjica ; ne trpi nikake nečisti, 
te ondje ne će ni sjesti, gdje je što nečista. Slika je on či- 

/Zstoće i označuje, da Duh sv. ljubi čistoću, te osobito u čistim 
dušama sebi stan uzima. Slika zato imademo u goluba, što ga 
Noe pustio iz arke, da dozna, je li zemlja suha i za stano- 
vanje sposobna. Jer nije ništa našao nego vodu, mulj i strvinu, 
te njegove noge nigdje otpočiniti nijesu mogle, a da se ne 
umažu, opet se vratio u arku. Isto tako ni Duh sv. ne silazi 
u zlobnu dušu i ne stanuje u tijelu koje služi grijehu i opačini 
(Mudr. I, 4). Golub je na dalje slika blagosti, jer se kaže, 
da je bez žući Ako ga i protjeraju iz stana, ne će se srditi, 
povrati se natrag i zaboravi na sve podnešene uvrede. Rad; 
toga nas uči Duh sv., da mi budemo krotki kao golubovi, te 
svaku nanešenu uvredu oprostimo, ako hoćemo, da On stanuje 
u našim srcima. Golub je takogjer slika pokore; jer se utiče 
u skrovita mjesta, a glas njegov je samo gukanje i uzdisanje. 
To nam predstavlja skrušenu dušu, koja ostavlja buku svjetsku 
i polazi u samoću, da oplače svoje grijehe. Duh sv. prouzro- 
kuje suze i uzdisaje pokorničke, jer je li se u kojoj duši na- 
stanio, on dade, da ona upozna grdobu grijeha, te ju tako 
gane, da od skrušene boli plače i uzdiše. Golub nadalje vrši 
katkad službu glasnika, objese mu o vrat list i on ga 
donese u odregjeno mjesto. Zato se njim poslužio i Noe i 
donesao mu grančicu uljike kao znak mira. Tako naviješta 
Duh sv. u spodobi goluba, da on sve nebeske darove, a oso- 
bito onaj mir, kojega svijet dati ne može, na zemlju donosi. 

b) Na blagdan Duhova, kako ćemo poslije opširnije čuti 

sašao je Duh sv. nad apostole u spodobi gorućih jezika. 
Vatra je najrječitija slika božanstva. Bog se često u vatri 
objavio. Tako je Mojsije vidio veličanstvo božje u gorućem 
grmu; Danijel je vidio prijestol božji opkoljen plamenom, mnogi 
narodi su s toga izkazivali vatri božansko štovanje kao Kal- 
dejci, Perzijanci. Rimljani su imali posebne djevice, koje su 
morale čuvati sv. vatru, nazivali ih Vestalinke. Pred našim 
svetohraništem, u kojem pod prilikom kruha stanuje skroviti 
Bog, gori vječno svijetlo. Razmatramo li djelovanje vatre, 
vidimo, da se ona u mnogom slaže sa čudesima, što ih Duh 
sveti proizvagja u srcima vjernika. U vatri se tali najtvrgja 
kovina, tako i Duh sv. umekšava i najokorjelija srca i čini ih 
sposobnima da prihvate istinu i krepost. Vatra goni tamu i 
daje svijetlo; tako Duh sv. prosvijetljuje ljude, da spoznaju 
što je pravo, dobro i Bogu dopadno. Vatra topi i donosi nov 
život u smrznutu narav, tako topi i Duh sv. srca ljudi i čini, 
da puni gorljivosti i ustrajnosti rade oko svoga poboljšanja, 
usavršenja i posvećenja. Vatra napokon plamsa uvijek prema 
gore, tako Duh sv. ulijeva vjernicima nebesko mišljenje i čini, 
da preziru tašta dobra i radosti zemlje i imadu ozbiljnu težnju 
za duhovnim i vječnim dobrima. 

U spodobi gorućih jezika javio se Duh sv. da označi 
dar jezika, koji su po njemu dobili apostoli i mnogi drugi 
propovjednici i sveci. U opće sjećaju nas jezici na dužnost, 
da mi kao kršćani ne vodimo drugih razgovora, već samo 
dobre i bogobojazne. 

Eto dakle to su imena i slike Duha sv. Najizvrsnija su 
mu imena: Duh, Duh sv., treća osoba u božanstvu, 
utješitelj, učitelj, zagovornik, svijetlo, vatra, dar 
božji; slike, kojima se prikazuje, jesu golub i gorući 
jezici. Imena njegova kao i slike, u kojima se javio, upućuju 
nas na njegovu božansku čast i na milosti, koje nam dijeli. 
Duh sv. je pravi Bog, jednak Ocu i Sinu, štujmo ga dakle 
kao našega Gospodina i Boga i klanjajmo mu se u najdubljem 
počitanju! On je naš tješitelj, u svim dakle nevoljama 
ovoga života Njemu se utičimo, te ga srdačno molimo, da 
nam uvijek udijeli svoje sv. utjehe! On je naš učitelj i naše 
svijetlo, slušajmo s toga rado njegove nagovore, izbjegavajmo 
djela tame i živimo u svijetlu vjere! On je naš zagovornik, 

i daje nam milost, da možemo moliti u duhu i istini, poslužimo 
se tom milosti i nastojmo dobrom, gorljivom molitvom nebeska 
dobra postići! On je vatra, koja umekšava najtvrgja srca. 
darujmo mu dakle naše srce, da ga upali i očisti vatrom svoje 
sv. ljubavi i ničesa se više ne čuvajmo, nego zlobne okorje- 
losti, jer to bi bio grijeh proti Duhu sv., koji se ne oprašta 
na ovom ni na onom svijetu. Duh sv. je dar božji, jer On je 
poslan, da nam udijeli milost posvećujuću, taj najdragocjeniji 
dar neba, kao i sve ostale darove božje; cijenimo nad sve te 
milosti i poslužimo se njima stalnom vjernosti na naše spa- 
senje! Duh sv, se očitovao u slikama goluba i gorućih 
jezika; činimo dakle što nas uče te slike: ljubimo čistoću, 
krotkost i pokoru, čuvajmo svoj jezik od svih zlih govora i 
uvijek nastojmo oko sv. života, da Duh sv. sa svojom milosti 
uvijek u nama stanuje! Svršimo današnju pouku sa molitvom 
crkvenom: Dogji Duše sveti, napuni srca tvojih vjernika i 
upali u njima vatru tvoje ljubavi, koji si narode svih jezika u 
jedinstvo vjere sabrao. O Gospodine, svemogući Bože! po- 
mozi milostivo, da Duh sv. kod nas bude i stanuje, koji nas 
prosvijetljuje i svakoj istini uči, nas takogjer štiti i jači u svem 
našem djelovanju, po Isusu Kristu, Gospodinu našem. 


Amen. 


XII. Propovijed. 
Šesta nedjelja po Bogojavljenju. 
Osmi članak vjere. 


»Vjerujem u Duha svetoga.“ 
O poslanju Duha svetoga. 


»Kraljevstvo je nebesko kao i zrno 
gorušično« (Mat. 13, 31). 


(Obje priče u današnjem evangjelju o zrnu gorušičnom i 
kvascu protežu se na crkvu, što ju Isus Krist na zemlji osnovao. 
Priča o zrnu gorušičnom označuje nam raširenje kršćanske 

crkve; priča o kvascu pak veliku promjenu, što ju izvela crkva 
kršćanska megju ljudima. Zrno gorušično je vrlo neugledno i 
maleno, mislio bi čovjek, iz njega ne može ništa biti. Ali kad 
se u zemlju položi, razvije ono izvanrednu silu, izagje, raste 
i bude, osobito na istoku, gotovo tako veliko kao drvo, tako, 
da ptice nebeske na njegovim granama počivaju. Tako je bilo 
i s kršćanskom crkvom. Ona je takogjer bila u početku ma- 
lena, i činilo se, da iz nje ne može ništa biti. Na Duhove je 
bila cijela crkva Kristova u jednoj dvorani u Jeruzalemu sa- 
kupljena i nije brojila više 120 duša. A eto! ta mala crkva rasla 
i rasla, raširila se već poslije nekoliko stoljeća po cijelom svijetu, 
te se milijuni židova i pogana smatrali sretnima njoj pripadati. 

Uzmemo li malo kvasca, pak ga umiješamo u brašno, počne 
cijela količina vrijeti, kvasac prodire u brašno, oduzme mu nje- 
govu netečnost, i pretvara ga u dobar, tečan kruh. Slično je 
djelovala kršćanska crkva u ćudorednom pogledu. Ljudi, ži- 
dovi, pogani posve su zemaljski bili, odani gadnim strastima i 
sprovodili raspušteni, opaki život. Ali čim su prihvatili kršćansku 
vjeru, posve se kao preobrazili, prezirali zemaljsko, a težili za 
nebeskim, oni su, da govorim s apostolom, očistili iz staroga 
kvasca zlobe i lukavosti i posvetili Gospodinu u novom tijestu 
čistoće i istine sve dane svoga života (1 Kor. 5, 78) svojim 
krepostima davali su tako uzvišen primjer, da su pravom za- 
služili ime »svetaca«. 

Da malo gorušičino zrno uzraste u drvo i da malo kvasca 
veliku količinu brašna prodre i pretvori u tečni kruh, nešto je 
posve naravski, a je li ito naravski, da se kršćanska crkva 
tako brzo raširila cijelim svijetom, te srca ljudi posve preo- 
bratila i oplemenila? Ne, to je očito čudo, to je djelo Duha 
svetoga, kojega je Krist svojoj crkvi obećao i poslao. Duh sv. 
je bio, koji je bio apostolima i njihovim nasljednicima na po- 
moći, da su kršćansku vjeru tako čudesnim uspjehom mogli 
naviještati, koja je na židove i pogane djelovala, da su se 
obratili te živjeli prema propisima evangjelja. Ta čudesna dje- 
lovanja milosti Duha sv. danas ćemo i slijedećih nedjelja raz- 
matrati. Posljednji sam puta govorio o katoličkoj istini vjere, 
da je Duh sv. treća osoba u božanstvu, prava od Oca i Sina 
različita osoba i da od obojice Oca i Sina kao iz jednoga izvora 


izlazi. Ujedno sam naveo imena i slike sv. Duha i u kratko ih 


es 

protumačio. Danas ćemo govoriti po redu našega katekizma 
o poslanju Duha sv. i odgovoriti na dva pitanja: 

1 KadjeDuh sv. poslancrkvi? 

2. ZaštojeDuh sv. poslancrkvi? 


I. 


Mi znademo, da je Duh sv. crkvi poslan na Duhove. Ali 
tu valja spomenuti, da Duh sv. ne djeluje tek od dana svoga 
poslanja na spasenje ljudi, već od početka svijeta. S djelom 
posvećenja po Duhu sv. slično je, kao i sa djelom spasenja 
po Isusu Kristu, čovjekom postalom Sinu božjem. Zasluge 
Isusa Krista ne djeluje samo unapred, već i natrag, te svi 
ljudi, kako oni, koji su prije njega, tako i oni koji su poslije 
njega živjeli i živu, moraju mu zahvaliti svoje spasenje, On je * 
Spasitelj cijeloga roda ljudskoga, od Adama do zadnjega čo- 
vjeka, koji će na zemlji biti, Isto tako je dijelio Duh sv. svoje 
milosti u starom i novom zavjetu, On je Posvetitelj svih ljudi. 
On je već naše praroditelje Adama i Evu i sve pravednike 
staroga zavjeta vodio putem spasenja; On je prosvijetljivao 
proroke i davao im, što imadu govoriti, On je takogjer ži- 
dovskom crkvom upravljao i odregjivao njihovu službu božju, 
Njihove žrtve i ceremonije, da uzdrži židove u združenju 
s Bogom. Nadalje znademo, da je Isus Krist svojim apostolima 
već prije Duhova podijelio Duha sv. pošto je u njih dahnuo i 
rekao! »Primite Duha sv.« (Iv. 20, 22). Krivo bi dakle bilo 
vjerovati, da je Duh sv. svoje djelovanje na spasenje ljudi 
počeo tek na Duhove, on je već odmah u početku svoju spa- 
sonosnu djelatnost razvio. 

Ipak vidljivo i u većoj punoći se Duh sv. izlio nad ljude 
tek na Duhove. Taj čudesni dogagjaj je već prorok Joel unapred 
prorekao: »Dogodit će se u zadnje dane (veli Gospodin), te 
ću od moga duha nad svako tijelo izliti: i vaši sinovi i vaše 
kćeri će proricati, vaši mladići će vigjenja gledati i vašim 
starcima će se snovi očitovati. Da i nad moje sluge i nad 
moje sluškinje ću u one dane izliti od mojega duha i oni će 
Proricati« (Djel. ap. 2, 17—18). I božanski Spasitelj je češće 
Svojim učenicima dao utješno obećanje, da će im poslije svoga 
odlazka k Ocu poslati Duha sv, »Dobro je«, reče on, »da ja 

idem, jer ako ne odem, ne će doći tješitelj k vama; ako pak 
odem, poslat ću ga vama« (Tv. 16, 7). I opet: »Vi ćete primiti 
silu Duha sv., koji će nad vas doći i bit ćete mi svjedoci u 
Jeruzalemu i u cijeloj Judeji i Samariji i do granica zemlje« 
(Djel. ap. 1, 8). To se obećanje ispunilo deset dana poslije 
uzašašća Isusova na nebo, na duhovski blagdan. To ćemo 
sada u kratko razmotriti. 

I. Sv. Luka pripovijeda u djelima apostolskim: »Kad je 
nadošao dan Duhova, svi su bili zajedno na istomu mjestu«, 
I židovi su već imali svoj duhovski blagdan i to je bio jedan 
deset dana poslije uskrsa, odatle ime pentekostes — pedeseti 
dan po uskrsu. Židovski duhovski blagdan bijaše iznajprije 
ustanovljen na zahvalnost za obavljenu žetvu i onda na spomen 
danoga zakona na gori Sinaju. U tom dvostrukom obziru bi- 
jaše židovski duhovski blagdan, predslika kršćanskih duhova. 
Kršćanski duhovski blagdan pravi je blagdan žetve, pošto je 
toga dana kršćanska crkva u svijet uvedena i umnožana sa 
3000 vjernika. Isto tako je on blagdan zakona, jer je na taj 
blagdan novi zakon, kršćanska religija po apostolima Duhom 
sv. napunjenim javno navještena. 

»Svi«, kaže angjelista, »bijahu zajedno na istom mjestu«. 
Po predaji je to mjesto bila kuća na brdu Sionu, u kojoj je 
božanski Spasitelj zadnju večeru držao. Tu bijahu apostoli 
s Marijom, djevičanskom Bogorodicom i sa više drugih vjer- 
nika, po prilici 120 duša, sakupljeni, jer im Gospodin naložio, 
da ondje ostanu, dok nad njih Duh sv. sagje. Tu samoću su 
upotrijebili za pobožno razmatranje, za molitvu i pobožne 
razgovore, da se priprave na dolazak Duha svetoga, 

Tako je nadošao deseti dan poslije uzašašća Isusa Krista 
na nebo. Bijaše jutrom devet sati: »Kad nenadano nasta s neba 
huka kao od šumećega silnoga vjetra i napuni cijelu kuću, 
gdje sjegjahu«. Ta huka nije bila naravska, jer je nastala na 
jedan put bez polaganog početka; takogjer došla je s neba, 
t. j. odozgo, odakle ne običaje dolaziti bura. U toj nenadanoj 
huki vidimo označen način, kako djeluje Duh sv.: ljude posve 
zalutale i upale u zemaljsko jednim udarcem često obraća u 
prosvijetljene i duhovne, kako to znađemo o Pavlu, o Magda- 
leni i mnogim drugima. Na to kaže sv. Grgur: »O kaki je 

umjetnik Duh sv., on za sve, što hoće da pouči, ne treba vre- 
mena, čim on takne dub, on uči; taknuti i učiti jedno je te isto, 
jer čim On srce ljudsko prosvijetli, promjeni njegove želje, 
s mjesta odstranjuje ono što je bilo, i daje što nije bilo«. Huka 
je napunila cijelu kuću, u kojoj su apostoli s ostalim 
vjernicima sakupljeni bili, te se odavle širila nad grad Jeru- 
zalem, čega radi se sakupila velika množina naroda, da dozna 
za taj čudesni dogagjaj. Tim je označeno milosno djelovanje 
Duha sv. u crkvi, iz koje onda njegovo blago milosti teče na 
sve narode zemlje. Crkva je, koja po svojim vjerovjesnicima 
naviješta evangjelje u cijelom svijetu, i sve, koji ju slušaju, u 
svoje krilo uzima, opravdava ih i posvećuje. 

Huka ta naličila je »hukišumećega silnoga vjetra«. 
Vjetar je brz, u malo časaka prohuji velikim prostorima zemlje. 
Tako se širilo i kršćanstvo čudesnom brzinom preko zemlje. 
Već za vrijeme apostola nastale su svuda bezbrojne kršćanske 
općine, a poslije nekoliko stoljeća ušle su u crkvu kršćansku 
ne tisuće, već milijuni židova i pogana. Šumeći, jaki vjetar 
označuje nam takogje neodoljivu silu, kojom je kršćanska vjera 
kod svoga izlaza u svijet sve zapreke svladala. Židovi i po- 
gani se istoj protivili i sve upotrijebili, da prepriječe raširenje 
iste, da, da ju sa zemlje unište. Ali uzaludno bijaše njihovo na- 
prezanje. Poslije 300 godina borbe bili su svladani, njihovi hra- 
movi propali u prah, a križ je slavlje slavio. Isto tako je moćno 
i čudesno djelovala kršćanska religija na srca ljudi. Krotila 
divlje strasti, uništavala grijeh i opačinu, usadila najljepše kre- 
posti i preobrazila lice zemlje. 

Dalje se kaže: »I pokazaše im se razdijeljeni jezici kao 
oganj i sjede na svakoga od njih.« Ti razdijeljeni jezici, koji 
su naličili vatrenom plamenu, nijesu bili sam Duh sveti, već 
samo vidljiva forma, kojom je Duh sveti svoje poslanje oči- 
tovao. U spodobi vatre ukazao se Duh sveti, da pokaže, da 
je on sam i cijelo njegovo biće ljubav, da on na dalje ljudska 
srca s vatrom božanske ljubavi upaljuje, da napokon kršćanski 
zakon, koji je obvezatnim učinio, počiva na ljubavi Boga i 
bližnjega, po riječi Kristovoj: »Ljubi Gospodina Boga svoga 
svim srcem svojim, svom dušom svojom i svom misli svojom. 
Ovo je prva i najveća zapovijed. A druga je ovoj jednaka: 
Ljubi bližnjega kao samoga sebe. O ove dvije zapovijedi visi 

sav zakon i proroci« (Mat. 22, 37—40). Ujedno je Duh sv. va- 
trom označio djelovanja, što ih izvodi u srcima ljudi. Vatra 
prosvijetljuje, gdje gori, nestaje tame i bude jasno. Tako 
prosvijetljuje Duh sv. vjesnike i slušatelje riječi božje, prve, da 
si steku temeljito znanje vjersko, te se njim okoristiti mogu; 
a drugi, da predane nauke pravo prihvate i shvate. Vatra topi 
od zime smrznute članke i donosi u nje život i gibkost. Tako 
Duh sv. topi naša hladna srca, ulijeva nam svijetlo i ljubav 
k dobru i potiče nas, da gorljivo radimo oko spasenja našega. 
Vatra tali; umekšava najtvrgje kovine i stavlja u tekuće stanje. 
Jednakom, neodoljivom silom djeluje Duh sv.; nikaki grješni 
odnošaj nije tako usko svezan, kojega On ne rastavi, nikoji 
običaj, nikoja strast nije tako jaka, da je ne uništi, nikoja okor- 
jelost tako velika, da ju ne bi svladao. Vatra napokon plamsa 
prema gore. Tako pretvara Duh sv. zemaljske ljude u ne- 
beske i čini, da s Pavlom govore: »Sve držim za štetu radi 
sve nadvisujućega spoznanja Isusa Krista, mojega Gospodina, 
radi kojega sam se svega odrekao i sve za blato držim, da 
Krista stečem« (Filiplj. 3, 8). 

U spodobi jezika ukazao se Duh sveti. Spodoba jezika 
znači, kako ćemo odmah čuti, dar jezika, što ga Duh sveti 
udijelio apostolima i mnogim vjerovjesnicima. Jezik je takogjer 
sjetilo okusa i razlikuje slatko od gorkoga, tečno od ne- 
tečnoga. Na isti način djeluje Duh sveti, da mi božansko od 
ljudskoga, vječno od vremenitoga, istinito od lažnoga razliku- 
jemo. Jezici su bili radijeljeni. Ti razdijeljeni jezici označuju 
različitost darova, koji vjernicima dotiču po Duhu sv. po rije- 
čima apostola: »Jednomu se daje po Duhu riječ mudrosti, dru- 
gomu riječ znanja po istomu duhu, drugomu vjera u istomu 
duhu, drugomu dar iscjeljivanja po istomu duhu, drugomu ču- 
desa činiti, drugomu proročtvo, drugomu razlikovati duhove, 
drugomu različni jezici, drugomu tumačiti jezike. A. sve to čini 
jedan te isti duh, koji svakomu daje, kako hoće«. (I kor. 12, 8 
do 1). Spuštanje gorećih jezika napokon znači ostajanje 
Duha sv. kod apostola i kršćanske crkve, kako sam Krist kaže: 
»Molit ću Oca i dat će vam drugoga tješitelja, da ostane kod 
vas u vijeke« (Iv. I4, 16). 

Nadalje pripovijedaju Djela apostolska: »I svi se napunili 
Duha sv.« Te riječi nam kažu, da apostoli i ostali sakupljeni 

vjernici nijesu bili samo dionici Duha svetoga kao prije, kad 
su kršćeni, već da su Duha sv. primili u punoći, u obilnoj mjeri. 
»Toga dana«, veli sv. Augustin, »Duh sv. bijaše kod vjernika 
ne više milošću posjeta i upliva, već prisutnošću svoga samoga 
veličanstva, i u posude nije tekao više miris balzama, već 
bistvo samoga Duha sv.« Jedan duhovni učitelj (Rihard od sv. 
Viktora) razlikuje kod poslanja Duha sv, tri stupnja: ulij e- 
vanje, izlijevanjeiprelijevanje. Ulijevanje je, kad 
Duh sv, kojoj duši svoju milost dijeli, a da je ne napuni, kako 
je to obično kod duša, koje se obrate i koje su još nesavr- 
šene; izlijev se dogagja, kad Duh sv. duši svoju milost do 
napunjenja udijeli, kako je to kod savršenijih duša, koje se 
mnogo trape i srdačno Boga ljube; prelijevanje jest, kad Duh 
sv. duši svoju milost u takovoj mjeri daje, da je prepuna, tako 
da od preobilja i druge dobivaju, kako je to bilo na Duhove 
kod apostola, koji su odmah od preobilja Duha sv., što su ga 
primili, i drugima dijelili. 

Opet čitamo: »I oni počeše raznim jezicima govoriti, kao 
što im Duh sv. davaše govoriti.« Duh sv, dakle dao apostolima 
dar govora, t.j. sposobnost, na jedan put govoriti razne jezike, 
kojih nijesu nikad učili, tako da su se oni, kad su te jezike 
govorili, megjusobno razumjeli i drugi su ih razumjeli. Dok su 
ljudi Bogu vjerni bili, govorili su svi samo jednim jezikom, a: 
kad se od njega rastali te upali u bludnju i grijeh, izgubili su 
Jedinstvo jezika. To se dogodilo kod gradnje tornja babilon- 
skoga; za kaznu njihove preuzetnosti i otpada dade Bog, te 
su nastali razni jezici i prisili ih, jer se nijesu megjusobno ra- 
zumjeli, da su odustali od tašte svoje gradnje i rastali se megju- 
sobno. Duh sv. je doduše pustio razne jezike kao i druge po- 
sljedice grijeha n. pr. sklonost na zlo, bolest i smrt, ali je učinio, 
da su se ljudi, premda su govorili raznim jezicima, ipak 
megjusobno razumjeli Tim je označio, da su svi ljudi pozvani 
da budu jedno po vjeri i ljubavi, koja kao jedan jezik sve 
ljude megju sobom slaže i u jednu obitelj združuje. Zato kaže 
sv. Augustin: »Duh oholosti je razdijelio jezike; Duh sv. ih 
sjedinio.« Katolička crkva ima u istinu jedan jezik, koji se svuda 
razumije, to je latinski, kojim se ona od svoga početka služi 
kod čina službe božje i u svojim odlukama vjere. Osim toga go- 
Vora riječi ima ona govor znaka, koji je poznat u cijelom svi- 

jetu, a to je znak sv. križa. Pripovijeda neki putnik u sv. zemlju : 
Na putu u Betlehem sastale nas neke betlehemske gospogje, 
koje da nam pokažu, da su kršćene/i to katolikinje, načinile 
su znak sv. križa. Sjetio me taj pobožni način očitovati se za 
katolika, na riječ, što mi je rekao prije nego li sam otputovao 
iz Rima, glasoviti kardinal Messofante, taj čovjek obdaren od 
Boga darom jezika (govorio je lako više 60 jezika). U šali reče 
mi: »Koliko istočnih jezika ste naučili? Kako će vas razumjeti 
Azijati?« Ja sam mu odgovorio: >»Istočnih jezika nijesam na- 
učio, osim nekoliko židovskih riječi, ali se nadam, da ću moći 
proći s jezikom talijanskim. »No,« reče kardinal, »ja ću vas 
brzo upozoriti na jedan općeniti u cijelom svijetu poznati govor, 
mislim lingua crucis, govor križa. Išli vi kamo mu drago, gdje 
su katolici, poznat je znak sv. križa i tkogod će vas vidjeti 
činiti znak sv. križa, razumjet će vas, makar govorio još tako 
tugjim jezikom. Je li katolik i sam će se prekrižiti, i poznat 
ćete se, da ste braća u Kristu. Nije li katolik, opet ćete se 
razumjeti i svaki će znati koga ima pred sobom.« Tako je, 
katolička crkva po Duhu sv. posjeduje govor riječi i znaka, 
koji se razumije u cijelom svijetu. Protestanti su odstranili iz 
svoje službe božje jezik latinski i znak križa i tim jasno do- 
kazali, da njihovoj vjeri fali znak općenitosti. Apostoli i uče- 
nici su u ostalom dar jezika nužno trebali za svoje sv. zvanje, 
jer kad su morali navještati evangjelje svim narodima zemlje, 
morali su takogjer imati nužno poznavanje jezika. Ali ne mo- 
ramo uzeti, da su oni razne jezike naroda uvijek govorili i ra- 
zumjeli, dosta je bilo, da su im oni jezici, koje su baš trebali, 
svaki put bili dani. Taj dar jezika imali su i poslije apostol- 
skoga vremena, kako čitamo u crkvenoj povjesti, mnogi vjero- 
vjesnici. Sv. Irenej izvješćuje, da je sam mnoge čuo govoriti 
raznim jezicima, koje im udijelio Duh sv., da njima govore. Sv. 
Pahomij postigao je poslije trosatne molitve dar, da sa jednim 
rimskim bratom govori rimskim jezikom. Sv. Dominik srdačnom 
molitvom postigao za sebe i za svoje pratioce dar njemačkoga 
jezika, da uzmogne njemačkim strancima propovijedati evan- 
gjelje. Sv. Vinka Ferrerija su na njegovim putovanjima, premda 
je govorio samo svojim materinjim jezikom, razumjeli Grci, 
Njemci, Magjari i u opće svi narodi, kojima je propovijedao. 
Za sv. Franju Xav. se znade, da je jezike raznih naroda, kojih 

nije nikad učio, tako lako i lijepo govorio, kao da je u njima 
rogjen i uzgojen. Da mi za istinitost i božanstvenost naše sv. 
katoličke vjere nemamo drugoga dokaza, nego dar govora, 
kojega crkva od vajkada posjeduje, to bi nam već dosta mo- 
ralo biti, jer dar govora nas uvjerava, da je Duh sveti u sva 
vremena djelovao u katoličkoj crkvi. 

Sv. Luka izvješćuje dalje: »A u Jeruzalemu su stanovali ži- 
dovi, ljudi pobožni iz svakoga naroda, koji je pod nebom.« Pod 
ovim židovima valja one razumijevati, koji su za assirskoga i 
babilonskoga sužanjstva megju raznim narodima rastepeni ži- 
vjeli; u Jeruzalem su došli, da svetkuju blagdan duhovski. »A 
kad postade onaj glas« naime huka vjetra, a još više glasno, 
oduševljeno propovijedanje u raznim jezicima, »skupi se mnoštvo 
ljudi i smete se; jer svaki od njih slušaše, gdje oni govore 
njegovim jezikom. A divljahu se svi i čugjahu se govoreći: 
Nijesu li ono svi Galilejci, koji govore? Pa kako mi čujemo 
Svaki svoj jezik, u kojemu smo se rodili? Parćani i Megjani, 
i Elamljani i stanovnici iz Mezopotamije, Judeje, Kapadocije, 
Ponta i Azije, iz Frigije i Pamfilije, Misira i krajeva Libijskih 
kod Cirene, i došljaci Rimljani, i židovi požidovljenici, Krećani 
i Arapi, čujemo ih, gdje govore našim jezicima veličine božje. 
I.svi se čudili, divili i govorili jedan drugomu: Što to može 
biti?« Nije ništa upadna, da se sakupljena množina naroda ču- 
dila apostolima, koji su govorili tako razne, njima do sada 
posve tugje jezike, vidjela je to očito čudo. Ili kako bi bilo 
moguće na naravski način, da apostoli, koji su samo materinji 
jezik i taj samo nesavršeno naučili, na jednoć toliko tugjih 
jezika posve dobro govore? 

Ali kao što uvijek ima ljudi, koji ne vjeruju ni u očita 
čudesa, tako se i tu našli neki, koji su uztrajali u svojoj ne- 
vjeri. Rugali se apostolima i govorili: »Napili se slatkoga vina.« 
Oni dakle pripisuju božansko oduševljenje apostola i njihov 
nadnaravski dar govora vinu, kojega se napili. Na to se ali 
diže Petar i pobije ih, protumačivši im, da je tek treća ura 
dana, t. j. devet sati prije podne, nije dakle moguće, da su se 
Opili, jer židovi prije jutarnje molitve, koja je na glavne svet- 
kovine trajala od 9.—I2. ure, nijesu ništa smjeli piti ni jesti. 
Onda im pred oči stavio pravo stanje stvari i rekao, da se is- 
punilo proročanstvo proroka Joela, te je Duh sveti na njih sa- 

šao. Propovijed, što ju poslije toga ukora držao, a u kojoj je 
prvi put navještao ime Isusa Razapetoga, te ozbiljnim riječima 
sjećao na pokoru, na prisutne učinila taki utisak, da se odmah 
3000 obratilo na kršćansku vjeru i dalo se krstiti (Djel. ap. 2, 
1—41). 

Eto, to je povjest poslanja Duha sv., kako nam ju pripo- 
vijeda evangjelista Luka u djelima apostolskim. Mi slavimo 
svake godine sv. duhovski blagdan, i spominjemo se poslanja 
Duha sv. i milosti, s kojima je to poslanje bilo spojeno. Ujedno 
se radujemo i hvalimo Boga, što smo članovi katoličke crkve, 
koju je Duh sy. na prvi dan Duhova u svijet uveo i u kojoj 
si je kao djelitelj milosti svoj postojani stan izabrao. 

Zaštoje Duh sv. poslancrkvi? 


TI, 


Dub sv. je crkvi poslan, da ju nevidljivim načinom uči, 
posvećujeiravna do konca svijeta, 

I. Dok je božanski Spasitelj na zemlji živio, bio je On 
sam Učitelj svoje crkve. On je poučavao svoje učenike i sve, 
s kojima je došao u doticaj, u istinama spasenja, riješavao nji- 
hove dvojbe, ispravljao njihove bludnje i sve im saopćivao, 
što moraju vjerovati i činiti, da budu dobri i spase se. Ali on 
nije uvijek ostao na zemlji; pošto je djelo našega spasenja 
svršio, uzašao je na nebo, da zauzme prijestol svoje vječne 
slave. Što se sada imalo dogoditi sa crkvom? Zar da u svojoj 
učiteljskoj službi ostane bez svake božanske pomoći? Zar da 
ljudima na svim mjestima i u sva vremena evangjelje navješta, 
a da ne može računati na božansku pomoć? Ne, kad bi to 
bilo, ostala bi bila kršćanska nauka vjere uvijek nerazvijena, 
dapače, bila bi posve propala. Krist je doduše apostolima cijelu 
nauku spasenja saopćio, ali to nije učinio posve, mnogo toga 
je trebalo jasnijeg. tumačenja, u kratko im je to mogao samo 
spomenuti, jer su bili još odviše zemaljski i preslabi, da shvate 
sve tajne religije. To Krist izriče jasnim riječima veleći: »Mnogo 
toga vam imam reći, ali sada ne možete nositi« (Iv. 16, 12). 
Crkvi je dakle već radi toga bio nuždan božanski Učitelj, 
da joj istine, koje je Isus samo u kratko označio te se mimo- 
gredce istih dotaknuo, posve razvije i protumači. Da je ona 

poslije odlaska Isusovog ostala bez svake božanske pomoći, 
to bi kršćanska nauka pred nama sada bila samo u klici i nali- 
čila bi djetetu, koje ostaje uvjek u stanju djetinjstva i nikad 
ne uzraste do potpunoga muža. 

Ali još više; kršćanska nauka ne bi bila samo nerazvi- 
jena ostala, već bi bila posve propala. Dokazi su jasni. Mi 
znademo iz evangjelja, da Isusa Krista u njegovim predava- 
njima često nijesu razumjeli. On je govorio, da navedem samo 
neke primjere, s Nikodemom o potrebi duhovnog preporogjenja, 
a on je mislio, da Isus govori o tjelesnom preporogjenju, i nije 
si mogao protumačiti njegovih riječi. Isus obeća židovima, đa 
će on njima dati svoje tijelo i krv na čudesni način uživati 
pod prilikom kruha i vina; a židovi se zgražali nad tim go- 
vorom Spasitelja, jer su ga shvaćali posve u surovom smislu, 
te držali, da moraju grdobu najdivljih poganskih naroda pono- 
viti: jesti ljudsko meso i piti ljudsku krv. Koliko se puta do- 
godilo, da ni njegovi učenici nijesu razumjeli smisla njegovih 
riječi i molili ga s toga za razjašnjenje? Isto bi se dakle do- 
godilo, kad mi ne bi imali više božanskog Učitelja, koga mo= 
žemo za savjet pitati i moliti za razjašnjenje? Sigurno bi mi 
mnoge nauke naše sv. vjere posve krivo shvaćali, pak mjesto 
istine bludnju štovali. Smutnja bi se sve više tijekom vremena 
širila, kako se kršćanstvo sve više širilo, jer jedan bi si koju 
nauku ovako, a drugi onako tumačio, na koncu od cijeloga 
kršćanstva ne bi ništa ostalo nego mješavina mnijenja i priča. 

Da dakle kršćanska crkva riješi svoju zadaću, te kršćansku 
nauku uvijek čistu uzdrži i ljudima navješta, bijaše joj potreban 
božanski Učitelj. A eto! toga božanskog Učitelja je Krist crkvi 
u osobi Duha svetoga poslao i osigurao, veleći: »Tješitelj, Duh 
sv., kojega će vam Otac u moje ime poslati, On će vas sve nau- 
čiti i na sve vas sjetiti, što sam vam ikada kazao« (Iv. I4, 26). 
Duh sveti dakle zastupa mjesto Krista, koji je u nebo uzašao. 
On uči crkvu svakoj istini, on joj sve, što je Krist objavio, u 
svijest dozivai do potpunoga razumijevanja dovodi, on ju prosvi- 
jetljuje, da u svakom slučaju znade razlikovati bludnju od istine 
i pravu nauku Isusovu odrediti, u kratko, on ju čini nepreyar- 
ljivom učiteljicom kršćanske istine. A jer je crkvi zadaća, ljude 
svih mjesta i vremena u svoje krilo primiti i radi toga mora 
opstojati do konca svijeta, to Duh sv. ostaje kod nje nepre- 

stano kroz sva stoljeća do konca svijeta. Zato kaže božanski 
Spasitelj: »Moliti ću Oca, i dat će vam drugoga tješitelja, da 
u vijeke kod vas ostane, Duha istine« (Iv. 14, 16—17). 

U tomu b. s. za nas je velika utjeha jer mi smo sigurni 
i stalni, da živimo u pravoj vjeri, kad nam crkva ništa drugo 
za vjerovanje ne predlaže, nego što ju uči Duh sveti. Samo 
ako činimo, što nam ona propisuje, te se uvijek ponašamo kao 
njezina dobra djeca, to imamo sigurno ufanje, da ćemo jednoć 
doći do vječnoga spasenja. Ne dajte se dakle zaluditi od ne- 
prijatelja naše sv. crkve, kojih danas toliko imade, Neka go- 
vore proti crkvi i brbljaju, da je ono, što ona uči, praznovjerje 
i prevara, ne pazite na njihove riječi, jer iz njih ne govori 
dobar duh, već duh tame i laži, koji se od vajkada borio proti 
istini i kreposti. Ostanite vjerni crkvi i savjesno se držite onoga, 
što vam ona govori preko svojih svećenika na propovijedao- 
nici, u ispovjedaonici i drugim prilikama. Kad dogjete jednoć 
na čas smrti, sizurno vas ništa više ne će tješiti nego misao: 
ja sam bio u svako vrijeme dobro dijete moje ljubazne majke, 
crkve, u svako sam vrijeme vjerovao, što me ona učila, i činio, 
što mi ona propisivala. 

2. To će nas još više potaknuti, da budemo uvijek dobra 
djeca crkve, štoje Duh sv. poslan njoj, ne samo da ju uči, već 
i daju posvećuje. Po grijehu smo izgubili milost i djetinj- 
stvo božje i pravo baštine na nebo, i postali krivci vječnoga 
prokletstva Ali Bog nam se smilovao i poslao nam svoga 
jedinorogjenoga Sina, da nas spasi i blažene učini. To veliko 
djelo našega spasenja Isus Krist je na križu svršio, on je dug 
naših grijeha uništio, s Bogom nas izmirio, te nam nebo opet 
otvorio, koje je nam grješnicima zatvoreno bilo. Njegovim neiz- 
mjernim zaslugama moramo zahvaliti, da smo opravdani, t. j. 
oslobogjeni grijeha i posvećeni. Ali, ako nam i jest Krist za- 
služio milost posvećenja, to ipak radi toga nijesmo zbilja po- 
svećeni. Tu milost moramo si tek pribaviti. Sa zaslugama Kri- 
stovim tako je, kao sa izvorom. Što koristi žednomu izvor, 
ako mu je zatvoren ili ako nema snage približiti mu se, iz 
njega crpsti i piti. On će uz bogati izvor vode ipak od žegje 
skapavati Na slični način ne koriste nam ni zasluge Kristove 
ništa, ako nema nekoga, koji će nam iste učiniti pristupnima, 
one kao da za nas neopstoje, jer smo sami po sebi preslabi i 

i nemoćni iste si pribaviti. Ili drugim riječima: premda je Bog 
obzirom na neizmjerne zasluge Krista spreman, oprostiti nam 
i opet nas uzeti kao djecu svoju, ipak svojom silom ne mo- 
žemo postati dionici te milosti, jer nam fali mogućnost uvjete 
ispuniti, po kojima mi budemo uslijed zasluga Kristovih po- 
svećeni. Mi moramo vjerovati, ufati, ljubiti, mi moramo naše 
grijehe od srca okajati i posve. život svoj promijeniti, toga 
svega mi ne možemo sami od sebe. i 

Eto, tu nam onda pomaže Duh sveti On je, koji u nama 
budi težnju za plodom ili milošću spasenja; on je, koji nas 
jača, da mi uzmognemo sve uvjete ispuniti, koji se traže, da 
se pribave plodovi spasenja; On je napokon, koji nam te plo- 
dove dijeli, koji nas čini iz grješnika pravednike, iz djece 
srdžbe djecu božju. Tako kaže apostol: »Vi ste oprani, vi ste 
posvećeni, vi ste opravdani u ime našega Gospodina Isusa 
Krista i u Duhu našega Boga, kojega čisteću i posvećujuću 
milost je Krist zaslužio po svojem djelu spasenja« (I Kor. 6, II). 

Posvećenje donosi Duh sv. u sakramentima, kojih dijeljenje 
je Isus Krist prenio u crkvu. Ljagom istočnoga grijeha oka- 
ljani ulazimo mi svi u ovaj smrtni život, mi smo toga radi od 
naravi djeca srdžbe (Ef. 2, 3) i nesposobni ući u nebo. Tu je 
onda.Duh sv., koji nas posvećuje u sakramentu krsta, kad nas 
čisti od ljage grijeha i obraća u djecu božju i baštinike neba. 
Zato apostol naziva krst: kupelj preporogjenja i obnove Duha 
Sv. (Tit. 3, 5), a Krist sam kaže: »Ako se tko ne preporodi 
vodom i Duhom sv., ne može ući u kraljevstvo nebesko« (Iv. 
3, 5). Pod preporogjenjem vodom i Duhom sv. razumijevamo 
mi po nepogrješivom tumačenju crkve. sakramenat sv. krsta, 
kojim se Duh sv. služi kao sredstvom, da nam prijašnju sve- 
tost i pravednost opet dade i tako nam pribavi ljubav božju. 

Jesmo li kršteni, onda je dobro s nama, čista, sveta je 
naša duša, Boga ljubimo, Bog nas ljubi, a imena naša su une- 
sena u knjigu života. Ali mnoge pogibelji i teške borbe nas 
čekaju. Sa svijetom i gjavlom, tim dvjema velikim neprijateljima 
našega spasenja, imademo se boriti, koji nam pripravljaju bez- 
broj zamka, da nas pod svaku cijenu upropaste. Uz to smo 
mi sami slabi i vrlo na zlo skloni; jer se pohota na zlo po 
sv. krstu ne ništi, ostaje u nama, dok živimo. Kako je lako u 
takim okolnostima sagriješiti i dragocjenu milost krsta izgubiti! 

Al eto, tu je opet Duh sv., koji nam milost krsta usavršava 
te nam pomaže, da u borbi s našim neprijateljima ne podleg- 
nemo. To on čini u sakramentu potvrde, u kojoj nas čini sa- 
vršenim boriocima Kristovim. On povećaje u nama, ne samo 
u nama stanujuću milost posvećujuću, već nas i prosvijetljuje 
svojim božanskim svijetlom, da spoznamo zaslijepljenost svijeta 
i prijeteće pogibelji spasenja, te nas ujedno oboružava nad- 
naravskom silom, da budemo sposobni sve napasti svladati te 
u milosti do konca uztrajati. Jednom riječi: u sakramentu po- 
tvrde dobivamo mi, izuzevši darove čudesa, iste milosti, što su 
ih apostoli dobili na duhovski blagdan. Sv. Augustin kaže: 
»Duh sv. silazi na one, kojima se ruke polažu, t j. koji budu 
potvrgjeni, na nevidljivi način, kao što je sišao nad apostole 
na vidljivi način. Cijela razlika je u tom, što se taj sakra- 
menat dijeli drugim znakovima i ne prate ga vanjska ču- 
desna djela.« 

Kako moramo Duhu sv. zahvalni biti za tako velike mi- 
losti! Kako se brižno njima služiti, kako savjesno ih čuvati! 
A što mi činimo? Dademo se zaluditi duhom svijeta, zabo- 
ravljamo na Boga i našu kršćansku dužnost, griješimo i gubimo 
milost posvećujuću. O kako je žalostan naš položaj! Mi nijesmo: 
više djeca božja, nego robovi gjavla; nebo nam je zatvoreno, 
a pakao već otvara svoj ponor, da nas za uvijek proždre. Ali 
još imademo jednu dasku, na kojoj se možemo spasiti od pro- 
pasti; ta daska je sv. sakramenat pokore, u kojem nam se, ako 
ga dostojno primamo, opraštaju svi grijesi zajedno sa vječnom 
kaznom. A tko nas u sakramentu pokore iz smrti grijeha budi 
na život milosti? To je opet Duh sv., on nas posvećuje ne 
samo u krstu, već i u pokori, a svećenici opraštaju grijehe 
samo silom Duha sv., jer Krist kaže: »Primite Duha svetoga, 
kojim i t. d.« (Iv. 20, 23). Na isti način djeluje Duh sveti u 
ostalim sakramentima; uvijek je on, koji nam dijeli zasluge Isu- 
sove, gubu grijeha oduzima, nas opravdava i posvećuje. 

Eto opet uzroka, da Bogu zahvalimo, što smo članovi 
katoličke crkve; jer da nijesmo katolici, to bi morali biti bez 
svih milosti, koje nam Duh sv. u sakramentu dijeli, jer izvan 
crkve izuzevši krsta, nema drugoga sakramenta, Za najveću 
sreću smatrajte, što ste katolici, marljivo i uvijek s brižnom 
pripravom primajte sv. sakramente i čuvajte milost posveću- 

juću, koju nam Duh sv. dijeli, kao najveći zalog do konca 
našega života. 
3. Duh sv: je napokon crkvi poslan, da njom ravna do 
konca svijeta. Predstojnici crkve, papa, biskupi i svećenici kao 
zastupnici Krista vode vjernike, a svoje moći nemaju od ljudi, 
već od Duha sv. On je, koji ih uvagja u sv. službu, koji ih 
pomazuje u svećenike i moć im daje, da vrše svoju službu, 
na spasenje ljudi. Za to piše apostol: »Nitko si sam ne uzima 
časti, nego koji je od Boga pozvan kao Aaron« (Heb. 5, 4). 
I još točnije kaže isti apostol: »Pazite na sebe i na cijelo 
stado, u koje vas Duh sv. postavio biskupima, da vladate 
crkvom božjom, koju si stekao svojom krvi« (Djelaj. 20, 28). 
Ali Duh sv. ne postavlja samo predstojnike crkve, i ne 
opunovlašćuje ih samo u njihovoj sv. službi, već on uvijek u 
crkvi boravi, kao kralj u svojem kraljevstvu, odvraća svako 
zlo od nje i uvijek tako ispunja riječ Kristovu: »Vrata pa- 
klena ne će je nadvladati«, Naša crkva broji već preko 1990. 
god. Kako se sve kroz to vrijeme na zemlji promijenilo! Mnoga 
se kraljevstva podigla i postala velika i moćna kao grčko kra- 
ljevstvo, kraljevstvo Gota, Huna, Longobarda i t. d., ali opet 
su propala i druga ih zamijenila. Isto nekoć tako moćno rimsko 
carstvo, koje se širilo preko svega za onda poznatoga svi- 
jeta, tijekom vremena se u ruševine pretvorilo i propalo. Samo 
crkva Kristova, to sv. kraljevstvo na zemlji, postoji uvijek. Bez 
svakoga drugoga oružja, samo riječju, molitvom, ustrpljivošću 
i suzama podnijela je i najokrutnije progone, i odhrvala se 
svim vanjskim i nutarnjim neprijateljima, i iz svih borba izašla 
pobjedonosno. Tri sto godina bijesnio je proti njoj mač progona, 
krv njezinih mučenika rijekama tekla, neprijatelji njezini prisegli 
si njezinu propast, krivi učitelji ustali proti njoj i neprestano 
radili o njezinoj propasti, ali je ona preživjela sve svoje ne- 
prijatelje i dok su oni svi propali, stoji ona, nepomična kao 
pećina u moru, o koju se razbiju pjeneći se valovi. Poslije du- 
goga niza stoljeća, ona je uvijek isti sv. grad božji na brdu, 
još uvijek isto sv. kraljevstvo, odregjeno, da traje do konca 
svijeta, te sve ljude da prima u svoje spasonosno krilo. U istinu 
je ona od vremena do vremena podnjela bolne gubitke. Onih 
kršćanskih općina, koje su nekoć za velikih biskupa Atanasija, 
Ciprijana, Augustina i drugih, prekrasno cvale, nema. više. 


172 


Dapače oni prijedjeli, koje je Sin božji svojim tragovima označio, 
svojim ranama proslavio i svojom svetom krvi posvetio, oka- 
ljani su i uzdišu više stoljeća pod jarmom nevjernika. I u 
Europi usobito sada u Francuskoj trpi crkva mnogo od slo- 
bodnih zidara i drugih bezbožaca i ne zna se, kako će još 
biti. Ali ako i budu crkvi opet i opet zadane teške rane, život 
joj ne mogu oduzeti, poslije svake borbe i svakog poraza, koji 
su joj mislili nanijeti njezini neprijatelji, ustala je na novo oja- 
čana, a njezine izgubljene pokrajine su bogato nadoknagjene 
novim dobitcima. Ona naliči zdravom, punom snage drvetu, 
koje, ako mu se oduzmu osušene grane, uvijek potjera svježe 
grančice. Odatle jasno vidimo, da neka viša moć crkvu štiti, 
jer da je upućena samo na ljudsku pomoć, to bi ju već davno 
stigla sudbina, koja stiže sva ljudska djela, te bi poput istih 
propala. Duh sv., koga je Krist obećao i poslao, živi u njoj, 
vlada i štiti ju, proti svim vidljivim i nevidljivim, vanjskim i 
unutarnjim neprijateljima i vodi ju usred bučnih valova kroz 
klisure i vrtloge dobro sačuvanu u luku vječnosti. 

Kako se ljubezno Krist pobrinuo za svoju crkvu! Kad se 
sam od nje rastao i oduzeo joj svoju vidljivu prisutnost, poslao 
joj Duha sv., da on nastavi djelo spasenja i da ga usavrši. 
Duh sv. uči crkvu, ne trebamo se bojati, da ćemo zalutati, 
jer oboružana duhom istine ne može crkva učiti, nego istinu, 
njezine izjave su izjave Duha sv. »Nijeste vi, koji govo- 
rite, već Duh Oca vašega je, koji u vama govori« (Mat. Io, 
20). Dogje li kaka dvojba, ili ne znamo bili pristali uz koju 
istinu ili bi ju zabacili, možemo se samo na crkvu obratiti; 
ona nam rješava svaku dvojbu; u svakomu nam slučaju kaže, 
što je božanska istina i pokazuje nam put, koji nas vodi k spa- 
senju. Duh sv.posvećuje crkvu; jer on djeluje u svim uredbama 
spasenja crkve, osobito u sakramentima, da nas opravda, te 
nas vodi do našega vječnoga odregjenja. Duh sv. ravna crkvu, 
za to ona prkosi svim burama vremena i dok sva ljudska djela 
zastare i u prah padaju, ona cvate u potpunoj snagi života, i 
ostaje, kao i njezin božanski Zaštitnik i Vladar u vijeke, dok 
na koncu svijeta iz stanja borbe, progje u stanje slavlja! 
Kolika dakle sreća, da pripadamo katoličkoj crkvi, u kojoj nam 
Duh sv. tolike i tako velike milosti dijeli! Vi imate pravu vjeru, 
dok svi koji su izvan crkve, slijede bludnje ljudskoga mnijenja, 

te nikad ne nagju istine, a s njom mira ni utjehe; vama svijetli 
jasno sunce istine i pokazuje vam put u zemlju obećanja. U 
katoličkoj crkvi, teče neprestano izvor milosti sakramenata, iz 
kojega vam u svakom položaju života, milost i spasenje dotiče. 
Dok nevjernici i krivovjerci svoj glad jedva utišati mogu sa 
mrvicama, vi kao djeca kuće, sjedite kod bogatog stola i pli- 
vate u preobilju milosti. Vaša crkva je uzvišena nad sve ne-. 
zgode i promjene vremena, uvijek ostaje ista i nikad se ne 
trebate bojati, da će kada propasti. O budite zahvalni za tu 
nezasluženu sreću i pokažite se uvijek dostojni iste! Budite 
dobri katolici, budite čvrsti u vjeri, sačuvajte milost, da Duh 
sv. kod vas bude i ostane, te u vama usavrši djelo spasenja. 


Amen. 


XII. Propovijed. 


Nedjelja sedamdesetica. 


Osmi članak vjere. 


»Vjerujem u Duha svetoga.“ 


0 milosnom djelovanju Duha sv. u srcima ljuđi. 


»Kraljevstvo je nebesko kao go- 
spodar . . . koji izagje, da najmi rad- 
nike za svoj vinograd« (Mat. 20, 1) 


e našega današnjega evangjelja u opće je ovaj: 
Gospodar. koji u razno vrijeme dana izlazi, da najmi radnike 
u svoj vinograd, Bog je, trg je svijet, vinograd, služba božja, 
ljudi na trgu su nevjernici, krivovjerci i grješnici; radnici su 
vjernici i pobožni; upravitelj je Krist, desetak je nebo. Priča 
se može na dva načina tumačiti, naime o pozivu svih ljudi 
u razno doba svijeta, i o pozivu pojedinog čovjeka 
u razno vrijeme njegovog života. 

Po prvom tumačenju se pod raznom dobom dana razu- 
mijevaju, razne dobe, u koje je Bog ljude pozivao u svoju 
službu. To je učinio, već rano u jutro, kad je svijet stvorio ; 

kad je naše praroditelje obvezao, da mu služe i njegovu zapo- 
vijed drže. Treća ura znači, vrijeme od Noe do Abrahama; 
šesta, vrijeme od Abrahama do Mojsije i proroka, deveta, vri- 
jeme od Mojsije i proroka do Krista; jedanaesta ura napokon, 
vrijeme Krista i apostola do konca svijeta. U svako od tih 
vremena opominjao je Bog često, i na razne načine ljude, da 
mu služe i rade oko svoga spasenja. Mrmljanje najprije uzetih 
radnika proteže se na židove, koji si radi toga utvarali, što 
su izabrani narod, te su bili zlovoljni, kad su im Krist i apo- 
stoli tumačili, da i pogani imadu dio na milosti spasenja. I isti 
kršćeni židovi se čudili, da se i nad pogane izlila milost Duha 
sv. (Djel ap. 10, 45), jer su i oni još sudili, da Bog glegje 
samo na židove, a da se ne brine za druge narode ili ih ne 
smatra njima jednakima. 

Po drugom tumačenju proteže se razno doba dana na 
razne dobe starosti kod pojedinoga čovjeka. Po sv. Jeronimu 
imadu se razumijevati pod onima, koji su rano u jutro pozvani, 
oni, koje Bog već u utrobi matere posvetio kao Samuel, Je- 
remija, Ivan Krstitelj, a prije svih bl. Djevica; oni mogu sa 
psalmistom reći: »K tebi sam dobačen iz krila materinja, od 
utrobe materinje moj si Bog« (ps. 21, 11). U tri sata pozvani 
su oni, koji Bogu služe već u ranoj mladosti, u šest sati po- 
zvani su oni, koji u zreloj dobi idu na posao svoga spasenja, 
u devet sati pozvani su oni, koji u starosti pogju putem kre- 
posti, a koji su u jedanajest sati pozvani, to su oni, koji se u 
najvećoj dobi i na smrtnom krevetu iskrenom pokorom s Bogom 
izmire, a od tih nam sv. pismo spominje samo jednoga, naime 
desnoga razbojnika. Svi, koji u koje mu drago doba života 
počnu Bogu ozbiljno služiti, dobivaju desetak za plaću, t. je 
nebo. Ipak valja spomenuti, da svi do duše postignu nebo, ali 
ne svi jednaku blaženost u nebu, jer mjera blaženosti ravna 
se po mjeri zasluga. » Tko malo sije«, veli apostol, malo će i 
žeti, tko bogato sije, bogato će i žeti« (1 Kor. 9, 6). Može se 
dogoditi, da će kršćani, koji se tek u kasnije godine dali na 
službu božju, dobiti veću plaću u nebu od onih, koji od mla- 
dosti Bogu služe, jer si prvi svojom gorljivosti u kratko vri- 
jeme više zasluga stekli, nego li oni drugi cijeli život. U 
ostalom djelo spasenja ne smijemo nikad na starost ili smrtni 
krevet odgagjati, jer ako Bog u opće ljude u svakoj dobi ži- 

vota poziva, to ipak ne znamo, hoće li i nas pozvati Pakao 
je pun onih, koji se htjeli jednoć “obratiti, ali se više nijesu 
obratili. Tko si želi svoje spasenje osigurati, mora Gospodina 
slijediti, pozvao ga u koje mu drago doba. 

Zaključne riječi današnjega evangjelja: »Mnogo ih je po- 
zvano, a malo odabrano«, imadu smisao: Mnogi ljudi, koji na 
svijetu živu, svi dakle su pozvani k blaženosti, ali malo od 
njih bit će u istinu blaženo. Krivnja, da će se malo od njih 
spasiti nije u Boga, već samo kod ljudi, jer je ozbiljna volja 
božja, da mi svi dogjemo do vječnoga spasenja. Zato nas je 
stvorio, zato je Sin božji na svijet došao i na križu umro; 
zato je poslan Duh sv., kojega je glavno djelo, nama plodove 
spasenja dijeliti, nas opravdati i posvetiti. To On čini u kato- 
ličkoj crkvi, nad koju je sašao na duhovski blagdan i koju 
On uči, vlada i posvećuje sve do konca svijeta, da svi ljudi 
mogu, uporabom crkvenih sredstava milosti, svoje izabranje 
osigurati. O tim milosnim djelovanjima Duha sv. u crkvi mi 
smo posljedni puta čuli, danas ćemo dalje o istom predmetu 
razmatrati i s toga dva pitanja odgovoriti. 

LL Koje nam milosti dijeli Duh sv.? 

2, Što mi moramo činiti, da postanemo dionici 
milosti Duhasv.? 


E 


Koje nam milosti dijeli Duh sv.? Duh sv. nas 
prosvijetljuje, jači, tješi i posvećuje i zato se naziva 
tješitelj i posvetitelj. 

1. Duh sv. nas prosvijetljuje. To vidimo kod apostola. 
Božanski je Spasitelj tri godine živio u njihovoj sredini; On 
se do njih snizio kao otac do djece svoje, te im u istinama 
vjere davao shvatljivu pouku; On je svakom zgodom radio 
oko toga, da im putene predstave o kraljevstvu božjem od- 
strani, njihove predsude, bludnje da ispravi i da im. razjasni 
cilj svoga poslanja. Ali kako je malo mogao s njima obaviti! 
Naličili su nerazumnoj djeci, koja, ako im se i deset puta koja 
istina protumači, ipak je shvatiti ne mogu; većina njegovih 
nauka bijaše im tamna, mnoge niti nijesu razumjeli, dapače o 
njegovoj osobi i o njegovom poslanju mnoge istine im ostale 

nejasne. S toga su u istinu zaslužili, da im Krist radi njihove 
nepoučljivosti često što predbaci, te im pače još poslije svoga 
uskrsnuća rekao: »O, vi nerazumni, slaboga shvaćanja, da 
sve vjerujete, što su proroci kazalič (Luk. 24, 25). Ali kaka se 
promjena s njima dogodila, pošto su primili Duha sv. Kako 
su sada imali. jasni pojam u djelu spasenja! Kako im je sve 
bilo na jednoć jasno u nauci Isusovoj! Božanski Spasitelj im 
je rekao, kad Duh sv. dogje, da će ih On naučiti svakoj istini. 
Kako se čudesno ispunilo to obećanje! Sada oni sve razumiju, 
što je Isus učio, sjećaju se svih njegovih riječi, nestalo im 
svake dvojbe i nesigurnosti. Nije dugim učenjem, niti vlastitim 


istraživanjem i promišljanjem njima jasno postalo u duši, Duh ' 


sv. im otvorio razum, i naučio ih svakoj istini. Duh sv. učinio 
ih rječitima i dostojnim navjestiteljima božanske riječi, »Ako 
vas predadu«, reče im Gospodin, »ne mislite na to, što ćete 
i kako ćete govoriti, jer nijeste vi koji govorite, već duh 
vašega je Oca, koji u vama govori« (Mat. 10, 19—20). U istinu, 
muževi, koji nijesu nikada učili govorništva, koji nijesu nikad 
u javnoj skupštini ni jedne riječi rekli, govore i pišu sada kao 
najvještiji učenjaci, nikad nijesu u neprilici radi riječi, spremni 
su svakomu odgovoriti. Što oni govore, to ne samo da ima 
smisao, red i suvislost, već je to skup mudrosti, koje do sada 
svijet nije čuo. Ne govore apostoli po skrivenim uglovima, 
vidimo ih u Rimu, Ateni, Korintu u najnapučenijim i najglaso- 
vitijim gradovima, govore pred visokim i niskim, pred knezo- 
vima i učenjacima, pred židovima i poganima. Tako je čudesno 
Duh sv. prosvijetljivao apostole. 

Na slični način prosvijetljuje i nas. Sve spoznanje nad- 
naravskih i božanskih istina zahvaljujemo prosvjetljenju Duha 
svetoga. Propovijedi, koje slušamo, duhovni spisi i knjige, koje 
čitamo, istraživanja i dogovori, koje imademo o vjerskim pred- 
metima, ne bi nas doveli do prave spoznaje, da nam Duh sv. 
svoje svijetlo milosti uzkrati. »Samo Duhu sv. pripada svaku 
istinu učiti i o njoj svjedočiti« veli sv. Augustin. I to punim 
pravom ; jer naš razum je slab, i po vlastitim silama nemoguć, 
da shvati, što je nadosjetno i božansko. Božanska objava sa- 
držaje takogjer mnoge nauke, koje sud svijeta označuje kao 
nesmisao i ludost, a o kojima naša putena narav ne će ništa 
da znade, kao n. pr. da neprijateljima valja oprostiti i zlo do- 

brim vratiti, da valja tijelo s njegovim strastima trapiti, zemalj- 
štinu prezirati i za nebeskim težiti. Budemo li dakle o tim isti- 
nama osvjedočeni, te ih vjernim srcem prihvatimo, to je onda 
djelovanje Duha sy., koje naše srce čini poučljivim, da mi i 
ono za istinito i dobro držimo, što je u očima svijeta i pute- 
nosti ludo.. Osim toga Duh sv. je, koji nas u raznim prilikama 
života do spoznanja onoga dovodi, što nam je nužno za spa- 
senje. Poučava nas po glasu savjesti, te nam u svakom slučaju ' 
govori, što je dobro i što je zlo, što moramo činiti ili izbje- 
gavati, on oštri oko našega duha, da mi one nauke, koje ču- 
jemo ili čitamo, pravo shvatimo; on ujedno upaljuje u našim 
srcima svijetlo, da mi upoznamo stanje naše duše i da zna- 
demo jesmo li na dobrom ili zlom putu. Poput mudra učitelja 
zabrinuta za njegove učenike, upotrebljava napokon Duh sv. 
prerazna sredstva, da nam znanost spasenja saopći. Sada nam 
govori preko svećenika na propovjedaonici ili ispovjedaonici, 
sada nas poučava preko prijatelja, koji nam dobro hoće, opet 
nas poučava kroz razne nesreće kao bolesti, nenadanu smrt 
poznanca: u kratko on sve upotrijebi za našu pouku. Sve mu 
služi, da nas dovede do prave spoznaje Boga i našega vječ- 
noga odregjenja. To i još mnogo drugo prosvijetljuje nam Duh 
sv. i pokazuje nam put, kojim moramo poći, da svoj cilj po- 
stignemo. O da samo uvijek svijetlu, koje nam upaljuje, svoje 
oči otvorimo i što je glavno, da ono, što nam dade upoznati 
kao dobro i pravo, savjesno izvršimo. 

2. I u tomu nas pomaže Duh sv., što nas za sve dobro 
jači. Za dokaz nam opet služe apostoli. Kako slabi, kako 
strašljivi se pokazali prije nego li je Duh sv. na njih sašao! 
Oni su doduše uz svoga božanskoga Učitelja s ljubavlju pri- 
stajali, te mu još na zadnjoj večeri svoju vjernost zasvjedoča- 
vali bilo na život ili smrt. Ali kad je trebalo pokazati vjernost 
činom, kako se kukavno ponašaju! Čim su opazili Isusa u ru- 
kama njegovih neprijatelja, svi pobjegoše, a Petar, taj gorući 
učenik, tako je strašljiv, da je svoga Boga i Gospodina tri 
puta zatajio. Poslije smrti Isusove još se više povećala njihova 
Strašljivost; ne usugjuju se javno pokazati, a kamo li se zau- 
zeti za svoga božanskoga Učitelja, pak u ime njegovo propo- 
vijedati, Zatvarali se u Jeruzalemu, jer se boje, da bi ih kao 
učenike Isusove uhvatili i na smrt dali. Ali kako su posve drugi 

od duhovskoga blagdana, kad se Duh sv. nad njih izlio! Sada 
više nijesu strašljivi i slabi učenici; na njima se vidi odvaž- 
nost, junaštvo, koje se ne boji nikake zapreke, koje prezire 
sve prijetnje, sve pogibelji, sve neprilike, koje za Isusa rado 
ide u tamnicu i smrt, Petar ustaje na Duhove i propovijeda 
usred Jeruzalema grada, koji je ubio Boga Isusa Razapetoga 
i propovijeda s takovom silom, da se odmah 3000 židova obra- 
tilo na kršćansku vjeru. Sv. apostoli počinju svoj mučni život 
i propovijedaju evangjelje; razilaze se u sve zemlje i narode 
usprkos tisuću pogibelji i progona, i ne koljebaju, makar se 
cijeli svijet proti njima zavjerio. Nepokoljebivom odvažnosti 
kliču s apostolom: #Tko će nas rastaviti od ljubavi Kristove? 
nevolja? ili strah? ili glad? ili golotinja? ili pogibelj ? ili progon 
ili mač ? 

Tako čudesno je Duh sv. djelovao kod apostola, tako 
čudesno djeluje i u nama, ako inače njegovom djelovanju ne 
stavljamo nikake zapreke. Mi sami smo slabi, te prepušteni na- 
ravskim silama, ne možemo ni najmanje u poslu našega spa- 
senja. Mi sami od sebe ne možemo ništa dobra, Bogu dopadna 
niti početi, niti nastaviti, niti svršiti. Da, tako smo nemoćni, da 
niti dobre misli imati, niti dobre odluke učiniti ne možemo. 
Isto tako nije nam moguće, po vlastitim silama, koju napast 
svladati i u pravdi ustrajati. Sebi samim prepušteni naličimo 
trski, koju svaki vjetrić simo i tamo giba i k zemlji prigiba. 
»Kao što je tijelo«, veli sv. Makarije, »bez duše mrtvo i ništa 
učiniti ne može, tako je i duša bez nebeske duše, bez božan- 
skoga Duha mrtva za kraljevstvo nebesko, ona ne može ništa 
od onoga činiti, što na Boga spada«. Ali tu je Duh sv., koji 
pomaže našoj nemoći, te nas naoružava nadnaravskom silom, 
da mi sve možemo izvršiti, što je za naše spasenje nužno. On 
djeluje na našu volju, stavlja ju u gibanje i jači ju, da se na 
dobro odluči svom ozbiljnošću, isto postojano nastavi i sretno 
svrši. On utišava vatru naše pohote i naših strasti, i daje nam 
odvažnost i snagu za svladanje svega onoga, što nas želi suz- 
držati od službe božje. U svakoj napasti nam je na pomoći, 
di, On se s nama sam bori, do dobru borbu bijemo i pobjedu 
izvojštimo. Kao što majka dijete, koje se još samo ne može 
na svojim slabim nogama držati, za ruku prima i vodi ga, tako 
i Duh sv. nas prima i vodi, da na sklizavoj stazi kreposti ne 

padnemo, već se uzdržimo i idemo, dok svoj cilj sretno po- 
stignemo. Ojačani njegovom milosti, možemo mi, bili još tako 
nemoćni i slabi, ipak sve dobro bez prevelikoga naprezanja 
izvršiti i uvjete, o kojima spasenje naše ovisi, izpuniti. Prema 
tomu, nitko se ne može svojom nemoći ispričati i reći: »Ne 
mogu se protiviti napastima, ne mogu grijeha izbjegavati, ove 
ili one kreposti ne mogu vršiti; već svaki mora s apostolom 
reći: »Sve mogu u Onomu, koji me jači« (Filiplj. 4, 13). 
3) Duh sv. nas takogjer tješi u svim nevoljama života, 
Kad je Isus Krist mislio, svijet ostaviti, reče svojim učenicima: 
»Srce vaše neka se ne žalosti, ni ne boji«! (Iv. I4, 27). Uče- 
nici nijesu imali uzroka, žalostiti se radi odlaska njihovog 
Gospodina i Učitelja, On im poslao mjesto sebe Duha sve- 
toga, da ih tješi u njihovom mučnom djelovanju, te im sve 
gorko zasladi. »Ja«, reče on: »umolit ću Oca i dat će vam 
drugoga tješitelja, da uvijek kod vas ostane, Duha istine« 
(Iv. 14, 16). Da Spasitelj ovdje nije dao samo isprazno obećanje, 
do skora se dokazalo, kad je Duh sv. nad apostole sašao, 
Prije su bili radi odlaska Isusova posve žalosni i zdvojni, ništa 
ih nije mogla podići niti utješiti, Ali od duhovskoga blagdana 
kad se Duh sv. nad njih izlio, bili su kao preobraženi; puni 
veselja i odvažnosti pošli su na svoj teški posao, te su ra- 
dosno snosili sve progone i muke, govoreći sv. Pavlom: »Mi 
smo puni utjehe, prepuni radosti uz svu našu nevolju« (2 Kor. 
7 4). Promotrimo samo koju sgodu iz njihovog života. Visoko 
vijeće u Jeruzalemu dalo ih baciti u tamnicu, i zabranilo im 
kod njihovog otpusta iz tamnice, pod prietnjom kazne dalje 
propovijedati evangjelje. Na to oni odgovaraju puni odvaž- 
nosti: »Više valja slušati Boga nego li ljude«. Pak u istinu 
opet su propovijedali Isusa Razapetoga, prezirući svaku prijetnju, 
svaku pogibelj. Visoko vijeće, radi toga vrlo uzrujano, opet ih 
dade pohvatati i poput zločinaca bičevati. Kad eto; ni ta sra- 
motna i bolna kazna, ne može ih učiniti malodušnima i žalos- 
nimAj/već oni, kako sv. Luka izvješćuje, »vesela lica ostav- 
ljaju visoko vijeće, jer su bili dostojni za ime Isusovo sra« 
motu trpjeti« (Djelj. ap. 5, 29, 40, 4). 
k Na jednaki način tješi Duh sv. i danas pobožne, bogo- 
bojazne duše, u svim kušnjama života napunja ih veseljem, i 
ćini, da se one usred nevolje raduju. U povješti crkvenoj či- 


* 


180 


tamo, da su mnogi sv. mučenici Kristovi u najokrutnijim mu- 
kama Boga slavili, pjevali mu slavospjev, i tako veselje duha 
pokazivali, kako je samo blaženicima neba moguće, sv. Augu- 
stin kaže: »Tomu se ne smijemo čuditi, jer Bog Duh sv. bi- 
jaše u njima«. On ih tješio, on ih bodrio, on je ulio nebesku 
radost u njihovo srce, da se veselili, kad drugi, koji nemaju 
Duha sv. samo tuguju i nariču. — Duh sv. zaslagjuje takogjer 
sve druge teškoće i gorkosti života. Sigurno je nešto izvan- 
redna, kad čitamo, da se sv. Antun, pošto je cijelu noć sproveo 
u molitvi, u jutro tuži na sunce, što je prerano izašlo i smelo 
njegovo radosno uživanje molitve; jer cijelu noć sprovesti u 
gorljivoj molitvi, to mora svakom teško biti. Ali kod sv. An- 
tuna bijaše Duh sv., koji ga je napunio svojom nebeskom utjehom 
i to je razlog, da je njemu ono, što je običnim ljudima muka, 
vrlo bilo na okrjepu i ugodnost. Gorko i žalosno nam je pla- 
kati, ali ipak sv. Augustin veli o sebi, da je on u oplakivanju 
svojih grijeha više slatkosti i utjehe našao, nego li u svim na- 
sladama svijeta, što ih prije uživao, a to nije čudo, jer je Duh 
sv. bio u njemu i zaslagjivao mu njegove suze. Mi ne mo- 
žemo shvatiti, kako su mnogi ljudi uz najveće neprilike, i naj- 
bolnije muke tako mirni, tako veseli. Opet treba da dademo 
čast Duhu sv. i priznamo, da je on to, koji svoje tim utje- 
hama krjepi. Samson je u raljama lava našao meda a pobožni 
kršćanin nalazi u utjehama Duha sv. veselje i radost, bio njegov 
vanjski položaj, još tako težak. 

4. Još jednu dragocjeniju milost imamo zahvaliti Duhu sv., 
ta milost jest, što nas On posvećuje. Opet svratimo pogled 
na apostole. Oni su do duše dobro mislili, nikaki teški grijeh 
niji tištio njihove savjesti, ali ipak su imali mnogo manjaka i 
pogrješaka, a božanski Spasitelj morao ih često radi toga oz- 
biljno ukoriti. Oni su bili častohljepni i težili su za zemaljskim 
odlikovanjem, čega radi je Gospodin jedno dijete stavio u nji- 
hovu sredinu i rekao: »U istinu vam kažem, ako se ne obra- 
tite i ne budete kao djeca (tako ponizni), ne ćete ući u kra- 
ljevstvo nebesko« (Mat. 18, 31 Još su posjedovali vrlo malo 
krotkosti, odmah su planuli, pak su dali mjesta u svomu srcu 
osjećajima osvete. Božanski Spasitelj hotio jednoga dana poći 
u jedan grad Samaritanaca, ali ga nijesu primili. Na to su uče- 
nici bili tako uzrujani, da su htjeli s neba dozvati vatru, da 

uništi taj grad. Ali radi toga ih Isus strogo ukori i reče: »Vi 
ne znate čijega ste Duha, Sin čovječji nije došao duše pogu- 
biti, već blaženima učiniti« (Luk, 9, 52—56). Petar je dapače 
teško pao, kad je svoga božanskoga Učitelja tri puta zatajio i 
prisegom potvrdio, da ga ne pozna. Tako nesavršeni, tako puni 
pogrješaka su bili apostoli, prije nego su primili Duha sv. Kako 
su posve drugi poslije duhovskoga blagdana, kad je Ibuh sv. 
nad njih došao! Sada su puni poniznosti, krotkosti, puni lju- 
bavi, na njima se ne opaža više nikaka ljudska slaboća, pre- 
ziru sve zemaljsko i teže sa neprestanom gorljivosti za nebeskim, 
jednom riječi: oni su muževi junačke kreposti, savršeni sveci. 

Tako je Duh sv. posvetio apostole, tako posvećuje i nas. 
On nas čisti od ljage grijeha i iz duša naših oduzima, što se 
Bogu ne svigja; čini nas pravedne te usagjuje u naša srca tri 
božanske kao i ćudoredne kreposti; pribavlja nam djetinjstvo 
božje i pravo baštine na nebo, O kako je velika milost posve- 
ćenja, koju nam dijeli Duh sveti! Jedna posljedica te milosti 
jest, da se Duh sv. u našim srcima postojano nastani, te nam 
darove milosti neprestano dijeli. Kao posvudašnji Bog je on 
na svim mjestima, ali kao početnik i djelitelj nadnaravskih da- 
rova i milosti, on je osobito, kako smo posljednji put čuli, u 
katoličkoj crkvi i u duši pravednika. Čim nas je od grijeha 
oslobodio i posvetio, načini u duši našoj svoj prijestol milosti 
i stanuje ondje kao u hramu. O toj utješnoj istini ne trebamo 
ni najmanje sumnjati, jer ju sv. pismo jasnim riječima izriče: 
»Ljubav božja se izlila u naša srca po Duhu sv., koji nam je 
dan« (Rimlj. 5, 5). Ovdje apostol izriče, da nam nije samo ljubav 
božja ulivena u naša srca, već da nam je takogjer dan i Duh 
sv., da u nama dakle stanuje. Još jasnije to izriče kad piše: 
»Zar ne znate da ste vi hram Duha sv., i da Duh sv. u vama 
stanuje« (I Kor. 6, 13). Na te riječi opaža sv. Augustin: »Eto, 
Duh sv. stanuje u pobožnim dušama, usred njih se nalazi kao 
Bog u svojemu hramu. Taj božanski Duh je doduše svojom 
neizmjernošću na svim mjestima, ali u duši pravednika stanuje 
on na posebni, neshvatljivi način. Tu on stanuje kao vlasnik 
u svojoj kući, još više, on ondje stanuje kao zaručnik, koji se 
s dušom najuže i najnježnije združuje.« O kolika milost, ko- 
lika sreća, kolika čast za nas, da smo mi udostojani tako vi- 
sokog gosta u naša srca primiti! Pošto je Salamun hram u 
Jeruzalemu sagradio i od Boga dobio obećanje, da će se on 

sam sa svojom slavom u hramu nastaniti, uzkliknuo je on pun 
uznešenosti: »Zar je vjerojatno, da Bog kod čovjeka stanuje 
na zemlji? Ako te ne može nebo, ni nebo nebesa obuhvatiti, 
koliko manje ova kuća, što sam je ja sagradio« (2 Paral. 6, 
18). Kako bi se tek taj kralj čudio, da čuje, da Bog stanuje ne 


samo kod ljudi i u hramu, već u samom čovjeku, u nutrinji: 


njegovog srca! Smatra li čovjek za sreću i čast, svrati li se 
k njemu kaki zemaljski vladar, koliko je bez prispodobe veća 
čast i sreća, da Duh sv., koji je pravi Bog i kralj neba i zemlje, 
u nama stanuje! 

A taj božanski gost želi ne samo mimogredce, nego 
stalno u nama stanovati. On nas ljubi i radost je njegova sta- 
novati u srcima našim. I onda, kad manje pogrješke počinimo, 
ne oduzima nam svoje prisutnosti, milosti pune, samo je smrtni 
grijeh, koji ga tjera. Učinimo li teški grijeh, rastajemo se od 
Boga, postajemo u nekom smislu bez Boga; Duh sv. dakle 
otigje iz našega srca, Počinimo li teški grijeh, nedopadnost 
božju si nanašamo, jer Bog mora kao najsvetiji zlo nužno 
mrziti i prezirati, s toga Duh sv. ne može dulje u nama ostati, 
Počinimo li smrtni grijeh, to upadamo napokon u ropstvo 
gjavla, gjavao dolazi i zaposjedne naše srce, nemoguće je 
s toga, da Duh .sv., neprijatelj grijeha i gjavla, u nama stanuje. 
Da se svakim teškim grijehom Duh sv. iz našega srca tjera, 
svjedoči nam knjiga mudrosti: »Duh sv. reda bježi pred las- 
kavcem i izbjegava misli, koje su bez razuma, i bude protjeran, 
navali li nepravda« (Mudr. I, 5). Sv. apostol Pavao: pak piše 
grozne riječi: »Tko hram božji obezčasti, Bog će ga uništiti, 
jer hram božji je svet, a taj ste vi« (I Kor. 3, 17). Tko dakle 
ne bi grijeh, koji izvodi tako strašnu nesreću, nad sve mrzio 
i izbjegavao! Tko ne bi drktao, prijeti li mu i najmanja po- 
gibao grijeha, kad on srce, taj hram Duha sv., pretvara u stan 
gjavla, a za posljedicu ima vječnu propast! 

To su eto milosti, koje nam Duh sv. dijeli: on nas pro- 
svijetljuje svojim božanskim svijetlom, da upoznademo što 
je pravo i dobro, a što krivo i zlo; on nas jači i ioboružava 
nadnaravskom silom, da sve napasti svladamo i sve, što nam 
je za spasenje nužno, izvršiti uzmognemo; on nas tješi, uli- 
jeva nebeski mir u naše srce i čini, da u dane najtežih posjeta 
sačuvamo veselost duha; on nas napokon posvećuje i uzima 

stan u našem srcu, da nam uvijek sva dobra i milosti dijeli, 
To su sigurno mnoge i velike milosti, koje moramo nad sve 
cijeniti. 

Što moramo činiti, da postanemo dionici tih 
milosti Duha sv.? 


II. 


Što moramo činiti, da postanemo dionici milosti Duha 
sv., vidimo kod apostola. Sv. Luka nam kaže o njima: »Svi 
su ustrajali jednodušno u molitvi« (Djel. ap. I, 14). Od svijeta 
se rastali, živjeli su megjusobno u sv. slogi i uztrajali u mo- 
litvi: tako se pripravljali na dolazak Duha sv., koji se onda 
na blagdan Duhova u istinu sa svojim darovima milosti na 
njih izlio. Samoća, mir i sloga s našim bližnjim i mo- 
litva su dakle tri glavna uvjeta za primanje milosti Duha sv. 

I. Božanski je Spasitelj svojim učenicima kratko prije 
svoga uzašašća u nebo naložio, da se ne udalje iz Jeruzalema, 
dok Duh sv. kojega im obećao, nad njih ne dogje. »On im 
zapovijedi«, kaže se u Djelima apostolskim, »da ne odlaze iz 
Jeruzalema, već da čekaju na obećanje Oca, t. j. na dolazak 
Duha sy.« (Djel. ap. I, 4). Apostoli su točno ispunili taj nalog 
Gospodina, pošto su prisustvovali njegovom uzašašću na nebo 
na maslinovoj gori »povratili se natrag u Jeruzalem, i kad su 
onamo došli, ugjoše u gornju dvoranu« u kojoj je Gospodin 
držao zadnju večeru i ondje su živjeli u najstrožoj samoći. 
Uvijek su bili zajedno, te su ostavljali kuću samo, da prisu- 
stvuju svakdanjoj službi božjoj u hramu. U toj samoći držali 
su sabrane svoje misli, te ih upravili na Boga i na vječno, 
razmatrali su istine spasenja, ispitivali su dosadanji svoj život, 
činili pobožne odluke, vodili sv. razgovore, i molili, da se 
koliko je moguće bolje priprave na dolazak Duha sv. 

Samoća je i za nas jedno od najizvrsnijih sredstava, da 
primimo milosti Duha sv. Sv. Ivan kaže: »Sve što je u svijetu, 
to je pohota puti, pohota očiju i oholost života« (rt Iv. 2, 6). 
Općenje sa svijetom podiže i hrani razne zle pohote, uništava 
gorljivost za Boga i vječno spasenje, vodi do lakoumnosti i 
do zaboravi na Boga i stvara put mnogim grijesima i opači- 
nama. Tisuće, koji opće sa svijetom, napustili su svoja dobra 

načela i upali u zamke gjavla. Sjetimo se samo Dine, kćeri 
patrijarhe Jakoba. Ona je bila nevina i živjela u strahu božjem, 
dok je u kući oca svoga sprovodila samotan život, ali jedva 
je samoću ostavila i pošla u buku ljudi, izgubila je svoju ne- 
vinost i krepost. Takovih primjera daje nam povijest i iskustvo 
mnogo. Kršćani, koji lakoumno sa svijetom opće, uvijek traže 
društva i zabave, izgube svako vjersko mišljenje, i upadnu u 
razne opačine. Pravom s toga nastoje dobri roditelji svoju 
djecu suzdržavati koliko moguće više od općenja sa svijetom, 
jer znadu, da je to pogibelj za mladež, da izgubi nevinost. 
Dapače jedan poganin je rekao: Kad god sam megju ljudima 
bio, došao sam kući manji čovjek, t. j. gori. 

O, koliko je za nas bolje, ako živimo zabitno! U samoći 
ostaje naše srce prosto od mnogih napasti, jer mi ne vidimo, 
ni ne čujemo tisuću stvari, koje čine zli utisak na nas; saču- 
vamo unutarnji mir, te možemo Bogu služiti u nepomučenom 
miru. U samoći ćutimo blizinu našega Boga, i čujemo njegov 
glas, čega radi On sam govori kod proroka: »Odvest ću ih u 
pustinju i govoriti im k njihovom srcu« (Ose 2, 14). U samoći 
opći Gospodin pouzdano sa svojima, jer ih nalazi slobodne 
od buke svijeta i od zemaljskih sklonosti. Sv. Jeronim kliče: 
>O, blažene samoće, u kojoj se Bog sa svojim ljubimcima tako 
pouzdano i ljubezno zabavlja«, tu duša uživa najbolje općenje, 
najutješnije društvo, jer se sam Bog s njom zabavlja i napunja 
ju radošću i veseljem. S toga je Gospodin jednoć rekao svetoj 
Tereziji: »Ja bi rado govorio mnogim dušama, ali svijet čini 
preveliku buku u njihovim srcima, te ne čuju mojega glasa« 

S toga su ljubile od vajkada duše spasa željne najviše 
samoću, kad im je samo moguće bilo, pošle su u istu. Već 
proroci staroga zavjeta živjeli su u samoći i iz nje samo onda 
izlazili, da ljudima navještaju odluke božje i pokoru Sv Ivan 
Krstitelj sproveo je veći dio svoga života u samoći, a Isus 
sam je išao u pustinju i ostao 40 dana sakriven, prije nego 
li je počeo svoj javni život. Za vrijeme progona tisuće su 
kršćana utekle u pustinju i nikad se više nijesu povratili u 
svijet. Časni Vinko od Carafe Družbe Isusove, običavao je 
reći, da kad bi na svijetu imao želju, ta bi bila: imati malu 
špilju, komad kruha i duhovnu knjigu, da može uvijek u sa- 
moći živjeti. 


—& 

Tim dakako ne ću reći, da vi svoje poslove, svoju kuću, 
svoju obitelj ostavite, i daleko od svakoga općenja s ljudima 
dane svoga života sprovodite, to bi bilo nemoguće i s toga 
nerazboriti zahtjev. Možete ostati na polju svoga djelovanja, 
a uz to uvijek biti u samoći, koja je nužna, da postignete mi- 
losti Duha sv. Izbjegavajte prije svega pouzdano općenje sa 
zlim, raspuštenim ljudima, kao i posjet onih mjesta i društava, 
gdje je za vas pogibelj, da se upropastite. Izbjegavajte u opće 
sve bezkorisne zabave i rastresenosti i svako nepotrebno 
općenje sa svijetom; ostajte rado kod kuće i ne ostajte s lju- 
dima više ni dulje, nego li to traže potrebe vašega života. 
Katkada, osobito u nedjelje i blagdane, kad imadete priliku, 
na nekoliko se časaka povucite na samo, čitajte koju duhovnu 
knjigu, razmislite o stanju vaše savjesti i o svojem odregjenju, 
dobre odluke učinite, da se duhovno obnovite, religijozno 
osjećanje obnovite, te se za dane rastresenosti ojačate. Kod 
svojih vremenitih poslova i u općenju s ljudima uzdignite kat- 
kada srce svoje k Bogu, u kratko promislite vječne istine, 
obnovite učinjene odluke i recite s Davidom: »O, moj Bože, 
što imadem u nebu i što ljubim na zemlji osim Tebe, Bože 
mojega srca i moja baština u vijeke« (ps. 122, 26). U tomu 
sastoji dakle duhovna samoća, što su je svi sveci ljubili, te ju 
kao izvanredno djelotvorno sredstvo za kršćansku savršenost 
priznali. »Kao što ptice imadu svoja gnijezda«, veli sv, Franjo 
Saleški, »da se u potrebi onamo uteku i kao što jeleni imadu 
svoje šume i grmlje, da se oslobode od progona lovaca, te se 
sačuvaju proti gorućoj vrućini sunca, tako si mora i naše srce 
svaki dan izabrati mjesto boravka ili na Kalvariji ili u ranama 
našega Spasitelja, Isusa Krista ili inače gdje u njegovoj bli- 
zini, da se od vremena do vremena tamo uteče, ondje se ojači 
od muka i teškoća i od vrućine dana, i da se zaštiti proti 
napadajima našega neprijatelja«. Tim sredstvom duševne sa- 
moće poslužila se sv. Katarina Sienska s najboljim uspjehom. 
Kad joj roditelji nijesu priuštili ni vremena, ni mjesta, da obavi 
molitvu i razmatranje, naučio ju Spasitelj da u nutrinji svoga 
srca sagradi malu bogomolju, kamo bi se mogla usred posla 
i rastresenosti povući. Ona se tim poslužila, i od toga vre- 
mena nije ništa osjećala od svih neprilika, što joj zao svijet 
pripravljao. Uslijed navale poslova zatvorila se uvijek, kako 

je rekla u svoju sobicu i našla utjehu kod svoga nebeskoga 
zaručnika, 

I vi se poslužite tim zgodnim sredstvom za napredak 
duhovnoga života; ljubite samoću, pogjite bar na nekoliko mi- 
nuta od svijeta, više puta se preko dana svratite u svoje srce 
i učinite dobre odluke; iz toga ćete sigurno imati veliku korist. 
Duh sv će vas prosvijetliti svojim nebeskim svijetlom, jačati 
će vas proti svim napastima, dizati vas i tješiti i bodriti k na- 
sljedovanju Isusa. 

2. Uz to je nužno, da budete miroljubivi i u nepre- 
stanoj slozisasvojim bližnjim. Apostoli i svi, koji 
su u kući u Jeruzalemu zajedno bili, uztrajali su jednodušno 
u molitvi. Ni najmanje nesloge nije bilo megju njima, ljubili su 
se megjusobno kao braća i sestre i bijahu, kako to izvješćuje 
sv. Luka: »jedno srce i jedna duša« (Djel. ap. 4, 32). Ta sv. 
sloga, u kojoj su svi megjusobno živjeli, povukla sv. Duha na 
njih; učinila, te ih napunio svojim nebeskim darovima. 

Tomu se ne trebamo čuditi, jer ničesa nema, što bi Bog 
toliko ljubio, kao mir; zato se On često u sv. pismu naziva 
Bog mira. »Bog mira neka bude sa svim vama« (Rimlj. I5, 33). 
»Bog mira brzo smrvi gjavla pod vašim nogama !« (Rimlj. I6, 20). 
Sv. Grgur Naz. kaže: »Bogu ne možemo dati dopadnijeg imena, 
nego ako ga nazovemo Bog mira i ljubavi«. Osobito je Bog 
Duh sv. koji mir nad sve ljubi, On je bitna ljubav Oca i Sina 
i djelo, koje mu se pripisuje, posvećenje ljudi, djelo je ljubavi. 
Zato on ljubi duše, u kojima stanuje ljubav, i koje spaja vez 
sloge; On se do njih spušta, nastanja se kod njih i dijeli im 
punoću svojih milosti. To nam jasno pokazuje sv. pismo u 
onoj objavi, što ju prorok Ilija imao na brdu Horebu. Duh 
božji mu se htio objaviti, s toga dogje riječ Gospodinova i 
reče mu: >»Izagji (iz špilje) i uspni se na brdo Gospodinovo, 
i eto, Gospodin će mimo ići da te tješi i jači u tvojoj nevolji«. 
»Sada progje jaki veliki vjetar okrečući bregove i uništavajući 
pećine, ali Gospodina nije bilo u vjetru. Poslije vjetra nasta 
grozni potres, ali Gospodina nije bilo u potresu. Poslije potresa 
dogje vatra, ali Gospodina nije bilo u vatri. Napokon poslije 
vatre podiže se zujanje blagoga vjetra, a sada prikrije Ilija 
svoje lice, jer je Gospodin mimo išao i govorio s njim. Duh 
božji dakle nije bio ni u oluji, ni u potresu, ni u vatri, već u 

blagom zujanju zraka, da, kako Teodoret kaže, označi, da je 
On Bog ljubavi i mira i da u srca miroljubivih svoje milosti 
izlijeva (3 Kralj. 19, 11—13). To kaže i psalmista: »Eto kako 
je dobro i ljupko, stanuju li braća zajedno! To je kao mast 
na glavi, koja teče na bradu, bradu Arona, koja teče na skut 
njegovog odijela. To je kao rosa Hermona, koja pada na brdo 
Sion. Jer onamo šalje Gospodin blagoslov i život do vijeka !« 
(ps. 132). Duhovni učitelji razumijevaju pod masti i rosom da- 
rove i milosti Duha sv., pod bradom Arona i pod brdom Sion 
vjernike, koji u miru megjusobno stanuju, a pod curenjem masti 
i padanjem rose bogato dijeljenje milosti nad miroljubive kr- 
šćane, dakle, koji sa svojim bližnjim uvijek u slozi živu, izli- 
jeva se Duh sv. sa svojim nebeskim darovima i čini ih djecom 
božjom, čega radi Krist kaže: »Blaženi miroljubivi, jer će se 
nazvati djeca božja« (Mat. 5, 9). Makarij moljaše jednoć u 
svojoj sobici, i čuo je glas: »Ti još nijesi dostigao mjeru 
zasluga onih dviju žena u gradu«. Poslije toga ustade starac 
rano, uze svoju palicu iz palme i pogje u grad. Kad je onamo 
došao i našao kuću tih dviju žena, umolio ih, da ga u kuću 
puste. Jedna od žena izagje, i primi ga, on pozva obje k sebi 
i reče: »Radi vas sam mnogo muke imao, recite mi način 
svoga života?« One mu odgovore: »Mi se prije nijesmo po- 
znavale, a sada smo žene dviju tjelesnih brata. Danas je 
15 godina da zajedno stanujemo u istoj kući i ne možemo se 
sjetiti, da smo se ikada posvadile ili zlu riječ jedna drugoj 
rekle, već smo uyijek u miru i slozi živjele. Jednoć smo htjele 
ući u samostan, ali muževi naši nijesu privoljeli. Onda smo 
učinile vez s Bogom i megju sobom, da do naše smrti ne će 
iz naših ustiju nijedna zla riječ izaći«. Eto, Duh sv. je tim dvjema 
ženama, koje osim miroljubivosti nijesu nikaki izvanredni život 
sprovodile, udijelio isto tako velike, d&, još veće milosti, nego 
li sv. Makariju, koji je godine i godine živio u pustinji, te ču- 
desne upravo trapnje i pokorničke vježbe vršio. Nastojte s toga 
svim silama oko miroljubivosti. Sa svakim živite u miru, izbje- 
gavajte svagju i neprijateljstvo. Bilo da katkad nepravdu trpite, 
ipak ne pustite, da u srce ugje mržnja. Je li nastala kaka ne- 
sloga, odmah se opet izmirite i sunce neka ne zagje nad vašu 
srdžbu! Imajte obzir sa pogrješkama i slaboćama bližnjega i 
ne zaboravite, da i vi toga mnogo imadete što se bližnjemu 

ne dopada. Sigurno, ako sa svojim ukućanima, sa svojim susje- 
dima i sa svim ljudima uvijek u miru i u slozi živite, Duh sv. 
će vam u obilnoj mjeri udijeliti svoju milost. 

3. Ali još jedno su učinili apostoli, da se priprave na 
dolazak Duha sv. molili su. »Svi su jednodušno uztrajali u 
molitvi«. Cijelo vrijeme svoje deset dnevne samoće upotrijebili 
su za pobožnost i molitvu. Molili su kod kuće zajedno, i po- 
lazili svaki dan hram, da ondje budu dionici javne službe božje. 
A dugo vrijeme su morali biti u hramu svaki dan, jer evan- 
gjelist o njima kaže: »Uvijek su bili u hramu, te su hvalili i 
slavili Boga« (Luk. 24, 53). Apostoli su bili pravi molitelji, a 
zato su imali i razlog. Oni su bili obuzeti čeznjom za Duhom 
sv. kojega im Isus Krist obećao, te su znali, da će ga pogla- 
vito gorljivom i postojanom molitvom postići. Sjećali se riječi 
Kristovih: »Ako vi, koji ste zli, djeci svojoj dajete dobre da- 
rove, koliko više će vaš otac u nebu dati dobar Duh onima, 
koji ga za to mole?« (Luk. II, 13). Kako je moćno sredstvo za 
postignuće Duha sv, molitva, vidimo i kod kršćana u Samariji. 
»Kad su apostoli, koji su u Jeruzalemu bili, čuli, da je Sama- 
rija primila riječ božju, poslaše k njima Petra i Ivana. Kad su 
oni došli, molili su za njih, da bi primili Duha sv.; jer još nije 
na nijednoga od njih došao, svi su bili samo kršteni u ime 
Gospodina Isusa Krista. Onda im položili ruke i primili su 
Duha sv.« (Djel. ap. 8, 14—17). 

Od apostola treba uzeti primjer, te biti gorljivi u molitvi. 
Makar imađete mnoge zemaljske poslove obaviti, to ćete ipak 
uvijek, imadete li dobru volju, nužno vrijeme za molitvu naći. 
Svaki dan obavite svoju jutarnju molitvu, U jutro kad ustanete, 
cijeli dan leži pred vama, dan, u koji morate razne poslove 
obaviti, dan, koji za spasenje vaše duševno mnoge pogibelji 
imađe, dan, u koji morate skrbiti za vječnost. Preslabi ste, a 
da bi mogli vlastitim silama odvratiti pogibelji spasenja, na- 
pasti svladati i uspješno za vječnost raditi; za sve to potrebna 
je milost Duha sv. Pobožno dakle molite svoju jutarnju mo- 
lityu, da vam bude Duh sv. na pomoći savjetom, da vam dan 
sretno progje, te vas približi vašemu vječnomu cilju. Saberite 
se bar nekoliko puta preko dana kod vaših poslova na polju, 
u radionici, u staji i drugim mjestima; pogledajte na nebo, i 
molite Duha sv. da vam dade svoje svijetlo i silu, da uvijek 

idete stazom kreposti. Marljivo obavljajte i svoju večernju mo- 
litvu. Ne budite kao nerazumno živinče, koje svoje članke iz- 
pruži u san, čim svrši svoj dnevni posao. Pravedno je, da 
Gospodinu zahvalite za sve dobro, koje vam preko dana 
na tijelu i duši izkazao. Njegovu pomoć trebate i preko noći, 
u svoju zaštitu vas mora uzeti i sve od vas odvratiti, što bi 
vam za vrijeme i vječnost naškoditi moglo, Rado posjećujte 
takogjer crkvu i prisustvujte javnoj pobožnosti. Tko ima vre- 
mena neka svaki dan prisustvuje sv. misi; jer u sv. misi, koja 
nije drugo, nego neprestana obnova krvne žrtve Kristove na 
križu, dijele nam se po Duhu sv. plodovi spasenja u velikoj 
punoći. Dogje li nedjelja ili blagdan, svi se sakupite kod službe 
božje i poslije podne, marljivo slušajte riječ božju, molite sa 
svom pobožnošću srca. Nijedan neka ne bude, koji bi na te 
dane Bogu posvećene zanemario službu božju lakoumno, ni- 
jedan, koji bi se samo zadovoljio slušanjem sv. mise, nijedan, 
koji bi kod službe božje bio svojevoljno rastresen, te obavio 
samo molitvu usnama. A jer su nedjelje i blagdani dani mo- 
litve, to i kod kuće valja neko vrijeme sprovesti u pobožnosti 
i molitvi. Štujte Mariju, božansku majku i molite za njezin 
zagovor. Ona je na Isusa, svoga Sina djelovala, da je na 
svadbi u Kani vodu u vino pretvorio, ona će takogjer na 
Duha sv. kojega je Ona prečista zaručnica, djelovati, da će 
vam svoje darove milosti udijeliti. 

Eto to su najizvrsnija sredstva, koja valja upotrijebiti da 
postanemo dionici milosti Duha sv.; samoća, mir i sloga 
s bližnjim, te molitva. »Svijet ne može primiti Duha sv., 
jer ga ne vidi ni ne pozna« (Iv. I4, 17) jer je u zemaljsko 
upao. Izbjegavajte svijet dakle, makar morate s njim općiti, 
bar ne prihvatite njegovih načela, Ljubite samotan život, sve 
veliko uspijeva u samoći. Češće uzdignite srce svoje k Bogu 
i obnovite svoje dobre odluke, da nikad ne zaboravite na svoj 
cilj i konac. Jeste li svoju savjest okaljali grijesima, očistite ju 
odmah skrušenom ispovijedi i pripravite Duhu sv. opet dostojan 
stan u svojim srcima. Ljubite mir, brižno se čuvajte nesloge i 
nemira; je li megju vama i bližnjim nastalo kako neprijateljstvo, 
odmah se opet megjusobno izmirite i pazite, da se vez mira 
više ne prekine. Duh sv. je Bog mira i želi stanovati samo u 
srcima miroljubivih. Budite gorljivi u molitvi. Ne počnite ni ne 

vršite dana bez pobožne molitve, i kod posla svoga imajt o 
ssrce kod Boga i pobožne uzdisaje upravite k njemu. U nedjelju 
i blagdane ne propustite službe božje, molite od srca. Uvijek 
vršite te vježbe samoće, mira i sloge i molitve gorljivo i uz- 
trajte u njima dok živite; onda će Duh sv. sa svojim darovima 
milosti u vijeke kod vas ostati, te vas vremenito i vječno 
sretne učiniti. 


Amen. 


XIV. Propovijed. 
Nedjelja šestdesetnica. 


Osmi članak vjere, 


»Vjerujem u Duha svetoga.“ 
Sedam darova Duha sv. 


»Izagje sijač, da sije sjeme svoje« 
(Luk, 8, 5). 

Priča današnjeg sv. evangjelja ne treba dugoga tuma- 
čenja, kad ju sam Krist protumačio. Sjeme je riječ božja; zem- 
ljište, u koje je palo sjeme, ljudi su, kojima se riječ božja 
naviješta; plod što ga je sjeme na dobrom zemljištu donosi, kre- 
posti su, što ih riječ božja donosi u život dobrih slušatelja. 

Jedan dio sjemena, kaže se u sv. evangjelju, pade na put 
i to bi pogaženo ili od ptica izjedeno. Ima kršćana, a k tima 
spada osobito, lakouma mladež, koja riječ božju, propovijedi, 
pouku kršćansku, sluša bez svake pažnje, samo su tijelom u 
crkvi, duh njihov je, Bog zna, na kojem mjestu; oglegju se, 
brbljaju, smiju se, kojekakve šale zbijaju ili spavaju, pak se 
probude tek onda, kad je propovijed gotova. Taki slušatelji 
naliče putu, sjeme koje na nj padne, ne može ploda donijeti, 
jer ono, ne može prodrijeti u zemlju, bude li od prolaznika 
pogaženo ili od ptica izjedeno. Jer se po tumačenju Isusovu 
pod pticama ima razumijevati gjavao, vidi se, da baš gjavao 
nastoji zapriječiti plod božanske riječi. On je, koji slušatelje 

potiče na nepažnju, rastrenost, spavanje, da iz kršćanske pouke 
ne dobe nikakove koristi. Toga se valja sjećati i ne slušati, 
napasti gjavla. Riječ božju slušajte uvijek poželjno, i čuvajte 
se od svake raztrešenosti. Na početku kršćanske pouke se ozna- 
čite znakom sv. križa, da gjavao nema moći, oduzeti vam iz 
srca riječ božju. Osobito vi ocevi i majke morate na to pa- 
ziti, da djeca vaša, naučnici, družina i podložnici riječ božju 
pažljivo slušaju, te ih svom strogošću kaznite, čim doznate, 
da se kod toga neuredno vladaju. 

Drugi dio sjemena pao na kamenito tlo i kad je izašlo, 
posuši se, jer nije imalo vlage. U tu vrst slušatelja riječi božje 
spadaju nestalni ljudi. Imadu veselje u riječi božjoj i dobre 
odluke stvaraju, da će po njoj živjeti, ali njihovo veselje i nji- 
hove odluke nijesu trajne. Dogje li napast, podiže li se zla strast, 
padu odmah u stare grijehe. Sv. Grgur kaže: »Što su našli za 
osudno, opet čine, radi svoje krivnje budu ganuti, a poslije 
suza povrate se opet u istu krivnju. Uzrok njihove nestalnosti 
jest u tomu, što su premeki i nikake si sile ne nanose, da se 
protive napastima i svoje strasti izkorjene. Taki kršćani mo- 
raju se uvjek sjećati riječi Isusove: »Kraljevstvo nebesko trpi 
silu, i koji se silom služe, grabe ga« (Nat. 12, 14). 

Opet jedan dio sjemena pade u trnje, a trnje, koje brzo 
poraslo, udušilo sjeme, koje je potjeralo. Ovim riječima ozna- 
čeni slušatelji riječi božje, bolji su od prijašnjih, uzimaju k srcu 
riječ božju i ona pusti korjen; imadu iskrenu težnju živjeti po 
volji božjoj i počinju zbilja ići putem zapovijedi. Ali trnje; t. 
j. njihove brige za zemaljsko, njihova sklonost na novac i 
dobro, njihove nečiste naslade, svladaju njihovo bolje mišljenje, 
i ne puste da svoje dobre odluke trajno vrše. Taki kršćani 
morali bi si k srcu uzeti riječ Kristovu: »Nitko, tko položi 
svoju ruku na pljug, i okreće se, nije sposoban za kraljevstvo 
božje« (Luk. 9, 62). 

Jedan dio sjemena napokon pade na dobru zemlju, ono 
izagje i donese stostruki plod. To su kršćani, koji riječ božju 
gorljivo slušaju i istu uzimaju za pravilo svoga života. Junački 
svladavaju zapreke spasenja, krote svoje strasti, izbjegavaju 
zlo i neprestano rade oko svoga posvećenja. U tu vrst slu- 
šatelja riječi božje morate vi spadati, da se na vama ispuni 
riječ Kristova: »Blaženi, koji riječ božju slušaju i istu vrše« 

(Luk. 11, 28). Vršenje riječi božje, uvijek vam je moguće; jer 
ako ste i slabi, jedan je koji vas jači, naime Duh sv., o kojega 
milosnom djelovanju nužno do sada ste čuli. Danas ću zaklju- 
čiti pouku o Duhu sw. i govoriti još: o sedam darova Duha 
sv. Svaki od tih darova ću u kratko protumačiti, da budete 
više potaknuti Duhu sv. se kao i Ocu i Sinu klanjati, hvaliti 
ga i slaviti, 

Duh sv, je izvor svakoga dobra; njemu zahvaljujemo ne 
samo neke, već sve milosti, kojih smo sposobni. Sv. Ciprijan 
kaže: »Nije tako, kako je kod zemaljskih dobročinstva, tako- 
gjer kod primanja darova nebeskih, jedan cilj, jedna mjera. 
Obilno teče Duh sv. prebogato on izvire, koliko samo može 
naša vjera obuhvatiti, toliko crpimo na preobilatoj milosti«. Ipak 
sv. pismo od preobilja, ističe osobito sedam darova, kad o Isusu 
Kristu, čovjekom postalom Sinu božjem govori: Duh Gospo- 
dinov, će na njemu Počivati, duh mudrosti razuma, duh 
savjeta i jakosti duh znanja i pobožnosti i duh 
straha božjega će ga napunjati (Is. 1, 2—3), Tih sedam 
darova Duha sv. ćemo napose razmotriti. 

IL. Prvi dar je mudrost. Taj dar ne sastoji u znanstvenoj 
naobrazbi, u učenosti, u raznom znanju, jer sve to je nešto 
naravsko, te duši, ako se dobro ne upotrijebi, ne donosi ni- 
kake koristi, već dapače štetu. Za to se kaže u nasljedovanju 
Krista: >U istinu, bolji je ponizni seljak, koji Bogu služi, nego 
li oholi mudrac, koji promatra tijek zvijezda, a uz to sebe sa- 
moga zanemaruje«. Prava, po Duhu sv. dana mudrost je dar, 
koji nas prosvijetljuje, da mi naše odregjenje jasno upoznamo, 
te nas potiče, da mi sa svim danim nam sredstvima, za onim 
idemo, što nas u istinu sretne čine. Tko taku mudrost imađe, 
taj spoznaje grijeh kao najveće i jedino zlo, stoga je čvrsto 
odlučno, radije sve i isti život žrtvovati, nego li svojevoljno 
grijeh počiniti. Tko imade mudrost, taj ne visi o zemaljsko, 
jer on je prožet uvjerenjem, da je sve pod suncem samo ta- 
ština i muka duha. On živi doduše i djeluje u svijetu, i vrši 
poslove svoje, stiče novac i dobro, i uživa katkad i koju do- 
puštenu zabavu, ali nema nikakove neuredne ljabavi do tih 
stvari; on promatra sve vremenito, samo kao sredstvo za po- 
stignuće vječnoga odregjenja. On moli sa apostolom: »Vrijeme 
je kratko, preostaje samo, da oni, koji imadu žene, budu, kao 

da ih nemaju, a oni, koji plaču, kao da ne plaču i oni, koji se 
vesele, kao da se ne vesele, i oni, koji kupuju, kao da ne po- 
sjeduju, i oni, koji se svijetom služe, kao da ga ne trebaju, jer 
prilika ovoga svijeta prolazi« (I Kor. 7, 29—31). I s istim apo- 
stolom govori: »Sve držim za gubitak radi spoznanja Isusa 
Krista mojega Gospodina, koje sve nadvisuje, radi čega sam 
se svega odrekao, i smatram za blato, da stečem Krista« (Filiplj. 
3, 8). Lijepi primjer te božanske mudrosti, daje nam sv. Olim- 
pija. Car Teodosije tražio od nje, da se zaruči s njegovim ro- 
gjakom, a ona je odlučila samo Bogu, svomu nebeskomu za- 
ručniku živjeti, i protivila se želji cara. Teodosije se na to 
tako ogorčio, da joj je njezin cijeli veliki imutak do njezine 
tridesete godine (bila je stara tek I8 god.) oduzeo, Onda je 
Olimpija pisala caru: »Ti si mi, gospodaru, milost izkazao, 
koja nije samo jednoga cara, već i biskupa dostojna; kad si 
me, uzevši moja dobra, lišio mnogih briga i nemira, radi dobre 
uporabe njegove. Da moja radost bude podpuna, zapovijedi samo, 
da se podijele crkvama i siromasima. Već sam se dugo bojala, da 
će se poroditi taština, koja lako nastane kod dijeljenja milo- 
stinje, ako ju čovjek sam dijeli. Zemaljska dobra bi takogjer 
učinila, da zanemarim prava dobra, koja su duhovna i bo- 
žanska. Po pravoj mudrosti kršćanina, želim umrijeti, ne lju- 
biti više svijet i njegova dobra, već ću samo Boga i vječna 
dobra tražiti. 

Eto tako misle i rade kršćani, koji posjeduju dar mudrosti ; 
obzirom na zemaljska dobra naliče kipu, koji ostaje hladan i 
nijem, obukli ga u prnje prosjaka ili u zlato i svilu, koji se 
dade obući i svući, a da ne očituje nikako čuvstvo veselja ili 
zlovolje. Ali za to većom gorljivosti teže za vječnim dobrima, 
jer im je jasno, da su ta dobra jedino dostojna svakoga na- 
stojanja. Rade neprestano, da izkorjene svoje zle sklonosti, 
vježbaju se brižno u kršćanskim krepostima i misle neprestano 
na svoje usavršenje i posvećenje. Vrlo lijepo opisuje nebesku 
mudrost apostol, veleći: »Mudrost, koja odozgo dolazi, prije 
svega je čista, onda miroljubiva, čedna, popustljiva, za dobro za- 
uzeta, puna milosrgja i dobrih plodova« (Jak. 3, 17) Toj ne- 
beskoj mudrosti obično se protivi mudrost zemaljska. Mudraci 
ovoga svijeta ljube vremenito, a zanemaruju vječno ; oholi su, 
častohljepni, lukavi i podmukli, ugagjaju svojim sramotnim na- 

sladama, i kuhaju gorku žuć proti svakomu pravom ili samo 
umišljenomu uvrijeditelju, oni drže sve za dopušteno, što im 
je ugodno i što im se čini za korisno; onima se rugaju, koji 
žive za nebo a ne za svijet, i nazivaju ih lugjacima. Ipak će 
mudraci svijeta jednoć upoznati svoju zaslijepljenost, i puni 
zdvojnosti sa svojim sljedbenicima govoriti: »To su eto oni, 
koje smo jednoć ismjehivali, i rugali im se pogrdnim govorima. 
Mi lugjaci, smatrali smo njihov život za ludost, a konac njihov 
sramotnim. Eto, kako su oni pribrojeni u broj djece božje, i 
njihova sudbina je megju svecima! (Mudr, 5, 3—5). ' 

Da b.s, taj za spasenje vaše tako nužni dar mudrosti 
postignete, morate se uteći molitvi, jer kao što je svako dobro, 
tako je mudrost dar molitve. Apostol reče: »Fali li komu od 
vas msdrosti, neka ju moli u Boga, koji svima bogato daje... 
i bit će mu dana« (Jak. I, 5). Kako apostol istinu govori, vidi 
se kod Salamona, kojega se molitva za mudrost, Gospodinu 
tako svigjela da je rekao: »Jer si tako želio, a nijesi molio za 
dug život, niti za bogatstvo, niti za dušu tvojih neprijatelja, 
već za mudrost, . . . eto učinio sam ti po tvojim riječima i dao 
ti mudro i razumno srce, tako da tebi ravna nije bilo, niti će 
biti« (3. Kralj, 11—12). Za mudrost dakle molite, svaki dan se 
molite Duhu sv., da vam dade sve više upoznati, što vam je 
nužno za spasenje, i da vam udijeli volju i silu, da se oslobo- 
dite zemaljskoga, a težite za nebeskim. Češće razmišljajte o 
svojem odregjenju; promislite, kako je sve pod suncem pro- 
lazno, i kako vas u vječnosti ne će ništa tješiti ni veseliti, već 
samo pobožni, kreposni život. Čitajte marljivo, osobito u ne- 
djelje i blagdane duhovne knjige i k srcu si uzmite nauke i 
istine, što se u njima nalaze. Čitanje i razmatranje božanskih 
istina, na vaše će srce spasonosno djelovati; uvidjet ćete, da 
je samo jedno nužno, i tako ćete doći do posjeda nebeske 
mudrosti, 

2. Drugi dar Duha sv. je razum. Taj dar sastoji u po- 
sebnom prosvijetljenju Duha sv., po kojem nam bude moguće, 
duboko pogledati u tajne naše vjere, i iste bolje upoznati od 
svih mudraca i učenjaka svijeta. Kršćani, koji posjeduju dar ra- 
zuma, imadu često čudesno poznavanje božanskih stvari; sve 
istine vjere shvaćaju u najvećoj dubljini, i znadu rješavati pi- 
tanja na nedokučivi način, na koja ljudska znanost ne može 

odgovoriti. To veliko znanje nitko ne postizava učenjem, već 
se daje po Duhu sv. Za to apostol kaže: »Nitko ne spoznaje 
što je božje, već samo Duh božji. Mi pak nijesmo primili Duha 
ovoga svijeta, već Duha, koji je od Boga, da znademo, što nam 
je od Boga darovano« (1 Kor, 2, IT—12). Dar razuma, običava 
Duh sv. dati samo dušama, koje se odlikuju poniznom vjerom, 
čistoćom srca i kreposnim životom; čega radi božanski Spa- 
sitelj slavi svoga nebeskoga Oca, što je božanske tajne sakrio 
mudracima, a objavio ih malenima, t. j. djetinje pobožnim i po- 
niznim (Mat. II, 25). Povijest uči, da su najveći učenjaci, koji su 
bili upućeni u sve grane ljudskoga znanja, bili su takogjer duboki 
mislioci, ipak slabi pojam imali o božanskim tajnama, te o nau- 
kama naše sv. vjere gotovo ništa nisu razumjeli, dok pobožne 
i ponizne osobe, koje nijesu nikad imale znanstvene naobrazbe, 
a niti nijesu osobitim darovima duševnim obdarene, poukom 
Duba sv. prodrle su u smisao sv. pisma i dubine božanskih tajna, 
i tako dokazale da se u školi Duha sv. u jedan dan često više 
nauči, nego li u mnogo godina u školi svjetske mudrosti. Ovamo 
spadaju ponajprije apostoli: bili su to ljudi od niskoga staleža, 
bez svake više naobrazbe, a čini se da nijesu bili ni obdareni 
osobitim darovima, jer su teško shvaćali nauke Isusove, a 
mnogo toga nijesu ni razumjeli, što im je govorio. A kad se 
Duh sv. nad njih izlio, cijela nauka Isusova, posta im jasna, 
razumjeli su sv. pismo, te su u stvarima vjere pokazali tako 
znanje, koje je posramilo svu znanost židova i pogana. Sličnih 
primjera nalazimo mnogo u životu svetaca. Neki pobožni mladić 
(Hinko Dilson) stupio u red isusovački, ali je bio tako duševno 
slab, da nije mogao ništa znanstvena naučiti. Kad je jednoga 
dana u najvećoj boli radi toga, pred slikom blažene Djevice 
klečao, te njoj dušu i tijelo i sve svoje sile posvetio, postade 
najednoć tako jak duhom, da je mogao cijele propovijedi 
upamtiti i poslije više godina izreći, kod toga je bio tako upućen 
u vjerske predmete, da su najučeniji učitelji reda sudili, da on 
crpi svoja čudesna tumačenja kao iz neizcrpivog zdenca. U 
još većoj mjeri posjedovao je dar razuma Grgur Lopez, koji 
se &. 1542. u Madridu rodio. On je znao cijelo sv. pismo od 
riječi do riječi na izust, a kod toga je imao tako razumijevanje 
sadržaja njegovog, da je najteža mjesta takovom jasnoćom tu- 
mačio, da se isto tumačenje odmah slušateljima vidjelo kao 

jedino pravo. Mnogi ga učenjaci radi toga posjećivali; svi su 
odlazili puni začugjenja od njega, a mnogi su od njih promje- 
nili svoje nazore, uz koje su dugo pristajali, pošto su čuli 
njega. Dominik Salazor, poslije nadbiskup na Filipinima, reče 
poslije jednoga takovog posjeta svojim trim pratiocima: »Što 
je to, da mi, koji smo cijeli svoj život sproveli u učenju, ni iz 
daleka toliko ne znađemo, koliko taj mladi svjetovnjak ?« Sv. 
mučenica Katarina, koja je u 4. vijeku živjela u Alexandriji u 
Egiptu, pokazala je pred poganskim carem Maximinom, koji 
ju pred svoje sudište pozvao, takovo znanje i dar govornički, da 
je on 50 najglasovitijih mudraca u svoju palaču pozvao, da 
pobiju sv. Katarinu. Ali ona je govorila s takovom mudrošću, 
ijakošću za kršćanstvo i dokazala svojim protivnicima tako te- 
meljito istinu kršćanske religije, a ništetnost poganstva, da se 
oni javno priznali svladanim, postali kršćani te zajedno sa sv. 
Katarinom podnijeli smrt mučeničku. Na ovim i drugim služ- 
benicima božjim vidimo ispunjenu riječ apostola: »Što je pred 
svijetom ludo, Bog je izabrao, da posrami jako i što je pred 
svijetom maleno i prezreno i što nije ništa, Bog je izabrao, da 
poništi ono, što jest nešto, da se nijedan čovjek pred njim ne 
slavi« (I Kor. I. 28—29). 

Dar razuma na tako izvrstan način b. s. nije vam nuždan 
za spašenje, ali u stanovitom smislu morate ga i vi posjedo- 
vati, da si uzmognete prisvojiti nužno vjersko znanje, i da 
znadete, kojim putem imadete ići, da dogjete do svoga vječnoga 
cilja. Molite li rado, riječ božju marljivo slušate, dobre vjerske 
knjige čitate, ponizni ste i pobožni, Duh sv. će vam dar ra- 
zuma u onoj mjeri dati, koliko vam je nužno za spasenje. 

3. Treći dar Duha sv. je dar savjeta. Taj dar sastoji u 
tomu, da mi, prosvijetljeni Duhom sv. u dvojbenim slučajevima 
spoznajemo, što je dobro, korisno i Bogu dopadno. Čovjek 
često dogje u položaj, da ga dvojba uznemiruje, on ne zna, 
za što će se odlučiti, mora li što činiti ili propustiti, da pravo 
pogodi, i po volji božjoj radi. Naša uvigjavnost često nije dosta, 
da budemo na čisto, jer mi možemo promišljati koliko hoćemo, 
i sve najzrelije vagati, ipak ostaju dvojbe, dapače se umnažaju, 
čim se više trudimo naći izlaz. Dobro je do duše i hvale vri- 
jedno, ako mi u takim slučajevima, kojega uvigjavnoga, pošte- 
noga čovjeka za savjet pitamo, na to nas opominje i mudrac: 

»Uvijek traži savjeta u mudraca« (Tob. 4, 19). Ali ljudi i naj- 
uvigjavniji nijesu sveznajući; mogu se prevariti, pak dok nam 
misle dati dobar savjet, daju zli. To je osobito kod onih, koji 
sve sude po razboritosti tijela. Često pogrješe pravi cilj, te 
vršenje njihova savjeta donosi bijedu i nevolju. Tako savje- 
tuju roditelji, koji pred očima imadu samo zemaljske interese, 
svojem djetetu, da ovu ili onu osobu oženi i drže da su mu 
najbolji savjet dali, ali dijete, koje proti svojoj sklonosti, njihov 
savjet sluša, sklopi zlu ženidbu, i bude nesretno. Pravom kaže 
za to sv. pismo: »Svi ljudi su lugjaci sa svojom mudrosti« (Jer. 
51, 17). 

Jedan je samo savjetnik, koji se ne može prevariti, a taj 
je Duh sv. On znade, ne samo, što je pravo i dobro, već 
imade i najbolju volju u svakom slučaju nam objaviti pravo i 
istinito. Tko posjeduje toga savjetnika, taj znade sebi i dru- 
gomu najbolje savjetovati. Za dokaz su nam mnogi sveci, ko- 
jima je Duh sv. dar savjeta podijelio u velikoj mjeri. Spomenut 
ću samo trojicu: sv. Antuna pustinjaka, sv, Pamba i sv. Bernarda, 
Sv. Antun je tisućama dao mudar savjet, koji su ga došli upi- 
tati, u prilikama njihovoga duševnoga spasenja. Sam car Kon- 
stantin i njegovi sinovi obraćali se na nj pismeno i dobili su 
od njega zgodne opomene i savjete. K sv. opatu Pambu do- 
lazili su takogjer ljudi iz bliza i daleka, da prime od njega u 
svojim dvojbama savjet. Sv. Bernarda u samoći njegovog samo- 
stana u Clairveauxu u Francuskoj posjećivali su ljudi svakoga 
staleža, iz svih zemalja kršćanskoga svijeta, i molili za savjet, 
koji je on davao knezovima, biskupima, papama, te su njegove 
odluke kao zakon primali. Njegove izjave bijahu upravo ču- 
desne, te su jasno označivale nebeski izvor, odakle ih je crpio ; 
jer on je bio dan i noć u Bogu sabran, ili molitvom ili raz- 
matranjem, ili radom pred Bogom. 

Dar savjeta Duh sv. dakako svim ljudima ne dijeli; ali 
ako ga mi u kojoj dvojbi ponizno i postojanim pouzdanjem 
za prosvijetljenje molimo, možemo sigurno očekivati, da će nas 
ili sam uputiti što nam je činiti, ili će dati da nagjemo čovjeka, 
koji će nam pravi put pokazati. I ovdje vrijedi riječ Kristova : 
»Molite i dat će vam se« (Luk. II. 9). 

4. Četvrti dar Duha sv. je jakost. Taj dar sastoji u iz- 
vanrednoj jakosti naše volje, po kojoj smo mi u svakom po- 

ložaju života pripravni ono izvesti, što se Bogu dopada i što 
je za naše spasenje nužno i korisno. Pokazuje se osobito u 
napastima, u mukama i drugim slučajevima, kad se 
radi o ispunjavanju božje volje. 

Napasti ima mnogo, i svaki čovjek ih mora snositi; do- 
laze ili od vlastite pohote na zlo ili od svijeta ili od gjavla. 
Te napasti su katkada vrlo žestoke, naliče buri, koja i najjača 
stabla izkorjeni. Ne možemo li vlastitim silama ni najmanje 
napasti svladati, to nam je osobito u teškim potrebna izvan- 
redna pomoć odozgo, da ne podlegnemo. Tu je onda Duh sv., 
koji nam u pomoć dolazi. On nas oboružava nadnaravskom 
silom, da mi možemo sve neprijatelje našega spasenja, bili još 
tako žestoki svladati. Sjetimo se samo egipatskoga Josipa i 
Suzane. Obojica su trpjeli najtežu napast, imali su izbor: ili 
sagriješiti ili čast, slobodu i život izgubiti. Ali oni se uzpro- 
tivili zavodnicima, te volili umrijeti, nego li sagriješiti. Takav 
heroizam, taku neodoljivu jakost ulio im Duh sv., kojega su u 
čas nevolje zazivali. 

U životu često dogju teške nevolje i muke, gdje je kr- 
šćaninu nužna neobična jakost duha, da ostane ustrpljiv i Bogu 
odan. Ta duševna jakost sjaji osobito u sv. mučenika. Sve su 
pokušali na njima, da ih zavedu na otpad od vjere, najsjajnija 
su im obećanja činili, grozili se najokrutnijim mukama, bacali 
u tamnice, stavljali ih na muke, mučili ih najnečovječnije i pre- 
dali u najmučniju smrt; ali ništa, posve ništa nije moglo po- 
tresti njihovom odanošću vjeri; živjeli su i umrli za Krista. 
Tko im je udijelio tu čudesnu jakost? 

Tko drugi nego Duh sv., kojega puni su s apostolom kli- 
cali: »Tko će nas rastaviti od ljubavi Kristove? Nevolja ili 
strah ili glad ili golotinja ili pogibelj ili progon ili mač ?« (Rimlj. 
8, 35). Obdaren duhom jakosti šalio se sv. Lovro na ražarenu ro- 
štilju, a sv. Terezija, običavala poslije 40-godišnje bolesti, koja 
joj često prouzročila teške boli, moliti: »Gospodine ili trpjeti 
ili umrjeti!« 

Dar jakosti, treba kršćaninu takogjer u onim slučajevima, 
kad Bog od njega traži težku žrtvu. Za primjer nam može 
služiti ovdje sv. udovica Franciska Šantal. Gospodin je poslije 
smrti njezinog muža pozvao u redovnički stalež, ona je upo- 
znala taj poziv i odlučila takogjer u nj poći. Ali kakove za- 

preke je našla; imala je staroga oca i tasta, zar je smjela iste 
ostaviti? Imala je još troje neopskrbljene djece, zar joj nije 
bila dužnost starati se za njihov uzgoj? — Sv. Franjo Sal, 
poslije zreloga promišljanja, poučio ju, da ona za uzgoj svojih 
obiju kćeri može u samostanu bolje, nego li u svijetu skrbiti 
a otac njezin može uzgoj sina voditi i usavršiti. Odlučila se 
dakle oca i sina ostaviti, te Bogu to najdraže, što je na zemlji 
imala za žrtvu prinijeti. A kolika se odvažnost tražila, da se 
ta odluka izvede! Kad se od svoga staroga oca, koji ju je 
nježno ljubio, rastavljala, reče on slomljenim glasom i uz suze: 
>O moj Bože, nije mi dopušteno, protiviti se tvojoj nakani, 
makar me stajalo i života. Žrtvujem Ti, o Gospode! ovo lju- 
bazno dijete, udostoj se primiti ga, i budi moja utjeha!« Njezin 
15 godišnji sin pade joj oko vrata uzdišući, te joj ganutljivo 
govorio, samo da je u svijetu pridrži, a kad nije uspio, legao 
si preko praga, kuda je imala proći. Majka ganuta tim, raz- 
mišljala nekoliko časaka, te je plačućim očima gledala na 
sina svoga, napokon se odvaži i čvrstim korakom pregje vla- 
stito dijete. Sjetila se riječi Gospodinovih: »Tko oca ili majku, 
sina ili kćer više ljubi, nego li mene, nije mene vrijedan« (Mat. 
IO, 37). Tko je učinio tu slabu ženu tako jakom, tko tu lju- 
beznu kćerku, nježnu majku, tako odvažnom? Duh sv. ju na- 
punio darom jakosti, da je zanijekala meso i krv i sve svla- 
dala, što joj je bilo na putu spasenja. 

I vam će b. s. Duh sv. udijeliti dar jakosti, ako ga bu- 
dete gorljivo za to molili. Utičite se k njemu s toga u napasti, 
u nevoljama i mukama, kao i u svim prilikama, gdje Gospodin 
od vas traži veliku žrtvu i molite ga potpunim pouzdanjem, 
da pomogne vašu slaboću i jakost vam dade, da izvršite volju 
božju. Vaša molitva će sigurno naći uslišanje samo ako ima- 
dete dobru volju i činite, što se od vaše strane traži za postig- 
nuće željenoga cilja. 

5. Peti dar Duha svetoga je znanje. O tomu kaže vrlo 
lijepo sv. Bernard: »Imade ih, koji teže za znanjem, samo da 
znadu, a to je ružna znatiželja. Opet ih imade, koji teže za 
znanjem, da budu poznati i cijenjeni, to je ukora vrijedna ta- 
ština. Drugi teže za znanjem, da prodadu svoje znanje, a to je 
sramotni obrt. Opet drugi napokon teže za znanjem, da budu 
poučeni u svojoj dužnosti te da mogu te druge poučavati; a to 

je dar Duha sv.« Po svetom dakle Bernardu je znanje dar 
Duha sv., po kojem budemo u tajne vjere upućeni i ujedno 
sposobni i druge u njima poučavati. To znanje se pravom naziva 
dar Duha sv., jer ga nitko ne može postići vlastitim silama. 
Mi si do duše možemo učenjem, čitanjem i istraživanjem steći 
temeljito znanje vjere, ali dublje prodrijeti u razumijevanje 
objavljenih istina i o njima imati jasan pojam, toga mi ne mo- 
žemo. Isto tako nije u našoj moći, vjerske istine drugima tako 
tumačiti i predavati. da ih savršeno shvate i spremnim srcem 
prihvate. Pomoć Duha sv. nam je prema tomu s dvostrukoga 
gledišta nužna; on mora nas same poučiti i dar nam dati, da 
druge korisno poučavati možemo. S toga se kaže u sv. pismu: 
»Gospodin daje mudrost, i iz njegovih usta dolazi razboritost 
i znanje« (Riječ. 2, 6). A Daniel reče: »Ime Gospodinovo neka 
bude blagoslovljeno od vijeka do vijeka, jer njegova je mudrost 
i moć... On daje mudrost mudracima, a znanje učenjaku« 
(Dar. 2, 20—22), — Naša crkva ima mnogo svetaca, koji su 
posjedovali dar znanja. Ovamo spadaju iznajprije sv. oci i crkveni 
učitelji kao sv. Krisostom, Augustin, Jerko, Ambrozij, Grgur 
Vel, Toma Aq., Bernard i mnogi drugi. Njihovi spisi su riz- 
nica kršćanskih istina, oni prosvijetljuju i tumače sve nauke 
naše sv. vjere, svakoga, kome je stalo do istine, upućuju, 
da razlikuje bludnju od istine, te si steče temeljito znanje 
religije. I kasniji sveci posjedovali su dar znanja. Od ovih ću 
spomenuti samo sv. Vinka Ferrerija, koji se u Valenciji u Špa- 
niji g. 1757. rodio. Pošto se neumornim istraživanjem u sv. 
pismu i gorljivim čitanjem crkv. otaca uz neprestanu molitvu 
i velike trapnje, za svoje zvanje naobrazio, izagje poput Ilije 
iz svoje samoće, te je čudesa stvarao u crkvi. On je od go- 
dine 1398.—1419. proputovao ne samo sve provincije svoje do- 
movine, već gotovo cijelu Francusku, sjevernu Italiju, En- 
glesku, Skotsku i Irsku. Kamo je došao, pošli mu u susret 
knezovi, biskupi i cijelo duhovništvo Kad je došao u koji grad, 
u onaj sat, kad je on propovijedao, nijedan obrtnik nije mogao 
ostati kod posla svoga, učitelji prekinuli svoja predavanja, i 
tolika je težnja bila njega čuti, da su jedva mogli bolestnike 
kod kuće uzdržati. Svuda ga pratilo veliko mnoštvo naroda, 
katkad je bilo do 80.000, koji su došli da ga čuju, ili da pod 
njegovim vogjenjem učine duhovne vježbe. 

I tako je djelovala njegova riječ, da se broj opakih, koje je 
obratio računao na 100.000, Broj pak bludnica, ubojica, razboj- 
nika, lihvara, psovača, koje je navratio na put spasenja bijaše 
40.000. Niti se prebrojiti ne mogu slučajevi, u kojima je suzdržao 
krvnu osvetu i neprijatelje izmirio. U Španiji samoj je obratio više 
od 25.000 židova na kršćansku vjeru i 8.000 Saracena. Mnogi 
samostani, crkve, bolnice i drugi zavodi dobrotvornosti sa- 
gragjeni su na njegov nagovor. Ali nije čudo, da je toliko toga 
izveo. Jer sa svetošću svoga života spojio je toliku rječitost, 
da su svi mislili, da slušaju angjela, a ne čovjeka, K tomu 
nadogjoše čudesa, koja je činio, i koja su njegovoj riječi silu 
davala. Slično čitamo o sv. Ivanu Kapistranu, o bratu Bert- 
holdu, Segneriju, sv. Franji Sal, i o drugima. Zahvalimo Duhu 
sv. da je od vremena do vremena pojedine muževe sa tako ču- 
desnim darom znanja obdario, pak se tim darom tako okori- 
stimo, da si pismenu i usmenu riječ tih duhovnih muževa k srcu 
uzmemo i po njoj živimo. 

b) Šesti dar Duha sv. jest pobožnost. Tko taj dar po- 
sjeduje, taj spoznaje i štuje Boga u svim stvarima kao neiz- 
mjerno ljubeznoga, dobrostivoga i milosrdnoga Oca, sve izvodi 
od njegove odredbe ili prepusta i sve, izuzevši grijeha, na 
njega dovodi; ne nalazi veće blaženosti nego Njemu se kla- 
njati, njemu služiti, niti ima veće želje nego s njim u vijeke 
združen biti. Duh sv. prosvijetljuje i topi srce onoga, komu 
pobožnost daje, na nadnaravski način, da Boga u svim svojim 
mislima, riječima i činima hvali i slavi; upaljuje u njemu sv. 
vatru, koja ga posve za ljubav božju razplamti, naproti sve 
spali i razori što je u njemu zemaljsko i puteno. Zato se duša 
nadarena duhom pobožnosti nikad ne rastaje od Boga, pred- 
meta svoje težnje i ljubavi; cijeli svijet joj je hram Boga, u 
kojega prisutnosti neprekidno živi. Kliče sa psalmistom: »Kako 
su ljupki tvoji stanovi, Gospodine četa! Teži, iskapava duša 
moja za predvorjem Gospodinovim. Moje srce i moja put ra- 
duje se u živom Bogu. Bolji je jedan dan u tvojim predyor- 
jima nego li tisuću (dana u rastresenostima svijeta). Daleko 
radije sam kao najmanji u kući mojega Boga, nego li stano- 
vati u šatorima grješnika« (ps. 83, 2—11) 

Megju svim darovima Duha sv., jedva koji ragja tako 
sjajnim plodovima, kao pobožnost; ona sve, što ju sastane, 

glegje očima ljubavi, te je Bogu u dobrim i zlim danima s ne- 
promjenljivom vjernostio dana. Za to opominje sv. Pavao svoga 
ljubaznoga učenika Timoteja izrično na vršenje pobožnosti. 
»Vježbaj se u pobožnosti, jer pobožnost je za sve dobra i 
imade obećanje ovoga i budućega života« (I Tim. 4, 7—8). Od 
svetaca, od kojih su svi posjedovali dar pobožnosti, samo ću 
jednu spomenuti, kod koje se taj dar osobito čudesno pokazao : 
sv. Rosu limansku! Ona se rodila g. 1568. u Limi glavnom 
gradu zemlje Peru u Americi , te je već gotovo u 12. godini 


postigla najviši stupanj pobožnosti. Njezine misli bile su uvijek 


sabrane i*na Boga upravljene. Kad je šila, plela, s drugima 
govorila ili što drugo radila, držala se u prisutnosti božjoj. Za 
molitve se činilo, kao da je za vanjski svijet posve izumrla. 
Često su ju vidjeli, kako u crkvi punoj ljudi, u kutu nedaleko 
velikoga žrtvenika, cijele satove nepomično uztraje. Tako je 
ostala jednoć u crkvi, kamo je išla na 40 satnu molitvu, kao 
okamenjena od jutra do večera, a da se nije ni najmanje ga- 
nula. Ona se običavala od petka u jutro do subote često 
do nedjelje u sobu zatvoriti i moliti, da ju u tomu poslu ne 
smetu, dogodilo se što mu drago. Kad su ju pitali za razlog, 
priznala je iskreno, da ona cijelo to vrijeme, jer je postala 
negibiva, ne može ustati da vrata otvori, kad tko kuca na 
njima. Čim bliže je bilo vrijeme smrti njezine, tim veća je bila 
njezina težnja za potpunim združenjem s njezinim božanskim 
zaručnikom, za kojega je jedno živjela. Pošto je primila sakra- 
mente umirućih i presv. Ime Isusovo tri puta s najvećom srdač- 
nosti izgovorila, umre 24. kol. I6I7. u 31. godini života. G. 
1617. bude ona, jer se na njezin zagovor mnoga čudesa doga- 
gjala, od pape Klimenta X. sveticom proglašena. 

Dar pobožnosti moramo i mi, ako ne u tolikom stupnju 
ipak u manjem posjedovati, da do spasenja dogjemo. Bez nje 
ostaje srce naše hladno i za zemaljsko zauzeto, bez nje nam 
fali gorljivost, krepost, pak ćemo u mlakosti život sprovoditi, 
bez nje iste kreposti i dobra djela, koja vršimo malo vrijed- 
nosti imadu, jer ne nastaju iz ljubavi k Bogu. Što nema po- 
božnosti naliči polju, kojemu fali vlaga; malo će ili ništa ploda 
donijeti. Nastojte s toga svim silama taj za spasenje nužni dar 
postići. Koliko okolnosti dopuštaju, povucite se od rastrese- 
nosti svijeta i ljubite samoću; pazite na svoja sjetila i nastojte 

sve neuredne sklonosti i nagone u srcu uništiti, često svoj 
pogled obratite na Boga i probudite od srca čine ljubavi ; češće 
primajte sv. sakramente pokore i oltara, i posjećujte koliko 
možete Isusa Krista u presvetom oltarskom sakramentu i kla- 
njajte mu se; svaki dan napokon ispitujte svoju savjesti mar- 
ljivo vršite usmenu i nutarnju molitvu. Ako ta sredstva po- 
stojanom gorljivosti upotrebljavate, to će vam Duh sv. po- 
božnost u onoj mjeri udijeliti, koliko vam je nužno za postig- 
nuće vječne blaženosti. 

7. Sedmi dar duha sv. napokon je strah Gospodnji. 
Nije to ropski strah, po kojemu mi pred božanskom kaznom 
drkćemo, a da grijeha ne preziremo i zla mišljenja ne promije- 
nimo, već je to djetinji strah, kojim Boga nad sve ljubimo i 
stoga se bojimo što misliti, govoriti i činiti, što mu se ne do- 
pada. O tomu strahu vrlo lijepo piše Kasijan: » Tko je učvršćen 
u savršenosti ljubavi, mora se višim korakom do onoga uzvi- 
šenoga straha podići, koji ne nastaje iz straha pred kaznom, 
niti iz želje za nagradom, već samo iz veličine ljubavi, kojim 
sin predobroga oca, brat brata, prijatelj prijatelja, muž ženu 
ljubeći štuje, kad se od druge strane ne boji udaraca ni pre- 
zira, već se boji najnježnije pevrede ljubavi, te se kod svih čina 
da, kod svih riječi boji, da ne bi ljubav, bilo kako malo, ohlad- 
njela.« Strah božji sadržaje u sebi sve darove Duha svetoga, 
radi čega piše sv. Ambrozij: Mudrost je uzgojiteljica straha 
božjega, spoznaja njegova učiteljica, savjet ga vodi, jakost 
učvršćuje, znanje ga vlada, pobožnost mu daje sjaj i ljepotu.« 
Da, strah božji je temelj pravoga kršćanskoga životu. Tko se 
Boga boji, taj brižno izbjegava sve, čim bi ga mogao uvrije- 
diti, s toga je oprezan u svim činima, govorima i mislima ; točno 
pazi na sebe, da ne bude ničesa krivac, što bi mu pribavilo 
božju nedopadnost; svaka nepotrebna riječ, svako neuredno 
ganuće napunja ga brigom. Je li tako nesretan, pak što po- 
grješi, to ga gorka bol skrušenosti u njegovoj nutrinji uzne- 
miruje i ne nalazi mira ni pokoja, dok se pravom pokorom 
s Bogom ne izmiri. Strah božji čuva kršćanina od pouzdanja u 
sebe samoga i od oholosti; jer mu on kaže, daje na njegovim 
dobrim djelima mnogo manjaka, da je daleko više mogao dobra 
učiniti, nego li je u istinu učinio, a da uz svoju slaboću nije 
nikad siguran od pada. Potiče ga s toga na budnost i na gor- 

ljivost, da oprezno živi, često ugje u svoju nutrinju, te sva 
sredstva marljivo upotrijebi za krepost i savršenost. Filip II, 
kralj španjolski, rekao je nekoć jednomu svećeniku iz družbe 
Isusove, koji je živio na njegovom dvoru: »Oče, veli se, da 
vi iz družbe Isusove kod sebe nosite neku biljku, koja čuva 
čistoću.« Svećenik odgovori: >»Istinito se govori, Vaše Veli- 
čanstvo, Mi uvijek sa sobom nosimo biljku, koja nam uzdržaje 
ne samo čistoću, već i posjed svake kreposti, a ta čudesna 
biljka jest strah božji« U istinu, strah božji je moćna za- 
preka proti grijehu, jaka obrana proti svim napastima, čvrsti 
grad proti napadajima pakla, brižni čuvar kreposti, neprestano 
poticalo na savršenost. Zato sv. pismo“ opominje toliko na 
strah božji i onomu, koji se Boga boji, obećaje sve dobro. 
»Boga se boj i drži njegove zapovijedi, to je cijeli čovjek« 
(Eccl. 12, 13). »Strah Gospodnji je časti slava i bude okrunjen 
veseljem i radošću« (Eccl. I, II). »Koji se Gospodina bojite, 
čekajte na njegovo milosrgje, koji se Boga bojite, uzdajte se 
u nj, plaća vaša ne će izostati« (Eccl. 2, 7—9). Kako dobro 
dakle čine roditelji, kad svoju djecu, dušobrižnici, kad svoje 
vjernike, učitelji, kad svoje učenike uvijek i uvijek opominju, 
da se Boga boje! U istinu, ako tu opomenu savjesno slijede, 
onda je s njima dobro dok živu, i idu putem kreposti, ostaju 
Bogu vjerni u svim prilikama života i imadu sigurno ufanje, 
da će jednoć naći svoj stan megju djecom božjom u nebu. 

Eto, to je sedam darova Duha sv.: mudrost, razum, 
savjet, znanje, jakost, pobožnost i strah božji 
Mudrost nam sve stavlja u pravo svijetlo, čini, da mi ze- 
maljsko malo cijenimo i za nebeskim dobrima težimo. Razum 
vodi nas do spoznanja Boga i otvara nam duševne oči, da 
nam istine, koje mudracima ovoga svijeta ostaju uvijek nedo- 
kučiva tajna, budu jasne. Savjet nas čini sposobne, u svim 
dvojbenim slučajevima sebi samim i drugima volju božju ot- 
kriti i odlučiti, što je dobro i spasonosno. Jakost nam daje 
odvažnost i silu, dobar boj biti, sve neprijatelje spasenja našega 
svladati i uvijek: vjernost Gospodinu sačuvati. Znanje na- 
punja nas samom nebeskom mudrosti i čini nas sposobne, da 
i druge temeljito poučimo u božanskim stvarima. Pobožnost 
upaljuje naše srce, da se posve Bogu predademo, te svoju ra- 
dost u tomu nalazimo, njemu se klanjati, ljubiti ga, u svemu 

se njemu dopadati. Strah Gospodnji napokon odvraća nas 
od zla svakoga, oštri našu budnost i potiče našu gorljivost 
neprestano k službi božjoj i na vršenje kršćanskih kreposti. 

»Nastojte dakle«, opominje apostol, »oko tih izvrsnijih 
darova« (r Kor. 12, 31). Molite, molite gorljivo, postojano i 
s pouzdanjem, jer molitva je ključ k srcu božjem i pribavlja 
nam svaki dobar i savršen dar odozgo. Budite ponizni od srca, 
jer znadete, da se Bog protivi oholima, a poniznim daje svoju 
milost. Izbjegavajte svako lakoumno općenje sa svijetom i lju- 
bite samotni život, jer Duh sv. ne dijeli svojih darova u buci 
svijeta, već u tihoj samoći. Sačuvajte napokon uvijek čistu sa- 
vjest, jer samo u čistom srcu stanuje Duh sv. i dijeli svoje mi- 
losti. Ako te propise gorljivo vršite, primit ćete darove Duha 
sv., u koliko su vam nužni i korisni, i po njima postići svoje 
spasenje. »Milost našega Gospodina Isusa Krista i ljubav božja 
i zajednica Duha sv. neka bude sa svim vama.« 


Amen. 


XV. Propovijed. 
Nedjelja petdesetnica. 


Deveti članak vjere. 


»Svetu, katoličku crkvu, općinstvo svetih.“ 
$ 1 O crkvi u opće. 
O crkvi i trostrukoj vlasti u njoj. 


»Sjegjaše jedan slijepac na putu 
proseći« (Luk, 18, 35). 

Isus proriče svoju muku i smrt i izcijeljuje nekoga slije- 
poga prosjaka na putu; to je sadržaj današnjega evangjelja. 
Uzrok, zašto božanski Spasitelj učenicima svoju muku 
češće i najtočnije proriče, bijaše, da, kad se u istinu dogodi, 
njihova vjera u njegovo božanstvo ne oslabi, Oni su imali biti 
jačani u vrijeme njegovog najvećeg poniženja mišlju: Naš Go- 

spodin i Učitelj ne trpi toga proti svomu znanju i htijenju, on 
je sve unapred znao i točno prorekao; njegova muka dakle 
mora spadati megju odluke, što ih ima kod utemeljenja svoga 
kraljevstva, ona ne može njegovog djela, koje kani izvesti, raz- 
oriti, već ga pače mora pospješiti i do usavršenja dovesti. Jer 
Isus sve okolnosti svoje muke i smrti, svoje predanje poga- 
nima, svoje bičevanje, porugu, popljuvanje i raspeće unapred 
proriče, dao je jasan dokaz svojega sveznanja, apostoli, kad 
su proročanstvo vidjeli, gdje se točno ispunja, morali si reći: 
Isus je sveznajući, on je ipak, makar ga zlostavljaju i raza- 
pinju kao zločinca, pravi Bog. Proricanjem svoje muke hotio 
je dakle božanski Spasitelj apostole u vjeri učvrstiti. 

Isus je govorio o svojoj muci i smrti s najvećim mirom, 
jer si je bio svjestan svoje nevinosti. Tako i mi možemo s ve- 
seljem mirno ići u susret smrti, ako nam savjest nikakovog te- 
reta ne nameće, smrt bo je samo grješnicima strašna, praved- 
nicima je pak utjeha, jer od nje ništa zla, već samo dobro 
očekuju, Isus je često govorio o svojoj muci i smrti, da nas 
pouči, da češće moramo na smrt misliti i s njom se sprijateljiti, 
jer česta misao na smrt shodno je sredstvo za pobožan život, 
1 s toga je Isus češće govorio o svojoj muci i smrti, da nam 
dade upoznati, da si moramo često uzeti za predmet našega 
razmatranja njegovu muku i smrt. Razmatranje gorke muke 
Kristove bijaše od vajkada škola svetaca, po kojoj su u svakoj 
kreposti najsjajnije napredovali. To razmatranje nas odvraća 
od mekoputna života i potiče nas na trapnju i samozataju ti- 
jela, budi u nama živo pokajanje, potiče nas na pokoru za 
učinjene grijehe, odvraća nas od zla, pomaže nam, da svoje 
neuredne sklonosti i strasti potisnemo, jednom riječi: uči nas 
sveto živjeti i blaženo umrijeti. Ovo dakle sv. korizmeno vri- 
jeme marljivo razmatrajte gorku muku i smrt Isusa Krista, 
čitajte povijest muke njegove, pak bar u nedjelje obavite sv. 
križni put. 

Pod slijepim prosjakom na putu, kojega je Isus čudom 
izcijelio, razumijeva većina sv. otaca, osobito Grgur Veliki, 
cijeli rod ljudski grijehom okaljan. Taj je bio slijep, jer nije 
imao pravoga poznavanja Boga i nije znao kako bi mu služio ; 
on je bio siromašan, jer je bio lišen milosti posvećujuće, bo- 
žanskoga djetinjstva i prava na nebesku baštinu; on je sjedio 

na putu, jer si sam nije mogao pomoći, niti što učiniti za spa- 
senje svoje; vapio je k Isusu za smilovanje, jer je uzdisao, 
priznavajući svoju bijedu, pun čeznje za obećanim Spasiteljem. 
Kao što je Spasitelj siromašnog slijepca izcijelio, tako je i rod 
ljudski, kad ga je doveo do pravoga spoznanja Boga, oslo- 
bodio od grijeha i prokletstva i učinio ga dostojnim neba. A da 
ljudi svih vremena do konca svijeta mogu biti dionici spasenja 
i postići svoje vječno odregjenje, osnovao je posebni zavod 
spasenja, koji ima uvijek opstojati, naime crkvu. O tomu za- 
vodu spasenja, o crkvi, bit će danas i slijedećih nedjelja govor; 
jer pošto smo protumačili osmi članak vjere o Duhu svetom, 
dolazimo sada na deveti: svetu katoličku crkvu, općin- 
stvo svetih. Taj članak pravom slijedi poslije onoga o Duhu 
sv., jer Duh sveti, koji u crkvi postojano stanuje, njom vlada 
i po njoj ljude posvećuje. 

Danas ćemo govoriti o crkvi u opće i držeći se točno 
katekizma odgovorit ćemo na dva pitanja: 

I. Što je crkva? 

2, Koju je vlast Krist u crkvi apostolima dao? 

Pouka ova je vrlo važna, pazite s toga. dobro, da je 
shvatite. 


I. 


Što je crkva? Crkva jezajednicasvih kršćana 
nazemlji,kojisuispovijedanjem jedneteiste vjere 
primanjemistih sakramenata združenipodjednom 
zajedničkom vidljivom vrhovnom glavom, papom, 
i pod biskupima podložnim papi. Da vam bude smisao 
toga odgovora jasan, moram vam protumačiti: 1. što se ra- 
zumijeva pod crkvom? 2. zašto se crkva naziva zajed- 
nica svih kršćana na zemlji? 3. čim su svi kršćani 
ujedinjeni u jednu zajednicu? 

I. Podriječi »crkva« obično razumijevamo izgradu iz drva 
ili kamena sagragjenu i od biskupa posvećenu ili blagoslov- 
ljenu, u koju se kršćani sakupljaju, da ondje mole i službi 
božjoj prisustvuju. U tomu smislu kažemo: Ja idem u crkvu, 
molim u crkvi i tx d, Takova crkva je eto i ova sv. zgrada, 
u kojoj smo se sakupili. Ali treba upamtiti, da se u devetom 

članku, koji radi o crkvi, ne govori o zgradi za pobožnost i 
službu božju za kršćane, već se govori o društvu, o zajednici 
kršćana. Crkva ne naziva se samo mjesto, kamo se kršćani na 
pobožnost sakupljaju, već i zajednica kršćana. U tome smislu 
poslužio se Krist riječju »crkva«, kad je Petru rekao: »Ti si 
Petar i na toj stijeni sagradit ću svoju crkvu« (Mat. I6, 18). 
Kao što Petar, na kojem je Gospodin imao svoju crkvu sa- 
graditi, nije bio kamen, već čovjek, tako je i crkva imala biti 
zgrada ne iz kamena, već iz ljudi. U tom smislu piše takogjer 
sv. Pavao kršćanima u Efezu: »Vi ste sagragjeni na temelju 
apostola i proroka, dok je Isus Krist sam temeljni kamen, po 
kojem je cijela zgrada učvršćena i uzrasla u sv. hram u Go- 
spodinu, po kojem ste i yi sagragjeni u stan božji u duhu« 
(Efez. 2, I9—22). Kad se dakle kaže: crkva Kristova, kršćanska 
crkva, to je toliko kao da se reče: kršćanska općina, kršćan- 
stvo ili kršćani. 

Crkva se u sv. pismu razno naziva. Ona se naziva u 
oprjeci sa kraljestvom ovoga svijeta: kraljevstvo božje 
ili kraljevstvo nebesko. Tako kaže Krist: »Kraljevstvo 
božje ne dolazi sa vanjskim sjajem« (Luk. 7, 20). I opet: »Kra- 
ljevstvo nebesko slično je zrnu gorušičinom ... kvascu« (Mat. 
13, 31—33). Nadalje se naziva: ovčarnica Kristova. »Ja 
imadem«, kaže Krist, »još i druge ovce, koje nijesu iz ovoga 
ovčinjaka: i njih moram dovesti, i ćut će moj glas i bit će 
jedna ovčarnica i jedan pastir« (Iv. 10, 16). Naziva se takogjer: 
tijelo Kristovo, oznaka, koju osobito sv. Pavao često upo- 
trebljava. Tako on n. p. kaže: »Krist je neke odredio za apo- 
stole i t. d, za usavršenje svetaca, za vršenje službe, za iz- 
gradnju tijela Kristova« (Ef. 4, 11—12). Isti apostol naziva ju 
takogjer općina svetih, kad piše: »Bog nije Bog nesloge, 
već mira, kako vas učim u svim općinama svetih« (1 Kor. IA, 
33). Napokon se naziva »sv. grad«, »novi Jeruzalem«, 
kako se Ivan izražava: »I ja sam vidio sv. grad, novi Jeruza- 
lem saći od Boga s neba, pripravljen, kao zaručnicu za zaruč- 
nika urešen« (Otkriv. 21, 2). Sva ta i slična imena, koja crkva 
ima, znače, da je ona društvo, općina, zajednica kršćana. 

2. Pita se, zašto se crkva naziva zajednica svih 
kršćana na zemlji? Da na to pitanje jasno odgovorim, 
moram u kratko spomenuti, kako je nastala zajednica kršćana. 

Naš božanski Spasitelj je kroz tri godine svoga javnoga ži- 
vota one, koji su slijedili njegov poziv, oko sebe skupio. Ovamo 
spada dvanajest apostola, 72 učenika i ostali ljudi muževi i 
žene, koji uz njega kao Sina božjega i Spasitelja svijeta vjernim 
srcem pristajali. Svi su bili usko megjusobno združeni, jer su 
imali istu vjeru, isti zakon, isto ufanje, istu vrhovnu glavu, 
naime Krista Gospodina i oni su sačinjavali, ako i nijesu uvijek 
zajedno bili, ipak jednu zajednicu, jednu općinu. Za vrijeme 
Krista i odmah poslije njegove smrti bijaše dakako ta općina 
još vrlo malena, brojila je, kako nas izvješćuje sv. Luka; samo 
po prilici I20 duša (Djel. ap. I, 15). Ali je bila volja našega 
božanskoga Spasitelja, da se ta općina poveća, raširi preko 
cijele zemlje i sve ljude u svoje krilo primi. Zato je apostolima 
naložio; da idu i uče sve narode te svakom čovjeku propo- 
vijedaju evangjelje (Mat. 28, 19; Mark. 16, 15). Apostoli su 
nalog Gospodinov sa svom gorljivosti izvršili: odmah na Du- 
hove, kad se Duh sv. nad njih izlio, propovijedaše sv. Petar 
evangjelje u Jeruzalemu židovima iz svih pokrajina svijeta 
sakupljenim takovom silom, da je odmah 3000 prihvatilo kr- 
šćansku vjeru i pokrstilo se. Skoro poslije toga opet je pro- 
povijedao, te je broj kršćana porasao na 5000. Isto su to či- 
nili i drugi apostoli; navještali su božansku nauku u Jeruzalemu 
i u drugim mjestima židovske zemlje, a brojna obraćenja ži- 
dova bijahu plod njihovog apostolskog djelovanja Sada se 
probudila zavist i zloba visokoga vijeća, književnika, farizeja 
i saduceja. Kad su vidjeli, da kršćanstvo svakim danom više 
napreduje, a oni sve više gube na ugledu, svim su silama na- 
stojali zapriječiti daljne širenje kršćanske vjere; proganjali su 
apostole i učenike, bacali ih u tamnice, šibali ih, prijetili im 
smrću. Sv. apostol Jakov stariji, brat Ivanov, bi mačem smaknut, 
Petar bi bio ubijen, da ga nije angjeo oslobodio iz zatvora. 
Progonom su bili učenici Gospodinovi prisiljeni pobjeći iz 
Judeje, utekli u Samariju, gdje su ih radosno primili, te su 
mnoge ka kršćanskoj vjeri obratili. Skoro na to su i poganima 
navještali evangjelje; osobito se istakao sv. Pavao, koji je iz 
apostol, te kao apostol pogana proputovao mnoge zemlje Azije 
i Europe i pribavio kršćanstvu bezbroj pristaoca. Tako je bilo 
ne samo u Judeji, već u svim provincijama rimskoga carstva, 
Katehetičke propovijedi III. 14 

koje je onda gotovo sve pokrajine zemlje obuhvatalo, veliko 
mnoštvo židova i pogana bi obraćeno ka kršćanskoj vjeri. 

Što su dakle radili apostoli s tim kršćanima? Jesu li ih, 
pošto su ih poučili i pokrstili, prepustili njihovoj sudbini, a da 
se dalje za njih nijesu starali? Nipošto; oni su iz njih na mje- 
stima, gdje su stanovali, sastavili pojedine općine i preuzeli 
njihovo dušobrižničko vogjenje. Prva općina bijaše u Jeruza- 
lemu, kojoj je, pošto su apostoli otišli iz Jeruzalema, na čelu 
bio apostol Jakob mlagji, rogjak Gospodinov. Cvatuća kr- 
šćanska općina nasta i u Antiohiji, kojoj je dugo na čelu bio 
sv. Petar. Članovi te općine bili su prvi, koji su si uzeli ime 
»kršćana«, ime, u početku porugljivo, ali poslije časno. Petar 
je poslije otišao u Rim i podigao ondje brojniju kršćansku 
općinu. Na slični način su apostoli utemeljili na svim mjestima, 
kamo je ušlo kršćanstvo, kršćanske općine i brinuli se kao 
njihovi predstojnici za njihove duhovne, dapače za njihove 
tjelesne potrebe. 

U malo godina raširilo se kršćanstvo sve više i nastalo 
toliko kršćanskih općina, da apostoli više nijesu mogli njima 
predstojati, niti sami dušobrižnu službu vršiti. Osim toga su 
oni bili pozvani navještati evangjelje u svim zemljama; s toga 
nijesu mogli kod pojedinih općina postojano stanovati, da ih 
vode. Što su dakle učinili u tim okolnostima? Oni su naj- 
starije posvetili u biskupe i postavili ih na čelo 
novo utemeljenim kršćanskim općinama s nalo- 


gom, daioni druge posvećuju i postavljaju. Tako. 


je posvetio.sv. apostol Pavao Timoteja i Tita za biskupe, te 
je povjerio prvomu razne općine, a drugomu osobito općinu 
na Kreti. Isto tako je naložio Titu u gradovima na otoku 
Kreti, gdje se kršćani nalazili, općine osnivati i biskupe im 
postavljati. On mu piše: »Ostavio sam te u Kreti, da, što 
manjka, popuniš i od grada do grada starješine postaviš« (Tit 
1; 5). Pod starješinama, o kojim apostol govori, razumijevaju 
se biskupi i svećenici, koje je Tito kao biskup imao posvetiti 
i postaviti. Jer je od početka u crkvi običajno bilo, da je u 
manjim gradovima i selima bio starješina samo sa čašću sve- 
ćeničkom, u većim pak gradovima uz svećenike takogjer star- 
ješina sa biskupskom čašti postavljen, te je i Tito na to pazio, 
te u većim gradovima postavio biskupa sa više svećenika, a 

u manjim samo svećenika. Isto su učinili Pavao i Barnaba u 
gradovima Male Azije i Sirije, gdje su s velikim uspjehom 
propovijedali evangjelje: oni su im odredili s molitvom i postom: 
starješine u svim općinama i preporučili ih Gospodinu, u koga 
su vjerovali (Djel. ap. I4, 22). U apostolsko već vrijeme imademo 
dakle kršćanskih općina, u kojima su dušobrižničku službu 
imali biskupi i svećenici. ' 

Pita se: U kojem su odnošaju megjusobno bile te poje- 
dine u svijetu rastepene kršćanske općine? Je li svaka išla 
svojim putem? Jesu li sve bile posve samostalne i jednake? 
Ne; one su bile megjusobno najuže spojene i sačinjavale su 
zajedno jednu veliku općinu. Kao što se pojedini kršćani 
na kojemu mjestu združili u jednu općinu, tako se združile na 
raznim mjestima postojeće općine opet u jednu veliku općinu, 
koja je općina obuhvatala sve kršćane na zemlji. 

To združenje svih kršćana na zemlji u jednu općinu iz- 
javio je već Isus Krist za neophodno nužno; zato prispodablja 
on svoju crkvu sa ovčarnom, sa kraljevstvom, s kućom i moli 
još kratko prije svoje muke u velikosvećeničkoj molitvi svoga 
nebeskoga Oca, da svi njegovi vjernici budu jedno. »Ja ne 
molim samo za njih (učenike), već i za one, koji će po nji- 
hovoj riječi u mene vjerovati, da svi budu jedno, kako si Ti, 
Oče u meni, a ja u Tebi« (Iv. 17, 20—21). I apostoli sa svom 
ozbiljnosti idu za tim, da svi kršćani složni budu i tako samo 
jednu veliku općinu sačinjavaju. Tako piše Pavao kršćanima u 
Efezu: »Nastojte jedinstvo duha sačuvati po vezu mira: jedno 
tijelo i jedan duh, tako kao što ste pozvani k jednoj nadi 
svoga zvanja. Jedan Gospodin, jedna vjera, jedan krst, jedan 
Bog i Otac sviju, koji je nad svima« (Ef. 4, 3—6). Prema 
tomu crkva nije skup, množina kršćana ili pojedinih kršćanskih 
općina, koje su megjusobno rastavljene i svaka svojim putem 
ide, već je ona usko spojeno društvo, jedna jedina op- 
ćina, zajednica kršćana. 

3. Nastaje važno “pitanje: Čim su bili kršćani zdru- 
ženi u jednu zajednicu? Odgovor: Svi su kršćani bili 
združeni u jednu zajednicu po jednoj te istoj vjeri, po pri- 
manju istih sakramenata i po pokoravanju jednoj zajedničkoj 
vrhovnoj glavi. Zato kaže naš katekizam: Crkva je zajednica 
Svih kršćana na zemlji, koji su ispovijedanjem iste 

vjere i primanjem istih sakramenata združeni 
pod jednom zajedničkom vrhovnom vidljivom 
glavom, papom i njemu podložnim biskupima. 

Od vajkada su svi ispovijedali istu vjeru, koji su pripadali 
crkvi Kristovoj, u stvarima vjere megju njima nije bila ni naj- 
manja različnost; što je jedan vjerovao, to su svi vjerovali; 
svi su vjerovali ono i samo ono, što su Krist i apostoli učili. 
Pojedine kršćanske općine bile su do duše rastepene u svim 
dijelovima svijeta i megjusobno rastavljene kopnom i morem, 
ali jedno je bilo, što ih je sve megjusobno vezalo i u zajednici 
držalo: ispovijest iste vjere. Je li koji kršćanin otišao iz Rima 
preko mora, te pitao u pravovjernoj kršćanskoj općini u Jeru- 
zalemu, Antiohiji, Korintu: Što je vaša vjera? to je našao, da 
se ispovijest vjere te općine s njegovom posve slaže. — Isto 
vrijedi i o sv. sakramentima. Svi su priznavali sedam svetih 
sakramenata i nikoga nije bilo megju njima, koji bi tvrdio, da 
je Krist ustanovio samo dva ili tri sakramenta, s toga da nije 
dopušteno više od dva ili tri sakramenta prihvatiti ili priznati. 
Napokon su svi kršćani priznavali Petra i njegovog nasljed- 
nika, papu u Rimu, kao onoga, koga je Krist postavio vr- 
hovnom glavom svojoj crkvi. Svi su ga smatrali namjesnikom 
Kristovim na zemlji, i pokoravali se njegovim odredbama i 
odlukama u stvarima vjere, jezikom i srcem. I apostolima, te 
njihovim nasljednicima, biskupima, iskazivali su poslušnost, 
dok su bili sa vrhovnom glavom crkve, papom, združeni, i 
štovali ih kao od Krista postavljene nadpastire i dušobrižnike. 

Taj trostruki vez, kojim su svi kršćani na zemlji bili 
najuže združeni, nalazimo mi u svako vrijeme u crkvi, razma- 
trali ju u koje god vrijeme njezinog 1900-godišnjeg opstanka. 
Uvijek nalazimo istu ispovijest vjere, primanje istih sakrame- 
nata i posluh prema zajedničkoj vrhovnoj glavi, papi i njemu 
potčinjenim biskupima. Čvrsto se držali uvijek ispovijesti iste 
vjere, pa kad se neki digli, koji se protivili toj vjeri i što 
drugo učili, bili su opomenuti, da se odreknu svoje bludnje i 
istu opozovu; ako nijesu slušali, već ustrajali uz svoju tvrdnju, 
bili su osugjeni kao krivovjerci i isključeni iz crkvene zajed- 
nice. Od toga časa više nijesu bili članovi crkve. Tako se 
postupalo sa Arijancima, Nestorijancima, Pelagijancima, a u 
novije vrijeme sa protestantima, Ista sudbina stigla i one, koji 

su nijekali sedmeri broj sakramenata, kao n. pr. beguini, pavli- 
cijanci, petrobrusijanci, novacijanci, i oni su iz crkve isklju- 
čeni i krivovjercima pribrojeni. Napokon se smatrali i oni, koji 
su papi ili svojim zakonitim biskupima uskratili dužnu posluš- 
nost, kao bunitelji, raskolnici, kao ljudi, koji na zlobni način 
crkveno jedinstvo razdiraju, te su bili isključeni iz crkvene 
zajednice. Ta kazna je stigla Focija i Mihajla Cerularija, pa- 
trijarhe carigradske, koji se nijesu htjeli više podlagati papi 
pod izlikom, da su u zapadnu crkvu uvedene razne zloporabe. 

Sada smo na pitanje, što je crkva, točno i razumljivo 
odgovorili. Crkva, kako se ovdje uzima, nije zgrada, odre- 
gjena za službu božju, već općina, zajednica, u koju spadaju 
svi kršćani na zemlji, koji vjeruju, što je Krist, a po njegovom 
nalogu apostoli učili, koji su dionici sakramata, što ih Krist 
ustanovio, a apostoli dijelili, i koji priznaju papu zajedničkom 
vrhovnom glavom, a njemu podložne biskupe kao nasljednike 
apostola, te su im u svemu poslušni, što se tiče sv. religije. 
Iz ovoga tumačenja možete lako znati, kako čovjek može iz- 
gubiti milost biti član sv. crkve. Tko što ne vjeruje, što svi 
katolički kršćani vjeruju, te uz svoju nevjeru tvrdokorno uz- 
traje, taj prestaje biti član crkve. Na dalje koji jedan od sedam 
sv. sakramenata zabacuje ili ga ne prima, kad bi ga primiti 
morao 1 mogao, Jer ga prezire i niječe njegovu bož. uredbu, 
taj prestaje biti član sv. crkve. Tko napokon ne priznaje papu 
kao vrhovnu glavu cijele crkve, a svoga zakonitog biskupa 
kao nasljednika apostola i nadpastira biskupije ili tko se odlu- 
kama pape i biskupa tvrdokorno protivi i u svojoj tvrdokor- 
nosti ustraje, taj prestaje biti član crkve. A kako je strašna 
sudbina onoga, koji si mora reći: Ja više nijesam član crkve! 
Lišen je svih milosti, koje nam po crkvi dotiču, on nema 
dijela od Krista i plodova spasenja i s toga je posve nespo- 
soban postići vječno spasenje. To si moramo k srcu uzeti i 
s toga sve prezirati i izbjegavati, radi čega bi morali biti is- 
ključeni iz zajednice crkve. Vladajte se uvijek kao dobri čla- 
novi crkve: vjerujte, što ona uči, primajte sredstva milosti, 
koja vam dijeli, podlažite se njezinim odlukama i spremno 
vršite njezine zapovijedi, da po njoj postignete svoje vječno 
spasenje. 

Pita se sada: Koju vlastje Krist u crkvi aposto- 
lima dao? 

Svoju vlastitu vlast je na njih prenio, jer oni su 
imali biti njegovi zamjenici, te ljudima plodove njegovog djela 
spasenja dijeliti Da On djelo spasenja izvrši, On je trostruku 
službu vršio, službu proroka ili učitelja, učeći ljude, što imadu 
vjerovati i činiti, da budu dobri i spase se; službu svećenika, 
pošto je zadovoljio za njihove grijehe i s Bogom ih izmirio; 
službu kralja ili pastira, kad ih je vodio, da ih dovede do nji- 
hovog vječnog odregjenja. Jer je dakle Isus Krist svoje apo- 
stole slao, kako je on sam bio od svoga Oca poslan, te ih 
s toga svojom vlastitom vlasti oboružao, od sebe slijedi, da 
im je predao i svoju trostruku službu, naime službu: uči- 
teljsku, svećeničku i pastirsku. Tu trostruku službu 
ćemo pobliže razmotriti. 

I. Krist je bio prorok ili učitelj, jer je poučavao ljude u 
nauci spasenja. Kao učitelj se odmah na početku svoga jav- 
noga života javio. »A Isus,« kaže evangjelje, »dogje sa silom 
Duha opet u. Galileju natrag, a glas o njemu širio se u cijeloj 
okolici. A on je učio u njihovim sinagogama i svi ga slavili... 
I svi su mu svjedočili i divili milosnim riječima, koje su tekle 
iz njegovih. ustiju« (Luk. 4, I4, 15, 22). Tri godine išao je po 
zemlji židovskoj i propovijedao i učio na javnim mjestima, u 
sinagogama, u hramu, u kućama, na ulicama, u pustinji, u 
gradovima i selima, dapače na jednoj lagjici na moru: svuda 
je najizvrsnije poučavao ljude o Bogu i o njihovom odregjenju. 
Cijelo evangjelje, da, cijelo sv. pismo novoga zavjeta ne sadr- 
žaje ništa drugo, nego njegovu nauku, Kao učitelja su ga i 
proroci često navještali, učiteljem ga proglasio i Bog, nebeski 
Otac na Taboru, govoreći: »To je moj ljubazni Sin, njega 
slušajte !« (Luk. 9, 35). I on sam je izjavio, da je učitelj, da 
Njega ljudi jedinoga za učitelja imadu, veleći: »Ne nazivajte 
se učiteljima, jer jedan je vaš učitelj, Krist« (Mat. 23, 10). 

Učiteljsku službu nastavljao je Isus do svoje smrti; da- 
pače još i poslije svoga uskrsnuća boravio je često u krugu 
svojih učenika i nije prestao s njima govoriti o kraljevstvu 
božjem, dok nije u nebo uzašao. Njegove se pouke protezale 
na sve, što. mi moramo vjerovati i činiti, da se Bogu dopad- 
nemo i do vječnoga blaženstva dogjemo. Poučavao je ljude o 

Bogu i o njegovim savršenostima, o tajni presv. Trojstva i o 
utjelovljenju Sina božjega, o njihovoj grješnosti i nemoći, da 
se sami spase, kao i o mnogim drugim istinama vjere, o ko- 
jima nijesu još ništa ili samo nesavršeno štogod znali. I naj- 
uzvišenije nauke ćudoregja im predavao, pošto ih opominjao, 
da Boga nad sve, a bližnjega kao sebe same ljube, da svijet 
preziru, zle sklonosti krote, za neumrlu se dušu prije svega 
brinu, te se Bogu u duhu i u istini klanjaju. 

Tako je Isus bio Učitelj ljudi. A što se imalo dogoditi 
poslije njegovoga odlaska k Ocu? Zar nitko nije morao nje- 
govu učiteljsku službu nastaviti? Tko bi to vjerovao? Nauka 
Isusova imala se na zemlji uzdržati do konca svijeta, da svi 
ljudi imadu priliku, vjernim srcem je prihvatiti, po njoj živjeti 
i tako oko spasenja svoga raditi. Zato sam Krist kaže: »Nebo 
i zemlja će proći, ali moje riječi ne će proći« (Luk. 21, 33). 
Jasno je iz toga, da je Isus Krist službu učiteljsku, koje sam 
više vršiti nije mogao, na druge prenio, da oni mjesto njega 
ljude poučavaju u istinama spasenja, A tko su ti, kojima je on 
tu važnu službu povjerio? To su, kako sigurno iz evangjelja 
znademo, apostoli. Kad je kanio ostaviti zemlju, reče im: »Meni 
je dana sva vlast na nebu i na zemlji; s toga idite i učite sve 
narode i krstite ih u ime Oca i Sina i Duha svetoga, i učite 
ih sve držati, što sam vam zapovijedio, i eto, ja sam s vama 
do konca svijeta« (Mat. 28, 18—20). I opet im reče: »Idite u 
cijeli svijet i propovijedajte evangjelje svim stvorovima« (Mark. 
16, 15). Te su riječi jasne i ne treba im tumačenja. Apostoli su 
dakle od Krista postavljeni učitelji naroda, propovijednici nje- 
govog sv. evangjelja i oni moraju božansku nauku u cijelom 
svijetu propovijedati, da može svaki doći do pravoga spoznanja 
Boga i do spasenja. Da apostoli budu sposobni tu tešku službu 
dobro vršiti, osigurava im svoju neprestanu pomoć i šalje im 
Duha sv., koji će ih svaku istinu naučiti, uvijek im kazati, što 
moraju govoriti, i čuvati ih od svake bludnje. Tako je Isus 
Krist predao učiteljsku službu apostolima; oni imađu pravo i 
dužnost, božansku.nauku svuda navještati, bludnje osugjivati 
i nastanu li vjerske prepirke, u njima konačno odlučiti 

U tomu su smislu apostoli uvijek i vršili službu učiteljsku. 
Oni su navještali, kako sam već spomenuo, evangjelje iznaj- 
prije u zemlji židovskoj, onda u Samariji, a poslije toga u svim 

kraljevstvima svijeta. Da se mogu posve posvetiti službi riječi 
božje, izabrali su sedam gjakona i povjerili im brigu siromaha: 
»jer to ne ide, da mi od riječi božje popustimo, a za stol se 
brinemo« (Djel, ap. 6, 2). Visoko vijeće u Jeruzalemu baci ih 
u tamnicu, dade ih šibati i najstrože im zabranjuje, da dalje 
navještaju u ime Razapetoga ; ali oni sve to preziru i kažu puni 
odvažnosti: »Više treba slušati Boga, nego li ljude« (Djel. ap. 
5, 29). Da, navještanje božanske riječi smatraju za tako strogu 
dužnost, da se u ispunjavanju iste izvrgavaju bezbrojnim ne- 
voljama i progonima, te postojano polaze u muku i srart. Oni 
su si svjesni pomoći Duha sv., kojega im Isus obećao i poslao 
i smatraju se nepogrješivim učiteljima. Osugjuju s toga sve 
nauke, koje .se protive njihovima, kao bludnju; rješavaju pre- 
pirke, koje u pojedinim kršćanskim općinama o ovoj ili onoj 
nauci nastaju; ispravljaju krive nazore i odlučno traže, da svi 
ono, i to samo ono vjeruju, što oni uče. Dokaz za to pružaju 
nam u množini povijest i listovi apostola. Tako piše Pavao na 
Galaćane, koji se dali na stranputicu zavesti od krivovjeraca: 
»Čudim se, da se tako lako dadete odvratiti od onoga, koji 
vas pozvao k milosti Kristovoj, na drugo evangjelje, kad ipak 
drugoga nema; samo ima nekoliko ljudi, koji vas zavagjaju i 
evangjelje Krista nastoje izkriviti, »da«, nastavlja on, »ako bi 
mi ili angjeo vama drugo evangjelje navjestio, nego li smo ga 
mi vama navjestili, neka bude proklet« (Gal. I, 6—8). Poslije 
toga navagja razlog, za što svaki, koji što drugo uči od njega, 
vrijedan prokletstva, veleći: »Obznanjujem vam, braćo! evan- 
gjelje, koje sam vam ja navjestio nije ljudska nauka, jer je ja 
nijesam dobio od čovjeka niti naučio, već po objavi Isusa 
Krista« (Galat. I, IT—I2), Sv. Petar kaže, da apostoli »po Duhu 
sv. s neba poslanom navještaju evangjelje«, i da se njima kao 
nepogrješivim učiteljima istine svaki podložiti mora (T Pet. r, 
12). Sv. apostol Jakob pobija neke kršćane, koji obzirom na 
opravdanje bijahu krivoga mnijenja, da vjera bez djela oprav- 
dava, njihovu bludnju najozbiljnijim riječima osugjuje i doka- 
zuje im, da je vjera bez djela mrtva (Jak. 2). Isti sv. Ivan, taj 
učenik ljubavi, piše: »Dogje li tko k vama, pak ove nauke, 
koju vam ja navještam, ne donese, ne primite ga u kuću, niti 
ga ne pozdravite; jer tko ga pozdravlja, bude dionik nje- 
govih zlih djela« (2.Iv. IO, 11). 

Eto tako su vršili apostoli službu učiteljsku, što im je 
božanski Spasitelj povjerio, tako su se čvrsto držali svih prava 
i dužnosti, koje su bile spojene s tom sv. službom. 

2. Uz službu učiteljsku predao je Isus Krist apostolima i 
službu svećeničku. Ta služba sastoji u moći, prinositi sv. 
žrtvu, dijeliti sv. sakramente, posvećivati i blagosivati, u kratko, 
ljude s Bogom izmiriti, opravdati i posvetiti. Isus Krist bio je 
i sam svećenik, jer se On za nas na križu žrtvovao, da nas 
spasi od grijeha i vječnoga prokletstva, te nam opet steče 
djetinjstvo božje i pravo baštine na nebo. Za to kaže apostol: 
»Ako krv jaraca i junaca i posipanje sa pepelom telice oka- 
ljane posvećuje, tako da tjelesno budu čisti, koliko će više krv 
Krista, koji je u Duhu svetom sam sebe Bogu prikazao kao 
neokaljana žrtva, našu savjest očistiti od mrtvih djela, da mi 
Bogu živomu služimo« (Hebr. 9, 13—I4). I opet: »Krist je je- 
dnoć žrtvovan, da oduzme grijehe mnogih ljudi« (Hebr. 9, 28). 
Isus Krist je takogjer ustanovio sv. sakramente, da po njima 
udijeli ljudima plodove žrtve na križu, milost opravdanja i po- 
svećenja. Osobito je grješnicima, koji se za svoje grijehe pravo 
kajali, te se ozbiljno odlučili na pokoru i poboljšanje, njihove 
grijehe oprostio. Tako Mariji Magdaleni, uzeto mu, cariniku 
Zakeju, Petru, razbojniku na križu. U opće Isus Krist je za 
ljude izvor svega spasenja; sve dobro, sav blagoslov dotiče 
nam od njegovih zasluga. Zato govori apostol vogjama naroda 
židovskoga: »Taj (Krist) je kamen, koji je od vas graditelja za- 
bačen, koji je postao ugaljni kamen. I u nijednom drugomu 
nema spasenja, jer nije drugo ime pod nebom dano ljudima, 
po kojemu bi se mi mogli spasiti« (Djel. ap. 4, I1—12). Krist 
je dakle u istinu svećenik, te je i za svoga zemaljskoga života 
vršio službu svećeničku, kad je sve činio, što mu je bila duž- 
nost činiti po toj službi. 

Sv. službu svećeničku, kako smo već opazili, prenio je 
božanski Spasitelj takogjer na svoje apostole: oni imadu biti 
njegovi riznićari, te ljudima dijeliti iz neizcrpivoga blaga nje- 
govih zasluga, da ih s Bogom izmire i posvete. U tu svrhu 
im dao vlast, nekrvnu žrtvu novoga zavjeta, što ju ustanovio 
na neprestani spomen svoje krvne žrtve na križu, neprestano 
prinosite. Jer pošto je On kruh i vino u svoje presveto tijelo 
i krv pretvorio, svomu nebeskomu Ocu prikazao i apostolima 

dao na uživanje, rekao im je: »To činite na moj spomen.« 
Hotio je reći: »Činite ovo isto, što sam i ja sada učinio, pre- 
tvarajte kruh i vino po moći, koju vam dajem, u moje tijelo i 
krv, prinosite to kao žrtvu i uživajte za hranu duhovnoga ži- 
vota i dijelite vjernicima.« Isto tako im dao punomoć, dijeliti 
sv. sakramente a osobito ljudima grijehe opraštati. »Idite«, reče 
im, »i učite sve narode i krstite ih u ime Oca i Sina i Duha 
sv.« (Mat. 28, 19). Vlast opraštati grijehe dao im je, kad je u 
njih danuo i rekao: »Primite Duha sv., kojima oprostite grijehe, 
oprostit će im se, kojima zadržite, zadržat će im se« (Iv. 20, 
'22—23). Da. im je napokon vlast dao posvećivati i blagosivati, 
nema sumnje, kad je i drugima, koji su u nj vjerovali, dao moć 
gjavle izgoniti, bolesnike izcjelivati, te sve štetno od sebe i 
od drugih odstranjivati, kako to. jasnim riječima kaže: »U moje 
će ime gjavole izgoniti, novim će jezicima govoriti, zmije uži- 
mati, a piju li što otrovna, ne će im naškoditi; na bolesnike 
će ruke polagati i oni će ozdravljati« (Mat. 16, 17—18). 
Apostoli su danu im od Isusa vlast svećeničku i vršili, za 
što imademo mnogo dokaza u sv. pismu. Prinosili su sv. žrtvu, 
jer se kaže o njima i vjernicima: »Svaki dan su jednodušno 
uztrajali u hramu i lomeći kruh po kućama uzimali hranu s ve- 
seljem i u prostodušnosti srća« (Djel. ap. 2, 46). Smisao ovih 
riječi po tumačenju sv. otaca jest: »Apostoli i vjernici su u 
početku još posjećivali hram u Jeruzalemu, da se ondje Bogu 
klanjaju; a onda su se u kuće sakupili, jer još nijesu imali kr- 
šćanskih hramova, da ondje obave kršćansku službu božju; 
apostoli su obavljali sv. misu i dijelili sv. pričest prisutnim 
vjernicima; onda se držala gozba, kojoj su svi prisustvovali 
vesela, iskrena i nedužna srca.« Opet čitamo o kršćanima: »Oni 
su uztrajali u nauci apostola, u zajednici lomljenja kruha i u 
molitvi« (Djel. ap. 2, 42). Mi imademo opis kršćanske službe 
božje, koja se već u apostolsko vrijeme u bitnosti tako obav- 
ljala kao i danas. »Oni su ustrajali u nauci apostola« to znači: 
vjernici su slušali kršćansku pouku, što su ju apostoli kod 
službe božje držali, prisustvovali su propovijedi; oni su ustra- 
jali na dalje u zajednici lomljenja kruha«, t. j. bili su dionici 
sv. žrtve i sv. pričesti apostola; napokon su ustrajali »u mor 
litvi«, t.j. molili su za službe božje. Da se pod »lomljenjem 
kruha« imade razumijevati sv. misa i pričest, sigurno je; obav- 

ljanje te tajne tako se nazivalo, jer je Isus Krist kod ustanove 
iste prelomio kruh, koji je u svojim rukama pretvorio, te su 
poslije apostoli isti način obavljanja te tajne pridržali, kao što 
i danas svećenik kod sv. mise priliku kruha prije sv. pričesti 
lomi. Osim sv. pričesti dijelili su apostoli i druge sv. sakra- 
mente: krstili su one, koji se izjavili spremnim prihvatiti kr- 
šćansku vjeru i stavljali na kršćene ruke i tako im dijelili sv. 
potvrdu (Djel. ap. 8, I4—17), izabrali su sposobne muževe i 
posvetili ih u gjakone, svećenike, biskupe (Djel. ap. 6, 1—6; 
I Tim. 4, I4. — 2.Tim. 16), te su u opće dijelili sve sv. sakra- 
mente, kako nas o tomu izvješćuje sv. pismo i predaja. I vlašću 
posvećivati i blagosivati se služili; jer su izcjeljivali bolesti, 
izgonili gjavole, blagosivali pojedine osobe i cijele općine, što 
dokazuju mnoge formule blagosova, kojima počimaju i svrša- 
vaju svoje listove. Sigurno je dakle, da su apostoli službu sve- 
ćeničku, koju im predao božanski Spasitelj, u potpunom nje- 
zinom opsegu vršili. 

3. Krist je napokon na apostole prenio i pastirsku 
službu, t. j. vlast crkvom vladati, zakone izdavatii 
kazniti. Dok je On .na zemlji živio, bio je On sam vrhovna 
glava svoje crkve. Za to je rekao: »Ja sam dobar pastir, i 
znam svoje, a moji znaju mene, kao što mene Otac a ja Oca 
znam, i ja dajem svoj život za moje ovce. A ja imađem još 
drugih ovaca, koje nijesu iz ovoga ovčinjaka i one će čuti 
glas moj i bit će jedan ovčinjak i jedan pastir« (Iv. IO, 15—16). 
Kao pastir vladao je svojim vjernicima, i sa svom odlučnosti 
tražio, da ga slušaju. »Dogje li tko k meni«, kaže on, »a ne mrzi 
oca svoga i majku, i ženu i djecu i braću i sestre, dapače i 
dušu svoju, taj ne može biti moj učenik« (Luk. 14, 26 27). Ovdje 
Isus izriče, da nitko ne može biti njegov učenik, koji se dade 
bilo čim sprječiti, te njegove nauke ne slijedi, traži dakle strogu 
poslušnost. Svagdje, gdje se javlja, pokazuje se kao pastir, 
koji sve redi i vodi i kojemu se njegovi s počitanjem podlažu. 
On je bio takogjer zakonodavac; jer što su inače sve njegove 
nauke i propisi, nego zakoni, koje je svaki dužan vršiti uz gu- 
bitak blaženosti? »Čuli ste«, kaže on »da je starima rečeno, 
ne ubij: .. A ja vam kažem, da će svaki, koji se srdi na 
brata svoga, biti krivac suda. Čuli ste, da je starima rečeno ne 
čini preljuba. A ja vam kažem, da je svaki, koji pogleda ženu 

sa pohotom, već s njom počinio preljub u srcu svomu. Vama 
je rečeno. Tko svoju ženu od sebe otpusti, neka joj dade 
otpusni list. A ja vam kažem, da svaki, koji svoju ženu od 
sebe otpusti, osim radi preljuba, čini, da ona čini preljub; i tko 
oženi otpuštenu, čini preljub« (Mat. 5). Ovdje se Isus Krist 
očito pokazuje kao zakonodavac, kad svoju riječ uvijek onomu 
naproti stavlja, što je do sada vrijedilo kao zakon i govori: 
»A ja Vam kažem«. Krist se takogjer služi vlašću kazne, jer 
je kaznio one, koji su što skrivili, blago ili strogo, prema tomu 
kako je za nužno smatrao. Tako je često korio svoje učenike 
radi njihovih pogrješaka, iztjerao trgovce iz hrama; zagrozio 
se Corozaimu i Bethsaidi i navjestio književnicima i farizejima 
strašnim izrazima vječnu propast, 

Tu pastirsku službu poslije njegovog odlaska imali su 
apostoli vršiti u crkvi. S toga im dao vlast, da kao njegovi 
zamjenici vjernike vode, veleći im: »Kako je mene Otac poslao, 
tako šaljem i ja vas« (Iv. 20, 21), Moć, hotio je reći, koju je 
meni moj otac dao za opravdanje i posvećenje ljudi, za ute- 
meljenje i upravljanje crkve, dajem ja vama, i vi ćete pred- 
stojati mojoj crkvi, kako sam joj ja do sada predstojao, voditi 
je, kako sam je ja vodio, I još točnije reče: »Tko vas sluša, 
mene sluša, a tko vas prezire, mene prezire, a tko mene pre- 
zire, prezire Onoga, koji je mene poslao« (Luk. Io, 16). Tim rije- 
čima Isus Krist očito očituje, da je svaki dužan, apostole baš 
tako slušati, kao njega samoga i da prezir prama njima, jest 
prezir Njega i njegovog Oca nebeskoga. On im je dao takogjer 
oblast, zakone davati, kad im je rekao: »Sve što svežete na 
zemlji, to će biti svezano i na nebu, a sve što razriješite na 
zemlji, bit će razriješeno i na nebu« (Mat. 18, 18). Pod rije- 
čima »vezati« i »razriješiti« imade se razumijevati duhovna 
vlast vladanja i upravljanja osobito vlast, zakone izdavati i 
opet ih ukidati, Isto tako im dao vlast, neposlušne kazniti, ve- 
leći: »Je li tvoj brat proti tebi sagriješio, idi i opomeni ga, 
megju tobom i njim samim. Posluša li te, dobio si brata svoga, 
a ako te ne posluša, uzmi još jednoga ili dvojicu sa sobom, 
da cijela stvar ostane u ustima dviju ili triju svjedoka. Ne po- 
sluša li ni njih, kaži crkvi; a ako crkve ne posluša, neka ti 
bude kao poganin i javni grješnik!« (Mat. 18, 15—17). Božanski 
Spasitelj govori ovdje o bratskoj opomeni. Iznajprije mora onaj, 

koji pogriješi u četiri oka, onda pred jednim ili dvjema svje- 
docima opomenut biti, ako to ne koristi, onda ga treba crkvi, 
t.j. predstojnicima crkve, dakle apostolima i njihovim aposto- 
lima i njihovim nasljednicima prijaviti; ako pak ni na njihovu 
opomenu ne pazi i ostane okorjeo, valja ga iz crkvene zajed- 
nice izključiti i s njim postupati kao sa poganom i javnim grješ- 
nikom. 

Iz ovoga se jasno vidi, da je božanski Spasitelj aposto- 
lima predao slušbu pastirsku. Isto je tako sigurno, da su apo- 
stoli vršili tu važnu službu. Uvijek se smatrali kao predstojnici 
kršćanskih općina, te ih nijesu samo učili, već i upravljali njima 
i sve ustanovili, što im se činilo nužno i-korisno. Toga se 
čvrsto držali, da ih svaki priznaje slugama Kristovim i djeli- 
teljima njegovih tajna (1 Kor. 4, 1). Davali su zakone. Kako 
znademo, oni se sakupili u Jeruzalemu i izjavili, da je židovski 
ceremonijalni (obredni) zakon dokinut; stvorili su dakle zakon, 
koji se tiče cijele crkve i tražili su od vjernika, da ga vrše 
(Djel. ap. 15). Apostol Pavao dao je obćini u Korintu razne 
propise, kako moraju prisustvovati službi božjoj, i to je učinio, 
kao pravi zakonodavac, veleći: »To je moja zapovijed« (1 Kor. 
N, 17). — 1 vlast kazniti vrsili su apostoli i to s podpunom 
samosvjesti, da su na to opunovlašteni od Isusa Krista. »Ja 
sam vam« piše apostol Korinćanima. »unapred kazao, i kažem 
vam, kao da sam prisutan, premda sam sada odsutan, tako 
onima, koji su prije griješili, kao i svim ostalim, da kad opet 
dogjem, ne ću vas štediti«. I odmah dodaje: »Za to vam to 
pišem odsutan, da ne ne moram prisutan strogo postupati po 
vlasti, koju mi Gospodin dao na popravljanje — a ne na ra- 
zaranje« (2 Kor. 13, 2—10). Ovdje apostol izrično govori o 
svojoj vlasti kazniti i izvodi je od Isusa Krista, koji mu je istu 
dao. Isti apostol je u istinu kaznio jednoga grješnika u Ko- 
rintu, koji je rodoskrnućem dao veliku sablazan, kad ga silom 
i moći Kristovom iz crkve izključio, dok ne načini ozbiljne 
pokore. »Ja«, piše on, »do duše odsutan tijelom, ali prisutan 
duhom, već sam, kao da sam prisutan, o onom, koji je takovo 
učinio, zaključio u ime našega Gospodina Isusa Krista, dok 
ste vi i moj duh sabrani, silom našega Gospodina Isusa Krista, 
takovoga predati gjavlu na propast tijela, da se duša spasi u 
dan Gospodina našega Isusa Krista« (I Kor. 5, 3—5). 

Eto, to je trostruka vlast, koju je Gospodin dao aposto- 
lima u crkvi, vlast, ljude poučavati u nauci spasenja, oprav- 
davati ih i posvećivati, i njima vladati; ili drugim riječima, On 
ih je postavio svojoj crkvi za učitelje, svećenike i pastire. Što 
je On bio ljudima za svoga boravka na zemlji, to im sada 
oni imadu biti. Kako je On, tako i oni imadu ljude s Bogom 
miriti, kad žrtvu, koju je On krvnim načinom za grijehe svijeta 
prinio, neprestano na nekrvni način obnavljaju, da im po sv. 
sakramentima, milost opravdanja i posvećenja dijele; napokon 
kako je On, tako i Oni moraju vjernike opominjati, koriti ih i 
kazniti, da ih dovedu do cilja njihovoga. Tako se oni prika- 
zuju kao opunovlaštenici Kristovi ili kako jedan sv. otac kaže, 
kao drugi Krist; što čine, ne čine u svoje ime, već u ime Kri- 
stovo, oni su samo izvršitelji volje božje. Krist djeluje preko 
njih, pošto sam više na zemlji vidljivo ne živi, njima se služi 
kao orugjem, ljude neprestano poučavajući, opravdavajući i vo- 
deći, da se svi spase, koji se spasiti hoće. O koliku smo za- 
hvalnost. dužni božanskom Spasitelju, što je u svojoj crkvi tako 
spasonosnu uredbu ustanovio! Sada je za sve naše potrebe 
provigjeno: imademo svijetlo u našoj sljepoći, ozdravljenje u 
našoj bolesti, lijek u našoj slaboći. O dobro upotrijebimo tu 
trostruku milost! Spremno prihvatimo ono, što nas uče; po- 
služimo se danim sredstvima milosti na naše opravdanje i po- 
svećenje i dajmo se voditi na putu istine i kreposti, da sretno 
dogjemo do Isusa Krista, početnika i usavršitelja našega spa- 
senja. 


Amen. 


———- 4 

XVI. Propovijed. 


Prva nedjelja u korizmi. 


Deveti članak vjere. 


»Svetu, katoličku crkvu, općinstvo svetih.“ 
8 1 O crkvi u opće. 


O vidljivoj vrhovnoj glavi erkve. 


»Isus bude od Duha odveden u pu- 
stinju, da ga gjavao kuša«, (Mat. 4, 1). 


Prije nego li je božanski Spasitelj započeo svoj javni 
život, otigje u pustinju, da se ondje pripravi razmatranjem, 
postom i molitvom na djelo našega spasenja, koje je sada hotio 
da izvrši. 

Duh, koji ga u pustinju vodio, bijaše Duh sv, taj ga po- 
taknuo, da otigje u samoću i Isus ga poslušao nama na pouku, 
da i mi nagovore Duha sv., koji nam po našoj savjesti govori, 
rado slijedimo. Pustinja, u koju je Spasitelj pošao, bijaše posve 
pusta, grozna okolica, megju Jeruzalemom i Jerihom i naziva 
se radi 4o-dnevnog posta Isusovog Kvarentanija. Tamo je po- 
stio 40 dana i 40 noći, a da nije ni najmanje hrane uzeo. 
Uzrok, za što je tako strogo postio, poznat je. Naši praro- 
ditelji Adam i Eva, dali se svladati neumjernošću, te su jeli 
od zabranjenoga voća; po tomu su sebe i sve svoje potomstvo 
bacili u skrajnju nevolju. Spasitelj je sada trapio naravsku 
sklonost k jelu, te je postom opet popravio ono, što su ljudi 
svojom neukroćenom pohlepom za jelom sagriješili. Na spomen 
40 dnevnoga posta Isusovog, crkva je odredila korizmeni 40 
dnevni post, za kojega ima svaki kršćanin, koji je navršio 21. 
godinu, a nije spriječen težkim poslom ili tjelesnom slaboćom, 
izuzevši nedjelju, svaki dan samo jedan put do sita najesti i 
to nemrsne hrane. Kad mislimo na strogi post Gospodinov i 
na naše grijehe, ne će nam preteško biti vršiti crkvenu zapo- 
vijed posta. Mi bi u istinu bili kršćani bez svakoga kršćan- 
skoga duha, kad se za vrijeme sv. korizme ne bi postili, već 
jeli i pili kao u drugo vrijeme godine. 

Pošto je Isus 40 dana i noći postio, ogladne; jer on nije 
bio samo Bog već i čovjek, s toga je imao potrebu jesti. Tu 
priliku upotrijebio gjavao da ga napastuje. Stari je neprijatelj 
ljudi prvoga Adama, po napasti na jelo, doveo do pada; 
nadao se, da će mu uspjeti i Krista, drugoga Adama istom 
napasti zavesti. Poticao ga, da kamenje, što je okolo ležalo u 
kruh pretvori i tim utiša svoj glad. Ali Isus odbi napasnika, 
sjetivši ga da čovjek ne živi samo o kruhu, t. j. o običnim sred- 
stvima hrane, već o svakoj riječi, koja dolazi iz ustiju božjih, 
koji može život čovjeka i izvanrednom, nadnaravskom, hra- 
nom uzdržavati. Ovdje valja spomenuti, da se mi moramo ču- 
vati svake nepravde i grijeha u brizi za naš zemaljski na- 
predak i ne zanemariti naše vječno spasenje, po riječima Kri- 
stovim :»Tražite ponajprije kraljevstvo božje i njegovu pravdu, 
drugo sve će vam se dodati«, (Mat, 6, 33). 

Gjavao napastovao Isusa po drugi put: on ga uzeo sa 
sobom u Jeruzalem, i ondje ga postavio na vrh hrama i po- 
ticao ga, da se odanle baci u groznu dubinu, on to može bez 
svakoga straha učiniti, jer je Bog radi njega svojim angjelima 
naložio, da ga na rukama nose i od svake ozlede čuvaju. 
Ovdje vidimo, da se gjavao pače i sv. pismom služi, da ljude 
zaslijepi i zavede. To čine i oni, koji su u njegovoj službi, 
krivovjerci i zavoditelji; zlorabe sv. pismo, da svoje pogubne 
nauke i načela predstave kao dobra i istinita. Ne dajte se od 
njih zavagjati; uvijek se držite crkve, koja je stup i temelj 
istine i sve odstranite, što se ne slaže s njezinom naukom, kao 
bludnju i grijeh. Isus dokazuje gjavlu, da je pismo zlo upo- 
trijebio, veleći mu: »Ali stoji takogjer pisano: »Ne kušaj, Boga 
Gospodina svoga«. Tim nas poučava, da svaku taštu slavu iz- 
bjegavamo, te se preuzetno ne pouzdavamo u svemoć božju; 
jer Bog ne čini čuda, da taštini i lakomunosti ljudi zadovolji. 

Gjavao pokuša i treću napast proti Isusu. Odvede ga na 
vrlo visoko brdo, pokaza mu sva kraljevstva svijeta i njihovu 
slavu i reče: »To sve ću ti dati, ako padeš i meni se po- 
kloniš«. Tu se gjavao pokazuje kao gjavao, on se vlada, kao 
da mu cijeli svijet pripada i kao da može njegovim dobrima 
vladati, kao sa svojim vlastništvom: želi se postaviti na mjesto 
Boga, i traži, da mu se klanja. Isus, pravi Bog, da padne pred 
gjavlom i klanja mu se! Može li se što strašnijega pomisliti? 

Taki strašni napadaj na božansko Veličanstvo, Gospodin ne 
može više snositi; pun sv. zlovolje odbi gjavla, veleći: Od- 
lazi, sotona, jer stoji pisano: »Bogu se svomu Gospodinu kla- 
njaj i njemu jednomu služi«. Svaki teški grijeh, nije drugo, 
nego izjava djelotvorna, da gjavla priznaje gospodarom i njemu 
se klanja. Koliko ljudi imade, kojima gjavao ne treba ponuditi 
cijeli svijet, već šaku praha i oni će pred njim pasti i poklo- 
niti mu se! 

“Kad je gjavao opazio, da ga Isus prepoznao, pobježe; 
s toga se Gospodinu ukazali angjeli, koji su do sada bili nevidljivi 
svjedoci njegove borbe i služili mu, davajući mu hranu i hvalili 
i klanjali mu se. Tko napasti svlada, zaslužuje, da bude na- 
gragjen društvom i utjehom angjela. 

Kad je Gospodin gjavla svladao, očitova se jasno; sa- 
kupljao je učenike oko sebe, poučavao u židovskoj zemlji, i 
utemeljio svoju sv. crkvu, t. j. društvo ljudi, koji su u nj vje- 
rovali, po njegovim propisima živjeli i njegova sredstva spa- 
senja upotrebljavali. O toj crkvi sam zadnji puta govorio. Pro- 
tumačio sam vam, što je crkva i koju je vlast Isus Krist u 
svojoj crkvi dao apostolima. Apostoli su dobili od svoga bo- 
žanskoga učitelja službu učiteljsku, svećeničku i pastirsku. Tu 
pak trostruku službu imali su vršiti ne neovisno, već pod vr- 
hovnim vodstvom sv. Petra. Isus Krist je naime pronašao za 
nužno po svojoj božanskoj mudrosti; da crkva njegova 
imade vidljivu vrhovnu glavu, kojoj se svi moraju 
pokoravati, koji su članovi crkve. Za tu vrhovnu 
glavu imenova sv. Petra apostola. O toj važnoj istini, 
danas ćemo opširnije govoriti i protumačiti: 

1. Da crkva moraimati vidljivu vrhovnu glavu. 

2. Daje Kristproglasio Petrazavrhovnuglavu 
crkve. 

3. Da je poslije Petra svaki rimski papa, vid- 
ljiva vrhovna glava crkve. 

4. Da je papa nepogrješiv u svojoj službi uči- 
teljskoj. 


I. 
Crkva mora imati vrhovnu i to vidljivu glavu, da uz- 


mogne opstojati: toje eto prva istina, koju ćemo pobliže razmatrati. 
Katehetičke propovijedi III. 15 

1. Svako, bilo još tako malo društvo, dapače obitelj, koja 
sastoji od malo članova, mora imati gospodara, vladara, vr- 
hovnu glavu, ako hoće mir i red uzdržati. Vi sami znadete i 
govorite, ako u kojoj kući nema nikoga, koji bi sve vodio, da 
ništa ne napreduje, dapače cijelo kućanstvo pada u nered i 
zlo svrši. — To vrijedi još više u stvarima, koje se tiču reli- 
gije i spasenja duševnoga. Nema li u kući nikoga, koji bi djecu, 
družinu, ukućane poticao na vršenje njihovih vjerskih dužnosti 
i na bogobojazni život, smiju li svi raditi, što hoće; bilo bi 
čudo, da se čuvaju od nepravde i grijeha i da krjeposno žive. 
Još bi strašnije izgledalo u župi, gdje ne bi bilo svećenika, 
koji bi navještao riječ božju, sv. sakramente dijelio i u opće 
vodio duhovnu brigu. Malo po malo nestalo bi vjere i kreposti 
i nastupilo bi ćudoredno podivljanje, kakovo je jedva bilo 
megju poganima, Ne može li dakle obitelj, bez glave obitelji, 
župa bez duhovnika, biskupija bez biskupa opstojati, kako bi 
crkva, to najveće od svih društava, koje je po cijeloj zemlji 
rašireno, mogla opstojati bez vrhovne glave? Čitamo u po- 
vjesti da su dapače stari poganski Rimljani, imali jednoga vr- 
hovnoga svećenika, koji je vodio vjerske stvari, pod kojega 
su duhovno vodstvo spadali svi svećenici i svjetovnjaci. I mu- 
hamedanci imadu duhovnu vrhovnu glavu, koji se zove Mufta, 
Tako su pogani i muhamedanci svojim samo razumom upo- 
znali, da opstanak njihove religije ovisi o vrhovnoj glavi; a 
kako? Zar da je naš božanski Spasitelj, koji je mudrost vječ- 
noga Oca, osnovao crkvu, a nije joj dao predstojnika, zajed- 
ničku vrhovnu glavu? On naziva svoju crkvu »kuća«,: Na toj 
pećini sazidat ću svoju crkvu ; on je naziva »grad«; grad koji 
je postavljen na brdo, i ne može se sakriti (Mat, 5, I4) naziva 
je kraljevstvo: »Moje kraljevstvo, nije od ovoga svijeta« (Iv. 
18, 36), na što nas drugo upućuju te slike, nego da crkva mora 
imati vrhovnu glavu kao kuća, grad, kraljevstvo. U st. zavjetu 
su bili Židovi narod božji; imali su pravu crkvu, koja se ali 
protezala samo na njihovu narodnost i nije imala uvijek, već 
samo do Krista opstojati. Ipak je Bog židovskoj crkvi dao vr- 
hovnu glavu, velikoga svećenika Aarona i njegove nasljednike 
u svećeničkoj službi. Toj vrhovnoj glavi morali se svećenici, 
i svi židovi u stvarima vjere pokoravati pod kaznu smrti. 
Je li dakle židovska crkva, koja je svojim opsegom i traja- 

njem tako ograničena bila, ipak morala imati vrhovnu glavu; 
koliko je nužnija bila taka vrhovna glava za crkvu Kristovu, 
koja ima odregjenje, raširiti se preko cijele zemlje i trajati do 
konca svijeta? U istinu, kad crkva ne bi imala vrhovne glave, 
to bi već davno propala poput svih sekta, koje se tijekom sto“ 
ljeća od nje rastale i poput članaka bez glave uvenule i osu- 
šile. Neprijatelji naše crkve, ta djeca tame, na svoj način su 
lukaviji od djece svijetla: oni bolje znadu od mnogih katolika, 
kaku korist imademo zahvaliti vrhovnoj glavi crkve. Kad oni 
napadaje svoje zlobe upravljaju proti papi, zar tomu nije uzrok, 
jer su osvjedočeni, da je on središte jedinstva vjere, koje njima 
manjka; i kad bi im uspjelo ubiti pastira, da bi se ovce skoro 
rasteple? (Mar. TA, 27). Na to upozoruje sv. Ciprijan, veleći: 
»Neprijatelj Krista i neprijatelj njegove crkve radi toga progoni 
predstojnika crkve, da, kad bi bio kormilar odstranjen, on bi 
tim većim bijesom mogao crkvu dovesti do brodoljomlja«. A sv. 
Krisostom kaže: »Oduzmeš li lagji kormilara, to znači, lagju 
predati propasti, uzmeš li vojsci vojskovogju, znači neprijate- 
ljima predati vojnike, kad ne bi bilo u državi vladara, ljudi bi 
se megjusobno utamanili. Što čini u kućama greda, to čini 
vladar u državi, pak kao što se stijene same od sebe sruše, 
odstraniš li gredu, tako moraju i kuće, države i narodi upasti 
u raspuštenost, je li vladar državi oduzet. Na isti način bi 
palo jedinstvo u crkvi, kad bi joj falila vrhovna glava, sre- 
dište jedinstva«. 

2. Protivnici naše vjere kažu: Dopuštamo, da crkva mora 
imati vrhovnu glavu te je zbilja ima; ali ta je Krist Gospodin, 
koji svoju crkvu vodi i ravna do konca svijeta. To je već sv. 
Ambrozije zgodno pobio, veleći: »Prigovara li tko, da je crkva 
s jednom vrhovnom glavom i Zaručnikom Isusom Kristom za- 
dovoljna, i osim njega drugoga ne traži, to je odgovor lahak 
i pripravan. Kao što Krist nije samo početnik pojedinih sakra- 
menata, već je on i nutarnji djelitelj, On je, koji krsti i odrje- 
šuje, a ipak je ljude za vanjske djelitelje sakramenata postavio, 
tako je i crkvi, koju sam svojim duhom ravna, na čelo stavio 
čovjeka kao zamjenika i izvršitelja njegove moći. Ta vidljiva 
crkva treba vidljivu vrhovnu glavu, s toga je Spasitelj Petra 
postavio kao vrhovnu glavu i pastira svih vjernika, kad mu je 
zapovijedio njegove ovce pasti, najsjajnijim riječima.« Isus Krist 

je svakako, čega ne niječe nijedan katolik, vrhovna glava crkve 
i ostaje u vijeke; čega radi i piše sv. Pavao: »Mi imademo 
takovog velikog svećenika, koji sjedi ob desnu prijestola Veli- 
čanstva na nebu« (Hebr. 8, 1), a Petar veli: »Bili ste kao luta- 
juće ovce, a sada ste obraćeni k Pastiru i Biskupu vaših duša, 
naime ka Kristu, vašem Gospodinu« (1 Petr. 2, 25. Krist ali, 
pošto je u nebo uzašao, nije više vidljiva nego nevidljiva vr- 
hovna glava, jer on ne živi vidljivo u našoj sredini. Crkva pak 
treba vidljivu vrhovnu glavu. Zašto? Prije svega zato, jer je 
ona sama nešto vidljiva. Ne sastoji ona iz duhova, već 
iz ljudi, koji, jer imadu tijelo, nevidljivi su; ona je veliko 
društvo ljudi, koje može svaki vidjeti. Imade ona nešto nevid- 
ljiva, naime istine vjerske, sredstva milosti i vlast njezinih pred- 
stojnika. Ali i to nevidljivo mora, da se ljudima može priopćiti, 
iz svoje nevidljivosti izaći i uzeti vidljivu priliku. Vidljive mo- 
raju biti istine vjere, t.j. mora netko biti, tko ih navješta, inače 
ne bi nitko mogao doći do spoznanja istih. Vidljiva moraju 
biti sredstva milosti, inače se ne mogu dijeliti, nego po vanj- 
skom, vidljivom znaku sakramenata. Vidljiva napokon mora 
biti vlast, što ju Krist dao predstojnicima crkve, jer oni svoje 
odredbe ne mogu drugačije očitovati, nego riječju ili pismom. 
Je li dakle crkva vidljivo sredstvo, jasno je, da i njezina vr- 
hovna glava mora biti vidljiva, glava bo ne može biti od posve 
drugoga bivstva nego li su članci. Kad bi crkva imala doduše 
vrhovnu glavu, ali nevidljivu, naličila bi tijelu, kojega je glava 
uvijek u maglu obavita i nevidljiva, a tako tijelo bilo bi na- 
kaza. Crkva dakle mora imati vidljivu vrhovnu glavu, jer je 
ona vidljiva, grad sagragjen na brdu, koji svaki vidjeti: može. 

Crkva mora imati vidljivu vrhovnu glavu, to traži njezina 
prvotna uredba (forma). Naš božanski Spasitelj je uteme- 
ljitelj crkve, ona bijaše na zemlji, dok je on još sam živio; 
njegovi učenici i svi, koji su u Nj vjerovali i uz njega prista- 
jali, sačinjavahu crkvu. U to vrijeme je crkva imala očito vid- 
ljivu vrhovnu glavu, kad je Gospodin vidljivo na _ zemlji živio. 
Kad ona poslije njegovoga odlaska u nebo ne bila dobila drugu 
vidljivu. vrhovnu glavu, to bi bila morala promijeniti prvašnju 
svoju formu i uredbu. U početku imala je vrhovnu glavu, na- 
ime božanskog Spasitelja, Isusa Krista, a poslije Njega ne bi 
imala vrhovne glave, već bi gospodstvo prošlo na apostole i 

njihove nasljednike, forma uprave bi se posve promijenila. Ali 
to se ne može ni pomisliti, da bi Isus Krist dopustio takovu 
promjenu, koja bi posve promijenila prijašnju uredbu crkve? 
Je li židovska crkva uvijek sačuvala svoje prvobitno uregjenje, 
te joj na čelu bio uvijek veliki svećenik, tko bi vjerovao, da 
bi kršćanska crkva smrću Isusovom svoju prvotnu priliku posve 
promijenila i ne bi imala više vrhovne vidljive glave? 

A kako bi bilo sa jedinošću crkve, kad ne bi imala vid- 
ljive vrhovne glave? Nikako ne bi mogla sačinjavati cjeline, 
bila bi razcjepkana u mnogo tisuća općina, koje bi jedna uz 
drugu bile, a jedna od druge neovisna, naličila bi savezu dr- 
žava, u kojemu svaka zemlja i svaka zemljica ima neovisnoga 
vladara, a to se već protivi pojmu crkve, jer je Krist hotio, 
da njegova crkva bude samo jedna velika općina, dobro ure- 
gjena cjelina, u kratko jedna crkva. Za to ju prispodobio sa 
kućom, lagjom, ovčinjakom i kraljevstvom. 

Napokon je vidljiva vrhovna glava neophodno nužna, da 
se uzdrži jedinstvo. Ili, kad bi u stvarima vjere nastale 
raspre i dvojbe, tko bi te dvojbe i prepirke riješio? Ne pred- 
stojnici pojedinih općina, jer oni imadu samo pravo, svojim 
vlastitim općinama upravljati, a ne davati propise i odluke za 
cijelu crkvu. Krist takogjer nigdje nije odredio, da svi pred- 
stojnici pojedinih kršćanskih općina uvijek moraju biti sakup- 
ljeni, i tako sačinjavati najviše sudište crkve. Takova ustanova 
ne bi se ni mogla izvesti. Prema tomu ne bi bilo moguće na- 
stale vjerske prepirke riješiti, čega bi bila posljedica, da bi ne- 
stalo svakog jedinstva u vjeri, i crkva bi propala. To priznaju 
i protivnici naše vjere. Jedan od njih kaže: Je li bila svrha 
Isusova, sve svoje u cijelom svijetu rastepene štovatelje saku- 
piti u jednu obitelj božju, slijedi, da to vidljivo društvo takogjer 
mora imati vidljivu vrhovnu glavu; jer vidljiva crkva bez vid- 
ljive vrhovne glave bila bi pol a ne cijelo tijelo. Na svoju 
najveću štetu crkva protestantska dosada je lišena toga uvjeta, 
za tako društvo toli nužna. Odatle tako mnogi razdori i pre- 
pirke, koje su odmah kod njezinog početka u njoj zavladale 
i prijetile joj skorom propasti (Pustkuhen). 

To malo dosta je, da nas uvjeri, da crkva mora uvijek 
imati vrhovnu glavu i to vidljivu, hoće li kao dobro ure- 
gjeno kraljevstvo do konca svijeta opstojati, te riješiti svoju 

zadaću: ljude dovesti do prave spoznaje i štovanja Boga, 
opravdati ih i posvetiti. Megjutim je sigurna, nepobitna činje- 
nica, da je Isus Krist sv. Petra Bitavna vidljivom 
vrhovnom glavom crkve. 


II. 


Krist je postavio Petra za vidljivu vrhovnu glavu crkve, 
kako to uči jasnim riječima sv. pismo i predaja, 

I. Kao što se Petar silom svoje vjere i vatrom svoje lju- 
bavi odlikovao pred svima apostolima, tako ga i Krist odli- 
kovao pred svim apostolima. Odmah čim ga pozvao za apo- 
stola, promijenio je njegovo ime Simon u Petar. Kod pitanja, 
što ih na apostole stavljao, uvijek se najprije obraća i osobito 
na Petra, njega osobito uzima za svjedoka svih svojih nauka, 
čina i čudesa, njemu dade naći porezni novac, da isti za njega 
i za sebe uplati, za njega osobito moli, da mu vjera ne oslabi; 
njemu najprije pere noge; njemu se osobito javlja poslije svoga 
uskrsnuća, njemu proriče način njegove smrti. Sve te odlike 
ne mogu biti slučajne; one pokazuju nepobitno na neku od- 
liku, koju mu je Gospodin htio dati pred ostalim apostolima. 
Ali s tim dokazom mi se ne ćemo zadovoljiti, jer nam evan- 
gjelje točno kaže, da je Isus Krist Petru obećao vrhovnu 
pastirsku službu u svojoj crkvi, a poslije svoga uskrsnuća u 
istinu predao. Kad je Petar na pitanje Gospodinovo, za koga 
ga drže njegovi učenici, kao obično prvi odgovorio i rekao: 
»Ti si Krist, Sin Boga živoga«, reče mu Gospodin: »Blago 
tebi Simone, sine Jonin, jer tijelo i krv nijesu ti toga objavili, 
već moj Otac, koji je na nebu. A ja ti kažem: Ti si Petar i 
na toj pećini sazidat ću svoju crkvu i vrata paklena ne će je 
nadvladati. I tebi ću dati ključeve kraljevstva nebeskoga. Što- 
god svežeš na zemlji, bit će svezano i na nebu, a štogod raz- 
riješiš na zemlji, bit će razriješeno i na nebu« (Mat. 16, 16—19), 
Na tomu važnomu mjestu označuje božanski Spasitelj Simona 
Petra kao pećinu, na kojoj ima biti crkva sagragjena ; jer izraz: 
»na toj pećini« proteže se, kako to sabor u Kalcedonu i sv. 
oci tumače, očito na Petra, jer ga Krist nazvao baš Petar, t. j. 
pećina, Krist je dakle hotio Petru reći: Ti si u istinu ono, što 
tvoje ime, koje sam ti dao, znači, — pećina, temeljni kamen, 

i na tebi kao na temelju, ja ću svoju crkvu sagraditi, da ona, 
tim nošena i u svim svojim dijelovima poduprta i učvršćena 
čvrsto stoji i ne bude od nikake neprijateljske moći svladana. 
Je li dakle Petar temelj crkve, onda je on takogjer njezina 
vrhovna glava, koji ima sve voditi, jer_ što je kod zgrade te- 
melj, to je kod općine predstojnik Kao što svi dijelovi zgrade 
počivaju na temelju, i budu poduprti i megjusobno se drže, 
tako i svi članovi kojega društva u svojoj vrhovnoj glavi imadu 
svoju potporu, od njega budu nošeni i u zajednici držani. Kad 
Krist dodaje: »Vrata paklena ne će je nadvladati«, tim želi 
reći: Po Petru kao temelju će zgrada crkva svaki čas tako 
čvrsto stajati, da je ništa, nikaka moć gjavla, nikaki napadaj 
zlobe, nikaka navala vidljivoga ili nevidljivoga, vanjskoga ili 
unutarnjega neprijatelja ne će moći svladati ni uništiti. Kako 
će Krist u buduće biti nevidljiva pećina crkve, tako će Petar 
biti vidljiva, on će u sva vremena biti vrhovna glava crkve i 
njezin vogja u borbi i pobjedi. 

Slijedeće riječi: » Tebi ću dati ključeve kraljevstva nebe- 
skoga. Štogod svežeš na zemlji, bit će svezano i na nebu i 
štogod razriješiš na zemlji bit će razriješeno i na nebu« svje- 
doče opet jasno za odliku sv. Petra i za njegovu vrhovnu 
vlast u crkvi. Predaja ključeva je znak najviše vlasti, koja se 
komu daje nad kućom, gradom ili kraljevstvom. Tako čitamo 
kod proroka: »Ja ću ključeve kuće Davidove na njegova legja 
(Eliacima) staviti, kad ju otvori, ne smije nitko zatvoriti, i kad 
on zatvori, ne smije nitko otvoriti« (Isa. 22, 22). Očito taj način 
govora označuje najveću vlast, što ju Eliacim primio. Vlast 
vladalačka Krista pod tom slikom ključeva takogjer se ozna- 
čuje: »To kaže (Krist) Sveti i Istiniti, koji ima ključ Davida, 
koji otvara, a nitko ne zatvara, koji zatvara, a nitko ne otvara« 
(Apok. 3, 7). I danas još znači predaja ključeva grada predaja 
istoga onomu, komu se ključevi predaju. Kad dakle Krist go- 
vori Petru: »Ja ću ti predati ključeve kraljevstva nebeskoga«, 
tim izražava, da će mu dati najvišu vlast u svojoj crkvi. »S ve- 
zati i razriješiti« znači u crkvu primiti ili iz nje izključiti, 
nešto dopustiti ili zabraniti, nekomu štogod zapovijediti ili ga 
od toga osloboditi. Tako dakle znači izraz »svezati i riješiti« 
najvišu vlast Petrovu u crkvi, vlast, zakone, odredbe, zaključke 
činiti, za koje drži da su nužni za spasenje vjernika, vjernike 

poticati na vršenje istih, kazniti ih, ako mu se ne podlože, u 
kratko, da radi kao poglavica crkve, i da vrši sva prava vr- 
hovne glave. Krist je doduše tu vlast vezati i razriješiti i osta- 
lim apostolima zajedno .dao ali tek onda, pošto je Petar bio 
već svečano izabran za temelj crkve sa vrhovnom vlasti klju- 
čeva. Tim su bili apostoli upućeni, da svoju vlast vrše samo 
u podložnosti s glavom i u združenju s njom. Samo jedan bi 
Petar izabran za temeljni kamen cijele crkve, samo jedan je po- 
stavljen da bude vidljiva glava kuće, koji ima otvarati i zatvarati. 
Kad bi bio u ostalom Krist hotio Petru vlast ključeva dati samo 
u onoj mjeri, kao i ostalim apostolima, onda se ne bi znalo, 
zašto je riječi: Tebi ću dati ključeve kraljevstva nebeskoga 
it. d. najprije njemu i to samom rekao. Jer_ga je hotio oso- 
bito nagraditi radi njegove jasne i čvrste ispovijesti, slijedi, da 
mu je hotio sa obećanjem vlasti ključeva dati odliku pred apo- 
stolima i veću vlast od njih, 

Vrhovnu vlast crkve, koju je gospodin Petru obećao na 
spomenutom mjestu, u istinu mu je predao poslije svoga us- 
krsnuća. To se zbilo na jezeru Genezaret; tu mu reče: Si- 
mone, sine Ivanov, ljubiš li me više od ovih«. On mu reče: 
»Da Gospodin, Ti znadeš, da Te ljubim«. On mu reče: »Pasi 
jaganjce moje», Opet mu reče: »Simone, sine Ivanov, ljubiš li 
me?« On mu reče: »Da, Gospodine, Ti znadeš, da Te ljubim«. 
On mu reče: »Pasi jaganjce moje!« On mu reče po treći put: 
»Simone, sine Ivanov, ljubiš li me?« Na to se Petar ražalosti, 
što mu je treći put kazao: »Ljubiš li me« i on mu reče: »Go- 
spodine, Ti sve znadeš, Ti znadeš, da Te ljubim«. On mu reče: 
»Pasi ovce moje« (Iv. 2I, 15—17). Svaki vidi, da su te riječi ka- 
zane samomu Petru, a ne i ostalim apostolima; jer samo Petra 
nagovara; dapače On druge apostole izključuje, kad ga pita: 
»Ljubiš li me više od ovih?« Petar je bio podpuno osvjedočen, 
da Gospodin svoj govor samo na nj upravlja, jer kod tro- 
kratnog pitanja, koje ga sigurno sjećalo, na njegovo trokratno 
odricanje, bi žalostan, pošto se bojao, da će ga njegovo čuv- 
stvo i sada prevariti kao i onda. Jer je Krist Petru naložio, 
da pase njegovo stado, njegove jaganjce i ovce, to mu je očito 
predao vlast, da preuzme vrhovno vogjenje nad cijelom nje- 
govom crkvom, Jer riječ »pasti« prema uporabi govora sv. 
pisma ne znači drugo, nego »voditi«, »vladati«. Pod jaganjcima 

i ovcama, iz kojih sastoji cijelo stado, razumijevaju se svi vjer- 
nici ili svi članovi crkve. Napose, po tumačenju većine sv. 
otaca znači riječ: jaganjci slabije članove crkve, t. j. pod- 
ložne vjernike, a riječ »ovce« jače članove crkve, naime nje- 
zine predstojnike. Kao što Krist ovdje naziva članove svoje 
crkve, jaganjcima 1 ovcama, tako na drugom mjestu naziva 
€rkvu ovčinjakom. Petar je prema tomu vrhovni Pastir svih 
kršćana, on je vrhovna glava crkve Kristove; svi članove crkve, 
predstojnici, kao i potčinjeni, svećenici i svjetovnjaci podložni 
su njegovoj vlasti, On imade pravo i dužnost cijeloj crkvi iz- 
davati odredbe, paziti, da se te odredbe vrše; nepokorne kaz- 
niti i u opće sve poduzeti, što traži općenito dobro crkve, 

Petar je danu mu vlastuistinui vršio, tejei 
od apostola kao vrhovna gava crkye priznat, 

Kao vrhovna glava crkve očituje se on već i prije blag- 
dana duhovskoga, kad je stupio u sredinu skupštine i odredio 
izbor novoga apostola, mjesto otpaloga Jude (Djel. ap. I, 15 
do 26). Na to mjesto opaža sv. Krisostom: »Petar uvigja, da 
mu je stado povjereno, i kao prvi u društvu, počima uvijek 
prvi govoriti«. Na blagdan duhovski navješta Petar prvi od 
svih apostola evangjelje i obraća 3000 židova ka kršćanskoj 
vjeri. Na ovo opet opaža sv. Krisostom: »Petar je bio usta 
sviju, ona pak jedanajstorica stajala su uz njega i svojim svje- 
dočanstvom su potvrgjivali njegove riječi. Osobito se poka- 
zuje sv. Petar, kao vrhovna glava crkve, kod poziva pogane 
ka kršćanskoj vjeri. On jedini imade ono čudesno vigjenje, po 
kojem mu Gospodin objavio, da imadu u crkvu ući ne samo 
židovi, već i pogani; on je, koji prvoga poganina satnika Kor- 
nelija poučava u kršćanstvu i krsti ga; on je, koji svečano 
izjavljuje, da je Gospodin i pogane pozvao kao i židove da 
budu članovi njegove crkve, da uzmognu svi postići vječno 
spasenje. (Djel. ap. IO i 1I). Kad su apostoli imali u Jeruza- 
lemu prvi crkveni sabor, da riješe raspre, koje su nastale radi 
vršenja židovskoga obrednoga zakona, opet je Petar prvi, koji 
se diže i tumači, da kršćani nijesu dužni vršiti židovskog ob- 
rednog zakona, što mu je cijela skupština odobrila (Djel. ap. 
5). Pavao, koji je megju apostolima tako veliko ime imao, po- 
sjetio je sv. Petra i ostao u njega 15 dana, da mu kao prvomu 
od apostola, svoje počitanje izkaže, i da mu on dade razne 

upute u njegovom apostolskom djelovanju. »Njegova težnja, 
Petra vidjeti«, kaže sv. Ambrozij, »bijaše dostojna, jer je ovaj 
bio prvi megju apostolima, na kojega je Spasitelj preneo vod- 
stvo crkve« (Gal. I, 18). 

Od osobitog znamenovanja je takogjer okolnost, da Petra 
i evangjeliste, bilo, da sve apostole ili samo neke navagjaju, 
uvijek najprije spominju, premda se navagjajući ostale apostole 
ne drže nikakovog stanovitog reda. Tako se kaže: »Simon 
s onima, koji su kod njega bili« (Mark. I, 36). Petar sa jeda- 
najstoricom (Djel. ap. 2, 14). »Petar i apostoli« (Djel. apost. 5, 
29). »Imena pak dvanajest apostola jesu ova: Prvi Simon, koji 
se naziva Petar itd. (Mat. 10, 2). Razlog toga ne može biti, 
što je Gospodin prvoga za apostola pozvao Petra; jer zna- 
demo iz evangjelja, da je Andrija prije njega pozvan; niti 
radi njegove dobe, jer kako crkveni pisci izvješćuju An- 
drija bijaše stariji od njega; napokon, ne radi osobnih izvrs- 
nosti; jer je poznato, da je Ivan bio osobito ljubljen i odli- 
kovan od Isusa radi njegove nevinosti i djetinje ljubavi. Razlog 
dakle, što se Petar megju apostolima uvijek na prvom mjestu 
spominje, može samo biti, jer ga Krist imenovao prvim od 
apostola, za vrhovnu glavu svoje crkve. : 

Tako eto, imađemo u sv. pismu množinu dokaza, da je 
Petar vrhovna glava crkve, Ono nam kaže, da je Krist Petra 
već u početku pred svim apostolima odlikovao i obećao mu, 
da će ga učiniti pećinom svoje crkve, te mu predati ključeve 
kraljevstva nebeskoga, vlast vezati i razriješiti, ono nam dalje 
kaže, da ga Krist poslije svoga uskrsnuća u istinu postavio 
vrhovnim Pastirom svoje crkve, riječima: »Pasi jaganjce moje, 
pasi ovce moje«, ono nam dalje kaže, da se Petar, svjestan si 
dane mu vlasti, kod svake zgode vlada, kao vrhovna glava 
crkve; ono nam napokon kaže, da su apostoli i evangjeliste 
Petra kao vrhovnu glavu crkve priznavali i štovali. 

2, Za tu istinu govori takogjer cijela kršćanska pre- 
daja. Da ne budem predug, navest ću samo tri svjedoka iz 
grčke, a tri iz latinske crkve. Origen rogjen, g. 185 poslije Krista, 
crkveni dakle učitelj najstarijega vremena, kaže: »Petru je naj- 
viša vlast nad stadom predana, i na njemu kao na pećini crkva 
je sazidana«. Eusebij g. 313, biskup u Cesariji, jedan od najuče- 
nijih muževa svoga stoljeća, kaže u svojoj crkvenoj povjesti: 

»Petar, apostol, galilejac i prvi veliki svećenik kršćana«. Ovdje 
treba dobro paziti na razliku, koju čini Eusebij megju Petrom 
i ostalim apostolima i biskupima. O Petru on ne kaže: »Prvi 
biskup u Rimu«, premda je Petar biskupsku stolicu u Rimu 
imao; kako to na istom mjestu govori o apostolu Jakobu; 
»Jakob, brat (rogjak) Gospodinov, bio je od apostola posvećen 
za prvoga biskupa crkve u Jeruzalemu«, a o Evodiju: Za pr- 
voga biskupa Antiohije bijaše Evodij posvećen« — već on na- 
ziva Petra prvim velikim svećenikom kršćana, a tim 
izriče, da su Jakob i Evodij bili veliki svećenici ili biskupi 
jednoga grada, jedne pojedine kršćanske obćine, a Petar bi- 
jaše veliki svećenik kršćana, t. j. cijele crkve. Isti Eusebij na- 
ziva Petra takogjer najvišim od apostola, najodlič- 
nijom vrhovnom glavom,vogjomkršćanske vojske; 
sve su to izrazi, koji označuju najvišu vlast Petra u crkvi. Sv. 
Krisostom kaže: »Sin božji učinio je ribara pastirom i vr- 
hovnom glavom crkve, da ostane nepomična usred tolikih 
oluja«. — Sv. Ciprijan, latinski crkveni otac u trećem stoljeću, 
piše: »Na njemu jedinom utemeljuje Krist svoju crkvu, njemu 
predaje on pasti svoje ovce. Prednost daje se Petru, da se 
vidljivom učini jedna crkva Kristova i jedna učiteljska stolica«. 
Sv. Leo kaže: »Iz svega svijeta bude jedini Petar izabran, koji 
imade biti postavljen nad poziv svih naroda, i nad sve apo- 
stole i nad sve otce crkve, tako da Petar svim svećenicima u 
narodu Gospodinovom, svim pastirima, kojima je Krist u početku 
vladao, uz veliki njihov broj vlada«. Sv. Grgur Veliki kaže: 
»Svim onima, koji su u evangjelje upućeni, poznato je, da je 
sv. Petru, prvaku svih apostola, riječju Gospodinovom i vo- 
gjenje cijele crkve povjereno«. Tih svjedočanstava grčkih i la- 
tinskih otaca crkvenih dosta je, da se uvjerimo, te je od vaj- 
kada općenita vjera kršćanska bila, da je Petar namjestnik 
Krista na zemlji, i vidljiva vrhovna glava cijele njegove crkve. 
Sv. pismo i predaja nas uvjerava, da je Krist Petra proglasio 
vrhovnom glavom crkve. — Ali mi moramo govoriti još o 
jednoj drugoj istini, naime: da je poslije Petra svaki 
rimski papa, vrhovna glava crkve. 

Da je svaki rimski papa vrhovna glava crkve, vidimo 
odatle, jer je papa u Rimu nasljednik sv. Petra, čega 
radi je od vajkada kao vrhovna crkve priznat i 
štovan. 

I. Petar u početku svoga apostolskoga djelovanja nije 
imao odregjenoga sjedišta; išao je nakolo, sada ovamo sada 
onamo, kako su to okolnosti tražile; svuda navještajući evan- 
gjćlje i brinući se za potrebe mlade crkve. Uslijed toga je u 
Antiohiji postavio svoje sjedište i predstojao toj općini. Ali ni 
ovdje nije uvijek ostao; on ode u Rim, tadanji glavni grad 
svijeta, postavivši u Antiohiji drugoga biskupa. U Rimu ute- 
melji on kršćansku općinu i preuze dušobrižničko vogjenje. 
Ne treba ni spominjati, da je Petar uvijek, i kad još nije ni- 
jednoj odregjenoj obćini predstojao i onda kad je u Antiohiji 
i u Rimu svoju biskupsku stolicu podigao, vrhovnu pastirsku 
službu nad cijelom crkvom posjedovao; jer ta nije bila ve- 
zana na stanovito mjesto, već izključivo na njegovu osobu; 
on je bio vrhovna glava crkve, otkada ga Gospodin za to 
imenovao, bio gdje mu drago i kojoj mu drago kršćanskoj 
obćini predstojao. A jer je u zadnje vrijeme svoga života Rim 
za sjedište izabrao, te je i u Rimu bio vrhovna glava crkve i 
radi njegove prisutnosti, radi njegovog sjedišta u Rimu, po- 
stade taj grad, glavni grad kršćanstva, majka crkva svih na 
zemlji raširenih kršćanskih općina. Daje pak Petaruistinu 
u Rimu bio iu Rimu umro, činjenica je, za koju imademo 
neoborivih dokaza, Petar je bio u Rimu; to slijedi iz njegovog 
pisma, gdje kaže: »Pozdravlja vas izabrana općina u Babilonu 
i Marko moj sin« (I Petr. 5, 13). Vidi se, da je Petar svoj list 
pisao u Babilonu, jer kaže: »Pozdravlja vas izabrana obćina 
u Babilonu«. S tim pak »Babilonom«, ne označuje Petar onaj 
Babilon, u kojemu su židovi 70 godina u ropstvu čamili, već 
grad Rim, kao što i sv. Ivan u svojem tajnom Otkrivenju često 
Rim naziva Babilonom, radi bezboštva i izopačenosti, koja je 
u njem vladala. Da Petar pod Babilonom u istinu Rim razu- 
mijeva, svjedoči sv. Papija, učenik apostola; kako nas o tomu 
izvješćuje Eusebije u svojoj crkvenoj povjesti. »Papija«, veli on, 
»tumači takogjer, da Petar u svojem prvom listu, kojega je 

pisao iz grada Rima, spominje Marka, u kojemu on slikovito 
naziva Rim Babilonom«. Isto tvrdi sv. Jeronim: »Petar ozna- 
čuje slikovito u prvom listu pod Babilonom Rim«. I tako je 
sigurno, da je Petar u Rimu bio i u Rimu predstojao kršćan- 
skoj obćini, jer je iz Rima pisao svoj prvi list. Petar je ta- 
kogjer umro u Rimu. To potvrgjuju već grobovi apostola 
Petra i Pavla u Rimu, koji su već u najstarije doba kršćanstva 
visoko u časti bili, te ih kršćani iz svih krajeva svijeta po- 
sjećivali. To svjedoče već dva stara crkvena pisca Egesippus 
i Eusebius. Eusebij piše: »Petar je boravio do konca svoga ži- 
vota u gradu Rimu i bio ondje razapet sa okrenutom glavom 
prema dole. Taj okrenuti položaj si isprosio, da se ne bude 
činilo, te je on razapet kao i Gospodin«. Sv. Jeronim piše: 
»Simon Petar je putovao, da vrača Simona svlada, u Rim i 
sjedio ondje 25 godina na svećeničkoj stolici do svoje zadnje 
godine života, t. j. do 15. godine Neronove, koji ga je razapeo 
na križ i tako je okrunjen bio smrću mučeničkom, koju je trpio 
sa okrenutom glavom k zemlji«. Ta svjedočanstva, koja bi 
se mogla još s drugima umnožati, dosta su, da nas osvjedoče, 
da je Petar u Rimu bio i u Rimu umro. Na dalje i to je stalno, 
da je Petar iz Rima cijelom crkvom vladao, da je dakle kao 
vrhovna glava crkve u Rimu živio i umro; jer, on je posje- 
dovao vrhovnu pastirsku službu, pošto ju jednoć od Gospodina 
primio do svoje smrti, bio gdje mu drago. To kažu i najsta- 
riji crkveni oci, Tako vrlo često naziva sy. Ciprijan rimsku 
stolicu: Stolica Petrova. Toga ne bi bio mogao reći da 
nije vjerovao, da je Petar bio biskup i vrhovna glava crkve u 
Rimu. Sv. Augustin u jednom pismu na Petilijana ovako piše: 
»Što ti je učinila stolica rimske crkve, na kojoj je Petar sjedio, 
a na kojoj sada sjedi Anastazij?« Isto kažu mnogi drugi cr- 
kveni oci. Prema tomu sigurno je, da je Petar u Rimu živio i 
i ondje do smrti svoje vršio vrhovnu pastirsku službu nad 
crkvom; ili drugim riječima, da je on kao vrhovna glava crkve 
u Rimu živio i umro. 

Što slijedi odatle ? To, da je svaki rimski papa kao za- 
koniti nasljednik sv, Petra vrhovna glava cijele crkve. Da taj 
zaključak bolje uzmognete razumjeti, dvije vam istine moram 
dokazati, prvo: da Petar u vrhovnoj upravi crkve 
mora imati nasljednika, a drugo: da taj nitko drugi 
ne može biti, nego svaki papa u Rimu. 

a) Da Petar mora imati nasljednika u vrhovnoj upravi 
crkvi, već sam vam u prvom dijelu dokazao, kad sam govorio 
o potrebi vidljive vrhovne glave; jer izrazi: Petar mora imati 
nasljednika u vrhovnoj upravi crkve, i: crkva mora uvijek 
imati vrhovnu vidljivu glavu, jedno su te isto. Ali napose 
ćemo još ovo promisliti: Je li crkva već u vrijeme apostola 
trebala vrhovnu glavu (a to je moralo biti, jer inače ne bi bio 
Krist Petra postavio za vrhovnog poglavara), to je taka vr- 
hovna glava kasnije još daleko nužnija bila, jer se kršćanska 
crkva sve dalje širila i broj njezinih vanjskih i unutarnjih ne- 
prijatelja, koji su na nju navaljivali i nastojali je svladati, bijaše 
sve veći. Crkva mora u svako vrijeme jedna te ista ostati, 
ne smije se dakle ni forma uprave, koja pripada njezinomu 
bivstvu, promijeniti. Je li dakle bila nužna u vrijeme apostola 
vrhovna glava za cijelu crkvu, to je morala ista s istoga raz- 
loga za sva vremena ostati. Služba pastirska na dalje mora 
tako dugo trajati, kako dugo traje ovčinjak; a ovčinjak ili 
crkva mora trajati po izričnoj izjavi Kristovoj do konca svi- 
jeta; mora dakle i služba pastirska, koju je Gospodin Petru 
povjerio nad cijelim ovčinjakom, t. j. nad cijelom crkvom, 
trajati do konca svijeta. Hapokon već u starom zavjetu bijaše 
nasljedstvo velikoga svećenika, koji je u židovskoj crkvi zau- 
zimao isti položaj, koji Petar u crkvi Kristovoj. Arona, kojega 
je sam Bog postavio za velikoga svećenika, naslijedio je Ele- 
azar, ovoga Times i tako dalje, dok nije prestala židovska 
crkva. Ali veliko svećeništvo staroga zavjeta bijaše predslika 
velikoga svećeništva u novom zavjetu, prema tomu mora ta- 
kogjer u novom zavjetu ili u kršćanskoj crkvi ostati veliko 
svećeništvo, dok crkva opstoji i Petar mora imati nasljednika. 

b) Sada se može lako dokazati, da taj nasljednik Petrov 
ne može drugi biti, nego rimski papa U naravi je nasljedstva, 
da na nasljednika pregju sva prava i obveze predšasnika, 
ako inače posebni zakoni i ugovori od toga pravila ne učine 
iznimku. To vrijedi o svjetskim i o duhovnim nasljednicima. 
Kad koji biskup umre, to onaj, koji ga naslijedi, dobi istu 
vlast, kao i on, te je njemu jednaki biskup. Isto vrijedi o na- 
sljednicima sv. Petra. Jer je Petar u Rimu bio, i ondje do 
smrti svoje crkvom vladao, to svaki njegov nasljednik na 
rimskoj stolici dobije sva njegova prava, i bude ono, što je on 

bio, vidljiva vrhovna glava crkve. Da je Petar na drugom 
mjestu, n. pr. u Antiohiji, gdje je neko vrijeme bio,. crkvom 
vladao i da je ondje umro, to bi njegov nasljednik na tomu 
mjestu bio vrhovna glava crkve; a jer je u Rimu živio i 
umro, to po nasljedstvu prelazi na rimskoga papu njegova 
vrhovna pastirska služba. 

2. Prema tomu nije upadno, da su papu u Rimu od 
vajkada kao vrhovnu glavu crkve priznavali i 
štovali. Već sv. Ignacije, koji je bio učenik apostola, te sv. 
Petra neposredno ili skoro poslije kao biskup u Antiohiji na- 
slijedio, naziva crkvu u Rimu »predstojnica saveza ljubavi, t. j. 
kršćanstva i tim priznaje, da je rimski papa vrhovna glava 
crkve. Sv. Irenej u drugom stoljeću veli, da je moći sve krivo- 
vjerce pobiti naukom rimske crkve, jer se s tom crkvom sve 
crkve slagati moraju. Razlog pak, s kojeg se sve crkve s rim- 
skom slagati moraju, izvodi on iz prednosti, koja je toj crkvi 
dana. »S tom« (rimskom crkvom), njegove su riječi, »mora se 
svaka crkva slagati radi njezine izvrsne prednosti, jer je u 
njoj od svih vjernika sačuvana apostolska predaja.« Sv. Ci- 
prijan u trećem stoljeću piše: »Na Petru je cijela crkva radi 
jedinstva utemeljena; taj apostol je izvor i središte cijele crkve; 
svoju prednost je prenio na rimsku crkvu, s toga 
je biskupska stolica njezina, stolica Petrova, crkva rimska prva 
i najodličnija crkva, s njezinim biskupom moraju svi biskupi u 
svezi biti.« Na shid način govore svi crkveni oci, kad god 
govore o uredbi crkve; svi priznaju jednodušno, da je papa 
u Rimu nasljednik Petra, vrhovna glava crkve. 

Ali ne svjedoče samo pojedini crkveni pisci, već i cijeli 
crkveni sabori, da je papa u Rimu uvijek smatran za vrhovnu 
glavu crkve. Već prvi općeniti sabor u Niceji (325.) izrekao j je: 
»Rimska je crkva uvijek imala prednost.« Slične izjave nala- 
zimo na saborima u Carigradu (381) i u Efezu (431). Najjas- 
nijim izrazima daje sabor u Kalcedonu (451) papi prednost 
Petrovu i vrhovnu vlast u cijeloj crkvi. Oci toga sabora na- 
zivaju papu »veliki svećenik cijele crkve«, a u listu na papu 
Leona kažu oni: »Dioskur ogrješio se i o tebe, kojemu je 
povjerena briga za vinograd, t.j. pastirska služba nad cijelom 
crkvom.« U tomu listu nazivaju sebe same »sinovi«, a papu 
svojom »glavom«. U saboru crkvenom u Florenci 1439 po- 

staviše oci grčke i latinske crkve katoličku nauku o vrhovnoj 
vlasti pape slijedećim riječima kao članak vjere: »Mi odluču- 
jemo, da sv. apostolska stolica, rimski papa, imade vrhovnu 
službu nad cijelim svijetom, i da je rimski papa nasljednik sv. 
Petra, prvaka apostolskoga, i pravi namjesnik Kristov i glava 
cijele crkve i otac i učitelj svih kršćana i da je njemu u osobi 
sv. Petra od našega Gospodina Isusa Krista dana potpuna 
vlast cijelu crkvu pasti, vladati i voditi, kao što se to sadržaje 
u sv. odlukama i raspravama općenitih sabora.« 

Napokon je i to jasni dokaz za vlast rimskoga pape nad 
cijelom crkvom, što on izdaje odluke i propise za cijelu 
crkvu išto je svaki, koji ga nije hotio priznati vrhovnom 
glavom crkve,u svako vrijeme bio smatran otpad- 
nikom. Kad su n. pr. za vrijeme sv. apostola Ivana nastale 
prepirke u kršćanskoj općini u Korintu, nije se Korint obratio 
na najbližu apostolsku crkvu n. pr. u Efezu, kojoj je sv. Ivan 
predstojao, već na udaljenoga Klementa u Rimu, trećega na- 
sljednika sv. Petra, a on dade ukor u poslanici, koja još sada 
opstoji, do duše u duhu krotkosti, ali ipak govorom, koji ide 
samo vrhovnu crkvenu glavu. U drugom stoljeću putovao je 
Polikarp, biskup u Smirni, radi prepirke o svetkovanju uskrsa 
k papi Anicetu u Rim. Kad pak asijatski biskupi nijesu htjeli 
odustati od običaja, da uskrsni blagdan svetkuju na isti dan 
sa židovima, zagrozio im se papa Viktor dapače izopćenjem. 
Slično čitamo u svim stoljećima. Papa je takogjer predsjedao 
na općenitim crkvenim saborima ili sam osobno ili 
po poslaniku, te zaključci istih dobili su silu zakona jedino 
njegovom privoljom. Jasno je dakle, da je rimski papa vrhovna 
glava cijele crkve. 

Još nam preostaje dokazati, da je rimski papa nepo- 
grješiv. Istina je to od osobite važnosti za sv. crkvu, a 
na koju se danas toliko napada. 


IV.* 
Da tu istinu što bolje shvatite, odgovorit ću na tri pi- 
tanja: 
1. U čemu sastoji nepogrješivost pape? 


* Po Ehrleru. 

2. Da li se ta nauka temelji na svetom pismu 
i predaji? 

3. Dali se protivi ljudskomu razumu? 

1. Na saboru vatikanskom (1869.) izrečena je kao članak 
vjere nepogrješivost pape: »Privoljom sv. sabora mi učimo i 
izjavljujemo kao Bogom objavljeni članak vjere, da rimski papa, 
kad govori ex cathedra, t. j. kad vršeći svoju službu kao Pastir 
i Učitelj svih kršćana, po svojoj najvišoj apostolskoj moći, uči 
nauku o vjeri i ćudoregju, koju mora cijela crkva držati, po 
božanskoj moći, koja mu je u sv. Petru obećana, imade onu 
nepogrješivost, koju je hotio božanski Spasitelj da njegova 
crkva imađe, kad uči nauku o vjeri i ćudoregju i zato su take 
odluke rimskoga pape same po sebi, a ne po privolji crkve, 
nepromjenljive.« Razmotrimo napose, što te riječi sadržaju. Iz 
nepogrješivosti sv. Oca načinili su protivnici naše vjere na- 
kazu, da ju mogu bolje oklevetati i ruglu izvrći. Oni su uzeli 
nepogrješivost pape u tomu smislu, kao da papa ne može sa- 
griješiti niti u opće pogrješiti. Oni govore: Vi ste učinili papu 
Bogom, jer jedini Bog ne može pogrješiti niti sagriješiti; a 
svaki čovjek može sagriješiti i pogriješiti! Ali sve te i druge 
tvrdnje su lažna prikazivanja onoga, što u istinu jest nepogrje- 
šivost učiteljske službe papine. 

Papa može griješiti kao i mi svi; on može nepravo činiti, 
u grijehu uztrajati i za uvijek propasti. On može pogrješiti u 
znanstvenim stvarima, nastojanjima, ako ih poduzima, On može 
pogrješiti kad kao vladar svojega zemaljskoga kraljevstva što 
odregjuje i zakone istomu izdaje; on dapače može pogrješiti, 
kad kao biskup svoje vlastite biskupije u Rimu ili kao patri- 
jarha zapada, što čini. On dapače može kao privatna osoba 
imati krivo mnijenje o istinama vjere i ćudoregja. Samo u 
jednom jedinom slučaju ne može pogrješiti, kad 
on, kako sabor vatikanski kaže, kao Pastiri Učitelj 
kršćana po svojoj najvišoj apostolskoj vlasti, koju 
odluku dajeunaukamavjerei ćudoregja, koju mora 
cijela crkva držati. To i ništa drugo, ni više ni 
manje, naukajeonepogrješivostiučiteljske službe 
papine. 

Iz rečenoga vidi se takogjer, kako daleko sižu granice 
papinske učiteljske službe, a napose, da se iste, kako to lažno 

tvrde bezbožci, ne sižu u područje političko. Sabor je izrekao: da 
sv. otac »onu nepogrješivost imade, koju je hotio božanski 
Spasitelj da njegova crkva imade u odlukama nauke, koja se 
tiče vjere ili ćudoregja.« Granice nepogrješivosti papine su iste 
kao i nepogrješivosti same crkve. One se protežu samo na 
nauke vjere i ćudoregja. Novi dogma ne može se po ne- 
pogrješivosti učiteljske službe papine zakladu vjere niti dodati, 
niti se od iste oduzeti; objava božja ne može se po njoj sma- 
njiti niti proširiti, Samo zaklada vjere, kako je u Isusu Kristu 
po njegovim apostolima nama saopćena, i ćudoredne nauke, 
koje se temelje i izlaze iz vjere — ona ćudoredna naime na- 
čela, koja iz iste (vjere) kao neposredne i nužne posljedice iz- 
laze, uključene su i sadržane u nepogrješivosti učiteljske službe 
papine. Jer dalje se ne proteže ni nepogrješivost same crkve, 

Nije dakle istina, da nepogrješivi papa može nove članke 
vjere izdavati i druge ćudoredne nauke nalagati. Toga ne može 
crkva, a toga ne može ni njezina vrhovna glava. Odluke ne- 
pogrješive crkve i nepogrješive učiteljske službe papine mogu 
samo tamne točke u nauci vjere i ćudoregja tumačiti i pre- 
pirke na tomu polju rješavati. 

Isto tako slijedi, da nepogrješivost sv. Oca nema moći 
dirati u uredbe država i nama odregjivati naše političke duž- 
nosti. Take bo dužnosti nijesu nauke vjere i ćudoregja, na koje 
se proteže nepogrješivo učiteljstvo pape! 

Nepogrješivost papinskog učiteljstva u strogom smislu ri- 
ječi je zvanje milosti. Papa je nepogrješiv u naukama vjere 
i ćudoregja »po božanskoj pomoći, koja mu je u sv. Petru 
obećana«. Kad god sv. Otac vrši svoju službu kao vrhovni 
Pastir i Učitelj kršćanstva na spomenuti način, pomoću Duha 
sv., koji je sv. Petru i njegovim nasljednicima na papinskoj 
stolici obećan i dan, osiguran i sačuvan je od svake bludnje. 
Nepogrješivost papinskih odluka u nauci radi toga ne temelji 
se na učenosti, na duševnim darovima, niti na osobnoj kreposti 
i svetosti pape, već na pomoći Duha sv., koji njega, koji je 
inače grješan i bludnji podvrgnut čovjek, u tim važnim služ- 
benim činima, kad god kao vrhovni sudac vjere i ćudoregja 
odluku daje, štiti od svake bludnje na spasenje svoje crkve. 
Posebna pomoć Boga i Duha sv. papu u takim važnim služ- 
benim činima prati, kao što i kod sabora ne izključuje mudrost 

i učenost, niti krepost i svetost sakupljenih biskupa, već pomoć 
Boga i Duha sv., koji je crkvi obećan i dan, mogućnost svake 
bludnje po našoj katoličkoj vjeri. 

Još jedno valja spomenuti, što je sabor vatikanski obzi- 
rom na nepogrješivost učiteljstva papina izrekao, da su take 
odluke rimskoga pape same po sebi, a ne po privolji 
crkve nepromjenljive. Priziv od papinske odluke u nauci 
na višega suca nije moguć. Sud pape ne treba tek odobrenja 
sabora ili crkve, a još manje odobrenja tako zvane znanosti; 
već nepogrješivost take odluke jest u Duhu sv., koji je sv. Ocu 
za takove službene čine obećan i dani u pomoći Isusa Krista. 
A je li Spasitelj i Duh sv. papinsku odluku u nauci sačuvao 
od bludnje, to ona ne treba drugog odobrenja niti nove po- 
tvrde. To bi značilo Duha sv. podložiti duhu ljudskomu, ili 
prihvatiti protuslovlje izmegju pomoći Boga i Duha sv., koja 
djeluje u odlukama nauke sabora i izmegju onih nepogrješivog 
pape, koji istu pomoć imade. 

2. Ta nauka o nepogrješivosti pape temelji se 
na sv. pismu i predaji, nijedaklenikakanovotarija 
u crkvi. 

Na prvi pogled se vidi, da odluka sabora vatikanskoga 
obzirom na nepogrješivost papinskog učiteljstva nije novota- 
rija u crkvi, već da smo mi svi u toj vjeri uzgojeni. Svima 
nama je kod kršćanske pouke rečeno, da smo mi sv. Ocu kao 
vrhovnoj glavi crkve i vidljivom namjesniku Isusa Krista na 
zemlji dužni pravu i potpunu poslušnost — poslušnost u onomu, 
što nam predlaže na vjerovanje, kao i u onomu, što nam za- 
povijeda činiti u vjerskim stvarima. Svi, koji su katolički mi- 
slili i radili, uvijek su sv. Oca poslušali u stvarima, što ih je 
navještao kršćanskomu svijetu obzirom na nauku vjere i ćudo- 
regje, te se tim njegovim odlukama u savjesti srcem, riječima 
i činom podlagali. Samo ono, što se uvijek i svuda smatralo 
kao katolička nauka, može nam se naložiti kao dužnost vjere. 
Sabor ne bi bio mogao te odluke dati, kad ona ne bi bila vjera 
svih vremena i svih dijelova katoličkoga svijeta. 

Iznajprije promotrimo crkvenu predaju obzirom na 
nepogrješivo učiteljstvo sv, Oca, da uvidimo, kako je ono, što 
je sabor vatikanski odlučio, općenito i postojano osvjedočenje 
kršćanstva bilo! 

Stolicasv. Petrase odvajkada sodlikovanjem 
nazivala apostolskom, ištojeodnje dolazilo, s po- 
čitanjem se prihvaćalo kao apostolska riječ. Već 
na apostolskom saboru u Jeruzalemu bijaše Petar, koji je, kako 
sam kaže, pomoću Duha sv. prijeporno pitanje onoga vremena 
riješio; a što je Petar izjavio, to je bio zakon za apostole i 
za cijelu crkvu. Kako je on činio, tako su radili njegovi na. 
sljednici u službi, pak kako su apostoli i prvi kršćani riječ sv. 
Petra vjerno i s počitanjem prihvatili, tako se uvijek u crkvi 
dogagjalo i od svih, koji su hotjeli ostati u savezu sa sv. cr- 
kvom Isusa Krista. Dakako apostolska stolica u prva stoljeća 
radi bijesnih progona kršćana nije mogla tako lako djelovati, 
u buri onoga vremena nije bilo moguće, da vidljivi namjesnik 
Isusa Krista svoju apostolsku vlast po pravu na spasenje crkve 
razvije; ali uvijek je on bio učitelj i to nepogrješivi učitelj 
crkve, kojega su odluke u nauci vjere i ćudoregja s počita- 
njem prihvaćali. Iz prvih takogjer stoljeća crkve možemo na- 
vesti primjera, da je riječ nepogrješivog učitelja crkve nastale 
raspre raspravljala i svojom odlukom ih rješavala, 

Zašto je ono sv. Polikarpo, kako smo spomenuli, putovao 
u Rim, da krivovjerca Marciona kod tadašnjega pape tuži, te 
ga upita za savjet glede svetkovanja uskrsa ? Čemu putuje taj 
sv. biskup tako daleko iz Male Azije u Rim, kad su u nje- 
je u nasljednika sv. Petra čisti izvor apostolske nauke, vodila 
ga onamo. U prepirci sa Gnosticima napisao. je sv. Irenej onu 
odvažnu riječ: »Sa tom (rimskom) crkvom mora se radi po- 
sebne prednosti svaka druga crkva slagati, jer je u njoj uvijek 
sačuvana apostolska predaja.« Učeni Tertulijan naziva rimsku 
crkvu sretnom, u kojoj su apostoli sa svojom krvi izlili nauku 
i odakle nam radi toga ugled i auktoritet apostolske nauke 
učvršćen, 

U opće ne bi bilo kraja, kad bi hotio navagjati dokaze 
iz crkvene predaje u svim stoljećima. 

I sabori starijega i novijega doba svjedoče 
za nepogrješivost papinog učiteljstva. Četvrti sabor 
u Carigradu, drugi u Lionu, općeniti sabor u Florenci jasnim 
su riječima napisali odluku sabora vatikanskoga, a s njima se 
slažu svi provincijalni sabori novoga i najnovijega vremena. 

Provincijalni sabori njemačkih i ugarskih biskupa u Beču, Pragu, 
Kčlnu, Kaloči, dva u Engleskoj i Irskoj, do dvanajest takvih 
sabora biskupskih u Francuskoj, pak narodni sabor držan od 
biskupa sjeverne Amerike ispovijedaju istu vjeru. Pape se uvijek 
tom učiteljskom službom služili u novije i najnovije vrijeme. 
Kao nepogrješivi učitelj crkve osudio je Inocent XI. nauk Mi- 
haela Molinosa, Klement IX. nauk Quesnela, Pijo VII. bludnje 
sinode u Pistoji, Grgur XVI. bludnju de la Mennaisa i Her- 
mesa, Pijo IX. zabacio krive nauke Giinthera i Froschamera. 
Kao nepogrješivi učitelj crkve objavio je isti papa članak vjere 
bezgrješnoga začeća blažene Djevice. I sve te odluke primljene 
su od cijele crkve s posluhom i savjesti. 

Kršćanska predaja je samo ispunjenje riječi Spasitelja, što 
ih jednoć kazao sv. Petru, a po njem svim njegovim nasljed- 
nicima. Sve izjave sv. pisma, koje navodimo za dokaz nepo- 
grješivog učiteljstva sv. oca, uvijek se u tom smislu tumačile, 
a niti se ne mogu drugačije uzeti. Spasitelj je kazao Petru: 
»Ti si Petar, t.j. pećina, i na toj pećini ću svoju 
crkvu sagraditi i vrata paklena ne će je nadvla- 
dati« (Mat. I6, 18). U tim riječima je nepogrješivo učiteljstvo 
njegovog nasljednika i vidljivoga zamjenika izrečeno; jer u 
njima je sadržano, da će uz sve bure svijeta njegova crkva 
trajati i opstojati, jer na pećini, pećini Petra, počiva. Čvrstoća 
njezina čvrstoća je same crkve. Da pak pećina u vjeri koleba, 
da može upasti u pogrješku, onda bi crkva bila gragjena na 
pijesku. Vrata paklena su više napasti krivovjerja i laži nego li 
vanjske bure, koje se dižu proti temelju i vidljivoj gragji crkve. 
Na nepogrješivoj je vjeri sv. Petra po riječima Spasitelja cijela 
crkva kao na pećini sagragjena. Na njem počiva nepogrješi- 
vost cijeloga crkvenoga učiteljstva a po tom sama crkva, kako 
je već rekao sv. Ambrozij: »Vjera je dakle temelj crkve, jer 
nije od puti, već o vjeri Petrovoj rečeno, da je ne će nadvla- 
dati vrata paklena.« 

Petru je rekao Gospodin, a po njemu svim njegovim na- 
sljednicima: »Pasi jaganjce moje, pasi ovce mojel« 
(Iv. 21, 96). Što znači pasti, nego li vladati? A što je vladati 
nego propisati, što valja činiti, kad se radi o vjeri, što valja 
vjerovati: sv. Petar je dobio za sve svoje nasljednike vrhovnu 
vlast uprave u crkvi ne samo da odlučuje u stvarima discipline, 

da čuva jedinstvo, već je dobio od Gospodina pravo zakone 
izdavati za sve strane crkvenoga života, Odluke vjere izdavati 
pravo je sv. Oca, bez toga se ne bi mogla pomisliti njegova 
pastirska služba. Po njegovoj nepogrješivoj učiteljskoj službi 
on je pravi i jedini pastir, koji pase jaganjce i ovce. Pogrje- 
šivi papa ne može biti pastir i učitelj crkve. 

Za sv. Petra molio je Gospodin, da ne oslabi u vjeri. 
»Za tebe sam molio,da ne oslabitvoja vjera,a kad 
se jednoć obratiš, jači braću svoju« Petar i njegovi 
nasljednici su posebni predmet božanske brige, jer u čvrstoći 
glave svi su članovi crkve, biskupi, svećenici i vjernici učvr- 
šćeni. Molitva Spasiteljeva obuhvata osobito apostolsku stolicu 
i osigurava je u vjeri. A jer braća sv. Petra, apostoli, nijesu 
trebali učvršćenja u vjeri, kao sami nepogrješivi u Duhu sv., 
to se je imala ta njegova molitva tek onda potpuno ispuniti, 
kad će nepogrješni nasljednik sv. Petra pogrješivu braću u 
vjeri jačati. 

Odluka dakle koncila vatikanskoga nije nikaka novota- 
rija u crkvi. To je bila vjera svih vremena i drugačije ne može 
biti. Nepogrješivo učiteljstvo pape, samo je najbliža posljedica 
priznatoga prvenstva. Tim nije vjera i počitanje kršćanstva časti 
sv. oca, tijekom vremena što dodalo, već to nužno slijedi iz 
bivstva prvenstva, što ga papa zauzima u crkvi. Po saboru 
vatikanskom ništa nova nije izdano, već je postojana vjera 
crkve kao takova izrično i autentično protumačena i učvršćena, 
a to se moralo dogoditi, jer je ista u zadnjim stoljećima oso- 
bito u najnovije vrijeme napadana i nijekana. 

Mi običajemo u naše dane istine religije, mjeriti očima 
razuma i često smo skloni glas i sud njegov spremnije i ra- 
dije slijediti, nego li to odgovara nadnaravskoj kreposti vjere. 
Dobro! Pitajmo naš razum, je li on priznaje, da papa _ mora 
biti nepogrješiv u svojoj službi učiteljskoj, mora li u istinu u 
crkvi ono biti, na što je po odredbi Spasitelja i po biti crkve 
opredijeljen. 

Svi ćete mi dopustiti, da je naš Spasitelj u svojoj crkvi 
ustanovio najviše nepogrješivo sudište, kojemu se možemo 
bez straha podložiti. Spasitelj je morao taku sudačku stolicu u 
njoj utemeljiti, jer nam je dužnost vjere naložio, kao dužnost 
savjesti, koju moramo vršiti uz pogibelj gubitka vječnoga spa- 

senja. Moram li vjerovati, moram li nauci Spasitelja unutarnju 
i bezuvjetnu poslušnost savjesti zasvjedočiti, moram li ja uz 
gubitak moje blaženosti nešto prihvatiti i za istinu držati, onda 
moram sigurno jamstvo imati da se kod takovih odluka, koje 
se vjere tiču, ne klanjam laži. Bi li najmanje mogao sumnjati, 
da bi mogao biti kod kojega čina vjere prevaren, onda mi ni 
sam Bog ne može naložiti dužnost vjere. Jer on kod svake 
zapovijedi, koju nam daje, pazi na našu čast i ne sili nas na 
ništa nepravedna i nećudoredna. »Ja znadem, komu vjerujem«, 
kaže sv. Pavao (2 Tim. I, 12). 

S toga vidimo, da su svi oni, koje je Gospodin u svoje 
ime poslao, da njegovu vjeru i njegove zapovijedi u starom i 
novom zavjetu svijetu naviještaju, imali neku vrst nepogrješi- 
vosti. U ime i u dubu božjem govorili su patrijari, i bili su ne- 
pogrješivi. U ime i u duhu božjem govorili su proroci i bili su 
nepogrješivi u onom, što su po nalogu njegovom židovskom 
narodu navještali. U sinagogi staroga zavjeta, bila je stanovita 
nepogrješivost, jer se izjave velikoga svećenika kao nepogrje- 
šiva riječ božja štovala. Isto tako su apostoli imali dar nepo- 
grješivosti. Mora s toga takogjer jedan u crkvi Isusa Krista 
biti, kojemu mogu i moram vjerovati. Jedan mora biti, kojemu 
ne smijem reći: Ti si pogriješio! I ako od zadnje osude ne 
mogu na više sudište prizvati, to ista mora biti nepogrješiva. 

Ali mi odgovarate: To dopuštamo i s toga tvrdimo, da 
se nepogrješivo učiteljstvo crkve nalazi u saborima. To ne po- 
bijam, ali ipak tvrdim, da se nepogrješno učiteljstvo na spa- 
senje crkve i na umirenje vjernika, mora i na drugi način oči- 
tovati. S velikim je teškoćama spojen saziv općenitog sabora. 
Mogu nadoći vremena, u koje je nemoguće držati općeniti 
sabor, ako pak u tako vrijeme nastane u crkvi koja prepirka, 
obzirom na koju nauku, tko će prepirku riješiti? Zar da korov 
harači i širi se, dok će vanjske prilike dopustiti saziv crkvenog 
sabora? Što će se dogoditi, budu li biskupi silom suzdržani, da 
se sakupe u općeniti sabor? Zar to ne znači istinu predati sili 
ljudi i zlobi svijeta? Zar će vjernici u tako vrijeme nešto samo 
privremeno vjerovati. Mir savjesti i spasenje crkve traži, da uz 
izjave sabora i drugo nepogrješivo učiteljstvo, u crkvi biti 
mora, kojega se odluke bez velike teškoće u svako vrijome 
i na svakom mjestu čuti mogu. Tko će drugi tu službu vršiti 

nego onaj, koji je glava crkve, i njezina usta i najplemenitiji 
član, na sv. tijelu Gospodinovom? 

Što je sam sabor bez nepogrješivog učiteljstva, koje je u 
onoga, koji ga sazivlje, vodi i njegove zaključke potvrgjuje ? 
Nastanu li prepirke na saboru, jesu li si mnijenja opriječna, 
zar će većina sama i izključivo odlučiti? Možemo li si mi za- 
ključke crkvenog sabora, na taj način shvaćene misliti i pred- 
staviti? Uvijek je bila crkvena nauka, da je ono istina i izjava 
Duha sv. na što pristane papa, kao vrhovni učitelj crkve. U 
praksi je bilo nepogrješivo učiteljstvo sv. oca, koji jedini ima 
pravo sabor sazvati, voditi ga i njegove zaključke definovati, 
uvijek i općenito priznato. 

Mi brojimo samo Ig obćenitih sabora kroz gotovo 2000 
godina. Zar u istinu nije bilo crkvi češće priušteno ili nije bilo 
nužno, kroz tako dugo vrijeme, čuti glas Duha sv. i po njem 
nepogrješivoga učiteljstva? Obećanje Spasitelja: »Eto, ja sam 
kod vas u sve dane do konca svijeta« (Mat, 28, 20) traži, da 
se njegov glas i glas Duha sv. tako često čuti može i mora, 
koliko je to nužno i poželjno za crkvu. 

Naš razum mora na dalje dopustiti, da vrhovna glava 
crkve, mora taku milost zvanja imati, ako mora u istinu biti 
glava i usta crkve, vidljivi nasljednik i zamjenik Isusa Krista. 
Svaki član u crkvi ima prema svomu položaju i važnosti za 
cijelo sv. tijelo Gospodinovo, odgovarajuću milost staleža, kao 
svaki članak na našem tijelu nosi svojoj djelatnosti odgova- 
rajaće sposobnosti i vlastitosti. Zar nemate svoje posebne da- 
rove staleža, kao kršćani u opće i prema svojem zvanju i po- 
ložaju u svijetu i u crkvi napose? Učimo s toga, da nam svi 
sakramenti, uz milost posvećujuću, kao njihovo prvo i najod- 
ličnije djelovanje, dijele još posebnu milost, prema njihovoj 
raznoj svrsi. Zar ne će sv. otac kod svoga uzvišenja na pa- 
pinsku stolicu, primiti svoju posebnu milost službe i dar sta- 
leža? Zar ne će on, glava sv. tijela Isusa Krista, njegov organ 
i njegova usta, učitelj i pastir cijele crkve, svojoj najvišoj časti, 
odgovarajuću veću milost primiti, nego li svaki drugi član u 
crkvi? Što može naš razum imati protiv toga, kad Spasitelj 
svoga vidljivoga zamjenika na zemlji svojom pomoći i pomoći 
Duha svetoga od svake bludnje čuva, kad god svoju uzvišenu 
i visoku službu na dobro crkve vrši i svoj pastirski glas u 

njoj podiže? Naš razum mora željeti, da onaj, koji u ime Isusa 
Krista i mjesto njega nama govori, takogjer s njegovom mu- 
drosti oboružan nama govori! 

Ili zar se taka odlika i taka pomoć za čovjeka u opće 
ne bi pristojala, ili se ne bi slagalo s njegovim ostalim vlasti- 
tostima? Tko bi to hotio tvrditi, taj bi morao svako nadna- 
ravsko djelovanje božje na nas ljude zabaciti, i u opće djelo- 
vanje božanske milosti zanijekati. Zar ne molite vi u važnim 
poduzećima pomoć sv. Duha i Boga njegovog jednorogjenog 
Sina? Zar ne sudite iz kršć. gledišta, da Duh božji može naš 
duh prosvijetliti? Zar da taku pomoć nema sv. otac, kad kao 
vrhovni učitelj daje odluku u nauci vjere i ćudoregja za cijelu 
crkvu? Što vrijedi za život pojedinca, zašto mi sami u mnogo 
puta molimo, što mi tisuću puta u svijetu kao istinito dopuš- 
tamo, toga može sigurno i sv. otac dionik biti u takovim izvan- 
rednim časovima života svoga. 

Po punoći Duha sv. u svojim službenim činima papa nije 
Bog, niti Bog misli u njemu, već Spasitelj i Duh sv. su mu na 
pomoći svojom milosti i prosvijetljuju ga svojim duhom, kako u 
mnogim časovima života svakoga prosvijetljuju, koji ih zato moli. 
Papa jest i ostaje slab čovjek kao i mi svi, ali u času kad 
kao vrhovni pastir svoga stada daje odluku u vjeri i ćudoregju, 
bude uz pomoć Isusa Krista, Duha sv. sačuvan od svake bludnje 
tako sigurno, kao kad ja slabi čovjek ili drugi koji svećenik sv, 
sakramente dijeli, milost božja nužno slijedi naše riječi i po- 
maže nam, Nepogrješivost sv. oca temelji se na istom zakonu, 
po kojem Bog u opće na ljude djelovati može i po kojem se 
dijeljenje svake milosti u crkvi Isusa Krista dogagja. Pogrješni 
čovjek je po njegovoj pomoći višom silom i moći oboružan. 

Četiri istine sam vam dokazao: 

1) da crkva mora imati vidljivu vrhovnu glavu 

2) da je Isus Krist sv. Petra postavio za vid- 
ljivu vrhovnu glavucrkve. 

3) daje svaki papa kao nasljednik sv. Petra na 
stolici u Rimu vidljiva vrhovna glava crkve. 

4) dajerimski papa u svojoj učiteljskoj službi 
nepogrješiv. 

O kako je nama dobro, da imađemo u našoj sv. crkvi 
vrhovnu glavu. Ta vrhovna glava je nepomična pećina, na kojoj 

stoji naša crkva, koja nikad ne može biti svlađana. Mi smo kao 
djeca kuće, za kojih potrebe skrbi ljubazni otac, jer naš sv. 
otac papa skrbi za sve naše duhovne potrebe i čini kao 
namjesnik Kristov, da nam dotiču sye milosti, koje su nam 
potrebne, da postignemo naše vječno spasenje. On je naš vr- 
hovni pastir, koji sve čini, da nas uzdrži na putu istine i kre- 
posti, te nas dovede do nevidljivoga vrhovnoga pastira Isusa 
Krista. Kao poslušna djeca naše sv. crkve, slušajmo uvijek 
pastirsku riječ sv. Oca i nedajno se zavesti raznim mnijenjima 
bezvjerskoga svijeta. Molimo za sadašnjega sv. Oca, papu Piju 
X., da ga Gospodin još dugo uzdrži, da mu teški teret, koji 
počiva na njegovim legjima olakoti, te mu u pomoći bude za 
izvedenje svega onoga, što služi na dobro sv. naše crkve. Ali 
mislimo i za sve one, koji papu još ne priznaju za svoga vr- 
hovnoga pastira i stoga lutaju kao izgubljene ovce, molimo za 
njih, da im Bog dade upoznati, što je na njihovo spasenje. 
Svaki dan molimo Gospodina, da skoro dade ono sretno vri- 
jeme, u koje će nestati svake nevjere, svake bludnje, svakog 
raskola i kad će biti jedan pastir i jedan ovčinjak. 


Amen. 


XVII. Propovijed. 
Druga nedjelja u korizmi. 
Deveti članak vjere. 


»Svetu, katoličku crkvu, općinstvo svetih.“ 
& 1 O crkvi u opće. 
O trajanju trostruke službe apostolske u erkvi, 

»To je moj preljubazni Sin, koji mi 
se dopada, njega slušajte« (Mat. 17,5). 
Bozanaić Spasitelj uzlazi danas sa svoja tri najuglednija 
učenika na visoko brdo, po svoj prilici na brdo Tabor, da im 
se objavi u svojem božanskom veličanstvu. Oni imadu biti 

svjedoci njegove proslave, da se o nj ne sablazne na maslin- 
skoj gori ina Golgoti, gdje će biti svjedoci njegovog naj- 
dubljeg poniženja, te da ne izgube vjere u njegovo božanstvo. 
»On se preobrazi pred njima, i zasja se lice njegovo kao 
sunce, a haljine njegove postadoše bijele kao snijeg.« Sveti 
Jeronim opaža kod toga mjesta: »Ne smijemo držati, da je 
Isus svoju prijašnju priliku svoje prijašnje lice izgubio, da je 
odložio svoje pravo tijelo i uzeo drugo, načinjeno iz zraka.« 
Vanjski sjaj, u kojemu je Gospodin na jedan put zasjao, bijaše 
samo slab odsjev njegovog božanstva, koje je do sada uvijek 
suzdržavao. Prema tomu preobrazba Isusova nije ništa čudesna, 
već nešto posve naravsko; čudo je pače bilo, kad je uvijek 
sakrivao božanski sjaj sunca pred očima ljudi, i kao obični 
čovjek megju nama živio. »I ukazaše im se Mojsije i Ilija, 
koji s njima govorahu.« Objava te dvojice najglasovitijih sve- 
taca staroga zavjeta nije bila bez tajne; po Mojsiji je Bog 
dao zakon narodu izrajelskomu; a Ilija je bio jedan od naj- 
većih proroka. Mojsija i Ilija dakle predstavljaju zakon i pro- 
roke, i javljaju se, da posvjedoče, da je Isus Krist u istinu 
Spasitelj, na kojega su zakon i proroci od početka upućivali. 
Kako nas Luka (9, 30) izvješćuje, govorili su Mojsije i Ilija o 
njegovoj skoroj muci i smrti, jer je ona usavršenje djela spa- 
senja i središte, iz kojeg spasenje ističe za sve ljude prije i 
poslije Krista. Govorili su takodjer Mojsije i Ilija o muci i 
smrti Kristovoj, da apostole osvjedoče, da to nije ništa slu- 
čajno, već od. Boga odregjeno za spasenje ljudi, da se ne 
sablazne, kad se to u istinu dogodi. Kad je Petar vidio sjajnu 
objavu, dogje izvan sebe od začugjenja i reče: Ovdje nam je 
Gospodine dobro biti; ako hoćeš, načinimo, ovdje tri sjenice, 
tebi jednu, Mojsiju jednu i Iliji jednu«. Iz ovoga si možemo 
stvoriti malo pojam o blaženosti, što je sveci u nebu uživaju. 
Petar vidi samo neke trakove nebeskoga svijetla od Krista, uz 
njega vidi samo dva sveca, i tako ga taj pogled uznosi, da 
na sve oko sebe zaboravlja i da može samo uskliknuti: »Gos- 
podine ovdje nam je dobro biti!« O, kolika bi radost, kolika 
blaženost bila, gledati cijelu sjajnost božju te boraviti u društvu 
svih angjela i svetaca! U istinu ta radost, ta blaženost mora, 
da je neizrecivo velika, tako da apostol kaže: »Nijedno oko 
nije vidjelo, nijedno uho nije čulo, u nijedno srce ljudsko nije 

ušlo, što je Bog onima priredio, koji ga ljube« (1 Kor. 2, 9). 
Kako su ludi oni ljudi, koji radi taština ovoga svijeta, izgube 
radosti neba. O, često mislimo na nebo i tako živimo, da se 
razložno uzmognemo nadati, jednoć uživati blaženo gledanje 
Boga u nebu, 

Dok je Petar još govorio, sjajan oblak zakloni Isusa, 
Mojsiju i Iliju i glas se s neba čuo: »Ovo je sin moj ljubazni, 
koji je po mojoj volji, njega slušajte!» Kao što kod krsta 
na Jordanu, tako opet, sada ovdje svečano proglašuje Bog, 
nebeski Otac, Isusa svojim Sinom, t. j. svojim jednorogjenim, 
pravim, u bivstvu jednakim Sinom i traži od svih, da ga slu- 
šaju, njegovu riječ da slijede. Tim glasom morali su učenici 
biti još više učvršćeni u svojoj vjeri u Isusa kao Sina božjega 
i ćutiti se moćno potaknuti, uvijek živjeti po njegovoj sv. nauci. 

Čudesna objava a osobito glas s neba napunio je apos- 
tole sa tako svetim strahom, da su pali na svoje lice i ležali 
kao nijemi. Isus pak pristupi k njima i reče im: »Ustanite i 
ne bojte se!« I eto, kad su oči svoje otvorili, nestalo je objave, 
vidješe samoga Isusa i to u njegovoj običnoj prilici. Tako je 
obično s nebeskim utjehama, koje Gospodin katkada ulije u 
srce svojih vjernih službenika, brzo ih nestane i nastupi pre- 
dašnje stanje, jer zemlja nije mjesto posjeda i uživanja, već 
borbe i muke. — Kad je Isus sa svojim učenicima silazio 
s brda, zabrani im o tom čudesnom dogagjaju što očitovati, dok 
on ne uskrsne, jer tek poslije njegovog uskrsnuća imale se 
objaviti sve tajne njegovog života i djelovanja. 

Riječi Oca nebeskoga: «To je moj ljubazni sin, koji je 
po mojoj volji, njega slušajte« — i za nas su važne; jer oz- 
načuju put, kojim moramo ići, hoćemo li svoj vječni cilj pos- 
stići. Isusa moramo slušati, moramo činiti, što nam On zapo- 
vijeda, inače ne možemo do spasenja doći. Ali Isus nama više 
ne govori, mjesto njega moramo slušati apostole, jer je njih 
postavio svojim zamjenicima na zemlji. S toga sam kaže: »Tko 
vas sluša mene sluša« (Luk. 10, 16). O tomu sam vam dao 
nužnu pouku posljedne dvije nedjelje. Dokazao sam vam, da 
je Isus Krist apostolima predao službu učiteljsku, svećeničku 
i pastirsku, koju ju je On sam na zemlji vršio, Petra pak imenovao, 
vrhovnom glavom cijele svoje crkve. Petar je morao kao vr- 
hovna glava crkve imati nasljednika, jer kao što crkva, tako 

mora i vrhovna glava opstojati do konca svijeta. Vrhovna 
glava crkve jest rimski papa. Isto vrijedi i o trostrukoj službi 
apostola i ta mora trajati, dok crkva opstoji, do konca svijeta. 
Kao što dakle Petar imade nasljednika u svojoj vrhovnoj vlasti, 
tako moraju i apostoli imati nasljednike u svojoj učiteljskoj, 
svećeničkoj i pastirskoj službi, a to su biskupi katoličke 
crkve, koji tu trostruku službu dijelom sami 
vrše,a dijelom posvećenicima njima podložnim. 

O toj važnoj istini ću danas govoriti i dokazati vam: 

I. da trostruka služba, dana svim apostolima, 
uvijek opstojati mora; 

2. da biskupi katoličke crkve kao nasljednici 
apostola tu trostruku službu vrše; 

3. dabiskupe u vršenjute trostruke službe mo- 
raju pomagati svećenici. 


I. 


Kako smo čuli, Krist je svojim apostolima predao tro- 
struku službu učiteljsku, svećeničku i pastirsku. Oni su morali 
ljude poučavati u nauci vjere, morali su ljude s Bogom miriti 
po odregjenim sredstvima milosti, te ih u prilikama spasenja 
voditi i ravnati. Tu trostruku službu su apostoli vršili svom 
gorljivosti, dok su živjeli; jer su propovijedali svuda evangjelje, 
prikazivali žrtvu novoga zavjeta i dijelili sredstva milosti, te 
upravljali vjernicima, kad su sve odregjivali, što je tražilo dobro 
religije. A kako je imalo biti poslije njihove smrti? Je li mo- 
rala ona trostruka služba, koju su oni vršili, njihovom smrti 
prestati? Ili drugim riječima: Zar nije morao nitko više biti, 
koji bi navještao kršćansku nauku, dijelio sredstva milosti i 
upravljao vjernicima? Ne ; trostruka služba apostola nije smjela 
prestati njihovom smrću: mora neprekidno opstojatido 
konca svijeta. O toj istini ćemo se doskora osvjedočiti, kad 
ćemo razmotriti trajanje crkve, odregjenje ljudi 
iizjave Kristove. 

I. Krist svoju crkvu nije osnovao samo na nekoliko go- 
dina, ona ima trajati do konca svijeta. On izrično kaže: »Na 
toj pećini ću svoju crkvu sagraditi, i vrata paklena ne će je 
nadvladati.« Činio gjavao, što mu drago, navaljivao sam ili 
preko svojih pomoćnika, bezbožaca i krivovjeraca sa svom silom 

na crkvu, da je uništi, ništa ne može protiv nje; ona će, jer 
je Krist sagradio na nepredobivoj pećini, svim navalama pakla 
prkositi, i opstojati od stoljeća do stoljeća, do konca svijeta. 
To je takogjer nauka svih sv. otaca. Sv. Ambrozij piše: »Čini 
se, da se crkva umanjuje kao mjesec, ali ona se ne umanjuje, 
može potamniti, ali ne propasti.« Sv. Jeronim kaže: »Crkva je 
na pećini sagragjena i s toga je nikako nevrijeme ne potrese, 
niti je bura sruši.« Isto tako kaže Euzebij cesarejski: »Sigurno 
je, da je naš Spasitelj prorekao, da će se njegova nauka uvijek 
propovijedati za svjedočanstvo svih naroda, a crkva, koja je 
poslije njegovom moći podignuta, bit će nepobjediva i nepre- 
dobitna i nikad se ne će dogoditi, da bi je pakao svladao, već 
.će ona uvijek čvrsta, uvijek nepomična biti kao na pećini ute- 
meljena i učvršćena.« 

Mora li dakle crkva uvijek opstojati, do konca svijeta, to 
mora takogjer uvijek opstojati trostruka služba, koju su apo- 
stoli posjedovali, do konca svijeta mora nekih biti, koji će na- 
vještati božansku nauku, sredstva milosti dijeliti i vjernicima 
upravljati, Ta trostruka služba tako je usko spojena sa crkvom 
i njoj tako bitna, da bi nužno morala propasti, kad bi ta služba 
kada prestala. Što bi se dogodilo, kad ne bi nikoga bilo, koji 
bi navještao nauke naše sv. vjere, nikoga, koji bi prinosio sv 
misu i dijelio sv. sakramente, nikoga, koji bi kršćanskim opći- 
nama upravljao i skrbio za njihove duhovne potrebe? Crkva 
ne bi mogla opstojati kao ni kraljevstvo bez vlade i pogla- 
varstva, nužno bi morala propasti. Prave vjere bi nestalo, jer 
ne bi nikoga bilo, koji bi je navještao i brinuo se za njezinu 
čistoću; ljudi se više ne bi mogli opravdati i posvetiti, jer ne 
bi nikoga bilo, koji bi im dijelio nužna sredstva milosti; kre- 
posti i pobožnosti moralo bi nestati i mjesto ustupiti opačini 
i bezbožnosti, jer ne bi nikoga bilo, koji bi moć imao zlo, koje 
se širi, prepriječiti. Posljedica bi bila, da bi crkva Kristova 
malo po malo na cijeloj zemlji propala, a njezino bi mjesto 
zauzelo kraljevstvo gjavla sa svim svojim strahotama. Crkvena 
nam povjest za to daje dosta dokaza. Znademo, da je u prva 
stoljeća kršćanstva crkva prekrasno cvala u Aziji i u Africi, 
po gradovima i selima bilo je mnogo kršćanskih općina, kojima 
su predstojali najodličniji muževi kao sv. Ciril, Atanazij, Ba- 
zilej, Krisostom, Augustin i u kojima su tisuće, milijoni kršćana 

postigli palmu mučeničku. A kako je sada u tim krajevima? 
Kršćanstvo se utrnulo gotovo posve, a narodi ondje čame u 
tami i u sjeni smrti. Ista sudbina stigla je našu sv. crkvu u 
mnogim zemljama Europe, kao u Švedskoj i Norvežkoj, u En- 
gleskoj i Škotskoj, u Njemačkoj. Svi stanovnici tih zemalja 
pripadali su nekada katoličkoj crkvi, a sada su joj oteti i žive 
u krivovjerju. Tako je crkva u mnogim zemljama posve pre- 
stala biti ili je bar mnogo svoje djece izgubila. Kako |je do 
toga došlo? Jer se u ovim zemljama utrnula služba učiteljska, 
svećenička i pastirska. Biskupe i svećenike su progonili, za- 
tvarali, ubili, nije nikoga bilo više, koji bi vjeru navještao, 
sredstva milosti dijelio i vjernicima upravljao; za to je moralo 
kršćanstvo propasti. Što se dakle dogodilo u pojedinim dijelo- 
vima svijeta i zemljama, to bi se moralo dogoditi u cijelom 
svijetu, kad bi prestala služba učiteljska, svećenička i pastirska, 
crkve Kristove morale bi nestati sa zemlje. Jerbo pak crkva 
može u pojedinim dijelovima svijeta i zemljama propasti, ali 
nipošto na cijeloj zemlji, nužno slijedi, da trostruka služba, što 
je Krist apostolima predao, nikad ne smije prestati. 

2. Do istoga ćemo zaključka doći, razmotrimo li odr e- 
gjenje ljudi. »Bog hoće«, kaže apostol, »da se svi ljudi 
spase« (2 Tim. 2, 4). Vječna blaženost, zadnji je i najodličniji 
cilj svakoga čovjeka. Za to nas Bog stvorio, za to je Krist 
na svijet došao i na križu umro. Što je dakle od naše strane 
nužno, da do spasenja dogjemo ? Mi moramo sve vjerovati, što 
je Bog objavio, sve zapovijedi vršiti, što ih je Bog zapovije- 
dio i sredstva milosti upotrebljavati, koja jejBog za naše spa- 
senje ustanovio. A tko nas uči, što moramo vjerovati, tko nam 
navješta zapovijedi božje, tko nam dijeli sredstva milosti? Očito 
to čine oni, koji imadu onu trostruku službu apostolsku; uči- 
teljsku, svećeničku i pastirsku, biskupi i pomoćnici biskupa, 
svećenici. Kad bi ta trostruka služba prestala, onda se ljudi 
uz najbolju volju ne bi mogli spasiti. Ne bi mogli imati prave, 
po Bogu objavljene istine, jer im nitko ne bi te vjere navještao ; 
ne bi mogli vršiti zapovjedi božje, jer ih nitko ne bi upoznao 
s tim zapovijedima, niti ih poticao na vršenje istih, ne bi mogli 
primati sredstva spasenja za svoje opravdanje i posvećenje, 
jer im ne bi nitko dijelio ta sredstva milosti. Kad bi dakle pre- 
stala služba učiteljska, svećenička i pastirska, ljudi bi morali 

živjeti i umrijeti u neznanju, u bludnji, u grijehu, a po tom 
nužno propasti. A jer se to posve protivi volji božjoj, to mora 
trostruka služba uvijek opstojati, da ljudi svih vremena uz- 
mognu ispunjati uvjete, koji se traže za vječno spasenje. 

3. Da trostruka služba apostolska neprestano opstojati 
mora, spoznajemo i iz jasnih riječi Kristovih. Kad je 
on predao apostolima svoju vlast na spasenje ljudi, rekao im: 
»Idite, i učite sve narode, i krstite ih u ime Oca i Sina i Duha 
sv., i učite ih sve držati, što sam vam zapovijedio, i eto, ja 
sam svama u sve dane do konca svijeta« (Mat. 
28, 19—20). Tim riječima daje Gospodin apostolima vlast, ljude 
učiti, krstiti ih, a kršćane opominjati na vršenje njegovih za- 
povijedi, ili drugim riječima, daje im službu učiteljsku, sveće- 
ničku i pastirsku. I dodaje, što valja osobito opaziti, da će 
s njima biti u sve dane do konca svijeta, t.j. njima biti u po- 
moći, kad će vršiti njegovu trostruku službu. Da se to obećanje 
Isusovo u istinu ispuni, to je moguće samo na dva načina: ili 
moraju apostoli živjeti do konca svijeta, ili moraju drugi iza 
njih doći, koji će ih zastupati i vršiti onu trostruku službu, što 
su je apostoli vršili. Da se prvo nije ispunilo, to znademo, jer 
apostoli više ne živu, svi su umrli. Uz njih dakle Isus Krist 
nije mogao uvijek biti, te ih pomagati u njihovoj službi uči- 
teljskoj, svećeničkoj, pastirskoj. Mora se dakle drugo ispuniti: 
apostoli moraju imati nasljednike, na koje je prošla njihova 
vlast i koji su jednako kao oni, učitelji, svećenici i pastiri na- 
roda. Kad to ne bi bilo, Gospodin ne bi bio mogao reći: »I 
eto, ja sam kod vas u sve dane do konca svijeta.« Po toj ri- 
ječi Gospodinovoj, bit će u crkvi uvijek do konca svijeta uči- 
telja, svećenika i pastira, koji vrše trostruku službu apostola 
na spasenje ljudi. | 

Isto dokazuju riječi Isusove, što ih je opet kazao aposto- 
lima: »Molit ću Oca, i dat će vam drugoga tješitelja, da uvijek 
kod vas ostane, Duha istine« (Iv. 14, 16—17). Božanski Spasi- 
telj obećaje ovdje apostolima Duha sv., Duha istine i tješitelja, 
da im bude na pomoći u njihovoj teškoj službi, da ih uči svaku 
istinu, da ih bodri u njihovim teškoćama, tješi ih i jači, i po- 
novno dodaje: »da on u vijeke ostane kod vas«. Kod apostola 
nije mogao Duh sv. uvijek ostati »kao Duh istine« i »tješitelj«, 
jer su oni umrli, to se dakle obećanje opet mora protezati na 

one, koji poslije apostola navještaju evangjelje, ili drugim rije- 
čima: apostoli moraju imati nasljednike u svojoj trostrukoj 
službi. Gledali mi dakle ili na crkvu, koja mora do konca svi- 
jeta trajati, ili na ljude, koji su po božjoj volji pozvani k bla- 
ženosti ili napokon na izjave Kristove, koji apostolima obećaje 
svoju pomoć i pomoć Duha sv. do konca svijeta, sve nas to 
uvjerava o istini, da ona trostruka služba, što je Gospodin 
apostolima zajedno predao, u crkvi mora uvijek opstojati. A 
koji su to, na koje je poslije smrti apostola prošla ta trostruka 
služba? Jesu biskupi katoličke crkve. 


II. 


Biskupi su nasljednici apostola; oni su po tom 
takogjer njihovi nasljednici u njihovoj trostrukoj 
službi, pretpostavivši, da su zakonito posvećeni, te u 
zajednici ša papom vrhovnom glavom crkve. 

I. Da su biskupi nasljednici apostola a po tom vršiti mogu 
jednako njima službu učiteljsku, svećeničku i apostolsku, do- 
kazuje nam sv. pismo i neprestana predaja. 

a) Mi čitamo, da su apostoli posvuda postavljali nad- 
pastire ili biskupe, da mjesto njih vrše sv. službu. Tako je 
Pavao postavio Tita za biskupa na otoku Kreti, a Timoteja 
za biskupa u Efezu i dao im propise, kako će svoju pastirsku 
službu vršiti. Titu piše: »Ostavio sam te na Kreti, da ti po- 
puniš, što fali i od grada do grada postavljaš starješine, kako 
sam ti i usmeno naložio«. Na to mu opisuje svojstva biskupa, 
koje mora posvetiti i postaviti, veleći megju ostalim: »Biskup 
mora kao upravitelj kuće božje biti bez krivnje, ne dopadan 
sam sebi, ne sklon na srdžbu, ne odan pijanstvu, ne sklon na 
tučnjavu, ne odan sramotnoj pohlepi, već gostoljubiv, dobrostiv, 
razborit, pravedan, svet, uzdržljiv, čvrsto se držeći vjere do- 
stojne riječi, koja je prema nauci, da bude sposoban u zdravoj 
nauci poučavati i protivnike pobijati« (Tit. 1, 5, 7—10). Timo- 
teju piše: »Opominjem te, da opet uzbudiš dar milosti, koji je 
u tebi po polaganju mojih ruku« t. j. po sv. redu, koji sam ti 
podijelio polaganjem mojih ruku (2 Tim. 1, 16). Ujedno ga 
opominje, da svaki strah odloži te službu biskupsku sa svom 
gorljivosti vrši. »Propovijedaj«, pise mu, »riječ, to vrši bilo 

zgodno ili nezgodno, pobijaj, moli, kazni sa svom ustrpljivošću 
i mudrošću« (2 Tim. 4, 2—5). Istu opomenu daje Pavao i 
starješinama u Efezu, t. j. biskupima i svećenicima grada Efeza 
i okolice, pošto ih pozvao k sebi u Milet i rekao im: »Pazite 
na sebe i na cijelo stado, u koje vas Duh sv. postavio bisku- 
pima, da vladate crkvom božjom, koju si on stekao svojom 
krvi« (Djel. ap. 20, 28). Na slični način opominje i sv. Petar 
biskupe i svećenike, da pasu povjereno im stado i staraju se 
za nj ne na silu, već rado, po božjoj volji« (I Petr. 5, I—2). 
Sva ta mjesta nam dokazuju, da su biskupi bili na mjesto apo- 
stola i od njih posvećeni i postavljeni, da u raznim kršćanskim 
općinama vode duhovnu skrb. Oni su morali kao i apostoli 
propovijedati i brinuti se, da nikaka kriva nauka ne istisne 
prave vjere, oni su morali svuda, gdje je nužno bilo postav- 
ljati biskupe i svećenike; oni moraju stado pasti i u opće sve 
urediti, što traži dobro crkve. Tako nas već sv. pismo uvje- 


rava, da su biskupi nasljednici apostola i kao takovi imadu: 


vršiti službu učiteljsku, svećeničku i pastirsku. 

bj Isto to nas uči i predaja. Već sv. Kliment rimski učenik 
apostolski, kaže: »Apostoli su postavljali biskupe kao svoje 
nasljednike i ustanovili su pravilo nasljedstva za budućnost, 
da, kad ovi umru, drugi iskušani muževi dogju na njihovo 
mjesto u službi crkvenoj«. Sv. otac ovdje jasnim riječima 
izriče, da su apostoli za svoje nasljednike postavili biskupe, i 
njih uputili, da opet oni prokušane muževe pozovu za svetu 
službu crkve. Sv. Ignacije, učenik apostola Ivana, govori često 
u svojim sedam, na razne crkve “Azije, upravljenim listovima 
o ugledu i vlasti biskupa i označuje ih kao nasljednike apo- 
stola i zamjenike Gospodinove te opominje sve vjernike, da 
ih štuju kao samoga Gospodina. U listu na Efežane piše: 
Koga god otac kuće pošalje za vogjenje svoje obitelji, morate 
ga primiti kao onoga, koji ga šalje, odatle je jasno, da moramo 
biskupa smatrati kao Gospodina samoga«. U listu na Smirnejce, 
kaže: »Gdje je biskup, tamo mora narod biti, kao što je ondje 
crkva katolička, gdje je Isus Krist«. Posve točno izražava i 
sv. Irenej istinu, da su biskupi svoju čast dobili od apostola i 
da su njihovi nasljednici, kad piše: »Od apostola su biskupi u 
crkvi postavljeni, i njihovi su nasljednici sve do nas«. Isto 
tako govore i drugi crkveni oci, svi priznaju, da su biskupi 

nasljednici apostola i od Krista pozvani, da crkvom vladaju, 
te sve urede, što se traži za spasenje vjernika. S toga izjav- 
ljuje i sabor tridentski: »da uz druge crkvene stupnjeve oso- 
bito biskupi, koji su stupili na mjesto apostola, spadaju u 


- hierarkički red, i kako apostol kaže, postavljeni su od Duha 


sv. da vladaju crkvom božjom« (23 sjed. 4 glav.). 

U sv. pismu dakle i u predaji jasno je izrečena istina, da 
su biskupi nasljednici apostola i da kao takovi imadu vršiti 
u crkvi službu učiteljsku, svećeničku i pastirsku. Što su bili 
apostoli, to su poslije njih postali biskupi, a to su još i danas: 
oni su učitelji naroda, i bdiju uvijek nad čistoćom kršćanske 
nauke; oni su dijelitelji kršćanskih tajna, te je u njihove ruke 
položeno milostivo blago crkve, da od njega dijele svakomu 
prema sposobnosti i potrebi; njima je povjerena pastirska 
služba, i svi vjernici njihove biskupije moraju se podložiti 
njihovim odredbama. 

2. Ali da biskupi tu vlast imati mogu, moraju biti zako- 
nito posvećeni i združeni sa rimskim papom. 

a) Biskupi dobivaju službu svoju ne po svjetskoj vlasti, 
nego po sakramentalnoj posveti. Već su apostoli one, koje su 
izabrali za svoje nasljednike, posvetili polaganjem ruku. Tako 
je sv. Pavao, kako sam već spomenuo, posvetio Timoteja i 
Tita za biskupe i prvoga opominje, da opet probudi dar mi- 
losti božje, koja je u njemu po polaganju njegovih ruku (2 Tim. 
1, 6). Isto tako čitamo u Djelima apostolskim (I4, 22), da su 
Barnaba i Pavao starješine, t. j. biskupe u svim općinama, 
koje su vjeru prihvatile, postavili molitvom i postom, ili što je 
jedno te isto, prema tumačenju svih sv. otaca, posvetili ih, 
redili ih. Opominje takogjer sv. Pavao Timoteja, neka na ni- 
koga ne polaže ruku prenaglo (1 Tim. 5, 22), t. j. da nikomu 
ne podijeli sv. redova prije, nego li se osvjedoči o njegovoj 
vrijednosti, a Titu nalaže, da u Kreti postavlja od grada do 
grada starješine, t. j. biskupe i svećenike (Tit. I, 6). Kako su 
dakle prvi biskupi posvećeni od apostola, tako su ovi opet 
druge biskupe posvećivali i davali im duhovnu vlast, kako nas 
izvješćuje crkvena povijest sviju stoljeća. Tko do duše nosi 
naslov biskupa, ali nije zakonito, valjano, t.j. od biskupa, koji 
je nasljednik apostola, posvećen, taj nema duhovne vlasti, i 
s toga ne može trostruke službe, koja ide biskupa, niti do- 

pušteno niti valjano vršiti. Ovamo spadaju svi duhovni pred- 
stojnici protestanata, koji se takogjer u nekim zemljama nazi- 
vaju biskupi; oni, jer nijesu od zakonitoga biskupa posvećeni, 
već većinom samo od svjetske vlasti u svoju službu postavljeni 


nijesu nasljednici apostola i s toga nemaju nikake duhovne . 


vlasti. Kad oni n. pr. grijehe otpuštaju ili nad kruhom i vinom 
izgovaraju riječi pretvorbe, to su čini bez svake sile, oni ne 
mogu grijeha opraštati, niti mogu kruh i vino pretvarati u 
tijelo i krv. Kristovu. 

b) Ali biskupi ne moraju samo biti zakonito posvećeni, 
već oni moraju takogjer biti u svezi sa vrhovnom, 
glavom crkve, s papom. Po redu (posveti) nijedan biskup 
još nije nasljednik apostola; uz posvetu mora još biti i za- 
jednica sa papom, kao sa vrhovnom glavom crkve. Krist je, 
kako smo već čuli, svojoj crkvi dao vrhovnu glavu, Petra; a 
je li takogjer ostale apostole postavio natpastirima svoje crkve, 
to je ipak hotio, da budu potčinjeni vrhovnomu pastiru, Petru. 
Nijesu smjeli kao neovisni gospodari i vladari vladati, već ih 
Krist uputio, da imadu uvijek biti u svezi sa Petrom, i njega 
priznavati za vrhovnu glavu crkve. Što dakle vrijedi o apo- 
stolima, to vrijedi i o biskupima, jer oni zauzimaju mjesto 
apostola. Oni takogjer moraju papu smatrati za svoga vrhov-. 


noga poglavara i s njim ostati uvijek spojeni. Ako se koji: 


biskup od pape rastavi, onda zauzme posve drugi položaj od 
apostola; oslobodio se vrhovne glave crkve, dok su apostoli 
od nje ovisni bili, ne može dakle više biti nasljednik apo- 
stola. Kad se n. pr. koji upravitelj u kojoj provinciji odijeli od 
svoga vladara, to on više nije nasljednik prijašnjih ovisnih 
upravitelja, već je kao utemeljitelj nove vladalačke kuće, prvi 
u kraljevstvu neovisni knez; isto i biskup, koji se od pape 
rastane, nije više nasljednik prijašnjih ovisnih biskupa i apo- 
stola, koji su takogjer bili podložni Petru, vrhovnoj glavi crkve, 
već je utemeljitelj neovisne, a po tom nove općine. Lijepo 


prispodablja sv. Ciprijan, da pokaže potrebu veza biskupa sa. 
papom, stolicu sv. Petra sa glavom, od koje dolazi život i sila, 


u članke, sa korjenom, koji granama dijeli sok; sa izvorom, 
iz kojega dolazi voda u potoke, sa suncem, koje pojedinim 
trakovima daje svijetlo i toplinu. Veliki papa Grgur XVI. kaže: 
»Uvijek je bila jasna nauka svih katolika i članak vjere, da 

papa imade ne samo prvenstvo časti, nego i vlasti u cijeloj 
crkvi i da su mu po tom isti biskupi podložni.« Recimo dakle 
sa sv. Jeronimom: »Tko je sa stolicom Petrovom, t.j. s papom 
spojen, on je moj.« Tko se pak rastavi od pape, on, bio biskup, 
svećenik ili svjetovnjak, nije više član crkve i ne može više 
posjedovati niti vršiti one dužnosti i prava, koje ima samo u 
savezu sa crkvom. Jer je od vajkada vrijedilo pravilo, što ga 
u kratko sv. Ambrozije izriče: »Gdje je Petar, tamo je crkva.« 
Radi toga biskupi od nas rastavljene grčke crkve, makar 
imadu valjanu biskupsku posvetu (red), ipak nijesu nasljednici 
apostola, i s toga nemaju pravo vršiti svoju biskupsku službu, 
jer nijesu u svezi sa vrhovnom glavom crkve, s papom. Isto 
vrijedi, pretpostavivši, da su valjano regjeni, posvećeni, što je 
još preporno pitanje o biskupima crkve u Engleskoj, niti oni 
ne mogu svoje biskupske službe vršiti radi njihove rastave od 
pape. Vez biskupa sa papom tako je nuždan, da oni onaj čas, 
kad papi uskrate posluh i od njega se rastave, gube svu vlast, 
pasti povjereno im stado. Da danas koji biskup u Hrvatskoj 
ne će priznavati papu vrhovnom glavom crkve, već kao neo- 
visni poglavar u svojoj biskupiji vladati, to ga više ne bi smjeli 
vjernici smatrati svojim biskupom, ne bi smjeli od njega više 
primati sv. sakramenta potvrde i sv. reda, niti vršiti njegove 
naloge, jer bi svi njegovi čini bili nedopušteni. Odatle dolazi, 
da nijedan biskup, makar i zakonito imenovan i posvećen, ipak 
ne smije svoju biskupsku stolicu zaposjesti, dok ne bude od 
pape kao biskup priznat i potvrgjen, 
: Nasljednici apostola su dakle samo biskupi, koji su zako- 
nito posvećeni, te su u zajednici sa papom, ili drugim riječima, 
biskupi katoličke crkve. Oni su, koji trostruku službu apostola: 
učiteljsku, svećeničku i pastirsku u odregjenoj im biskupiji vrše, 
i tako djelo spasenja, koje su apostoli tako sjajnim uspjehom 
započeli, uvijek nastavljaju do konca svijeta. Ali jer oni ne 
mogu uz veliki opseg svoje biskupije sami svoje dužnosti vršiti, 
to imadu pomoćnike, svećenike, preko kojih oni 
Svoju trostruku službu vrše u pojedinim kr- 
šćanskim općinama ili župama. 


II. 


Biskupi ne bi mogli sami upravljati svojim biskupijama, 
koje su obično velike. Tako imade naša nadbiskupija preko 
milijun i pol duša. Kako bi naš nadbiskup mogao sam vršiti 
duhovnu skrb nad tolikim dušama? Mnoge biskupije su još 
daleko veće, a u drugim dijelovima svijeta, kao u Americi i 
Aziji imade biskupija, koje imadu daleko veći opseg nego li 
naša kraljevina Hrvatska. S toga moraju biskupi za vršenje 
svoje trostruke službe imati pomoćnike, ti pomoćnici su sveće- 
nici. Mi ćemo ovdje samo u kratko ispitati: kaku vlast 
imadu svećenici? od koga imadu oni svoju vlast? 
ikakoonimogu vršititu vlast? 

I. Svećenici, da općenito govorimo, imadu vlast, propo- 
vijedati riječ božju, sv. misu prinositi i sv. sakramente dijeliti 
posvećivati i blagosivati i vjernike voditi, ili drugim riječima: 
oni imadu slično kao biskupi vršiti trostruku službu: učiteljsku, 
svećeničku i pastirsku. Oni su redoviti navjestitelji božje riječi, 
Oni s toga drže u nedjelje i blagdane javne propovijedi sa- 
kupljenim vjernicima, tumače im kršćanski nauk vjere i ćudo- 
regja, i opominju ih na savjesno vršenje božjih zapovijedi. Oni 
u djelatne dane poučavaju takogjer djecu u školi u istinama 
sv. vjere, te su u opće redoviti učitelji vjere u povjerenim im 
općinama. Željeti bi bilo samo, da svi vjernici pouku vjere, 
koju u naše dane svećenici tako često i gorljivo dijele, mar- 
ljivo slušaju i upotrijebe na svoje poboljšanje i usavršenje. 
Svećenici svaki dan, ali osobito u nedjelje i blagdane sv. misu 
prinose i plodove iste živim i mrtvim prikazuju. Svake nedjelje 
i blagdana moraju sv. misu kod župne (farne) službe božje 
prinositi za župljane svoje, i to je razlog jedan, s kojega svi 
župljani, u koliko je to moguće, prisustvuju župnoj sv. misi. 
Svećenici dijele takogjer sv. sakramente, oni krste, ispovije- 
daju, dijele sv. pričest, dijele sv. pomast bolesnicima, blago- 
sivlju ženidbe. Osobito im je dužnost svake nedjelje i blagdana 
slušati sv. ispovijed, da dadu vjernicima priliku, da moga po- 
stati dionici velikih milosti, koje im pružaju sv. sakramenti po- 
kore i presv. olt. sakramenta. O, da u našoj župi ne bi više 
nitko bio, koji bi se samo o uskrsu ispovijedao i pričešćao ; 
već da svi, osobito mladi ljudi, te sv. sakramente što češće 

primaju! Samo dva sakramenta ne mogu svećenici dijeliti: po- 
tvrde i sv. reda, jer to mogu samo biskupi. Svećenici mogu 
takogjer razne posvete obaviti kao blagosov obične sv. vode, 
krsne vode, svijeća. Krizmu i sv. ulja, koja se upotrebljavaju 
kod dijeljenja nekih sv. sakramenata, ne mogu posvećivati, jer 
posveta istih je pridržana biskupu. Napokon svećenici su du- 
hovni pastiri svojih općina i svi, koji su im potčinjeni, imadu 
dužnost, podlagati se njihovim. odredbama. Tko im se protivi, 
krivac je pred Bogom kažnjive neposlušnosti. Vidite dakle, da 
je vlast, koja pripada svećenicima, vrlo velika, jer oni posje- 
duju takogjer, uz neko ograničenje, trostruku službu, što je 
Krist dao apostolima i njihovim nasljednicima, biskupima. 

2. Od koga imadu svećenici svoju vlast? 
Oni tu vlast imadu kao i biskupi od Boga, od Isusa Krista, 
Gospodina, a ne od ljudi. To je svakomu jasno, koji promotri 
sv. čine, što ih svećenici po svojoj sv. službi vrše. Mogu pri- 
nositi sv. misu, kruh i vino pretvoriti u tijelo i krv Gospodina 
našega, Isusa Krista; zar to nije božansko djelo? Oni mogu u 
sakramentu pokore ljudima grijehe opraštati, s Bogom ih iz- 
miriti, nebo im otvarati, a pakao zatvarati; zar to nije božansko 
djelo? Oni mogu ostale sv. sakramente dijeliti i po njima ljude 
opravdavati i posvećivati, pretvarati ih u djecu božju i bašti- 
nike neba; zar to opet nije božansko djelo? Tko pak može 
vlast dati, božanske čine, djela svemoći vršiti? Ne ljudi, bili 
oni kraljevi ili carevi; jer nitko ne daje čega sam nema. Ca- 
revi i kraljevi su ljudi, njihova vlast je ograničena i proteže 
se samo na zemaljsko, zato oni ne mogu nikomu dati vlasti, 
da vrši nadnaravska i božanska djela. Vlast dakle svećenika 
nije od ljudi već od Boga. To uči takogjer sv. pismo. Čitamo 
u evangjelju, da je božanski Spasitelj uz dvanajest apostola 
izabrao i 72 učenika, koje je pred sobom poslao, da propo- 
vijedaju, bolesnike mažu i ljude pripravljaju na njegov dolazak. 
Evangjelista kaže: »Gospodin je pak odredio još drugu sedam- 
deset i dvojicu, i poslao ih dva po dva pred sobom u gradove 
i sela, kamo je sam mislio doći« (Luk. IO, 1). Gospodin .je dakle 
ne samo dvanajest apostola, već i 72 učenika pozvao za svoju 
sv. službu. Ako ti učenici i nijesu zauzimali tako visoki stupanj 
kao apostoli, to su ipak imali svoje poslanje od Gospodina ; 
On ih je sam odredio, t. j. na milosni ih način uveo u njihovu 

sv. službu, Uče pak sv. Atanasije, Epifanij, Toma Aq. i u opće 
crkveni oci i učitelji, da su svećenici zauzeli mjesto 72 uče- 
nika i da su njihovi nasljednici, bez svake je dakle sumnje, da 
su svećenici kao nasljednici 72 učenika svoju vlast isto tako 
primili od Isusa Krista, kao i nasljednici apostola. “ 

3. Ali, premda svećenici kao i biskupi svoju vlast imadu 
od Boga, to ipak nijesu biskupima jednaki; pod njima su, i 
mogu svoju sv. službu samo njihovom privoljom vršiti. Krist 
ih pozvao k njihovoj sv. službi, ali njegova je volja, da budu 
podložni svojim biskupima i da svoje službe drugačije ne vrše 
nego privoljom njihovom. 

Da su svećenici podložni biskupima uči nas sv. pismo i 
predaja. Već okolnost, što je božanski Spasitelj gotovo uvijek 
uza se imao apostole i dao da oni budu svjedoci svih njegovih 
nauka i čudesa, dok učenike, nije udostojao ni iz daleka sa tako 
pouzdanim općenjem, već ih samo kao pomoćnike upotrebljavao, 
dađe se zaključiti, da su oni imali niži položaj zauzimati u 
njegovoj crkvi od apostola. Kad on na dalje apostole šalje, 
to im odregjuje cijeli svijet za polje njihovog djelovanja, kad 
kaže: »Idite i učite sve narode i t. d, a kad šalje sedamdeset 
i dvojicu, on im označuje stanovita mjesta, takova naime, kamo 
je i sam mislio doći. Dok su dakle apostoli bili odregjeni za 
cijeli svijet, polje djelovanja učenika bijaše ograničeno, odakle 
očito slijedi, da su oni apoštolima kao knezovima crkve pot- 
činjeni. Kad napokon Krist poziva apostole, daje im punoću 
svoje vlasti, jer im kaže: »Kako je mene Otac poslao, tako 
šaljem i ja vas« a kad poziva učenike, to im daje samo jedan 
dio svoje vlasti, ne veli im: »Kako je mene Otac poslao, tako 
ja vas šaljem«, već: »Idite, eto, ja vas šaljem« (Luk. IO, 3). 
Čitamo takogjer u sv. pismu, da su apostoli na više mjesta pos- 
tavili svećenike i dali im pravila kako će se vladati, te s njima 
postupali kao sa svojim podložnicima. Sv. Pavao piše biskupu 
Timoteju: »Proti svećeniku ne primi nikakove tužbe, osim pred 
dva ili tri svjedoka« (1 Tom. 5, 19). 

Razlog, za što mu daje taj propis, jest, jer svećenici mo- 
raju postupati strogo prema svojoj dužnosti, i tako. budu izvrg- 
nuti zlobnom klevetanju, s toga se mora svako prenaglo pos- 
tupanje protiv njih izbjegavati. Što slijedi iz toga propisa apo- 
stolova? Nepobitno to, da je Timotej kao biskup bio poglavar 

svećenika, inače ne bi bio imao prava, primati tužbe protiv 
njih i suditi im. 

Da su svećenici potčinjeni biskupima svjedoči i predaja. 
Već sv. Ignacije govori o trostrukom redu crkvenih poglavara: 
na čelu je biskup, oko njega su iznajprije svećenici a onda 
gjakoni ili drugi službenici crkve. Biskup je tomu sv. ocu prvi 
u povjerenoj mu biskupiji, svećenici pak mogu samo njegovom 
privoljom vršiti svoju sv. službu. »Bez biskupa«, veli on »neka 
nitko ništa ne radi u crkvenim stvarima; nije dopušteno bez 
biskupa, t. j. bez njegovog odobrenja krstiti ili gostbu ljubavi 
svetkovati«. I opet: »Biskupa štuj kao glavu svećenika«. »Na 
slični način govori Tertulijan: »Nadsvećenik, biskup naime ima 
pravo krst dijeliti, onda svećenici i gjakoni, ipak ne ako ih 
ne opunovlasti biskup«. Origen, svećenik aleksandrijske crkve, 
kaže: »Od svećenika više se traži nego li od gjakona, od 
gjakona više nego li od svjetovnjaka, onaj pak koji stoji na 
čelu cijele crkve (biskup) za cijelu će crkvu račun polagati«. 
Kad je u 4. stoljeću krivovjerac Aerij arijanski svećenik tvrdio, 
da megju biskupima i svećenicima nema razlike, već da imadu 
jednaku vlast, bila je njegova nauka od crkve zabačena »kao 
posve luda i bezbožna tvrdnja«. Isto kaže i sabor tridentski: 
»Reče li tko da biskupi nijesu više od svećenika, ili da nemaju 
vlasti potvrgjivati i rediti, ili ona, koju imadu, da im je jednaka 
sa svećenicima, neka bude izopćen!« (23. sjed. 7. can). Sveće- 
nici su dakle pod svojim biskupom; oni su samo njegovi po- 
moćnici, te u vršenju svoje službe od njega odvisni. O nje- 
govoj uvigjavnosti ovisi, gdje će ih upotrijebiti za crkvenu 
službu i koju će im vlast dati. Oni mogu samo ondje službu 
duhovnu vršiti, kada i gdje ih on postavi, kad bi oni bez nje- 
gove privolje dušobrizničke poslove vršili, to bi oni, izuzevši 
nuždu, bili ili posve nevaljani ili bar nedopušteni i grješni. 

Eto, b. s. tako postoji još i danas u crkvi onaj red raznih 
članova, kako ga je Krist ustanovio. On je crkvi dao vrhovnu 
glavu, kojoj imadu biti potčinjeni apostoli, učenici i u opće 
Svi kršćani, a ta vrhovna glava je Petar. On je na dalje crkvi 
dao druge natpastire, koji imadu u podložnosti pod Petrom i 
u svezi s njim vršiti službu učiteljsku, svećeniku i pastirsku; 
a to su ostali apostoli. On je napokon crkvi dao pastire, koji 
su pomoćnici apostola; te imadu na raznim mjestima vršiti 

duhovnu službu, a to su 72 učenika. Na mjesto sv Petra kao 
vrhovne glave cijele crkve jest papa u Rimu, na mjesto apo- 
stola su biskupi, koji su pod papom, te u svojoj biskupiji vrše 
službu učiteljsku, svećeničku i pastirsku; ana mjesto 72 uče- 
nika su svećenici, koji s privoljom biskupa i kao njihovi po- 
moćnici vrše duhovnu službu u pojedinim kršćanskim općinama, 
koje zovemo župe. Na taj se način u crkvi u sva vremena 
uzdržao dobar red i jedinstvo, kad su oni, koji nijesu svećenici 
podložni svojevoljnom poslušnosti svećenicima, svećenici bisku- 
pima, a biskupi papi. S toga prispodablja već sv. Kliment 
rimski, učenik, nasljednik sv. Petra na rimskoj stolici, crkvu sa 
vojskom, u kojoj su jednostavni vojnici podložni satnicima, 
satnici pukovnicima, a pukovnici vojskovogji. 

Na koncu sječam vas, da vi svoje dužnosti prema pogla- 
varima crkve prema papi, biskupima i svećenicima uvijek sa- 
vjesno vršite kao dobri katolici. Izkazujte im, kao dobra djeca 
svojim roditeljima, čast, ljubav i poslušnost. Častite ih; jer 
su oni zamjenici božji na zemlji, i kako apostol Pavao kaže: 
»Poslanici mjesto Krista, kad Bog po njima opominje« (2 Kor. 
5, 20). Ne častite samo sv. oca, papu, koga ide kao vidljivu 
vrhovnu glavu crkve najviša čast, i biskupe koje morate ča- 
stiti kao apostole, kojih su oni nasljednici; već častite takogjer 
i svoje svećenike. Ne idite stopama tolikih ljudi, koji javno i 
potajno govore i psuju protiv svećenika, sve njihove čine zlo 
tumače, te im klevetanjem časti dobro ime oduzimaju ; sjetite se, 
da svaki prezir protiv svećenika, ide samoga Isusa Krista, koji 
izrično kaže: »Tko vas prezire, mene prezire« (Luk. IO, 16). 
Ljubite ih, jer su oni vaši najveći dobročinitelji. Poučavaju 
vas neprestano u nauci spasenja, dijele vam svakom zgodom 
sredstva milosti, po kojima se opravdavate i posvećujete, po- 
stajete djeca božja i baštinici neba i kao pastiri vaših duša, 
sve čine, da vas od propasti oslobode i dovedu do vašega 
vječnoga odregjenja. U istinu, tko na sva ta dobroćinstva 
ne pazi, tko je svojim dušobrižnicima neprijatelj, mrzi ih i 
napada, taj nije dobar kršćanin i može se dogoditi, da za 
kaznu svoje nezahvalnosti iz svijeta mora otići, a da nema 
svećenika, koji bi mu udijelio utjehe sv. vjere. Slušajte ih; 
oni su vaši duhovni poglavari, oni mogu i moraju od vas 
tražiti, da ih u svemu, što se tiče vašega duševnoga spasenja 

rado slušate. Kaže li apostol, da je nepokornost svjetskoj 
vlasti, nepokornost protiv samoga Boga, te zaslužuje vječno 
prokletstvo; koliko više to vrijedi o duhovnim poglavarima, 
koji su po sv. redu pozvani k svojoj službi i brinu se za vaše 
vječno dobro? Vaši duhovni poglavari, vaši svećenici ne traže 
ništa od vas, što ne bi za vas bilo u istinu dobro i spasonosno, 
Kad ćete jednoć biti na samrti, sigurno ne ćete žaliti, jeste li 
uvijek slušali njihove odredbe; naproti pak spomen, da nijeste 
slušali njihovih opomena, napunit će vas strahom. Vaši du- 
hovni poglavari dobili su od Boga svoju sv. službu ne radi 
sebe, već radi vas; na vaše dobro posjeduju oni vlast: na- 
vještati objavljene istine, dijeliti sredstva milosti, vjernicima 
vladati, te će jednoć morati Gospodinu strogi račun dati o djelo- 
vanju svojem u svojoj službi. Olakotite im dakle njihov teški 
teret tim, da ih častite, ljubite i slušate, da im bude moguće, 
vas kao dobre ovce dovesti k najboljem Pastiru, Isusu Kristu, 
i s vama se u vijeke radovati u nebu. 


Amen. 


XVIII. Propovijed. 


Treća nedjelja u korizmi. 


Deveti članak vjere. 


»Svetu, katoličku crkvu, općinstvo svetih.“ 
8 1. O biljezima crkve. 


»Blaženi, koji riječ božju slušaju i 
vrše« (Luk. II, 28). 

Kaa se u današnjem evangjelju kaže, da je božanski 
Spasitelj istjerao gjavla, koji je bio nijem, ne smije se misliti, 
da je gjavao bio nijem, što evangjelje govori o gjavlu, pro- 
teže se na čovjeka po njem opsjednuta i taj bijaše nijem, jer 
mu gjavao jezik uzeo, tako, da više nije mogao govoriti. Pošto 
je Isus gjavla istjerao, dobio je nijemi opet dar govora; jer 
je bio odstranjen uzrok njegove bolesti. Što je gjavao čovjeka 

nijemim učinio, bijaše dakako nesreća, ali je još daleko veća 
nesreća, dadeli čovjek, da mu gjavao u ispovjedaonici uzme 
jezik, te zataji smrtni grijeh; jer on ne samo da ne dobiva 
oproštenja svojih grijeha, već stavlja na dušu svoju novi teški 
grijeh, svetogrgje. Svi si to morate k srcu uzeti, i s toga ni- 
kada znatice ne zatajiti u ispovijedi teškog grijeha! 

Radi toga očitoga čuda divio se narod, jer je u njemu 
upoznao božansko djelo; a književnici i farizeji, kojih je srce 
bilo puno častohleplja, mržnje i zavisti, tom su zgodom Go- 
spodina ružili. Jer samoga čuda nijesu mogli zatajiti, zlo su 
ga tumačili, govoreći, da je Isus u savezu sa Belzebubom, 
glavarom gjavola, te s njegovom pomoći izgoni gjavole. Tako 
čine još i danas zlobni ljudi. Svakom zgodom nastoje svoga 
bližnjega poniziti i umanjiti, oni mu izmisle mnogo zla, po- 
tamnjuju dapače njegove kreposti i dobra djela, kad mu pri- 
pisuju zlu nakanu. To oni čine iz oholosti i zavisti, jer oni 
žele, da budu samo oni čašćeni; ne mogu trpjeti, da im bude 
iko jednak ili pače pretpostavljen. Taki kršćani čine baš tako 
nepravedno i neljubazno, kao i književnici i farizeji i čeka ih 
jednoć sud bez milosrgja. 

Isus se opravdava pred književnicima i farizejima, doka- 
zujući im njihovu nepravednu, neljubaznu tvrdnju. »Ako ja,« 
želi reći, »gjavole izgonim po poglavici gjavola, to bi morali 
uzeti, da gjavoli sami sebe napadaju i progone, ta pak tvrdnja 
posve je luda, jer gjavoli ipak nijesu tako ograničeni, da radi 
jedan protiv drugoga, te tako sami svoje kraljevstvo razaraju.« 
»Vi vjerujete,« želi Isus dalje reći, »da i neki od vas mogu 
gjavole izgoniti. Priznajete li kod njih, da oni silom božjom 
gjavole izgone, zašto kod mene izganjanje gjavola pripisujete 
Belzebubu? Zar to nije pristrani sud? Zar ne će ovi vaši iz- 
gonitelji gjavola proti vas ustati, optužiti vas radi klevete i u 
lice vam dokazati, da nije moguće gjavla izagnati drugim 
gjavlom? Gjavao je do sada bio knez ovoga svijeta i ljude 
imao u svojoj vlasti orugjem nevjere, bludnje i grijeha; ali ja, 
jači od njega, oduzet ću mu njegovo orugje, jer ću prognati 
krivoboštvo, nevjeru i nećudorednost. Cijeli svijet će mi svje- 
dočiti, da gjavao nije sa mnom, već proti meni, jer ja razaram 
njegovo kraljevstvo, a za to podižem kraljevstvo božje, kra- 
ljevstvo istine i kreposti.« Napokon Krist svršava svoju obranu: 

»Tko nije sa mnom, protiv mene je, tko ne sabire sa mnom, 
rastipa.« »Gjavao,« želi reći, »ne može nipošto sa mnom biti u 
svezi, jer je on moj neprijatelj; jer dok ja želim ljude dovesti 
do spoznavanja i štovanja pravoga Boga te ih spasti, njegovo 
je nastojanje od Boga ih odvratiti i upropastiti.« 

Pošto se Gospodin opravdao protiv klevetanja, daje još 
važnu nauku. »Pošto je nečisti duh izišao iz čovjeka, ide kroz 
bezvodna mjesta tražeći pokoja i ne našavši reče: Vratit ću 
se u kuću svoju, otkuda sam izašao. I došavši nagje je pome- 
tenu i ukrašenu. Tada otide i uzme sedam drugih duhova gorih 
od sebe i unišavši stanuju ondje; i bude potonja čovjeku onomu 
gora od prvašnje.« Tim riječima nam Spasitelj riše žalosno 
stanje grješnika, koji se povraća u svoje stare grijehe. Čim se 
češće povraća, tim više bude zaslijepljen i okorjeo, milost 
božja bude mu sve slabija, gjavao njim sve više zavlada, a na 
koncu do toga dogje, da se jedva spasiti može. Zadnje nje- 
gove stvari budu gore od prijašnjih. O, tko se ne bi bojao u 
grijehe povratiti! Tko ne bi uvijek molio i bdio, da putem 
pokore postojano ide, kojim je uz milost božju pošao! 

Dok je Spasitelj još govorio, podiže neka žena iz naroda 
svoj glas, puna udivljenja radi mudrosti i sile njegovih riječi, 
te slavila majku, koja je takovoga Sina rodila. Isus joj pak 
odgovorio, da je njegova majka svakako blažena, ali blaženi 
su i oni, koji riječ božju slušaju i vrše. Mi dakle, b. s., mo- 
žemo biti dionici blaženosti sv. Bogorodice, ako i mi, kao ona, 
riječ božju srcem željnim spasenja slušamo i vršimo. Riječ 


“božju nam pak Isus Krist neprestano dade navještati po crkvi, 


koju je on utemeljio. O utemeljenju crkve do sada sam vam 


govorio i dokazao vam, da je Krist njoj ostavio trostruku 


službu, učiteljsku, svećeničku i pastirsku, koju je prenio na 
apostole i njihove nasljednike, biskupe s nalogom, da im u 
vršenju njihove službe pomažu svećenici, te da je sv. Petra 
postavio vrhovnom glavom cijele svoje crkve, kojega je na- 
sljednik rimski papa. Znadete sada, kako je Krist svoju crkvu 
uredio: na čelu iste je papa, on ima vrhovnu vlast u crkvi, 
njemu su potčinjeni svi biskupi, koji crkvom upravljaju u po- 
vjerenim im biskupijama, njihovi pomoćnici u njihovoj tro- 
strukoj službi jesu svećenici, kojima su onda drugi vjernici 
potčinjeni. 

Po redu našega katekizma sada nam je govoriti o bi- 
ljegama crkve, koje su vrlo važne, jer nam one pokazuju, 
koja je to od Krista utemeljena crkva, a po tom prava crkva. 
Danas ću samo spomenuti kao uvod u nauk o biljegama crkve 
i protumačiti tri točke: 

1 Daje Krist utemeljio samo jednu crkvu. 

2, Da jesta crkva vidljiva. 

3. Data vidljiva crkva mora imati neke biljege. 


I 


Ogledamo li se po svijetu, naći ćemo množinu kršćanskih 
vjerskih društava, od kojih svako tvrdi, da je crkva Kristova. 
Tako kažu Luterani, tako Zvinglejevci, tako Kalvini, tako 
grčko-istočni i t. d., tako napokon i katolici. Pita se: Govore 
li sva ta vjerska društva istinu? Je li njima svima Isus Krist 
utemeljitelj? Nije, Krist nije više već samo jednu crkvu ute- 
meljio, to je istina, koju nam dokazuje razum, a još više 
pisana i nepisana riječ božja. 

I. Već nas razum uvjerava, da Krist nije utemeljio više, 
već samo jednu crkvu. Stotine, dapače tisuće kršćanskih, vjerskih 
društava, koja su na svijetu, protuslove si megjusobno baš u 
stvarima vjere; što jedni drže za istinu, drugi zabacuju; jedni 
vjeruju ovo, drugi ono, megju njima nema jedinstva u vjeri. 
Na primjer neki od njih vjeruju, da ima sedam, drugi da su 
tri, opet drugi da su dva, treći da je jedan, četvrti da nema 
nijednoga sv. sakramenta. Neki vjeruju, da je Krist u presv. 
olt. sakramentu pod prilikom kruha prisutan; drugi, da je za- 
jedno s kruhom prisutan, opet drugi, da nije nikako prisutan, 
Jedni vjeruju, da se moći spasiti samo po vjeri spojenoj sa po- 
božnim, krjeposnim životom, drugi pak vjeruju, da se može 
spasiti samo po vjeri bez dobrih djela. Jedni vjeruju, da je do- 
pušteno i spasonosno štovati i zazivati svete; drugi pak vje- 
ruju, da nije dopušteno ni spasonosno svete štovati i zazivati. 
Jednom riječi: svaka vjerska stranka imade svoju posebnu 
vjeru, koja se razlikuje od drugih kršćanskih vjeroispovijesti, 
te je s njima u protuslovlju. Kad bi dakle hotjeli prihvatiti, da 
je Krist sva ta vjerska društva utemeljio, morali bi reći, da je 
on učio nauke, koje si posve protuslove. On je n. pr. kato- 

like učio, da je u presv. olt. sakramentu pod prilikom kruha 
prisutan; luterane, da nije pod prilikama kruha, već pod i u 
kruhu zajedno prisutan, i reformirane opet da nije ni pod pri- 
likama kruha i niti s kruhom, već nikako prisutan. Pita se: Je 
li to Krist mogao? Je li on mogao sam sebi protusloviti, te 
jedno te isto označiti sada za istinu, sada za laž? Nemoguće; 
onda on više ne bi bio učitelj istine, pošto tvrdnje, koje si 
megjusobno protuslove, ne mogu biti zajedno istinite. Zato 
piše i apostol: >Krist, koji je po nama vama propovijedan .. 

nije bio da i ne, već da bijaše u njem« (2 Kor. 1,19). Kao što 
je dakle Isus Krist uvijek i svagdje propovijedao samo jednu 
nauku, jednu religiju, jednu vjeru, tako je on utemeljio samo 
jednu crkvu, odakle slijedi, da megju onom množinom kršćan- 
skih vjera, koje se nazivaju pravom crkvom Kristovom, može 
biti samo jedna od Krista utemeljena crkva. 

2. Da je Krist utemeljio samo jednu crkvu, jasnim nas 
riječima uči sv. pismo. Već prorok Izaija proriče tu jednu 
crkvu, kad je označuje kao brdo Gospodinovo i kuću božju, 
u koju će svi narodi zemlje ući. »A u zadnje vrijeme«, kaže 
on, >t. j. u novom zavjetu, brdo će kuće Gospodinove stajati 
na vrhuncu bregova i uzdizati se nad vrhunce i hrliti će 
k njemu svi narodi. I mnogi će narodi ući i govoriti: Dogjite 
uzigjimo na brdo Gospodinovo i ka kući Boga Jakovova, da 
nas uči svoje puteve, da idemo njegovim stazama; jer sa 
Siona će izaći zakon, i riječ Gospodinova od Jeruzalema« 
(Is. 2, 2—3). Krist sam uvijek govori o jednoj crkvi. Tako on 
govori, kad obećaje Petru, da će ga postaviti namjesnikom 
svojim na zemlji i vrhovnom glavom svoje crkve: »Ti si Petar 
i na toj pećini sazidat ću crkvu svoju« (Mat. 16, 18). Da je 
on više od jedne crkve utemeljio, morao bi bio reći: »Na toj 
ću pećini sazidati moje crkve«. Na dalje nalaže on, da onoga, 
koji ne primi opomene pred jednim ili dva svjedoka, crkvi 
prijaviti, a ako te ne posluša, neka se smatra za poganina i 
javnoga grješnika (Mat. 18, 17). Ovdje jasno govori, da je samo 
jedna njegova crkva. Isto tako prispodablja on svoju crkvu 
s jednim pastirom, s jednim ovčinjakom (Iv. 15) s jednim poljem, 
na kojemu raste pšenica i korov, s jednom mrežom, u kojoj 
imade dobrih i zlih riba; sve su to slike, koje nam označuju 
jednu, ane više crkva. I apostoli govore uvijek o jednoj crkvi. 

Sv. Ivan kaže, Krist je umro da sve ljude, pogane i židove, 
koji će u nj vjerovati, u jednu općinu, u jednu crkvu sakupi. 
(Krist je umro) ne samo za narod (židove) već da takogjer 
rastepenu djecu božju zajedno u jedno skupi (Iv. II, 51—52). 
Isti je apostol vidio crkvu u slici svetoga grada, novoga Je- 
ruzalema te piše: »A ja, Ivan, vidio sam sv. grad, novi Jeru- 
zalem, gdje silazi od Boga iz neba, pripravljen, kao zaručnica 
za njezina zaručnika urešen« (Apok. 21, 2). Kao što je bio samo: 
jedan Jeruzalem, tako je samo jedna od Krista osnovana crkva. 
Isto tako govori i sv. Pavao samo o jednoj crkvi, kad megju 


ostalim piše: »Kao što je crkva podložna Kristu, tako takogjer 


neka budu žene svojim muževima u svemu. Muževi ljubite: 
svoje žene, kako je i Krist ljubio crkvu, te je sebe samoga 
za nju dao« (Ef. 5, 24). 

3. Istinu, da je Krist samo jednu crkvu utemeljio, potvr- 
gjuje takogjer postojana predaja. Sv. Kliment rimski piše: 
»Jedan je otac svih, jedna Riječ svih, i jedan je Duh sv., koji 
je svuda. Jedna je takogjer djevičanska majka. Ja je nazivam 
crkva«. I opet on piše: »Samo je jedna crkva, ono su krivo- 
vjerci, koji nastoje tu jednu crkvu u više rastaviti«, Sv. Ciprijan, 


taj pradavni i glasoviti biskup u Kartagi u trećem stoljeću, 


veli megju ostalim: »Da je crkva jedna, označuje i Duh sv. u 
pjesmi nad pjesmama, gdje Gospođu govori: To je moja go- 
lubica, moja savršena, jedina kćerka moje majke, izabrana od 
one, koja ju rodila. Crkva je jedna, koja se po plodnosti 


umnožaje, i uvijek se dalje širi, kao što su traci sunca mnogiy 
a samo je jedno svijetlo. Drvo ima mnogo grana ali stablo je 


samo jedno, učvršćeno njegovim jakim korjenom. Iz jednoga 
izvora iztiče više potoka i premda se čini da se po svojoj 
punoći i izdašnosti mnogostruko širi, ipak jedan početak je- 
dinstvo sačuva. Otrgni jedan trak sunca od tijela; jedinstvo 
ne dopušta dijeljenje svijetla! Otrgni od drveta granu, otrgnuta 
više ne će moći niknuti ni rasti. Rastavi od izvora potok, 
rastavljen će se osušiti. Tako je i crkva. Ona prožeta svijetlom 
Gospodinovim, izlijeva svoje trakove preko cijele zemlje; ipak 
je samo jedno svijetlo, koje se svuda izlijeva, a da se jedinstvo 
tijela ne razdijeli, u punoći svoje plodnosti širi ona svoje grane 
preko cijele zemlje; ona širi sve više potoka, koji bogato teku. 
Ipak je samo jedna glava, i jedan izvor, i jedna majka u 

napretku vrlo plodna«. Sv. pak Fulgencij kaže: Izvan crkve 
Kristove ne koristi niti ime kršćanina, niti krst čini blaženim, 
niti se Bogu prinosi čista žrtva, niti se dobiva oproštenje 
grijeha, niti se postizava pravda vječnoga života. Jer crkva 
Kristova je jedna crkva, jedna golubica, jedna ljubeznica, jedna 
zaručnica«. Kao što predaja, tako dokazuje takogjer i 1900- 
godišnja povijest, da su kršćani uvijek vjerovali jednu crkvu. 

Razum, dakle sv. pismo i predaja svjedoči istinu, da je 
Krist utemeljio samo jednu crkvu. Iz toga slijedi, da množina 
kršćanskih vjerskih društava koja danas u svijetu opstoje, i 
koja se izdaju za crkvu Kristovu, izuzevši jedne jedine — 
nemaju Krista za utemeljitelja i nijesu drugo, nego sekte, koje 
se tijekom vremena rastale od jedne prave crkve Kristove. 
Koja je to jedino prava crkva Kristova i kako se može pre- 
poznati, sljedećih ćemo nedjelja govoriti. Nauka, da je samo 
jedna kršćanska crkva Kristova, u naše je dane od osobite 
važnosti, jer se vrlo često čuje govoriti: u svakoj se vjeri 
može Bogu služiti i spasiti, ne ovisi o tom mnogo jesi li ka- 
tolik, luteran ili grčko-istočni i t. d, Bez obzira na sve drugo, 
vidi se lažnost take tvrdnje već iz toga, jer je samo jedna 
crkva Kristova, ne može dakle svejedno biti, da li toj crkvi 
pripadamo ili ne. Tko nije član crkve Kristove, taj nema di- 
jela u Kristu, naliči lozi, odrezanoj od čokota i s toga ne 
može raditi oko svoga spasenja, Megjutim je Krist za to skrbio, 
da svaki, tko ima dobru volju, može biti član njegove crkve, 
jer crkva nije ništa sakrivena, već očita, što se vidi; tko je 
naći hoće, može je naći. Jedna od Krista utemeljena crkva je 
vidljiva. 

II. 


Crkva je vidljiva; to ću vam najprije protumačiti, 
a onda dokazati. 

1. Crkva je vidljiva, t.j. možemo je vidjeti i sjetilima 
opaziti; možemo je tražiti i naći; možemo s njom govoriti, 
slušati je, pitati je i odgovor od nje dobiti. Ona je vidljivo 
tijelo, možemo na njoj vidjeti njezinu glavu, članke, cijelu 
njezinu gragju i cijelu njezinu uredbu. 

Crkva je osobito vidljiva u svojim poglavarima i 
članovima. Božanski Spasitelj je, kako sam vam posljedni 

puta protumačio, Petra postavio za vrhovnu glavu crkve, a 
ostale apostole u podložnosti pod Petrom poglavarima crkve, 
a ujedno odredio, da im 72 učenika, koje je on takogjer izabrao, 
pomažu u službi učiteljskoj, svećeničkoj i pastirskoj. Nasljednici 
Petra, apostola i učenika jesu, kako sam vam posljedni puta 
dokazao, papa, biskupi i svećenici. Pak kao što se Petar, apo- 
stoli, učenici mogli vidjeti, tako možemo vidjeti i njihove na- 
sljednike, papu, biskupe i svećenike; jer su oni ljudi. Pred- 
stojnici dakle crkve su vidljivi. Vidljivi su takogjer i drugi 
članovi crkve, jer i oni nijesu čisti duhovi, već ljudi sa tijelom, 
koje se vidi. Da su članovi crkve predstojnici i podložnici 
vidljivi, slijedi i iz riječi apostola: »Slušajte svoje pretpostav- 
ljene i budite im podložni, jer oni bdiju nad dušama vašim 
kao oni, koji imadu račun dati« (Hebr. 13, 17). Kako bi mogli 
predstojnici (poglavari) nad potčinjenima bdjeti, a ovi pogla- 
vare slušati, kad se ne bi megjusobno poznavali, kad jedni ne 
bi znali, komu bi zapovijedali, a drugi, koga bi slušali, u 
kratko, kad bi nevidljivi bili? 

Crkva je vidljiva nadalje u navještanju i u ispovi- 
jedanju svoje nauke. Jasno je, da nitko ne može vjero- 
vati niti vršiti nauka naše sv. vjere, ako ih ne upozna. Zato 
je Krist naložio svojim apostolima, da svim ljudima propovi- 
jedaju evangjelje (Mark. 18, 15). Kad dakle apostoli i njihovi 
nasljednici svuda propovijedaju božansku nauku, to je nešto 
vanjskoga, što se može opaziti, dakle nešto vidljiva. Ljudi su 
dužni, propovijedane nauke i istine ne samo u nutrinji, u srcu 
vjerovati, već svoju unutarnju vjeru i ispovijedati, po riječima 
apostola: »Srcem se vjeruje k pravdi, a ustima bude ispovijest 
k blaženosti« (Rimlj. 10, 10). Ta pak ispovijest vjere ustima jest 
opet nešto vanjsko, nešto, što se može vidjeti, čuti, dakle 
nešto vidljivo. U opće cijeli život kršćanina nije samo nešto 
nevidljivo, već takogjer nešto vidljivo; jer nije moguće, da tko 
svoje osvjedočenje, svoja čuvstva i osjećaje tako u srce zatvori, 
da se ne očituju i ne budu vidljivi. Je li dobar, te pravo kr- 
šćanski osjeća, sva će njegova djela o tomu svjedočiti; jesu 
li pak osjećaji njegovi zli, izkvareni, to će se, bar kod raznih 
prilika, očitovati. 

Crkva je napokon vidljiva u prikazivanju sv. mise 
i u dijelenju sv. sakramenata. Sv. misa, koja se u crkvi 

neprestano prinosi, jest nešto vanjskoga i vidljiva; baš kao 
što je sv. žrtva na križu, što je Isus Krist prinesao na Golgoti, 
bila nešto vidljiva. I dijeljenje sv. sakramenata obavlja se na 
vanjski, vidljivi način; jer je Krist dijeljenje milosti spojio sa 
vanjskim znakovima. Tako je kod krsta polijevanje vodom 
krštenika i izgovaranje riječi: »Ja te krstim u ime oca it. d,, 
nešto vidljivo. U tomu dakle sastoji vidljivost crkve, možemo 
vidjeti njezine članove, poglavare i potčinjene, njezinu nauku, 
kako se propovijeda i ispovijeda, i njezinu žrtvu, kako se pri- 
nosi, i njezine sakramente, kako se dijele. 

Dakako crkva ima toga mnogo što se ne vidi. Tako je 
nevidljiv Isus Krist, utemeljitelj i glava crkve, jer sada više 
ne živi vidljivo na zemlji. Nevidljiv je takogjer Duh sv,, koji 
crkvu prosvijetljuje, posvećuje i njom vlada do konca svijeta. 
Nevidljiva je na dalje vjera, ufanje, ljubav, milost, Ali i to ne- 
vidljivo bude za sve vidljivo, koji svoje oči otvore i hoće 
vidjeti. S crkvom je kao i sa ljudima. Čovjek ima dušui tijelo: 
tijelo je vidljivo, a duša mu je nevidljiva, Ali premda se duša 
ne vidi kao duhovno biće, to se ona ipak vidi po svojem 
djelovanju i očituje svoje bivstvovanje. Kad god čovjek oči- 
tuje svoje misli, govori, radi, očituje se duša, jer tijelo samo 
ne može niti misliti, ni govoriti ni raditi. Na jednaki se način 
očituje i ono, što je na crkvi nevidljiva i bude za nas na neki 
način vidljivo. Tako spoznajemo mi nevidljivu vrhovnu glavu 
crkve, Isusa Krista, po njegovom zamjeniku, rimskomu papi; 
prisutnost Duha sv. u crkvi spoznajemo po njegovom milosnom 
djelovanju; vjeru po navještanju i ispovijedanju iste; ufanje po 
molitvi; ljubav po gorljivom vršenju kršćanske kreposti i po 
savjesnom vršenju božanske zapovijedi; milost posvećujuću 
po sakramentima, koji se dijele vidljivim znacima. Tako ima 
crkva dvije strane, vidljivu i nevidljivu; ali ni nevidljiva ne 
ostaje sakrivena, već se ljudima očituje na razni način. U 
tomu je dakle vidljivost crkve. 

2: Da je crkva na spomenuti način vidljiva dokazuje nam 
razum, Još više sv. pismo i predaja. 

; a) Isus je osnovao crkvu, da svi ljudi budu njezini čla- 
novi, te u njoj postignu spasenje. Crkva je jedini zavod od 
Krista postavljen za spasenje ljudi; tko njoj ne pripada, ne 
može postići vječnoga spasenja. Za to kaže sv. Luka: »Go- 

spodin je svaki dan umnažao broj onih, koji se imali spasiti« 
(Djel. apost. 2, 47). A zar bi crkva mogla biti zavod za spa- 
senje ljudi, kad bi bila nevidljiva? Nemoguće; ljudi je ne bi 
mogli vidjeti, niti naći, ne bi im dakle bilo moguće u nju ući 
i spasiti se. Da je Krist utemeljio samo nevidljivu crkvu, ništa 
nam ne bi koristila, za nas bi bila, kao daje nije. Kad bi ipak 
tražio, da u crkvu ugjemo i od toga ulazka učinio ovisnim 
naše spasenje, to bi bio vrlo nepravedan zahtjev, kad ga ne 
bi mogli ispuniti. Ako bi propali, ne bi bili mi krivi već Bog, 
te bi na dan suda mogli istinito reći: »Gospodine, ti si uzrok, 
da smo prokleti, jer si nam nešto zapovijedao, čega nijesmo 
mogli izvršiti; učinio si naše spasenje ovisnim o ulazu u crkvu, 
koje mi, jer je bila nevidljiva, nikako nijesmo mogli upoznati.« 
Jer bi pak to bila strašna uvreda božja, jer Bog iskreno hoće, 
da se svi ljudi spase, i s toga ništa ne traži, čega ne bi mogli 
s njegovom milosti izvršiti, jasno je, da crkva mora biti vid- 
ljiva, da svaki, koji hoće, u njoj mora naći svoje spasenje. 

Da je crkva vidljiva, traži takogjer narav ljudska. 
Ljudi nijesu čisti dusi, kao angjeli, već sastoje od duše i tijela. 
Duša, to posve duhovno biće, dok je združena s tijelom, ne 
može sama za sebe raditi, već za sve svoje čine treba sjetila 
i članke tijela. Ona n, pr. ne može svojih misli očitovati, ako 
joj jezik ne pomaže, ne može objaviti svoje volje, budu li ruke 
ili noge uzete. Bez tijela ona ne može doći ni do koje spo- 
znaje: sjetila tijela, vid, sluh su kanali, po kojima ona stiče 
svoje poznavanje naravskih i vrhunaravskih stvari. Kad se n. 
pr. riječ božja propovijeda, to ona dolazi preko ušiju k duši; 
da se riječ božja ne propovijeda tako da se čuti može, duša 
bi ostala bez spoznanja iste. Što iz toga drugo slijedi, nego 
da crkva mora biti vidljiva? Da nije vidljiva, te da i isto ne- 
vidljivo u sebi n. pr. vjeru, ne učini vidljivom, ona nam ne bi 
ništa koristila, jer naša duša ne bi mogla prihvatiti njezinih 
nauka i propisa. 

Do istoga zaključka dolazimo, promatramo li crkvu kao 
društvo ljudi. Svako ljudsko društvo mora biti nešto vanjska, 
vidljiva, inače ne može opstojati. Svi stanovnici Hrvatske sa- 
činjavaju jedno družtvo Kako bi moglo to društvo opstojati, 
kad ne bi imalo vladara, nikakovog poglavarstva, ni zakona, 
ni zavoda, jednom riječi ništa vidljiva? Moralo bi se nužno 

raspasti i propasti. Crkva, to neprispodobivo veće društvo, koja 
je raširena preko cijele zemlje, još bi se manje mogla uzdr- 
žati, kad ne bi ništa vidljiva imala. Za to kaže sv. Augustin: 
»Ljudi se ne mogu u nijednu vjeru, bila prava ili lažna, zdru- 
žiti, osim ako budu združeni zajedničkim udioništvovanjem na 
vidljivim zakonima ili vidljivim sakramentima. « 

b) Vidljivost crkve uči takogjer sv. pismo. Kad god go- 
vori o crkvi, a to ono čini, kako opaža jedan pisac, u starom 
zavjetu preko pedeset puta, a u novom više od sto puta, to 
govori o njoj uvijek kao o jednom vidljivom društvu. Prispo- 
dablja crkvu sa visokim brdom, koje svi vide, sa suncem, koje 
sa svojim sjajem sve rasvijetljuje (ps. 18, 6), sa gradom sa- 
gragjenim na brdu, koji ne može nikomu ostati sakriven (Mat. 
5, 14). Krist kaže nadalje, »da će crkvu svoju sagraditi na Petru, 
pećini« (Mat. I6, 8). Je li Petar, pećina, vidljiv, to mora i crkva, 
koju je Gospodin na njem sagradio, biti vidljiva. Opet kaže 


Krist, da onoga, koji opomenu u prisutnosti jednoga ili dva, 


svjedoka ne primi, valja crkvi prijaviti (Mat. 18, 17). Kako bi 
se ta prijava obaviti mogla, kad bi crkva nevidljiva bila? Apo- 
stol Pavao daje biskupima opomenu: »Pazite na sebe i na ci- 
jelo stado, u koje vas Duh sv. postavio biskupima, da vladate 
crkvom božjom« (Djel. ap. 20, 28). Moraju li biskupi paziti na 
crkvu i njom vladati, to ona mora biti vidljiva, inače mi ne 
bi znali, gdje je i tko k njoj spada, Isti apostol piše Timoteju: 
»To ti pišem... da znadeš, kako moraš živjeti u kući božjoj, 
koja je crkva Boga živoga« (I Tim. 3, 14—15). Mora li biskup 
Timotej u crkvi živjeti, t. j. crkvom vladati, njezine potrebe 
obskrbiti, morao je znati, gdje je crkva, inače ne bi mogao 
izvršiti naloga apostolova. Crkva je napokon bila, kako se to 
jasno vidi iz sv. pisma novoga zavjeta, u početku kod svoga 
utemeljenja i raširenja vidljiva. Vidljiv je bio Krist, njezina 
glava, jer je živio u spodobi čovjeka na zemlji, propovijedao, 
činio čudesa, vidljivi su bili članovi crkve, apostoli i ostali 
vjernici Isusovi; vidljiva je bila nauka i sredstva milosti; jer 
se nauka propovijedala, a milosti se dijelile po vidljivim zna- 
cima. Vidljiva je bila takogjer crkva na Duhove, kad je Duh 
sv. u spodobi gorućih jezika na sakupljene vjernike sašao i 
kad se na propovijed Petra 3000 židova obratilo i krstilo. Kao 
vidljiva općina očituje se crkva uvijek u Djelima apostolskim 

i u listovima apostola. Je li dakle crkva bila u svom početku 
i kod prvoga njezinog uvoda u svijet vidljiva, to te vlastitosti 
nije u nijedno vrijeme izgubila, inače bi se od prvotne crkve 
bitno razlikovala i ne bije mogli više nazvati crkvom Kristovom. 

0) I predaja nam pruža bezbroj svjedočanstva za vid- 
ljivost crkve. Origen piše: »Crkva je puna sjaja od istoka do 
zapada; puna pravoga svijetla, ona je stup i temelj istine.« 
Kako bi mogla biti crkva puna sjaja i svijetla od istoka do 
zapada, kad bi bila nevidljiva? Sv. Ciprijan kaže: »Crkva Go- 
spodinova je napunjena sa svijetlom i širi svoje trakove preko 
cijele zemlje«. Kao što je sunce, tako je i crkva vidljiva, kad 
ona poput sunca širi svoje trakove preko cijele zemlje. Naj- 
jasnije govori sv. Augustin o vidljivosti crkve: »Krista«, kaže 
on, »mi ne vidimo, a crkvu vidimo. U Krista vjerujemo, koga 
ne vidimo, a držeći ono, što vidimo, doći ćemo do Onoga, 
kojega još ne vidimo.« »Crkva«, kaže on opet, »nije sakrivena, 
jer ona nije pod vaganima, već je postavljena nad svijetnjak, 
da svima svijetli, koji su u kući« I opet: »Prava crkva svima 
je vidljiva; ona je grad na brdu, koji se ne može sakriti, po 
kojoj Krist vlada od jednoga mora do drugoga, od istoka do 
zapada, da, do konca svijeta.« 

Iz razuma dakle, iz sv. pisma i predaje imademo neobo- 
rivih dokaza za istinu, da je crkva vidljiva. A čemu to doka- 
zivanje, kad nitko ne će nijekati vidljivost crkve? Ali tomu 
nije tako, jer su protestanti u istinu nijekali vidljivost crkve. 
Kad su pred četiri stotine godina otpali od katoličke crkve, 
nastojali se pred svijetom opravdati radi toga otpada. Pitali 
ih: S kojega razloga ste ostavili katoličku crkvu? Odgovorili 
su: »Jer je katolička crkva upala u mnoge bludnje i izgubila 
pravu vjeru« To je bio dakako laki odgovor, ali se tim stvar 
nije svršila. Kazali im: »Je li katolička crkva izgubila pravu 
vjeru, onda je prestala biti crkva Kristova. A jer crkva Kri- 
stova po izričnoj izjavi njezinoga utemeljitelja ne može upasti 
u bludnju niti propasti, već mora do konca svijeta opstojati ; 
gdje je bila ta crkva Kristova u vrijeme, kad ste vi otpali od 
katoličke crkve? To pitanje je smelo protivnike naše, oni sami 
nijesu mogli tajiti, niti nijesu tajili, da crkva od Krista uteme- 
ljena ne može pogrješiti niti propasti. Jer u svijetu nije bilo 
nijednoga vjerskoga društva, za koje bi bili mogli tvrditi, da 

je Kristova crkva, utekli se izgovoru, da je crkva Kristova 
nevidljiva, veleći, da crkva Kristova opstoji do duše uvijek i 
ne može propasti, ali ta nije vidljiva katolička crkva, već mali 
broj pravovjernih, svetih i jedinomu Bogu poznatih duša, koje, 
jer su po svijetu rastepene i svoje vjere ne očituju, sačinjavaju 
samo nevidljivu crkvu, a ne vidljivu. Te se dakle nevidljive 
crkve, koje članovima mogu biti ljudi raznih vjera, katolici, 
protestanti, kalvini itd, koji ali u nutrinji vjeruju u Krista i 
moraju biti sveti, drže se čvrsto naši protivnici, da opravdaju 
svoj otpad od katoličke crkve. Ali ni s tim izgovorom nemaju 
sreće, jer im se može odgovoriti: Po vašoj tvrdnji sastoji 
crkva Kristova samo iz nekoliko pravednika i svetaca; a ipak 
je sigurno, da ona sadržava ne samo pravednike već i grješ- 
nike; jer Krist prispodablja svoju crkvu sa gumnom, na kojemu 
se nalazi pšenica i pljeva; sa mrežom, u kojoj ima dobrih i 
zlih riba; sa stadom, u kojem ima ovaca i jaraca. Kažete: ti 
pravednici prjpadaju iz vana raznim vjerama, a kakovi su to 
pravednici, koji svoju vjeru zaniječu, te se ravnaju po vjeri. 
koju priznaju lažnom? Zar nijesu to prezira vrijedni licumjerci? 
Zar nije dužnost svakoga kršćanina, da svoju vjeru u vanj- 
štini očituje, kad god to traži čast božja ili spasenje bližnjega ? 
Na to pitanje protestanti još nijesu odgovorili. Nevidljiva crkva 
dakle nije drugo nego iznašašće protestanata, koji ipak ne 
mogu opravdati svoj otpad od katoličke crkve, kad ne mogu 
nijednoga razloga navesti za opstanak nevidljive crkve. Je li 
crkva Kristova vidljiva, to ona mora imati stanovite 
biljege, po kojima se može prepoznati. 


III. 


Crkva Kristova mora imati stanovite znakove ili 
biljege, po kojima se može razlikovati od lažnih 
crkvii kao jedina prava prepoznati. 

1. Pod znakom ili biljegom razumijevamo u opće ono, 
čim se koji predmet očituje, te se od ostalih svih predmeta 
razlikuje. Kad rečem n. pr. Zagreb je glavni grad Hrvatske, 
leži na rijeci Savi, imade 60.000 stanovnika i t. d. to su onda 
znakovi grada Zagreba, po kojima lako Zagreb razlikujemo 
od svih drugih gradova Hrvatske. Take posebne znakove imade 

Svaki vidljivi predmet, čega radi se može spoznati i od svih 
drugih predmeta razlikovati. Jer je crkva takogjer nešto vid- 
ljiva, to traži sama narav stvari, da i ona ima stanovite zna- 
kove, po kojima se razlikuje od svih drugih, t. z. crkvi, te se 
prepoznati može kao crkva od Krista utemeljena. Na svijetu 
ima velika množina kršćanskih vjeroispovijesti, koje se vrlo 
razilaze u nauci vjere i ćudoregja i u upotrebljavanju sred- 
stava spasenja, dapače si posve protuslove. Već sam vam spo- 
menuo, kako se vrlo razlikuje nauka vjere katoličke crkve od 
one protestanata i drugih vjerskih stranaka obzirom na pri- 
sutnost Kristovu u presv. olt. sakramentu. o broju sakramenata, 
potrebe dobrih djela za spasenje. Dok crkva katolička vjeruje, 
da su dobra djela nužna za spasenje, imade jedna protestantska 
stranka, koja tvrdi, da su dobra djela grješna i štetna za bla- 
ženost. A ipak se svaka od tih različitih kršćanskih vjeroispo- 
vijesti izdaje za jedino pravu, od Krista osnovanu crkvu. Zlo 
bi bilo, kad crkva ne bi imala nikakovih stanovitih znakova, 
po kojima je možemo razlikovati od lažnih crkava i spoznati 
kao pravu crkvu. Nikad je ne bi mogli naći ili ako bi je slu- 
čajno našli, ipak ne bi znali, je li ona u istinu prava. Cijeli 
svoj život morali bi sprovoditi u sumnji i nikad ne bi mogli 
sa sigurnošću reći: Crkva, kojoj ja pripadam, crkva je Kri- 
stova, I to da bi Bog dopustio ? Nemoguće ;.on ne može htjeti, 
da mi baš u najvažnijoj stvari, u stvari našega spasenja, osta- 
nemo u neprestanom nemaru. Mora dakle crkva Kristova imati 
znakova, po kojima je možemo spoznati kao pravu. 

Da se crkva mora moći prepoznati, tim je nužnije, jer 
mi, što ćemo poslije još jasnije vidjeti, samo u njezinom krilu 
možemo naći spasenje. Odakle bi pak mogli znati, koja je 
megju raznim vjerskim društvima crkva Kristova, kad ne bi 
na sebi imala posebnih znakova? Napokon Krist traži, da crkvu 
njegovu slušamo i onoga, koji je ne sluša, proglašuje poganom 
i javnim grješnikom. A_kako bi mogli crkvu Kristovu slušati, 
kad ne bi znali, gdje je, a kako bi mogli znati, gdje je, kad 
ne bi imala znakova, po kojima se može raspoznati, 

2. Što se tiče vlastitosti tih znakova, to oni moraju 
prije svega biti jasni i točni, t. j. takovi, da crkvu Kristovu 
lako od svih drugih, t. z. crkvi Kristovih, možemo razlikovati 
i spoznati je kao jedino pravu. Vlastitost jasnoće i točnosti 

fali znakovima, što ih protestanti davaju kršćanskoj crkvi. Oni 
kažu, da je ona Kristova crkva, u kojoj se riječ 
božja često propovijeda i sakramenti ge valjano 
dijele. 

Nema dvojbe, da je prava crkva Kristova ondje, gdje se 
riječ božja često navješta i sakramenti valjano dijele; ali čisto 
navještivanje riječi božje i pravo dijeljenje sakramenata nijesu 
pravi znakovi, već su to vlastitosti prave crkve, te se po njima 
ne može crkva prepoznati. Ta oba znaka, ako ih kao takove 
dopustimo, prisvajaju si sve kršćanske vjeroispovijesti: kato- 
lici, protestanti, reformirani, &rčko-istočnjaci, u kratko svi kažu: 
kod nas se riječ božja čisto navješta, kod nas se valjano sa- 
kramenti dijele. Iz tih se znakova dakle nikako ne može upoz- 
nati, koja je od vjerskih društava crkva Kristova; već bi prije 
morali znati, što je prava nauka Kristova, da uzmognemo usta- 
noviti, gdje se riječ božja čisto navješta i sakramenti valjano 
dijele, Da to bolje shvatite, navest ću jedan primjer. Uzmimo, 
da se nalazite u velikom društvu, gdje je više od sto osoba 
zajedno, vi znadete, da je u tomu društvu i prijestolonasljednik, 
koga još nijeste vidjeli. Rado bi ga upoznali i s toga upitate 
svoga susjeda: Koji je prijestolonasljednik? Ako vam taj od- 
govori: Prijestolonasljednik je najstariji sin našega kralja — 
zar bi vam taj odgovor što koristio, makar je istinit? Sigurno 
ništa, jer da je prijestolonasljednik najstariji sin kraljev, nije 
ništa napadna, po čem bi ga mogli od drugih ljudi razlikovati. 
Isto je sa znakovima, koje protestanti za crkvu izdaju, ti zna- 
kovi ništa ne znače, jer nijesu jasni. Posve drugačije je, kad 
se reče: Od Krista utemeljena crkva je ona, u kojoj ima sve- 
taca, koji su svoju svetost dokazali neoborivim čudesima. Tu 
je jasan znak, te bi megju mnogim vjerskim društvima ono 
izabrati smjeli, kod kojega se nalaze čudotvorni sveci, a tako 
smo našli crkvu Kristovu. Od crkve Kristove rastavljena vjerska 
društva nijesu htjela toga znaka Prihvatiti, jer kod njih nema 
svetaca, koji bi čudesa činili. 

Znakovi moraju nadalje takovi biti, da se oni pojedince 
ili u svojoj zajednici nalaze samo u crkvi Kristo- 
voj. To je posve naravski; navagjamo znakove kojega pred- 
meta samo za to, da ga upoznamo, te ga razlikujemo od sličnih 
mu predmeta. Kad bi od njega naveli posve općenite znakove, 

koje takogjer drugi predmeti iste vrsti imadu, to ne bi ništa 
koristilo, ne bi mogli predmeta od drugih razlikovati. Kad bi 
n. p. rekli: Crkva Kristova je ona, u kojoj se nedjelja svet- 
kuje, u kojoj se djeca krste, sv. pričest dijeli, sv. pismo štuje 
kao riječ božja, to bi bili jasni dokazi, ali bi bili preopćeniti, 
jer se ne samo pojedince, već zajedno u svim kršćanskim 
društvima nalaze. Kad bi pak rekli, crkva Kristova je ona, u 
kojoj kršćani papu u Rimu, kao namjesnika Kristovog i kao 
svoju vrhovnu glavu priznaju, to bi bio odregjeni znak, jer 
toga nema nijedno kršćansko društvo osim crkve katoličke. 

Napokon ti znakovi ne smiju biti samo izmišljeni, već se 
moraju temeljiti u samoj uredbi crkve. S crkvom je kao i sa 
svakom drugom stvari. Da uzmognemo upoznati koju stvar, 
nije dosta o njoj dati koje mu drugo znakove, već samo ta- 
kove, koje zbilja na sebi imade. Stvar se ne ravna po zna- 
kovima, već se znaci ravnaju po stvari. Od nas rastavljene 
vjerske stranke u tom su nepošteno radile, izmislele su zna- 
kove, koji su njima prijali, te izmišljene znakove izdavali su 
za prave znakove crkve od Krista utemeljene, da ljude uvjere, 
da se kod njih nalazi prava crkva Kristova. Promotrimo li 
sv. pismo i crkvenu povijest, vidimo, kako je crkva od Isusa 
Krista utemeljena od početka uregjena bila, kaku je uredbu 
imala, mi nalazimo na njoj stanovite znakove, koji je označuju 
kao crkvu Kristovu. Samo te znakove smijemo navesti, da 
upoznamo crkvu Kristovu ; jer crkva nije tijekom stoljeća druga 
postala, nego li je u početku bila, ona je u svom bivstvu ne- 
promijenljiva kao i njezin božanski Utemeljitelj. Ne ćemo dakle 
spominjati drugih znakova, nego samo one, koje je crkva već 
od početka imala, te su pripadali njezinom bivstvu. U opće 
ne ćemo spominjati ni jednoga znaka, kojega nebi sv. oci i 
svi vjernici od najstarijih vremena priznavali za biljeg, znak 
crkve Kristove. 

Toliko sam hotio u opće spomenuti o znakovima, bilje- 
gama crkve, to je samo kao uvod, da bolje shvatiti uzmog- 
nete, što ću slijedećih nedjelja govoriti o znakovima katoličke 
crkve napose. Za sada si upamtite tri istine, što sam vam 
danas protumačio: 1) da je Krist osnovao samo jednu a ne 
više crkvi. 2) da je crkva od Krista osnovana vidljiva, t. j. da 
ju od njezinog početka i u sva vremena kroz njezin 1900 go- 

dišnji opstanak moći vidjeti i opaziti, i 3) da jedna od Krista 
utemeljena, vidljiva crkya, mora imati stanovite znakove, po | 
kojima se može od svih drugih tobožnjih crkvi Kristovih raz- 
lučiti, i upoznati kao jedna prava crkva Kristova. Krist je 
jednu crkvu utemeljio, a u krilu te jedne crkve mi smo. Spo- 
znajmo tu sreću i hvalimo Gospodna za to u sve dane na- 
šega života. Da smo u kojoj lažnoj religiji rogjeni i uzgojeni, 
to bi po svoj prilici u njoj živjeli i umrli, te bi bili u najvećoj 
pogibelji, da za uvijek propadnemo. Rijetki su slučajevi, da 
krivovjerci dogju u krilo katoličke crkve. Krist je utemeljio 
vidljivu crkvu. Pokažimo se mi kao dostojni članovi vidljive 
Crkve: »Nastojmo ... časno živjeti pred onima, koji su vani« 
(1 Tes. 4, IL) i »nastojimo oko dobra ne samo pred Bogom 
već i pred svim ljudima (Rimlj. 7, 12), da tako ispunimo zapovijed 
božanskog Spasitelja: »Neka svijetli svijetlo vaše pred ljudima, 
da vide vaša dobra djela i slave Oca vašega, koji je na ne- 
besima«. (Mat. 5, 16) Krist je osnovao jednu, vidljivu crkvu, koja 
na sebi imade u sva vremena stanovite znakove svoje bo- 
žanstvenosti. Nastojmo i mi, da mi znakove, biljege članaka 
crkve Kristove uvijek na nama nosimo i pokažimo se uvijek 
kao vjerni sljedbenici Isusovi, kao dobri katolici, da budemo 
jednoć onima pribrojeni, koji su u katoličkoj crkvi postigli 
Vječno spasenje. 


Amen. 

XIX. Propovijed. 
Četvrta nedjelja u Korizmi. 


Deveti članak vjere. 


»Svetu katoličku crkvu, općinstvo svetih.“ 
$ 2. Biljege crkve. 


»A Isus uzevši one hljebove i davši 
hvalu, dade onim, koji se posadiše« 
(Iv. 6, 11). 


Dnatse sv. evangjelje radi o čudesnom nasićenju više 
od 5000 ljudi sa pet hljebova i dvije ribice. To je čudo Isus 
učinio na jednom brdu nedaleko grada Tiberijasa, koji je bio 
na zapadnoj obali galilejskoga mora. Uslijed čudesa, što ih 
Isus činio i radi sile njegove propovijedi slijedilo ga veliko 
mnoštvo naroda i u pustinju koje se nije htjelo od njega ra- 
stati, Kad je vidio, tu množinu naroda pred sobom na brdu, 
reče Filipu: »Odakle ćemo, kupiti kruha, da ovi jedu?« To je 
pitao, ne, jer bi bio u neprilici, kako će nahraniti tolike ljude, 
već da izkuša učenike u njihovoj vjeri i da ih pripravi na 
čudo, koje će učiniti. Filip dakako nije mislio na čudo, jer je 
odgovorio: «Za dvijesta dinara hljeba nije dosta, da svakomu 
od njih po malo dopadne«. Ni Andrija nije shvatio nakane 
. Gospodinove; jer je rekao: »Ovdje je jedan dječak, koji ima 
pet hljebova ječmenih i dvije ribe, ali šta je to za tolike ?« 
Hotio je reći: Ovdje jest doduše jedan dječak, koji ima pet 
= hljebova jećmenovih i dvije ribe, ali što se može s tim uči- 


niti, za toliki broj ljudi, koji se imađu nahraniti, to nije ništa. , 


Ali Isus doskora. pokaza, da on ima dosta moći, malo blago- 
soviti, da proti svakom ljudskom očekivanju bude za mnoge 
i previše. On naloži, da ljudi posjedaju, bijaše ih vrlo 
mnogo, broj muževa samih bijaše do 5000. Na to uze pet hlje- 
bova i dvie ribice, obavi kratku molitvu i blagosoveno dade 
učenicima da podijele. I eto, svi se nasitili, mala zaliha, koja 
bi jedva dosta bila za nekoliko ljudi, da se nasite, po svemoći 
Isusovoj toliko se umnožala, da je bilo tisućama dosta, da- 

pače, kad se nasitili, još je više preostalo, nego li je u po- 
četku bilo, jer su učenici od preostalog napunili još 12 koša- 
rica. To očito čudo učini veliki utisak na sakupljene, puni 
začugjenja su klicali: »To je u istinu prorok, koji ima na svijet 
doći« t.j. od Mojsije navješteni prorok, Mesija, kralj izrajelski. 
Htjeli su ga proglasiti kraljem, ali Isus mi uteče, jer kraljevstvo 
njegovo nije od ovoga svijeta. U toj čudesnoj zgodi vidimo 
opet potvrgjenu riječ božanskoga Spasitelja: »Tražite iznaj- 
prije kraljevstvo božje i pravdu njegovu, drugo će vam se sve 
dodati«. (Luk. 12, 31). Narod je tražio kraljevstvo božje; sli- 
jedio je božanskog Spasitelja i u pustinju, da bude od njega 
poučen u nauci spasenja; za to se On takogjer pobrinuo za 
njegove tjelesne potrebe, te mu čudom pribavio nužnu hranu. 
Imadđete li dakle uvijek pred očima svoje duševno spasenje, te 
savjesno ispunjate svoje kršćanske i staleške dužnosti, to Bog 
ne će dopustiti da vam uzmanjka vremenito, ako i ne bude 
činio očitoga čuda, ipak će sve tako urediti i voditi, da u svako 
vrijeme toliko imadete, koliko trebate za sebe i svoje. 

Čudesno ovo nasićenje naroda, sjeća nas takogjer na sv. 
pričest, koju po crkvenoj zapovijedi moramo primiti u uskrsno 
vrijeme, koje će za osam dana početi. Naš nam božanski Spa- 
sitelj u sv. pričesti ne daje naravski kruh, već svoje presveto 
tijelo i krv za hranu duša naših. Bog opčuvao, da bi samo 
jedan bio u našoj župi, koji li nedostojno uživao tu božansku 
hranu, jer bi si jeo sud i smrt. Svom brigom se dakle pri- 
pravite na primanje presv. oltarskog sakramenta i učinite oso- 
bito dobru, skrušenu ispovijed, da postanete dionici neizrecive. 
milosti toga sakramenta, 

Učenici su morali, po uputi božanskoga Učitelja kruh i 
ribe podijeliti megju narod, koji je u pojedinim odijelima sjedio 
na tlu. U tomu imađemo lijepu sliku kršćanske crkve. U manje 
odijele razdijeljeni narod predstavlja nam pojedine župe, od 
kojih sastoji crkva; učenici su od Krista poslani pastiri crkve, 
po kojima on svojem stadu dijeli sve milosti; u više odijela 
razdijeljen narod, koji je sačinjavao samo jednu obitelj, pred- 
stavlja kršćansku crkvu, koja premda sastoji od mnogo općina, 
ipak je samo jedna obitelj božja, jedna crkva. O toj sam vam 
istini posljedni puta govorio, kad sam vam dokazao, da je 
Krist samo jednu crkvu utemeljio da je dakle megju mnogim 

megjusobom raznim kršćanskim vjerskim družtvima samo jedna, 
koja je prava od Krista utemeljena crkva. Crkva mora biti 
vidljiva, t. j. takova, da je možemo vidjeti i naći, pak jer je 
ona jedini zavod spasenja ljudi, mora imati stanovite znakove, 
da se može razlučiti od vjerskih društava, koja se nepravom 
nazivaju crkva Kristova. O tim znakovima, biljegama kršćanske 
crkve, o kojima sam vam prošlu nedjelju općenito govorio, 
govorit ću danas i slijedeće nedjelje napose. Nicejsko vjero- 
vanje od 327. godine, koje su prihvatili i protestanti, spominje 
četiri znaka crkve, veleći: »Vjerujem jednu, svetu, ka- 
toličku i apostolsku crkvu«. Crkva Kristova dakle jest 
jednailijedinstvena, sveta, katoličkailiopćenitai 
apostolska, Da vam bude dokazna sila jasna, koja je u tim 
četirim znacima za istinitost katoličke crkve, kod svakoga 
znaka ću vam pokazati, da prava od Krista utemeljena crkva 
taj znak imati mora, a da taj znak megju svim kršćanskim 
vjerskim društvima imade samo katolička crkva, iz čega očito 
slijedi, da je ona jedino prava, od Krista utemeljena crkva 
Pravacrkva mora biti: 
L jedinstvena, 2 sveta. 


I 


Prava, od Krista utemeljena crkva mora 
biti jedinstvena, jedinstvena je pak samo crkva 
katolička i izvan nje nijedno drugo vjersko 
društvo, koje se naziva kršćanska crkva; prema 
tomu samo je katolička crkva prava od Krista 
utemeljena crkva. 

I. Čuli smo, da je Krist samo jednu crkvu utemeljio, jest 
dakle samo jedna prava kršćanska crkva. Je li pak samo jedna 
kršćanska crkva, to ona mora takogjer biti jedinstvena, jer 
kad ne bi bila jedinstvena ona bi se u više megjusobno opri- 
ječnih vjerskih stranah raspala, a po tom u više crkava. Kad 
mi dakle kažemo u nicejskom vjerovanju: Vjerujem jednu 
crkvu, to tim ne izražavamo samo da je crkva jedna brojem 
već i jedinstvena, 

Jedinstvenost crkve jest u tom, što njezini članovi imadu 
jednu te istu vjeru, istu žrtvuiiste sakramentei 

zajedničku vrhovnu glavu. Oni dakle, koji pripadaju 
k pravoj crkvi, svi imadu jednu te istu vjeru, oni si ne protu- 
slove u stvarima vjere; što jedan vjeruje, to svi vjeruju, što 
jedan zabacujo, to svi zabacuje; jedinstveni su u vjeri, Isto 
tako svi imadu istu žrtvu i iste sakramente; nijednoga nema 
megju njima, koji ne bi nijednoga ili koji drugi, ili više ili 
manje sakramenata prihvatio, nego li svi drugi, jedni su u 
žrtvi i u sakramentima. Napokon svi imadu zajedničku vrhovnu 
glavu, s njom su u savezu kao članci tijela sa glavom, te ju 
u svemu, što se vjere tiče, spremno slušaju: jedni su u vr- 
hovnoj glavi. Eto u tom je jedinstvenost crkve. 

Pita se, mora li prava, od Krista utemeljena 
crkva imati tu jedinstvenost? D&, mora, i to ćemo 
dokazati iz sv. pisma i predaje. 

O potrebi jedinstvenosti u vjeri, kamo spada i jedinstvenost 
u žrtvi i u sakramentima, svjedoče nam mnoga mjesta svetog 
pisma. »Ja imam,« veli Krist, »još i druge ovce, koje nijesu iz 
ovoga ovčinjaka, i njih moram dovesti i čuti će moj glas i 
bit će jedan pastir i jedno stado« (Iv. 10, 16). Ne trebam ni 
spominjati, da se pod ovim jednim stadom, kojemu imadu pri- 
padati ne samo židovi već i pogani, mora razumijevati kr- 
šćanska crkva. Bude li prema izričnoj riječi Kristovoj samo 
jedna crkva, jasno je, da svi, koji k toj jednoj crkvi pripadaju, 
moraju biti jedinstveni u vjeri, u žrtvi i u sakramentima, kad 
ne bi bili u tomu jedinstveni, raspali bi se u stranke, a po tom 
u više crkava. Crkva je kraljevstvo božje na zemlji, koje će 
opstojati do konca svijeta. A Krist kaže, da će svako kra- 
ljevsto, koje se razdijeli samo po sebi, opustjeti, t. j. propasti 
(Luk, II, 17) odakle opet slijedi, da crkva mora biti jedinstvena, 
inače ne bi mogla do konca svijeta opstojati. Koliko je bilo 
Spasitelju stalo, da mu crkva bude jedinstvena, to On izriče 
u svojoj svečanoj molitvi, što je upravio na svoga nebeskoga 
Oca malo prije svoje smrti. »Sveti oče,« moljaše on, »uzdrži 
ih u svojem imenu, koje si mi dao, da budu jedno, kako smo 
mi. Ne molim samo za njih, već i za one, koji će po nji- 
hovoj riječi u mene vjerovati, da svi jedno budu« (Iv. 17, II, 
20—21). I apostoli svom odlučnošću traže, da svi članovi crkve 
budu jedno u stvarima vjere, te od ničega toliko ne odvraćaju, 
koliko od nesloge i razdora. »Nastojte,« piše Pavao, »jedin- 

stvenost vjere sačuvati po vezu mira. Jedno tijelo i jedan duh, 
tako kako ste pozvani k jednom ufanju vašega zvanja. Jedan 
Gospodin, jedna vjera, jedan Krist, jedan Bog i Otac svih« 
(Ef. 4, 3—6). I opet on piše: »Molim vas braćo! po imenu 
našega Gospodina Isusa Krista, da svi jedno te isto govorite 
i da megju vama ne bude razdora, već da budete savršeni 
u jednom osjećanju i u jednom mnijenju« (I Kor. I, 10). 

Isto tako govore i sv. oci. Sv. Justin mučenik kaže: 
»Megju krivovjercima proklinje uvijek jedan drugoga, jer se 
megjusobno ne slažu; to je dokaz, da su njihova vjerska 
mnijenja nastala iz oholosti, kao što je i njihova nesloga po- 
tvrda naše vjere.« Sv. Atanasije piše: »Krivovjerci su nepo- 
stojani i nestalni ljudi, kako ih opisuje sv. Jakob, nikad ne 
ostaju kod svoga mnijenja, što su prije napadali, sada tvrde; 
što im se prije dopadalo, sada im se ne svigja; što su prije 
hotjeli dokazati, sada to zabacuju... smatrali bi ih prije za 
kramare, nego li za učitelje, za kakove se izdaju. Jedinstvenost 
je pak po nauci otaca znak istine, ondje dakle, gdje ta fali, 
ne treba tražiti učitelje istine« »Po čemu,« piše Tertulijan, 
»možemo spoznati krivovjerce i neprijatelje apostola, nego po 
neslogi, koja kod njih vlada, kad po volji nauke apostola ili 
prihvaćaju ili zabacuju?« Iz svega toga vidimo, da se jedin- 
stvenost u vjeri od vajkada smatrala kao znak prave crkve, 
a nesloga kao znak bludnje i krivovjerja. 

Crkva mora takogjer imati zajedničku vrhovnu glavu. 
Kako smo čuli, Krist je postavio apostola Petra za svoga na- 
mjesnika na zemlji i.za vidljivu vrhovnu glavu crkve; na- 
sljednik Petra u vrhovnoj pastirskoj službi jest, što sam vam 
takogjer dokazao, rimski biskup ili papa. Vjersko dakle društvo 
koje ne priznaje rimskoga papu za svoju vrhovnu glavu, ne 
može biti od Krista utemeljena crkva, nema uredbe, koju je 
Krist svojoj crkvi dao. To dokazuju i svi sv. oci. Dva ću 
samo spomenuti. Sv. Jeronim kaže u jednom listu na papu 
Damaza: »Ja sam s tvojom svetošću, t.j. s apostolskom stolicom 
.svezan; jer ja znadem, da je ona pećina, na kojoj je crkva 
sagragjena. Tko izvan te kuće janje jede, nije vjernik, nije 
kršćanin. Tko se nije nalazio u arki, propao je u potopu. O 
Vitalu ne ću ništa znati, Meletija izbjegavam, a s Paulinom 
ne ću ništa imati; jer tko s tobom ne sabire, rasipa, ili drugim 

riječima, tko nije članak Krista, taj pripada antikristu.« Ovdje 
sv. Jeronim jasno izriče, da sa krivovjercima ne će ništa imati 
Jer sl oni rastavljeni od pape udarili žig krivovjerja na čelo: 
Sv. Optat dokazuje vrlo zgodno, da je prvii najizvrsniji znak 
prave Crkve stolica Petrova u Rimu. Iz toga zaključuje, da 
donatiste ne pripadaju pravoj crkvi, jer ne stoje u savezu sa 
Siricijem, tadanjim papom. U opće je od vajkada vrijedio vez 
sa rimskom stolicom kao znak pravovjerja, čega radi su iste 
krivovjerske stranke hinjile podložnost vrhovnoj glavi crkve 
da se pokažu kao prave crkve. Prava dakle crkva mora imati 
istu vjeru, iste žrtve i iste sakramente i zajedničku vrhovnu 
glavu. Gdje tu jedinstvenost nalazimo, tu je prava crkva, gdje 
Je nema, tamo je bludnja i laž. 

2. Ta pak jedinstvenostnalazise u katoličkoj 
crkvi. Ona je jedinstvena u vjeri. Sv. Irenej, biskup lionski 
iz drugoga stoljeća, kaže: »Crkva zasagjena u cijeli svijet, brižno 
čuva propovijed i vjeru, koju je primila, , kao da stanuje u 
jednoj kući, i istim načinom vjeruje, kao da ima jednu dušu i 
jedno srce, a što vjeruje, uči i propovijeda, predaje ona jedno- 
glasno, kao da ima jedna usta, Jer premda je u svijetu način 
govora nejednak, to je ipak sila predaje jedna i ista. Crkve 
koje su utemeljene u Germaniji, ne vjeruju drugačije od onih, 
koje su u Irskoj, niti one, koje su u zemlji Celta, niti one koje 
su na Istoku, niti one, koje su u Egiptu, niti one, sja ad u 


Libiji, niti one, koje su usrijed svijeta osnovane. Pak kao što 


je jedno te isto sunce, koje u cijelom svijetu stvorovima božjim 
svijetli, tako svijetli takogjer svuda jednako svijetlo, propovijed 
istine i prosvijetljuje sve ljude, koji žele doći do spoznaje istine. 
Je li koji predstojnik crkve i moćniji, to on ipak ne govori 
drugačije od drugih; jer nijedan nije nad učiteljem, i koji je u 
govoru i najstariji, ipak predaje ne će oslabiti ni umanjiti. Jer 
je vjera jedna te ista, to je onaj, koji znade mnogo reći, ne 
će proširiti, niti onaj, koji od ovoga manje reći znade, ne će 
Je umanjiti.« Te riječi sv. crkvenoga oca u katoličkoj crkvi 
uvijek i svagdje vrijede. Progjimo svim kršćanskim stoljećima, 
uvijek ćemo naći u katoličkoj crkvi istu vjeru; i ne nalazimo 
nijedan Primjer, da bi ona nauku, koju je predložila na vjero- 
vanje, opozvala ili lažnom označila. Što mi danas katolički 
svećenici propovijedamo, to su propovijedali svećenici kato- 
Katehetičke propovijedi III, 19 

liške crkve već našim pradjedovima; nauka, što ju mi danas 
djeci u školi i odraslima u crkvi navještamo, ista je nauka 
s onom, što su je sv. Ciril u Alexandriji, sv. Augustin u Hipu, 
sv. Krisostom u Carigradu, sv. Ciril i Metodij u slavjanskim 
zemljama navještali. Vjera, za koju danas toliko teškoća pod- 
nose i svoju krv prolijevaju misijonari u Kini, u Indiji, u Africi 
ista je vjera, za koju su apostoli i milijuni kršćana u prva tri 
kršćanska stoljeća svoj život žrtvovali. Isto tako ne čini ni- 
kaka udaljenost mjesta različnost u vjeri megju katoličkim 
kršćanima; ona je svuda ista. Pogjite u Ameriku, Afriku, Aziju, 
Australiju i pitajte tamo živuće katolike: Što vi vjerujete ? Oni 
će odgovoriti: Mi vjerujemo ono, što naša sv. majka katolička 
crkva uči. Otvorite njihove vjerske knjige, njihove katekizme, 
i naći ćete istu vjeru, istu nauku, koja se nalazi u našim vjer- 
skim knjigama: katekizmima; slušajte kod njih propovijed, iste 
ćete istine čuti, kao u našim crkvama. U katoličkoj crkvi vlada 
najljepše jedinstvo u vjeri i mora vladati; jer nijedan katolički 
kršćanin ne smije što drugo vjerovati, nego što uči katolička 
crkva. Čim on samo jednu nauku crkve tvrdokorno zabaci, 
prestaje biti katolički kršćanin i bude iz crkvene zajednice iz- 
bačen, ako inače očituje svoju nevjeru. Ali spomenuti valja, 
da crkva traži jedinstvo samo u pravim člancima vjere, u onim 
stvarima, koje nijesu članak vjere n. pr. gdje će se držati zadnji 
sud; u čemu sastoje muke čistilišta i t. d. dopušta različnost 
mnijenja; jer se drži načela sv. Augustina: »U nužnom jedin- 
stvo, u dvojbenom sloboda, u svemu ljubav.« 

Crkva katolička je takogjer jedinstvena u sakramen- 
timaiu žrtvi. Gdje god se na zemlji nalazi koja katolička 
općina, nalazimo kod nje sedmeri broj sv. sakramenata i taj se 
broj ne povećaje nine umanjuje, išli sve do apostolskoga vremena. 
Uvijek i svuda se i sada dijeli u katoličkoj crkvi sedam sv. 
sakramenata uz iste uvjete i uz iste znakove, kao što je ta- 
kogjer uvijek i svuda jedna te ista vjera bila i jest o njihovom 
milosnom djelovanju. Isto se može reći o sv. misi. Tu svetu 
žrtvu prinosili su već apostoli, kako čitamo u Djelima apostol- 
skim, te se od onda svuda neprekidno prinosi, gdje ima kato- 
ličkih svećenika. Godine 1845. otputovao neki mladić u Ame- 
riku. Teško mu bilo kod srca, kad je stupio prvi put na tlo 
svoje nove domovine. Posve tugj, nevješt jeziku zemlje, bez 

prijatelja i savjetnika, mislio je sa boli na one koje je ostavio 
koje je ljubio i od kojih je primio toliko dokaza njihove dobiti 
hotnosti i ljubavi. Dok je zamišljen išao ulicama New Worka 
čuje najednoć zvoniti zvono, blago i prijazno, pogje za glaanii. 
i dogje u jednu crkvu. Kad eto! dogje katolički svećenik k u 
taru, odjeven svetim odjelom, da prikaže uzvišenu žrtvu no- 
voga zavjeta. Na koru zapjevaju ozbiljno i svečano Kyrie, na 
što svećenik jakim glasom zapjeva Gloria. Pun sv. uznešenja 
pao je mladić na koljena i hvalio božju moć i slavu. Uznešen 
mogao samo klicati: O nebeska crkvo! Kako u mojoj domo- 
vini, tako i ovdje govoriš istim jezikom, slaviš iste tajne i na- 
vještaš istu slavu božju! O čudesno jedinstvo! Zlatnih brda 
nijesam našao, na koja sam računao; ali moju vjeru opet ima- 
dem, i moju Crkvu i njezine blagosove i njezinu utjehu!« Tako 
je govorio mladić duboko ganut, i hvalio Boga, da mu je dao 
opet naći katoličku crkvu, u kojoj se, radi njezine čudesne 
jedinstvenosti, i u tugjoj zemlji osjeća, kao 'da je kod kuće 

Katolička je crkva napokon jedinstvena u vrho ... 
gla vi; jer svi njezini članovi, svećenici i svjetovnjaci priznaju 
1 štuju papu u Rimu kao namjesnika Kristova na zemlji i kao 
svoju vrhovnu duhovnu glavu, te su snjim spojeni kao članci 
jednoga tijela sa glavom. Katolička dakle crkva imade tai 
znak prave crkve Kristove, jedinstvenost, neoborivo =. 
sebi; jer ona imade u svako vrijeme i svagdje istu vjeru, istu 
žrtvu 1 iste sakramente i zajedničku vrhovnu glavu. : 

E) Nalazi li se taj znak jedinstvenosti i kod vjerskih stra- 
naka, koje su rastavljene od katoličke crkve? Ne ćemo go- 
voriti o Arijancima, o Macedonijancima, Nestorijancima ša 
natistima i drugim sektama prijašnjih stoljeća; jer iste više ne 
opstoje a i sadanji naši vjerski protivnici dopuštaju, da one 
sekte nijesu bile prava crkva Kristova. Mi ćemo spomenu 
samo one vjerske stranke, koje još danas opstoje, a to su 
protestanti 1 grčko istočni. Nalazi li se kod njih jadisnies: 
nost u vjeri? Nipošto; o njima vrijedi isto, što je već sv 
Jeronim: kazao o sektama svoga vremena, da su oni, kad treba 
napadati katoličku crkvu, složni kao Pilat i Herod dead je tre- 
balo Gospodinu prouzročiti muku, a inače su siejpjusibika u 
i: opa aje Već glave raznih vjerskih stranaka nijesu 

gjusobno jedinstvene u najvašnijim naukama vjere; što 

je jedan dokazivao kao božansku istinu, drugi su zabacivali 
kao nauku gjavola. Jedni su učili, da su dobra djela nužna za 
spasenje, drugi, da nijesu nužna, a treći da su štetna. Neki su 
tvrdili, da je Krist u presv. oltarskom sakramentu prisutan, 
drugi, da nije prisutan. Borba tih popravitelja vjere bijaše tako 
žestoka, da se megjusobno najružnije psovali i do pakla pro- 
klinjali. Oni sami nijesu ostali postojani u svojim vjerskim na- 


zorima; što su sada prihvatili, poslije su opet zabacili, njihova “ 


vjera naličila modi, koja je sada ovaka, sada onaka. Tako si 
sam početnik protestanata Luter sto puta protuslovi. On n. p. 
kaže: »Priznajemo, da je u papinstva mnogo kršćanski dobra, 
da, sve je kršćanski dobro«, a opet poslije kaže: »Sve što je 
u papinstvu jest samovolja gjavla od glave do pete.« On kaže: 
»Ženidba je sakramenat«, a opet: »iz ženidbe ne smije se či- 
niti sakramenat.« On kaže: »Ja velim i čvrsto držim sa cijelim 
kršćanstvom, da moramo drage svece štovati i zazivati«, a 
opet kaže: »da je štovanje i zazivanje svetaca jedna od pret- 
kršćanskih zloraba.« On kaže: »Opstoji čistilište« opet veli: 
»Nema čistilišta.« Ista protuslovlja nalazimo i kod drugih vjer- 
skih novotara. Nijesu li dakle poglavice raznih vjerskih stra- 
naka sami za sebe i megjusobno jedinstveni, onda ne možemo 
tražiti jedinstvenosti ni kod njihovih pristaša. Nova je nauka 
tek u svijet stupila, nastale su stranke nad strankama, a razdor 
bijaše toliki, da prijatelj Luterov (Melanhton) piše: »Cijela ri- 
jeka Elba ne može mi dati toliko vode, da dosta oplačem zlo 
tako razorene i nesložne reformacije. Narod, pošto je jaram 
zbacio, ne dađe si isti više nametnuti iz ljubavi do slobode. 
Dvoji se o najvažnijim predmetima, ja držim, da se to zlo ne 
da popraviti.« Drugi pak (Capito) piše svomu prijatelju (To- 
rellu): »Pošto je duhovništvu oduzet ugled, sve je naopako: u 
crkvenim općinama nema više nikakovog reda. Ja spoznajem, 
kako smo nanijeli (katoličkoj) crkvi veliku nepravdu, što smo 
tako brzo i nepromišljeno zabacili ugled pape. Narod je sada 
posve raspušten i prezire svaki ugled, kao da smo mi, zaba- 
civši papinstvo, oduzeli svu moć službenicima crkve i svu silu 
sakramentima. Svaki sada viče: Ja za sebe dosta znadem; ja 
imam evangjelje; da Krista i evangjelje nagjem, tvoja mi po- 
moć nije nužna.« Jako se tuže i ostali vjerski novotari, svi 
priznaju sa reformatorom iz Genfa (Kalvinom), da svaki po 

svojim nazorima živi i stvara si po svojoj fantaziji vjeru i re- 
ligiiu. Tijekom vremena posta još i gore, a sada megju tisuće 
protestanata nema ni dvojice, koji bi se posve slagali u stva- 
rima vjere. Po službenim izvještajima imade u sjevernoj Ame- 
rici 56 protestantskih vjerskih stranaka, a ako k tomu pribro- 
jimo manje, to ih onda ima 280. Razne protestantske stranke 
nastojale su već češće uzpostaviti megjusobno jedinstvenost 
vjere; ali svi ti pokušaji do sada nijesu uspjeli, niti ne će 
uspjeti, jer po njihovim temeljnim načelima svaki ima pravo i 
moć, sam si stvoriti vjeru iz biblije. Jer pak svaki drugačije 
bibliju tumači, to je kod njih nejedinstvo u vjeri tako nužno 
kako je jedinstvo nemoguće. 

Jednako nejedinstvo kao u vjeri postoji kod protestanata 

u žrtvi i u sakramentima. O žrtvi sv. mise ne može se ni go- 
voriti, jer su mnogi protestanti sv. misu posve zabacili. Što 
se tiče sv. sakramenata to jedni od njih prihvaćaju tri, drugi 
dva, drugi jedan, a opet neki nijedan. Kao što se ne slaže 
glede broja sakramenata, tako se razilaze i glede milosti, koje 
isti sakramenti dijele i koji su uvjeti nužni za valjano ' do- 
stojno primanje istih. Mnogima su sakramenti jednostavni zna- 
kovi, koji milost samo označuju, a ne dijele. 
. Razne protestanske vjerske stranke nemaju napokon za- 
jedničke vrhovne glave, jer ne priznaju našega sv. Oca, papu 
u Rimu vrhovnom glavom. Njihovi duhovni vrhovni uđelasari 
su vladari, bili oni mužki ili ženski, ove ili one vjere. Mjesto 
jednoga pape, imadu oni dakle mnogo papa, t.j. svaka zemlja 
ima svoga vrhovnoga poglavara, te s drugim zemljama nije u 
nikakovom savezu. 

Kako je s protestantima, tako je i sa grčko-istočnima, ili 
kako se sami rado nazivlju: pravoslavnima, a u najnovije ki 
jeme kažu, da su srpske vjere. I kod njih postoji nejedinstvo 
u vjerskim istinama, te se dijele u razne stranke, osobito u 
eo prava e: gia od kojih svaka svoju vjeru 

Ji su najvažnije: raskolnici i palamite. A što je 
glavno nemaju jedinstva u vrhovnoj glavi svoje crkve i kod 
njih su svjetski vladari vrhovni duhovni poglavari, kao i kod 
protestanata, zato se i naziva ruska crkva, srpska ori grčka 
crkva, a mogla bi se nazvati i turska crkva, jer čule, aferi 
vlada. Svim tim dakle vjerskim strankama, koje su tijekom 

vremena otpale od katoličke crkve manjka jedinstvenost, ne- 
maju jedinstvene vjere, niti žrtve, niti istih sakramenata, niti 
iste zajedničke glave. 

Što iz ovoga slijedi? To, da nijedna od ovih crkva nije 
prava crkva Kristova. Mi smo čuli, da prava, od Krista ute- 
meljena crkva mora biti jedinstvena, a prema tomu vjersko 
društvo, u kojemu se jedinstvenost ne nalazi, ne može biti 
ta crkva. A jer je katolička crkva jedinstvena, kako smo čuli, 
jasno je, da je ona prava, od Krista utemeljena crkva. 


IL. 


I. Prava crkva mora biti sveta, t.j. ona mora 
imati svetog utemeljitelja, svetu nauku, sveta 
sredstva spasenja i'svete članove. 

a) Prava crkva mora imati sv. Utemeljitelja, t. j. 
takovoga, koji se pokazao kao poslanik božji svetošću svoga 
života i čudesima, jer inače Bog ne bi mogao tražiti, da mu 
mi vjerujemo u stvarima našega spasenja. Krist nas sam od- 
vraćao od lažnih proroka, a kao znak, po kojem ćemo ih ras- 
poznati, naveo je njihove plodove, t.j. njihova zla djela. »Ču- 
vajte se lažnih proroka, koji k vama dolaze u odijelu ovčjem, 
a u nutra su grabežljivi vuci. Po njihovim plodovima ćete ih 
poznati. Zar se bere takogjer grožgje iz trnja ili smokve iz 
čička« (Mat. 7, 15—16). Kad dakle ljudi, koji sprovode bez- 
božan život, žele biti popravljači vjere, znak je, da su krivi 
proroci, a vjerska društva, koja takove ljude imadu za uteme- 
ljitelje, očito ne mogu biti prava crkva Kristova. Jer ipak ta- 
kogjer posve sveti život nije sigurni znak božanskog poslanja, 
jer on može biti samo na oko i prevara, to mora utemeljitelj nove 
religije dokazati svoje božansko poslanje osim toga još i drugim 
znakom, čudesima. Čini li on i čudesa, da potvrdi svoju nauku, 
onda nije moguće, da laže; Bog, po kojem su jedinom čudesa 
moguća, ne može kao istiniti i sveti laž potvrditi. Za to su 
Mojsija i proroci, sam Krist i apostoli svoje božansko poslanje 
dokazali čudesima. Čudesa su od vajkada smatrana za sigurni 
znak istine, a crkveni oci, kao Irenej i Tertulijan dokazuju iz 
toga, jer krivovjerci nijesu mogli činiti čudesa, da se kod njih 
ne može naći prava vjera. Toga mnijenja bijaše i sam Luter. 

»Kaže li tko,« veli Luter, »da ga je Bog i njegov Duh poslao 
neka to dokaže znakovima i čudesima, ili mu zabranite pro- 
povijedati; jer gdje Bog želi promijeniti redoviti način, to on 
uvijek čini čudesa.« Imađe li dakle koje vjersko društvo ute- 
meljitelja, koji nije svoje nove nauke potvrdio svetim životom 
i osobito čudesima, to onda nije prava crkva. 

0) Prava crkva mora takogjer imati svetu nauku, t j 
ona mora samo ono učiti, što ljude čini u istinu dbibvima i 
svetima, a sve zabranjivati, što je nepravedno i grješno. Razlog 
toga je jasan. Nauka crkve je božanskoga izvora, mora dakle, 
jer od Boga samo dobro dolazi, biti dobra i sveta. Nagjemo H 
dakle u kojem vjerskom društvu nauka i propisa, koji sadr- 
žavaju što nesveta i zla, to je siguran znak, da ista ne može 
biti prava crkva. 

6) Prava crkva mora na dalje posjedovati sva sred- 
stva, koja su nužna za posvećenje ljudi. Krist je zato 
osnovao crkvu, da se u njoj mogu svi ljudi opravdati i po- 
svetiti Kad bi ona imala samo svetu nauku, a ne bi imala 
nužna sredstva posvećenja, naličila bi liječniku, koji bolesniku 
do duše kaže, što mu fali, ali mu ne propiše sredstva, koja su 
nužna za njegovo ozdravljenje. Bez nužnih sredstava spasenja 
crkva ne bi bila, što po svojem odregjenju mora biti spaso- 
nosni zavod ljudi. Iz ovoga opet slijedi, da mi ne moženio ono 
vjersko društvo smatrati za pravu, od Krista utemeljenu crkvu 
kojoj manjkaju nužna sredstva spasenja. i 
' .& Crkva mora napokon imati svetih članova. Kao 
što je svojstvo zdravoga drva, da tjera lišće, cvate i plodove 
donosi, tako i crkva Kristova mora ragjati svece. To je nje- 
zino odregjenje i ona prestaje biti prava crkva, čim više to 
odregjenje ne postizava; kao što i drvo prestaje biti dobro 
drvo, kad radi svoje naravske vlastitosti ne može više plodova 
donositi. Ne može se reći, da se ne zna, imade li koje vjersko 
društvo svetaca ili nema, jer je svetost nešto unutarnje i skro- 
vito. Ako i jest svetost nešto unutarnje i skrovito, to se ipak 
očituje u izvananrednim krepostima i u dobrim djetima, Napose 
mora biti u pravoj crkvi u svako vrijeme svetaca, koji svoju 
svetost potvrgjuju čudesima, kako je to Krist izrično rekao: 
>One pako, koji vjeruju, ova će čudesa slijediti: u moje ća 
ime izgoniti gjavole, novim će jezicima govoriti, zmije uzimati, 

a popiju li što smrtonosna, ne će im naškoditi; na bolesnike 
će ruke polagati i oni će ozdravljati« (Mark. 16, 17—18). Opet 
dakle moramo reći: Ne može li koje vjersko društvo pokazati 
svetaca, koji svoju svetost dokazuju junačkim krepostima i 
čudesima, to ne može biti prava crkva. Kako smo dakle vi- 


djeli, prava crkva mora biti sveta, t. j. ona mora imati . 


svetoga utemeljitelja, svetu nauku, nužna sredstva 
posvećenja i svetih članova. 

2. Imade li dakle katolička crkva taj biljeg? Je li ona na 
spomenuti način sveta? Da, jer ona ima 

a) svetoga utemeljitelja. Taj je sam Isus Krist, 
jedinorogjeni Sin božji, Kralj svetaca. Da je Krist u istinu 
utemeljitelj katoličke crkve, ne može nitko zanijekati; jer kad 
bi imala kojega drugoga utemeljitelja, to bi zato morala znati 
povijest. Progjemo li pak povijest od stoljeća do stoljeća, u 
svakom ćemo naći katoličku crkvu, i nikoga ne možemo po 
imenu naći, tko ju utemeljio, ona izvodi svoj početak nepo- 
sredno od Krista i apostola, kako ćemo budući put pobliže 
čuti. Kad bi katolička crkva imala drugoga utemeljiteija a ne 
Krista, to bi se morala i drugačije nazivati, ne katolička crkva, 
odakle opet slijedi, da drugoga utemeljitelja nema nego Krista, 
Sina božjega. 

b) Katolička crkva ima takogjer posve svetu nauku. 
Ona uči samo ono, što je dobro i pravo, i što nas, ako po 
tom radimo, čini dobre i Bogu dopadne. Po nauci svoga bo- 
žanskoga Utemeljitelja zapovijeda nam, da Boga nad sve, a 
bližnjega kao sebe same ljubimo, da 'našim neprijateljima i 
. uvrijediteljima opraštamo, te zlo dobrim vraćamo; ona nam 
stavlja pred oči Isusa kao uzor svake savršenosti i opominje 
nas, da ga svom gorljivosti slijedimo; ona nam propisuje, da 
vršimo dobra djela, osobito tjelesna i duhovna djela milosrgja 
i kaže, da nitko ne može biti blažen, ako ne vrši ta dobra 
djela; ona nam nalaže uz gubitak vječne blaženosti savjesno 
vršenje svih zapovijedi božjih i poziva nas, da dapače vršimo 
evangjeoske savjete, ako nas na to Bog zove. Ona se ne za- 
dovoljava vanjskom pravdom, već traži svom odlučnosti unu- 
tarnju svetost, te nas potiče, Bogu se klanjati u duhu i u istini. 
Ona daje takogjer zgodne propise pojedinim staležima, pogla- 
varima i potčinjenima, slobodnim i oženjenim, siromasima i 

bogatima, zdravim i bolesnima; ako se ti propisi savjesno 
vrše, to ljudi zadovoljno i sretno megjusobno žive, svi odno- 
šaji su uregjeni, tu cvate ne samo religija i krepost, već i 
zemaljsko blagostanje i prava sreća života. Ona se služi ta- 
kogjer najdjelotvornijim razlozima, da nas odvrati od zla, a 
potakne na dobro, ona nas upućuje neprestano na Boga, koji 
sve vidi, koji dobro hoće i ljubi, koji nijedne čaše vode, što 
je bližnjemu dademo, ne pusti nenaplaćeno; a koji sve zlo 
neizrecivo mrzi, te o svakoj beskorisnoj riječi traži račun; ona 
nas jači i podiže naše pouzdanje, kad nas uči, da je Bog ne- 
izmjerno milosrdan, te nas u ljubavi prima, ako se skrušena 
srca k njemu vratimo, i da nas on u našoj slaboći sa svojom 
milosti podupire, koja sve može, da dobar boj bijemo, te 
krunu vječne slave postignemo. Jednom riječi: pretražili mi 
cijelo blago katoličke nauke, u njem ne ćemo naći nijedne, 
koje ne bi svaki čovjek riorao priznati po svojoj savjesti kao 
dobru i svetu. , 

€) Katolička crkva ima takogjer sva sredstva, 
koja su ljudima nužnaikorisna u njihovim raznim 
prilikama života. Svi smo mi istočnim grijehom okaljani, 
te kao djeca srdžbe ne možemo se spasiti. S toga nam crkva 
dijeli sakramenat krsta, po kojem se na duhovni način prepo- 
ragjamo, i postajemo djeca božja i baštinici neba, Kad dogjemo 
do razuma, kad se naši neprijatelji oboružaju, da nam otmu 
milost krsta, to nam opet crkva dolazi u pomoć, dijeli nam 
u sv. sakramentu potvrda punoću Duha svetoga, te nas obo- 
ružava nadnaravskom silom, da uzmognemo uztrajati u vjerii 
pravdi. Ako ipak podlegnemo napadajima neprijatelja naše 
duše, te izgubimo teškim grijehom neprecijenjeno dobro mi- 
losti posvećujuće, to nas crkva opet izmiruje u sv. sakramentu 
pokore s Bogom i spasava nas od vječne propasti, Poziva nas 
takogjer, da što češće dolazimo k stolu Gospodnjem, te ondje 
primimo Gospodina i Spasitelja Isusa Krista prisutnoga pod 
prilikom kruha, da budemo jedno s njim, te njemu živimo i 
umiremo. Dospijemo li do cilja našega putovanja, onda nam 
još dijeli sv. sakramente, napose posljednju pomast, da nas 
očisti od naših ljaga, da nas obođri, tješi i jači, da mi pogi- 
beljni put u vječnost puni ufanja i sigurnosti nastupimo. Crkva 
posvećuje svećenike i daje im vlast, da ljudima svih vremena 

i mjesta dijele sredstva posvećenja; ona sama blagosivlje stalež 
ženidbeni sakramentom i daje ženidbenim drugovima milost, 
da se megjusobno posvećuju i svoju djecu da za nebo uzgajaju. 
Tako je katolička crkva vjerna upraviteljica i djeliteljica sred- 
stava posvećenja i dobra majka, koja se brine za sve naše 
duhovne potrebe, te nam sve daje, što nam je nužno za pos- 
tignuće našega vječnoga spasenja Ona prikazuje takogjer svaki 
dan na bezbrojnim mjestima po svojim svećenicima sv. misu, 
po kojoj nam dijeli neizmjerne zasluge našega božanskoga 
Spasitelja, te sve milosti i dobra, koja su nam potrebna za 
vremenitost i vječnost. 

d) Katolička crkva napokon imade i svetih članova, 
tj. takovih, koji su postali sveti, prihvativši vjeru, koju ona 
uči, vršeći propise, koje ona daje, i upotrebljujući sredstva 
milosti, koja ona dijeli. Ovdje govorimo samo o čudotvornim 
svecima, t.j. o takovim, za koje svetost svjedoče ne samo 
izvanredne kreposti, već dapače i čudesa. Crkva ne proglasi 
nikoga svetim, ako njegova svetost nije potvrgjena čudesima, 
Kako je crkva stroga kod ispitivanja tih čudesa, vidimo iz 
sljedeće zgode. Kardinal (Lambertini) koji je poslije vladao 
kao papa Benedekt XIV., baš je čitao množinu svjedočanstva 
o čudesima nekoga pokojnika, koje je imao biti proglašen 
svetim, kad su ga posjetila dva ugledna protestantska Engleza 
Dok se s njima razgovarao, bio je nenadano pozvan k papi 
On je molio gostove, da na nj pričekaju, a da im ne bude 
dugo vrijeme za njegove odsutnosti, predao im spomenuta 
svjedočanstva, da čitaju. Oni su to učinili, a jer je kardinal 
dosta dugo izostao, pregledali su i ispitali sve vrlo točno. Kad 
se vratio upitao ih: »Što držite vi o ovim ispravama?« Oni 
odgovore: »Ako ova osoba, o kojoj je ovdje govor, ne bude 
svetom proglašena, onda ne može niko biti svetim proglašen«, 
»Zar vi nalazite dovoljno svjedočanstva« upita kardinal: »Više 
nego li dosta«, rekoše. »A znajte«, reče kardinal, »da mi od 
ovih svih čudesa nijesmo nijednoga prihvatili, jer po našem 
sudu nijesu dosta dokazana«. Oba protestanta nijesu mogla, 
a da ne očituju svoje začugjenje nad strogošću, kojom crkva 
istražuje čudesa svetaca, te se izjavili, da mnogo treba, bude 
li tko u katoličkoj crkyi proglašen svetim. A eto, takovih sve- 
taca, koji su svoju ;svetost dokazali ne samo heroičkim kre- 

postima, već i nepobitnim čudesima imade u katoličkoj crkvi 
gotovo bezbrojna množina. Tu imade sv, mučenika najstarijega, 
novijega i najnovijega vremena, toliko sv. crkvenih učitelja, 
biskupa i svećenika i redovnika, toliko svetih ispovjednika, 
djevica i pokornika, u kratko toliko svetaca 'svakoga staleža, 
dobe i spola. Eto i u najnovije vrijeme proglašeno je više njih 
svetima i blaženima, a megju njima i naš zemljak blaženi 
Marko rogjen iz Križevca. 

Katolička dakle crkva ima na sebi očito znak svetosti, 
jer imade svetoga Utemeljitelja, Krista Gospodina, posve svetu 
nauku, sva sredstva za posvećanje ljudi i napokon svetih čla- 
nova, koji su svoju svetost dokazali ne samo izvanrednim kre- 
postima, već i čudesima. Taj znak svetosti joj iisti neprijatelji 
ne niječu. Sam Luter kaže: »Priznajemo, da je u papinstvu (u 
katoličkoj crkvi) veći dio kršćanskoga dobra, da, sve kršćansko 
dobro odanle na nas dolazi. Mi priznajemo, da je u papinstvu 
pravo sv. pismo, pravi krst, pravi sakramenat oltara, pravi 
ključevi za oproštenje grijeha, prava služba propovijednika, 
pravi katekizam, kao i molitva Gospodnja, deset zapovijedi i 
članci vjere. Još više i pod papinstvom je pravo kršćanstvo, 
da, jezgra kršćanstva«. Radujmo se, bogoljubni slušatelji i hva- 
limo Boga, da smo članovi katoličke crkve, koja se biljegom 
svetosti očito pred cijelim svijetom očituje kao jedino prava 
crkva Kristova! 

3. Pita se još: Nalazi li se taj znak svetosti i kod vjer- 
skih stranaka, koje su otpale od katoličke crkve? Nipošto, i to 
ću dokazati. 

Ta vjerska društva nemaju svetoga Utemelji- 
telja. Luter, Zvingli, Kalvin, Focij, Mihajlo Cerularij i druge 
glave raznih vjerskih stranaka bili su ljudi, kojima su vladale 
strasti oholosti, mržnje, nečistoće, i sprovodili su život, za koji 
isti njihovi pristaše kažu, da nije dobar. Napose su mnogi od 
njih imali tako nečist jezik, da mnogo toga, što su oni govo- 
rili i pisali, ne može čovjek čitati, a da se ne zastidi. I take 
ljude da je Bog 'izabrao za popravitelje vjere? A što je sa 
čudesima, koja bi bili morali činiti, da potvrde svoje božansko 
poslanje, kad im je falilo redovito poslanje crkve? Nijednoga 
nijesu učinili. Luter je sam rekao, da će morati čudesa činiti, 
bude li njegovo evangjelje proganjano; ali premda je njegovo 

evangjelje t. j. njegova nauka bila proganjana i od njegovih 
prijašnjih pristaša, to ipak nije nikad čuda nijednoga učinio. 
Kalvin, obnovitelj vjere u Genfu, hotio si steći glas čudotvorca 
probugjenjem nekoga, koji se pretvarao, da je mrtav. Neki 
Prulej dogje u Genf i tražio je, jer je bio siromašan, da po 
Kalvinu dobije preporuku kod gradskog ubožišta. Kalvin mu 
obeća, da će mu molbu ispuniti, ali mu reče, da je nužna šutnja. 
Brulej se u to razumio, te se po uputi Kalvina učinio bolesnim. 
Kalvinski propovjednici su molili za nj na propovjedaonici i 
skupljali milostinju. Doskora se proču, da je Brulej umro. Kalvin, 
koji je k sebi pozvao mnoge prijatelje, pošao je tobože slu- 
čajno mimo kuće, gdje je Brulej stanovao; njegova žena je 
dobro predstavljala žalosnu ženu i strašno naricala. Kalvin 
upita, što je, a kad su mu rekli, da je Brulej umro, ugje u 
kuću, sa pratnjom svojom pade na koljena i molio glasno Boga, 
da na tom mrtvacu pokaže moć svoju i očituje, da je on (Kal- 
vin) pravi prorok, navjestitelj prave vjere. Na to se približi 
mrtvacu, prihvati njegovu ruku i zapovjedi mu, da u ime božje 
ustane. Ali mrtvac se ne miče; Kalvin ponovi svoj poziv još 
više puta, ali uzalud. I sada se dogodi, daje po pravednom sudu 
božjem, koji mrzi svako pretvaranje i laž, koji se pretvarao 
kao mrtvac, u istinu umro. Kad je to njegova žena doznala, 
pretvori se njezino hinjeno naricanje u pravo; ona napade 
Kalvina, nazva ga varalicom, ubojicom i razbojnikom, i ispri- 
povijeda cijelu prevaru prisutnima, koji se nad tim zgražali. 
To je čudo, što ga Kalvin učinio i kojim je pokazao, od ko- 
jega je duha poslan da popravi crkvu. Jer dakle vjerske stranke 
rastavljene od katoličke crkve nemaju utemeljitelja, koji bi do- 
kazali svoje božansko poslanje svetim životom i čudesima, to 
oni na čelu nose znak svoga nebožansiva i laži, 

To isto moramo reći o njima, razmotrimo li njihovu 
nauku, koja nije nipošto sveta. Luter megju ostalim uči, da 
nijedan kršćanin ne treba vršiti deset zapovijedi božjih, već 
samo židovi. »Budi pametan i otpravi Mojsiju s njegovim za- 
konom daleko od sebe. Ne obaziri se na njegovo strašenje i 
prijetnje, već ga smatraj za sumnjivijega od najgoreg krivo- 
vjerca, koji je još gori od pape i samoga gjavla.« Luter uči, 
da se čovjek može spasiti po samoj vjeri bez svih dobrih 
djela, on zabacuje dobra djela ne samo kao bezkorisna, već 

kao grijeh. On kaže: Ako vjera nije bez svakoga i najmanjega 
dobroga djela, ne opravdava, da, ona nije nikaka vjera. Dobro 
djelo učinjeno najbolje iz milosrgja božjega je laki grijeh, a 
po strogom sudu božjem je teški grijeh.« Kad ti dakle kršća- 
nine moliš, postiš, milostinju dijeliš, ponizuješ se, slušaš, tvojem 
neprijatelju opraštaš, to po nauci Luterovoj počinjaš teški grijeh, 
a samo milosrgju božjem moraš zahvaliti, je li to tvoje dobro 
djelo samo laki grijeh. Luter izriče takogjer grozno načelo, da 
je dopušteno griješiti, kako tko hoće, jer to spasenju našem 
ni najmanje ne škodi, i da u opće nema nikakovog grijeha 
osim nevjere. »Vidiš«, kaže on, »kako je kršćanin bogat, kršćen 
je čovjek, koji, ako i hoće, svoga spasenja izgubiti ne može, 
počinio kakav mu drago grijeh, osim ako ne će vjerovati. Jer 
nijednoga grijeha ne mogu osuditi osim nevjere same.« — »Ne 
vjerovati u jedinorogjenoga Sina božjega, to je jedini grijeh 
na svijetu, kojega radi bit će sugjen.« »S toga budi grješnik 
i odvažno griješi, ali tim čvršće vjeruj i veseli se u Kristu. 
Dosta je, da smo spoznali Janje, koje oduzima grijehe svijeta, 
od njega nas ne će grijeh rastaviti, ako mi i tisuću puta tisuću 
na dan nečistoća počinimo i isto toliko ubijstva izvedemo.« 
Tako i slično uči Luter. Ne treba ni pitati, može li se taka 
nauka nazvati svetom. Svaki se mora zgražati, koji nije iz- 
gubio svako kršćansko čuvstvo i razum, kad take nauke čuje 
ili čita. I tako vjersko društvo s takovom naukom zar da je 
prava od Krista utemeljena crkva? 

A kako je sa sredstvima milosti? Nije dobro. Sve 
vjerske stranke, koje su u IĆ. stoljeću otpale od katoličke crkve, 
nemaju sv. mise, one su je zabacile kao praznovjerje i djelo 
gjavla. Tako su si zatvorili izvor, iz kojega bi im imale doti- 
cati zasluge Kristove i milosti spasenja. Što se sv. sakrame- 
nata tiče, to su neke od njih zadržale tri, druge dva, a druge 
samo jedan. Po pravu pak sve imadu samo jedan sakramenat 
sv. krsta, jer radi manjka svećenstva ne mogu nijedan drugi 
sakramenat vršiti ni dijeliti. Kako je kod njih zlo sa spasenjem. 
Nemaju sakramenta pokore, po kojem bi im se mogli oprostiti 
grijesi poslije krsta učinjeni, čega radi bez dvojbe mnogi od 
njih propadnu. Isto tako im fale sakramenti potvrde, oltara i 
sv. pomasti, po kojima nam se dijele tolike milosti u životu i 
smrti. Sada dapače neki protestanti već tvrde, da niti sakra- 

menat krsta nije potreban za spasenje. Iz svega toga slijedi, 
da vjerske stranke, rastavljene od katoličke crkve, nemaju svih 
sredstava, koja su nužna ljudima za njihovo posvećenje. 

Iz rečenoga nužno slijedi, da nemaju nikakovih sve- 
taca. Kao što su apostoli iz grješnika činili svece, tako su 
tako zvani popravljači vjere iz zlih ljudi činili još gore, po 
proročanstvu apostola: »Bit će megju vama lažnih učitelja, 
koji će uvagjati krive nauke izkvarenosti, a Gospodina će, koji 
ih je otkupio, zanijekati, i na sebe dovesti brzu propast, a 
mnogi će slijediti njihove raskalašenosti, a put istine bit će po 
njima pohuljen« (2 Petr. 2, I—2). Luter sam priznaje, da su 
ljudi po njegovoj nauci postali gori, a ne bolji. Megju ostalim 
kaže on: »Svijet bude po toj nauci gorinego li prije pod pa- 
pinstvom. Sada su ljudi opsjednuti sa sedam gjavola, dok su 
prije bili opsjednuti jednim. Gjavao sada ide u množini megju 
ljude, oni su škrtiji, lukaviji, pohlepniji, nemilosrdniji, drskiji i 
gori nego li prije pod papinstvom.« Iz toga se može zaključiti, 
da izkvarenost ćudoredna nije imala svoj razlog toliko u zlobi 
srca koliko u novoj nauci. Jer se ljudima neprestano propovije- 
dalo, da se po samoj vjeri može spasiti, da dobra djela nijesu 
nužna, može se griješiti koliko se hoće, to ni najmanje ne 
škodi, samo ako se vjera sačuva, jer drugoga grijeha nema 


nego nevjera. Za tim i sličnim naukama, koje laskaju toliko 


putenosti i strasti, posegli su novi kršćani sa najvećom čežnjom 
i po njima su uredili svoj život, odatle njihova raskalašenost, 
njihovi zločini i opačine. O kakovom dakle protestantskom 
svecu'ne može ni govora biti. Da. i megju protestantima imađe 
pobožnih i bogobojaznih ljudi, što rado dopuštamo, to je s toga, 
što oni ne slijede načela svoje religije, već svoje bolje osvje- 
dočenje. To je velika razlika megju katoličkim i protestantskim 
kršćanom: katolik je krepostan, živi li po svojoj vjeri, a bez- 
božan je, ako po njoj ne živi; protestanat je pak bezbožan, 
živi li po svojoj vjeri, a krepostan, ako po njoj ne živi. Pro- 
testantizam dakle kao takav ne ragja ne samo sveca, već ni 
čovjeka od obične kreposti. O njima u istinu vrijedi riječ Kri- 
stova: »Zar se grožgje bere s trnja, a smokve s čička? Pro- 
testantske vjerske stranke premda opstoje već gotovo 400 go- 
dina, ne mogu pokazati nijednoga sveca, koji bi dokazao svoju 
svetost junačkim kreposnim djelima i čudesima, Svi sveci, što 

ih imadu u svojem koledarui što ih daju svojoj djeci na krstu, 
uzeti su. od katoličke crkve. 

Kako je s protestantima, tako je sa grčko-istočnima; ni 
njihova crkva nema znaka svetosti. Taj crkveni raskol počeo 
je sa Focijem, čovjekom potpunim licemjercem, koji je kao 
svetac govorio, a kao zločinac radio, a svršio s Mihajlom Ce- 
rularijem, koji je još oholiji i častohlepniji bio od Focija. Ta 
je crkva gotovo posve upala u neznanje i praznovjerje. Pak, 
kako je ta crkva nekada bila sjajna i plodna svecima, tako 
je ponižena i slomljena sada ta crkva, od kada se rastala od 
Rima. Besson piše o njoj: »Bijaše bogata samostanima, sada 
stoji opustošena, nekada je disala mirhom djevičanstva, a sada 
širi dah izkvarenosti, nekada je poznavala slobodu djece božje, 
a sada trpi sramotu najdubljeg poniženja. Njezina prošlost je 
osugjuje, a njezina sadašnjost obezčašćuje ju.« Sultan, na- 
sljednik Muhameda, odlučuje kod nje u stvarima vjere, ćudo- 
regja i bogoslužja, kad megju grčkim patrijarama nastane u 
tim stvarima kaki razdor. Kolika sramota! 

Tako dakle fali vjerskim strankama otpalim od katoličke 
crkve biljeg svetosti; jer nemaju svetoga utemeljitelja, niti sv. 
nauke, niti dovoljnih sredstava spasenja, niti svetih članova. 
Iz toga nužno slijedi, da nijedna od njih nije prava, od Krista 
utemeljena crkva, jer ta mora nužno biti sveta. Katoličku pak 
crkvu moramo kao jedino pravu, od Krista utemeljenu crkvu 
priznati, jer ona na sebi nosi oba znaka, biljege te crkve, 
jedinstvenost i svetost. 

Od srca, bogoljubni slušatelji, zahvalite Bogu, da ste 
članovi katoličke crkve, koja imade tako jasne znakove svoje 
istine i božanstva, i pokažite se dostojni te milosti tim, da 
težite za jedinstvenošću i svetošću. Kao katolici ste najuže 
megjusobno združeni, jer svi imađete istu vjeru, ista sredstva 
milosti, istu vrhovnu glavu; svi zajedno sačinjavate jednu 
obitelj božju na zemlji. Izbjegavajte dakle svaku neslogu, svaki 
razdor; vjernim srcem prihvatite sve, što vam vaša ljubezna 
majka, katolička crkva predlaže na vjerovanje; marljivo upo- 
trebljavajte sredstva milosti, te je u svemu spremno slušajte, 
što odredi za vaše spasenje. Megjusobno živite u miru; svi 
imadete jednu majku, crkvu, braća ste, sestre u Kristu: prve 
kršćane slijedite, koji su bili svi jedno srce ijedna duša (Djel. 

ap. 3, 32). Je li do sada bio megju vama nemir, to se izmirite 
megjusobno; i čuvajte slogu dok živite. »Živite,« kako apostol 
kaže, »sa svom poniznosti i blagosti i ustrpljivosti, snoseći 
jedan drugoga u ljubavi, nastojeći jedinstvenost duha uzdržati 
po vezu mira. Jedno tijelo i jedan duh, tako, kako ste pozvani 
k jednom ufanju vašega zvanja (Ef. 4, 2—4). «Vi ste članovi 
katoličke crkve, koja je sveta, za koju se sam Isus Krist dao, 
da je posveti i očisti u krstu vode po riječi života« (Ef 5, 28). 
Težite dakle za pravom svetosti; izbjegavajte marljivo svaki 
grijeh, gorljivo se vježbajte u kršćanskim krepostima, a oso- 
bito često primajte sv. sakramente oltara i pokore, da budete 
sve više očišćeni i posvećeni. Imade li ih i u našoj crkvi 
mnogo, koji nesveto i opako žive, ne dajte se njihovim pri- 
mjerom zavesti, već svoj pogled upravite na veliku četu sve- 
taca, što ih crkva u svako stoljeće dala i njih slijedite. Posve- 
ćenje je vaše odregjenje na zemlji, zato vas Bog pozvao u 
katoličku crkvu, da se u istinu posvetite. Na to odregjenje 
nikad ne zaboravite, nastojte biti uvijek bolji, uvijek kreposniji, 
uvijek svetiji, da primite plaću svetosti — vječnu blaženost 
u nebu. 
Amen. 


XX. Propovijed. 
Nedjelja gluha. 
Deveti članak vjere. 


»Svetu, katoličku crkvu, općinstvo svetih.“ 
8 2. O biljegama crkve (svršetak). 


»Uzeše kamenje, da bace na nj« 
(Tv. 8, 59). 


Duženski se Spasitelj brani u današnjem evangjelju proti 
osvadama židova, te im pobježe, kad su ga htjeli kamenovati. 
»Tko me od vas može koriti za grijeh? Ako vam istinu go- 
vorim, zašto mi ne vjerujete?« reče Spasitelj. Tim riječima 
izriče Isus veličinu i kažnjivost nevjere židova. Već dugo, želi 

on reći, živim megju vama, kad ste što zla vidjeli na meni? 
Ja javno predajem moje nauke; gdje ste kada čuli, da što zla 
učinih? Ja potvrgjujem istinitost i božanstvenost moje nauke 
sa svetošću moga života i čudesima, a ipak mi ne vjerujete; 
zar se može ispričati nevjera vaša? Moram vam reći, odakle 
dolazi vaša nevjera: vi nijeste od Boga, vi imadete zlo, is- 
kvareno srce, zato ne možete slušati ni vjerovati riječi božje, 
koju vam naviještam. Eto vidite, bogoljubni slušatelji, kakovi 
su to ljudi, koji ne će slušati riječi božje, što im navještamo, 
već joj se rugaju i zabacuju nevjernim srcem, nijesu od Boga, 
nijesu djeca božja, već saveznici gjavola, i nose na čelu pečat 
svoje osude. Tko je od Boga, taj rado sluša riječ božju. 

Mjesto da židovi zahvalno prime opomene Isusove, iz- 
riču grozne psovke protiv njega i nazivaju ga samaritancem, 
t. j. krivovjercem, neprijateljem naroda židovskoga i čovjekom, 
koji ima gjavla. Isus se doduše brani protiv te strašne psovke, 
ali to čini bez svake ogorčenosti; nama na pouku, da se mi 
doduše smijemo braniti proti nepravednim objedama ali ne sa 
žestinom i srdžbom, već mirno i kratko, da ne'povrijedimo zapo- 
vijedi ljubavi neprijatelja, pak opravdajući se da ne griješimo. 

Isus izriče na to, pošto se opravdao protiv svojih huli- 
telja, da oni, koji njegovu riječ drže, ne će vidjeti smrti do 
vijeka, t. j. ne će upasti u vječnu smrt, već će primiti vječni 
život u nebu Taj njegov govor židovi su posve krivo tu- 
mačili, razumijevajući ga o tjelesnoj smrti. »Sada vidimo«, re- 
koše, »da imaš vraga, koji te posve ludim učinio. Abraham i 
proroci pomriješe, a oni koji tvoju riječ drže, da ne će umri- 
jeti? Zar si ti veći od Abrahama, koji je umro, i od proroka 
koji pomriješe ? Riječi, što ih Isus na to kazao imadu ovaj smisao: 
»Ja bi doduše mogao reći, da sam više od Abrahama i pro- 
roka, ali ne ću sam sebe častiti, on će vas uputiti na Oca moga; 
On, kojega vi zovete Bogom svojim, daje mi svjedočanstvo, 
'po djelima, koja po njemu činim, da sam više od Abrahama 
i proroka. Kad je Abrahamu bilo objavljeno, da ću jednoć 
kao Spasitelj doći, radovao se; a još veća je bila njegova 
radost, kad je u pretpaklu doznao za dan moga utjelovljenja 
i poroda«, 

Te su riječi opet židovi posve krivo shvatili: mislili su, 
da je Abraham već u dane svoga života Isusa vidio, te se 

Katehetičke propovijedi III. 20 

radovao njegovoj pojavi, s toga rekoše: »Još ti nema petdeset 
godina, pa si Abrahama vidio?« A sada im Isus odgovara sa 
svom točnošću: »U istinu, u istinu vam kažem, prije nego 
bi Abraham, ja jesam!« Tim Gospodin označuje svoju vječnost, 
a po tom svoje božanstvo. Ja do duše, želi reći, kao čovjek 
nijesam tako star, da bi mogao Abrahama vidjeti, koji je prije 
2000 godina živio, ali kao Sin božji sam od vijeka i kao 
takav stariji od Abrahama. Židovi su razumjeli smisao tih riječi 
Isusovih, ali mjesto da padnu i poklone mu se, ostajući u svojoj 
nevjeri, pograbili su za kamenje, da ga ubiju kao hulitelja Boga. 
»A Isus se sakri i izigje iz hrama«, pokazavši činom židovima, 
da je on u istinu Sin božji, i da oni nad njim nemaju nikake 
moći, poučivši nas, da mi zle ljude izbjegavamo, da njihove 
odvažnosti još više ne potaknemo našom prisutnosti 1 da veće 
zlo zapriječimo. j 

Kako su židovi bili protiv Gospodina, tako sui danas 
još nevjernici i krivovjerci proti njegovoj svetoj, katoličkoj 
crkvi; oni su njezini neprijatelji, mrze je i progone, 1 kad bi 
bilo u njihovoj moći svaki čas bi je uništili. Toga ne čine iz 


neznanja već iz zlobe, jer kao što je Isus dao najočitijih do- 


kaza o svojem božanstvu, tako daje i crkva o svojem bo-- 


žanskom utemeljenju. Ona pokazuje, da posjeduje sve znakove, 
koji pripadaju pravoj crkvi, da je jedinstvena, sveta, općenita, 
apostolska, po tomu da je prava, od Krista utemeljena crkva. 
Pošto smo posljedni puta govorili o prva dva znaka crkve, 
naime o njezinoj jedinstvenosti i svetosti, to ćemo danas go- 
voriti o posljednja dva znaka i dokazati da je ona: 1) Kato- 
lička ili općenita. 2) Apostolska. 


I 


Prava crkva mora biti katoličkailipo hrvatski 
rečeno, općenita, taj pak znak megju svim krš- 
ćanskim vjerskim društvima, ima samo naša sveta, 
katolička crkva; ona je dakle jedino prava, od 


Krista utemeljena crkva. a raka 
I. Prava crkva mora biti iz dvostrukog gledišta općenita, 


naime obzirom na vrijeme i prostor ili drugim riječima, ona 
mora od vremena svoga utemeljenja neprestano opsto- 
jatii svuda raširena biti. 


307 


a) Da prava crkva mora po vremenu općenita biti, t. j. 
od vremena svoga utemeljenja neprestano opstojati, slijedi već 
iz njezinog odregjenja. Kako svaki kršćanin dopušta, Krist 
crkve nije u drugu svrhu utemeljio, nego da ljudi svih vre- 
mena u njoj nagju svoje vječno spasenje. Ona je jedini zavod 
spasenja ljudi, tko k njoj ne pripada, ne može se spasiti, Jer 
je pak ozbiljna volja božja, da se svi ljudi spase, to crkva 
mora nužno uvijek bez prestanka opstojati, jer kad bi mogla 
propasti, ljudima bi manjkalo jedino sredstvo spasenja i morali 
bi reći, da je sam Bog kriv propasti ljudi, što je grozna psovka. 
Iz toga očito slijedi, da vjersko društvo, koje nije trajalo od 
Krista, već je tek tijekom vremena nastalo, ne može biti prava 
crkva Kristova. 

Krist, Gospodin nas megjutim osigurava jasnim riječima, 
da njegova crkva ne će propasti. On kaže: »Ti si Petar, i 
na toj ću pećini sagraditi crkvu svoju, a vrata paklena ne će 
je nadvladati«. (Mat. 16, 18). Koliko mu drago se gjavao i nje- 
govi pristaše naprezali, da razore crkvu Kristovu to im ipak 
ne će nikada uspjeti: »ona opstoji i opstojat će do konca svi- 
jeta. Na neprestano trajanje crkve proteže se takogjer obećanje 
Kristovo: »Eto, ja sam kod vas u sve dane do konca svijeta«. 
(Mat. 28, 20), i: «Ja ću umoliti Oca i on će vam poslati dru- 
goga tješitelja, da kod vas ostane u vijeke, Duha istine«. 
(Iv. 14, 16) Ako Kristi Duh sv. uvijek, do konca svijeta apose 
tola, kod t. j. kod poglavara crkve ostane, to je nemoguć- 
da ona propadne. 

To je bila od vajkada vjera svih krsćana. »Sigurno je«, 
kaže Eusebije cesarejski, »da je naš Spasitelj unapred porekao, 
da će se njegova nauka na svjedočanstvo svih naroda po ci- 
jelom svijetu propovijedati, a crkva, koja je poslije njegovom 
moći utemeljena, bit će nepobjediva i nesvljadljiva, i nikad se 
ne će dogoditi, da bi bila svladana od pakla; .već će uvijek 
biti čvrsta i nepomična, kao na pećini učvršćena i utemeljena. 
Sv. Atanasij kaže: »Crkva je nenatkriljiva, makar se cijeli 
Pakao u gibanje stavi, i svi se, koji su u paklu, knezovi svijeta 
i tame uzbune». Sv. Ambrozij uvjerava: »Crkva je sagragjena 
na pećini i s toga ne će biti od nikake oluje potresena, niti 
od nikake bure zbačena«. 

b) Ali crkva mora biti općenita ne samo obzirom na 


* 

vrijeme, već takogjer obzirom na prostor, t.j. ona mora biti 
raširena u sve dijelove svijeta, te imati iaku uredbu, da se 
uzmogne sve dalje širiti, te se u istinu širi. I ta općenitost 
uključena je u odregjenju crkve. Jer je ona od Krista uteme- 
ljeni zavod spasenja ljudi, to se ona mora, ako ne na jednom, 
a to po malo preko cijele zemlje raširiti, da svi ljudi mogu 
postati njezini članovi, te u njezinom krilu doći do svetosti i 
blaženosti. Zato su već proroci opisivali crkvu Kristovu kao 
kraljevstvo, koje će se raširiti preko cijele zemlje. »On (Krist 
u svojoj crkvi) vladat će od jednoga mora do drugoga i od 
rijeke do granice zemaljske. Pred njega će pasti Etiopljani, a 
neprijatelji njegovi će lizati prah. Kraljevi Tarsisa i otoci će 
darove žrtvovati: kraljevi od Arabije i Sabe donjet će darove. 
Klanjat će mu se svi kraljevi zemlje, svi narodi će mu služiti« 
(ps. 71, 8—11). Tu istinu izriče sam Krist točno, kad nalaže 
svojim učenicima, da idu u cijeli svijet i da propovijedaju 
evangjelje svim ljudima (Mark. I6, 15), i kad im je prorekao, 
da će mu biti svjedoci u Jeruzalemu i u cijeloj Judeji i Sa- 
mariji i do granica zemlje (Djel. ap. I, 8). Gospodin u istinu 
bijaše s apostolima, te je blagoslovio djelo raširenja vjere tako 
izvanredno, da je već Pavao mogao pisati: »Prije svega hvalim 
mojemu Bogu po Isusu Kristu za sve vas, jer se vaša vjera 
navješta u cijelom svijetu« (Simlj. I, 8). Prava dakle crkva 
mora biti općenita po vremenu i prostoru, mora trajati nepre- 
stano od Krista i apostola, te imati na cijelom svijetu članova 
kao i neprestano se dalje širiti. Vjersko društvo, koje nema 
toga znaka općenitosti u tom dvostrukom obziru, ne može 
biti prava, od Krista utemeljena crkva. 

2. Imade li naša katolička crkva taj znak? 

a) Da je ona općenita obzirom na vrijeme, t.j. da je 
od Krista uvijek opstojala, kazuje već njezino ime. Sva vjerska 
društva, koja su tijekom stoljeća nastala, imadu posebna imena, 
naša se pak crkva nije nikad drugačije zvala, nego katolička 
crkva. Pod tim je imenom bila poznata sv. ocima najstarije 
dobe, a isto joj ostalo sve do sada i ostat će joj do konca 
svijeta. Zato kaže sv. Augustin: »Moramo čvrsto pristajati uz 
kršćansku religiju i zajednicu one crkve, koja je katolička i 
zove se katolička, ne samo kod svojih već i kod svih protiv- 
nika. Jer i isti krivovjerci i pristaše raskola, htjeli ili ne htjeli 
ne nazivaju drugačije katoličke crkve nego katolička, kad go- 

vore ne sa svojima već sa stranima. Ne bi ih razumjeli, kad 
nje ne bi označili tim imenom, kojim je označuje cijeli svijet.« 
Naše protivnike smo već često upitali, da nam kažu vrijeme, 
kada je katolička crkva otpala od prave crkve Kristove, ali 
do sada još nijesu odgovorili na to pitanje. A niti nije moguće 
odgovoriti, jer koliko god išli natrag u povjesti, uvijek nala- 
zimo katoličku crkvu, te se ne može navesti drugo vrijeme 
njezinog postanka, nego godinu 33. poslije Krista, kad je na 
Duhove od apostola u Jeruzalemu primljeno 3000 duša u nje- 
zino krilo. Protivnici kažu, da je katolička crkva posve u tišini 
nastala, kako se to kaže u priči evangjelja o kukolju i pšenici, 
pak se tek onda opazilo njezino bivstvovanje, kad se ljudi u 
vrijeme popravka vjere u I6. stoljeću od sna probudili. Ali to 
nema nikaka temelja. I kukolj krivovjerja se po malo i u tišini 
razvio, ali ipak se može navesti početak i utemeljitelj istoga. 
Tako n. pr. poče arijanska bludnja tim, što se je u Aleksan- 
driji svećenik Arij u mnogim naukama vjere, koje se tiču 
božanstva Kristova, od svoga biskupa udaljio, te tako tumačio 
u mnogim razgovorima i propovijedima. Niti milijunti dio na 
zemlji rastepenih kršćana nije znao za tu novu krivu nauku, 
a za onda je bila ograničena samo na Arija. A sada, pošto se 
to krivovjerje više raširilo, znade se točno, tko ga izmislio, 
kada i gdje je nastalo. Kako se dakle može prihvatiti, da se 
kukolj katoličke crkve nije samo preko noći, već u vremenu 
od više tisuću godina zasadio u zemljište prave crkve, te je 
tu tako narasao, da je iste (prave crkve) posve nestalo, a da 
toga kroz tako dugo vrijeme nije nitko opazio od tako pro- 
svijetljenih biskupa ili koji od milijuna kršćana? U istinu, svi 
kršćani bi bili morali spavati tisućljetni san, a i Krist sam bi 
bio morao zaboraviti na svoje obećanje: »Eto ja sam kod vas 
u sve dane do konca svijeta« (Mat. 28, 20). Katolička je dakle 
Crkva očito općenita obzirom na vrijeme, ona je opstojala od 
Krista neprestano kroz sva stoljeća do dana današnjega. 

b) Isto tako joj pripada i znak općenitosti obzirom na 
prostor, Megju svim kršćanskim vjerskim strankama nema ni 
jedne, koja bi bila na tako široko rasprostranjena i toliko 
članova brojila, kao katolička crkva. U našem dijelu svijeta (u 
Europi) broji katolička crkva sada preko 170 milijuna članova, 
dok svi protestanti, grčko istočni i druge još razne sekte samo 

54 milijuna. Na cijelom svijetu imađe do 1500 milijuna ljudi, a 
od tih je 260 milijuna katolika, a protestanata ima do I50 mi- 
lijuna, a grčko istočnih do 100 milijuna, k tomu ima još drugih 
raznih kršćanskih sekta TO milijuna. Svih skupa kršćana je 
520 milijuna, trećina dakle svega ljudstva. Osim toga imade 
170 milijuna muhamedanaca, 8 milijuna židova, 800 milijuna 
pogana. Italija, Portugalska, Španjolska i Francuska su kato- 
ličke zemlje; Belgija, Irska, Austrijske države i Poljska gotovo 
su posve katoličke. Ista Njemačka, koljevka protestantizma, 
broji do 18 milijuna katolika, I u Švicarskoj, gdje su novotari 
vjerski imali svoje glavno sjedište, te u Holandiji ima gotovo 
polovica katolika. Dapače u Ruskoj, gdje su kroz stoljeća radili 
oko toga, da se iskorjeni katolička crkva, imade više milijuna 
(1), koji su ostali vjerni katoličkoj crkvi. Isto vrijedi o En- 
gleskoj, niti otimanje dobara, ni tamnica, ni smrt nije mogla 
uništiti u toj zemlji katoličke crkve. U Irskoj, koja spada pod 
englesku krunu, još danas ima preko */, katolika, premda su 
već preko 300 godina tako proganjani, da ne bi čudo bilo, 
kad već u cijeloj zemlji ne bi više nijednoga katolika bilo. 
Pogledamo li u druge dijelove svijeta, to su: južna Amerika, 
Meksiko, Kalifornija, Kuba, Portoriko, St. Domingo, Canada i 
južni dijelovi sjevero amerikanskih slobodnih država gotovo 
posve katolički. U ostalim dijelovima Amerike crkva katolička 
osobito napreduje, te se broj crkva i vjernika više nego 
potrostručio, sve skupa u Americi imade 80 milijuna katolika. 
Afrikanski otoci su većim dijelom katolički, u više zemalja 
onoga dijela svijeta ima katoličkih biskupija (3 milijuna). U Aziji 
ima katolička crkva veliki broj sljedbenika do IO milijuna, i u 
Australiji ih ima do jedan milijun. Tako se katolička crkva ras- 
prostire gotovo po cijeloj zemlji, i još uvijek napreduje. Povijest 
misija kazuje nam radosnih izvještaja, kako katolička crkva u 
svim dijelovima svijeta napreduje, i kako svake godine tisuće 
pogana i nevjernika postaju njezinom djecom. Ona u istinu 
naliči zrnu gorušičnom u evangjelju, koje po malo uzraste u 
drvo, na kojega granama ptice nebeske nalaze počinak. Pravom 
se dakle naša sveta crkva naziva katolička, ili općenita, jer 
je od Krista uvijek opstojala, raširena je do granica zemlje i 
neprestano se širi, dok ne dogje ono sretno vrijeme, kad će 
sve ljude u svoje krilo uzeti, te biti jedan pastirijedno stado 

3. Imadu li taj znak općenitostiione vjerske 
stranke, koje su rastavljene od katoličke crkve? 
Nemaju, a eto dokaza. 

a) One nijesu općenite obzirom na vrijeme, jer 
one nijesu od Krista u svako vrijeme opstojale. Istina je, da 
je već u prvo vrijeme kršćanstva bilo ljudi, koji su branili 
nauke, koje su učili glave raznih vjerskih stranaka I6. stoljeća, 
kao Luter, Zvingli, Kalvin, ali ti su ljudi bili krivovjerci, od 
kojih sigurno ne će nijedna stranka vjerska da potiče. Ali 
od tih krivovjeraca ne mogu današnje vjerske stranke svoj 
početak izvoditi, jer se njihove nauke ne slažu u svemu, već 
samo u nekim točkama. Kao što protestant nije katolik, jer 
neke nauke katoličke crkve prihvaća, isto tako nijesu bili krivo- 
vjerci prvih stoljeća protestanti, jer su imali neke nauke zajed- 
ničke s njima; jer u neko vjersko društyo pripada se samo 
onda, ako se prihvaća njegova cijela nauka, ako se sve vjeruje, 
što ono vjeruje, sve zabacuje, što ono zabacuje. Ali niti krš- 
ćanskog društva, niti pojedine samo osobe, koja bi u glavnom 
imala protestantsku vjeru, nije bilo kroz 1500 godina. Kako uči 
crkvena povijest, Luter, Zvingli i Kalvin i t. d. bili su prvi, koji 
su ono učili, što su njihovi pristaše za pravo kršćanstvo iz- 
davali i koji su nova vjerska društva osnovali. Ta vjerska 
društva nijesu nijedan dan, nijedan čas starija od njihovih ute- 
meljitelja, ona su nova društva, koja nijesu od vajkada bila, 
već se tek osnovala, pošto je kršćanska crkva opstojala već 
1600 godina. Kad bi ta vjerska društva bila starija od njihovih 
utemeljitelja, mogli bi reći, u kojem su dijelu svijeta, u kojoj 
zemlji, u kojem gradu bila; ali kad bi prije Lutera, Kalvina, 
Zvinglija cijeli svijet proputovali i svuda najtočnije istraživali 
gdje se nalaze Luterani, Kalvini i Cvinglijevci, to nam nebi 
nitko bio mogao što o njima reći. Tko bi bio pak već i prije 
1500 godina pitao za katoličku crkvu, to bi je u svim poznatim 
dijelovima svijeta, u svim zemljama i gradovima mogao naći 
ili bar za nju doznati, jer pod imenom »općenita» »ili kato- 
lička crkva bijaše već onda poznata crkva Kristova u cijelom 
svijetu. Sv. Ciril već kaže, koji je 350. godine bio biskup u Je- 
ruzalemu: »Dogjete li u koji grad, to ne pitajte samo za crkvu, 
već za katoličku crkvu; jer to je pravo ime koje označuje 
pravu crkvu, koja je naša zajednička majka i zaručnica Spasi- 


312 


teljeva». Isto tako točno kaže sv. Pacian biskup u Barceloni 
u 4. vijeku: »Kršćanin mi je ime, a katolik prezime». Većina 
krivovjeraca 16. stoljeća megjutim priznaje sama, te su dapače 
na to ponosni, da njihova nauka nije stara od vajkada, nego 
posve nova. Tako piše Luter na kralja Henrika engleskoga: 
»Ja sam “bio prvi komu se Bog objavio, da vam take riječi 
propovijedam. D&, ja Martin Luter, takovo sam sv. pismo na 
svijetlo izdao, kakovoga u tisuću, da u 6000 godina, kako dugo 
svijet opstoji, nije bilo, niti se može takovo naći kod kojega 
staroga učitelja«. Da pak on nije samo u nekim nebitnim toč- 
kama, već u svemu u protuslovlju sa kršćanskom starinom isto 
tako se izjavio: »Naše je evangjelje, Bogu hvala, mnogo dobra 
izvelo, prije nije nitko znao, što je evangjelje, što Krist, sto 
krst, što kruh, što sakramenat, što vjera, što duh, što tijelo, 
sto dobra djela, što deset zapovijedi, što očenaš, što molitva, 
što muka, što utjeha, što svjetska oblast, što ženidbeni stalež, 
što roditelji, što djeca, što gospoda, što sluga, što gospogja, 
što sluškinja, što gjavao, što angjeo, što svijet, što život, što 
smrt, što pravo, što oprošterije grijeha, što biskup, što župnik, 
«što crkva, što kršćanin, što križ: u kratko, mi nijesmo posve 
ništa znali«. Prema tomu manjka vjerskim strankama rastavljenim 
od katoličke crkve znak općenitosti obzirom na vrijeme: »nova 
je njihova nauka, novo njihovo društvo, ne mogu dakle biti 
prava crkva Kristova, jer ona nije mogla propasti, te više od 
1000 .godina kao u razvalini biti, te tek u I6 stoljeću opet us- 
krsnuti. 

b) Isto tako im manjka općenitost obzirom na prostor. 
Čuli smo već, da crkva katolička broji više članova nego li 
sve vjere protestantske i grčko-istočna zajedno. One nijesu ni 
u Europi, a još manje u drugim dijelovima svijeta raširene kao 
katolička crkva, a ima zemalja, u kojima u opće nema prote- 
stantske ni grčko-istočne vjere. Već si radi toga te vjere ne 
mogu prisvajati znaka općenitosti. Ne može se tajiti, da je 
protestantizam odmah u svojem početku našao mnogo pristaša. 
Ako pak pobliže razmotrimo razlog tomu brzom raširenju, to 
u tom ne ćemo naći nikakovog čuda. Kako nam povjest svje- 
doči, bila je protestantska nauka cijelim zemljama silom nari- 
nuta; tko je nije htio prihvatiti, nije mu drugo preostalo, nego 
ostaviti očinsko ognjište i izseliti se. Tim načinom je uveden 

protestantizam u Švedskoj, Danskoj, Norveškoj, Engleskoj, 
Škotskoj i u mnogim njemačkim kneževinama i kraljevskim 
gradovima. Vrijedilo je načelo: »Čija je zemlja, njegova je i 
vjera« ili drugim riječima: »Vladar ima pravo, prisiliti svoje 
potčinjene, da prihvate religiju, koja se njemu svigja.« U En- 
gleskoj i Irskoj su bili katolici okrutnije proganjani nego li 
kršćani prvih stoljeća za poganskih c&reva: proglasili ih bez 
časti, otimali njihovo dobro, a tisuće od njih poginulo kao zlo- 
činaca na stratištu. Je li čudo, da se uz take okolnosti prote- 
stantizam širio? Za knezove i velikaše kraljevstva nova nauka 
je bila vrlo zgodna, jer im dopuštala dokinuti biskupije, samo- 
stane i druge katoličke zaklade, te se s njihovim dobrima obo- 
gatiti. To je bio glavni razlog, da su mnogi vladari prihvatili 
protestantizam, te silili svoje potčinjene da ga prihvate. Mnogim 
svećenicima je takogjer dobro došla nova nauka, jer im do- 
puštala ženidbu, oslobodila ih redovničkih zavjeta i svih stro- 
gosti života. Napokon je u opće protestantizam privlačio ljude 
svakoga staleža, dobe i spola; jer je ugagjao njihovoj pute- 
nosti i njihovima strastima, učeći, da se po volji može griješiti, 
nije potrebno mučiti se postom, trapnjom i dobrim djelima, i 
da se sigurno može spasti, samo ako se čvrsto vjeruje. Uz 
take činjenice naši protivnici u istinu nemaju uzroka hvaliti se 
brzim raširenjem njihove nauke, ili dapače u tom gledati djelo- 
vanje božje, već dapače iz toga možemo zaključiti, da religija, 
koja se mogla vrlo raširiti uslijed tako sretnih okolnosti, ne će 
nikad postati općenita. Isto to slijedi i iz načela protestanata, 
da je biblija jedini izvor vjere. Po tom načelu mora svaki, koji 
želi do vjere doći, iztraživati sv. pismo. A istraživanje sv. 
pisma pretpostavlja čitanje i razumijevanje istoga. A koliko 
ima poganskih naroda, koji ne poznaju nijednoga slova! Prema 
tome za njih ostaje vjera zatvorena. Ali s čitanjem još nije 
svršeno, sv. pismo, da bude izvor vjere, mora se pravo ra- 
zumjeti i tumačiti. A_s tim je još gore, jer je sv. pismo na 
mnogim mjestima vrlo tamno (2 Petr. 3, 15—16), a od tisuću 
ljudi nije nijedan, koji ga može dobro tumačiti, dapače nitko, 
ni najučeniji nije siguran, da mu je tumačenje istinito i pravo. 
Protestantizam dakle ne može prema tomu načelu postati za- 
jedničko dobro svih ljudi. Toga radi vidimo, da protestanti, 
premda budu vrlo podupirani u širenju njihove vjere, ipak ne 

mogu uspijevati u poganskim zemljama. Jedan jedini katolički 
misijonar, kojega na putu ništa ne prati nego drago siromaštvo, 
obrati više pogana, nego li tisuću protestantskih poslanika, koji 
nevjernicima šalju svoje biblije, mjesto da žrtvujući sve udob- 
nosti života, te uz tisuću pogibelji i teškoća, navještaju usmeno 
evangjelje. Oni sami uvigjaju u tomu nemoć, s toga se ni ne 
bave mnogo tim, da obrate pogane, već svoju pažnju svraćaju 
na narode, koji su već kršćeni, da ih predobe za sebe. Megju- 
tim ni u tom nijesu osobito sretni, te je činjenica, da u svim 
zemljama bude više protestanata katolici nego li katolika pro- 
testanti. 

Ali uzmimo da su protestantske stranke raširene preko 
cijele zemlje, a broj njihovih članova da je daleko veći od 
članova katoličke crkve, to se ipak ne bi mogli nazvati opće- 
niti, jer im manjka jedinstvenost. O njima vrijedi ono, što 
je sv. Augustin kazao za krivovjerce svoga doba: »Svuda ima 
krivovjeraca, ali nema svuda istih krivovjeraca. Krivovjerci u 
Africi su druge vrsti, nego li krivovjerci na istoku, u Egiptu 
i Mesopotamiji, u svakoj su zemlji drugačiji, prem su svi ro- 
gjeni od iste matere, od oholosti, kao što su i pravovjerni od 
jedne majke crkve rogjeni, ali su svuda isti.« Protestantske 
vjerske stranke, koje se nalaze u raznim zemljama, ne sači- 
njavaju jednu cjelinu, jednu crkvu, jer nemaju iste vjere, niti 
istih sakramenata, niti iste vrhovne glave, posve su megju- 
sobno neovisne i naliče samostalnim državama, koje megju- 
sobno nijesu ničim spojene nego najviše zajedničkim interesima. 

Kako je s protestantskom, tako je i s grčko-istočnom 
crkvom, ni ona nije od uvijek od Krista, već je po Fociju, 
patrijarki carigradskom g. 863., a još više po Mihajlu Cerula- 
riju 1053. od katoličke crkve otpala i počela kao nova vjera, 
nova crkva. Niti ta crkva nije općenita obzirom na prostor, 
jer se svuda ne nalazi, najviše je ima u Ruskoj državi, gdje 
nije jedinstvena, i gdje se nastoji uzdržati i razviti najokrutnije 
postupajući sa katolicima, osobito sa katoličkim Poljacima. 

Dokazana je dakle činjenica, da niti protestantske vjerske 
stranke niti grčko-istočna crkva nema znaka općenitosti niti 
obzirom na vrijeme niti na prostor, nijesu uvijek bile niti su 
svuda raširene. Nijesu dakle prava, od Krista utemeljena crkva, 
to je samo katolička crkva, jer njoj jedinoj, kako smo čuli 
pripada općenitost po vremenu i prostoru. 


II. 


Prava crkva mora takogjer biti apostolska, i 
taj znak imade megju svim vjerskim društvima 
opet samo katolička crkva, dakle je ona jedina 
prava, od Krista utemeljena crkva. 


I. Prava crkva mora biti apostolska i to u svojem po« 
četku, u svojoj nauci, u svojim poglavarima ili pasti- 
rima. To ćemo pobliže protumačiti. 

a) Prava crkva mora biti apostolska u svom početku 
t.j. ona mora moći dokazati, da je utemeljena od apostola. 
Uzrok je jasan. Krist je postavio apostole svojim namjestnicima 
na zemlji, te im dao vlast i nalog, da utemelje njegovu crkvu 
i u cijelom je svijetu rašire. Apostoli su, kako smo čuli, ispu- 
nili nalog Kristov, već na Duhove, kad su primili Duha sv. 
navještali su evangjelje u Jeruzalemu i ondje utemeljili prvu 
kršćansku općinu, ili drugim riječima crkvu, kojoj su uvijek 
novi prirast pribavljali. Bez apostola i bez posebnog opuno- 
vlaštenja nitko nije imao moći ni prava, crkvu Kristovu ute- 
meljiti iz toga razloga, jer je božanski Spasitelj samo njima 
dao tu moć i to pravo. Može li se dakle kojem vjerskom 
društvu dokazati, da ono nije od apostola utemeljeno, već od 
nekoga drugoga, koji s apostolima nije bio u nikakovom sa- 
vezu, niti je imao od njih vlasti, to onda nije prava crkva 
Kristova. To je takogjer nauka svih svetih otaca, od kojih ću 
navesti samo sv. Jeronima, koji megju ostalim kaže: »Reći ću 
ti kratko i otvoreno mnijenje mojega srca: ostani u onoj crkvi, 
koja je utemeljena od apostola, te opstoji do današnjega dana 
Čuješ li, da se oni, o kojima se kaže, da su Kristovi, ne zovu 
po Gospodinu Isusu Kristu, već po nekom drugom, kao Mar- 
cionite, Valencijani, Montani ili Kampite i t. d, to znaj, da to 
nije crkva Kristova, već sinagoga antikrista.« 

b) Prava crkva nadalje mora biti apostolska u nauci, 
t.j. njezina se nauka mora u svem slagati sa naukom apo- 
stola; ne smije drugačije učiti, nego li su oni učili. Krist je 
apostole postavio učiteljima naroda, kad im je rekao: >»Idite, 
i učite sve narode i krstite ih.... i učite ih sve držati, što sam 
vam zapovijedio« (Mat. 28, 19). Da ih usposobi za tu važnu 
službu, obećao im neprestanu svoju pomoć i poslao im Duha 

sv., koji će ih svakoj istini učiti, te im u navještanju božanske 
riječi udijeliti dar nepogrješivosti. On je hotio, da njih kao 
njegove namjesnike smatramo, te im se baš tako, kao njegovoj 
osobi, podlažemo. »Tko vas sluša«, reče, »mene sluša, tko vas 
prezire, mene prezire« (Luk. Io, 16). Apostoli su si bili takogjer 
svjesni svoga božanskoga zvanja, s toga su od svakoga tražili 
potpunu podložnost u onomu, što su oni učili i za dobro crkve 
odredili. Je li tko učio: ili vjerovao, što se protivilo njihovoj 
nauci, toga su svom ozbiljnosti opomenuli, a ako nije slušao, 
osudili ga kao krivovjerca. »Čudim se«, piše Pavao Galaća- 
nima, »da se vi dadete odmah odvratiti od onoga, koji vas je 
pozvao k milosti Kristovoj, k drugom evangjelju, kad drugoga 
nema; samo nekih ljudi imade, koji vas zavagjaju i nastoje 
izkvariti evangjelje Kristovo. Ali ako mi, ili angjeo s neba 
vama navjesti drugo evangjelje, nego li smo ga mi vama na- 
vjestili, neka bude proklet« (Gal. 1, 6—8). Iz toga jasno slijedi, 
da vjersko društvo, kojega nauka nije apostolska, t. j. koja nešto 
drugo uči, nego li su apostoli učili, ne može biti prava crkva. 
Zato kaže Tertulijan: »Sigurno je, da se svaka nauka, koja se 
slaže sa naukom apostolskih majkA crkvA, koje su praslika 
vjere, mora smatrati za pravu, jer se bez dvojbe onoga drži, 
što su te crkve primile od apostola, apostoli od Krista, a Krist 
od Boga, naproti pak svaka je druga nauka lažna te se za- 
baciti mora, ako se protivi istini takovih crkava, a po tom i 
apostolima, Kristu i samomu Bogu.« 

€) Prava crkva mora biti apostolska u svojim poglava- 
rima, t.j. ona mora imati pastire, koji su u zajednici s apo- 
stolima i od njih izvode svoju duhovnu vlast. Krist je, kako 
smo već čuli, postavio apostole poglavarima svoje crkve, te 
im dao vlast, koju je on sam od svoga nebeskoga Oca primio, 
na spasenje ljudi, kad im je rekao: »Kako je mene Otac po- 
slao, tako šaljem ja vas« (Iv. 20, 21). Jer apostoli nijesu uvijek 
živjeli, a crkva morala uvijek opstojati, to je morala vlast, koju 
im Krist dao, na druge preći. A ti očito ne mogu drugi biti, 
nego njihovi zakoniti nasljednici, t. j. oni, koji su svoju du- 
hovnu vlast dobili od apostola. Samo apostoli su bili uteme- 
ljitelji crkve, samo oni u posjedu duhovne vlasti, s toga se 
mogu samo oni smatrati zakonitim pastirima, koji izvode svoje 
poslanje i svoju moć od apostola. Apostoli su takogjer svuda 

postavili biskupe, te im polaganjem ruku svoju duhovnu vlast 
udijelili s nalogom, da i oni opet, kad god bude potrebno, 
druge posvećuju i postavljaju. Oni nijesu nikoga priznali pa- 
stirom crkve, koji ne bi ili od njih samih ili od kojega zako- 
nitoga njihovoga nasljednika svoje poslanje primio. Na istoga 
Pavla i Barnabu, koje je ipak Duh sv. izabrao već za navje- 
štanje božanske riječi, položiše ruke, da ih tim redovitim po- 
slanjem opunomoće za njihovo apostolsko djelovanje. S toga 
i pita Pavao: »Kako možete propovijedati, ako nijeste poslani ?« 
(Rimlj. 10, 11). Kako apostoli, tako su mislili i svi crkveni oci. 
Oni su označivali svakoga, kojemu je falilo apostolsko na- 
sljedstvo, najamnikom, a stranku, koja je uz njega pristajala, 
nazivali sektom. Sv. Irenej kaže naproti krivovjercima: »Što 
se nas tiče, mi možemo izbrojiti one, koji su od apostola po- 
stavljeni biskupima crkve i njihove nasljednike sve do našega 
vremena; ali nijedan od njih nije učio te nauke.« Tertulijan 
piše: »Krivovjerci nam neka pokažu početak svojih crkva; 
moraju nam dokazati neprekinuti red svojih biskupa, i svesti 
ih sve do kojega apostola ili apostolskoga muža « 

Prava dakle crkva mora biti apostolska; mora moći svesti 
svoj početak do apostola; njezina se nauka mora točno sla- 
gati s naukom apostola, a njezini poglavari moraju imati po- 
slanje od apostola te s njima biti u svezi kao članci jednoga 
lanca. Fali li kojem vjerskom društvu taj znak, onda nije prava 
od Krista utemeljena crkva. 

2, Pita se: Je li naša sveta, crkva u tom trostrukom ob- 
ziru apostolska? Du, ona jest apostolska u tom trostrukom 
obziru. 

a) Ona je apostolska u svojem početku, jer siže do 
apostola, te je od njih utemeljena To je nepobitna istina. Mi 
možemo kod svakog vjerskog društva, koje se stvorilo tijekom 
vremena, pokazati njezinog utemeljitelja, njegovu novu nauku, 
vrijeme i mjesto, gdje i kada je nastala, kao i sabore, po ko- 
jima je uregjena. Spomenut ću samo za primjer tri takova 
vjerska društva, arijanizam, nestorijanizam i protestantizam. Mi 
poznamo utemeljitelje tih vjerskih društava: utemeljitelj aria- 
nisma bijaše neki alexandrijski svećenik Arije po imenu; ute- 
meljitelj nestorijanizma bijaše Nestorij, biskup carigradski; ute- 
meljitelj protestantizma bijaše Martin Luter, redovnik augusti- 

janski u Vittenbergu. Znademo za nove nauke tih vjerskih 
društava. Arij je učio, da Sin božji nije Bog, već samo stvor; 
Nestorij, da su u Kristu dvije osobe; Luter, da je sv. pismo 
jedini izvor vjere, da se čovjek jedino po vjeri opravdava itd. 
Znademo za vrijeme, kad su ta vjerska društva nastala. Arija- 
nizam poče 324., nestorijanizam g. 431., protestantizam g. ISI7. 
Znademo za mjesto, gdje su nastala. Arijanizam nastao je u 
Egiptu, nestorijanizam u Traciji, a protestantizam u Saskoj. 
Znademo napokon za sabore, na kojima su ta vjerska društva 
osugjena sa njihovim krivim naukama. Arijanizam bi osugjen 
na saboru u Niceji 325., nestorijanizam u saboru u Efezu 431, 
protestantizam na saboru u Tridentu g. 1545—1563. Od svega 
toga ne može se ništa dokazati katoličkoj crkvi. Ne može se 
dokazati, da je od koga drugoga utemeljena nego od apostola. 
Pročitali mi sva povjesnička djela raznih kršćanskih stoljeća, 
sve spise sv. otaca i drugih pisaca, ne nalazimo ni traga, da 
bi katolička crkva imala druge utemeljitelje nego apostole. To 
“moraju dopustiti i naši najljući neprijatelji i u istinu dopuštaju. 
Isto tako ne da se dokazati da je u katoličkoj crkvi ikada 
prihvaćena koja nova nauka; niti se može navesti vrijeme, 
kada je katolička crkva otpala od crkve Kristove i svi poku- 
šaji protivnika naših da to dokažu, izjalovili se. Već okolnost, 
što se zove katolička crkva, neoboriv je dokaz, da nije nikada 
otpala od crkve Kristove; jer se ona nazivala već u prvom 
stoljeću katolička crkva; kad bi dakle naša katolička crkva od 
prve kršćansko-katoličke crkve otpala, to bi nužno morala do- 
biti drugo ime, ili bi bile morale opstojati dvije crkve, od kojih 
bi se svaka zvala katolička, a crkvena povjest od početka po- 
znaje samo jednu katoličku crkvu. Iz istoga razloga ne može 
se označiti ni mjesto, gdje je katolička crkva nastala, povjest 
ne zna za drugo mjesto nego Jeruzalem, gdje je katolička 
crkva po apostolima utemeljena, niti ne zna za drugo vrijeme 
nego za 33. godinu poslije rogjenja Kristova. Napokon ne zna 
se ni za zakoniti sabor, u kojem bi bila katolička crkva sa 
svojom naukom osugjena i proglašena kao krivovjerna. Nepo- 
bitno je prema tomu, da je katolička crkva od apostola ute- 
meljena, ili drugim riječima, da je apostolskoga početka. 

b) Isto je tako sigurno, da je njezina nauka apostolska, 
t joda ona ono, ito samo ono uči, što su apostoli učili 

usmeno i pismeno. Prispodobimo li mi nauku apostola i nauku 
najstarijih crkvenih otaca kao sv. Ignacija, Ireneja, Polikarpa, 
Cirila jeruzalemskoga, Atanasija, Jeronima, Ambrozija, Augu- 
stina, Krisostoma i t. d. sa naukom naše svete katoličke crkve, 
naći ćemo da se posve slažu. Već radi toga nije bilo moguće, 
da se u katoličku crkvu uvuče kaka kriva nauka, jer se ona 
uvijek držala načela, da se ne smije ništa učiti, što se nije od 
vajkada učilo i vjerovalo, i što je ona svaku nauku, koja se 
ovdje ondje pojavila, osudila kao lažnu i krivovjernu. Da je 
ona u ostalom ikada u kojoj točki ostavila staru apostolsku 
nauku, to bi za to morali pobliže znati, te navesti vrijeme i 
mjesto, kada i gdje se to dogodilo. Koliko god nastoje naši 
protivnici da izvedu taki dokaz protiv katoličke crkve, do sada 
im nije nikad uspjelo; morali su sami priznati, da se gotovo 
sve, što crkva sada uči, učilo već u prvo doba kršćanstva. 
Baš ovo slaganje sadanje katoličke nauke sa onom najstarije 
crkve, sklonulo je mnoge dobro misleće protestante, da su se 
povratili u krilo katoličke crkve. Čitali su marljivo spise sv. 
otaca, prispodobili su ono, što iste kažu sa naukom katoličke 
crkve, te su našli, na svoje najveće začugjenje, potpunu jed- 
nakost, čega radi se odrekli svojih novih nauka i postali ka- 
tolici. Katolička je dakle crkva apostolska u svojoj nauci. 

6) Katolička je crkva napokon apostolska u svojim po- 
glavarima; jer su njezin papa i njezini biskupi zakoniti na- 
sljednici apostola, jasno je kao sunce, jer mi možemo red papa 
svesti sve do sv. Petra, kojega je Krist sam postavio pogla- 
vicom svoje crkve ili papom. Naš sadanji sv. Otac ili papa jest 
Pijo X, prije njega je bio Leo XIII, prije njega Pijo IX., 
prije njega Grgur XVI, pred njim Leo XII., prije ovog Pijo 
VIII, pred njim Pijo VII, prije njega Pijo VI, prije njega 
Klimet XI. i tako se redaju pape jedan za drugim kao karike 
na lancu, dok ne dogjemo do papa prvog kršćanskog stoljeća 
Klimenta 1., Anakleta i Lina, koji je bio neposredni nasljednik 
sv. Petra. Možemo navesti i broj svih papa, koji već gotovo 
1900 godina vladaju crkvom božjom na zemlji; taj broj jest 226. 

Ovaj neprekidni red nasljedstva ne može se doduše kod 
biskupskih stolica navesti, jer su mnoge od tih ukinute, a još 
više ih poslije podignuto i sada se još podižu. Ali to niti nije 
nužno, jer toliko je sigurno, da od katoličke crkve nije nikad 

nijedan biskup priznat, koji nije zakonito pozvan i posvećen, 
teje bio u zajednici s papom. Svaki biskup može imenovati onoga 
biskupa, koji ga posvetio i papu, koji ga kao katoličkog bi- 
skupa potvrdio, čega radi i biskupi su s apostolima u vezu i 
od njih izvode svoje poslanje. To isto vrijedi o svakom kato- 
ličkom svećeniku. Svaki može navesti, od kojega je biskupa 
posvećen i poslan, a tako i svećenici priznaju svoju vlast od 
apostola. Potpuno pravo imade dakle katolička crkva kad se 
naziva apostolska, jer je apostolski njezin početak — uteme- 
ljena je jod apostola, apostolska je njezina nauka — ne uči 
ništa drugo, nego što su apostoli učili, apostolski su njezini 
poglavari — papa, biskupi i svećenici su zakoniti nasljednici 
apostola i od njih poslani. 

3. Jesu li razna vjerska,kršćanska društva kao 
protestanti i grčko-istočni apostolska? Nipošto, jer 
nijesu apostolskoga početka, njihova nauka se ne 
slaže saapostolskom, anjihovipredstojnici nijesu 
zakoniti nasljednici apostola. 

a) Da protestantske vjerske stranke i grčko-istočna crkva 
nemaju apostolskoga početka, dokazuje nam nepobitno povjest, 
koja nam točno kazuje imena njihovih utemeljitelja, kao i vri- 
jeme i mjesto, kad i gdje su nastale. Ona nam kazuje, da su 
one tek prije 350 godina od Lutera u Saskoj, od Zvinglija i 
Kalvina u Švicarskoj i od drugih otpadnika na ovom ili onom 
mjestu, uvedene. Tako isto nam kazuje, da je Mihajlo Ceru- 
larij, u II. stoljeću carigradski patrijarha, otpao od katoličke 
crkve. Prije toga vremena nije se ništa znalo za grčko- istočnu 
vjeru ni za protestantizam, ništa o njihovoj nauci, ništa o nji- 
hovoj uredbi; članovi njihovi bili su katolici, vjerovali su i 
živjeli |katolički. Posve su nova, od katoličke crkve otpala 
vjerska društva i možemo ih nagovoriti sa Tertulijanom: »Tko 
ste vi? odakle ste? kad ste nastali? gdje ste se tako dugo 
krili? do ovoga vremena nijesmo o vama ništa čuli.« Ništa ne 
će moći učiniti, ako im sa sv. Hilarijem doviknemo : »Prekasno 
ste došli; prekasno ste ustali. Mi smo davno prije vas znali, 
što moramo vjerovati o Kristu, crkvi i sakramentima: Nije 
dobro za vas, da se sada tek javljate. Dobro je sjeme već 
prije korova posijano i izašlo.« 

0) Ni nauka im nije apostolska, Prispodobimo li njihovu 

nauku sa naukom apostola, to je velika razlika megju njima. 
Navest ću neke primjere. Apostoli uče, da ne smijemo dopu- 
stiti, da grijeh vlada u našem smrtnom tijelu, tako da bi slu- 
šali njegove grješne naslade (Rimlj. 6, 12), već da naše tijelo 
s opačinama i zlim nasladama trapimo (Gal 5, 24). Oni pak 
uče, da su sva djela trapnje i sve pokorničke vježbe posve 
bezplodne i bezkorisne. Apostoli uče: da niti kurviši, niti idolo- 
poklonici, niti preljubnici, niti mekoputni, niti oskvrnitelji dje- 
čaka, niti škrtci, niti psovači, niti razbojnici ne će posjedovati 
kraljevstva božjega (1 Kor. 6, 9—10). Oni pak uče: Vjerniku 
ne škodi nikaki grijeh i nitko ne može biti proklet, makar bi 
htio; činio grijeh, kako veliki i kako često hoće, samo da ne 
bude nevjeran. Apostoli uče, da ini moramo zapovijedi božje 
držati, ako hoćemo imati ljubav božju i spasti se (Iv. 5,31 
Rimlj. 2, 13). A oni pak uče: »Vas kršćane ne obvezuje deset 
zapovijedi, već samo židove, jer su samim židovima dane, a 
ne nama. Pazi, da budeš razborit, pak Mojsiju s njegovim za- 
konom daleko od sebe odstraniš. Ne obaziri se na njegovo 
strahovanje i prijetnje, već ga smatraj za sumnjivijega i naj- 
gorega krivovjerca, koji je još gori od pape i gjavla samoga.« 
Apostoli uče, da mi moramo dobra djela vršiti, da tim osigu- 
ramo naše izabranje (2 Pet 1,10). A oni uče, da su dobra 
djela bezkorisna, dapače štetna, i da ih se moramo više ču- 
vati, nego li grijeha. »Jer je put u nebo uzak«, veli Luter, 
»moraš se učiniti malen, hoćeš li njim ići. U ostalom, koji su 
s dobrim djelima opterećeni kao putnici sa školkama, ne će 
proći.« Apostoli uče, da oni, koji se žene, čine dobro, a oni, 
koji se ne žene, čine bolje i daju savjet čuvati neprestanu či- 
stoću (I Kor. 7). A oni uče s Luterom: Ženiti se nije samo 
zapovijed, već više od zapovjedi, da, nužnije je nego li jesti, 
piti i spavati. Strašno je, bude li tko bez žene nagjen na smrti, 
jer što će odgovoriti, kad ga Bog upita: gdje je tvoja žena ?« 
Eto, iz ovoga se vidi, kako se protestantska nauka slaže sa 
apostolskom. Baš bi se isto tako moglo reći, da se nauka Tu- 
raka, koja dopušta višeženstvo, a progon kršćana smatra za 
zaslužno, slaže sa naukom apostola. I grčko-istočna crkva ne 
posjeduje apostolske nauke, jer njezini sljedbenici više ne 
Prihvaćaju svih katoličkih članaka vjere, koje su priznavali. 
prije raskola Focijeva i Mihajla Cerularija. 
Katehetičke propovijedi III. 21 

€) Razne od katoličke crkve otpale vjerske stranke nemaju 
napokon apostolskih predstojnika ili pastira. Nemaju 
pape, njegovo mjesto kod njih zauzima vladar ili vladarica 
zemlje. koji ipak sigurno nijesu nasljednici Petra, prvoga pape. 
Isto tako nijesu niti njihovi ostali duhovni poglavari nasljednici 
apostola, jer oni poznaju red svojih predsašnika najdalje do 
utemeljitelja svojih vjerskih stranaka, do Lutera, Zvinglija i 
Kalvina stim vogjama sekta prekida se lanac, jer nijesu svoje 
vlasti imali niti od biskupa, niti od pape, otpali su od kato- 
ličke crkve i osnovali novu vjersku družbu. Ili, tko je dao 
Luteru Kalvinu i Zvingliju i ostalim glavama raznih sekta vlast, 
da ono uče, što su učili? Nikoga ne mogu spomenuti, sami su na 
svojem ugledu radili. Bez poslanja su dakle i za njih vrijede 
riječi apostola: »od nas su izašli, ali nijesu bili od nas; jer 
da su od nas bili, kod nas bi ostali, ali na njima se pokazuje, 
da nijesu svi od nas (I Iv. 2, 19). I svećenstvo grčko-istočne 
crkve, ako i jest zadržalo apostolsko regjenje, ipak nije sačuvalo 
poslanja ili od crkve dane iurisdikcije ili vlasti. Raskol mu je uzeo. 
Jer biskupi grčko-istočne crkve ne stoje više u svezi, u zajednici 
sa glavom apostolskoga tijela, te ne dobivaju svoga djelovanja 
od njegovog vrhovnog ugleda, to više ne pripadaju k tomu 
tijelu; oni više nijesu članci lanca, kojega je prva karika sv. 
Petar. Njihove crkve naliče granama, koje su od stabla odsje- 
čene, te niti života niti sile ne dobivaju iz apostolskoga korjena. 

Od nas dakle rastavljene vjerske stranke nijesu ni na 
koji način apostolske: nijesu utemeljene od apostola ni od 
njihovih zakonitih nasljednika, niti se slaže njihova nauka 
s naukom apostola, niti nemaju poglavara, koji bi bili u zajednici 
s apostolima i od njih svoje poslanje dobili. 

Eto, sada znademo za znakove prave, od Krista uteme- 
ljene crkve: onajejedna, sveta, katoličkaiapostolska. 
Tih znakova megju svim vjerskim društvima nema nijedna nego 
samo katolička crkva, odakle nužno slijedi, da je samo kato- 
lička crkva prava od Krista utemeljena crkva. Vi imadete sreću 
pripadati onoj crkvi, koju je Gospodin sagradio na Petru, na 
pećini i koje ne će nadvladati vrata paklena; onoj crkvi koju 
je On ljubio i za koju je sebe dao, da je očisti i posveti, da 
bude bez ljage i nabora (Efer. 5, 26—2); onoj crkvi »koje glas 
prolazi preko cijele zemlje« (Rimlj. 10, 8) i u kojoj će biti blago- 
soveni svi narodi zemlje (Moj. 22, 18), onoj napokon crkvi, u 

kojoj je Krist odredio neke za apostole, neke za proroke, neke 
za evangjeliste, neke za pastire i učitelje, za usavršenje sve- 
taca, za vršenje službe, za izgradnju tijela Kristova, dok svi 
dogjemo do jedinstva vjere i spoznanja Sina Božjega, »da 
ne budemo više djeca, da ne budemo kao valovi morski simo 
i tamo bacani, te od svakog vjetra nauke simo i tamo tjerani 
po lukavštini ljudi, po lukavim vještinama zavagjanja na bludnju, 
već da vršimo istinu u ljubavi, te u svemu napredujemo u onomu, 
koji je glava, u Kristu« (Ef. 4, 11—14). O, budite zahvalni za 
neprocjenjivu sreću, pokažite se uvijek kao dobra djeca naše 
najbolje majke, katoličke crkve. Budite. dionici sve njezine 
sudbine: žalostite se s njom, kad Gospodin prepusti, da je 
njezini neprijatelji progone i mnoge joj muke zadaju, ali se 
i radujte s njom nad sjajnim njezinim pobjedama, koje iz- 
vojšti i nad napretkom, koji učini. Molite marljivo za raširenje 
katoličke vjere, da svi narodi postanu dionici kraljevstva bo- 
žjega s njegovim milostima i blagosovima, te se sve više i 
više učvrsti u svim dijelovima svijeta. Neka vam bude veselje, 
sudjelovati po mogućnosti u velikom djelu raširenja vjere, te 
ga podupirati malenim novčanim prinosima. Moguće su oni 
novčići što ste ih dali, sredstvo, po kojem je mnoga duša oteta 
nevjeri, uvedena u krilo katoličke crkve, te će doći do vječne 
blaženosti. Di, marljivo molite za raširenje naše sv. vjere, 
doprinosite male novčane prinose za tu svrhu i živite uvijek 
kao dobri, za vjeru zauzeti katolici, da se na našoj ljubaznoj 
majci, crkvi, uvijek ispuni, što je Tobija o njoj prorekao pod 
slikom Jeruzalema: »Radovat ćeš se u djeci svojoj, jer će svi 
biti blagosloveni i sakupljeni kod Gospodina. Svi su blaženi, 
koji te ljube, i koji se raduju tvojemu miru«. (Tob. 13, 17—18). 


Amen. 

XXI. Propovijed. 


Na cvjetnicu. 


Deveti članak vjere. 


»Svetu katoličku crkvu, općinstvo svetih.“ 
8.3. O odregjenju crkve. 


»Hosana Sinu Davidovu, blagosoven, 
koji dolazi u ime Gospodnje, Hosana 
na visini«. (Mat. 21. 9). 


ID rašnie evangjelje sadržaje svečani ulaz božanskoga 
Spasitelja u Jeruzalem, Vazmena svetkovina židova bijaše, Isus 
je hotio na taj blagdan djelo našega spasenja svojom smrti 
na križu izvršiti. Iz Jerika, gdje je dva slijepca iscijelio, dogje 
on, praćen od svojih učenika i od velike množine naroda, u 
Betaniju, u koje blizini bijaše Betfage, maleno selo na podnožju 
maslinske gore. U Betaniji je On prenoćio kod braće Marije, 
Marte i Lazara, kojega je malo prije probudio od mrtvih. Jer 
je Betanija bila samo pol sata udaljena od Jeruzalema, to se 
odmah doznalo za prisutnost Isusovu. U Jeruzalem se skupilo 
mnogo ljudi na svetkovanje vazma, oni su željeli vidjeti Isusa, 
o kojemu su mnogo čuli, kao i Lazara, kojega je od mrtvih 
uskrisio, odlučili su dakle poći u Betaniju. Ali Gospodin je sam 
došao u Jeruzalem. On je poslao dva učenika u Betfage s na- 
logom, da magaricu i magare, što će naći privezane kod ulaza u 
selo, odvežu, i k njemu dovedu. Rekao im takogjer, što moraju 
odgovoriti, ako bi ih tko upitao, za što odvezuju magaricu. 
Učenici otišli i sve našli onako, kako im je Gospodin kazao, 
doveli magaricu zajedno s magaretom, rasprostrli svoje odi- 
jelo na magare i postavili na nj Isusa. Narod, koji se već 
sakupio bio u velikoj množini, rasprostirao odjeću po cesti, 
trgao grane s drveća i klicao Spasitelju, idući za njim,: »Ho- 
sana, Sinu Davidovu, blagosloven, koji dolazi u ime Gospodi- 
novo ; Hosana u visini«! Tako je Spasitelj došao na vrhunac ma- 
slinske gore, odakle se mogao vidjeti cijeli grad, i tu je plakao 
nad Jeruzalemom i prorekao mu njegovu propast. Megjutim 
je dolazilo neprestano novo mnoštvo naroda iz Jeruzalema i 

oni su nosili palmine grančice u rukama, i klicali Spasitelju 
radosni Hosana. To slavlje je bilo sve glasnije, a kad je Gos- 
podin ušao u Jeruzalem, tisuće su klicale: »Hosana Sinu Da- 
vidovu, blagosloven, koji dolazi u ime Gospodinovo!« Tako 
je Gospodin ušao u Jeruzalem, od svih pozdravljan kao ve- 
liki prorok, kao Mesija; to se dogodilo na današnju nedjelju. 
Pet dana poslije, na veliki petak, izišao je iz Jeruzalema, no- 
seći križ na svojim legjima. da se na Golgoti žrtvuje za spasenje 
svijeta. 

To je u kratko povijest zadnjega ulaza Isusovog u Jeru- 
zalem, kojega spomen mi danas slavimo. Da bolje razumijemo 
tu sgodu neke ćemo opaske staviti. Betfage je bilo mjesto, 
kamo se dovodile životinje odregjene za žrtvu, te se čuvale 
do žrtve. Jer je Isus iz Betfage došao u Jeruzalem, to je to 
značilo, da je On pravo Janje, koje će se za grijeh ljudi žrtvo- 
vati. On je u slavlju išao preko doline Josafatske, da označi, 
da će jednoć s velikom moći i slavom opet doći u tu dolinu, 
da ondje sve ljude sudi. On je jašio na magaretu, da nam 
označi, da je On kralj mira, pun blagosti i krotkosti, da nam 
opet dade mir, koji smo po grijehu izgubili; jer se magarcima 
Služili kraljevi na istoku u vrijeme mira, dok su za rata jašili 
na konjima. Učenici i narod rasprostirali su svoje odijelo, trgali 
grančice iz drveća i bacali ib po putu, da po običaju istoč- 
njaka Isusu izkažu svoje počitanje i odanost. To su još više 
očitovali klicanjem: Hosana Sinu Davidovu, i t.d. čim su htjeli 
reći: Živio Sin Davidov, obećani veliki kralj iz plemena Da- 
vidova, Mesija, živio On po Onom, koji stanuje u visini! 

Kako je to množtvo naroda, tako moramo i mi božan- 
skomu Spasitelju prinositi svoje počitanje; ta on je naš Go- 
spodin, Kralj, a mi imamo sreću biti njegovi podložnici. Nje- 
govo je kraljevstvo naša sveta, katolička crkva, u koje se krilu 
mi nalazimo. Ta crkva je jedina prava, od Krista utemeljena, 
što se jasno vidi iz njezinih znakova (biljega) o kojima smo 
posljednje dvije nedjelje govorili. Katolička crkva je zavod 
spasenja ljudi, Isus Krist ju utemeljio, da po njoj sve ljude 
dovede do blaženosti. Radi toga joj povjerio: svoju nauku, 
svoja sredstva milosti i svoju vlast, te joj udijelio pomoć Duha 
sv. da božansku nauku uvijek nepokvarenu čuva, sredstva mi- 
losti valjano dijeli, a sa svojom vlasti se služi na spasenje ljudi. 

Da pak crkva uzmogne riješiti tu svoju važnu zadaću, potrebna 
joj je nepogriješivost; jer bez toga dara ne bi nam mogla niti 
božanske nauke pravo navještati, niti sredstva milosti valjano 
dijeliti, niti nas napokon putem spasenja voditi. Nepogriješivost 
je dakle crkyi neophodno nužna, da može postići svoje odre- 
gjenje i ljude do spasenja dovesti. S toga ću danas govoriti 
o nepogrješivosti crkve i odgovoriti dva pitanja: 1. 
Što će to reći: crkva je nepogrješiva? 2. Tko 
svjedoči, da je crkva nepogrješiva? 


i 

Što znači: Crkva je nepogrješiva? To znači: 
Naučavajuća crkva ili crkveno učiteljstvo ne može 
pogriješiti radi pomoći Duha sv. u kršćanskoj 
nauci vjere i ćudoregjaiuonom, što je s tim u 
savezu. 

I. Riječ »crkva« može se uzeti u širem i užem smislu. 
U širem smislu pod »crkvom« se razumijeva cijelo katoličko 
kršćanstvo, dakle papa, biskupi, svećenici i ostali katolički 
kršćani; u užem pak smislu razumijeva se pod »crkvom« na- 
učavajuća crkva ili učiteljstvo crkve, koje sačinjava 
papa i s njim združeni biskupi. Što se dakle tiče crkve u 
širem smislu, to joj u toliko pripada nepogrješivost, što nikada 
u onomu što je Isus Krist propisao vjerovati i činiti, ne može 
pogriješiti. To će reći: Nemoguće je, da svi katolički kršćani, 
papa, biskupi, svećenici i ostali članovi katoličke crkve ikada 
nešto uče ili vjeruju, što bi bilo u protuslovju sa naukom 
Krista i apostola. Uzrok je jasan. Kad bi svi katolički 
kršćani zajedno mogli pogriješiti, crkva bi katolička propala, 
koja ipak mora do konca svijeta opstojati po izričnom obe- 
ćanju božanskoga Spasitelja. Na dalje crkva bi katolička pre- 
stala biti zavod spasenja ljudi, kad bi se svi katolički kršćani 
mogli zajedno prevariti, u njoj se ne bi mogli spasti, jer samo 
istina vodi do spasenja a ne bludnja. Ali ako i ne mogu svi 
kršćani zajedno pogriješiti, to ipak nijesu pojedinci izuzeti od 
svake bludnje. Razlog je, jer Krist nije dao svakomu pojedi- 
nomu kršćaninu dar nepogrješivosti. Izuzevši papu, koji je, 
kako smo čuli, kao vrhovna glava crkve nepogrješiv, mogu 
pojedini biskupi i svećenici kao i drugi kršćani pogriješiti 

pak, kako nam povjest kazuje, često su u istinu pogriješili. 
Arij Macedonij, Nestorij, Eutih, pak Luter, Zvingli, Focij, 
Mihajlo Cerularij i mnogi drugi pripadali su staležu duhovnom 
i pogriješili su, mnogi drugi kao Vigilantij, Henrik VIII. en- 
gleski, Melanhton bili su svjetovnjaci, pak su isto tako pogri- 
ješil. Nije tako s crkvom u užem smislu, tj. sa učitelj- 
stvom crkve: isto ne može u nauci Kristovoj nikad pogriješiti; 
ono ima dar nepogrješivosti. Baš to crkveno učiteljstvo 
i mislimo, kad govorimo o nepogrješivosti crkve. 

Tko pak sačinjava učiteljstvo crkve? Učiteljstvo crkve 
sačinjava rimski papa i s njim združeni biskupi. Krist 
je kazao svojim apostolima: »Idite i učite sve narode i krstite 
ih... i učite ih sve držati, što sam vam zapovijedio« (Mat. 
28, 19—20). Tim riječima je Krist predao apostolima, kako smo 
već čuli, službu učiteljsku i naložio im, da sve narode zemlje 
uče u nauci spasenja. Ujedno je sve ljude strogo obvezao, da 
se apostolima u vršenju njihove učiteljske službe baš tako 
podlažu, kao njemu samomu i njegovom nebeskom Ocu, veleći: 
»Tko vas sluša, mene sluša, tko vas prezire, mene prezire, a 
tko mene prezire, prezire Onoga, koji me je poslao« (Luk. Io, 
16). Apostoli su se takogjer uvijek smatrali od Krista posta- 
vljenim i opunovlašćenim učiteljima naroda, svuda su navještali 
božansku nauku i od svakoga tražili poslušnost i podložnost. 
Sv. Pavao piše u ime svih apostola: »Mi smo poslanici mjesto 
Krista, kad Bog kao preko nas opominje« (2 Kor. 5, 20). Ni- 
kako nijesu dopuštali, da si koji nepozvani prisvoji učiteljsku 
službu, te su nad svakim izrekli osudu, koji je što drugo učio 
od njih. »Ako vam tko drugi,« piše apostol naroda, »drugo 
evangjelje navijesti, nego li ste ga primili, neka bude proklet« 
(Gal 1, 9). Apostoli su dakle bili prvi, koji su sačinjavali uči- 
teljstvo, Gospodin im predao tu službu i oni su je vršili. Ali 
ne smijemo zaboraviti, da je Krist jednoga od njih osobito 
odlikovao, te ga nad njih i nad sve svoje vjernike postavio, 
kad mu je rekao: »Pasi jaganjce moje, pasi ovce moje« (Iv. 
21, 15, 16, 17). To je bio, kako znademo, Petar, njega je po- 
stavio Gospodin za svoga vidljivoga namjesnika na zemlji i 
proglasio ga vrhovnom glavom, kako vjernika u opće, tako 
napose ostalih apostola. Prema toj odredbi Kristovoj sačinja- 
vali su apostoli ne sami za sebe već u svezi sa Petrom, vr- 

hovnim pastirom, učiteljstvo crkve. Ali Petar i drugi apostoli 
nijesu uvijek živjeli, svi su za nekoliko godina ostavili ovu 
zemlju, a svoje apostolsko djelovanje zapečatili mučeničkom 
smrti. Učiteljska služba nije mogla s njima prestati. Krist bo 
trajanje svoje crkve nije ograničio samo na kratko vrijeme 
Života apostola, već ona ima trajati do konca svijeta, Tko ima 
dakle poslije smrti apostola sačinjavati učiteljstvo crkve? Si- 
gurno oni, koji su apostole naslijedili u njihovoj sv. službi? A 
to su rimski papa i s njim združeni biskupi. Petra, koji je 
zadnje vrijeme svoga života, kako smo već čuli, u Rimu 
sproveo i ondje umro, naslijedio je rimski papa, a ostale apo- 
stole naslijedili su biskupi katoličke crkve, Sami su apostoli 
skrbili zato, da s njima ne izumre po Kristu ustanovljeno uči- 
teljstvo, oni su svuda, gdje je nužno bilo, postavljali biskupe, 
te im nalagali, da oni opet druge posvećuju i na njih prenose 
službenu vlast. Na taj način prelazila učiteljska služba, što je 
Krist dao Petru i apostolima od njih neprestano sve do našega 
“vremena na njihove nasljednike, rimskoga papu i na biskupe 
s njim sjedinjene. S toga kaže Klement rimski: »Bog je poslao 
Isusa Krista, a Isus Krist apostole. Apostoli pak, koji su pro- 
povijedali u selima i gradovima, postavljali su one, koje su 
smatrali za najbolje, vjernicima za biskupe i gjakone i nalagali 
im, da skrbe, te ih poslije njihove smrti naslijede drugi spo- 
sobni muževi u njihovoj službi.« Crkveno učiteljstvo dakle 
sačinjava papa i s njim združeni biskupi. Što se svećenika 
tiče, to su i oni do duše dionici učiteljske službe, ali oni te 
službe ne vrše samostalno, već samo u ovisnosti od biskupa 
i kao njihovi pomagači. Razlog je tomu taj, što svećenici ni- 
jesu, već samo biskupi nasljednici apostola, čega radi samo 
njima pripada potpuna učiteljska služba. Nastanu li dakle vjerske 
prepirke, to nemaju svećenici, već samo biskupi u zajednici sa 
papom pravo i vlast iste konačno rješavati. Dužnost je sveće- 
nika samo odluke, što su ih papa i biskupi izdali, narodu 
objaviti i raditi oko toga, da se on istima podloži. Radi toga 
nemaju svećenici na saborima crkvenim odlučujućega glasa u 
stvarima vjere. Budu do duše često svećenici, koji su se 
odlikovali učenošću i crkvenim duhom, upitani za savjet, 
dok odlučivati imađu samo biskupi u zajednici sa papom. 
Svaki biskup imade svakako pravo i dužnost, raspre, koje na- 

stanu u njegovoj biskupiji u stvarima vjere rješavati, i nastale 
bludnje osugjivati, te je svaki u svojoj savjesti dužan podvrći 
se njegovom sudu. Ali taj sud mora još biti potvrgjen od 
rimske stolice, da bude neopoziv i obvezatan. S toga je do- 
pušteno obratiti se na papu i svoje mu prilike predložiti, što 
on odluči, tomu se valja onda potpunom poslušnosti podložiti, 
Tko bi se još sada protivio i tvrdokorno ustrajao uz svoju 
bludnju, taj bi prestao biti katolički kršćanin i postao bi 
krivovjerac. 

Način, kako papa i s njim združeni biskupi daju svoje 
odluke o stvari religije, jest dvostruki; združe se ili na stano- 


vitom mjestu i poslije zajedničkoga savjetovanja izreku svoje. 


odluke ; ili ih papa sam izreče kao vrhovna glava cijele crkve 
i čuvar vjere, na što onda biskupi izrično ili šuteći pristanu. 
Sakupe li se biskupi na stanovitom mjestu, pak ondje pod 
predsjedanjem pape ili njegovog zamjenika stvore zaključke, 
a papa odobri učinjene zaključke, to se onda zove općeniti 
crkveni sabor ili ekumenički koncil. Tako učinjeni i potvrgjeni 
zaključci su izjave Duha sv. i s toga obvezuju svakoga kato- 
lika. Ali i onda ako papa sam u stvarima vjere i ćudoregja 
kao učitelj cijele crkve odlučuje, jest odluka božanskoga ugleda. 
To je dakle prva istina, koju moramo upamtiti: papa i s njim 
združeni biskupi sačinjavaju nepogrješivo učiteljstvo crkve. 

2. To pak učiteljstvo crkve je nepogrješivo ne samo po 
sebi, već po pomoći Duha sv. Nijedan čovjek, bio on još 
tako učen i svet, sam na sebe upućen, ne može računati na 
nepogrješivost. Osobito u stvarima vjere može duh ljudski lako 
zalutati, jer tu ima sila tajna, kojih ne možemo svojim razumom 
shvatiti. Mi doduše imademo sv. pismo, koje je čista riječ božja, 
ali to. ne izključuje bludnje. Posye je drugo, čistu riječ božju, 
nepomućenu božansku istinu imati u sv. pismu, a posve je 
drugo, čistu riječ božju, nepomućenu, božansku istinu iz sv: 
Pisma iznaći i prisvojiti si. Gotovo se svi krivovjerci pozivaju 
na sv. pismo, i žele najbezbožnije nauke iz njega dokazati, 
najjasniji je to dokaz, da nas sv. pismo ne može sačuvati od 
bludnje i učiniti nas nepogrješive. Kad bi bio papa i biskupi upu- 
ćeni samo na svoj razum i na sv. pismo, to oni ne bi sači- 
njavali nepogrješivog učiteljstva, kako je svaki čovjek, tako 
bi i oni bili bludnji izvrgnuti, pak bi njihove odluke i izjave 

mogle imati samo ljudski ugled. To je božanski Spasitelj znao, 
zato je postavio (učiteljsku službu) učiteljstvo crkve pod oso- 
bitu zaštitu Duha sv., da njegova božanska nauka bude uvijek 
čista uzdržana, te se od koljena do koljena predaje. Duh sv. 
je ujedno duša kršćanskoga učiteljstva, po njegovu uplivu se 
dogagja, da papa i s njim združeni biskupi ne uče drugo, nego 
čistu riječ božju. On ih prosvijetljuje, da uzmognu u svako 
vrijeme razlikovati istinu od bludnje, daje im silu i dobru 
volju, da ne pazeći na zemaljsku korist, na progone i muke, svje- 
doče za istinu. Da, Duh sv. je, koji se služi učiteljstvom crkve 
kao orugjem, da sve ljude pouči u vjeri i u zakonu božjem, 
te im put pokaže, kojim imadu ići, da postignu svoj vječni cilj. 
Zato kaže Krist: »Nijeste vi, koji govorite, već je Duh vašega 
Oca, koji u vama govori« (Mat. Io, 20). Zato su se i pozivali 
apostoli kod odluka, što su ih na saboru Jeruzalemskom izdali 
izrično na Duha sv. veleći: »Svidjelo se Duhu sv., da vam 
na dalje nikaka tereta ne nalažemo, nego što je nužno« (Djel. 
apost. I5, 28), Što nas dakle papa i biskupi uče, jest čista nauka 
božja, a mi smo od bludnje tako sigurni, kao da Duh sv. vid- 
ljivo megju nama djeluje, te nam božansku nauku navješta i 
tumači. Kako je za nas to utješna istina! Dok su od nas ra- 
stavljene vjerske stranke neprestano uznemirivane dvojbom, 
te nigdje ne nalaze sigurnosti, to si mi možemo s božanskom 
sigurnošću reći: »Što ja vjerujem, riječ je božja, neprevarljiva 
je istina ; jer ja vjerujem, što me crkva uči, po kojoj mi go- 
vori Duh sv.« 

3. Na što se proteže nepogrješivostcrkve? Ne- 
pogrješivost se crkve proteže na objavljene nauke vjere 
i ćudoregja. Nauka vjere jest ono, što moramo vjerovati, a 
nauka ćudoregja ono, što moramo činiti. Tako n. pr. nauke, 
da je samo jedan Bog, da su u jednom božanstvu tri osobe, 
da je Isus Krist pravi Bog i pravi čovjek, daje On ustanovio 
sedam svetih sakramenata, spadaju u nauku vjere, jer se sve 
te nauke moraju vjerovati; nauke pak, da mi moramo Boga 
ljubiti nad sve, a bližnjega kao sami sebe, neprijateljima opro- 
stiti, uvijek istinu govoriti, nepravedno dobro povratiti, spa- 
daju u nauku ćudoregja, jer mi moramo te nauke vršiti, ho- 
ćemo li biti dobri i spasiti se. 

Crkva je dakle nepogrješiva u nauci vjere; ništa ne 

može učiti, što bi se protivilo nauci vjere Krista; što ona 
predlaže za vjerovanje, božanska je istina. Kad bi se crkva 
mogla u nauci vjere prevariti, to ne bi mogla riješiti svoje 
zadaće, te nas do spasenja dovesti. Vjera i to samo prava, od 
Krista naučavana vjera jest prvi uvjet spasenja. Kad je dakle 
Krist dao apostolima nalog, navještati evangjelje svim stvoro- 
vima, obećao im svoju neprestanu pomoć, da ne mogu nikad 
od istine zaći. 

Jer je crkva nepogrješiva u nauci vjere, to ona spoznaje 
takogjer svako krivovjerje, bilo ono usmeno ili pismeno. Ona 
je nepogrješiva učiteljica od Krista objavljenih nauka spasenja, 
te postavljena, da kao sudac razlučuje istinu od laži, zdravu 
nauku od izkvarene, ona mora dakle savršenom sigurnosti 
moći prosuditi, da li se koja pismeno ili usmeno predana nauka 
slaže sa katoličkom vjerom ili se ne slaže. Ne smije s toga 
nitko crkvu napasti riječima: »Crkva me nije dobro shvatila, 
u mojim riječima nije onaj smisao, koji im ona daje.« Kad bi 
sumnjali o sposobnosti crkve, da li daje pravi smisao kojoj 
usmenoj ili pismenoj nauci, onda ona ne bi više bila nepo- 
grješiva Učiteljica istine, ne bi mogla vjere uzdržati u njezinoj 
čistoći, niti vjere čuvati od bludnje i laži. Ima svakako slučaj, 
da neko nešto pismeno ili usmeno iznese proti vjeri, a da za 
to ne zna, niti toga ne će. Ali valja spomenuti, da crkva ne 
sudi uvijek o unutarnjem osvjedočenju čovjeka; ona gleda 
samo na vanjštinu, na rečeno ili napisano, te to označuje za 
ono, što u istinu jest, istina ili laž. Može dakle netko reći proti 
Crkvi: »Ja s onim nijesam mislio niti hotio što proti vjeri reći 
ili napisati«, ali ne smije reći: »S onim, što sam rekao ili na- 
pisao, nijesam bludnje učio.« Ako i nije hotice i znatice po- 
grješio, to je ipak činom pogrješio, dok crkva njegovu nauku 
zabacuje, a on se mora posve pokoriti sudu crkve. 

I u ćudorednoj nauci je crkva nepogrješiva. Tko se 
želi spasiti, to nije dosta da samo vjeruje, što je Krist učio, već 
mora i činiti, što je propisao ; jer po samoj vjeri ne može nitko 


.do spasenja doći. Zato je rekao Gospodin apostolima, kad ih 


ih je poslao, da navještaju evangjelje narodima: »Učite ih sve 
vršiti, što sam vam zapovijedio« (Mat. 28, 20). Crkva mora 
dakle biti nepogrješiva i u ćudorednim propisima, što nam ih 
daje, jer da može u tom pogrješiti, mi bi bili u pogibelji, da 

nas ona zavede na stranputicu i upropasti. U ostalom Gospo- 
din označuje neposluh prema crkvi kao osude vrijedni prekršaj, 
veleći: »Tko crkve ne sluša, neka ti bude kao poganin i javni 
grješnik« (Mat. 13, 17). Tko dakle crkve ne sluša, tko onoga 
ne čini, što ona nalaže, taj je tako zao kao pogani i javni 
grješnici, te se ne može spasti, kao ni ovi. Tu izjavu božansku 
morali bi si uzeti k srcu oni kršćani, koji ne vrše ćudorednog 
zakona crkve, već slijede svoje strasti; oni kršćani, koji kažu, 
da zadovoljavati nečistoj nasladi nije grijeh, već potreba na- 
ravi, kojoj se smije kao i svakoj drugoj potrebi bez grijeha 
zadovoljiti; da nije dužnost neprijatelju oprostiti, zlo mu do- 
brim vratiti; da megju ljudima nema vlastničtva, već da je sve 
zajedničko dobro, na koje svaki jednako pravo imade i t. d. 
Tko se drži tih i sličnih načela, taj osugjuje nauku nepogrje- 
šive crkve, te je na putu sa poganima i javnim grješnicima. 
Ne dajte se, bogoljubni slušatelji, zavesti takim ljudima, iz njih 
govori samo strast i korist; već slijedite crkvu: vjerujte što 
vas uči, činite, što vam nalaže, jer iz nje govori Duh božji; 
ona je nepogrješiva navjestiteljica božanske volje. 

Jer je crkva nepogrješiva u nauci i ćudoregju, to ona 
takogjer može prosuditi,jesu li objavei vigjenja, 
objave, koja tko imade, istinite i božanskeili ni- 
jesu. Ona prispodablja te objave i vigjenja sa svojom naukom 
vjere i ćudoregja, protive li se istoj, to je sigurno, da su lažna 
i nijesu drugo nego prevare i sljeparije gjavla. Ne smijemo 
dakle vjerovati osobama, koje govore, da imadu objave, čim 
crkva proglasi njihove objave lažnim, makar se te osobe činile 
pobožne, te izvanredne, gotovo čudesne stvari izvode. Mi zna- 
demo iz sv. pisma, da će i antikrist imati nekaki sjaj svetosti, 
te razne znakove i prividna čudesa činiti, a ipak sve, što će 
činiti, nije drugo nego prevara i laž, te je orugje gjavla. To 
vam neka bude na pouku i opomenu, jer se svaki čas javlja 
koje takovo objavljenje, a u istinu nije nego laž i prevara, 
Tako se dvije žene hvalile, da su dobile objave od sv. arkan- 
gjelja Mihajla. Crkva je istražila njihove tobožnje objave i 
našla, da nijesu drugo, nego prevare gjavolove, s toga je za- 
branila spise, koje su pisali o tim objavama, pod prijetnjom 
kazne izopćenja. Sada je bila dužnost dotičnih osoba, koje su 
kod toga sudjelovale, pokoriti se sudu crkve, ali toga nijesu 

učinile, već su svojeglavo ostale kod svoga mnijenja, da imadu 
pravo, s toga je crkva bila prisiljena u istinu ih izopćiti. Slična 
kazna bi stigla svakoga, koji se ne bi htio pokoriti sudu crkve, 
već take objave smatrao za istinite i božanske. 

Po mnijenju mnogih crkvenih učenjaka, crkva je nepo- 
grješiva i u proglašivanju svetaca. Ona može naime 
prema tomu nepogrješivom sigurnosti izreći, je li tko, koji je 
umro na glasu svetosti, u istinu svetac, te se kao takav smije 
štovati. Jer znade li crkva potpunom sigurnosti općenito, što 
je pravo, dobro i Bogu dopadno, to ona može takogjer istom 
sigurnosti ustanoviti, je li život kojega vjernika prema propi- 
sima evangjelja, te u istinu dobar i Bogu dopadan. Pak imade 
li crkva pravo, o službi božjoj i o štovanju svetih predmeta 
u opće odregjivati, to se ne može ona prevariti u sudu, da se 
ovaj ili onaj pokojnik može smatrati za predmet štovanja. Ili 
zar ne bi morali reći, da je crkva prestala biti sveta, kad bi 
ona nešto, što nije nikakovog štovanja vrijedno, nama, ne samo 
dopustila, da štujemo kao sveto, već nas na to još poticala? 
Kao što nije dosta, da crkva može nepogrješivo odlučiti megju 
istinom i bludnjom u opće, već je potrebno, da u svakom po- 
jedinom slučaju znade odlučiti, što je istina, a što bludnja, kako 
ne bi dosta bilo, kad bi nepogrješivo mogla odrediti, da se 
predmeti štovanja vrijedni moraju u časti držati, a da je u 
označivanju istih u bludnji. Možemo dakle posve sigurni biti, 
da će Bog svoju crkvu u istraživanju o svetosti kojega pokoj- 
nika baš tako od bludnje čuvati, kako je čuva kod istraživanja 
o istinitosti ili lažnosti koje nauke vjere i ćudoregja. 

Sada sam vam, bogoljubni slušatelji, odgovorio na pitanje, 
što znači: crkva je nepogrješiva. Isus Krist je u svojoj 
crkvi ustanovio učiteljstvo, koje sačinjavaju nasljednici Petra 
i ostalih apostola, naime rimski papa i s njim združeni biskupi. 
To je učiteljstvo u objavljenoj nauci vjere i ćudoregja te u 
svemu, što je s tim u savezu, po pomoći Duha sv. nepogrje- 
šivo, što ono uči i zaključi, božanska je istina, bilo ono sa- 
kupljeno u saboru ili mjestom rastavljeno. Svaki je s toga ka- 
tolik uz gubitak vječne blaženosti dužan, učiteljstvu se crkve 
posve podložiti unutarnjom i izvanjom poslušnosti i njezine 
odluke smatrati kao izjave Duha sv. 

Tko nas osigurava,da je crkva nepogrješiva? 

I. 


To nas osigurava već razum, još više sv. pismoi 
predaja, te očita činjenica, daje u crkvi bilo kroz 
sva stoljeća čudesa. 

I. Nitko ne niječe, da je Isus Krist mogao dati svojoj 
crkvi dar nepogrješivosti. On je pravi Sin božji, Bog kao i 
Otac njegov, dakle i svemogući, On sve može što hoće. Isto 
tako ne da se tajiti, da je hotio svojoj crkvi dati dar nepo- 
grješivosti. Kako je sam jasno očitovao, njegova je ozbiljna 
volja bila, da se svim ljudima do konca svijeta propovijeda 
evangjelje i da oni moraju biti poučeni u onom i to samo u 
onom, što je on sam učio. A kako bi mogla crkva, je li bludnji 
podvrgnuta, nauku Kristovu uvijek čistu uzdržati i navještati? 
To bi bilo posve nemoguće. Ako crkva nema dara nepogrje- 
šivosti, onda je nauka, koju joj Krist povjerio, svakoj bludnji 
izvrgnuta, tijekom vremena bila bi sve više nakažena, a na 
koncu jedva bi na sebi imala trag božanskoga. Za to nam daje 
jasni dokaz poganstvo. Isto je u početku bilo još prilično čisto, 
ali se malo po malo tako izrodilo uslijed nerazuma i zlobe 
ljudi, da se najveće sramote i opačine smatrale za istinite i 
dopuštene. Je li dakle božanski Spasitelj hotio, što je sigurno, 
da se njegova sv. nauka do konca svijeta uvijek čista uzdrži 
i propovijeda, to je On takogjer morao htjeti, da crkva, koja 
mora tu nauku za sva buduća vremena navještati, mora biti 
nepogriješiva. Tu se ne može reći: Kristu nije bilo nužno, da 
uzdrži svoju nauku čistu, crkvi dati nepogrješivost; jer mi ima- 
demo sv. pismo, u njem može svaki naći pravu nauku Isusovu. 
Već sam vam opširnije dokazao, da sv. pismo ne sadržaje 
svega, što je Krist učio, kad bi mi dakle bili upućeni samo na 
sv. pismo, to mi ne bi znali svega, što sve moramo vjerovati 
i činiti, da budemo dobri, te se spasimo. Mnogi, dapače većina 
ljudi niti ne može čitati sv. pisma, a osim toga nitko nije si- 
guran, da on sv. pismo pravo tumači. Kako sam prije spo- 
menuo, najveći su učenjaci jedno te isto mjesto sv. pisma u 
posve protivnom smislu shvatili i tumačili. Sa sv. pismom se 
može sve učiniti, ono naliči vosku, u koji se mogu otisnuti 
slike angjela i gjavla. Nama je nužno nepogrješivo učiteljstvo 
crkve, bez njega je posve nemoguće, da se nauka Isusova 
uvijek uzdrži u prijašnjoj svojoj čistoći, 

Da se postigne vječna blaženost, potrebna je vjera bez 
svake dvojbe, čvrsta poput pećine. Tu vjeru traži Bog od svih, 
koji su došli k razumu. Taka pak vjera nije moguća, dok se 
god moramo bojati, da Bog ovo ili ono nije objavio, što nam 
se na vjerovanje predlaže, ili je drugačije shvatio, nego li mi 
to shvaćamo. Kad bi mi bili u onom, što moramo vjerovati, 
upućeni na naš razum ili na svjedočanstvo ljudi, morali bi biti 
uvijek nesretni. Moguće se varam, moguće se varaju oni, koji 
mi to predlažu na vjerovanje, ja i drugi smo ljudi i tako uz 
najpošteniju težnju za istinom podvrženi bludnji. Na taj bi način 
morali mi cijeli svoj život sprovoditi u neprestanim dvojbama, 
i nikad ne bi došli do čvrste vjere. Nešto je posve drugo, je li 
u crkvi nepogrješivo učiteljstvo, Tu mora svake i najmanje 
dvojbe nestati, jer smo sigurni, da to učiteljstvo radi danoga 
mu od Krista dara nepogrješivosti nipošto ne može pogrješiti; 
mi znademo, da Bog sam neprestano govori ljudima po tom 
učiteljstvu, te im očituje svoju volju. Je li Krist od nas tražio 
čvrstu vjeru, koja izključuje svaku dvojbu, to nužno slijedi, da 
je svojoj crkvi dao nepogrješivost, jer bez te nepogrješivosti 
ne bi nikada mogli doći do take vjere. 

Krist je napokon jedini Učitelj ljudi, kako sam kaže: 
»Jedan je vaš učitelj, Krist« (Mat. 23, 10). Da Krist može biti 
jedini Učitelj ljudi, mora sve ljude do konca svijeta učiti. A to 
on i čini. Dok je još vidljivo na zemlji živio, učio je ljude 
ustima svoga naravskoga tijela, sada pak, kad nevidljivo boravi 
na zemlji, uči ih ustima svoga moralnoga tijela, koje je nje- 
gova crkva. Nitko ne dvoji, da je Krist bio nepogriješiv, kad 
je učio ustima svoga naravskoga tijela; isto tako ne može 
nitko dvojiti, da je i sada nepogriješiv, kad nas uči ustima 
svoga moralnoga tijela, po crkvi. Isti je Krist, koji uči, samo 
orugje je razno, kojim se služi za svoju nauku, Eto, bogoljubni 
slušatelji, tako nas već upućuje razum prosvijetljen od božanske 
objave istini, da je učiteljstvo crkve nepogrješivo. 

2. Tu istinu nam potvrgjuje i sv. pismo. Krist reče apo- 
stolima: »Idite, učite sve narode, krstite ih... i učite ih sve 
držati, što sam vam kazao, i eto, ja sam kod vas u sve dane 
do konca svijeta« (Mat. 28, 20). Božanski Spasitelj obećaje 
ovdje apostolima, kad im predaje učiteljsku službu, svoju ne- 
prestanu pomoć. On želi reći: »Premda se od vas dijelim te 

u nebo uzlazim, ipak vas ne ću same ostaviti, već ću biti ne- 
vidljivo u vašoj sredini i pomagat ću vas do konca svijeta«. 
Ta neprestana pomoć, što je Isus svojim apostolima obećaje, 
proteže se očito na njihovu učiteljsku službu, on je rekao 
riječi: «Ja sam kod vas u sve dane i t. d.,« baš onda, kad im 
je predao učiteljsku službu. Je li pak Gospodin bio neprestano 
na pomoći svojim apostolima u vršenju njihove apostolske 
službe, to je bilo posve nemoguće, da oni pogriješe u navje- 
štanju božanske nauke, bili su nepogriješivi. Ali Isus je rekao ; 
»Ja sam s vama u sve dane do konca svijeta«. Apostoli nijesu 
mogli božansku nauku do konca svijeta navještati, jer su već 
za nekoliko godina umrli, kako može dakle Isus kod njih biti 
do konca svijeta? Samo tako, da i njihovim nasljednicima, 
Papi, i s njim združenim biskupima ili sa učiteljstvom crkve, 
koje ima do konca svijeta trajati, bude na pomoći. Kad dakle 
božanski Spasitelj kaže: »Ja sam kod vas u sve dane do konca 
svijeta«, tim uvjerava, da je on ne samo apostolima, već i 
svim njihovim nasljednicima, koji će do konca svijeta vršiti 
njegovu učiteljsku službu, na pomoći. Imadu li papa i biskupi 
pomoć Isusovu, to su oni isto tako nepogriješivi kao apostoli. 
To mjesto nam dakle daje nepobitni dokaz za nepogrješivost 
crkvenog učiteljstva. 

Krist obećava apostolima i njihovim nasljednicima ta- 


kogjer neprestano pomoć Duha sv. veleći: »Molit ću Oca i on 


će vam dati drugoga tješitelja, da ostane kod vas u vijeke, 
Duha istine« (Iv. 14, 16—17). I opet: »Kad dogje onaj Duh 
istine, on će vas svakoj istini naučiti« (Iv. I6, 13). Jer Krist 
ovdje kaže, da će Duh sv., Duh istine, u vijeke kod apostola 
ostati, opet slijedi, da se ovo obećanje proteže i na nasljednike 
apostola na papu i biskupe, jer apostoli nijesu uvijek živjeli. 
Ostaje li pak Duh sv. uvijek kod onih, koji imadu crkvenu 
učiteljsku službu i učili ih svaku istinu, onda nije moguće, da 
oni pogriješe, oni su nepogrješivi učitelji istine. 
Nepogrješivost crkve slijedi takogjer iz riječi, što ih bo- 
žanski Spasitelj Petru kazao: »Ti si Petar i na toj pećini sa- 
gradit ću crkvu moju, i vrata paklena, ne će je nadvladati« 
(Mat. 16, 18). Ovim uvjerava Gospodin izrično, da vratima pa- 
klenim, t. j. gjavlu i njegovim sljedbenicima ne će uspjeti, da 
svladaju i unište crkvu, koju je on na Petru sagradio. O tom 

obećanju Isusovom nitko ne dvoji, po njemu mora crkva 
opstojati, makar još toliko na nju navaljivala moć pakla. Bude li 
pak uvijek opstojala, onda ne može nikada upasti u bludnju, 
jer kad bi to mogla, prestala bi opstojati, jer ona, kad bi u 
bludnju i laž upala, ne bi više bila od Krista utemeljeni zavod 
spasenja ljudi, već bi bila sinagoga gjavla. Vječno trajanje 
crkve nužno pretpostavlja dakle njezinu nepogrješivost. 

Nepogrješivost crkve uči napokon sv. Pavao, kad crkvu 
naziva stupom i temeljem istine (1. Tim. 3, 15). Po toj oznaci 
je crkva za istinu, za pravu božansku nauku ono, što su stu- 
povi i temelji za zgrade. Stupovi drže zgradu, da čvrsto stoji, 
temelji su joj za podlogu, da ne može pasti, niti se razići, niti 
srušiti. Isto tako uzdržaje crkva, t. j. učiteljstvo crkve božansku 
nauku i služi joj kao čvrsti, nepromjenljivi temelj, da uvijek 
ista ostane, te se neprestano drži u svojoj prijašnjoj čistoći. 
Je li dakle crkva stup i temelj istine, to ne može pogriješiti, 
posjeduje dar nepogrješivosti. 

3. To nam dokazuje i predaja. Već sv. Ignacij učenik 
apostola, veli, da se crkva ne može pokvariti, da ona dakle 
čuva božansku nauku uvijek nepokvarenu. Sv. Irenej u drugom 
stoljeću kaže: »Ne treba u drugoga istine tražiti, koju možemo 
u crkvi uzeti, jer su apostoli u istu kao u bogata spremišta 
Sve najsavršenije snijeli, što je istina.« Tertulijan iz trećega 
Stoljeća naziva svjedočanstvo crkve svjedočanstvom istine, i 
proglašuje sve za bludnju i laž, što je proti nauci crkve. Origen 
takogjer iz trećega stoljeća piše: »Mi ne smijemo paziti na one, 
koji govore: Eto, ovdje je Krist, a ne pokazuju ga u crkvi, 
koja je puna sjaja od istoka do zapada, puna pravoga svijetla, 
koja je stup i temelj istine, u kojoj je dolazak Sina čovječjega, 
koji svima bili gdje mu drago dovikuje: »Eto, ja sam s vama 
u sve dane do konca svijeta«. Aleksander biskup u Aleksan- 
driji u četvrtom stoljeću kaže: »Mi spoznajemo samo jednu i 
jedinu katoličku i apostolsku crkvu, koja je uvijek nepobjediva, 
makar se cijeli svijet proti njoj bori. Ona pobjegjuje proti 
svim bezbožnim sektama krivovjeraca, koji se proti njoj dižu«. 
Uopće upotrebljavaju sveti oci, kad o crkvi govore, uvijek 
Oznake i izraze, iz kojih nepobitno slijedi njezina nepogrješivost. 
Crkva im je izvor istine, stan prave vjere (Laktancije) 
Spremište, u kojem se čuva poput sunca jasna 

istina (Teofil); luka sigurnosti, u kojoj se nalaz 
istina i mir duše; svjetiljka Kristova, u koju je 
stavljeno svijetlo istine (Irenej, Origen, Eusebij); čista 
zaručnica Kristova, koja se ne može okaljati 
(Ciprijan, Krisostom); stup itemeljistine koja tako 
čvrsto stoji, da bi se prije moglo uništiti sunce 
na svodu nebeskomu, nego li istina u njoj 
(Ambrozije, Jeronim, Augustin). Tako nam dokazuje predaja 
iz najstarijih vremena i kroz sva stoljeća, da crkvi, uslijed 
pomoći božje, pripada nepogrješivost. , 

Tu nepogrješivost crkve napokon očito dokazuju bez- 
brojna čudesa, koja se u njoj od početka do danas doga- 
gjaju. Svaki dopušta, da se prava čudesa mogu dogoditi samo 
po sili božjoj. Čudo je, što nadvisuje sile naravi, čudo s toga 
može učiniti samo Bog, Gospodar naravi. Kad dakle tko čudo 
čini, to mu Bog daje svjedočanstvo, da On preko njega dje- 
luje. Bog pak, istiniti i sveti, ne može laž potvrditi, s toga 
mora nauka, koja je čudom potvrgjena, biti istinita. Krist se 
sam često pozivao na svoja čudesa, da dokaže ljudima, da je 
poslanik božji, te ih uvjeri o istinitosti svoje nauke. »Ne činim 
li ja djela moga Oca« rekao je židovima, »ne vjerujte meni, a 
ako ih činim, to vjerujte djelima, ako ne ćete meni vjerovati« 
(Iv. 10, 37—38). Kad tko čini čudo, da potvrdi ono, što kaže, 
to je toliko, kao da je Bog sam uz njega kao svjedok i da 
govori: »To, što ovaj govori, istina je, ja, istiniti, to svjedočim«. 
Kad kada se prava čudesa ne dogagjaju za potvrdu vjere već 
za proslavu života svetca; ali i takova čudesa, kojima Bog 
svoje svete proslavljuje, potvrgjuju pravu vjeru, jer bez nje 
ne može nitko biti pravo svet. »Pravednik živi od vjere« 
(Hebr. 10). Dogagjaju li se u kojem vjerskom društvu čudesa, 
to je onda nepobitan dokaz, da se u njem uči samo božanska 
istina. Eto, taj dokaz daje naša sveta, katolička crkva. Ona je 
megju svim vjerskim društvima, koja su u svijetu, jedina, koja 
može prava čudesa pokazati. Kako znađete, naša katolička 
crkva opstoji gotovo već I900 godina, a u svako stoljeće se 
u njoj dogagjala mnoga čudesa, kako to povijest dokazuje. Ja 
ću samo neka od njih navesti. U prvo stoljeće imademo čudesa 
Krista i apostola, kako nam ih pripovijedaju evangjelja i djela 
apostolska; u drugom i trećem stoljeću imađemo gotovo bezbroj 

čudesa, što su ih činili sveti mučenici; u četvrtom stoljeću 
imađemo čudesa sv. Antuna, Hilarija, Martina, Nikole i mnogih 
drugih; u petom stoljeću imademo mnogo čudesa, koja se do- 
gagjala osobito na grobovima sv. mučenika, kako nas o tom 
izvješćuje sv. Augustin; u šestom stoljeću imademo čudesa 
sv. Grgura, čudotvorca i drugih svetaca; u sedmom stoljeću 
imađemo čudesa sv. Augustina i njegovih drugova, što su ih 
učinili, kad su širili kršćansku vjeru u Engleskoj; u osmom, 
devetom i desetom stoljeću imademo čudesa sv. Kutberta i sv. 
Ivana u Engleskoj; gotovo bezbrojna čudesa, koja se dogodila 
kod prenosa relikvija sv. Sebastijana i čudesa sv. Romualda, 
sv. Venceslava i mnogih drugih; u dvanaestom stoljeću imademo 
čudesa sv. Malahije i sv. Bernarda, koji je u biskupiji Kostničkoj 
u jedan dan izcijelio Io slijepaca, Io kljastih i 18 hromih; u 
trinaestom stoljeću imademo čudesa sv. Franje Assiskoga, sv. 
Dominika, sv. Tome Aquinskoga, sv. Antuna, sv. Bonaventure 
i drugih, u četrnaestom, petnaestom i šesnaestom stoljeću ima- 
demo čudesa sv. Bernardina, sv. Katarine Sienske, sv. Nikole 
Tolentinskog, sv. Vincencija, sv. Franje Paulskoga, sv. Franje 
Ksaverskoga, sv. Terezije i mnogih drugih svetaca. Što se 
napokon tiče zadnjih triju stoljeća do našega doba, to nas iz- 
vješćuje povjest o mnogim čudesima, koja se na raznim mje- 
stima dogagjaju, a kojih je istinitost dokazana sa tisuću svje- 
doka. Znademo osobito za mnoga čudesa, koja se dogagjaju 
i danas na raznim prošteništima Majke božje, kao kod nas na 
Bistrici, a osobito u Francuskoj u Lurdu. Nu jedno ću čudo 
napose spomenuti, koje je s toga osobito čudesno, što se od 
najstarijih vremena još i sada svake godine ponavlja, to je 
čudo sa krvlju sv. mučenika Januarija. On je živio u trećem 
Stoljeću i bio je biskup u Beneventu, te pošto je mnoge muke 
podnio, za cara Dioklecijana mu je glava odrubljena. Njegovo 
tijelo počiva u prvostolnoj crkvi u Napulju, tu se čuvaju ta- 
kogjer dvije posude s njegovom krvlju; blagdan sveca se svake 
godine svečano slavi. Uzmu te dvije posude sa krvlju sveca, 
koja je dakako posve stinuta i čvrsta, te je stave na žrtvenik, 
koji se nalazi naproti kapeli, gdje se čuva glava svečeva, I 
eto! jedva je u staklenci posve tvrda i posušena krv došla u 
blizinu glave, ili poslije nekoliko časaka postane tekuća, kipi 
i pjeni se, kao da se onaj čas prolila, na udivljenje tisuća, 


* 


340 


koji svojim očima to čudo glegju. To se čudo ponavlja od 
desetoga stoljeća redovito svake godine, a milijuni vjernika i 
nevjernika su svojim očima to vidjeli i mogu vidjeti, ako hoće. 
Što slijedi iz tih čuđesa? Očito to, da je katolička crkva prava 
crkva Kristova, ili drugim riječima, da je ona kroz 1900 go- 
dina, što opstoji, uvijek učila istinu; jer da je jedan put u 
bludnju pala, to bi taj čas morala čudesa u njoj prestati, jer 
Bog ne može laži svjedočanstvo dati već istini. U istinu! Kad mi 
za našu svetu, katoličku crkvu ne bismo imali drugoga dokaza, 
osim čudesa, koja se neprestano od stoljeća do stoljeća u njoj 
dogagjaju već bi ona bila dosta, da nas osvjedoče o njezinoj 
istini i nepogrješivosti. Možemo reći sa Rikardom od sv. Viktora: 
» Gospodine, vjerujemo li jednu bludnju, to smo od Tebe pre- 
vareni; jer one stvari (koje mi vjerujemo) takovim su znako- 
vima i čudesima potvrgjene, kako ih samo Ti činiti možeš«. 

Katolička je crkva dakle nepogrješiva, što ona uči, čista 
je riječ božja, kako su Isus Krist i od njega poslani apostoli 
pred 1900 godina navještali. To dokazuje sv. pismo i predaja 
i bezbrojna čudesa, što ih Bog u njoj, kako dugo postoji, činio, 
i još sada čini. Iz ovoga slijedi za svakoga katolika stroga 
dužnost, da on srcem i jezikom čvrsto pristane uz sve, što 
ona uči, da odobri, što ona odobrava, osudi, što ona osugjuje, 
da se njezinom sudu potpunom poslušnosti podlaže. To je 
učinio, da navedem samo jedan primjer, učeni i pobožni nad- 
biskup u Cambraiu, Fenelon. On je god. 1697. napisao djelo 
sa naslovom: »Tumačenje temeljnih pravila svetaca«, koje je 
papa Inocent XII. osudio. Vijest o toj osudi stigla u Cambrai 
onaj čas, kad je nadbiskup htio da se uspne na propovijedaonicu, 
da propovijeda o blagdanu dana, navještenju Marijinu. Kako 
god je veliki utisak učinila ta odluka na nj, koja se protivila 
njegovom očekivanju, to je ipak vjera nad njegovom kreposnom 
dušom taku vlast sačuvala, da se on samo nekoliko minuta 
sabrao, da promjeni osnovu govora, za koju se pripravio. On 
izabra za predmet dužnost potpune podložnosti ugledu pogla- 
vara i govorio je tako ganutljivo, da je slušatelje do suza ganuo, 
Skoro poslije toga izdao pastirsko pismo, gdje kaže: Naš 
sv. otac, papa, je knjigu sa naslovom: »Tumačenja temeljnih 
pravila svetaca«, u svojem breveu osudio. Ja iskreno odo- 
bravam breve, posve i bez svake sjene kake iznimke. Od 

svega vas srca opominjem, na potpunu podložnost i potpuni 
posluh, da se ne oslabi sv. stolici dužna poslušnost, o čemu 
vam ja uz pomoć božju želim do zadnjega daha moga života 
primjer davati. Bog sačuvaj, da bi se ikad o meni govorilo, a 
da se kod toga ne sjeti, da je jedan pastir držao, da mora 
biti poslušniji nego li zadnja ovca stada, i da svojoj podlož- 
nosti nije stavio nikake granice«. Osim toga, da svom stadu 
ostavi spomenik svoje podložnosti, dade načiniti za izlaganje 
presv. sakramenta pokaznicu sa dva angjela, od kojih jedan 
nogama gazi razne osugjene knjige, a megju njima jednu sa 
naslovom: »Tumačenje temeljnih pravila svetaca«. 

Eto, b. s. sa tako savršenom poslušnosti se podlagao taj 
glasoviti biskup sudu crkve, takovom je gorljivosti opominjao 
svoje potčinjene, da slijede njegov primjer, te budu takogjer 
poslušna djeca svojoj majci, katoličkoj crkvi. Nasljedujmo taj 
lijepi primjer te se u svem posve podložimo crkvi. Ne dajte 
se zavagjati od ljudi, koji se rugaju nauci crkve, njezine pro- 
pise preziru, te sve što je na putu njihovim strastima progla- 
šuju bludnjom i popovskom prevarom. Neprijatelji su to božji, 
jer su neprijatelji njegove crkve i idu putem propasti. »Tko 
crkve ne sluša, neka ti bude kao poganin i javni grješnik«. 
Budite dobri katolički kršćani, vjerujte, što vas crkva uči, 
činite, što vam ona propisuje, upotrebljavajte sredstva milosti, 
koja vam dijeli, i to će vam donijeti blagoslov u životu, utjehu 
na smrti, a spasenje u vječnosti. 


Amen. 

XXI. Propovijed. 
Na Uskrs. 


Deveti članak vjere. 


»Svetu, katoličku crkvu, općinstvo svetih.“ 
8 2. O odregjenju crkve (svršetak). 


»Vi tražite Isusa Nazarenca, Raza- 
petoga; On je uskrsnuo, nije ovdje« 
(Mark. I6, 6). 


ota današnje evangjelje pripovijeda o pobožnim ženama, 
dogodilo se na uskrsni dan, u jutro, u koje je Isus Krist slavno 
od mrtvih uskrsnuo. Marija Magdalena, Marija, majka Jakobova, 
i Salome uz druge žene kupile su mirodija s nakanom, da 
pomažu tijelo Isusovo. One bi bile to djelo ljubavi rado već u 
petak kod njegovog pokopa izvršile; a jer se to onda nije 
moglo izvesti radi pomanjkanja vremena, htjele su ga nado- 
knaditi. Da su tek danas u nedjelju pošle ka grobu, bilo je 
s toga, jer je pregjašnja subota ili sabat kod židova bio 
blagdan, u koji se nije smio poduzeti nikaki dulji put niti 
posao. Žene ove uče nas, kako moramo savjesno svetkovati 
nedjelje i blagdane. One su doduše imale najveću želju po- 
sjetiti grob Gospodinov i pomazati njegovo tijelo, ipak toga 
nijesu učinile u subotu, da ne prekrše subotnju zapovijed. Ne 
činite ni vi ništa, što je zabranjeno u nedjelje i blagdane; ne 
činite bez skrajnje potrebe nikakova težačkoga posla i ne 
letite lakoumno sada simo, sada tamo, već mirujte, da nagjete 
vremena za službu božju i za brigu oko spasenja duševnoga. 
Žene su kupile za skupi novac mirodija, ljubav njihova k Isusu 
nije pazila na nikaki potrošak. Kod toga crkveni učitelji 
spominju, da prava pobožnost nije samo u molitvi, već i u 
dobrim djelima, osobito mora biti združena sa ljubavi bližnjega. 
Kad kršćani, koje je Bog blagosovio novcem i dobrom, iz 
škrtosti ne daju milostinje, to će im molitva malo koristiti. 
Apostol kaže: »Čista i neokaljana je služba božja pred Bogom 
i Ocem ova: Sirotama i udovicama u njihovoj nevolji u pomoć 
priteći, te se od ovoga svijeta neokaljano sačuvati« (Jak. I, 27). 

Žene su već u samo jutro pošle na put; njihova težnja, 
Isusa posjetiti, ne da im dulje čekati. Tako i vi morate u ne- 
djelje i blagdane što ranije moguće na put poći, da u pravo 
vrijeme dogjete k Isusu u crkvu. Nije pravo, ako iz vlastite 
krivnje prekasno dogjete k službi božjoj, a još je gore, ako 
tek poslije svršene propovijedi u crkvu idete, da prisustvujete 
sv. misi. Tko to čini, taj zanemaruje svoje kršćanske dužnosti 
i krivac je velike odgovornosti. Kršćani, kojima je već običaj 
postalo uvijek prekasno doći u crkvu, moraju se bojati, da će, 
poput onih ludih djevica, jednoć prekasno doći u nebo. Dok 
su tako pobožne žene išle ka grobu, sjete se na kamen pred 
grobom božanskoga Spasitelja. »Tko će nam,« rekoše zabri- 
nute, »kamen od ulaza groba odvaliti?« Kad bi bile imale 
premalo gorljivosti i ljubavi ka Gospodinu, moguće bi se bile 
natrag povratile ne obavivši posla, mislile bi: Ništa nam ne 
koristi, da tamo pogjemo; jer nam veliki kamen, kojega ne 
možemo odvaliti, priječi ulaz u grob. Ali one nijesu tako mi- 
slile; dobri će Bog već učiniti, da do Isusa dogjemo i poma- 
zati ga uzmognemo. Eto lijepoga primjera, da od dobra ne 
odustanemo, makar nadogjemo na mnoge zapreke. Valja imati 
samo pouzdanje. »Bog je vjeran, ne će dopustiti, da budete 
napastovani preko vaših sila, već će kod napasti dati i izlaz, 
da uzmognete ustrajati« (I Kor. IO, 13). 

Pobožne žene nijesu se prevarile u svojem pouzdanju, 
jer kad su došle ka grobu, opazile su, da je kamen već od- 
valjen. Ugjoše dakle odmah u grob, ali kako se čudile, kako 
se prestravile! Grob je bio prazan, mjesto tijela Isusova sjedio 
je na desno angjel u spodobi mladića, odjeven bijelom odjećom, 
a lice se njegovo sjalo kao strijela. Gospodin je nagradio žene 
iznajprije objavom angjela, odmah poslije toga ih naplatio još 
i više, kad im se sam javio. Tako Bog naplaćuje svoje vjerne 


sluge sa sve većim milostima, napokon ih uzima k sebi u nebo, 


gdje smiju njegovo premilo lice u vijeke gledati. O, tko ne bi 
radi te plaće Bogu rado i s postojanom gorljivosti služio! 
Angjel se javio u spodobi mladića, u znak, da u nebu nema 
ništa stara, da je ondje sve uvijek mlado, lijepo i veselo, i da 
će pravednici jednoć u mladenačkoj prilici, u potpunoj dobi 
Krista uskrsnuti. Odijelo angjela bijaše bijelo, a lice njegovo 
sjajno, nama na pouku, da mi moramo biti čisti i nedužni, 

hoćemo li Boga gledati; jer »u sveti grad božji ne će ništa 
nečista ući« (Objavlj. 21, 27). Angje je sjedio u grobu, u dokaz, 
da oni, koji su jednoć u nebu, ne će se nikad više mučiti ni 
truditi, već će u vječnom miru uživati nebesku blaženost; 
sjedio je na desnoj strani, jer je bio poslanik božji. Sv. Grgur 
Veliki kaže: »Što znači drugo lijeva ruka, nego sadašnji život? 
A desna ruka, što drugo ona znači, nego vječni život? Jer je 
dakle naš Spasitelj prošao smrtnost sadašnjega života, to se 
pravo zbilo, da se angjel, koji je navještao njegov vječni 
život, u grobu sjeo na desno.« Našlii mi jednoć svoje mjesto 
na desnoj strani pravednika i s njima ušli u vječni mir! 

Angjel reče ženama: »Ne bojte se! Vi tražite Isusa 
Nazarenca, Razapetoga; On je uskrsnuo, nije ovdje« Ne 
čovjek, već angjel neba navješta uskrsnuće Kristovo, tko bi 
dakle dvojio o.toj čudesnoj tajni? A je li Krist u istinu us- 
krsnuo, kako je on to neoborivo dokazao mnogobrojnim svojim 
objavama; onda je on Bog; onda je njegova nauka istinita i 
božanska, onda smo mi u istinu spaseni, te imademo utješno 
ufanje, da ćemo i mi jednoć slavno uskrsnuti, te s njim Uskrs- 
nulim u vijeke vladati. Danas se dakle radujmo uskrsnuću na- 
šega božanskoga Spasitelja, te od sve duše kličimo sa crkvom: 
»To je dan, koji je Gospodin učinio, radujmo se i veselimo 
u njem.« 

Važne su za nas riječi angjela na koncu evangjelja: 
»Idite, recite njegovim učenicima i Petru, da ide pred vama u 
Galileju, ondje ćete ga vidjeti, kako vam je kazao.« Zašto 
angjel upućuje žene, da uskrsnuće Kristovo apostolima i na- 
pose Petru jave? To on učini s toga, jer je Gospodin apostole 
sa Petrom na čelu postavio za svoje namjesnike na zemlji, te 
im dao vlast, da narode zemlje poučavaju u nauci spasenja. 
Apostoli su u zajednici sa Petrom sačinjavali učiteljstvo crkve. 
Iz njihovih ustiju imali su narodi primiti uskrsnuće Gospodi- 
novo, kao i sve ostale istine religije. O učiteljstvu crkve sam 
vam zadnji put govorio i dokazao, da je isto uz pomoć Duha 

svetoga nepogrješivo, t. j. da ono nikako ne može pogriješiti 
u objavljenim istinama vjere i ćudoregja. Imade li crkva ka- 
tolička za sva vremena nepogrješivo učiteljstvo, slijedi, da je 
ona jedina spasonosna crkva, ili da se vječno odregjenje može 
samo u njoj postići. Tu važnu istinu ću vam danas pobliže 
protumačiti i tri pitanja odgovoriti: 

LL Zašto se može samo u katoličkoj crkvi 
spasti? 

2. Kako je sa spasenjem onih, kojine pri- 
padaju katoličkoj crvi? 

3. Što valja činiti, dase može spasti u ka- 
toličkoj crkvi? 


I 


U naše se vrijeme mnogo govori i misli, da je sve jedno, 
kojem vjerskom društvu čovjek pripada, da u svakom može 
djelovati oko spasenja i spasti se, samo ako pošteno živi, te 
dužnosti svoga zvanja ispunja. Nužno je s toga nešto opsež- 
nije vam odgovoriti na pitanje : Zašto se može samo u katoličkoj 
Crkvi spasti? U katoličkoj se crkvi samo može spasti, jer se 
samo u njoj sve nalazi, što je Krist odredio za po- 
stignuće blaženosti,i jer osim toga svaki, koji je 
spozna kao pravu crkvu, dužan pod gubitkom bla- 
ženostiistoj se priključiti. 

1. Svaki kršćanin, protestant, grčko-istočan, kao i katolik 
mora dopustiti, da mi samo onda do spasenja dolazimo, ako 
svoj život uredimo prema propisu Krista. A što nam je Krist 
propisao za blaženost? Propisao nam, da vjerujemo, što 
je on učio, dačinimo,štojeon zapovijedio, te sred- 
stva milosti upotrebljavamo, što ih za spasenje 
odredio. 

Moramo vjerovati, što je Krist učio, to je istina, 
koja je u sv. pismu bezbroj puta izražena »Tko vjeruje i po- 
krsti se«, kaže Krist, »spast će se, tko ne vjeruje, bit će osu- 
gjen« (Mark. I6, 16). I opet: »Tko u Sina vjeruje, taj ima život 
vječni; a tko Sinu ne vjeruje, taj ne će vidjeti vječnoga života, 
već srdžba božja ostaje na njemu« (Iv. 3, 36). Ne treba ni spo- 
minjati, da vjera u Krista obuhvaća vjerno prihvaćanje svega 
onoga, što je Krist učio; jer tko u Krista kao u Sina božjega 
vjeruje, taj sve vjeruje, što je on objavio, jer on u njem štuje 
ne samo čovjeka, već i pravoga Boga, vječnu nepogrješivu 
istinu. Tko se dakle želi spasti, mora imati pravu, od Krista 
objavljenu vjeru. A gdje se nalazi ta prava od Krista nauča- 
vana vjera? Ta se nalazi, kako sam vam do sada opširno do- 

kazivao, samo u katoličkoj crkvi. Ona je jedina od Krista ute- 
meljena crkva; nju jedino ide obećanje, da će kod nje uvijek 
ostati, te joj poslati Duha istine, da ne može nikada pogrješiti. 
Jer dakle samo katolička crkva ima i uči pravu za spasenje 
nužnu vjeru, slijedi neoborivo, da se može samo u njoj spasti. 
S toga se pogani, židovi, muhamedanci i svi od katoličke crkve 
rastavljeni kršćani ne nalaze na putu blaženosti, jer im fali već 
prvo sredstvo spasenja, prava vjera. 

Ali, da se mi spasimo, nije dosta samo vjerovati, što je 
Krist učio, već moramo i činiti, štoje on zapovjedio. 
Božanski se Spasitelj uvijek očitovao kao zakonodavac ljudi : 
On je zaoštrio zapovijedi, što ih Bog u početku dao i u srce 
upisao, te nam dao još mnogo drugih propisa, kako se moramo 
vladati prema Bogu, prema nam samima i prema našem bliž- 
njemu, Svom strogosti je tražio, da ga slušamo, te savjesno 
vršimo, što nam nalaže. »Tko moje zapovijedi ima i vrši ih«, 
kaže On, »on je, koji me ljubi« (Iv. I4, 21). Tko dakle ne drži 
zapovijedi Kristovih, taj ga niti ne ljubi; »ako pak«, kaže apo- 
stol, »tko ne ljubi našega Gospodina Isusa Krista, neka bude 
izopćen« (I Kor. 16, 22). Opet kaže Krist: »Tko mene prezire, 
i mojih riječi ne prima, taj imade jednoga, koji ga sudi. Riječ, 
koju sam govorio, snaći će ga na dan suda« (Iv. 12, 48). Osuda 
vječnoga prokletstva snalazi po tim riječima one, koji preziru 
Krista, te se ne podlažu njegovomu sv. zakonu. Napokon go- 
vori On svojim učenicima, kad im daje nalog, da njegovu nauku 
propovijedaju: »Tko vas ne primi, i vašega govora ne po- 
sluša, iz njegove kuće ili grada izagjite i stresite prah iz nogu 
vaših. U istinu vam kažem, lakše će biti zemlji sodomita i 
gomorhita u dan suda, nego li onomu gradu« (Mat. 10, 14—15). 
Iz svega ovoga je jasno, da, tko želi doći do blaženosti, mora 
vršiti nauku Isusovu. A gdje se nalazi prava nauka Isusova? 
Ne kod pogana, židova, muhamedanaca, niti kod vjerskih stra- 
naka od nas rastavljenih, već samo u katoličkoj crkvi. Ona je, 
katolička crkva, nepogrješiva u objavljenoj nauci vjere i ćudo- 
regja; ona nam jedina kaže, što moramo činiti, da Bogu 
omilimo, te svoj cilj postignemo. Iz ovoga opet slijedi, da 
samo u katoličkoj crkvi možemo raditi oko našega spasenja i 
spasti se. Tko njoj ne pripada, ne nalazi se na pravom putu 
k blaženosti, jer mu fali drugo sredstvo spasenja, prava nauka 
ćudoregja. 

Napokon mi moramo, hoćemo li se spasti, upotreblja- 
vatitakogjer sredstva milosti, što ih Krist odre- 
dio za naše spasenje. Ta sredstva su osobito sv, sakra- 
menti. Krst je sredstvo milosti, koje je svim ljudima za spa- 
senje neophodno potrebno, jer Krist izrično kaže: »Tko se ne 
preporodi vodom i Duhom sv., ne može ući u kraljevstvo 
božje« (Iv. 3, 5). Isto tako je sakramenat pokore onima, koji 
su poslije krsta teško sagriješili, za spasenje neophodno po- 
treban; jer Spasitelj označuje taj sakramenat kao jedino sred- 
stvo, po kojemu se može postići oproštenje grijeha učinjenih 
poslije krsta. »Kojima oprostite grijehe, oprostit će im se, a 
kojima zadržite, zadržat će se« (Iv. 20, 23). Što se tiče ostalih 
sakramenata, to su tri od njih, naime potvrda, presv. oltarski 
sakramenat i zadnja pomast u tom smislu za spasenje nužni, 
što teško griješi, tko ih iz nemarnostiili prezira ne prima. Tko 
dakle pripada vjerskom društvu, kojemu fale ti sakramenti, taj 
se, općenito rečeno, ne može spasti. Znademo pak, da pogani, 
židovi, muhamedanci u opće nekršćani nemaju nijednoga sa- 
kramenta ni najnužnijega, krsta; očito je dakle, da se ne na- 
laze na putu spasenja. 

Niti kršćanske vjerske stranke, rastavljene od katoličke 
Crkve, izuzevši sakramenta krsta, nemaju drugoga sakramenta, 
jer im fali svećenstvo, koje jedino može valjano dijeliti svete 
sakramente. Kad dakle takovi krivovjerni kršćani poslije krsta 
teško griješe (a kod kolikih se to dogagja!) to nemaju sakra- 
menta pokore, po kojem bi mogli postići oproštenje grijeha 
svojih. Ako se može dopustiti, da će se u kršćanskim vjerskim 
strankama, rastavljenim od katoličke crkve, neki po krstu spasiti, 
to ih ipak ne možemo nazvati spasonosnim crkvama, jer ne- 
maju sva sredstva milosti, koja su ljudima u raznim prili- 
kama života nužna. U ostalom krst kao i sva ostala sredstva 
spasenja, koja imadu, nijesu njihovo vlastito, njima povjereno, 
već od katoličke crkve uzeto dobro; jer oni ne bi tih sred- 
stava imali, da ih Krist nije predao katoličkoj crkvi. Budu li 
dakle krivovjerni kršćani spaseni, to oni toga nemaju zahvaliti 
svojem ivjerskom društvu, već katoličkoj crkvi. Prema tomu 
Jest i ostaje istina, da se samo u katoličkoj crkvi može raditi 
oko spasenja i spasti se. To je baš razlog, što se katolička 
crkva naziva jedino spasonosna: ona je od Krista utemeljeni 

zavod spasenja za ljude; u njoj je prava nauka vjere i ćudo- 
regja, sv. sakramenti, u kratko, sva sredstva, koja su po božjoj 
odredbi ljudima nužna za spasenje. Nepobitna je dakle istina, 
da se samo u njoj ili po njoj, t. j. po njezinim sredstvima spa- 
senja može spasti. 

2, Upravo radi toga je svaki, koji spoznaje kato- 
ličku crkvu kao pravu, od Krista utemeljenucrkvu, 
dužan pod gubitkom vječne blaženostinjoj se pri- 
ključiti. Tu dužnost je božanski Spasitelj jasnim riječima 
izrekao: »Tko crkve ne sluša, neka ti bude kao poganin i javni 
grješnik« (Mat. 18, 17). Pogani, koji svijetlu evangjelja svoje 
oči zatvaraju, kao i javni grješnici, koji ustraju u neskruše- 
nosti, očito nijesu na putu spasenja, idu stazom propasti. A 
eto! u istom se položaju nalaze oni po riječi Gospodinovoj, 
koji crkve ne slušaju, ne će u se ući, ne mogu se spasti. Opet 
kaže Krist: »Tko vas sluša mene sluša, tko .vas prezire mene 
prezire, a tko mene prezire, prezire Boga, koji me je poslao« 
(Luk. IO, 16). Gospodin je te riječi kazao iznajprije svojim 72 
učenicima, kad ih slao, da propovijedaju evangjelje. Što je 
vrijedilo o učenicima, koji su bili samo svećenici, to još više 
vrijedi.o crkvi, koja u sebi sadržaje ne samo svjetovnjake i 
svećenike, nego pravo učiteljstvo, biskupe i papu. Tko nju 
prezire, te joj od prezira ne će pripadati, taj počinje najveći 
zločin; jer on prezire Krista, Sina božjega i njegova ne- 
beskoga Oca, Kako bi se takav mogao spasti? Krist kaže na 
dalje na spomenutom već mjestu: »Tko ne vjeruje bit će osu- 
gjen.« Što te riječi drugo kažu, nego da oni, koji ne priznaju 
nauku Kristovu, već ustraju u svojoj nevjeri ili krivovjerju, 
srću u vječnu propast? Napokon Krist o svojoj crkvi izriče 
više prispodoba, iz kojih slijedi, da izvan nje nema spasenja. 
On je prispodablja sa vinogradom, sa svadbenom gozbom, sa 
ovčarnicom. Samo oni, koji u vinogradu rade, dobe svoju plaću; 
one, koji se pozivu k svadbenoj gostbi tvrdokorno protive, 
dade rasrgjeni kralj poubijati; ovce, koje se nijesu nalazile u 
ovčinjaku, propale su. Tko se dakle iz zle volje od katoličke 
crkve daleko drži, griješi teško i ne može se spasti. 

To uče takogjer sv. oci. Sv. Ignacije, učenik apostola, 
dovikuje nam: »Braćo, ne upadajte u bludnju, jer tko onoga 
slijedi, koji prouzroči rastavu, ne postizava baštine kraljevstva 

božjega.« Sv. Ciprijan kaže: »Tko se rastaje od prave crkve, 
te se pridruži kojoj preljubnoj, izključen je od svih obećanja, 
koja su dana crkvi. Takav u vijeke ne će primiti plaće Kri- 
stove. Du, ni isto mučeništvo mu ništa ne koristi, on može biti 
ubijen, ali okrunjen ne će biti. On je stranac, preziratelj, ne- 
prijatelj božji; jer onaj ne može imati Boga za Oca, koji nema 
crkve za majku. On se baš tako ne može spasiti, kao što za 
potopa oni nijesu ostali na životu, koji su bili izvan arhe Noe- 
move.« Po sv. Augustinu ne koriste ništa sve kreposti i dobra 
djela, ako je tko rastavljen od prave crkve. Njegove su riječi: 
»Svaki, tko je rastavljen od katoličke crkve, sprovodio inače 
pobožan život, ne može radi toga, jer se rastavio od crkve 
Isusa Krista, nikada postići kraljevstva nebeskoga, već srdžba 
Božja ostaje na njemu.« Isti crkveni učitelj govori na drugom 
mjestu: »Izvan katoličke crkve možeš sve imati, samo spasenje 
ne. Možeš imati sakramente, možeš pjevati Alleluja, možeš reći 
Amen, možeš vjerovati u Oca i Sina i Duha sv., ali nigdje ne 
možeš nego u katoličkoj crkvi naći spasenje.« Što drugo kaže 
ovdje sv. Augustin nego : Od katoličke crkve rastavljene stranke 
mogu nas u svemu oponašati, ništa im ne koristi, spasti se ne 
mogu, jer ne spadaju ka katoličkoj crkvi. Godine 412. u Cirti 
sakupljeni biskupi kažu: »Tko je od katoličke crkve rastavljen, 
taj ne će baš radi toga, jer je tim i od jedinstva Kristova ra- 
stavljen, makar još tako hvale vrijedno živi, života imati, već 
srdžba božja ostaje na njemu.« Lateranski sabor od godine 
1215., na kojem se sakupilo do 300 prelata, proglasio je član- 
kom vjere istinu: »Jedna je općenita crkva, izvan koje se nitko 
spasti ne može, bio tko mu drago.« Nauka je dakle, koja se 
temelji na sv. pismu i na predaji, da se može samo u kato- 
ličkoj crkvi spasti, i da se je s toga svaki, koji ima dovoljno 
poznavanje katoličke crkve, dužan pod gubitkom blaženosti 
njoj pridružiti. 

Imade kršćana i katolika, koji katoličkoj crkvi vrlo za- 
mjeraju, što se predočuje za jedino spasonosnom. »To znači«, 
kažu, »proti milosrgju božjem raditi, kad se tvrdi, da je spa: 
senje moguće samo u katoličkoj crkvi, a izvan nje da nema 
spasenja.« A zar sama katolička crkva to tvrdi? Zar ne tvrdi 
to sam Bog? Isus Krist kaže: »Tko vjeruje i pokrsti se, spast 
će se, a tko ne vjeruje, osudit će se« (Mark. 16, 16). On ovdje 

očito obećaje samo krštenim i vjernicima nebo, a isključuje 
nevjernike i nekrštene. Sv. Pavao pak, koji govori mjesto Boga, 
osugjuje svakoga, koji donosi drugu vjeru od one, koju je on 
i drugi apostoli propovijedali i prema tomu isključuje inovjerce 
od spasenja. »Ako mi ili angjeo s neba drugo evangjelje na- 
vjesti, nego li smo ga mi navjestili, neka bude proklet« (Gal. 
I, 8). Pita se: A tko će Bogu zakone propisivati, i one gra- 
nice raskinuti, preko kojih On ne će protegnuti dati blaženosti? 
Crkva se katolička mora čvrsto držati nauke, da je ona jedino 
spasonosna, jer ako se ne drži te istine, to bi morala dopustiti, 
da ona ili nije prava crkva, ili da se u krivoj religiji baš tako 
može spasti kao i u pravoj. Ali ona ne može ni jedno ni drugo; 
ne prvo, jer je ona od Krista utemeljena crkva, kako to nepo- 
bitno dokazuju njezini znakovi; ne drugo, jer je tvrdnja, da 
bludnja baš tako kao i istina vodi do spasenja, proti svakom 
razumu, te je u protuslovlju i sa objavom. Čvrsto dakle stoji 
istina, da se samo u katoličkoj crkvi može raditi oko spasenja 
i spasti se. Ako se pak samo u katoličkoj crkvi može spasti, 
pita se, kako je sa spasenjem onih, koji ne pripa- 
daju katoličkoj crkvi? 


IL. 


Da na to pitanje točno odgovorim, moram vam one 
pobliže označiti, koji ne pripadaju k crkvi i na- 
vesti, da li i kada se oni mogu spasti. — Članovi ka- 
toličke crkve su kršćani, koji se nijesu ni svojevoljno od nje 
rastali, niti su od nje isključeni. Prema tomu k crkvi katoličkoj 
ne pripadaju: 1 nekršteni; 2. očito i vlastitom kriv- 
njom krivovjerci, nevjernici i raskolnici; 3. na- 
pokon izopćeni. 

I. Krst je vrata, kroz koja se ulazi u katoličku crkvu; tko 
nije toga sakramenta primio, nije u opće kršćanin, jer ne stoji 
u nikakovu vezu s Kristom. S toga se od vajkada samo kr- 
šćeni smatrali članovima crkve. Tako kaže sv. Luka u djelima 
apostolskim (2, 41) o tri tisuće židova, koji su vjeru prihvatili 
i dali se krstiti: onoga dana je dodano, t.j. crkvi utjelovljeno 
do tri tisuće duša.« Sv. apostol Pavao smatra one, koji u ne- 
vjeri i bez krsta žive, kao ljude, koji ne spadaju k crkvi i 

s kojima ne će ništa imati; »jer što spada na mene suditi one, 
koji su izvana« (I Kor. 5, 12). Za to označuje koncil u Fiorenci 
»krst kao vrata duhovnoga života« i kaže, »da mi po njemu 
budemo članovi Krista i crkvi pripojeni«. Isto uči i sabor tri- 
dentski, veleći: »Crkva ne podlaže nikoga svomu sudu, tko 
još nije po krstu kao preko vratiju u nju ušao«. 

Prema tomu pogani, židovi, muhamedanci i uopće svi 
nekršćeni nijesu članovi katoličke crkve, jer nijesu kršćeni. 
Kako je dakle s njihovim spasenjem? Mogu li se spasti? Na 
to je pitanje teško odgovoriti. Moramo razlikovati megju dje- 
com, koja umiru prije nego li su došla k razumu, i megju od- 
raslima. Iskustvo uči, da polovica ljudi u djetinjstvu, prije nego 
li dogju k razumu, umre. Tu je onda polovica pogana, židova, 
muhamedanaca i u opće nekršćenih u istom položaju kao i 
djeca kršćanskih roditelja, koja bez krsta umru. O takovoj pak 
djeci kaže sv. Augustin: »Ja ne kažem, da će djeca, koja su 
prije krsta umrla, tako veliku kaznu snositi, da bi mu bolje 
bilo, da nijesu vidjela svijetla svijeta... Premda ne mogu od- 
lučiti, u čemu je njihova osuda, i kako će teška biti, ipak se 
ne usugjujem tvrditi, da bi za tu djecu bilo bolje, da ih nije, 
nego li da su u tom stanju.« Prema tomu možemo sa sv. Au- 
gustinom uzeti, da je sudbina djece, koja bez krsta umru, ipak 
poželjna i prema tomu sretna. Uopće je nauka svih učenjaka 
božjih, da radi istočnoga grijeha ne će biti nitko osugjen na 
vječne muke pakla. Istočni grijeh priječi doduše kao i svaki 
drugi grijeh, ulaz u nebo; ali mi smijemo vjerovati, da djeca, 
koja u istočnom grijehu umru, uživaju neku naravsku blaže- 
nost, te je po tom njihov položaj u vječnosti utješan. I tako 
će se bar polovica pogana i svih nekrštenih baš za to, jer je 
Bog prepustio, da umru prije godina razuma, spasiti od vječ- 
noga prokletstva. A kako je sa odraslima? Kod njih valja razli- 
kovati, da li oni žive po zakonu, što ga Bog kao i svakomu 
čovjeku, tako i njima u srce upisao, ili ne žive. Rade li proti 
svojoj boljoj volji i savjesti i počinjaju li znatne teške grijehe, 
to je sigurno, da će biti za uvijek prokleti. Slijede li pak glas 
svoje savjesti i pošteno djeluju, po svojem spoznanju Bogu 
služe, ne će biti osugjeni, jer Bog nikoga ne osugjuje; koji mu 
služi po svojem najboljem uvjerenju. A mogu li u nebo doći? 
Na to ne možemo sa sigurnošću odgovoriti. Jer oni s jedne 


352 


strane drugoga grijeha nemaju bar ne teškoga osim istočnoga, 
a s druge strane nitko ne može ući u nebo sa istočnim grije- 
hom, to oni valjda dolaze poslije svoje smrti u isto stanje, u 
kojem se nalaze nekrštena djeca. Ako pak s pravom gorljivosti 
oko pobožnosti, veliku težnju imadu za pravim spoznanjem i 
štovanjem Boga, te bi svaki čas pripravni bili, kršćansku 
vjeru prihvatiti, samo kad bi o njoj dovoljno poznavanje imali, 
to kod njih možemo moguće uzeti krst želje, koji zamijenjuje 
krst vode te u tom slučaju mogu u nebo doći. Većina svetih 
otaca i crkvenih učitelja kažu ipak, da Bog one pogane, ži- 
dove i nekršćene, koji gorljivo teže za istinom, te mu pot- 
punim srcem služe, uvijek, je li potrebno i čudom, k pravoj 
vjeri vodi, kako to znademo o satniku Korneliju, kojega je 
obraćenje na kršćansku vjeru jedan angjel posredovao. Sveti 
Toma Aq. kaže: »Bog ne da, da onaj, koji ga s pomoći bo- 
žanske milosti s prostodušnim srcem traži, umre u nevjeri. On 
bi mu pače poslao angjela, da mu navjesti za spasenje nužne 
istine vjere, ili se posluži drugim izvanrednim sredstvom, da 
ga do vjere dovede. iz ovoga slijedi, da se oni, koji u nevjeri 
žive i umru, a fali im dobra volja za obraćenje, ne mogu na 
nikoji način spasti. Bilo kako mu drago, Bogu moramo pre- 
pustiti, da On sudi nekršćene, a mi se držimo načela: da nitko, 
ni kršćani ni nekršćeni ne će biti proklet, koji nije radi svoga 
zla srca zaslužio prokletstva. 

2. U katoličku crkvu ne spadaju ni oni, koji su doduše 
kršćeni, ali se svojevoljno od nje rastali, naime očiti i vla- 
stitom krivnjom krivovjerci i skizmatici. Očite i 
vlastitom krivnjom krivovjerce zovemo heretici. Heretik 
je grčka riječ i označuje čovjeka, koji tvrdokorno pristaje uz 
bludnju od katoličke crkve osugjenu. Taki krivovjerci, heretici 
nijesu članovi crkve katoličke. Crkva je društvo usko spojeno 
po istoj vjeri, tko se očito odreče tog vjerskog jedinstva, 
razriješuje vez, koji ga s njom vezao, te joj ne pripada ni u 
nutrinji, kad u srcu zabacuje od nje naučavanu vjeru, niti iz 
vana, kad joj se protivi i u svojoj vanjskoj vjeroispovijesti. O 
takovu kaže apostol: »Krivyovjernoga čovjeka izbjegavaj po- 
slije jedne ili druge opomene; jer ti znadeš, da je takav iz- 
opačen i da griješi, kad si sam izriče sud prokletstva« (Tit. 3, 
10—11). Kad bi koji čovjek, koji svojom krivnjom tvrdokorno 

ustraje u bludnji, još pripadao k stadu Kristovom, t.j. k crkvi, 
te ne bi moglo biti odregjeno pastiru, da ga izbjegava, jer pastir 
ne smije svoje ovčice izbjegavati, već ju tražiti. O takim krivo- 
vjercima piše takogjer sv. Ivan: »Vi ste od. nas izašli ali nijeste 
bili od nas; jer kad bi viod nas bili, bili bikod nas ostali« (L lv. 
2, 19). Apostol želi reći: ti su krivovjerci jednoć pripadali crkvi, 
ali svojim nekršćanskim duhom se već od nje rastali, prije 
nego li su se iz vana i posve nje odrekli. Crkva je uvijek 
krivovjerce kao takove smatrala, koji k njoj ne spadaju, jer 
ona je uvijek, kako nas povjest uči, članove, koji su koju nje- 
zinu nauku tvrdokorno nijekali, izbacila, te ih samo onda opet 
u svoje krilo primila, kad su svoje bludnje javno i iskreno osu- 
dili, te se skrušeno k njoj povratili. K ovim od crkve otpalim 
spadaju i skizmatici. Skizmatik dolazi od grčke riječi GAIGLA, 
što znači rastavba, raskol. Skizmatici su dakle oni, koji se do- 
duše drže katoličke vjere, ali se ipak rastavili od katoličke 
Crkve, te sačinjavaju vlastitu općinu, pod izlikom, da se zlo- 
porabe, bludnje i td. uvukle u crkvu. Taki raskolnici su Rusi, 
Grci i Srbi: oni se slažu s katoličkom vjerom u bitnosti, bar 
su to suglasje često, osobito na saboru u Fiorenci izjavili, ali 
oni ipak ne će papu priznati za vrhovnu glavu crkve, niti se 
s nama sjediniti, već sačinjavaju vlastitu vjersku općinu, kojoj 
je glava svjetski vladar. Ni raskolnici nijesu članovi katoličke 
crkve, jer tko se rastavi od pastira crkve osobito od pape, taj 
se rastavi od samoga Krista, kojega mjesto zastupaju pastiri 
i njega idu riječi: Tko vas prezire, mene prezire. Isto uče i 
Sv. oci. Tako kaže sv. Jeronim, da krivovjerje i raskol rastav- 
ljaju na jednaki način od crkve. Sv. Augustin kaže: Mi 
vjerujemo u jednu svetu posve katoličku crkvu. Jer i krivyo- 
vjerci i skizmatici nazivaju svoja društva crkvama. Ali krivo- 
vjerci povrijegjuju krivim mnijenjem obzirom na Boga vjeru 
samu, a raskolnici se udaljuju bezbožnom neslogom od bratske 
ljubavi, ako i vjeruju isto, što mi vjerujemo. Za to ne spada 
ni krivovjerac u katoličku crkvu, jer ona Boga ljubi, niti skiz- 
matik, jer ona bližnjega ljubi.« 

Pita se: Kako je sa spasenjem krivovjeraca i raskolnika ? 
Jesu li oni, jer crkvi ne pripadaju, a jer izvan nje nema spa- 
senja, u vijeke osugjeni? Opet valja razlikovati. Je li njihovo 
krivovjerje i skizma vlastitom krivnjom i od zle volje, onda 

se ne mogu spasti, nužno za uvijek propadaju, jer je krivo- 
vjerje i raskol jedan od najtežih grijeha. Vlastitom krivnjom i 
od zle volje je krivovjerje i raskol kod svih, koji su osvje- 
dočeni o istinitosti katoličke crkve, a ipak u nju ne ugju. Ne 
mogu se i ne smiju se pozivati na teškoće, s kojima je spojen 
prelaz u katoličku crkvu. Tko jednoć spozna katoličku crkvu 
kao pravu, pod gubitkom blaženosti je dužan u nju stupiti, jer 
pred voljom božjom i pred duševnim spasenjem moraju od- 
stupiti svi zemaljski obziri, i mora čovjek biti pripravan za 
pravu vjeru žrtvovati dobro i život i sve. To će na žalost biti 
za mnoge krivovjerce i razkolničke kršćane uzrok teške od- 
govornosti: oni uvigjaju, da je katolička crkva prava, od Krista 
utemeljena crkva, ipak ne će u nju stupiti, jer se boje žrtve, 
koju bi morali kod toga doprinijeti. Mnogi Luterani, napose 
mnogi protestantski duhovnici odrekli bi se svoje bludnje i ušli 
u katoličku crkvu, koju jedinu za pravu spoznaju, kad ne bi 
izgubili službe i kruha. Na take možemo upraviti riječi Kri- 
stove: »Tko oca ili majku više ljubi nego mene, nije mene 
vrijedan« (Mat. IO, 37). Megju krivovjerce i raskolnike vlastitom 
krivnjom moramo i one ubrojiti, kojima bi moguće bilo istinu 
spoznati, kad bi je pošteno istraživali, a koji to istraživanje iz 
nemarnosti ili iz drugih kaznjivih uzroka zanemaruju. Katolička 
crkva ima tako jasne, napadne znakove, da onima, koji su od 
nje rastavljeni, vrlo lako može sumnja nastati, nije li njihova 
religija lažna, a katolička prava. Tko dakle na taku dvojbu ne 
pazi, te istinu ozbiljno ne istražuje, taj je krivac teškoga gri- 
jeha, jer je u tako važnoj stvari nehajan, o kojoj ovisi njegovo 
duševno spasenje. On u svojem srcu govori: Ja ostajem kod 
moje religije, bila prava ili lažna, ne ću prestupiti u katoličku 
crkvu, zapovijedao mi Bog to ili ne zapovjedao. Zar to nije 
velika uvreda božja? Zato kaže sv. Augustin: »Nesvojevoljno 
neznanje ne će ti se upisati u krivnju, ali svakako nemarnost, 
ono učiti, čega ne znaš.« 

Ipak se ne može tajiti, da imade mnogo kršćana rastav- 
ljenih od katoličke crkve, kojih je krivovjerje bez njihove 
krivnje. Megju tima imade ljudi ne samo jednostavnoga staleža, 
već i učenih i takih, koji imadu višu naobrazbu. Dokaz za to ima- 
demo u životu kardinala Chevera. Megju mnogim obraćenjima, 
što ih je taj kardinal, dok je još bio biskup u Bostonu, izveo 

u združenim državama, najveće veselje za srce njegovo bi- 
jaše obraćenje dviju protestantskih duhovnika oca i sina. Oni 
nijesu samo prihvatili katoličku vjeru, već su nastojali i u ži- 
votu postići onu savršenost, koja mora pravoga katolika rije- 
siti. Otac je primio niže redove, sin je pak stupio u družbu 
Isusovaca i postao vrlo pobožan i gorljiv svećenik. Kardinaj 
Cheveres hotio je od tih muževa doznati, da li im se kroz 
mnoge godine, što su ih sproveli u protestantskoj vjeri, kada 
pojavila dvojba o istinitosti iste i da li bi bili mogli u toj 
vjeri mirno umrijeti. Na to pitanje dobio je vrlo čudesan od- 
govor, da su oni do dana onoga, kad ih je on poučio, tako 
čvrsto držali, da su u pravoj vjeri, da im o tom nikaka dvojba 
nije nastala, te im on tek uvid u istinu otvorio. Taj i mnogi 
drugi primjeri su umirili kardinala radi protestanata, jer _mu se 
rodila misao, da mnogi od njih mogu biti u jednakoj dobroj 
volji i u bludnji bez njihove krivnje, što pred Bogom ispričava 
njihovu krivu vjeru. Ako dakle krivovjerci i skizmatići svoje 
bludnje nikako ne spoznaju, a uz to Bogu gorljivo služe, to 
oni, premda su iz vana rastavljeni od katoličke crkve, ipak u 
nutrinji, po osjećaju ostaju s njom združeni, te možemo uzeti, 
da oni mogu raditi oko svoga spasenja i spasti se. Ipak je i 
takovim, koji su posve bez krivnje u bludnji, otežčano spa- 
senje radi pomanjkanja mnogih sredstava spasenja]; koja se 
nalaze samo u katoličkoj crkvi. Riječ božja im se ne navješta 
čista i potpuna, već osakačena i sa mnogim bludnjama naka- 


žena, njihova služba božja je hladna i nije podobna uzdići srce 
k nebeskomu; fali im sv. misa, taj izvor, iz kojega nam do- 


tiču sve milosti; na njihovim žrtvenicima ne stanuje Krist niti 
ga mogu primati u sv. pričesti; nemaju sakramenta pokore za 
oproštenje grijeha poslije krsta učinjenih, nemaju sakramenta. 
zadnje pomasti za pripravu na dobru smrt; u kratko, oni su 
siromašni sredstvima spasenja i naliče djeci, koja jedva sa zlimi 
kruhom mogu svoj glad utišati, dok mi katolički kršćani sje- 
dimo kod bogatoga stola, te sva sredstva za uzdržavanje du- 
hovnoga života u obilju primamo. Sigurno imademo dovoljno 
uzroka Bogu od srca zahvaliti, te Ga za krivovjerce moliti, 
da ih prosvijetli, te im dade silu i dobru volju, da se obrate 
ka katoličkoj crkvi i tako od sebe odvrate veliku pogibelj za 
spasenje, u kojoj neprestano lebde. 

3. Još imade kršćana, koji ne pripadaju katoličkoj crkvi, 
ato su ekskomunicirani, izopćeni, t. j. oni, koji su bili 
katolici, ali su radi teških prekršaja iz katoličkve crkve izklju- 
čeni. Pravo, nedostojne članove izključiti, pripada crkvi već 
kao društvu; jer kao što svako društvo može i smije članove, 
koji sve društvene dužnosti ne ispunjaju, od sebe izključiti, 
tako može i crkva, to veliko, preko cijele zemlje rašireno 
društvo. Pravo izopćiti temelji se i na dužnosti sebe samoga 
uzdržati, jer kad crkva ne bi mogla štetne članove izključiti, 
to bi se u nju uvukla malo po malo tako velika izkvarenost, 
da bi morala propasti. To pravo daje sam Krist crkvi, veleći: 
»Tko crkve ne sluša, neka ti bude kao poganin i javni grješnik« 
(Mat. 18, 17). Tko dakle ne sluša opomene crkve, a u svojem 
zlu tvrdokorno uztraje, taj se više ne može smatrati članom 
crkve. Sv. apostol se Pavao u istinu poslužio pravom izop- 
ćenja, kad je rodoskrvnoga Korinćana izključio iz crkvene za- 
jednice, veleći: »Odstranite zločinca iz svoje sredine« (I Kor. 
5, 13). Tko se nalazi u izopćenju, taj gubi sva prava i milosti, 
koje nam dotiču iz zajednice sa crkvom; gubi pravo primati 
sv. sakramente; nema dijela u dobrim djelima i zaslugama 
pravednika; ne bude dionik javnih molitava i ne može dobiti 
nikaki oprost, ne smije prisustvovati sv. misi, niti kojoj drugoj 
crkvenoj pobožnosti i ako umre u izopćenju, ne može biti cr- 
kveno pokopan ni na posvećenom mjestu. U kratko, izopćeni 
se smatraju kao pogani. Rečeno vrijedi osohito od takovih iz- 
općenih, koji su radi velikoga prekršaja n. p. radi otpada od 
vjere, radi krivovjerja, radi crkvene otimačine ili teškog zlo- 
stavljanja svećenika i t. d. javno izopćeni t. j. izopćeni od pape 
ili od biskupa očito. Da tako izopćeni, ako iskreno ne čine 
pokore, te se s crkvom .ne izmire, nemaju ufanja na blaženost, 
ne treba ni spominjati; teški prekršaji, što su ih počinili, nji- 
hova neskrušenost i tvrdokornost mora im nužno zatvoriti 
ulaz u nebo. 

Iz ovoga, što sam kazao, možete uvidjeti, da svima, od 
crkve rastavljenima nije dobro, i da mnogi od njih, ako ne 
većina izgubi vječno spasenje. Makar je istina i sigurno, da 
Bog nikoga bez krivnje ne osugjuje, to će ipak velika mno- 
žina krivovjeraca i nevjernika propasti, jer je samo malo megju 
njima, koji se čuvaju težkih grijeha, te imadu ozbiljnu težnju 

za istinom. Ipak mi ne ćemo nikoga suditi, samo toliko mo- 
žemo reći, da je samo katolička crkva spasonosna i da mora. 
njoj bar po volji pripadati, tko hoće raditi oko spasenja svoga 
i spasti se. Koji pak od nevjernika i krivovjeraca nutrinjom, 
po volji pripadaju katoličkoj crkvi, toga mi ne znamo; s toga 
mi sud prepuštamo Bogu, koji pozna srca. Što se nas tiče, mi 
moramo nastojati naše dužnosti kao katolici savjesno vršiti, 
da mi iskusimo spasonosnu silu katoličke crkve. Još ću u 
kratko spomenuti: Što valja činiti, da se uzmogne 
spasti u katoličkoj crkvi? 


II 


Da se čovjek spasi u katoličkoj crkvi mora njezinu 
nauku vjerovati, njezine zapovijedi vršiti i nje- 
zina sredstva spasenja primati. 

1. Za spasenje je prije svega nužno, da vjerujemo, što 
nas crkva uči. Nitko ne dvoji, da bi mi, kad bi Krist još vid- 
ljivo na zemlji živio, morali sve vjerovati, što bi on učio i 
da bi mi, kad mu ne bi vjerovali, poput nevjernih židova si- 
gurno propali. »Tko vjeruje u Sina, taj ima život vječni, a tko 
Sinu ne vjeruje, ne će vidjeti života, već srdžba božja ostaje 
na njemu« (Iv. 3, 36). Istu dužnost, koju imamo prema Isusu 
Kristu, imademo i prema crkvi; ona je zamjenica njegova i, 
kako smo čuli, uz pomoć Duha sv. nepogrješiva Učiteljica 
istine. Tu opet vrijede riječi Kristove. »Tko crkve ne sluša, 
neka ti bude kao poganin i javni grješnik«. Pogani i javni 
grješnici ne mogu se spasiti, isto tako ne može se ni katolik 
spasti, ako ne sluša svoje majke, crkve i ne vjeruje, što ona 
predlaže na vjerovanje. Već radi toga ne će mnogi katolici 
doći do spasenja makar su članovi jedino spasonosne crkve. 
Čovjek ne bi mislio, ali ipak jest tako, mnogim katolicima fali 
vjera. Upitamo li ih: »Koje si vjere?« Svakako nam odgova- 
raju: »Ja sam katolik, ali ne vjerujem, što katolička crkva 
uči.« Neki od njih su u religiji potpuni neznalice, pak radi toga 
imadu u najvažnijim istinama vjere posve krive pojmove. Kad 
bi im neznanje bilo bez njihove krivnje, to bi Bog s njima 
svakako imao obzira, ali za većinu se to ne može uzeti. Da- 
našnje vrijeme imade svaki katolik dosta prilike, steći si u vjeri 


358 


nužno znanje, jer svećenici poučavaju u školi i u crkvi kr- 
šćansku pouku; a imade i knjiga i spisa u množini, koji istine 
naše svete vjere jasno i temeljito tumače. A što čine mnogi 
kršćani? Ne slušaju riječi božje, za ništa nijesu tako nehajni 
kao za propovijed, kršćansku pouku; ako i prisustvuju koji 
puta kršćanskoj pouci, to kod iste ni najmanje ne paze; kate- 
kizma, evangjelja, biblijske povjesti ili koju drugu duhovnu 
knjigu nikada ne uzmu u ruku; odatle njihovo neznanje, odatle 
njihove bludnje. Takim kršćanima na dan suda ne će dobro 
biti, jer oni su u bludnji vlastitom krivnjom, s toga će ih vječni 
Sudac strogo na račun uzeti. Na dalje imade katolika, koji se 
iz oholosti ogrješuju proti vjeri, kad samo ono hoće vjerovati, 
što mogu svojim razumom shvatiti. U svojoj nadutosti drže za 
poniženje, staviti svoj razum u službu vjere, što im nije jasno 
zabacuju veleći: »Toga ne mogu shvatiti, toga ne vjerujem«. 
Taki katolici, kakovih ima mnogo ne samo u gradovima, već 
i na selima nemaju po pravu nikake vjere; jer »vjerovati« ne 
znači za istinito držati, što spoznajemo kao istinito, nego što 
nas katolička crkva uči. Vjerujemo li samo one nauke, koje 
mi shvaćamo, to onda ne vjerujemo crkvi, već samo sebi: 
nemamo vjere. Taki vjernici razumom, jer nemaju vjere, ne 
mogu se spasiti. Napokon ima katolika, koji mnoge istine svete 
naše religije samo za to ne vjeruju, jer im je srce i život iz- 
kvaren. Crkva uči: nećistoća je teška grjehota i izključuje iz 
neba, a mnogi bludnik kaže: »Nečistoća nije grijeh, već na- 
ravski nagon kojemu smijemo udovoljiti kao i nagonu za jelom, 
pilom, snom i t. d. Crkva uči, da je škrtost neka vrst idolo- 
poklonstva i osude vrijedna opačina; a škrtac govori: Sto se 
pošteno steče, smije se u zajednici držati, a nema dužnosti od 
obilja siromahe podupirati. Crkva uči: svaka nepravda učinila 
se komu drago i kako mu drago, kažnjiva je pred Bogom, 
koji o zadnjem filiru račun traži; a mnogi nepravednik kaže: 
ako se kod poreza i daće, kod trgovine i obrta na mjeri i vagi 
prevari, to nije nepravda i Bog na to ne gleda. Crkva uči, da 
su poglavari za duše podložnika dužni strogi račun dati; a 
mnogi gospodari, gospodarice kažu: Što moja družina, što 
moji podložnici čine, to mene nije briga, griješe li, to je nji- 
hova stvar, za to ja ne odgovaram. Eto dakle vidimo, da imade 
mnogo katolika kojim fali prava vjera i koji premda su članovi 

spasonosne katoličke crkve, ipak se ne mogu spasti. To si 
k srcu uzmite, i ozbiljno odlučite ono, što moguće fali na vašoj 
vjeri, popraviti. Marljivo s toga prisustvujte kršćanskoj pouci, 
čitajte dobre knjige i svaku zgodu upotrijebite, koja vam se 
pruža da stečete temeljito poznavanje religije, da se uzmognete 
sačuvati od bludnje i praznovjerja. Posve se podložite crkvi, 
toj nepogrješivoj navjestiteljici istine, te ponizna i vjerna srca 
sve prihvatite, što vas ona uči, ili to shvaćali svojim razumom 
ili ne; jer je vaš razum slab i izvrgnut bludnji, a crkva baš 
tako ne može pogrješiti, kao ni Duh sv., koji kroz nju govori, 
Sve neuredne sklonosti i strasti u svojem srcu potisnite, ne 
dajte se njima zaslijepiti; istina ostane istina, svigjala se čo- 
vjeku ili ne. U kratko, budite pravi katolici i vjerujte sve, što 
crkva predlaže za vjerovanje! 

2. Ali sama vjera nije dosta, jer je vjera bez djela mrtva. 
(Jak. 2, 17). I gjavao, što se vjere tiče, da se tako izrazim, 
dobar je katolik; on sve vjeruje što katolici vjeruju; jer istine, 
što nam ih crkva za vjerovanje predlaže, tako su mu jasne, 
da ih ne može zanijekati. Ali apostol kaže »on drhče«, on je 
uz vjeru neprijatelj Boga, zabačenik. Isto se može reći o kato- 
licima, koji doduše imadu vjeru, a uz to grješan život spro- 
vode. Oni su do duše katolici; jer po grijehu nitko ne prestaje 
biti član katoličke crkve. Krist sam prispodablja svoju crkvu 
polju, na kojem ne samo pšenica već i korov raste (Mat. 13, 24) 
sa mrežom, u kojoj imade dobrih i zlih riba (Mat. 13, 47—48) 
sa gozbom, ka kojoj je došao i jedan nedostojni (Mat. 22, 2) 
sa deset djevica od kojih je pet bilo razboritih, a pet ludih 
(Mat. 25, 1) sa stadom, u kojem imade ovaca i jaraca (Mat, 
25, 33). Isto tako naziva i apostol crkvu velikom kućom, u 
kojoj imade ne samo zlatnih i srebrnih, već i drvenih i zem- 
ljanih posuda (2 Tim. 2, 20) a sv. oci prispodabljaju crkvu sa 
arkom Noemovom, iz koje su izašle čiste i nečiste životinje. 
Bio grješnik još tako velik, to on ne prestaje biti član kato- 
ličke crkve, dok sačuva katoličku vjeru. Ali on je mrtvi član 
crkve i naliči suhoj grani, koja još visi na drvu, ali ne može 
više donositi ploda, baš za to jer je suha. Za takovog kršća- 
nina vrijedi riječ Gospodinova: »Ti imaš ime da živiš, ali si 
mrtav« (Obj. 3, I). Zajednica s crkvom dakle grješniku ništa 
ne koristi, dok je u grijehu, on pripada k onima, o kojima 

Krist kaže: »Ne će svaki, koji govori: Gospodine, Gospodine, 
u život ući, već koji vrši volju oca moga u nebu«. Di, kato- 
like, koji svoju sv. vjeru raspuštenim, grješnim životom sra- 
mote, čeka ongje daleko gora sudbina, nego li nevjernike i 
krivovjerce; jer Bog sudi svakoga po mjeri milosti, koje su 
mu dane na spasenje. Njih idu riječi Kristove: »Jao tebi Koro- 
zaine! jao tebi Betsaida! jer da se u Sidonu i Tiru dogodila 
čudesa, koja se kod vas dogodila, bili bi jednoć činili pokoru 
u vreći i pepelu! 'Ali ja vam kažem: Tiru i Sidomu bit će 
snosljivije u dan suda, nego li vama« (Mat. 11, 21—22), 

Nije dakle dosta da vjerujete što crkva uči, već morate 
činiti, što crkva nalaže; vjera mora biti živa. A što nalaže 
crkva? Sve što je Isus riječju i primjerom učio. Ona nalaže 
ljubiti Boga nad sve, a bližnjega kao samoga sebe; ona vam 
nalaže, deset zapovijedi, što ih Bog čovjeku već u srce upisao, 
a poslije svečano objavio, u cijelosti njihovoj vršiti; ona nalaže, 
da budete ponizni, blagi, ustrpljivi, miroljubivi, poslušni, čisti; 
ona nalaže, da srce svoje oslobodite od svijeta i njegovih 
taština i težite za vječnim, jednom riječi ona nalaže, svako 
zlo brižno izbjegavati, dobro činiti koliko je moguće i nepre- 
stano ići za usavršenjem i posvećenjem. Samo onda ako vjeru 
svoju tako oživite, te kreposnim životom posvetite, dobri ste 
katolici i nalazite se na putu u nebo. A eto baš taj uvjet je, 
koji toliki katolici ne ispunjaju. Vjeruju, što katolička crkva 
uči, ali ne čine, što ona zapovijeda. Srce im je iskvareno, žive 
samo za svijet, ane staraju se za nebo; bez straha prestupaju 
zapovijedi božje, podaju se nečistoći, žive u neslozi i neprija- 
teljstvu, zanemaruju svoje vjerske i staleške dužnosti, u kratko 
vjeruju katolički, a žive kao nevjernici. Jao takim mrtvim čla- 
novima katoličke crkve! njihova će sudbina biti kao i korova, 
koji će se u veliki dan žetve rastaviti od pšenice i u vatru 
baciti. Želite li se dakle u katoličkoj crkvi spasti, to ne vje- 
rujte katolički samo, već i katolički živite. Izbjegavajte brižno 
nepravdu i grijeh; težite za onim, što je dobro, pošteno, Bogu 
dopadno »i nastojte vaše zvanje i vaše izabranje dobrim dje- 
lima osigurati« (2 Petr. I, 10). 

3. A da budete čvrsti u vjeri i da idete putem spasenja, 
morate marljivo upotrebljavati sredstva spasenja, što ih 
Krist u svojoj crkvi ustanovio. Katolička je crkva zavod spa- 

senja za ljude, ona posjeduje sva sredstva milosti, koja su nam 
nužna za opravdanje i posvećenje, za napredak u pravdii za 
ustrajnost u dobru do konca. Okaljani grijehom i kao djeca 
srdžbe dolazimo u ovaj smrini život, ali tu je crkva, koja nas 
u sv. sakramentu krsta čisti i posvećuje i čini nas djecom 
božjom i baštinicima neba. Probude se u nama s godinama 
razuma razne strasti i podižu se razni neprijatelji našega spa- 
senja, da nas upropaste; eto opet crkve, gdje nam dolazi u 
pomoć: dijeli nam sakramenat potvrde i oboružava nas nad- 
naravskom silom, da dobar boj bijemo i neprijatelje našega 
spasenja nadvladati uzmognemo. Jesmo li nesretni, te moramo 
u burama ovoga mora svijeta pretrpjeti brodoljomlje na kre- 
posti i nevinosti, to nam crkva pruža još jednu dasku, na 
kojoj se možemo spasiti od propasti; ona nam u sakramentu 
pokore oprašta naše grijehe i izmiruje nas s Bogom. Nezado- 
voljna tim, združuje nas u presvetom sakramentu oltara sa 
samim Isusom, božanskim Djeliteljem milosti, te nam s njim 
dijeli punoću milosti. Približava li se kraju naš život i stojimo 
li na pragu vječnosti, to nam dijeli crkva _materinjom brigom 
sakramente umirućih, da mi izmireni s Bogom i puni slatkoga 
ufanja uzmognemo nastupiti svoje zadnje putovanje. Svake 
nedjelje i blagdana poziva nas sv. crkva u svoja sv. mjesta, 
navješta nam riječ božju, te žrtvuje na svojim žrtvenicima 
svaki dan neokaljano Janje za žive i mrtve. Ona, sv. majka, 
otvara nam takogjer bogato blago svojih oprosta, po kojima 
budemo oslobogjeni od vremenitih kazna, moli neprestano za 
nas, da nam bude ovdje i ondje dobro i drži svoje ruke na 
blagoslov nad nama, da nam milosti božje pribavi. 

Do vas je sada, b. s., da ova mnogobrojna djelotvorna 
sredstva milosti, koja nam crkva pruža, srcem željnim spa- 
senja upotrebljavate. Prije svega u nedjelje i blagdane posje- 
ćujte službu božju. Kršćani, koji na Bogu posvećene dane, 
mjesto da se nagju kod riječi božje, kod sv. mise i drugih 
pobožnosti, idu za svojim poslovima, zabavama ili pače ras- 
puštenostima, ne griješe samo proti svojoj kršćanskoj dužnosti, 
već se lišavaju najjačih sredstava, da ožive i ojače svoje 
vjersko čuvstvo i život, sve više se udaljuju od puta kreposti 
ina koncu posve zaborave na spasenje. Je li vam dakle stalo, 
da si u srcu sačuvate kršćansko čuvstvo, te bogobojazno ži- 

vite, to nikad ne propustite službe božje i od svojih potčinjenih 
tražite, da joj marljivo prisustvuju prije i poslije podne. Za 
tim budite marljivi u primanju sakramenata pokore i oltara. 
Svaki dan počinjate, ako ne teške a to lake grijehe: kako bi 
prezreli tako lako sredstvo, kao što je pokora, da se očistite 
od svojih grijeha i s Bogom izmirite! Uvijek trebate utjehe i 
pomoći, kako ne bi smatrali za najveću sreću, primati Isusa u 
sv. pričesti, koji vam dovikuje: »Dogjite svi k meni, koji ste 
opterećeni i umorni, ja ću vas okrepiti!« O, neka ne bude 
nikoga u našoj župi, koji bi se samo jednom na godinu ispo- 
vijedao i pričešćao! Sigurno su kršćani, koji samo k uskrsu 
primaju sv. sakramente, mlaki i nemarni u poslu svoga spa- 
senja i malo imadu izgleda, da se jednoć spase. Ispovijedajte 
se i pričešćajte kako često možete i kako često to vaši ispo- 
vjednici za dobro vaše odobre, i brinite se zato, da i vaša 
djeca te družina češće bar svaka četiri tjedna dogje na ispo- 
vijed i pričest. Postojanom gorljivosti napokon obavljajte mo- 
litvu, koju crkva propisuje. Bez gorljivosti u molitvi nije mo- 
guće postojan biti u dobru, nije moguće razne napasti svladati, 
koje od svijeta dolaze, nije moguće do konca u milosti božjoj 
ustrajati i spasti se. Baš zato opominje Krist: da treba uvijek 


moliti i ne popustiti« (Luk. 18, 1). Svaki dan dakle obavite 


svoju, jutarnju i večernju, te kod stola molitvu i druge po- 
božnosti, posjetite u nedjelje i blagdane bar na nekoliko časaka 


Isusa u presv. oltarskom sakramentu i poklonite mu se, častite : 


takogjer svaki dan s velikim pouzdanjem Mariju, svoju pre- 
dobru majku i druge svece; obavite i unutarnju molitvu, bar 
koji put preko dana, da koji čas svoje srce k Bogu uzdignite, 
razmislite o svojem cilju i svrsi, dobre odluke načinite, te se 
u božju zaštitu stavite. : 

Eto, to valja činiti, hoćete li se u katoličkoj crkvi spasti, 
morate vjerovati, što ona uči, činiti, što ona zapo- 
vijeda, upotrebljavati sredsva milosti, koja ona 
dijeli. Tu dužnost izgovarate, kad god govorite: »Vjerujem 
svetu, katoličku crkvu.« Tim riječima ispovijedate, da je Krist 
osnovao jednu nepogrješivu crkvu, koju moramo posve slušati 
i vjerovati joj, hoćemo li postići vječno spasenje, a da ta 
crkva nije druga, nego rimo-katolička Budite dakle dobra 
djeca predobre majke svoje, katoličke crkve, čvrsto se onoga 

držite, što vam za vjerovanje predlaže; ona je učiteljica svake 
istine, jer Duh sv., Duh istine njom vlada do konca svijeta. 
Podlažite se radosna srca njezinim zakonima i odredbama; 
ona s vama dobro misli i ništa vam ne propisuje, što vam ne 
bi bilo nužno, dobro i spasonosno. Čuvajte se svake nepo- 
slušnosti; tko crkvu prezire, preziratelj je božji i nosi znak 
prekletsva na čelu. Upotrebljavajte sredstva milosti, koja je 
Krist svojoj crkvi ostavio; rado budite dionici javne službe 
božje; pobožno slušajte gorljivo riječ božju, često primajte 
sv. sakramente pokore i oltara i budite prijatelji molitve, da 
postignete milost božju za ispunjavanje vaših dužnosti. Činite li 
to, onda ste dobri katolici, katolička crkva postizava na vama 
svoje odregjenje i vodi vas do vječnoga spasenja. 


Amen. 


XXI. Propovijed. 
Prva nedjelja po Uskrsu. 


Deveti članak vjere. 


»Svetu, katoličku crkvu, općinstvo svetih.“ 
& 1 Raširenje 1 uzdržanje crkve. 


»Ta su pisma, da vjerujete, da je 
Isus Krist, Sin božji i da vjerujući 
imađete život u njegovom  imenu« 
(Iv. 20, 31). 


Hieie nedjelja uskrsna: božanski je Spasitelj više osoba 
udostojao svojom objavom, kao Mariju Magdalenu, žene, koje 
su išle ka grobu i Petra, u večer istoga dana javio se još 
učenicima, sakupljenima u Jeruzalemu. Na jednoć ugje On 
kroz zatvorena vrata k njima, zaželi im mir i pokaza im, da 
ih osvjedoči o svojem uskrsnuću, rane na svojim rukama i na 
strani. Nije čudo, da se učenici vrlo uzradovali kod te objave, 
ta gledali su opet svoga dobroga Učitelja, kojega su ljubili 
kao djeca; a radi njegovog se odlaska duboko ražalili. Vri- 

jedno je k srcu uzeti si riječi, što ih Spasitelj više puta po- 
novio: »Mir vama!« Te riječi nijesu samo jednostavni pozdrav, 
kako je bio običajan kod židova, već one označuju plod na- 
šega spasenja. Dok su ljudi čamili u ropstvu grijeha, falio im 
svaki mir; mir s Bogom, kojega su neprijatelji bili, mir sa 
samim sobom radi zle savjesti, mir sa bližnjim radi strasti, 
kojih nijesu znali nadvladati. Kad je pak Krist dovršio djelo 
našega spasenja, opet se povratio mir na zemlju; grijeh je bio 
uništen, a po tom odstranjen uzrok, koji uništava mir s Bogom, 
s nama samima i sa bližnjim. O, da mi tu dragocjenu cijenu 
presv. krvi Isusove, mir, uvijek sačuvamo! Izbjegavajmo samo 
grijeh i idimo putem pravde, onda ne će nikad nestati mira 
kod nas! 

Poslije toga reče Krist apostolima: »Kako je mene Otac 
poslao, tako šaljem ja vas.« Tim je riječima predao apostolima 
istu vlast, što je on sam od svoga nebeskoga Oca primio; 
oni i njihovi zakoniti nasljednici imadu nastavljati djelo spa- 
senja, propovijedajući ljudima evangjelje, opravdajući ih i po- 
svećujući. Kako vidimo, božanski je Spasitelj samo apostolima 
dao jednaku duhovnu vlast sa svojom; s toga su bili samo oni 
sposobni i pozvani tu vlast prenositi na druge. Tko dakle nije 
nasljednik apostola, taj nema duhovne vlasti; on ne može 
pretvarati tijelo Kristovo, ne može grijehe opraštati, nikoji 
sakramenat dijeliti izuzevši krsta, te sve, što čini u tom po- 
gledu, nevaljano je i ništetno. Kako moramo biti zahvalni 
Bogu, što smo članovi katoličke crkve, koje pastiri, kao za- 
koniti nasljednici apostola, imadu vlast dijeliti nam sve mi- 
losti neba. 

Božanski Spasitelj danuo u apostole i rekao im: »Primite 
Duha sv., kojim oprostite grijehe, oprostit će im se, a kojima 
zadržite, zadržat će se.« Danućem označuje Isus, da Duh sv. 
od njega izlazi i da ga on svojim apostolima dijeli. Riječi: 
»Primite Duha sv.« ne znače dijeljenje punoće Duha sv., što 
se zbilo tek na Duhove, već ono dijeljenje Duha sv., po kojem 
su apostoli dobili milost i vlast dijeliti sv. sakramenat pokore. 
Iz riječi: »kojim oprostite grijehe, oprostit će se, a kojim za- 
držite, zadržat će se« — vidite, kako nepravo imadu oni, koji 
misle, da svećenik mora svakoga odriješiti, koji na ispovijed 
dogje, te nikomu ne smije uskratiti odrješenja. Svećenik dakako 

ne smije nikoga, koji se skrušeno ispovijeda, otpustiti bez 
odrješenja, ali mu je stroga dužnost grješnike ne odriješiti, koji 
ne izvrše uvjete, što se traže za dostojno primanje sakramenta 
pokore. Svaki, koji se ispovijeda, dužan je pokoriti se sudu 
ispovjednika, a ako mu uskrati odrješenje, da se učini dostojnim 
odrješenja temeljitom pokorom i poboljšanjem. 

Toma, jedan od dvanaestorice, nije bio prisutan, kad se 
Isus javio ostalim apostolima. Kad su mu ovi kazali, da su 
Gospodina vidjeli, nije im hotio vjerovati. »Dok ja,« reče on, 
»ne vidim na ruku njegovim probodaka od čavala, te ne stavim 
svojega prsta u mjesto čavala i ruke svoje ne položim u rebra 
njegova, ne ću vjerovati.« Toma je svakako pogriješio, što 
nije vjerovao učenicima, ipak uz svoju nevjeru nije zlo mislio. 
Dapače on je težio Isusa vidjeti, te se doticanjem njegovih 
rana osvjedočiti o njegovom uskrsnuću. Tu sreću je doživio 
osam dana poslije toga; jer se Spasitelj opet javio sakupljenim 
učenicima, te Tomi, koji je sada takogjer prisutan bio, pružio 
svoje rane, te ga potaknuo, da poslije tako očita dokaza više 
ne bude nevjeran. Pun srama i pokajanja usklikne Toma: 
»Gospodin moj i Bog moj!« a tim priznaje ne samo uskrsnuće, 
već i božanstvo Isusovo. Gospodin ga ukorio radi njegove 
nevjere, veleći: »Jer si me vidio, Toma, vjerovao si, blaženi, 
koji ne vidješe, a ipak vjerovaše.« Te se riječi Kristove, kako 
opaža sv. Grgur, protežu na nas, dok mi, ne videći ga u tijelu, 
ipak u Nj vjerujemo. 

Na koncu evangjelja kaže Ivan, da Djk Isus još mnoge 
druge znakove učinio, koji nijesu upisani u njegovom evan- 
gjelju, a oni, koje je napisao, dosta su, da mi vjerujemo u 
Isusa kao u Sina božjega i vjerujući u Nj, da budemo sveti i 
blaženi. Kad evangjelista ovdje pripisuje vjeri posvećujuću 
snagu, to onda nije mrtva već živa vjera, kakovu imadu dobri 
katolici. K toj vjeri spada, da mi sve bez dvojbe za istinu 
držimo, što nas uči katolička crkva, da činimo, što nam ona 
propisuje, te njezina sredstva milosti upotrebljavamo. O tomu 
sam vam posljednji puta opširno govorio, kad sam odgovorio 
na pitanje: Što mi moramo činiti, da se u katoličkoj 


crkvi spasimo. Pošto sam vam dakle nužno kazao o odre- 


gjenju crkve, moram vam još govoriti o raširenju i 
uzdržavanju crkve. Taj predmet je vrlo opširan, jer on 

sadržaje povjest naše sv. crkve od njezinog početka do danas, 
opsiže dakle vrijeme od 1900 godina. Ja ću samo najnužnije 
spomenuti iz te povjesti. Danas ćemo govoriti samo o povjesti 
crkve u prva tri stoljeća i to: 

1. Povjest njezinog raširenja. 

2. Povjest njezinih progona i muka. 


K 


»Kraljevstvo je nebesko kao zrno gorušičino, koje uze 
čovjek i posije na polje. Ono je doduše najmanje megju svim 
sjemenjem; a kad uzraste, najveće je megju svim rastlinama i 
bude drvo, tako da ptice nebeske dolaze, i stanuju na nje- 
govim granama« (Mat. 13, 31—32). To zrno gorušično je crkva. 
Posve neugledna i malena, malo po malo rasla i raširila se 
preko cijele zemlje, tako da svi narodi u njoj nalaze svoj mir. 
Poslije smrti Isusove crkva još posve malena, mogla se smje- 
stiti u dvorani kuće u Jeruzalemu, jer je ona brojila, kako Luka 
opaža, samo po prilici 120 duša (Djel. ap. I, 15). Ali ta mala 
crkva je na Duhove dobila znatan prirast. Petar s ostalim apo- 
stolima napunjen Duhom sv. stupio je pred židove, sakupljene 

. u Jeruzalemu, i prvi put propovijedao riječ Razapetoga. I go- 
vorio je s takovim osvjedočenjem, takovom silom, da je odmah 
3000 židova prihvatilo kršćansku vjeru. Od toga dana sve više 
rasao broj kršćana, jer ne samo Petar, već i ostali apostoli 
navještaju u Jeruzalemu i zemlji židovskoj puni božanske gorlji- 
vosti nauku spasenja. Veliki svećenici, književnici i farizeji u 
početku krivo su gledali napredovanje kršćanske crkve; ali 
doskora nijesu mogli biti mirni motrioci, već je počeli proga- 
njati, da rastuću crkvu unište. Apostole povukli pred svoje su- 
dište, bacili ih u tamnicu, šibali ih i zagrozili im se najstrožim 
kaznama, ako ne prestanu propovijedati evangjelje. Ali apo- 
stoli prezreli te prijetnje, pozivlju se na svoje božansko po- 
slanje i kažu svojim progoniteljima, da treba više Boga slušati 
nego li ljude. Prostodušnost navjestitelja vjere i sjajni uspjeh, 
kojim su propovijedali, stavio je zaslijepljene židove u bijes; 
kao prva žrtva pade sv. gjakon Stjepan, nazvan prvi mučenik, 
jer je on bio prvi, koji je za vjeru svoju krv prolio. Sada 
bukne veliki progon nad crkvom, vjernici, da uteku smrti, mo- 

rali su pobjeći iz Jeruzalema, te sa razići po cijeloj zemlji ži- 
dovskoj i u susjedne zemlje. Ali taj dogagjaj, koji se činio za 
mladu crkvu pogibeljan, donio joj blagoslov. Jer su prognani 
kršćani svuda, kamo su došli, širili vjeru, te se u židovskoj 
zemlji izvan Judeje stvorilo mnogo kršćanskih općina kao u 
Samariji, Cesareji, Antiohiji, gdje se vjernici najprije prozvali 
»kršćani«, 

U isto vrijeme sa procvatom crkve zbio se i drugi do- 
gagjaj, koji je mnogo doprineo k raširenju sv. vjere, naime 
obraćenje sv. Pavla. Sa neumornom gorljivosti, prezirući sve 
pogibelji, sve progone i muke, navještao je taj apostol evan- 
gjelje. Radio je megju židovima, ali osobito megju poganima, 
čega radi se i nazivlje apostol pogana. Na svojim trim putova- 
njima proputovao je zemlje Azije i Europe i osnovao množinu 
kršćanskih općina, koje su doskora prekrasno procvale. Po sta- 
rom kazivanju, kojemu se može vjerovati, došao je sve do 
Španije i ondje mnoge pogane obratio na kršćanstvo. 

Jednakom gorljivosti je radio i sv. Petar, kojega je Go- 
spodin postavio vrhovnom glavom svoje crkve, oko utemeljenja 
i raširenja vjere. On je crkvi predstojao dulje vremena u An- 
tiohiji kao prvi biskup, onda je otišao u Rim, gdje je osnovao 
prvu kršćaosku općinu. Ali niti u Rimu niti u Antiohiji nije 
imao stalnoga sjedišta, već je putovao raznim zemljama, dijelom 
da kao vrhovni pastir prilike crkve svuda uredi, a dijelom da 
kao apostol židove i pogane na kršćanstvo obraća. Kako se 
vidi iz njegovog prvog lista i iz drugih svjedočanstva, propo- 
vijedao je u Pontu, Galaciji, Kapadociji, Bitinijii Aziji i osnovao 
mnoge kršćanske općine. God. 64. pošao je drugi put u Rim, 
te je tu radio s velikim blagoslovom. U vrijeme progona cara 
Nerona podnio je smrt na križu, dok je Pavlu kao rimskom 
gragjanu odsječena glava. Petar je molio, da bude glavom 
prema dole razapet, jer se nije smatrao dostojnim, da umre 
kao njegov Gospodin i Učitelj. Molba mu bude uslišana. Oba 
apostola Petar i Pavao umriješe isti dan, dne 29. lipnja god. 
67. ili 68. poslije Krista, 

Kao što Petar i Pavao, tako bijahu i ostali apostoli neu- 
morni u vršenju kršćanske vjere. Jakob stariji bio je prvi, koji 
je svoje apostolsko djelovanje svršio mučeničkom smrti, već 
god. 42. ili 43. dade ga Herod Agripa smaknuti. Jakob mlagji, 

rogjak Spasitelja, bijaše biskup kršćanske općine u Jerusalemu. 
Taj je apostol posjedovao dar molitve i trapnje i čudesnom 
stupnju; tako je mnogo molio, da su mu koljena dobila žu- 
ljeve kao devina, a život mu je bio tako uzoran, da su gaisti 
njegovi neprijatelji nazivali pravednikom. Jer su se svi u nj 
povjeravali, to su književnici od njega tražili, da se izjavi očito 
o Isusu. Oni ga postavili na krov hrama, gdje su ga svi mogli 
vidjeti i čuti i tražiti od njega svjedočanstvo. On odgovori: 
»Što me pitate za Isusa? On sjedi u nebu ob desnicu božju 
i doći će u oblacima neba.« Mnogi si slušatelji uzeli njegove 
riječi k srcu, te klicali puni vjere: »Hosana, sinu Davidovu!« 
Književnici pak i farizeji pobjesnili i psujući sveca navalili 
na nj i bacili ga s krova. Ali on još nije bio mrtav, te je s po- 
dignutim rukama molio: »Gospodine, Bože, Oče! molim Te, 
oprosti im, jer ne znadu što rade.« Na to ga posve utukoše 
kamenjem i buzdovanima. 

Andrija, brat Petrov, navještao je nauku spasenja u Sci- 
tiji i Grčkoj, on je u Patri na zapovijed rimskoga upravitelja 
razapet. Juda Tadej, brat Jakoba mlagjega, širio je kršćansku 
vjeru u Siriji i Mesopotamji i Idumeji, dok je njegov brat Simon 
sjeme evangjelja sijao u Mauretaniji i Libiji. Oba su ta brata 


bila u Perziji ubijena od bijesnih poganskih svećenika. Simona : 


su prepilili, a Judu buzdovanom utukli. Filip je radio oko obra- 
ćenja Frigije, te je umro na križu u Hieropolisu. Bartolomej je 
propovijedao u Arabiji, Indiji i Armeniji i bio razapet, pošto 
su mu prije kožu ogulili. Toma je propovijedao evangjelje Par- 
tima i Medima, poslije stanovnicima istočne Indije, bio je okrutno 
mučen, a na koncu strijelicama proboden. Matija učio u Judeji, 
njemu su gukom glavu odrubili. Matej propovjedao ije dugo 
vremena Hebrejima u Palestini, onda u južnoj Arabiji, te je 
kod žrtvenika proboden. Barnaba, višegodišnji pratioc sv. Pavla, 
išao je na Cipar, a odavle u Liguriju i osnovao crkvu u Mi- 
lanu. Njega su kamenovali u Salamini. 

Svu svoju subraću preživio je Ivan, ljubimac Gospodinov. 
Navještao je evangjelje u Aziji i došao sve do Parta, čega 
radi nazva sv. Augustin njegov prvi list listom Partima. Obično 
je boravio u Efezu, a odavle je utemeljio i vodio mnoge kr- 


šćanske općine. Za cara Domicijana bude 95. g. poslije Krista 


u Rim doveden i bačen u kotao kipućega ulja, ali osta neo- 

zlegjen, s toga bi prognan na Patmos, da ondje radi u rudo- 
kopima. Tu je napisao svoje potajno Objavljenje. Za cara Nerve, 
koji je sve prognanike natrag pozvao, smio se i Ivan vratiti 
u Efez i ondje je od sada boravio, te tu na prošnju stanov- 
nika Azije napisao svoje uzvišeno evangjelje. Ganutljive crte 
dokazuju ljubav, što je do zadnjega daha napunjala njegovo 
čisto srce. Kad je bio star i slab, pak nije mogao vjernicima 
mnogo govoriti kao prije, kazao im je uvijek: jedno te isto: 
»Djeco moja, ljubite se megjusobno !« Učenici ga pitali, zašto 
im uvijek jedno te isto govori. Odgovorio im je: »To je za- 
povijed Gospodinova, vršite li istu, onda je dosta!« Ali to čisto, 
puno ljubavi srce pokazalo je strogu i svetu ozbiljnost, kad je 
to tražila čast božja i čistoća vjere. Kad je jednoć pošao u 
kupaonicu u Efezu, opazi ondje krivovjerca Cerinta, koji je 
nijekao božanstvo Kristovo. Brzo se okrenuo i rekao: »Pustite 
da pobjegnem, kupaonica bi se mogla srušiti, jer je Cerint, taj 
neprijatelj istine, u njoj!« Ivan je umro IO0I godinu star; on je 
imao sreću vidjeti prije svoje smrti raširenu crkvu svoga lju- 
beznoga Učitelja u tri poznata dijela svijeta u Aziji, Afriki i 
Europi. 

Što su apostoli tako sjajno počeli, nastavali su njihovi 
nasljednici s istom gorljivosti pod zaštitom božjom. U najuda- 
ljenije zemlje polaze vijesnici vjere, nose svijetlo evangjelja 
k najdivljijim narodima; prebrogjuju mora i prelaze gore, niti 
progon, ni muka ni smrt ne može njihovih koraka spriječiti 
Njihova riječ potresa srcima i tko im se protivi, bude znacima 
i čudesima svladan, koja svuda čine da potvrde svoju riječ. 
Bolesnici svake vrsti u čas ozdravljaju, mrtvi ustaju, zli dusi 
budu izagnani jednostavnim zazovom božanskoga Imena Isu- 
sova. A taka se čudesa dogagjaju gotovo svaki dan, kako nam 
to kazuju pisci onoga doba. Mnogi pogani, bolno osjećajući 
grdobu svoga idolopoklonstva, traže puni težnje pomoć i utjehu 
i primaju s oduševljenjem kršćansku vjeru, koja ih poučava 
tako utješno o Bogu, o njegovu sy. zakonu, o njihovom vre- 
menitom i vječnom odregjenju Drugi vide primjer kršćana, njihove 
herojičke kreposti i kliču puni začugjenja: »Kakova je to u istinu 
religija, koja iz najgorih grješnika čini tako čudesne svece!« 
I ostaviše poganstvo postadoše kršćani. Tako nastaše u svim 
dijelovima onda po svoj zemlji raširenoga rimskoga carstva 

nove kršćanske općine, dok one, koje su već opstojale sve 
više se učvršćavale i širile. Cesareja je bila glavna crkva u 
Palestini, Antiohija glavna crkva u Siriji i do skora u cijelom 
istoku, a iz Seleucije na Tigru, gdje je apostolski učenik Maris 
osnovao cvatuću kršćansku općinu, pogjoše vijesnici vjere 
k Partima i Perzijancima. U maloj se Aziji razvijale od apo- 
stola utemeljene crkve sve više, osobito u Bitiniji je kršćanstvo 
sjajno napredovalo. Godine Io6. izvješćuje Plinije cara Trajana, 
da se to praznovjerje (tako on kao poganin naziva kršćansku 
religiju) nije raširilo samo u gradovima, već prodrlo i na sela 
i seoske kuće, a hramovi bogova stoje zapušteni. Crkva u 
Aleksandriji koju je evangjelista Marko utemeljio, u kratko se 
tako podigla, da je poslije majke crkve u Rimu postala prva 
u kršćanstvu. I na sjeveru od Afrike nagje kršćanska religija 
plodno tlo. Kartaga bi prva crkva, odatle se presadila kršćanska 
nauka u Numidiju i Mauritaniju. Ali ne samo u Aziji i Africi, 
već se i u Europi zapalilo svijetlo evangjelja. Već polovicom 
trećega stoljeća nalazimo mi u Španiji biskupa, a još prije je 
bilo kršćanstvo u Galiji ili današnjoj Francuskoj. U mnogim 
gradovima toga kraljevstva kao u Parizu, Lionu, Vieni, Toulousi, 
Arlesu, Narboni, Clermontu, Toursu bilo je već u početku 
trećega stoljeća cvatućih kršćanskih općina. U Germaniji, sada 
većim dijelom Njemačka, nalazi se takogjer već u početku 
trećega stoljeća kršćanskih općina. Take općine su bile u Kolnu, 
Mezu i Trieru. U podunavskim zemljama u Bavarskoj i Austriji 
je kršćanstvo još prije korjen uhvatilo. Najstarija je crkva bila 
u Lorhu, ne daleko od grada Emsa u gornjoj Austriji. U Retij, 
Noricum, Panoniju (Sirmium) kršćanstvo bi iznajprije donešeno 
po rimskim vojnicima i uskocima. God. 303. umro je mučeničkom 
smrti biskup Viktorin u Petaviju (Optuj u Štajerskoj) a Kvirin 
303. godine u Siscii (Sisku). Dakle već u trećem stoljeću bijaše 
kršćanstvo i ovdje u našoj domovini. ; I 
Vrlo malo imademo vijesti od najstarijih vijesnika vjere. 
Razlog je tom poglavito u tomu, što se kršćanstvo širilo bez 
buke i što se više manje svaki kršćanin bavio djelom misi- 
jonskim. Kršćanski robovi, zanatnici i vojnici baš su tako radili 
oko pokrštenja pogana, kao i kršćanski trgovci, činovnici i 
filozofi. Osobitu zaslugu za raširenje kršćanstva imadu i žene. 


Kako se daleko crkva u to vrijeme raširila, kazuje Ter- 

tulijan u početku trećega vijeka. On broji megju kršćane Parte, 
Međe, Elamite, Mesopotamce, Armence, Frigijce, Kapadonce, 
stanovnike Ponta, Panfilije i Male Azije, Egipćane i druge 
afrikanske narode s onu stranu Cirene; onda mnogobrojne kr- 
šćane u Rimu i Judeji, Getulijce, stanovnike Mauritanije, Špa- 
njolce, razna plemena u današnjoj Francuskoj i Engleskoj, 
napokon Sarmate, Dacije, Germane, Scite i još mnoge druge 
narode. Taj crkveni učitelj kaže: »Mi kršćani smo tek od jučer 
i sve smo već napunili, vaše gradove i tvrgjave, vaša sela i 
poljane, palaču, senat, sudnicu; ostavili smo vam samo vaše 
hramove.« Di, već sv. Justin u drugom stoljeću kaže: »Nema 
naroda niti megju barbarima, niti megju Helenima, a još manje 
u kojem drugom poznatom plemenu naroda, u kojem se ne bi 
u imenu Razapetoga prinosile molitve i zahvalnice Ocu i Stvo- 
ritelju svijeta«. Tako se odmah u početku ispunila riječ Go- 
spodinova kod proroka: »Od istoka sunca do zapada bit će 
veliko moje ime megju narodima, i na svakom mjestu će se 
mojem imenu žrtvovati i čista žrtva prinositi« (Malak. I, 11). 

Eto, tako je bilo dosta tri stoljeća, da se kršćanska crkva 
raširila po cijeloj zemlji, te u svim poznatim dijelovima svijeta 
i zemljama pribavila mnoge pristaše. A kako se sbilo to raši- 
renje? Je li crkva bila u posjedu zemaljske moći, je li posje- 
dovala bogatstvo, je li uživala zaštitu mogućnika? Nipošto, 
sama na sebe je bila upućena, a ipak je našla ulaz, Poslije 
smrti svoga Utemeljitelja preuzeše dvanaest neukih muževa, 
apostoli, i njihovi nasljednici njezino širenje. Cijeli zao svijet, 
sve strasti ljudskoga srca su proti njima i proti nauci, koju 
oni navještaju, a ipak pobjediše za kratko zemlje, otoke, gra- 
dove, silnike, srca. Zar to nije očito čudo? Ali još čudesnije 
od vanjskog raširenja crkve jesu djelovanja, što ih vršila na 
svoje sljedbenike. Oni, dok su još pripadali poganstvu bijahu 
posve zemaljski, te su nalazili svoju blaženost u zadovolja- 
vanju svojih strasti. Podavali se najsramotnijim raskalašenostima 
i opačinama kao nečistoći, škrtosti, pijanstvu, srdžbi, neobuz- 
dana njihova pohota bila im je zakon, a kreposti i straha 
božjega posve nestalo iz njihove sredine. A kakova se čudesna 
promjena s njima dogodila, kad su prihvatili kršćanstvo! Posve 
su drugi ljudi postali. Živjeli su i djelovali u svijetu, ali život 
im je bio nebeski, sve što zemlja daje smatrali su za ništa, te 

su imali smisao samo za neprolazno i vječno, djetinji strah 
božji bijaše pratioc svih njihovih čina: oni nijesu poznavali 
mržnje, te su i svoje smrtne neprijatelje od srca ljubili; bili su 
ponizni, čisti, puni krotkosti i ustrpljivosti, u kratko uzor svih 
kreposti. »Oni«, veli sv. Justin »koji su nekoć pohoti služili, 
sada imadu svoje veselje u čistoći ćudoregja, koji su nekad 
čarolije činili, sada su se posvetili vječnom, nestvorenom Bogu, 
koji su nekada dobitak zlata nad sve cijenili, daju sada sve, 
što posjeduju za općenitu porabu potrebnika; koji se megju- 
sobno mrzili, te sa strancima radi različnosti običaja nijesu 
hotjeli imati nikake zajednice, sada poslije objave Kristove 
žive zajedno s njima, da, oni mole za svoje neprijatelje i na- 
stoje one ublažiti, koji ih progone nepravednom mržnjom«. U 
istinu, to su plodovi, što ih može donijeti samo drvo, zasagjeno 
rukom božjom. Nitko ne dvoji, da, kad tamne noći nestane, a 
sine jasni dan, da je sunce, koje goni noć, a dan donosi. Isto 
tako je sigurno, da je velika, ćudoredna preobrazba svijeta 
samo po crkvi, koja je božanskoga početka mogla nastati. I 
još danas nalazi sve veliko, sve dobro, sve plemenito samo u 
crkvi svoj temelj i svoju potporu; što ljudi grade samo je tašto 
blistavilo, bez vrijednosti i bez trajnosti. Što danas imade 


mnogo kršćana katolika, koji imadu smisla samo za svijet i | 


njegove naslade, i opačini ugagjaju, to dolazi jedino odatle, 
što su samo izvana i po imenu, a ne u nutrinji i u istinu djeca 
crkve. Oj kad bi se mi dali živo prožeti duhom crkve, njezina si 
načela prisvojili, i njezinu nauku slijedili, da mi kao kršćani 
prvih stoljeća poput svijetla u tami svijetlimo, i našim kreposnim 
životom budimo svakomu na dobar primjer! 

Sada ćemo još u kratko razmotriti povjest progona, 
što ih imala crkva podnijeti u prva tri stoljeća, 
jer iz toga ćemo. još jasnije uvidjeti, da je ona djelo božje. 


I. 


Krist je crkvi svojoj jasno prorekao progone, koji će je 


stići: »Gonit će vas iz sinagoga, di, dolazi čas, da će svaki, 
koji vas ubije, misliti, da Bogu službu čini« (Iv. 16, 2). Židovi 
su bili prvi, koji su ustali kao neprijatelji kršćanske crkve. 


Progonili su apostole, bacali ih u tamnice, bičevali cil te svim. 

silama nastojali kršćanstvo u njegovom početku uništiti. Odmah 
u početku ubili su apostola Jakoba starijega i gjakona Stje- 
pana i onda nastavili svoj progon ponovnim bijesom. Sv. Petar 
utekao njihovim ubojničkim rukama samo čudom, pošto ga 
jedan angjeo oslobodio iz tamnice, a sv. apostolu Pavlu svi 
su zasjeđali i prijetili mu smrću. Ali ti progoni nijesu bili dugo- 
trajni, jer su židovi po Rimljanima, koji su Jeruzalem s temelja 
razorili, izgubili svu samostalnost, te se rastepeni po cijelom 
svijetu, gdje i sada lutaju kao od Boga zabačen narod. 

Ali jedva je crkva od židova mir postigla, nadogjoše po- 
gani kao njezini progonitelji, te su sve poduzeli, da je sa 
zemlje unište. U početku se nijesu mnogo brinuli za kršćane, 
smatrali ih za židovsku sektu i prezirali ih. A kad su opazili, 
da se kršćanska religija sve dalje širi, te nalazi ulaz kako u 
palače velikaša, tako u kolibice siromaha, onda se uznemirili, jer 
se bojali, da bi se propašću poganstva mogla i tako trula zgrada 
države posve srušiti. I strogi zahtjevi kršćanstva, koji su bez- 
božno štovanje careva i sve poganske raskalašenosti i opačine 
najstrože zabranjivali, potaknuli ih proti kršćanima i oboružali 
ih, da ih kao neprijatelje ljudskoga društva unište. U borbi 
proti kršćanima sva su se oružja upotrebljavala, što ih mogla 
izmisliti mržnja, zloba i okrutnost: poganski se svećenici slu- 
žili uzbugjivanjem, psovkama i proklinjanjem; učenjaci lažju, 
klevetom, ruganjem, carevi i upravitelji državni vatrom, mačem 
i svim vrstima mučila. Nije bilo zločina, što ga ne bi izmislili 
kršćanima. Jer su oni prezirali poganske idole, nazivali ih ne- 
vjernicima i bezbožcima, jer su radi progona u noćnoj tišini i 
potajno vršili službu božju, to su ih krivili radi sramotne ne- 
čistoće i drugih zločina; jer se o tajni presv. oltarskog sakra- 
menta. gdje se tijelo i krv Gospodinova za hranu duše uživa, 
razne priče govorile, to su tvrdili, da kršćani ubijaju kod svojih 
sastanaka djecu, jedu njihovo tijelo i piju njihovu krv. Jer se 
kršćani ustručavali pred slikom cara tamjan paliti, to jest, 
iskazivati mu božansku čast, to je bila uvreda veličanstva, 
kao što i njihovo klanjanje Isusu Razapetomu ludost kazne 
vrijedna. Do skora je došlo do toga, da je većina pogana 
smatrala kršćane ljudima, koji se boje svijetla, koji su nepri- 
jatelji ljudima i bogovima, a pogibeljni državi, koje uništiti je 
bogovima ugodno, a za općenito dobro nužno. Sa svom okrut- 

nosti onoga doba navališe pogani proti kršćanima, te ih pro- 
gonili bijesom, koji nije bio Šiše ljudski, već gjavolski. Broji 
se obično deset progona kršćana, koji su sa malim prekidanjem 
trajali 300 godina, te se protezali sada preko cijeloga rimskoga 
carstva, sada preko pojedinih provincija istoga. 

I. S tim progonima počeo je g. 64. car Nero, koji je bio 
pravi izrod roda ljudskoga, koji je i vlastitu majku ubio. Imao 
je on veselje, da si predstavi požar grada Troje, kako ga 
pjesnici opisuju, s toga dade zapaliti Rim i da odvrati od sebe 
krivnju toga zločina, svali svu krivnju na kršćane, da su oni 
zapalili grad. Sada nastade strašan progon, u kojem je ogromna 
množina kršćana okrutno ubijena. Bacali ih pred divlje zvjeri, 
sašili ih u kože i onda na njih nadražili pse, razapinjali ih ili 
smaknuli mačem. Mnoge su oblili smolom, učvrstili ih u duge 
redove, te u noći zapalili, gdje su morali poput baklja svjetliti, 
dok se Nero na pobjedonosnim kolima vozio izmegju njih, te 
se naslagjivao u tom groznom prizoru. Taj je progon trajao 
tri godine i sv. Petar i Pavao podnijeli su za njega muče- 
ničku smrt. 

2. Malo godina poslije nasta drugi progon za cara Do- 
micijana, koji je trajao petnajest godina (81—96), te je bio još 
okrutniji od onoga Neronova. Svima, za koje se je doznalo, 
da su kršćani, bila su oduzeta dobra, zatvoreni, prognani ili 
smaknuti. Domicijan je bjesnio i proti najbližim rogjacima, svoju 
vlastitu ženu Domittilu, koja je bila kršćanka, prognao je, a 
konzula Flavija Klemensa, svoga rogjaka, dao pogubiti. I sv. 
Ivan bi od toga cara, pošto je u Rimu sve muke podnio, pro- 
gnan na otok Patmos. Mnoge tisuće kršćana našle su u tom 
progonu svoju smrt. i 

3. Novi progon se podiže za cara Trajana (98—117). Svomu 
upravitelju Pliniju u Bitiniji, koji se kod njega upitao, kako 
ima postupati sa kršćanima, odgovorio je, da ih ne treba tra- 
žiti, a od tuženih samo onim oprostiti, koji Krista zataje; a 
koji u vjeri postojano ostanu, valja smrću kazniti, Megju mnogim 
drugim umriješe mučeničkom smrti papa Klement i Evarist u 
Rimu; zatim Simeon, biskup Jeruzalemski, u starosti od 120 
godina bio je razapet; u svim pokrajinama rimskoga carstva 
tekla je krv onih, koji su voljeli umrijeti, nego li Spasitelja 
zatajiti. Jedan od najglasovitijih mučenika u tom progonu bi- 

jaše sv: Ignacije, biskup u Antiohiji, učenik apostoa Petra i 
Ivana. Za rata proti Partima dogje sam car u Antiohiju i dade 
toga časnoga starca pred sebe dovesti. Oštrim riječima nago- 
vori ga rasrgjeni car: »Koji te zli duh silio, da prekršiš moje 
naloge ?« Ali sv. biskup odgovori: »Bogonosca ne smije nitko 
nazvati zlim duhom.« Trajan nije razumio toga odgovora i pi- 
taše dalje: »Tko je Bogonosac (Theophorus)?« Ignacije od- 
govori: >Koji Isusa Krista nosi u svojem srcu.« Trajan pak 
reče: »Zar ti misliš, da mi ne nosimo u našem srcu naših bo- 
gova, koji se s nama bore proti neprijateljima ?« »Ti si u 
bludnji«, reče oduševljeno starac, »kad gjavole, kojima se po- 
gani klanjaju, bogovima nazivaš. Jedan je samo Bog, koji je 
nebo, zemlju, more i sve, što je na njima, stvorio, i samo je 
jedan Isus Krist, jedini Sin božji, kojega kraljevstvo moja je 
baština.« Poslije duljeg razgovora izda Trajan groznu osudu: 
»Zapovjedamo, da se Ignacije, koji kaže, da nosi Razapetoga, baci 
u okove, te ga vojnici odvedu u Rim, da ga ondje divlje zvi- 
jeri razderu, i da služi narodu za predstavu.« Sv. biskup za- 
hvaljivao Bogu srdačnim ganućem za milost, da može umrijeti 
kao mučenik. Kad je u Rim došao, opazio je, da se njegovi 
prijatelji zauzimaju, da ga oslobode, ali im reče: »Pustite me 
da budem hrana divljih zvijeri, po čemu ću do Boga doći, ja 
sam božja pšenica i bit ću zubima zvijeri samljiven, da po- 
stanem čisti kruh Isusa Krista.« A pun težnje za Isusom, kli- 
caše: »Laskat ću zvjerima, da me što prije prožderu, a ako 
ne će htjeti, dražit ću ih i na to ih prisiliti. Za sve sam ne- 
hajan osim za posjed Isusa Krista.« Angjeoski starac doskora 
steče željenu krunu mučeničku; jedya je stupio u amfiteater, 
bude od lavova, koje su na nj pustili, razderan. Vjernici su 
sakupili njegove kosti i poslali u Antiohiju, gdje su ih svečano 
pokopali. 

Uslijed take odvažne vjere i takove oduševljene ljubavi 
k Isusu, morao se bijes progonitelja osramotiti. Trajan umre, 
a da nije izkorjenio kršćane. Njegov nasljednik Hadrijan nije 
progonio kršćane, ipak za njegove vlade uslijed zlobe upravi- 
telja bili su mnogi mučeni. I dobar car Antonio Pij pustio je 
kršćane u miru, ali za njegovog nasljednika Marka Aurelija 
(161—180) nasta opet žestoki progon. Valjali su kršćane po 
trnju i udarali bičevima tako dugo, dok se nijesu sve žile 

otvorile, bacali ih pred divlje zvjeri ili ih drugom groznom 
mukom lišavali života. Ali oni su trpjeli sve muke s takovom 
postojanosti, da su njihova braća lila suze radosti i sućuti, da, 
da se sami njihovi mučitelji tomu divili. Najglasovitiji mučenik 
toga progona bijaše isv. Polikarpo, učenik sv. Ivana, sedam- 
desetgodišnji biskup u Smirni, koga su radi njegovih velikih 
kreposti smatrali glavom svih biskupa Male Azije. Upravitelj 
državni tražio je od njega, da prokune Isusa Krista. Ali starac 
ganut poviče: »Već je 78 godina, što služim Kristu, i nikad 
mi nije ništa na žao učinio; kako da kunem moga kralja, koji 
me učinio sretnim? Ja sam kršćanin!« Upravitelj mu reče ra- 
srgjen: »Ja imadem divljih zvjeri, pred njih ću te baciti, ako 
ne popustiš.« Sv. starac reče: »Bit će mi od koristi, po muci 
doći do savršene pravde.« »Ako prezireš divlje životinje, ja 
ću te živa spaliti«, grozio se upravitelj. Svetac odgovori: »Ti 
mi se groziš s vatrom, koja gori samo jedan čas, jer ne po- 
znaješ vječne vatre, koja je pripravljena za bezbožne. Ali što 
oklijevaš? Čini, što ti se svigjal« Na to osudi upravitelj od- 
važnoga starca na lomaču. Na to obasja neizrecivo veselje lice 
biskupa, da se nije dao ni vezati, sam je išao na lomaču i 
Bogu se prinio za žrtvu paljenicu. Pošto je glasno slavio Go- 
spodina, što ga udostojao milosti mučeničke smrti, zapalili su 
drvo, ali eto čuda! plamen se oko sveca kao luk uzvio, a ti- 
jelo se njegovo sjalo jasnije od vatre, ne kao goruće tijelo, 
već kao zlato, koje se čisti u peći, i miomiris, kao skupocjene 
masti širio se od njega. Kad su pogani to vidjeli, proboli ga ma- 
čem. Tako umre svetac, potekla obilna krv, koja je u čas utr- 
nula vatru. Osim toga umriješe mučeničkom smrti sv. Justin, 
sv. Fotin, sv. Blandina, 15 godišnji Pontik i mnogi drugi. 

Car Komod (180—192), koji je naslijedio Marka Aurelija, 
ublažio je muke kršćana, makar su mnogi od njih postali žrtve 
zlobe njegovih upravitelja i mržnje poganskih svećenika. — 
6. Veliki progon opet nasta za cara Septima Severa, koji je 
trajao 17 godina (193—210). Taj car je strogo zabranio prelaz 
na krščanstvo, mnogo se kršćanske krvi prolilo osobito u 
Egiptu i Galiji Za toga su progona megju ostalim podnijeli 
mučeničku smrt sv. Perpetua i Felicitas, sv. Potamiana, sv. 
Leoniđas i sv. Irenej, biskup lionski. Poslije smrti Septima Se- 
vera i njegovog nasljednika Aleksandra Severa, koji kršćanima 
nije muka zadavao. 

7. dodje na prijestolje Maksimin Tračanin, divlji čovjek, 
koji se nije ničim istaknuo nego prostotom, okrutnošću. Strašni 
potres stigao carstvo, krivi su toga morali biti kršćani kao 
neprijatelji bogova, opet nasta grozni progon, kršćanska 
krv poteče svim provincijama rimskoga carstva. Maksimina 
ubiše poslije trogodišnjeg vladanja, njega naslijedi na prije- 
stolju Filip (245—49), koji je bio sam potajni kršćanin, te pu- 
stio kršćane u miru. Ali taj mir nije dugo trajao, jer 

8. Decije Trajan (249—251), nasljednik Filipov, bijaše najžešći 
neprijatelj kršćana. Slijepom gorljivosti bijaše odan poganstvu, 
te je hotio kršćanstvo u cijelom carstvu do korjena uništiti. On 
izda svim provincijama carstva nalog, da najgroznijim mukama 
prisile kršćane na otpad od vjere. Bez razlike dobe, staleža i 
spola bili su kršćani na trgove sakupljeni i siljeni, da se ondje | 
postavljenim idolima klanjaju, te u ondje postavljene posude 
stave tamjan. Lomače bijahu podignute, željezne roglje za raz- 
diranje, goreći stolci, divlje zvjeri bijahu u pripravi, da tako 
kršćane smetu i prestraše. Onda su slijedila utamničenja u to- 
likom broju, da javne tamnice nijesu dostajale, a kad sve to 
nije pomagalo, upotrebljavali su mučila i muke najraznije vrsti. 
Na žalost za toga strašnoga progonstva postali mnogi kršćani 
nevjerni, ipak većina osta postojana u ispovijesti Krista i ra- 
dosno su žrtvovali život. Megju tima bijaše jedan dječak po 
imenu Ciril iz Cesareje u Kapadociji, koji se svojim junaštvom 
osobito odlikovao u muci i smrti. Njegova majka, kršćanica, 
uzgojila ga za Spasitelja, čega radije snjim vrlo okrutno po- 
stupao njegov poganski otac, te ga napokon prognao iz kuće. 
Sudac ga gradski pozvao k sebi i govorio mu: »Moje dijete, 
ja ću ti tvoju pogrješku (što si kršćanin) oprostiti radi tvoje 
mladosti, Otac neka te opet primi, ti ćeš biti njegov baštinik 
i opet steći njegovu ljubav, ako ostaviš svoje praznovjerje i 
pokloniš se našim bogovima.« Ali dječak odgovori: »Ja rado 
trpim; Bog će me primiti i dati mi bolji stan, ne bojim se 
smrti, jer me ona vodi do boljega života« Sada dade sudac 
pred očima njegovim podići lomaču i upaliti je i jedan krvnik 
stavi se uz dječaka sa golim mačem. Još jednoć je sudac, po- 
kazujući na lomaču i krvnika, pokušao na sve načine oslabiti 
vjeru dječaka. Ali Ciril osta stalan. »Ja se,« reče on, »ne bojim 
ni vatre ni mača, ja težim za daleko radosnijom kućom i čez- 

nem za dobrima, koja su trajnija od bogatstva moga oca. Bog 
sam će me uzeti, a meni će biti dobro uz njega.« Na te riječi 
se prisutni nijesu mogli uzdržati od suza. »Ne plačite«, tješio 
ih taj angjeoski dječak, »mjesto da me svojim suzama umek- 
šate, morate me poticati, bodriti, da sve trpim. Vi ne pozna- 
jete slave, koja me čeka, vi ne poznajete mojega ufanja.« Tako 
umre dječak, dosta star, da bude primljen u korove angjeoske. 

9. Valerijan, nasljednik Decija Trajana, bijaše takogjer 
progonitelj kršćana. On je g. 257. zabranio vjerske sastanke 
kršćana, prognao biskupe i svećenike, a koji se protivili, bacao 
u tamnice i mučio ih. Sljedeće godine odredio je smrtnu kaznu 
za biskupe, svećenike i gjakone. Megju onima, koji su umrli 
mučeničkom smrti, bijahu papa Stjepan i njegov nasljednik 
Siksto, gjakon Laurencij, koji je bio grozno mučen na raža- 
renu roštilju, i sv. Ciprijan, biskup u Katargi. U Utici bijaše 
veliki broj kršćana bačen u jame vapnene i ubijen. Kako je 
Valerijan, tako je i Aurelijan (270 - 275) već počeo progon 
kršćana, ali ga nije mogao nastaviti, jer je bio smaknut. 

10. Napokon zadnji i najokrutniji progon bijaše za cara 
Dioklecijana (284.—305.). Osamnaest godina je crkva uži- 
vala pod tim carem mir. Svi progoni do sada su samo k tomu 
služili, da se broj kršćana povećavao, a nemoć poganstva se 
u svoj svojoj golotinji pokazala. Svuda se crkve gradile, u 
raznim dijelovima carstva obnašali su kršćani najviše časti 
države i najplemenitiji pogani postali djeca crkve. Žena cara 
Dioklecijana Priska i njezina kći Valerija bijahu kršćanice; 
Dioklecijan ne bi bio nikad progonio kršćana, da ga nije njegov 
žet Galerij, grozni neprijatelj kršćanstva, poticao protiv kr- 
šćana, te je tako Dioklecijan postao njihov najokrutniji pro- 
gonitelj. On je sazvao skupštinu sudaca carstva i vojskovogja; 
ti odlučiše: »moramo kršćane, te neprijatelje bogova, sa zemlje 
uništiti.« Sada je Dioklecijan, potican od poganskih svećenika, 
izdao svoje krvne zapovijedi. Doskora poče po cijeloj zemlji 
tako klanje i umaranje, da su svi dosadašnji progoni bili blagi. 
Pogani su nastojali najbiranijim mučilima kršćane mučiti. Svuda 
se pušile lomače, svuda je potocima tekla krv kršćana. Istu 
djecu su spaljivali, mučila su otupila, a krvnici se od umornosti 
morali izmjenjivati. U Frigiji bijaše jedan cijeli kršćanski grad 
zapaljen i sa svim stanovnicima spaljen. U Nikomediji bili su 

kršćani u cijelim četama spaljeni, utopljeni, ubijani. U Egiptu 
je tako bijesnio progon, da je svaki dan do sto kršćana 
mučeno. Ništa se pak ne može prispodobiti sa odvažnošću 
kršćana, bez straha su ispovijedali svoju vjeru u Isusa, sa 
smiješkom slušali svoju smrtnu osudu, a pjevajući slavo- 
spjeve podnosili najstrašnije muke, dok nijesu izdanuli. Kad su 
koju četu na smrt vodili, već se drugi predstavili te puni odu- 
ševljenja klicali: »Mi smo takogjer kršćani!« Rezali su vjer- 
nicima nosove, uši i ruke; male šiljke željezne su im zabijali 
pod nokte prstiju ili lijevali olovo na legja, obješali ih za 
noge, ili ih davili sa dimom pod njima načinjene vatre, pekli 
ih na ugljenu i ražarenom željezu, Mnogi si dali radije spaliti 
ruku sa vatrom iz žrtvenika idola, nego li da svojevoljno stave 
zrno tamjana na žeravicu pred idolima. 

Napokon, pošto je taj progon do 2 milijuna kršćana 
uništio, smilovao se Gospodin svojoj crkvi i darovao joj mir. 
Konstantin, priznat carem u Galiji i Italiji, pogje na čelu 
vojske u Italiju. da se bori sa Maksencijem, koji mu je hotio 
oteti prijestol. U blizini Rima očekivao ga Maksencije sa 170.000 
ljudi. Položaj Konstantina bijaše žalostan, jer mu je vojska 
bila daleko manja od neprijateljeve i njegovi vojnici zdvajali 
i tražili povratak. U toj nevolji utekao se Konstantin k Bogu 
kršćana, koga je štovao već njegov otac. Taj pomože. Bijaše 
podne, kad se na nebu pokaže znak sv. križa s napisom: »U 
tomu znaku ćeš pobijediti« Konstantin i njegova cijela 
vojska je vidjela taj znak na veliko začugjenje. Sljedeće noći 
javi se Krist Konstantinu s istim znakom i zapovijedi mu, da 
taj znak dade načiniti i nositi pred vojskom. Konstantin učini, 
kako mu je bilo naloženo. Na čelu vojske sjao je sada sveti 
znak kao zalog pobjede. U blizini Rima dogje do. bitke. Ma- 
ksencij bude svladan i nagje smrt svoju u valovima rijeke 
Tibera; a Konstantin ugje u:slavlju u Rim i dade ondje, da 
se kršćanstvu javno pokloni, podići svoj kip sa križem u ruci 
i s nadisom: »Po tom spasonosnom znaku oslobodio sam vaš 
grad od jarma silnika.« Car je sada dozvolio u cijelom svojem 
carstvu slobodno vršenje kršćanske religije; gradio sjajne 
crkve, te je svećenicima, osobito papi, iskazao velike časti i 
odlikovanja. Prije smrti svoje dade se krstiti. Njegov primjer 
sklonuo je tisuće pogana, da su primili kršćanstvo, doskora 

ostali idoli osamljeni i hramovi pusti. Poslije kratkog vremena 
bijaše u rimskom carstvu poganstvo posve svladano, a kr- 
šćanstvo postalo vladajuća religija. 

Eto, tako su se židovi i pogani uzalud naprezali, da unište 
kršćanstvo, njihovi progoni služili su samo k tomu, da se crkva 
učvrstila i dalje širila, krv mučenika bijaše sjeme, iz kojega su 
nastali mnogi štovatelji Boga. U te tri stotine godina progona 
pokazalo se jasno, da je Krist svoju crkvu sagradio na pećini, 
i da je ne će svladati vrata paklena. Kad bi bila crkva upu- 
ćena na vlastitu silu, morala bi bila u tim dugim i teškim bor- 
bama propasti; ali Svemogući bijaše njezin zaštitnik, zato je 
pobjedila sve svoje neprijatelje, pak dok su oni već davno 
upali u zaboravnost i ništetnost, ona stoji danas još puna 
snage, svim narodima zemlje na svjedočanstvo, da je ona 
djelo božje, koje kao ni On nikad ne stari ni ne prolazi. Ra- 
dujmo se, da smo djeca te crkve, koju je Gospodin u svim 
olujama vremena tako čudesno štitio i nastojmo svoje dužnosti 
prema njoj savjesno vršiti! U mučeništvu očituje se slavno 
božanska moć crkve, koja je vjernicima dala veliku odvaž- 
nost, da za vjeru umru, te je uz krvave progone svijet ža- 
uzela. Mučeništvo je ujedno bila vatra očišćenja, po kojoj 
su nečisti elementi, koji su baš u prvo vrijeme kršćanstva 
crkvi mogli vrlo štetni biti, iz nje odstranjeni. U njemu je ta- 
kogjer dokaz samostojnosti i vidljivosti crkve i utješna samo- 
svijest, da je moć pakla ne će nadvladati. 

Prvi kršćani su za nju žrtvovali radosno svoje dobro i 
život. Take teške žrtve u naše dane ne moramo mi doprinositi 
za crkvu, mi možemo kao katolički kršćani živjeti, a da zato 
ne budemo proganjani. Ali zato će biti veća naša odgovornost, 
ako mi ipak svoje dužnosti zanemarujemo, pak obnavljamo 
opačine pogana i nevjernika. U istinu će prvi kršćani, koji su 
za vjeru i krepost sve iisti svoj život radosno dali, biti u dan 
suda naši tužitelji i kaznu božju za nas tražiti! Budimo s toga 
dobri katolici, sprovodimo čisti, neokaljani život i radimo po- 
stojanom gorljivosti na djelu našega usavršenja i posvećenja, 
da jednoć uzmognemo s Isusom Kristom i s njegovim vjernim 
službenicima vladati u kraljevstvu vječne slave. 


Amen. 

XXIV. Propovijed. 
Druga nedjelja po Uskrsu. 


Deveti članak vjere. 


»Svetu katoličku crkvu, općinstvo svetih.“ 
$ 3. O raširenju i uzdržavanju crkve. 


»Imadem još i drugih ovaca, koje 
nijesu iz ovoga ovčinjaka, i njih mi 
valja dovesti, i čut će glas moj, i 
bit će jedan ovčinjak i jedan pastir« 
(Iv. 10, 16). 


Ve su proroci predstavljali budućega Spasitelja pod 
slikom dobroga pastira. Tako kaže Izaija: »Kao pastir će pasti 
svoje stado, u svoje naručje sakupljati jaganjce, podići ih u 
svoje krilo, i iste matere, što doje, će nositi« (Isa. 40, 11). Kad 
se božanski Spasitelj u današnjem evangjelju naziva dobrim 
pastirom, tim očituje, da je On od Boga obećani, a od pro- 
roka prorečeni Spasitelj. On se mogao punim pravom nazivati 
dobar pastir, jer sve, što čini dobar pastir za svoje ovce, i 
još daleko više, učinio je On za ljude. Ne znamo za pastira, 
koji bi žrtvovao život svoj za ovce svoje. Isus je pak dao za 
nas svoj život; zato On kaže: »Dobar pastir daje svoj život 
za svoje ovce.« O, tko ne bi Isusa, toga dobroga pastira, od 
srca ljubio? Tko mu ne bi od srca zahvalio za veliku žrtvu 
njegove ljubavi ? 

»Najamnik pak,« nastavlja Isus, »koji nije pastir, i kojemu 
ovce ne pripadaju, vidi gdje vuk dolazi, ostavlja ovce i bježi, 
a vuk grabi i rastjerava ovce. Najamnik bježi, jer je najamnik 
i ne mari za ovce.« Najamnici, t. j. najmljeni pastiri, naravski 
ne brinu se za ovce, kao pastiri, koji su vlasnici ovaca. Premda 
ovaca ne dave i ne razdiru kao vuci, ipak imadu malu ljubav 
do njih; oni se za nje brinu samo toliko, koliko im je to od 
koristi, čim nastane pogibelj, pobjegnu, i ne staraju se više za 
ovce. Najamnici su u crkvi božjoj, kako kaže sv. Augustin, 
oni, koji ne ljube Isusa za badava, već glegju na zemaljsku 
korist. Bježe, kad vuk dolazi, t. j. oni se ne usugjuju ozbiljno 

opomenuti grješnike, zapriječiti sablazni i neurednosti, jer se 
boje izgubiti, za čim jedino idu, udobnost i prijateljstvo svijeta. 
Iz ovoga, bogoljubni slušatelji, vidite, kako bi mi svećenici zlo 
činili, kad bi šutili na grijehe i raskalašenosti naših potčinjenih ; 
u istinu, mi bi bili najamnici, a ne pastiri, te bi nas snašla 
najveća odgovornost. Isto vrijedi i o vama kršćanski roditelji 
i gospodari! Ako vi svoje djece i družine svom ozbiljnosti ne 
potičete na dobro, onda ste najamnici i paziti morate, hoćete li 
moći opstati pred sudištem božjim. 

Spasitelj opetuje, da je On dobar pastir, veleći dalje: 
»Ja sam dobar pastir, i znam svoje, i moje mene znaju, kao 
što mene zna Otac, i ja znam Oca; i dušu svoju polažem za 
ovce.« Kao što dobar pastir pozna svoje ovce, tako Isus pozna 
svoje vjernike; on ih ne poznaje samo iz vana, već i iz nutra; 
on istražuje njihova srca i bubrege. To pak njegovo pozna- 
vanje nije hladno, nedjelotvorno, kao kod nas ljudi, koji po- 
znamo ovoga ili onoga, a dalje se za nj ne brinemo; njegovo 
poznavanje je srdačno i djelotvorno, kad od srca ljubi svoje, 
štiti ih, tješi, dapače život svoj za njih žrtvuje. Ali njega nje- 
govi poznaju: ljube ga nad sve, on je njihova jedina utjeha, 
njihovo najveće veselje, predmet svih njihovih želja. Tko je 
dakle hladan prama Isusu, na nj ne misli, za njim ne teži, u 
njem nema veselja, ne nastoji mu se dopasti: taj ne pripada 
k njegovim ovcama i pravom se mora bojati, da će jednoć 
nači svoje mjesto na lijevo megju jarcima, a ne desno megju 
ovcama. 

Gospodin napokon kaže: »Imadem i druge ovce, koje 
nijesu iz ovoga ovčinjaka, i one mi valja dovesti, i čut će 
glas moj, i bit će jedan ovčinjak i jedan pastir.« Pod ovcama, 
o kojima je Isus do sada govorio, razumijevao je iznajprije 
malo vjernika 'od židova; a jer on poznaje sve svoje ovce, te 
ih sve od srca ljubi, to izrično govori takogjer o onim vjerni- 
cima od pogana, koje će apostoli i njihovi nasljednici dovesti 
u ovčinjak, t. j. u crkvu. I one će se dati voditi od njega, 
tako da će napokon posve prestati razlika izmegju židova i 
pogana, te će biti samo jedna crkva pod jednom vrhovnom 
glavom. Crkva je od početka nastojala ne samo židove, već 
i pogane predobiti za pravu vjeru. Ona je slala svoje vjesnike 
u sve dijelove svijeta i svuda je dala navještati evangjelje. Bog 

je blagoslovio njezino nastojanje; jer kako smo posljednje 
nedjelje čuli, kršćanstvo je bilo rašireno već u prva tri sto- 
ljeća, u trim, za onda poznatim dijelovima svijeta i donosilo 
prekrasne plodove. Tri sto godišnji progon učinio je, da se 
kršćanstvo sve više širilo; krv mučenika bijaše sjeme kršćana. 
Danas ćemo razmotriti daljne raširenje crkve do veli- 
koga vjerskog raskola u šesnaestom stoljeću, kao 
i borbe, što ih je imala podnijeti sa krivovjerjem. 
Govorit ću dakle: 

I. O raširenju vjere u spomenuto vrijeme. 

2. O krivovjerju, koje se pojavilo u to vrijeme. 


I. 


Čuli smo posljednji puta, da se crkva poslije tristo go- 
dišnjega progona napokon domogla mira. Car Konstantin bio 
je iskreno odan kršćanskoj religiji, i koliko je mogao, nastojao 
joj pribaviti općenito priznanje. On dade mnoge poganske 
hramove, koji su stajali zapušteni uslijed obraćenja pogana, 
pretvoriti u kršćanske crkve, a sagradio mnoge nove, kao 
baziliku sy. Ivana u Lateranu, i crkvu sv. Petra u Rimu; crkvu 
sv. Sofije u Carigradu, crkvu sv. groba u Jeruzalemu. Nadalje 
je zapovijedio, da se u njegovom carstvu svetkuje kršćanska 
nedjelja, te je strogo zabranio židovima one progoniti, koji bi 
iz njihove sredine prihvatili kršćanstvo. 

Poslije Konstantina bili su svi rimski carevi kršćani; samo 
Julijan, zadnji iz obitelji Konstantinove (361—363), povrati se 
natrag u poganstvo i smatrao se zvanim opet uspostaviti 
idolopoklonstvo. Od svega srca je mrzio kršćanstvo i htio ga 
sa zemlje uništiti. Da pobije proročanstvo Kristovo, da hram 
u Jeruzalemu ne će biti više sagragjen, pozva židove iz svih 
krajeva svijeta, te ih podupirao radnicima i novcem, da onaj 
hram, što su ga Rimljani za Tita razorili, opet sagrade. Puni 
veselja pogjoše na posao, ali im je djelo spriječeno čudom. 
Kad su vapno nabavili i temelj iskopali, preko noći je vapno 
rastepeno i posao razoren. Ponovni pokušaj jednako ne uspije, 
pošto je nenadanim potresom razorena započeta gradnja, bližnje 
se zgrade porušile, dapače mnogo ljudi usmrćeno. Kad su treći 
puta pokušali, provali strašna vatra, uništi više ljudi i spriječi 

svaki pristup 'k mjestu tako, te su morali odustati od ispraznog 
poduzeća. Julijan, kao i svi neprijatelji Krista, strašno svrši; 
već poslije dvogodišnjeg vladanja pade u bitci sa Perzijancima. 
On je strjelicu, kojom je bio smrtno ranjen, izvukao, šaku 
krvi bacio prema nebu i povikao: »Galilejče! (tako je poru- 
gljivo nazivao Krista) ti si pobjedio !« 

Poganstva sve (više nestajalo, osobito jer je većina kr- 
šćanskih careva radilo, da ga iskorjeni. Megju tim carevima 
ističe se osobito car Teodozij. On izda zakon g. 381, da svi 
njegovi narodi imadu biti odani vjeri, koju je apostol Petar 
ostavio Rimljanima i koju ispovijeda nasljednik Petrov, papa 
Damasus. Samo vjernici te nauke smiju se zvati katolici, drugi 
pak očekujući božje kazne moraju se bojati i gragjanske. I tako 
je prije polovice petoga stoljeća nestalo [svakoga traga idolo- 
poklonstva na istoku, a jedina kršćanska vjera vladala. Na za- 
padu se poganstvo nešto dulje uzdržalo; ali i tu se malo po 
malo rastopilo poput snijega za toplih proljetnih dana. 

Sada je evangjelje sve više napredovalo. U Perziji, kamo 
je kršćanska nauka već prije ulaz našla, bilo je u četvrtom 
stoljeću gotovo svuda kršćanskih općina, koje su bile pod 
vlasti biskupa u Selenciji. Ipak su kršćani morali ovdje pod- 
nijeti tešku borbu; jer su bili gotovo sto godina okrutno pro- 
gonjeni, te su mnoge tisuće postigle krunu mučeničtva. U isto 
se vrijeme obratili i Armenci, te su tako čvrsti bili u vjeri, 
da su oni radije umirali nego li se Krista odrekli, kad su im 
Perzijanci opet htjeli narinuti poganstvo. Čudesno je, kako su 
Iberijci na Pontu došli do kršćanske vjere. Bijaše običaj u 
onoj zemlji, kad bi koje dijete obolilo, to ga majka nosala po 
kućama, da za nj nagje kako sredstvo. Jednoć je neka majka 


svoje dijete već u mnoge kuće nosila, ali nitko nije mogao: 


pomoći. Napokon dogje u kuću, gdje je stanovala neka kr- 
šćanska djevica imenom Nina, kao robinja. Ona reče majci 
bolesnoga djeteta, da se ne razumije u lijekove, ali da je Krist, 
kojemu ona služi, dosta jak, da iscijeli sve bolesti. Ona je sta- 
vila na bolesno dijete svoje odijelo i ono taj čas ozdravi. Vijest 
o tomu čudu se raširila na daleko po zemlji, došla i do kra- 
ljice, koja je takogjer težko bolesna ležala. Kraljica pozva ro- 
binju k sebi, te i ona po molitvi Nine odmah postigne zdravlje. 
Od sada je kraljica vjerovala u Krista, te je nastojala i kralja 

sklonuti na kršćanstvo. Ali on se nije dao. Dogodi se. da je 
kralj jednoga dana sa svojom pratnjom žaluiso u Ma gdje 
je lov lovio, te nije znao naći izlaza. Na lutajuće se šbuetila 
noć i tako tamno nastalo, da se ni jedan korak na daleko nije 
vidjelo. U toj nevolji dogje kralju misao: je li onaj Krist, ko- 
jega robinja navješta mojoj ženi, u istinu Bog, neka me izvedu 
iz ove tame, onda ću mu se klanjati. I eto! jedva je to po- 
mislio, posta nenadano tako jasno kao za najsjajnijega dana, 


.a kralj se sa svojima sretno vrati kući, Sada je vjerovao, dao 


se krstiti, postao sam apostol naroda i učini, da je za kratko 
vrijeme cijela zemlja prihvatila kršćanstvo. I u Arabiji, Abi- 
siniji, Indijiiu istoj Kini našla je kršćanska navika već 
u četvrtom stoljeću primitak, premda se poslije uslijed zlih 
okolnosti opet utrnula. 

Sada svratimo pozornost svoju na Europu, te u kratko 
razmotrimo obraćenje naroda, koji stanovahu u tom dijelu 
svijeta, U Engleskoj je kršćanstvo bilo u najljepšem cvijetu 
kad su Anglosasi u divljim četama provalili, zemlju zauzeli : 
kršćanstvo izkorjenili. Na to je poslao papa Grgur Veliki sv. 
Augustina i četrdeset drugih monaha iz reda sv. Benedikta 
u Englesku, koji su Anglosase podijelili u sedam kraljevina 
Kralj Edelbert, suprug katoličke knjeginje Berte, koji je vlađag 
u Kentu, prijatno je primio vjesnike vjere: oni mu se svečano 
približili, noseći pred sobom srebrni križ sa slikom Spasitelja 
glasno moleći za kralja i za njegov narod, Kralj im ponudi, 
da sjednu,a Augustin reče : »Javljamo vam preradosnu vijest; Bug 
nas je k vama poslao ion vam nudi poslije ovoga života niedaa 
mjerno sjajno i daleko trajnije kraljevstvo, nego li je englesko.« 
»U istinu«, reče kralj, »to su lijepa obećanja, a jer su posve 
nova, to ja ne mogu tako brzo onoga ostaviti, što sam s ci- 
jelim narodom tako dugo vršio « Kralj se pobrinuo za njihovo 
uzdržavanje, dozvolio im, da bez zapreke propovijedao, dok 
se napokon i sam pokrstio, svladan molitvom, krepostima i ču- 
desima propovjednika vjere. Njegov je primjer djelovao; u 
jednom danu, na sv. Božić, primilo je 10.000 njegovih pod- 
ložnika sv. krst; Cantebury posta sjedište prve engleske bisku- 
pije, a Augustin prvi njezin pastir. Raširenje vjere imalo je do 
duše mnogih zapreka, ali je ipak sretno napredovalo; poslije 
sto godina bila je cijela Engleska katolička, a blagoslov kr- 

Katehetičke propovijedi III. 25 

šćanstva bogato se širio i preko toga kraljevstva, U toj nekada 
tako divljoj zemlji vladao je takav mir, kako časni Beda iz- 
vješćuje, da je neka žena sa nejakim djetetom mogla bez po- 
gibelji proputovati cijelu Englesku. Bezbrojne su crkve i samo- 
stani sagragjeni, više od trideset kraljeva i kraljica anglosaskih 
zamijenilo prijestol sa samostanom, gdje su sprovodili sveti 
život. Samostani engleski postadoše utočišta pobožnosti, za- 
| vodi prosvjete za znanost, i sjemenište gorljivih vjesnika vjere, 
koji su svetu vjeru raznosili na sve strane. X 
U Irskoj je već Paladij, poslan od pape Celestina, 431. 

kao vjerovjesnik, našao kršćane; njega je slijedio Patrstcij, 
belgijanac, i taj je apostol Irske. U njegovoj ga mladosti ukrali 
gusari i odveli u Irsku, oslobodivši se stvorio je odluku, narod 
irski osloboditi iz žalosnoga ropstva krivobožtva i grijeha. 
Putovao je u Rim, gdje je dobio blagoslov pape, i onda sa 
malo pomoćnika počeo veliko djelo. Za trideset godina velike 
muke veći je dio Irske obratio, crkve i samostane podigao, i 
osnovao biskupiju u Armaghu. Crkva prekrasno procvala; 
nigdje nije bilo veće nabožnosti i naobrazbe nego li u Irskoj. 
Pravom je nazvana otok svetaca; jer su svi biskupi bili 
puni sv. Duha, škole najbolje na zapadu, a samostani sjali sjajem 
kreposti njihovih stanovnika. Iz daleka dolazili kršćani, da se 
u Irskoj nauče nabožnosti i znanosti te su bili ljubazno pri- 
mljeni. Daleko u svijet su polazili, oduševljeni Irci, da poga- 
nima navještaju riječ božju, i za obraćenje pogana nije nijedna 
crkva, osim rimske, zaslužnija od irske. I u Škotskoj je kr- 
šćanstvo uhvatilo korjen; britski biskup Nimian obratio je 
južni dio zemlje. Ali tek poslije jednog i pol stoljeća bio jei 

sjeverni dio po Ircu Kolumbi za crkvu predobljen. 

Najuspješniji i najradosniji dogagjaj za crkvu bijaše obra- 

ćenje Franaka, koji su obitavali na sjeveru Galije i na gal- 
skoj obali doljne Rajne. Njihov kralj Klodvig (481—51I) imao 
za ženu Klotildu, katoličku knjeginju iz Burgundije. Ta je dugo 
nastojala, da kralja, koji je još bio poganin, obrati; ali uzalud. 
Napokon ga nevolja učini kršćanom. Kad je u ratu sa Ale- 
manima u bitci kod Ziilpiha 496. došao u veliku stisku, te su 
mu redovi vojske gotovo u nered došli, pokleknuo je, podigao 
svoje ruke k Bogu, na kojega ga uputila Klotilda i povika pun 
pouzdanja: »O Bože, kojemu se Klotilda klanja, izbavi me iz 

te nevolje! Dadeš li mi pobjedu, obećajem Ti, da se ne ću 
drugomu klanjati, nego Tebi.« Nije uzalud molio. Njegovi voj- 
nici novom odvažnosti navalili na neprijatelja, taj uzmaknuo 
u jednom satu izvojštili sjajnu pobjedu. Zahvalan za postigšslo 
pobjedu, dade se Klodvig poučavati u kršćanskoj vjeri, te na 
sv. Božić godine 496. sa 3000 Franaka primio sv. krst od sv 
Remigija. Cijela Francuska posta kršćanska. 
a Iz Engleske, Irske i Francuske raširilo se kršćanstvo u 
Njemačku a osobito u Bavarsku. Sv, Severin, sv. Emeran 
sv. Rupert, sv. Korbiman, a osobito sv. Bonifacij demoli 
su Njemačke. Sv. Bonifacij, rogjen u Engleskoj soba jeu 
red sv. Benedikta, te bio u tridesetoj godini zaregjen za sve- 
ćenika. Oboružan znanjem svoga zvanja, uresen svim sveće- 
ničkim krepostima i pun gorljivosti za spasenje duša, ćutio je 
da je pozvan, da njemačkim narodima svijetlo sv. vjere žinedi, 
od kojih su još mnogi čamili u tami poganstva. Sa dva pra« 
tioca pogje u Frigiju, ali se morao brzo natrag vratiti, jer mu 
nije bilo dozvoljeno navještati evangjelje. Po drugi pie dobivši 
od pape Grgura II. nužne povlastice, pogje u zemlje njemačke 
te je djelovao blagoslovno u Bavarskoj, Tirinskoj, Frigiji i Hej 
skoj. Visoki njegov stas, vatra njegovih riječi, ljubav i blagost 
koja je cijelo njegovo biće preobražavala, vrlo je djelovala i. 
pogane. Mnogi od njih postadoše kršćani. Dva brata bila su 
njegovim govorom tako ganuti,, da su mu poklonili komad 
zemlje, gdje je on onda sagradio crkvu i samostan, Pozvan od 
pape u Rim, bude posvećen za biskupa. Iz Rima vratio se sv 
Bonifacij u Hesku, gdje je bilo još mnogo pogana. Oni id 
osobito štovali jedan ogromni hrast. Taj hrast je svela odlučio 
Posjeći, ne bojeći se bijesa pogana i njihovih svećenika koji 
su hrast opkolili, Sv. Bonifacij dogje sa svećenstvom i ba prvi 
udarac sjekire taj gorostasni hrast, kao dahom božjim potresen 
nagnuo se, pao i u četiri jednaka dijela se razdijelio. Pogini 
se tomu čudili, te su slavili Boga kršćanskoga. Iz drva toga 
hrasta bi sagragjena kapela u čast sv. Petra. ' 
p Broj obraćenika bijaše sve veći. Sv. Bonifacij čuo,; da su 
Frižani opet otpali.od vjere, to on starac od 85 godina pogje 
opet k njima, da ih.obrati, ali ondje podnese mučeničku smrt 
5. lipnja 755. godine. 
U devetom stoljeću bijahu slovjenski narodi uvedeni u 


* 

kršćansku crkvu. Od svih slovjenskih naroda prvi primiše kr- 
šćansku vjeru Hrvati. 

Naši stari Hrvati bili su pogani, te su štovali razne idole. 
Kako su bili po svojoj naravi dobri i bezazleni, lako se u njih 
utvrdilo sjeme svete vjere Kristove. Pripovijeda se, da je kr- 
šćanska vjera lijepo već za apostola napredovala u kraje- 
vima, koje danas nastavaju Hrvati. Za sv. Andronika se kaže, 
da je bio biskup u Srijemu, za učenike sv. Petra: Klementa, 
Luku, Apolinara i Marka veli se, da su daleko ovamo došli 
naviještajući svetu vjeru Kristovu. Napose se pripovijeda i do- 
kazuje, daje Tito po naputku sv. Pavla mnogo godina proveo 
u Dalmaciji, osnovao prvu apostolsku biskupiju u Solinu i 
predao ju svojemu učeniku Hermu. Još je sigurnije, da je megju 
kršćanima u Dalmaciji utvrdio sv. Kristovu vjeru apostolski 
učenik sv. Dujam, koga je poslao sv. Petar, a koji lijepim 
vremenom prebrodi more, dogje u Solin i poče očito i svuda 
propovijedati vjeru Isusovu. Tu on utemelji crkvu na čast B. 
Dj. Marije, namjesti svećenike i razasla ih po zemlji, neka obra- 
ćaju ljude na kršćansku vjeru. Tako je u četvrtom vijeku u 
hrvatskim krajevima bilo šest biskupija, koje propadoše za 
navale Huna i Avara, a kršćani tih biskupija razbjegoše se 
kojekuda. 

Kad Hrvati zauzeše ove zemlje, počeli se raspršeni kr- 
šćani natrag vraćati i upoznavati Hrvate s kršćanskom vjerom. 

U tome se uspe na papinsku stolicu Ivan IX., koji je 
bio rogjen u Dalmaciji. On posla k svojim zemljacima opata 
Martina, da tamo pokupi svete ostanke kršćanskih mučenika. 
Opat Martin upozna stare naše pradjedove s kršćanskom vje- 
rom, pak je zato za nekoliko godina poslao papa Martin I. 
megju Hrvate Ivana Rave njanina, koji pogje ponajprije u 
Spljet. Spljećani zahvalni papi, uspostave u svom gradu staru 
solinsku nadbiskupiju i izaberu Ivana za svoga nadbiskupa, 
koji se nastani u nekadašnjoj carskoj palači. Hram Jupiterov 
očisti od poganskih idola i posveti ga za kršćansku crkvu po- 
najprije na slavu Bogu i Blaž. Dj. Mariji, a onda na čast sv. 
Dujma. Putujući Ivan po Dalmaciji pokrsti uz pomoć svojih 
drugova malo ne sve Hrvate. Hrvati primivši sv. krst obve- 
zaše se i posebnim ugovorima prisegoše sv. Petru apostolu, 
da ne će nikad oružani provaljivati u tugje zemlje, već da će 
mir gojiti sa svima, koji su tomu voljni. 

. Ovako su pokršteni naši stari Hrvati u sedmom i osmom 
vijeku. Primivši svetu Isusovu vjeru sasma se preobraziše i 
preporodiše stupivši u kolo prosvijetljenih naroda. Ali ni sada 
nijesu živjeli bez neprilika. Istočni car Bazilije nametnu se za 
pokrovitelja Hrvatima i premami nadbiskupiju spljetsku desi 
vima i obećanjima, da se odmetne od Rima i obrati k Cari- 
gradu. Da je tako ostalo, kolike li nesreće za nas Hrvate. No 
srećom i dobrotom božjom taj vez nije dugo trajao. Već ht 
vatski knez Branimir i ninski biskup Teodozije poslaše posla- 
nika u Rim k papi Ivanu VIII, javljajući mu, da su odlučili 
spojiti se opet s Rimom i sa svetom apostolskom stolicom 
Namjesnik Kristov papa Ivan VIII. primi tu vijest s relikim 
veseljem, Na sam blagdan uzašašća Gospodinova 21. svibnja 879 
godine pomoli se sv. otac papa na grobu sv. Petra za ikra 
Branimira i za sav hrvatski narod, pozove na novo izabranog 
biskupa ninskoga Teodozija u Rim, da ga posveti i obeća Hr- 
vatima, da će im u svemu biti na ruku. Ovako su se Hrvati 
opet vratili u krilo prave crkve i u zaštitu sv. Petra, pogla- 
vice apostolskoga i vrhovnoga glavara cijele katolička crlive. 

Ni sada ne prestadoše kušnje. Pristaše Carigrada i istočne 
crkve stadoše se ljutiti, što su im Hrvati okrenuli legja. Srditi 
radi toga počeše buniti narod proti Rimu. Na to napiše papa 
poslanicu, upravljenu svećenstvu i narodu, u kojoj ih bodri 
neka ostanu vjerni sv. apostolskoj stolici. Ovako je kisnašei 
devetoga vijeka bila katolička crkva uregjena i učvršćena 
megju Hrvatima, koji su imali svoje biskupije. 

x Sve su te biskupije sačinjavale hrvatsku crkvenu pokra- 
jinu, kojoj bijaše na čelu spljetski nadbiskup, a nosio je naslov 
»prijestolnik cijele Dalmacije i Hrvatske«. Pod njega je spa- 
dalo trinaest biskupija, a kasnije je podignuta nadbiskupija u 
Baru, biskupija zagrebačka, modruška, bosansko-gjakovačka i 
grčko-katolička križevačka. Š 

7 Ovo je u glavnom povjest o pokrštenju Hrvata. Svi su 
oni rano primili sv. krst i postali djeca svete katoličke crkve. 
Toj su crkvi ostali vjerni kroz sve vijekove sve do današnjega 
dana. Nije to bilo tako lako. Od svoga dolaska u ove krajeve 
pa sve dalje morali su naši pradjedovi boriti ne samo za svoje 
ognjište i svoju domovinu, već i za svoju svetu vjeru. Tu su 
imali posla s Mongolima i Tatarima, koji su svuda rušili crkve 

i oltare i porazili ih na grobničkom polju. Kasnije navališe 
Turci htijući, da njihov prorok Muhamed i njegov polumjesec 
zavlada mjesto Krista i njegova svetoga križa. Tri sto godina 
se junački opirali Hrvati spasili ne samo svoju domovinu i 
svoju sv. vjeru, već i cijelu Europu od toga nekrsta, za ju- 
načtvo svoje dobili su priznanje od same apostolske stolice 
uz odlični naslov: predzigje kršćanstva. Još se nijesu otresli 
Turaka, zaprijeti im pogibao od nove luterovore, t. z. prote- 
stanske vjere. Ali kako su oni nadbili Avare, Mongole i Tatare, 
kako su suzbili Turke i sve neprijatelje svoje vjere, tako su 
se svom snagom oprli uvedenju protestantske vjere, koja je u 
svemu protivna svetoj i čistoj nauci Isusovoj. Junački ban Toma 
Erdčdi ovako doviknu onima, koji su htjeli ne samo, da se 
protestanti ušuljaju k nama, nego da još dobiju i slobodu vjere: 
»Ovim mačem«, reče izvukavši mač, »iskorjenit ćemo tu kugu, 
ako stupi na naša vrata. Još imademo tri rijeke: Savu, Dravu 
i Kupu, jednu ćemo dati piti novim gostima«. Jest, naši su 
stari ljubili svoju dragu vjeru. Oni su za nju prolili na potoke 
krvi, oni su za nju trpjeli i stradali, oni su za nju podali pri- 
mjere najsrčanijih mučenika, ako i nepoznatih svijetu, ali dobro 
znanih Onomu, koji prati nevolje i vapaje ne samo pojedinaca 
nego i čitavih naroda. Mi smo djeca i potomci naših starih 
pregja koji su toliko ljubili križ i vjeru Razapetoga, te su uzeli 
sebi za pravilo života: »Za krst časni i slobodu zlatnu“. Že- 
limo li miri zadovoljstvo srcu, želimo li blagoslov svojim ku- 


ćama, želimo li sreću svomu narodu i dragoj svojoj domovini, - 


štujmo, ljubimo, čuvajmo onu svetu vjeru, koju su nam praoci 
ostavili osiguranu svojim znojem i svojom krvlju, nastojmo da 
ona pronikne naš život domaći i javni, nastojmo da budemo 
uvijek spremni sve učiniti, pregorjeti i žrtvovati za svoju svetu 
vjeru, vjeru katoličku, amanet naših pregja, starih Hrvata. 

U isto vrijeme, kad je kršćanstvo Hrvatima naviještano, 
bijaše ono propovijedano i Srbima, koji zauzeše zemlje Hr- 
vatima na istok. Učitelji im bijahu svećenici, koje im rimski 
papa poslao. U početku je kršćanstvo slabo napredovalo u 
Srba, no malo po malo primi sav narod kršćansku vjeru. U 
crkvenoj upravi pripadali su Srbi nadbiskupiji spljetskoj. Za 
cara Bazilija odcijepili se od Rima i združili se sa Carigradom, 
ali samo za kratko vrijeme. Za pape Ivana VIII. vratiše se 

Srbi k rimskoj crkvi i dobiše svoju metropoliju u Duklji, koja 
je poslije prenesena u Bar. Stjepan Nemanja III. šalje posla- 
nika svoga u Rim k papi Honoriju III, te ga moli, da mu bla- 
goslovi krunu i utvrdi ugled. On je bio prvi od Nemanja, koji 
je nosio od pape blagoslovljenu krunu te se s toga groze: 
»Prvovjenčani«, Brat njegov Sava bijaše metropolita u Peći, a 
obojica su bili revni katolici i u svezi s apostolskom stolovi, 
Poslije su Srbi kolebali izmegju Carigrada i Rima, prema tomu 
odakle su se nadali većoj koristi ili pomoći. Poslije bitke na 
Kosovu 1389. tužno je bilo stanje srpske crkve pod turskim 
silničtvom. Padom Carigrada 1453, presta općenje Srba sa za- 
padnom crkvom, Sav episkopat Turcima potčinjenih zemalja 
pripadao je carigradskim patrijarhama, vjernim slugama sulta- 
novim, Sve do danas su Srbi odcijepljeni od apostolske stolice, 
te su u vjerskim stvarima ovisni o svjetskim vladarima poje- 
dinih zemalja. 

Slovencima dopiraše svijetlo vjere Kristove sa dvije 
strane: iz Oglaja po talijanskom svećenstvu i iz Salzburoa po 
njemačkom svećenstvu. U početku nije nastojanje vjeranjemika 
urodilo željenim plodom, jer se Slovenci bojali da će uz sladak 
Jaram sv. vjere Isusove morati uzeti na se i teški jaram Nije- 
maca. Tek malo po malo zavoliše Slovenci vjeru Isusovu, dok 
nijesu napokon za Karla Velikoga pokršteni. 

: M oravce su doveli do sv. vjere Isusove sv. braća Ciril 
i Metodije, koji su, da laglje predobe Slavene, preveli svete 
knjige na slavenski jezik. Godine 863. dogju sv, braća u Mo- 
ravsku na veliko veselje naroda, te se odmah dali na posao. 
Izkorjenjuju poganske običaje, učvršćuju vjernike, nastavljaju 
prevagjati sv. pismo i liturgičke knjige, kupe oko sebe učenike 
i odgajaju narodno svećenstvo, a službu božju obavljaju u slo- 
venskom jeziku. Ali što je više rasao broj učenika i glas naših 
apostola, to se više umnažao i broj njihovih neprijatelja koji 
su sv. braću tužili i papi Nikoli L, koji ih pozva u Rim. Pošto 
je papa Nikola I. umro, dočeka ih njegov nasljednik Hadrijan II. 
s velikim počastima. Pošto su dokazali svoju pravovjernost i 
potrebu slavenskoga jezika u bogoslužju, te veliku korist odatle 
za crkvu Kristovu, budu im prevodi odobreni i dozvoljena 
poraba slavenskoga jezika u liturgiji. U Rimu umre god, 869. 
Sv. Ciril, te ga papa dao pokopati onim sjajem, kojim se po- 

kapaju rimski pape. Metodije se vrati kao biskup u Moravsku 
a poslije opet na molbu kneza Kocela bi uzvišen na stolicu 
sv. Andronika, koji je bio biskup srijemski i metropolita pa- 
nonski, a tako su Slaveni postigli crkvenu samostalnost, protiv 
koje ustaše njemački biskupi. Poslije Moravska podlegla poli- 
tički Njemačkoj, a tim je zadana teška rana poi dot metro- 
poliji, jer su sada njemački svećenici svom silom ustali proti 
Metodu i slavenskoj liturgiju, koju je uspjelo sv. Metodu ipak 
obraniti uz pomoć pape. 

Česi stupivši u savez politički sa Moravcima, postali su 
takogjer dionici njihove sv. vjere. Sv. Metod pokrstio. vojvodu 
českoga Boživoja i ženu mu Ljudmilu, koji su svim silama 
nastojali, da im narod zavoli kršćansku vjeru. Za Večeslava 
se lijepo širilo kršćanstvo u Českoj, dok nije za Boleslava 
pobožnog cijeli narod prigrlio kršćansku vjeru. Česka bijaše 
tako sretna, da je braću Poljake privela u krilo katoličke 
crkve Dombravka českinja, revna kršćanka, nagovori muža 
svoga vojvodu Mječislava, da je 966. godine prigrlio vjeru 
Isusovu, a s njim i veći dio naroda, a vojvoda Kazimir uništi 
posve poganstvo u II. stoljeću. 

Stara je tradicija, da je već sv. Andrija apostol propo- 
vijedao vjeru Isusovu u krajevima današnje Ruske, sigurno 
je pak, da su grčki svećenici Rusima donijeli kršćanstvo. Već 
930. godine za velikoga kneza Igora nalazimo kršćansku crkvu 
u Kijevu. Za kršćanstvo u Rusiji mnogo učini udova Igorova 
pobožna Olga kao i njezin unuk Vladimir. Za vrijeme grčkoga 
raskola nije Rusija prekinula svaku svezu sa Rimom sve do 
15. vijeka, kad je u Moskvi ustrojena samostalna neovisna 
patrijaršija za cijelu Rusiju. 

Bugarima bijahu prvi vjerovjesnici oni kršćani, koje 
su odvukli u ropstvo, pošto su zauzeli Drinopolje 813. godine. 
Pravo kršćavanje Bugara bi za kneza njihovoga Borisa i to 
po sv. braći Cirilu i Metodiju, koji se navratili u Bugarsku, 
putujući u Moravsku. 

Obraćenje Magjara izvedeno je osobito po biskupima 
Piligrinu pasovskom i Adalbertu pražkom. Stjepan sveti (977. 
do 1038) prvi kralj ugarski proglasi kršćanstvo državnom 
vjerom, te je svom gorljivosti nastojao, da svoje potčinjene 
učini ćudorednim ljudima i dobrim kršćanima, 

Od svih su Prusi zadnji prihvatili kršćanstvo. 

Tako se do konca 15. stoljeća kršćanstvo raširilo u tri 
za onda poznata dijela svijeta. u Aziju, Afriku i Europu. Oso- 
bito je u Europi posve nestalo poganstva, te su svi narodi 
pripadali kršćanskoj crkvi. Crkva je imala ipak bezbrojne 
zapreke svladati i najveće borbe voditi, dok joj je uz pomoć 
božju uspjelo da nadvlada bludnju i laž, a učvrsti kraljevstvo 
istine i kreposti. Tisuće njezinih vjerovjesnika a milijoni nje- 
zine djece postigli mučeničku krunu. Ali nije crkva morala 
trpjeti u to vrijeme samo od vanjskih neprijatelja, već i od 
unutarnjih; do I6. stoljeća se podiglo mnogo krivovjeraca, koji 
su širili bezbožne nauke, te svim silama nastojali uništiti pravu 
vjeru, a crkvu tu učiteljicu i zaštitnicu istine s temelja razoriti. 
Sada nešto o tim krivovjercima, : 


II. 


Mimoići ćemo krivovjerja prvih triju stoljeća kao gno- 
stike, manikejce, unitarce, montaniste i novacijane, pak ćemo 
spomenuti samo one, koji se od četvrtog stoljeća do šesnae- 
stoga pojavili i to samo glavnije od njih. 

I. Prvo krivovjerje, koje se u to vrijeme javlja jest Ari- 


'janizam. Utemeljitelj toga krivovjerja je Arij, oholi svećenik 


iz Aleksandrije. On je već davno težio za biskupskom časti u 
Aleksandriji, a kad ga već drugi put mimoišla ta čast, te je 
mjesto njega izabran pobožni Aleksander za biskupa, odluči 
se osvetiti. On izagje sa svojom naukom, koju do onda u po- 
tajnosti držao, na javu. On je učio: Isus Krist nije od vijeka 
rogjeni Sin Oca, već samo njegov stvor, kojega je on doduše 
prije od svijeta, ali i njega kao i svijet iz ništa stvorio; nije 
dakle iste biti s Bogom Ocem, već mu je samo sličan i naj- 
uzvišeniji od stvorenih duhova. Arij je dakle nijekao božanstvo 
Kristovo, a po tom cijelo kršćanstvo. Jer Arij nije hotio na- 
pustiti te krive nauke, bude izopćen iz crkve, Ali Arij je našao 
mnogo pristaša, dapače više biskupa i svećenika prista uz 
njega, a cijelo kršćanstvo se uzbuni. Da se prepirke dokrajče 
sazvan bi crkveni sabor 325. u Niceju u Bitiniji, na koji dogje 
318 biskupa. I papa je poslao svoje legate. To je bio prvi op- 
ćeniti crkveni sabor. Tu su Arija još jednoć saslušali, ali po- 

božni biskupi začepili svoja ušesa, kad su čuli bezbožnu nauku, 
u kojoj je posve nijekao božanstvo Kristovo. Njegovo krivo- 
vjerje bi osugjeno, a od apostola predana istina vjere, da je 
Isus Krist pravi Bog od vijeka istoga bivstva s Ocem, sve- 
čano proglašena. Sastavljena je i posebna sevipsvjes u 
kojoj se točno izriče božanstvo Kristovo i jednakost/njegovog 
bivstva s Ocem. Ta se vjeroispovjest stoga naziva nicejska. 
Arij i njegovi pristaše nijesu se pokorili sudu crkve, te su 
tvrdili, da su nedužno osugjeni, dapače su predobili za sebe 
cara, koji je naložio da se Arij natrag primi u crkvenu za- 
jednicu. Arijanci su sada slavlje slavili radi toga, te su htjeli uz 
prkos katolicima svoga Arija svečano uvesti u crkyu. Ali Bog 
je drugačije odlučio. Dok su oni polazili u sjajnom ophodu 
ulicama prema glavnoj crkvi, molio je pobožni patrijarha Ale- 
ksander, stogodišnji starac: »Gospodine, imade li Arij opet 
biti primljen u crkvu, molim te, uzmi mene sa svijeta, prije 
nego li se to dogodi. A _imadeš li sućut sa tvojom vrlo po- 
tištenom crkvom, o čemu ne dvojim, ne dopusti, da ona po- 
stane predmet rugla i prezira«. Tako je molio klečeći sv. starac. 
Megjutim se povorka krivovjeraca približavala crkvi, kad Arij 
najednoć problijedi, oćuti veliku slaboću i u tišini otigje na 
stranu, jer ga silila naravska potreba Jer je predugo izostao, 
potražili ga njegovi prijatelji, našli ga mrtva, gdje krvari, te 
poput izdajice Jude sa ispalim crijevima. Car je bio tim potresen, 
uvidio u toj nagloj smrti krivovjerca kaznu božju, te se opet 
od svega srca vratio u katoličku crkvu. Krivovjerje Arijevo 
ipak nije odmah nestalo njegovom smrti, uzdržalo se još jedno 
vrijeme, osobito, jer mu je bilo odano više careva i knezova, 
a prouzročilo je mnogo nesreće. Više narodnosti kao istočni 
i zapadni Goti, Vandali i Burgundi bijahu Arijanci, prošlo je 
više od jednoga stoljeća, dok je nestalo toga krivovjerja. 

2. Još dok je opstojao arijanizam pojavi se novi krivo- 
vjerac, Macedonij, arijanski biskup u Carigradu. On je 
nijekao božanstvo ne samo Sina već i Duha sv. i tvrdio, da 
je Duh sv. angjelima slični, ali od njih uzvišeniji stvor. Nje- 
gova bezbožna nauka: bi na više sabora, osobito u Carigradu 
godine 381, koji je bio drugi općeniti, osugjena, te je svečano 
izrečen članak vjere: da je Duh sv. baš tako Bog kao Otac i 
Sin. Taj članak je uzet i u nicejsku vjeroispovijest. 

3. Drugi krivovjerac bio je Pelagij, britski monah, koji 
je g. 41. došao u Afriku, da ondje sa svojim prijateljem Ce- 
stijem širi krivovjernu nauku. On je učio: Adam i Eva su stvo- 
reni smrtni, t. j. oni bi bili umrli, da nijesu ni sagriješili, te su 
svojim grijesima samo sebi naškodili, a ne svojem potomstvu. 
Pelagij je dakle nijekao istočni grijeh. Isto tako je nijekao po- 
trebu milosti, tvrdeći, da čovjek naravskim silama svoje slo- 
bodne volje može držati zapovijedi božje, napasti svladavati i 
doći do kršć. savršenosti. To krivovjerje osobito je pobijao 
sv. Augustin, te je na više sabora, a napose na trećem opće- 
nitom u Efezu osugjeno. Pristaše Pelagija nastojali su njegovo 
krivovjerje nešto ublažiti, dopuštajući potrebu milosti, ipak su 
tvrdili, da čovjek sam po sebi, svojim vlastitim silama može 
početi, da dakle početak dobra ne dolazi od milosti božje već 
od slobodne volje čovjeka. Početnici toga ublaženoga krivo- 
vjerja zvali se semipelagijanci, polupelagijanci, dočim su se 
oni. koji su posve nijekali istočni grijeh i potrebu milosti nazi- 
vali pelagijanci. I semipelagijansko krivovjerje je osugjeno na 
saboru u Orangu 529., te je izrečeno kao članak vjere, da čovjek 
bez pomoći milosti božje nemože ništa dobra početi, niti na- 
staviti, niti svršiti. : 

4. U isto vrijeme, u koje su pelagijanci crkvu uznemirivali, 
podiže se novi krivovjerac, Nestorij, patrijarha carigradski. 
Taj je ustao proti nazivu »Bogorodica«, »Majka božja«, kako 
crkva punim pravom naziva Bl Dj. Mariju. Učinio je pak to 
s toga, jer je združenje obiju naravi u Kristu, božanske i čo- 
vječanske u jednoj osobi nijekao, te učio, da su u Isusa dvije 
osobe, kako su dvije naravi. Po Nestoriju bi bila dakle dva 
Krista, Krist Bog i Krist čovjek; a Bog Krist bi se tek, kad 
je čovjek Krist od Marije začet i rogjen, s njim združio, ali 
ni sada ne u jednoj osobi, već su obje osobe ili oba Krista, 
Bog i čovjek, uvije« jedan uz drugoga opstojali. Jer je Marija 
po toj nauci samo čovjeka Krista začela i rodila, s kojim se 
tek poslije Bog Krist združio, to se ne može nazivati Majka 
božja ili Bogorodica. Kad je sv. Ciril, patrijarha aleksandrijski, 
dočuo za tu krivu nauku, pisao je Nestoriju i ljubazno ga 
molio, da napusti svoju bludnju. Ali Nestorij ne posluša sveca, 
već ga prkosno odbi, dapače je bio tako drzak, te se obratio 
na papu Celestina, da njegovo krivovjerje potvrdi kao nauk 

crkve. Papa zabaci to krivovjerje i naloži -Cirilu, da obavijesti 
Nestorija, da će biti kao krivovjerac skinut i iz crkvene za- 
jednice izopćen, ako ne opozove svoju nauku. Nestorij ne 
opozva ništa, već posta sve prkosniji, te je sa svima naj- 
okrutnije postupao, koji su mu se protivili i nad kojima je 
imao vlast. God. 431. bio je treći općeniti sabor_u Efezu, na 
kojemu je krivovjerje Nestorijevo zabačeno, a nauka katolička 
ovim riječima izražena: »Tko ne ispovijeda, da je Riječ Oca 
osobno združena sa tijelom i da je po tom jedan Krist, da je 
naime isti Krist Bog i čovjek zajedno, neka bude izopćen.« 
Nestorij je onda bio od cara prognan, te je god. 440. umro; 
ipak je njegovo krivovjerje još imalo mnogo pristaša, osobito 
u Perziji, gdje su se nazivali kaldejski kršćani. U Indiji su se 
zvali Tomini kršćani. Još i danas imade na istoku nekoliko 
Nestorijanaca. 

5. Osamnajest godina poslije sabora u Efezu nasta novo 
krivovjerje Eutiha. Taj je bio monah i svećenik i predstojao 
jednoj. samostanskoj zajednici od 300 monaha u Carigradu, 
On je bio najveći protivnik Nestorija, njegova nepromišljena 
gorljivost dovela ga doskora do protivne bludnje. Nestorij je 
učio, da kao što su u Kristu dvije naravi, da su tako i dvije 
osobe; Eutih je pak tvrdio, da kao što je u Kristu jedna osoba, 
da je tako i jedna narav, jer poslije utjelovljenja Sina božjega 
ljudska je narav od božanske progutana. Krist je dakle samo 
Bog, a ne ujedno i čovjek. Uzalud je nastojao časni patrijarha 


carigradski Flavijan uputiti ohologa i glupoga opata. Napokon . 


je skinuo tvrdoglavoga, ali on je prizvao na papu Leona. I 
papa je takogjer zabacio nauku Eutiha kao krivovjernu. Ali 
Eutih nagje pristaša na carskom dvoru, koji su sklonuli sla- 
boga cara Teodozija, da je sazvao sabor u Efez. Taj sabor 
od god, 449. prozvan je razbojnička sinoda radi nasilja, koje 
si pristaše Eutiha na njem dozvolili. Neki biskup Dioskur, prosti 
čovjek, zlostavljao je časnoga Flavijana najokrutnije, gazio ga 
nogama, te je doskora umro. Vojnici i smeće pozvano od 
Dioskura, činili su kao i on, tukli i ranili sakupljene biskupe, 
koji nijesu hotjeli pristati na bludnju Eutiha. Kad je papa do- 
znao za razbojničko ponašanje Dioskura i njegovih pristaša, 
koji su Eutiha proglasili pravovjernim, zabacio je zaključke te 
razbojničke sinode, te je sve, što se dogodilo, proglasio ni- 

štetnim. Na saboru u Kalcedonu godine 45L, koji je četvrti 
općeniti, bio je Dioskur svrgnut, a krivovjerje Eutiha jedno- 
dušno zabačeno. Ipak je to krivovjerje još trajalo dulje vre- 
mena, i smelo istok i zapad. Tijekom vremena se kod Eutihi- 
janaca, koji se zovu i monofizite, izgubio svaki trag kršćanstva, 
te oni, kojih još ovdje ondje ima, od cijeloga kršćanstva ne- 
maju ništa više, nego prazno ime. 

U sedmom stoljeću nasta sekta muhamedanska, koja 
doduše nije kršćanska, ali je crkvi nanijela neizrecivih šteta, 
Muhamed, utemeljitelj te sekte, rodio se u Meki u Arabiji 
568. godine. Jer su mu roditelji rano umrli, to se za nj zauzeo 
njegov djed i uzgojio ga za trgovca, Ženidba sa Kadišom, 
udovicom, učini ga najbogatijim čovjekom u Meki. Muhamed 
se javi tek u 40. godini života kao prorok. On se žestoko 
borio proti poganstvu, te je nastojao uspostaviti staru religiju, 
kojoj su pripadali Adam, Abraham, Noe, proroci i Krist. U 
početku je našao malo pristaša, morao je dapače 15. srpnja 622. 
bježati iz Meke u Medinu, od kojega bijega muhamedanci broje 
godine. Ali doskora je stekao mnogo pristaša, a poslije neko- 
liko godina prizna ga cijela Arabija poslanikom božjim i kao 
duhovnu i svjetovnu vrhovnu glavu. Tko mu se nije dobro- 
voljno pokorio, bijaše prisiljen. U svojoj preuzetnosti je dapače 
tražio, da mu se podlože vladari Grka i Perzijanaca, te pri- 
hvate njegovu nauku. Njegova židovska robinja htjela ga is- 
kušati, je li pravi prorok, i dala mu otrova, ali on nije pod- 
nesao kušnje, umro je uslijed otrovanja u 63. godini života. 
Njegov nauk zove se islam, t.j. odanost Bogu, a pristaše 
islama nazivaju se muslimani. Današnji Turci i mnogi Arapi 
su pristaše te nauke. Nauka Muhamedova je u koranu, t. j. u 
knjizi sadržana, koja je poslije smrti Mudamedove napisana. 
Temeljna nauka, koja se često ponavlja, glasi: »Jedan je samo 
Bog, a Muhamed mu je prorok.« Abraham, Mojsija i Krist 
takogjer su pravi proroci, ali oni su bili samo preteče Muha- 
meda, najvećega i zednjega proroka. Bog je svakomu čovjeku 
njegovu sudbinu neopozivo unapred odredio; činio čovjek što 
mu drago, ono će se dogoditi, što mu je odsugjeno. Svaki 
muškarac smije više žena imati, a širenje islama s vatrom i 
mačem najzaslužnije je djelo. Čovjek se spasava po samoj 
vjeri u Boga i u Muhameda, ubojstvo, samoubojstvo, lihva i 

idolopoklonstvo strogo je zabranjeno, zapovjedano je pak na 
dan pet puta moliti i to s licem prema Meki, milostinju dijeliti, 
postiti, te bar jednoć u životu u Meku putovati. Muhamedanci 
moraju se dati obrezati, petak slaviti kao blagdan, te ne smiju 
vina piti. Duše su neumrle, tjelesa će uskrsnuti, ima zadnji 
sud, te kazna i nagrada poslije ovoga života, blaženost po- 
božnih u raju jest u potpunom zadovoljenju putenosti. To je 
nešto o Muhamedovoj nauci. Vidi se, da je to smjesa istine 
i laži, dobra i zla, kršćanstva, židovstva, poganstva. 

Muhamedanci su postajali sve moćniji, te osvajali jedno 
kraljevstvo za drugim, za kratko vrijeme su osvojili sve zemlje 
Azije i Afrike, te su kršćanstvu zadali teške rane. Iz Afrike 
pogjoše prema Španiji i zauzeli gotovo cijelo kraljevstvo. 
Odatle su navalili prema Francuskoj. Njihov je vogja brojio 
490.000 oružanih vojnika. Ništa mu nije moglo zakrčiti puta, 
pak su tako uz palež i ubijanje prodirali sve dalje. Radi svega 
toga zavi se sve kršćanstvo u veliku tugu, jer nije nikad bilo 
veće pogibli, nego tada. Kad bi bila Francuska pala, dogodilo 
bi se isto Italiji i Njemačkoj i ništa više ne bi bilo moglo 
Turaka sustaviti. No Bog je spasio svoju crkvu od propasti. 
Na ravnici kraj francuskoga grada Turona dočeka ih nadvoj- 
voda Karlo. On sabra sa svih strana vojnike i pozva na boj 
Nijemce, Alemane, Bavarce, Frize i Sase. Sedam su dana 
stajale obije vojske jedna prama drugoj, te su ogledale svoju 
moć u manjim okršajima. Osmi dan bude bitka općenita, koja 
se svrši s potpunim porazom neprijatelja. Tim je bila crkva 
spašena, ali joj poslije u 15. i 16. stoljeću opet zaprijeti polu- 
mjesec. Tada su najviše stradali naši krajevi i Bosna, Herce- 
govina, Slavonija i dijelom na mahove Hrvatska, dok je Bog 
ne oslobodi Turaka, koji danas obitavaju slabi i istrošeni megju 
Hrvatima Bosne i Hercegovine. 

Teške boli su snašle crkvu u osmom stoljeću od kipo- 
borstva u grčkom kraljevstvu. Car Leo III. izaurijski (716. 
do 741) okrutni vladar poče proti štovanju kipova i slika 
Krista i svetaca navaljivati, kao proti idolopoklonstvu. Uzalud 
ga odvraćao patrijarha German carigradski od njegovog zlo- 
čina: silom je dao odstraniti sve kipove i slike iz crkava, te 
ih na sablazan naroda spaliti na javnim trgovima. Sa još 
većim bijesom ustade njegov sin i nasljednik Konstantin V. 

Kopronin (741.—773.) proti štovateljima slika i kipova; on ih 
dade u vreće sašiti, u more baciti, po cestama vući ili do 
smrti bičevati. Drugima dade oči iskopati, nosove odrezati ili 
inače osakatiti. I sin njegov Leo IV, pogje njegovim stopama. 
Poslije smrti njegove bude utjecajem carice Irene god. 787. 
sazvan sedmi općeniti sabor u Niceju, na kojemu je katolička 
nauka svečano izrečena, da je dobro i spasonosne slike i ki- 
pove Krista i svetaca izlagati i štovati ih. 

Jedva se SŠvršilo kipoborstvo, poče veliki raskol grčke 
crkve, koja je otkazala posluh papi te se odcijepila od za- 
padne crkve. i 

Za nesposobnoga i razuzdanoga cara Mihajla II. vladala 
je ponajprije njegova mati vrla Teodora. Poslije nje primi u 
ruke vladu carev ujak, raspušteni Barda. Tada je bio patri- 
jarha u Carigradu Ignacije, čovjek veoma ozbiljan i strog. On 
uskrati Bardi svetu pričest radi zla mu života i opće poznata 
rodoskvrnja. Bardu to silno uspali, te on zbaci Ignacija s pa- 
trijarške stolice i otjera ga na otok Terebint. Carski pak dvor 
imenova mjesto njega za patrijarhu Focija, koji je bio obični 
svjetovnjak, učen, lukav, častohlepan i dvoru do podlosti pri- 
vržen. Ignacije se ne htjede pokoriti sili, niti se odreći časti. 
Nije bilo druge, nego da Focije primi od drugoga biskupa za 
šest dana proti svakomu crkvenomu zakonu sve redove, pak 
ga onda silom postaviše za patrijarhu. No sada je trebalo 
kako tako opravdati nepravedan i protuzakonit postupak, .U 
to ime sastavi Focije list pun laži i odasla ga papi Nikoli I. 
U tomu listu mu javlja, da se je Ignacije drage volje odrekao 
biskupske časti radi starosti i bolesti, da je otišao u samostan, 
a dvor da je njega izabrao za patrijarhu. On, veli, da se pro- 
tivio tomu, ali da je napokon popustio općoj želji. Na koncu 
se preporuča papi u molitve, da može svoju tešku službu ob- 
našati na spasenje povjerenih duša i moli Nikolu I, neka bi 
ga potvrdio. Ovim lukavim pismom i sjajnim poslanstvom, koje 
je nosilo taj list i dragocjene darove papi, mislio je Focije 
papu zaslijepiti. Nikola posla na to svoje poslanike u Carigrad, 
ali oni podmićeni potvrde sve, što je uradio Focije i carski 
dvor. No u tome dopru u Rim svakojaki glasovi o dogogjajima 
u Carigradu. Sam se Ignacije prizove na papu, a list, kojim 
on papi javlja svu istinu, dogje sretno papi u ruke. Papa sa- 

zove god. 863. crkveni sabor u Rim, uništi sve, što su posla- 
nici potvrdili u Carigradu, izopći njih i Focija i zatraži, da se 
Ignacije uspostavi. Focije se sada primi zadnjega sredstva: 
on se stade čvrsto držati svojih istomišljenika, kojima je pri- 
padao i carski dvor u Carigradu, sazva sabor i u njemu na- 
vedavši kojekakve ništetne izgovore, izreče odijeljenje grčke 
crkve od rimske, istočne od zapadne. Focije je, istina, kasnije 
bio svrgnut i mir s Rimom uspostavljen,-ali to ne trajaše dugo. 
Mihajlo Cerularije, potonji patrijarha u Carišradu, čovjek ohol 
i častohlepan, zače g. 1053. opet sijati sjeme razdora, spoči- 
tavati kojekakve stare prigovore, radi čega nastade žestoka 
borba megju Cerularijem i papom. Car Konstantin IX. htio je 
posredovati, ali bez uspjeha. Mihajlo se ne htjede nikako pod- 
vrći, te s papom i crkvom katoličkom u jedinstvu živjeti. Sveti 
otac papa izopći Cerularija, no uz njega pristade istok i tako 
nastade potpuni raskol. Ovako je nastao grčko-istočni raskol 
i razdor, koji je najveća nesreća po Slavene, napose po nas 
Hrvate. God. 1439. na saboru u Fiorenci pokušalo se sa sje- 
dinjenjem, ali je samo donekle uspjelo, jer je većina otpala. 
Razlikujemo sada grčko-istočne sjedinjene i nesjedinjene, t. j. 
one, koji su združeni sa rimskom crkvom, unijati, grko-katolici, 
i nesjedinjeni, koji se u nas nazivaju pravoslavni ili srpske vjere. 

Bogoljubni slušatelji, budimo Bogu zahvalni, što smo 
djeca prave njegove crkve, ali molimo takogjer često za one, 
koji lutaju daleko od izvora prave vjere, da ih Bog rasvijetli 
i dovede na pravi put. 

Još ću u kratko spomenuti Valdence, Albigence i Husite. 

Valdenci zovu se po Petru Valdu, bogatomu trgovcu 
u Lionu, koji, pošto se riješio svih svojih dobara, počeo je 
naučati, te g. 1160. sastavio općinu jednomišljenika. Jer su 
članovi te općine učili mnoge praznovjerne stvari, zabrani im 
nadbiskup lionski propovijedati, a to već radi toga, što su oni 
bili sami svjetovnjaci, a po tom nemaju prava propovijedati. 
Jer se na zapovijed nijesu obratili, papa Lucij ih god. II84. na 
saboru u Veroni izopćio. Oni se prilično raširili po južnoj 
Francuskoj, u Piemontu i Lombardiji i prouzročili velike smetnje. 
Megju ostalim su učili, da valja vjeru tražiti samo u svetom 
pismu, da crkve i njezini poglavari ne smiju imati posjeda, da 
se posebni sveci ne smiju svetkovati, da se kruh i vino ne 

pretvara u tijelo i krv Kristovu po riječima konsekracije, već 
po primanju sakramenta; ispovijed valja ukinuti i t.d. Učili 
su takogjer, da je dozvoljeno svoje neprijatelje mrziti i pro- 
goniti, dapače ih i ubiti. 

To je bila pogibeljna sekta; ali još pogibeljniji su. bili 
Albigenzi, prozvani po gradu Albi, gdje im je bilo glavno 
sjedište. Oni su učili, da svijeta nije stvorio Bog već gjavao, 
zabacili su sv. pismo st. zavjeta, crkvu, sakramente i svu vanjsku 
Službu božju. Još je groznija bila njihova ćudoredna nauka, 
Prezirali su sve božanske i ljudske zakone, svaki red osugji- 
vali, a slobodne uzde puštali svojim strastima. Crkva je sve 
upotrijebila, da tu sramotnu sektu obrati i na bolji put dovede. 
Ali uzalud; svećenike, koji su bili k njima poslani, sramotno 
otpraviše, dapače su jednoga papinskog poslanika umorili, Sada 
je svjetska vlast sva moguća sredstva upotrijebila, da tu divlju 
Za crkvu i državu jednako pogibeljnu sektu uništi, te je u 13. 
stoljeću posve nestalo. 


u Kosnici. Hus je bio na nj pozvan, da se opravda. On dogje; 
ali premda se oci sabora sedam mjeseci trudili, da ga odvrate 
od njegovog krivovjerja, te ga i sam car Sigismund nagovarao, 
sve je bilo uzalud, on osta u svojem krivovjerju. Onda je sabor 
izrekao osudu: Ivan Hus, nepopravljivi krivovjerac, koji je 
bunu propovijedao i ugled crkve ružio, imade biti lišen sveće- 
ničke časti, svih redova i predan državnoj vlasti, jer crkva 
Katehetičke propovijedi III. 26 

s njim ništa više imati ne će. On je bio onda po tadašnjem 
zakonu kao krivovjerac, a osobito kao bunitelj g. 1415. na lo- 
mači spaljen; godinu dana poslije stigne ista kazna njegovog 
prijatelja Hieronira. Poslije smrti Husove pobijesniše njegovi 


pristaše u Českoj, sakupili se na jednom brdu, koje su pro-. 


zvali Tabor, izabrali divljega Žižku za svojega vogju, provalili 
u Prag, navalili na vijećnicu i bacili 13 vijećnika sa sucem i 
načelnikom kroz prozor na cestu. Sađa._je započeo strašni 
rat. Husiti provalili harajući i ubijajući u susjedne zemlje, u 
Sasku, Bavarsku, Austriju i Šlesku i počinili nečuvene okrut- 
nosti. Na sreću su bili megju sobom 'nesložni, nastale su dvije 
stranke, blaža i stroža, kaležani i taborite. Kaležani se na sa- 
boru u Bazelu 1431. združili s katoličkom crkvom, a divlji ta- 
borite, koji su odbijali svako združenje, bili su u bitci kod 
Praga 1434. prisiljeni, da se podlože. Iz njihovih preostataka 
nastala je poslije druga sekta nazvana česka ili moravska braća. 

To su dakle najvažnije sekte, koje su nastale od četvr- 
toga do šesnaestoga stoljeća. Teške su bile borbe, što ih imala 
crkva s njima podnijeti, a često joj bilo tako, te se činilo, da 
će propasti. Ali Onaj, koji je obećao, da će svoju crkvu sa- 
graditi na pećini i da ju vrata paklena ne će nadvladati, bio 
je njezin zaštitnik, u svakoj oluji ju držao, i učinio, da je izišla 
pobjedonosna iz svih borba. Gotovo svih krivovjerja, što sam 
vam ih danas naveo, a s njima još množinu drugih, kojih ni- 
jesam ni spomenuti mogao radi kratkoće vremena, nestalo je, 
te se o njima samo znade, da su jednoć opstojala; naša pak 
sveta katolička crkva stoji još danas u potpunoj snagi, poput 
pećine u moru, na koju uzalud navaljuju pjeneći se valovi. Zato 
prekrasno kaže sv. Krisostom: »Duh sveti upravlja crkvu sa 
svojom milosti, zato ona ne bude stara ni potištena; apostoli 
ju raširili, a nitko je nije svladao; ona je cijeli svijet ulovila 
u svoju mrežu, a ti misliš, da je tko sada može raniti? Krist 
je kazao: Vrata paklena ne će je nadvladati, Laglje bi nebo 
i zemlja propala, nego li crkva. Ona bude napadnuta, ali ne 
svladana. Bure se dižu, ali ona ne pada, valovi je ne prekri- 
vaju. Strjelice proti njoj upravljaju, ali ona ne bude probodena, 
strojevi se proti njoj nastavljaju, ali njezin toranj ne propada. 
Tobolac će gjavao isprazniti, ali crkve ipak ne će raniti. To- 
liki su je napali, a nitko je nije ranio.« Zahvaljujmo Bogu sve 

dane našega života za veliku milost, što pridadamo njegovoj 
svetoj crkvi i ispunjajmo savjesno sve dužnosti, koje nas ob- 
vezuju kao katoličke kršćane. Blago nama, jesmo li u svako 
vrijeme dobra djeca naše predobre majke crkve; mi smo kao 
i ona pod moćnom zaštitom Boga i doći ćemo od nevolje k ve- 
selju, od rada k miru, od borbe k pobjedi. 


Amen. 


XXV. Propovijed. 
Treća nedjelja po Uskrsu. 


Deveti članak vjere. 


,Svetu, katoličku crkvu, općinstvo svetih.“ 
S 1 Raširenje 1 uzdržanje crkve. 


»Vi ćete plakati i jaukati; a svijet 
će se veseliti. Vi ćete biti žalosni, ali 
vaša žalost će se obratiti u radost« 
(Iv. I6; 20). 

Naše današnje evangjelje jest dio onoga oprosnoga govora, što 
ga Spasitelj poslije zadnje večere, neposredno prije svoje muke 
govorio svojim učenicima. On im navješta, da se približio čas 
njegovoga odlaska. »Još malo«, kaže on, »i vi me više ne ćete 
vidjeti, i opet malo, i opet ćete me vidjeti, jer idem k Ocu.« 
Učenici su gledali svoga božanskoga Učitelja u istinu samo 
još malo, jer je već sljedeći dan umro na križu, te u grob po- 
ložen bio. Ali opet poslije kratkoga vremena opet su ga vidjeli 
jer je treći dan uskrsnuo od mrtvih i došao u njihovu sredim: 
Te riječi: »Još malo i ne ćete me više vidjeti«, možemo i mi 
jedan drugomu reći. Naš život ovdje, što je drugo, nego mali 
čas, kojega neopaženo nestane. Za malo, poslije malo godina 
ili moguće mjeseci i dana otići ćemo s ovoga svijeta i ne će 
nas više vidjeti. Ali opet poslije malo vremena, opet ćemo se 
vidjeti, jer koji ostaju, doskora će nas slijediti u vječnost. O, 

ne ovjesimo srca svoga na ovaj prolazni zemaljski život i 
na njegove još prolaznije radosti i dobra; dobro se poslu- 
žimo kratkim časom našega života na naše posvećenje i usa- 
vršenje, dami jednoć, kad postignemo cilj našega putovanja, 
uzmognemo puni pouzdanja s Isusom reći: »Idem k Ocul« 

Onda rekoše neki. učenici megju sobom: Što je to, da 
nam govori: Još malo, i ne ćete me vidjeti, i: jer idem k Ocu?« 
Božanski je Spasitelj jasno govorio; ali čega čovjek rado ne 
čuje, toga ne će razumjeti. Učenici su ljubili Isusa, kao djeca 
svoga oca; kad god je govorio o svojem odlasku, bili su ža- 
losni, njihova najveća težnja je bila, da on uvijek kod njih 
ostane. A mislili su i oni sa većinom židova, da će Mesija 
osnovati veliko svjetsko kraljevstvo, te u njemu kao kralj nad 
svim narodima zemlje vladati. Zato nijesu mogli niti htjeli nje- 
govih riječi razumjeti. 

Isus je odgovorio: »Zato pitate megju sobom, što rekoh: 
malo i ne ćete me vidjeti, i opet malo, pa ćete me vidjeti.« Ovdje 
Spasitelj samo ponavlja prije spomenute riječi, a da im smisla 
pobliže ne tumači. On želi svoje učenike za sada ostaviti u ne- 
izvjesnosti; s vremenom će jasno uvidjeti, što im je kazao. Tako 
se i danas mnogo u svijetu dogagja, što nam je zagonetka; 
ali o tom ne smijemo mnogo istraživati; samo se Boga uvijek 
čvrsto držimo i njegove dobrostive providnosti; u vječnosti 
ćemo upoznati, da je sve pravo i dobro, što je Bog odredio. 

Sada Spasitelj učenicima unapred proriče njihovu sud- 
binu, nastavljajući: »U istinu, u istinu kažem vam, vi ćete pla- 
kati i jaukati, a svijet će se veseliti. Vi ćete biti žalosni, ali 
vaša žalost će se pretvoriti u radost.« Što je Isus ovdje uče- 
nicima prorekao, posve se ispunilo. Oni su plakali i jaukali, 
kad im je smrt Isusa ugrabila; a svijet, t. j. židovi se radovali. 
A kad je On uskrsnuo, žalost učenika se preobratila u radost; 
opet su vidjeli svoga preljubaznoga Učitelja; a židovi se bo- 
jali, da nijesu znali, što bi učinili. Mi vidimo sudbinu prijatelja 
i neprijatelja Isusovih. Prvi se žaloste, drugi se raduju ; ali ža- 
lost jednih i radost drugih traje samo kratko vrijeme i izmjeni 
se. Poslije kratke žalosti pobožnih slijedi vječna radost; iza 
kratke radosti bezbožnih slijedi vječna žalost. Tko bi zlima 
zavigjao njihovu zemaljsku sreću? Tko ne bi, s učenicima Isu- 
sovim rado nosio križ, da bude s njima proslavljen ? 

Da pobliže protumači svoje riječi, služi se Isus lijepom 
prispodobom, veleći: »Žena kad ragja, ima žalost, jer dogje 
njezin čas, a kad rodi dijete, više se ne spominje muke od 
radosti, što se rodi čovjek na svijet. I vi imadete dakle sada 
do duše žalost, ali ću vas opet vidjeti, i radovat će se srce 
vaše, i radosti vaše ne će nitko oduzeti od vas.« Spasitelj želi 
reći: Trudovi majke su doduše veliki, ali ipak prolazni: isto 
tako su i vaše boli radi mojega odlaska velike, ali ne će dugo 
trajati i kao što majka od radosti, što vidi u naručaju svojem 
dijete, zaboravi sve boli svoga porogjaja, tako ćete i vi sve za- 
boraviti od radosti, kad ćete me opet vidjeti poslije uskrsnuća 
i osobito u nebu. Te riječi vrijede i za nas, ako ga poput apo- 
stola svom vjernosti nasljedujemo. Bilo, da mi moramo mnogo 
trpjeti, naše muke su prolazne, kao i muke porogjaja matere; 
kad jednoć dogjemo do Isusa u nebo, onda se više ne ćemo 
sjećati svih naših muka, dapače spomen na njih će nam našu 
radost povećati. Ne smijemo zaboraviti, da kao što majka ne 
ragja bez boli, niti se mi ne možemo preporoditi na život mi- 
losti i blaženosti, bez boli; samo ako mi staroga čovjeka s nje- 
govim zlim pobotama u sebi uništimo, što bez boli ne može 
biti, rodit će se novi čovjek, koji se Bogu dopada, te je do- 
stojan neba. 

Što je naš Spasitelj u današnjem evangjelju svojim uče- 
nicima rekao, proteže se i na njegovu crkvu. Crkva mora do 
konca svijeta mnoge muke podnositi, jer ju njezini neprijatelji 
ne puste u miru. Kad će pak doći dan vječnosti, onda će se 
njezina žalost obratiti u radost; bez kraja će slavlje slaviti, dok 
će njezini neprijatelji u ponoru pakla jaukati i zubima škripati. 
Već ina ovoj zemlji slavi crkva mnogo slavlje; jer makar je 
toliko napadali, nikad je ne mogu svladati; na koncu uvijek 
izagje pobjedonosna iz borbe. Za to svjedoči povijest njezinog 
1900 godišnjega opstanka. Mi smo već razmotrili borbe i po- 
bjede crkve od njezinog utemeljenja do vjerskoga raskola po 
Luteru, dobu dakle od petnaest stoljeća; danas ćemo ju još 
razmotriti u četiri zadnja stoljeća, 

m: koji su neprijatelji na nju napadali u to 
vrijeme, 
2. kako je ona te neprijatelje svladala. 

Odmah u početku šesnaestoga stoljeća vidimo vrlo ža- 


lostan dogagjaj, veliki crkveni razdor u Njemačkoj , 


koji se do skora raširio u većinu zemalja Europe, te joši 
danas opstoji, pošto je već prošlo gotovo četiri stotine go- 
dina. Početnik toga krivovjerja je Martin Luter. On se rodio 
godine 1483. u Eislebenu; jer je pokazivao velike duševne da- 
rove, dao ga otac u školu. Godine 1505. stupio je u red sv. 
Augustina, te je bio tri godine poslije profesor u visokoj školi 
u Virtenbergu. U to je vrijeme papa Leo X. raspisao oprost 
za cijelu crkvu, kojega je svaki mogao postati dionik, koji je 
uz obične uvjete nešto doprinesao za dogradnju crkve sv. Petra 
u Rimu. U Njemačkoj je navještao oprost po nalogu nadbi- 
skupa u Maincu dominikanac Tezel i primao darovani novac. 
Taj Tezel je pretjerivao, te je svu gotovo važnost polagao na 
milostinju, a tako je radio u prilog bludnji onih, koji su mislili, 
da se oprost može dobiti bez prave skrušenosti. Proti ovomu 
propovjedniku oprosta ustade Martin Luter i nagje u početku 
mnogo odziva, jer se doznalo, da on revnuje samo proti zlo- 
rabama, koje se prigodom oprosta zbivale. Srećan početak 
zaslijepio je Lutera. Za malo pogje on dalje i ustvrdi u svojim 
spisima, da čovjek po samoj vjeri postizava oproštenje grijeha. 
Kad su mu pokazali list sv. apostola Jakoba, u kojemu je jasno 
izrečeno, da je vjera bez djela mrtva, zabaci on u kratko ci- 
jeli list sv. Jakoba. Papi i biskupima se više nije hotio poko- 
ravati. God. 120. napisa knjigu, u kojoj se pokazuje pravim 
odmetnikom od katoličke crkve. On u toj knjizi zahtijeva, da 
ne treba više pape, da nema više samostanskih zavjeta, da se 
gvećenicima slobodno ženiti, da ne treba posta ni svetkovina. 
U drugoj pak knjizi zabaci žrtvu sv. mise i četiri sakramenta: 
potvrdu, zadnju pomast, sveti red i ženidbu. 

Papa osudio je ove krive nauke Luterove i zagrozio mu 
se, da će ga izopćiti iz crkve, ako za 60 dana svojih bludnja 
ne opozove. Ali Luter ne htjede ništa opozvati, već napisa 
novu knjigu, u kojoj je papu najžešće pogrdio i označio ga 
kao antikrista. Niti sabor državni u Vormsu, koji je sazvao 
car Karlo V., nije mogao sklonuti Lutera da opozove, s toga 
je bio nad njim i nad njegovim pristašama izrečen progon. Da 

ga proti svim progonima zaštiti, izborni knez Fridrik saski ga 
poiajno doveo u tvrgjavu Vartburg. Tu je Luter boravio deset 
mjeseci i prevagjao bibliju na njemački jezik. Sam kaže, da je 
ovdje imao mnogo posla sa gjavlom. Jednoć se za njim na- 
bacio sa tintarnicom, ljaga od crnila još se i danas vidi na 
stijeni u Vartburgu. Doskora se pokazale posljedice nove nauke. 
Misa je bila dokinuta, žrtvenici i slike svetaca odstranjene iz 
crkve, naučalo se, da se svećenici moraju oženiti i uzdržavati 
se obrtom. Drugi su bili još gori: slavili se božanskim obja- 
vama, zabacivali su krst djece, i tvrdili, da se odrasli moraju 
još jednoć krstiti. 

»aR Kad je Luter o tim dogagjajima čuo, ostavio je Vartburg 
i otišao u Virtenberg, gdje je obnovitelje prognao, srdit, što 
su ga pretekli. A doskora je sam učinio, što su oni prije iz- 
veli. Dokinuo je misu, kako je sam rekao na savjet gjavola, 
cijelu službu božju je preokrenuo, a svoje djelo reformacije 
okrunio je tim, da je 40 godina star, oženio uteklu opaticu 
Katarinu Bora. Njegov primjer je djelovao, množina redovnika 
i svjetovnih svećenika postali luterani i oženili se. Knezove je 
Luter poticao, da sve samostane i zavode ukinu, a njihove 
dohotke uzmu na dobro države; a tim im se ulaskao, da im 
je povjerio vrhovnu vlast nad crkvom. Ta se nauka svidjela 
knezovima, te su postali njezini prijatelji i zaštitnici. I narod 
je znao Luter predobiti, jer je učio, da ne treba postiti niti se 
ispovijedati, niti u opće kakovo dobro djelo vršiti, da griješiti 
ne škodi, te se samo po vjeri može spasti. Nije čudo, da je 
vjera Luterova mnogo pristaša našla, koja je knezovima do- 
puštala crkvena dobra i vlast nad crkvom, svećenicima žene, 
a narodu slobodu bez zakona. Ali je u prijedjelima, gdje se 
ta nauka udomila, tako zlo bilo, da je sam Luter nazvao Vi- 
tenberg Sodomom, a u jednoj propovijedi kazao: »Po ovoj 
nauci bude svijet od dana do dana sve gori, bezbožniji i dr- 
zovitiji; gjavli sada u četama ulaze u ljude, tako da su oni u 
svijetlu evangjelja pohlepniji, bestidniji i gori, nego li su prije 


.bili za papinstva. To se vidi kod seljaka, gragjana i plemeni- 


taša, aa, u svim staležima, od najviših do najnižih, kako sra- 
motni i neuredni život sprovode u pohlepi, pijanstvu, raskala- 
šenosti, beztidnosti, i u svakoj vrsti nečistoće i opačina«. Iz 
ovoga jasno vidimo, kakav je to apostol bio Luter. Kad su 

apostoli židove i pogane na kršćanstvo obratili, postali su od 
grješnika sveci; a kad su Luter i njegovi pomagaći kršćane 
katolike obratili na novo evangjelje, izgubili su oni zadnji 
tračak straha božjega, te su živjeli, što sam Luter kaže, kao 
svinje. 

Drugi plod nove nauke bijaše seljačka buna od 1525. do 
1526. Luter je uvijek propovijedao o kršćanskoj slobodi, tu 
slobodu su shvatili seljaci u Švabskoj tako, da više ne trebaju 
poreza plaćati, da im je slobodno. ribarenje i lov, da mogu po 
volji krasti i robiti. Skupili se u veće čete, te su prolazili poput 
rijeke Švabskom, prijedjelima na Rajni, sve do Tiringije i Saske 
Gradove su orobili, crkve, samostane i dvorove spalili, kato- 
ličke svećenike poubijali i svake vrsti opačina počinjali, jedva 
je uspjelo knezovima pobunjene seljake upokoriti, stotine od 
njih su povješali, a tisuće poubijali. Luter, koji se nije htio 
zamjeriti niti knezovima niti seljacima, bijaše u početku neod- 
lučan, komu bi dao pravo; a kad je vidio, da su seljaci svla- 
dani, žestoko ih napao i rekao da te ubojice seljake valja po- 
ubijati kao pse. 

Uz sve te opačine, koje je nova nauka izvela, car i kato- 
lički krugovi još su uvijek štedili luterance, te su sve mo- 
guće pokušali, da ih opet dovedu u krilu crkve. Ali uzalud; 
svi sabori i svi vjerski dogovori, nijesu postigli nikakovog sje- 
dinjenja. God. 1529. su katolički knezovi na saboru u Spairu za- 
ključili, da car za godinu dana sazove općeniti sabor, a do 
toga vremena, da oni, koji su novu vjeru prihvatili, nikoga ne 
priječe po katoličkoj vjeri živjeti; ali ti sljedbenici Lutera sma- 
trali su to za izdaju evangjelja, ako oni ne smiju svim sred- 
stvima širiti svoje nauke; oni su proti tomu zaključku stavili 
svečani protest (prigovor). Od toga protesta su prozvani pro- 
testanti, ime koje je posve prama njihovom značaju i biti nji- 
hove nauke. Gad. 1513. protestanti su u Smalkadenu učinili savez, 
da će svoju vjeru oružjem braniti, te katoličku vjeru, koliko će 
moći, izkorjeniti. Ali car Karlo slomi moć toga saveza posve 
pobjedivši saveznike u bitci kod Milberga 1547. 

Po prilici godinu dana prije umro je Luter. Pod konac 
života bio je vrlo zlovoljan, mrk i žalostan. Dvojbe o njegovoj 
nauci često su mučile njegovo srce. Jednoć je došao k njemu 
prijatelj njegov, neki župnik, te mu se potužio, da ne može 

onoga vjerovati, što drugima propovijeda. Na to je Luter od- 
govorio: »Hvala i slava Bogu, da je i drugima tako, ja sam 
mislio, da je meni samomu tako«. Jedne ljetne večeri kad su 
zvijezde tako sjajnim svijetlom sjale, pogje Luter na šetnju 
sa Katarinom. »Vidi«, reče Katarina, »kakovim sjajem odsije- 
vaju te svijetljeće točke«. Luter podiže svoje oči. »0, to živo 
svijetlo ne svijetli za nas«, reče on, »jer smo ostavili naš stalež«. 
»Mi bi se dakle morali vratiti« reče Katarina. »Prekasno je« 
odgovori on, »kola su preduboko u blatu«. Take misli su ga 
često mučile. Dne 18. veljače 1546. oko ponoći, pošto se prije 
dobro okrjepio, poče njegova smrtna borba, za malo časaka 
stajaše njegova duša pred sudištem božjim, da dade račun za 
sve nevolje, što ih je zadao čovječanstvu. 

Luter nije bio sam, kojije ustao da popravi crkvu, u isto 
gotovo vrijeme podiže se u Svicarskoj, Z vingli, župnik u Zi- 
richu, taj je počeo tim, da'je u propovijedi na novu godinu 
1519. uztvrdio, da se treba držati samo sv. pisma jerje ono jedino 
pravilo vjere. On je još veći protivnik bio katoličke crkve od 
Lutera, te je doskora stekao toliki ugled, da su ga u Zirchu 
štovali kao apostola. Sada je počeo reformirati : Staru katoličku 
službu božju je dokinuo, iz crkve je izbacio žrtvenike zajedno 
sa slikama, dapače dokinuo orgulje, da bude služba božja što 
jednostavnija. Onda je oženio neku udovicu, s kojom je već 
prije podržavao grješne odnošaje. Nijekao je istočni grijeh, 
svetu misu, prisutnost Krista u presv. oltarskom sakramentu. 
Megju Zvinglijancima, koji se nazivali reformirani, t. j. po- 
boljšani, i luterancima nastade doskora žestoka prepirka. Luter 
nazva Zvinglijance, jer su napadali prisutnost Kristovu u pre- 
svetom oltarskom sakramentu, sakramentarima, te ih psovao 
još više nego li katoličku crkvu. A Zvinglijanci mu nijesu ostali 
dužni. »Kao što je sigurno« govorahu oni »da je Bog, Bog tako 
je sigurno, da je Luter gjavao«. Zvinglijeva se nauka sve više 
širila, gotovo ju prihvatila cijela Švicarska; samo kantoni 
Luzern, Sviz, Untervalden, Uri i Zug ostadoše vjerni kato- 
ličkoj crkvi. Zvingli je hotio tim kantonima oružjem narinuti 
svoju nauku. Tako dogje god. 1531. izmegju katolika i refor- 
miranih do bitke kod Kappela. Refomirani su bili pobjegjeni, 
sam Zvingli, koji se takogjer borio i svojima proricao sigurnu 
pobjedu, pade u borbi. Kad je Luter čuo za njegovu smrt, reče: 
»Taj je umro i proklet je.« Valjda je imao pravo. 

Poslije Zvinglija se javio u Švicarskoj, a osobito u Fran- 
cuskoj drugi popravljač vjere Kalvin, rogjen godine 1509. u 
Noyonu u Francuskoj. Pošto je dugo putovao, te učio pozna- 
vati nauku Lutera i Zvinglija, dogje u Genf, gdje su ga re- 
formirani dobro primili Doskora je stekao neograničenu moć 
u svjetovnim i duhovnim stvarima. On nije mogao podnositi 
nikakovog protivljenja, mrk, jadljiv, ohol, nepomirljiv prema 
svojim protivnicima. Tko mu se nije podložio, morao se bojati 
najgorega. Mnogi su bili prognani, više njih dapače smaknuto, 
Kalvin je učio groznu nauku, da je Bog neke od vijeka odlučio 
za nebo, a druge za pakao, tko je odregjen za nebo, bit će 
i mora biti blažen, a tko je osugjen u pakao, bit će i mora 
biti proklet. Bog čini zlo kao i dobro, Krist je umro samo za 
one, koji su za blaženost odregjeni, Kalvin je zabacio pri- 
sutnost Kristovu u presv. oltarskom sakramentu i svako vanjsko 
bogoslužje. On umre god. 1564. u dobi od 55 godina u zdvoj- 
nosti psujući i proklinjajući. 

Toliko o trim najvažnijim reformatorima šesnaestoga sto- 
ljeća, o Luteru, Zvingliju i Kalvinu, koji su tako velikim bjesom 
navalili na katoličku crkvu, te joj oteli milijune njezine djece. 
Promotrimo još u kratko raširenje nove nauke u raznim zem- 
ljama Europe. ta 

2. U Njemačkoj je gotovo tri dijela otpalo od katoličke 
vjere. Osobito Prusi, Hanover, Saksi, Virtemberg, Baden, Heska 
it. d. Onda slobodni gradovi kao Libek, Bremen, Hamburg, 
Frankfurt i drugi. Bavarska je ostala vjerna katoličkoj crkvi 
uz pomoć božju i osobitim nastojanjem izbornoga kneza Ma- 
ksimilijana bavarskoga. Maksimilijanu je katolička vjera bila 
nad sve, s toga je svim silama nastojao svoje podanike uzdr- 
žati u toj vjeri. Njegovim nastojanjem sklopili su katolički 


knezovi savez, ligu, kojoj je bila svrha svetu, katoličku vjeru , 


braniti. i 

Nova se vjera raširila i izvan Njemačke. U Švedsku ju 
uveo kralj Gustav Vasa lukavošću i silom. Biskupe i svećenike 
najokrutnije je poubijao i proti svim pravovjernim katolicima 
bijesnio kao proti zločincima, koji smrt zaslužuju. Švedi se 
dugo protivili toj novotariji, tek poslije 50 godina bi katolička 
vjera posve potisnuta. Od toga vremena vlada u Svedskoj 
protestantizam. 

U Dansku je takogjer nova vjera silom uvedena, kao i 
u Norvešku. U Poljskoj, Ugarskoj i Sedmogradskoj 
nastojali su luterani i kalviniste naći pristaša i uspjelo im veliki 
dio stanovnika tih zemalja predobiti za krivovjerje. 

U Hrvatsku su počeli takogjer uvagjati protestantizam, 
ali mu se opro svom silom junački ban Toma Erdčdi. U najnovije 
vrijeme opet se nastoji unijeti kalvinizam, koji je posve jednak 
protestantizmu, u Hrvatsku, osobito u Slavoniju, gdje na žalost 
radi raznih uzroka nestaje hrvatskoga življa, a doseljuju se 
protestantski Nijemci i kalvinski Magjari, te tako prijete oteti 
nam ne samo svetu vjeru, već i dragu domovinu. Ljubav 
k svetoj vjeri, ljubav do ćudoregja, ljubav do rogjene grude, 
uz sve to odvažnost može jedino odvratiti taj bič božji od 
kuće naše. 

U Francusku je kalvinizam došao iz Genfa. Kalvinisti 
u Francuskoj prozvani Hugenoti, odmah se u početku is- 
takli svojim nasilnim činima. Od g. 1559. bile.su mnoge crkve 
i samostani oplijenjeni i razoreni; to se dogodilo osobito u 
južnim provincijama, gdje se kalvinizam radi neznanja naroda 
lako mogao učvrstiti U više gradova su bili svećenici i re- 
dovnici okrutno zlostavljani i ubijeni, relikvije spaljene, slike i 
Žrtvenici razoreni; tko si je želio život spasiti, morao je po- 
bjeći. Radi tih zločina bili su katolici vrlo ogorčeni, podigli se 
proti svojim neprijateljima, nastade strašan gragjanski rat, Tek 
poslije dugotrajne borbe nasta mir. Hugenoti su postigli slo- 
bodu vjeroispovjesti i sva gragjanska prava, kao i katolici. 
To im nije bilo dosta, oni su sami htjeli vladati, te katoličku 
vjeru posve uništiti. S toga su na novo pograbili za oružje, 
ipak su podlegli. Uslijed toga sve se više umanjivao njihov 
broj: mnogi se iselili, a drugi su od misijonara, kao od sv. 
Franje saleskoga i Vinka paulskoga, natrag dovedeni u krilo 
crkve. 

Još groznije je nova nauka haračila u Engleskoj. 
Henrik VIII. pokazivao se kao gorljivi katolik, kad se refor- 
macija pojavila u Njemačkoj, sam je pisao proti Luteru, te je 
na svoju molbu dobio iz Rima naslov zaštitnika vjere. Ali opa- 
čina nečistoće učini ga najgorim progoniteljem crkve. Zaljubio 
se strastveno u dvorsku gospogju Anu Bolein, pak da ju uz- 
mogne oženiti, zamolio je papu Klementa VII,, da razriješi 
njegov brak sa Katarinom aragonskom, s kojom je već 18 go- 

dina sretno proživio. Papa je tu želju odbio. Ali kralj je us- 
trajao kod svoga, pak jer u pape nije uspio, na svoju se ruku 
rastao od svoje zakonite žene i oženio Anu Bolein. Dva ne- 
valjana čovjeka, Cromvel i Craume, bila su mu savjetnici u 
tomu sramotnom činu. Papa je na to kralja izopćio. Kralj radi 
toga bijesan, odcijepio crkvu Engleske od pape, te si sam 
prisvojio vrhovnu vlast u crkvi. Tko nije hotio priznati zako- 
nitosti njegove ženidbe sa Anom Bolein, ili njegove vrhovne 
crkvene vlasti, hio je smaknut. On je bijesnio kako dosada jedva 
koji silnik. Plemeniti biskup od Orhestra, Fišer, i časni starac, 
prvi kancelar, Toma Morus, bijahu smaknuti. Tisuće su ih 
slijedile bez svakoga preslušanja, samo na tužbu, da ne će 
kralja priznati papom, bili su okrutno smaknuti. Niti njegove 
žene, kojih je imao jednu za drugom šest, nijesu utekle nje- 
govoj okrutnosti, dvije su smaknute, a četiri prognane. Da do 
novca dogje, dokinuo je sve samostane i oteo njihova dobra, 
Umro je g. 1547., pošto je 37 godina mučio svoje potčinjene. 
Engleska je megjutim još bila katolička; jer je Henrik crkvu 
svoga kraljevstva samo odcijepio od rimske stolice, a u vjeri 
nije ništa promijenio. Poslije Eduarda VI. dogje na prijestol 
Elizabeta, kćer Ane Bolein. Prije, nego.li je zasjela prijestol, 
hinjila je katolicizam; kad je postala kraljica, doskora se izja- 
vila za protestantizam, te si prisvojila, kao i njezin otac, vr- 
hovnu vlast u crkvi. Sada poče za odvažne katolike grozni 
progon. Otela im dobra, bacala ih u tamnice, mučila ih sa 
izvanrednim, biranim mukama i ubijala. Plemenita kraljica Ma- 
rija Stuart škotska, koja, prognana od svojih podanika, utekla 
u Englesku, umre za svoju vjeru na stratištu. Katolička vjera 
bi posve potisnuta u Engleskoj; katoličkim je svećenicima bio 
zabranjen boravak u Engleskoj pod smrtnu kaznu. Ipak nijesu 
mogli iskorjeniti katoličke vjere u Engleskoj, uz najveće muke 
ostali joj mnogi vjerni, a sada u naše vrijeme, kad je progon 
katolika prestao, crkva se katolička sve više širi. 

Uz istu okrutnost, kako u Engleskoj, uvedena je nova 
vjera i u Škotsku. Ivan Knox, učenik Kalvina, propovijedao 
sa bijesnom gorljivosti proti katoličkoj crkvi, svetu misu pro- 
glasio idolopoklonstvom, i poticao crkve plijeniti i žrtvenike 
porušiti. Tko bi sv. misu slušao, bio je ubijen. Cijela zemlja 
dogje u vlast krivovjeraca, a katoličke vjere gotovo posve 
nestalo. 

I Irska je imala postati protestantska, kraljevi engleski 
su gotovo sve poduzeli, da to izvedu. Otimačina dobara, progon, 
tamnica, smrt, sve su poduzimali proti siromašnim Ircima, da 
im vjeru otmu. Ali oni su ostali postojani, te tri sto godišnji 
progon ništa nije uspio proti njihovoj vjernosti vjeri. I danas 
čame u siromaštvu, jer su im neprijatelji njihove vjere sve 
oteli, ipak su i ostat će katolici. 

To je eto u kratko postanak i raširenje nove vjere u 
šesnaestom stoljeću. Velika je bila nevolja naše ljubazne majke, 
katoličke crkve; vlastita se njezina djeca digla proti njoj i 
nastojala joj mač u srce urinuti. Ali Gospodin je čuvao i 
udahnuo novu silu i novi život, da je mogla i slijedeće borbe 
sretno podnijeti. 

3. Pošto se bura reformacije utišala, pojavili se novi ne- 
prijatelji, puni želje, da crkvu unište. To su bili bezbožci, bez- 
vjerci, prava djeca protestantizma. Protestantizam je učio, da se u 
stvarima vjere nikakovom ugledu ne treba pokoravati i svaki 
si vjeru neka sam traži u sv. pismu. Dogodilo se, da mnogi 
u sv. pismu nijesu našli nikake vjere. Čim su više istraživali, 
tim je više zalutao njihov razum, pomućen strastima, te su 


. doskora došli do nevjere. Već su socinijanci zabacili sve tajne 


vjere, kojih nijesu mogli shvatiti, kao tajnu presv. Trojstva, 
božanstvo i utjelovljenje Krista i spasenje. Tim putem slobod- 
noga istraživanja mnogi su došli do toga, da su zabacili svaku 
božansku objavu. Napadali su na sve istine kršćanske religije, 
dopuštali su samo još da jest Bog. Drugi su pošli još i dalje, 
nijekali su isto bivstvovanje Boga. Svijet je, govorahu oni, 
slučajno nastao, čovjek je jednostavna životinja s razumom, 
on nema neumrle duše, s njegovom se smrti sve svršava; 
megju kreposti i opačinom nema nikake razlike, sve je do- 
pušteno činiti, što je ugodno i korisno. Ta nevjera, koja je 
počela u Engleskoj, postigla je svoj vrhunac u Francuskoj. 
Oko godine 1750. stvorila se u toj nesretnoj zemlji zavjera, 
da se uništi kršćanstvo. Voltaire, glava urotnika, reče: »Već 
mi je dosta uvijek slušati, da je dvanaest ljudi osnovalo kr- 
šćanstvo, ja hoću nasuprot pokazati, da je samo jedan nuždan, 
da ga istrijebi.« Ovaj bezbožni čopor, koji je sve više rastao, 
poplavi svojim pogrdnim spisima čitavu Europu, te je radio o 
propasti crkve i države zajedno. »Kada ću,x« reče jedan od 

njih, »zadnjega izmegju kraljeva vidjeti udavljena crijevima 
zadnjega svećenika?!« Za nekoliko godina budu u Francuskoj 
temelji vjere podrovani, vezovi društvenoga reda razriješeni, 
a na to osvanu prijevrat sa svojim nečuvenim grozotama. Dne 
2. rujna 1792. zače se pokolj i trajaše sedam dana: 200.000 
nevinih ljudi, a megju njima 400 svećenika i dva biskupa biše 
ubijeni. Ovo se klanje nastavilo: sam kralj i kraljica pogiboše 
od krvničke ruke. Dne 7. studenoga 1793. bila je u Francuskoj 
uklonjena vjera u Boga i uvedeno idolopoklonstvo. Posadiše 
prostu bludnicu na svečana kola, dadoše joj u ruke kuku, sta- 
više joj pod noge križ i uvedoše u svečanom ophodu u crkvu 
blažene Gospe u Parizu. Tu postaviše ovu žensku na oltar, 
okadiše je tamjanom, a onda je stadoše slaviti divljim pje- 
vanjem. Tko nije bio za takvo bogoslužje, toga je čekala 
smrt. Pa doista i izgubiše mnoge tisuće u svim francuskim 
pokrajinama život, a na tisuće ih potražiše svcje spasenje u 
bijegu. 

No ta bezbožna četa nije se zadovoljila samo time, što 
je u svojoj vlastitoj domovini sva božanska i čovječanska 
prava nogama pogazila. Ona je svoje neprijateljstvo proti 


crkvi i svoje užasne nauke širila i u susjedne zemlje, pače i . 


u cijelu Europu. Pobožni i junački papa Pijo VI. bio je prva 
žrtva, koja im je ruku dopala: oteše mu crkvenu državu i 
odvedoše ga kao sužnja na francusku granicu, gdje je, po 
svoj prilici otrovan, iznenada umro. Tada su držali prote 
stanti, da je Pijo VI. bio zadnji papa i da ga više niti jedan 
ne će naslijediti. No oni se prevariše, kardinali izabraše u 
Mlecima stožernika i biskupa u Imoli za papu, koji se prozva 
Pijo VIL, koji je takogjer morao mnogo trpjeti. Napoleon, 
je u tom postao car, došao je na misao, da papu imade uza 
se, ne bi li njegovom pomoći mogao lakše izvoditi svoje slavo- 
hlepne osnove. Budući da mu Pijo VII. ne bijaše po volji, uze 
mu posljednji ostanak države i proglasi Rim carskim gradom. 
Na to Pijo izopći Napoleona. Car se na to žestoko rasrdi, 
dade Piju odvesti u Francusku i držati ga kao sužnja u Foin- 
tainebleau-u. Istom iza pada Napoleonova mogao se časni 
patnik natrag vratiti u Rim i zasjesti na apostolsku stolicu. 
Zao duh, koji je Francusku do temelja razrovao, stane 
se javljati i u drugim zemljama. Svuda, kamo je prodrlo oružje 

francuske republike, poglavito u Švicarskoj i Italiji, svališe se 
velike nevolje na crkvu, te je mnogo korisnih uredaba propalo. 
U drugim zemljama, osobito u Njemačkoj, stvoriše se poput 
slobodnih zidara u Francuskoj i Engleskoj potajna društva — 
iluminati, t. j. prosvijetljeni, koji su nastojali svojim bezvjerjem 
naobraziti svijet. Kao posljedica toga bijaše, da su bili po Nje- - 
mačkoj samostani dokinuti, sve crkve, koje nijesu bile čisto 
potrebne, za službu božju, ili razorene ili upotrebljene za dvo- 
rane, suše it. d. Kapele, križeve i druge znakove vjere na 
putovima razbiše. Gledalo se, da se sve katoličko po moguć- 
nosti uništi ili duhu vremena prilagodi. Ova viša »prosvjeta« 
zarazila je samo više slojeve društva, prosti puk nije za nju 
imao »smisla«. 'On se čvrsto držao crkve, njezine nauke i njenih 
uredaba. Istom god. 1848. i 1849. uvukla se nevjera i bezvjerje 
i megju puk. Kad su se pak zabacila kršćanska načela, pPre- 
vladala je svuda, pa i megju prostijim slojevima, sebičnost i za- 
vist, zarodilo se megju radnicima sjeme nemira i nezadovolj- 
stva i prijevratan duh. Pak kako je bezvjerje zahvatilo korjen 
i megju njima, lako se odatle rodili anarhisti, nihilisti, socija- 
listi, realisti, koji svi idu za tim, da sasvim preokrenu sadašnje 
društvo, osobito da unište svaku vlast i osnuju carstvo strasti! 
D&, oholost, pohota, neobuzdana ljubav k vremenitim užicima, 
opačine i nećudorednosti, to su neprijatelji kršćanstva, nepri- 
jatelji crkve božje od vajkada pa i danas, te strasti su uvijek 
vodile borbu proti kraljevstvu božjem na zemlji, : 

Ljudi, odani strastima, vide, da je crkva, koja te strasti 
obuzdava, pa rado viču na nju, zato je kleveću, zato je pro- 
gone, krivo tumače ili preziru nauke njezine, kleveću i ne ci- 
jene službenika crkve, sve zabacuju, kod čega je crkva su- 
djelovala. 

Promotrili smo u kratko, kakove neprijatelje imade proti 
sebi crkva katolička. To nas ipak ne smije zastrašiti, niti učiniti 
malodušnima. Sam bo Spasitelj je prorekao svojoj crkvi pro- 
gone i neprijateljstva, ali je dodao i obećanje: »vrata paklena 
je ne će nadvladati«. Trista godina se naprezali poganski ca- 
revi, da unište kršćanstvo, pak što su postigli? Učinili su, da 
se crkva ojačala, da se raširila po cijelom svijetu. Što su uči- 
nile crkvi kroz 1600 godina sve liberalne, bezvjerske vlade, 
što mogu danas crkvi njezini neprijatelji: ljudi vogjeni neobuz- 


416 


danim strastima, krivovjerci, nečisti duh i svi bezvjerci zvali 
se, kojim mu drago imenom? Ništa! Bog je svoju crkvu usta- 
novio, do sada uzdržao, pa će je i čuvati, On će učiniti, da 
sve svoje neprijatelje nadvlada. 

Sada još samo u kratko, kako je crkva do sada svoje 
neprijatelje nadvladala ? 


II. 


Krivovjerci šesnaestoga stoljeća u mnogom su napali i 
nakazili katoličku vjeru tako, te su mnogi sada bili u bludnji, 
u neizvjesnosti Uza to su se bile uvukle u crkvu i mnoge 
zlorabe, koje su mnogima davale povoda, da je pogrgjuju i 
predočuju kao zbornicu sotonovu. Napokon su krivovjerci šes- 
nagstoga stoljeća i to postigli, da su kojekuda dobili mnogo 
pristaša, a katoličkoj crkvi oteli na milijune njezine djece. Pak 
je li to shrvalo, je li to uništilo crkvu? Ni za dlaku! Ona je 
pobjedila svoje neprijatelje! S jedne se strane pobrinula, da je 
nikad više krivovjerci ne mogu s uspjehom napasti; a s druge 
strane nadoknadila je svoje gubitke novim stečevinama. Ona 
je svoju svetu nauku izrekla jasnim riječima i znanstveno ju 
utvrdila, uklonila zlorabe, što su se bile ušuljale, poboljšala 
ćudorednost, a gubitak, koji ju snašao radi otpada mnogih 
članova, naknadila je obraćenjem pogana i nevjernika 

Prvo, čim je crkva pobjedila svoje neprijatelje u XVI. 
stoljeću, bilo je, što je sazvala opći crkveni sabor. Sa sviju 
strana vapilo se za sazivom sabora, koji se ipak jedno radi 
nemira, a drugo radi inih razloga nije mogao dugo sastati. 
Napokon za pape Pavla III. (1534—1549) sastade se sretno opće- 
niti crkveni sabor u Trijentu. Ovaj općeniti sabor, najzname- 
nitiji od sviju, što su ikada držani, bude otvoren 13. prosinca 
1545., a trajao je uz neko prekidanje sve do godine 1563., kad 
je bio zatvoren. U svemu su bile držane 24 sjednice, od kojih 
se svaka istodobno bavila i utvrgjenjem vjere i poboljšanjem 
ćudorednosti. Na saboru raspravljalo se o cijelom kršćanskom 
nauku, pri čemu se osobito gledalo na one istine, koje su bili 


krivovjerci napali, nakazili, zabacili. Ovamo spada nauka o sv. 


pismu i usmenoj predaji, o istočnom grijehu, o opravdanju, o 
sedam svetih sakramenata i sv. misi, o čistilištu, o štovanju 

svetih, o njihovim moćima i slikama i o oprostima. Sve je ove 
vjerske istine crkveni sabor zamjernom jasnoćom i temeljitošću 
prikazao tako, da svaki na prvi pogled razabire, što je istina, 
a što je bludnja. Uz odluke u vjeri izdao je sabor cijeli niz 
izvrsnih naredaba i blagotvornih odredaba, da se tim uspostavi 
poremećena crkvena stega, da se uklone zlorabe i da se u 
svećenstvo bolji red uvede. Tako je bila, da samo nešto istak- 
nemo, zloraba, koja se mogla s oprostima dogagjati, za uvijek 
odstranjena, svako praznovjerje kod štovanja svetih i njihovih 
moći strogo zabranjeno, proučavanje sv, pisma i crkvenih otaca, 
kao što i pobožno vladanje duhovnika najozbiljnije naloženo, 
propovijedanje po svim nedjeljama i blagdanima odregjeno, dušo- 
brižnicima zapovjegjeno, da obučavaju mladež u vjeri, a napokon 
bi uregjeno, da se za uzgoj valjanih svećenika podignu u svim 
biskupijama duhovna sjemeništa. Papa Pijo IX. potvrdio je za- 
ključke tridentskoga sabora već 6, siječnja g. 1564. i ustanovio 
odbor kardinala, da bdiju, da li se ti zaključci vrše. 

Ovako je crkva za sva vremena ovim toliko važnim saborom 
osigurala dragocjeno blago: svetu vjeru i uklonila zlorabe, 
koje se uvukoše, ovako je ona utrla put poboljšanju ćudoregja 
i života. No Bog joj je takogjer dao na ruku sredstva, kojima je 
mogla oživotvoriti svoje zaključke i odredbe. On joj podignuo 
nove branitelje njezine svete nauke; novi redovi nastadoše 
i preuzeše na sebe dužnost, da brane vjeru proti bludnjama i 
da odmetnike i zavedene natrag s crkvom sjedine. Drugi 
opet redovi šalju svoje članove k udaljenim poganskim naro- 
dima, da im donesu svijetlo evangjelja. Čudnovati sveci, koje 
bismo mogli apostolima prispodobiti, posvećuju se ovomu uzvi- 
šenomu pozivu. Živa revnost oživljuje svećenike i svjetovnjake, 


da prema zaključcima tridentskoga sabora poboljšaju ćudoregje, 


a krepost i strah božji da usade u srca odličnika i siromaka. 
O tome nastojahu n. pr. sv. Karlo boromejski, sv. Franjo sa- 
leski, sv. Filip Nerij, sv. Ivan od križa, sv. Terezija i mnogi 
drugi. U to se doba pojaviše veliki sveci, koji sjaju sjajem 
svojih kreposti. Sveci: kao Toma vilanovski, Alojzije Gonzaga, 
Petar alkantarski radost su i utjeha svoga vremena, a crkvi će 
biti vjekoviti ures. Drugi opet muževi i žene, biskupi i sveće- 
nici, postadoše veliki žarom svoje ljubavi i djelima milosrgja, 
kojima su najplemenitijom samozatajom pomagali bijedi bliž- 
Katehetičke propovijedi III. 27 

njega. Sveti Ivan od Boga i sv. Vinko od Pavla postaše s 
dovima, koje osnovaše, najbolji njegovatelji siromaka, bolesni ja 
i sirota; sv. Kamilo Lelis osnova svoje društvo za utjehu umi- 
rućih; sv. Angela Merici, Josip Kalasancije i Petar Fourier osno- 
vaše svoja društva za uzgoj mladeži. Posvuda, za svaku po- 
trebu, za svaku duševnu i tjelesnu nužđu osnovana su društva, 
da u duhu Isusa Krista pružaju pomoć. U ovom velikome ei 
stojanju, u ovoj teškoj borbi raste snaga crkve, svaka navala 
njezinih neprijatelja služi samo na njezino uzveličanje, ona 
nadvlada tamu svijetlom, mržnju ljubavlju, nepravednost por 
i oholost poniznošću. Uvijek se u crkvi pokazalo, da pe 
božji u njoj djeluje, s njome se bori i pobjegjuje. To se pi 
zalo u XVI. stoljeću; to nas uči povijest devetnaestoga vijeka. 
Početkom bo sada već minuloga devetnaestoga vijeka usbarale 
su svijetom razne bludnje, kobne obmame, osobito jana 
crkvu. Sveta se crkva nalazila u samoj magluštini i oluji, s a 
svuda je bila klevetana, mržena i progonjena, napadana. ha 
šta se dogodi? Sastade se sabor u Vatikanu, ustanovi kato či u 
nauku, osudi svu silu bludnja raznih mudroslovaca, proglasi 
nepogrješivost pape i t. d. Radi zauzeća Rima morade se sabor 
razići, ali crkva postade iza toga sabora slavnija i či a 
ikada. Biskupi i katolici priljubiše se uz papu, pak usre 2 e 
naših dana jače nego ikad ćuti svijet riječi: >I vrata pak . 
ne će je nadvladati!« Gledajte, kako crkva pobjegjuje, oim 
slavi slavlje, kako ona svojim djelovanjem svima dovikuje: 
je božji tu?« uda 
dg dos odre, svete crkve sigurno je najviše izveo kia 
Isusovaca (zvan družba Isusova). Utemeljitelj ovoga reda 
sv. je Ignacije Lojola, španjolski plemić, koji je nj 2. 
života svetaca postao od zemaljskoga .borioca vojnikom Kri- 
stovim, ujedinio se s ponajboljim i najplemenitijim nga 
da u zajednici s njima radi oko spasavanja ljudi. Njegov re 
je potvrdio papa Pavao III. god. 1540. Svakomu članu toga 
divnoga reda postala je pravilom svega djelovanja i side 
izreka velikoga utemeljitelja: »Sve na veću slavu Božju!« Pe 
dući pak da se slava Božja unapregjuje na dvostruki Pija 
posvećenjem sama sebe i posvećenjem bližnjega, to treba la 
svi članovi reda nastoje i oko svoga spasenja i oko spasenja 
svoje braće. Za spasenje svojega bližnjega treba da rade pro- 

povijedanjem, misijama, katekiziranjem, pobijanjem  bludnja, 
obraćenjem nevjernika, ispovijedanjem, a osobito obukom i 
uzgojem mladeži; za svoje vlastito spasenje treba da se brinu 
molitvom, razmatranjem, češćim primanjem sv. pričesti, odri- 
canjem samoga sebe i samozatajom. Osim triju zavjeta: siro- 
maštva, čistoće i poslušnosti polažu Isusovci još i četvrti, da 
naime preuzimlju na. sebe zadaću obraćenja krivovjeraca i ne- 
vjernika, gdje i kako se papi svidi. Isusovački se red uz svoje 
zgodno uregjenje i uz svoje neumorno djelovanje za malo na 
daleko raširio: već prigodom smrti svoga utemeljitelja brojio 
je preko Iooo0 članova. Jest, u istinu je zamjerno djelovanje 
Isusovaca! Kamogodijer su došli, sprječavali bi dalnje širenje 
bludnje. Činilo se, da će u Njemačkoj katolička crkva propasti, 
Austrija je bila većim dijelom otpala, Bavarska je bila potre- 
sena. Tada pohrliše Isusovci u te nesrećne zemlje i za malo 
podiže novom snagom katolička crkva svoju pognutu glavu. 
Oni se razgraniše u najkraće vrijeme u sjeverne države: Poljsku, 
Litavsku, Sedmogradsku, pak i u Švedskoj su se utvrdili. Isu- 
sovci proliše u Engleskoj kao mučenici svoju krv; iz Fran- 
cuske su bili, istina, na kratko vrijeme prognani, ali opet časno, 
natrag pozvani. Pogotovo je bilo blagotvorno njihovo djelo- 
vanje u Portugalskoj i Španiji. Svuda se odlikovali čistoćom 
ćudoregja, učenošću, poniznim posluhom, darežljivošću i žarkom 
revnošću za čast Božju i dobro bližnjega. Njihov ugled i nji- 
hova djelatnost rasla je od dana na dan; knezovi i biskupi 
odabirahu ih za ispovjednike i savjetnike, u najvažnijim stva- 
rima slušao se njihov savjet, a njihovo je mnijenje mnogo upli- 
valo. Osobito velike zasluge stekoše Isusovci za uzgoj mla- 
deži; oni urediše tako izvrsno svoje škole, da im to priznevaju 
prijatelji i neprijatelji. 

Koliko pak danas smetaju neprijatelje katoličke crkve 
Isusovci i drugi redovi, napose oni, koji se bave obukom i 
uzgojem! Zašto je zatvoreno u Francuskoj preko 2500 re- 
dovničkih, katoličkih škola? Za to, jer se u njima nalazi snaga 
crkve i njezina pobjeda! 


Nezaboravni spomenik staviše si Isusovci svojim misijama 


megju poganima! Već ih njihov utemeljitelj slao preko mora 

i rekao im: »Pogjite, moja braćo, uspalite cijeli svijet, raširite 

onu vatru, koju je Isus Krist na zemlji zapalio!« Ovaj nalog 
* 

svoga utemeljitelja izvršiše oni nepokoljebivom vjernosti. Oni 
pogjoše i naviještahu udaljenim poganskim narodima nauku 
spasenja. Megju njima sjaše se kao sunce sv. Franjo Ksaverski, 
s pravom nazvan apostolom Indije i Japana. Neumornom mar- 
ljivošću radio je ovaj svetac deset godina oko obraćenja ne- 
vjernika, poduzimao je u to ime najtegotnija putovanja i pr- 
kosio je najvećim pogiblima. Bog je okrunio njegovo djelovanje 
najsjajnijim uspjehom. Upravo je nevjerojatan broj pogana, koje 
je on obratio. Kako sam kazuje, pokrstio je jednoga dana 
10.000 Indijanaca. Bog je proslavio toga sveca mnogim čude- 
sima; on je iscjeljivao bolesne, uskrisivao mrtve, utišavao buru 
na moru, cijela se narav činila podložena njegovoj riječi. Pošto 
je u Indiji i Japanu s neizrecivim blagoslovom djelovao, htjede 
prodrijeti i u veliko kinezko carstvo, da i tamo zasadi kršćan- 
stvo. No na otoku Sancijanu, na megji Kine pozva ga Gos- 
podin, da ga okruni krunom vječne slave (1552. g). Njegovo 
tijelo, premda vapnom obliveno ostade svježe i cijelo, pa kada 
je bilo prenešeno u Malaku, presta iznenada kuga, što je tamo 
harala. 

Prema primjeru ovoga apostola pogana, koji je tolike ti- 
suće neznabožaca u XVI. vijeku obratio i pokrstio, katolička 
je crkva u svakom stoljeću u 17. 18. 19. i u ovom našem 20. 
slala vjerovjesnike megju daleke i divlje naroda. Pa, što više 
krivovjerci na nju udaraju, to je Bog više obogaćuje novo- 
krštenima, vjesnicima i širiteljima vjere i sv. mučenicima. Ame- 
rika, Afrika, Azija i Australija sve više povećavaju broj članova 
prave crkve. 

O tomu bi morali još koju reći, mnogo toga bi još mo- 
rali spomenuti, da prikažemo u dostojnom svijetlu plemenitu 
pobjedu crkve Kristove. No nema nam za to dovoljno vremena. 
Megjutim smo iz ovoga, što smo naveli, jasno uvidjeli, kako 
je crkva katolička iz tolikih teških boraba izašla kao pobjed- 
nica i pokazala, da je nijedna moć ne može nadvladati. Istina, 
da je ona izgubila na milijune svoje djece poradi krivovjerja 
šesnaestoga stoljeća i da je čitave zemlje, gdje je prije veli- 
čajno cvala, morala odmetnicima prepustiti. Ipak kako onima, 
koji Boga ljube, sve pomaže .k dobru, ne treba smetnuti s uma, 
da je taj veliki otpad bio i koristan po crkvu. Ovim otpadom 
očistila se ona od trulih članova, koji su joj samo na sramotu 

služili i tištali je kao kakova mora tako, te je iza toga mogla 
slobodnije disati, te više razvijati svoj sjaj i veličje. Podjedao 
joj je time bila dana prilika, da svoju nauku, koju su krivo- 
vjerci napadali, jasno opredijeli i prikaže u pravom svijetlu, 
čemu je bila posljedica, da su mnogi bili uvjereni o istinitosti 
njene nauke i živom je vjerom prigrljivali. Povrh toga joj je 
Bog gubitak, što ga je pretrpjela otpadom izrogjenih kršćana, 
bogato nadoknadio, jer joj je predao ljudi i redova,.koji su 
puni apostolske revnosti naviještali evangjelje megju poganima 
i na milijune ih uveli u krilo prave crkve. Jedini isusovački 
red je pribavio crkvi daleko više članova, nego što su joj svi 
Skupa krivovjerci XVI. stoljeća oteli. Tako je crkva nalik na 
trs, koji to ljepše raste i to bolje rodi, što se više obrezava. 
Ne bojmo se dakle, kad gledamo i čujemo, kako se crkvi i u 
naše doba osobito u Italiji i Francuskoj i druguda teško boriti. 
Ako je pritiskana, ne će ipak podleći, ako joj mnogi nazovi 
katolici okrenu legja i nevjerno je ostavljaju, Bog gleda lju- 
bežljivo na svoju crkvu i nikad je ne zapušta: sto zlih članova 
odmetne se od nje, a ona dobije tisuću dobrih, uvijek će ona 
opstojati, uvijek će se širiti, dok ne dogje ono sretno vrijeme, 
kad će sve narode primiti u svoje krilo i kad će biti samo 
jedno stado i jedan pastir. Zahvalimo Bogu iz dna srca, što 
smo djeca katoličke crkve, koju je Gospodin kroz devetnaest 
stotina godina, što opstoji, tako čudnovato štitio i uzdržavao. 
Molimo se Bogu svaki dan, da onima, koji još sjede u tami i 
smrtnoj sjeni, dade svoju milost, da ostave svoju nevjeru i 
svoje bludnje i stupe u jednu pravu, jedino spasonosnu kato- 
ličku crkvu. Ali nastojmo i oko toga, da živimo samo pravim 

kršćanskim životom, da se pokažemo dostojnima milosti kato- 
ličke vjere i tako se spasimo. Krist u svojoj crkvi živi, kraljuje 
i vlada. Neka zavlada On i našim srcem, neka u njemu živi 
neka u njemu kraljuje. 


Amen. 

XXVI. Propovijed. 
Četvrta nedjelja po Uskrsu. 


Deveti članak vjere. 


»Svetu katoličku crkvu, općinstvo svetih.“ 


85 0 općinstvu svetih. 


»A_ kad dogje onaj Duh istine, On 
će vas naučiti svaku istinu« (Iv. I6, 13). 


U današnjem evangjelju opet govori Gospodin o svojem 
odlasku k Ocu i obećava svojim učenicima Duha sv., koji će 
biti njihov tješitelj, te ih naučati svaku istinu. »Ja idem,« reče, 
»k Onomu, koji me je poslao, a nitko me od vas ne pita: 
Kamo ideš? nego jer sam vam to rekao, napuni se srce vaše 
žalošću.« Tim riječima božanski Spasitelj kori svoje učenike, 
da pobliže ne pitaju za razlog njegovoga odlaska, već su 
upali u nijemu žalost. Vi bi morali, želi reći, nastojati upo- 
znati veliku korist, koju vam donosi moj odlazak k Ocu, ali 
mjesto toga vi se preko mjere žalostite i s toga ste nespo- 
sobni upoznati dobročinstvo, koje je spojeno s mojim odlaskom. 
Taj ukor zaslužuju i mnogi od nas, jer i mi u teškoćama ži- 
vota upadamo u duboku žalost, a ne mislimo na dobrotvorne 
nakane, što ih Bog spaja sa svakom nevoljom. »Ali ja vam 
kažem istinu: dobro je za vas, da ja idem; jer ako ja ne odem, 
ne će k vama doći tješitelj; odem li pak, to ću vam ga po- 
slati.« Gospodin ovdje pobliže označuje. zašto je za učenike 
dobar njegov odlazak; jer od toga odlaska ovisi poslanje 
Duha sv. A zašto nije mogao sv. Duh doći prije odlaska Isu- 
sovog? Jer djelo spasenja još nije bilo svršeno. Krist je morao 
iznajprije svojom smrću čovječanstvo spasti, prije nego li je 
mogao sv. Duh nada nj doći, te mu udijeliti plodove spasenja, 
I tako je taj odlazak za apostole najveća sreća; jer je odlazak 
Isusov donio njima i cijelom čovječanstvu Duha sv., a s njim 
punoću milosti. Tako je još i danas. Mi puteni, kratkovidni 
ljudi smatramo nešto za veliku nesreću, jadikujemo i uzdišemo, 

ali baš ta tobožnja nesreća donese nam spasenje i blagoslov, 
što i sami često spoznamo. Podložimo se dakle u svakom po- 
ložaju života sa svom ustrpljivošću i radošću vogjenju božjem, 
čvrsto uvjereni, da onima, koji Boga ljube, sve na dobro 
ispane. 
Nadalje govori Gospodin: »A kad ovaj (sv. Duh) dogje, 
pokarat će svijet za grijeh,.i za pravdu, i za sud; za grijeh 
naime, što ne vjerovaše u mene, a za pravdu, što idem k Ocu 
i više me ne ćete vidjeti; a za sud, što je knez ovoga svijeta 
već osugjen.« Što je ovdje božanski Spasitelj prorekao o dje- 
lovanju sv. Duha, točno se ispunilo, Duh sv. je pokarao svijet, 
tj. židove, što su svojom nevjerom sagriješili, jer već na 
Duhove, kad se izlio nad apostole, osvjedočio je Petar židove, 
da su se svojom nevjerom teško ogriješili proti Kristu, na što 
su tri tisuće primile krst i vjerovale. Duh sv. je osvjedočio 
svijet o pravdi Isusovoj; on je spoznao, da je Isus Krist bio 
Sin božji, te nedužan podnio smrt na križu, jer su apostoli u 
njegovo ime činili velika čudesa, a evangjelje širili najsjajnijim 
uspjehom. Duh sv. je napokon osvjedočio svijet, da je gjavao, 
koji je svijet kroz tolika stoljeća držao u ropstvu idolopo- 
klonstva i u opačini, osugjen, t. j. svladan i lišen svoje moći, 
jer su apostoli svuda rušili kraljevstvo gjavla, bludnju i 
grijeh, a utemeljivali kraljevstvo božje, kraljevstvo istine i 
kreposti. 

Na to je Isus prekinuo svoj govor, te navijestio aposto- 
lima, da će im Duh sv. još kazati mnoge tajne i nauke vjere. 
»Ja vam imam,« reče on, »mnogo reći; ali sada ne možete 
nositi. Kad pak dogje onaj Duh istine, on će vas svaku istinu 
naučiti, jer on ne će od sebe govoriti, nego što čuje, govorit 
će, i što će biti u napredak, javit će vam. On će me prosla- 
viti, jer će od mojega uzeti, i javit će vam.« [sus je doduše 
apostolima objavio sve nauke vjere, ali jer su još zemaljski 
osjećali i slabo shvaćali, to im je mogao mnoge istine samo 
slabo objaviti, Duh sv. je imao te nauke dalje razviti i posve 
im jasnima učiniti. Učio ih svaku istinu, tako da su oni cijelu 
nauku spasenja u njezinoj dubljini shvatili i nepogrješivo na- 
viještali. Duh sv. ne govori sam od sebe, već govori samo, 
što čuje, što on naime saopćuje i naviješta, božanska je nauka, 
jer je On Bog jednak Ocu i Sinu. A jer je kao Bog svezna- 

jući, naviješta i buduće, rasvijetljujući apostole i druge svece, 
da uzmognu proricati buduće stvari. Duh sveti proslavljuje 
Isusa, jer se po njegovom djelovanju dogagja, da se pred 
imenom Isusovim svako koljeno prigiba od onih, koji su u 
nebu, na zemlji i pod zemljom, i da svi jezici priznavaju, da 
je on u slavi svoga Oca. Jer napokon Duh sv. svoje božansko 
biće dobiva od Isusa, Sina božjega, i s toga s njim imade 
samo jedno bivstvo, jednu volju, jednu spoznaju, to on na- 
viješta istu nauku, koju Isus naviješta, on je učitelj sve istine. 

Radujmo se, bogoljubni slušatelji, što smo katolici, jer u 
našoj svetoj, katoličkoj crkvi boravi Duh sveti, prosvijetljuje 
ju, uzdržaje i vlada njom, da ona u svako vrijeme predaje 
pravu nauku Isusovu, te ne može nikad pogriješiti. Dok sva 
od nje rastavljena vjerska društva imađu samo razvaline istine, 
ona jedina ima potpunu istinu; i dok ta društva tijekom vre- 
mena nestanu, kako su nastala, ona jedina opstoji neprestano, 
kao od Krista ustanovljen zavod spasenja ljudi, do konca 
svijeta. O tim utješnim istinama dosada sam govorio, kad sam 
tumačio prvi dio devetoga članka vjere: »Svetu, katoličku 
crkvu«. Sada ćemo govoriti o drugom dijelu toga. članka: 
»općinstvo svetih«, te odgovoriti dva pitanja: 

I. Što je općinstvo svetih? 

2. Od koje je koristi to općinstvo (zajednica) 
članovima? 


jA 


U čemu je općinstvo svetih? Općinstvo svetih jest 
u tomu, da su svi članovi crkve kao članovi jednoga 
tijelau Kristu megjusobno spojeni za vremenitost 
i vječnost tako, da su u duhovnim dobrima jed- 
noga člana dionici takogjeri drugi članovi. Da re- 
čeno bolje shvatite, nešto točnije ću vam to protumačiti. 

1. Na ljudskom tijelu imade mnogo i raznih članaka; ali 
oni ne opstoje sami za sebe, već su svi megjusobno spojeni i 
sačinjavaju jedno tijelo. Nemaju svi jedan te isti posao, već 
svaki imade službu za sebe, noga ide, ruka radi, oko gleda, 
uho sluša, jezik govori, što jedan članak čini, ne čini samo 
za sebe, nego i radi ostalih članaka; njegovo djelovanje od 

koristi je cijelom tijelu. Tako noge idu, ruke rade, oči glegju 
i td. za cijelo tijelo. Još više, članci tijela su tako megju- 
sobno spojeni, da u čas, kad koji od njih osjeća ugodnost ili 


bol i ostali čute djelovanje ugodnosti ili boli. Imadeš li n. pr., 


žestoku bol na ruci, nozi ili samo na jednom zubu, to ne će 
boli ćutiti samo najbliži dijelovi bolesnoga članka, već bol 
osjeća cijelo tijelo. Radi te sućuti se članci megjusobno po- 
dupiru, te jedan drugoga po mogućnosti pomaže. Je li n. pr. 
u nozi trn, oči nastoje isti naći, ruka ga izvući. Hrana, što ju 
uzimamo, na korist je svim člancima: svi budu njom ojačani, 
da uzmognu svoju službu vršiti. Najizvrsniji dio tijela jest 
glava, od nje dolazi sila i život, bez nje bi bili svi članci 
mrtvi. — Eto, kako je sa. člancima tijela, tako je i sa član- 
cima naše svete, katoličke crkve. Katolička crkva ima mnogo 
milijuna članaka; ti članci nijesu megjusobno rastavljeni, već 


.su svi u megjusobnoj svezi, te sačinjavaju dobro uregjenu 


cjelinu, jedno tijelo. Kao što članci tijela, tako imadu i ovi 
članci crkve različne službe: redovnici mole, svećenici uče, 
žrtvuju, sakramente dijele, svjetovnjaci rade i td. Što. pak 
čini koji član crkve, ne koristi samo njemu, već i ostalim čla- 
novima. Molitva redovničkih osoba, sveti čini svećenika, po- 
slovi svjetovnjaka, čini kreposti svakoga kršćanina blago su, 
kojega su dionici svi članovi crkve. Jer su svi članovi crkve 
megjusobno najuže združeni, to si megjusobno dijele radost i 
žalost. Tako se mi radujemo slavi, što je uživaju naša preo- 
bražena braća i sestre u nebu, a žalostimo se radi muka, što 
ih moraju podnositi duše u čistilištu; «boli nas vrlo, kad ču- 
jemo, da se ovdje ondje zlo postupa s katolicima, te ih pro- 
gone; radujemo se pak, kad čujemo, da je u ovoj ili onoj 
zemlji dobro katolicima. S toga veli apostol: »Trpi li koji 
član što, to s njim trpe svi članovi; isto tako bude li jedan 
član proslavljen, svi se članovi s njim raduju« (1 Kor. 12, 26). 
Ta srdačna sućut sili nas, da se megjusobno po mogućnosti 
pomažemo u svim potrebama i prilikama. Tako mole sveci za 
nas, da izbjegnemo pogibeljima spasenja, te jednoć k njima 
dogjemo; mi molimo za duše u čistilištu, da im se Bog smi- 
luje, te ih skoro primi u stanove mira; mi pomažemo jedan 
drugoga riječju i činom, da svi Bogu služimo i spasimo se. 
Sva dobra, što ih crkva posjeduje, zajedničko su dobro za 

svu njezinu djecu, svi su dionici istih, u koliko su im potrebna 
i u koliko su ih vrijedni. Ta dobra su sv. misa, koja se svaki 
dan mnogo tisuća puta prinosi i svakomu donosi milost i spa- 
senje; sv. sakramenti, po kojima primamo u svim prilikama 
života od prvoga časa našega bivstvovanja, do zadnjega daha 
oproštenje grijeha, utjehu, svijetlo i jakost; oprosti, u ko- 
jima se naše vremenite kazne posve ili djelomice opraštaju; 


blagoslovine, koje nam dijele razna dobročinstva za tijelo: 


i duši, napokon molitve, dobra djela, pokorničke 
vježbe, a osobito zasluge svetih, koji su živjeli i jošte 
živu, kojih plodovi svakomu od nas koriste prema našoj vri- 
jednosti. Tako imadu članovi crkve sve megjusobno zajed- 
ničko, jer su poput članaka tijela u uskom megjusobnom vezu. 
te sačinjavaju samo jedno tijelo. Tu istinu izriče apostol ovako: 
»Jer kao što u jednom tijelu imamo mnoge ude, a udi svi ne- 
maju jedan posao, tako smo mi mnogi jedno tijelo u Kristu, 
a pojedini smo megjusobno članci« (Rimlj. 12, 4—5)..Glava 
toga tijela, koje sastoji iz vjernika, jest Krist, kako isti apostol 
kaže: »On (Krist) je glava tijela crkve« (Kološ. I, 18). On je, 
koji sve članove u zajednici drži, svojim ih milostima oživ- 
ljuje i jači, vodi ih do njihovog cilja, te one, koji ga slušaju, 
u vijeke sretnima čini. Kad se dakle govori o općinstvu svetih, 
to pod tim morate razumijevati sve vjernike, koji su kao članci 
jednoga tijela u Kristu megjusobno spojeni, i kojima su radi 
toga veza sva duhovna dobra zajednička. 

2. Pita se tko pripada tomu općinstvu? Pripadaju 
sveci u nebu, duše u čistilištu i katolici na zemlji. 
Sveci u nebu sačinjavaju slavodobitnu crkvu, duše u čisti- 
lištu trpeću, a katolici na zemlji boreću crkvu. Oni članovi, 
koji su već u nebu, zovu se slavodobitna crkva, jer su oni nad- 
vladali gjavla, svijet i svoju vlastitu pohotu, te sada kao po- 
bjednici nad svim neprijateljima spasenja u vijeke slavlje slave 
u mjestu slave. O njima govori Gospodin u tajnom objavljenju: 
»Koji pobijedi, dat ću mu, da sjede samnom na prijestolu mo- 
jem, kao što i ja pobijedih i sjedoh s Ocem svojim na prijestolu 
njegovu«. (Obj. 3, 21) I opet: »Evo stana božjega megju lju- 
dima, živjet će s njima, i oni će biti narod njegov, i sam Bog 
bit će s njima Bog njihov. I Bog će otrti svaku suzu iz očiju 
njihovih, i smrti ne će više biti, ni plača, ni vike, ni boli ne 

će biti više; jer prvo progje.« (Obj. 21, 3—4). Oni članovi, što 
se nalaze u čistilištu, zovu se trpeća crkva, jer još moraju tr- 
pjeti vremenite kazne za svoje grijehe, za koj» još nijesu posve 
zadovoljili, i onda kad mukom za sve zadovulje, moći će ući 
u vječni mir. Jer se nalaze u muci, i jer samo mukom mogu 
uništiti preostali dug grijeha, pravom se nazivaju »trpeća pobeaic 
Oni pak članovi, koji se nalaze još na zemalji zovu se boreća 
crkva, jer crkva, kojoj pripadaju, aioni sami moraju se boriti 
Proti vidljivim i nevidljivim neprijateljima. Kako smo čuli u 
posljednim govorima o raširenju i uzdržavanju crkve, naša 
sveta, «atolička crkva imala je kroz 1900 godina podnijeti 
bezbroj berba. U prva tri stoljeća bijahu židovi i osobito po- 
gani, koji su je najžešće progonili. Jedva je nestalo toga pro- 
gona, to se iz njezine sredine javila množina krivovjeraca, koji 
su sve poduzeli, da je unište. Često se takogjer borila proti 
Crkvi i svjetska moć, kraljevi i knezovi, okrutno s njom pos- 
tupali i priječili njezino dobrotvorno djelovanje. Još teže su 
. boli, što su ih crkvi često prouzročila njezina vlastita djeca, 
koja su prezrela njezine zapovijedi, te joj zlim životom prou- 
zročila sramotu. Sudbinu crkve dijele i njezini pojedini čla- 
novi i oni se moraju boriti, dok im život traje, hoće li po- 
stići krunu pravde. Za to nas opominje Apostol: »Obucite 
se u oružje božje, da bi ste se mogli održati proti lukavstvu 
gjavolskomu ; jer mi se moramo boriti ne samo proti tijelu 
ad krvi, već proti poglavarima i vlastima, proti gospodarima 
svijeta u toj tami, proti dusima pakosti u zraku. S toga uz- 
mite oružje božje, da biste se mogli braniti u zli dan, i u 
svemu se nepovrijegjeni održati. (Ef. 6, 11—13). Pravom se 
dakle naziva crkva na zemlji boreća crkva, jer se ona mora 
u svojoj općenitosti i u svojim pojedinim članovima nepre- 
stano boriti, da uzmogne opstojati i svoj cilj postići. 

. Slavodobitna, trpeća i boreća se crkva nijesu tri razne, 
megjusobno rastavljene crkve, već samo tri razna stanja jedne 
crkve; ili drugim riječima, sveci u nebu, duše u čistilištu i ka- 
tolici na zemlji sačinjavaju zajedno samo jedno veliko društvo, 
jednu crkvu. Razmotrimo narod izrajelski kod njegovog pro- 
laza kroz crveno more. Cijeli je narod bio u tri dijela razdi- 
jeljen; jedan je dio bio s ove strane crvenog mora, te ga 
navaljujući Egipćani teško progonili, drugi dio je bio gotovo 

u moru i žurio se, pun težnje, da dogje na obalu; treći dio 
napokon stajaše, s onu stranu mora i radovao se, što je ne- 
prijatelju utekao i u sigurnosti bio. To je eto slika o općinstvu 
slavodobitne, trpeće i boreće se crkve. Dio izrajelskoga na- 
roda, koji je stajao s ove strane crvenoga mora, te bio mučen 
od Egipćana, predstavlja nam katoličku crkvu na zemlji, koja 
mora snositi teške borbe i teškoće; dio izrajelskoga naroda, 
koji je prolazio kroz crveno more i imao veliku težnju, da 
što prije dogje na onostranu obalu, predstavlja _nam duše u 
čistilištu, koje ništa više ne žele, nego da budu što prije oslo- 
bogjene iz mjesta muke, te u nebo ugju; onaj dio izrajelskoga 
naroda, koji je već u sigurnosti bio na onostranoj obali, pred- 
stavlja nam svece u nebu, koji podnesavši sve borbe i muke, 
sada se raduju vječnomu miru. Kao što ta tri dijela izrajelskoga 
naroda, premda megjusobno mjestom rastavljeni ipak su zajedno 
pripadali, te sačinjavali jedan narod, tako pripadaju zajedno i 
tri dijela crkve, slavodobitna, trpeća i boreća, ili drugim rije- 


čima: sveci u nebu, duše u čistilištu i katolici na zemlji, sa- | 


činjavaju samo jednu crkvu, jednu općinu. Da su Izrajelci 
zajedno spadali i uz njihovu mjesnu rastavu, te sačinjavali 
samo jedan narod, bijaše razlog, jer su svi bili istoga podri- 
jetla, imali istu vrhovnu glavu, i zakon, te išli za istim ciljem 
Iz istoga razloga sačinjavaju takogjer sveci u nebu, duše u 
čistilištu i katolici na zemlji jednu općinu ili crkvu: svi imađu 
isto podrijetlo, katoličku crkvu; jednu vrhovnu glavu, Krista, 
Gospodina, jedan zakon, evangjelje, i jedan cilj, vječnu bla- 
ženost u nebu. Na to općinstvo svih pravovjernika, nalazi li se 
na zemlji, u čistilištu ili u nebu, sjeća već apostol, kad kaže: 
»U ime Isusovo prigiba se svako koljeno onih, koji su na nebu 
i na zemlji i pod zemljom«. (Filiplj. 2, 10). I crkveni oci govore 
o općinstvu svetih. Tako se sv. Grgur, da isto protumači, služi 
sljedećom prispodobom: »Svemogući Bog djeluje u svim ljudima 
ono, što čini u raznim zemljama. On je morao svakom prije- 
djelu dati sve plodove ; a kad ne bi svaki predijjel trebao plo- 
dova drugoga, to ne bi s drugim imao nikakove zajednice. 
Zato ovom daje obilje vina, onomu obilje ulja; ovom množtvo 


marve, drugomu množtvo žitka. Dok jedan predjel izvozi, čega ,-. 


drugi nema, udružuju se razne zemlje megjusobno davajući 
jedna drugoj darove božje. Što su u tom pogledu pokra- 

jine zemlje, to_ su srca svetaca, jer kad si megjusobno  saop- 
što su dobili, onda prenose poput pokrajina svoje plodove na 
druge, da budu zajedno svezani u jednoj ljubavi«. To je 
bila vjera katoličkih kršćana svih vremena. Kad su svetoj, 
a teško izkušanoj kraljici školskoj Mariji Stuart, pročitali 
smrtnu osudu, ostade ona posve mirna, te je samo molila 
da joj se dopusti posjet njezinog ispovjednika. Mjesto njega 
postali joj jednoga protestantskog svećenika, koji je morao u 
novoj vjeri poučiti i skloniti na otpad od katoličke crkve. Ali 
kakovom se sv. ozbiljnosti kraljica tomu protivila! »Ja sam u 
katoličkoj crkvi rogjena«, reče ona, »u istoj sam uzgojena, u 
istoj želim takogjer umrijeti, nikada ne ću istupiti iz toga bla- 
ženoga općinstva, u kojem se još na drugom svijetu ostaje 
megjusobno svezan ljubavlju, te se duša u čistilištu sjeća mo- 
litvom i sv. žrtvom«. U vjeri u općinstvo svetih, odvažno stupi 
na stratište, a zadnja njezina riječ bijaše: » Gospodine, u Tvoje 
ruke predajem duh svoj«. Opstoji dakle općinstvo svetih, a to 
općinstvo uključuje ne samo katolike na zemlji, već i svete u 
nebu i duše u čistilištu. 

3. Još ćemo u kratko odgovoriti na pitanje: za što se to 
općinstvo, kojega članovi ipak svi zajedno nijesu sveti, na- 
ziva općinstvo svetih. Odgovor: jer se u opće članovi 
prave crkve, iz kojih sastoji to općinstvo, nazivaju u sv. pismu 
sveti. Tako sv. Pavao naziva u svojim listovima kršćane 
obično svetima. N. pr. piše kršćanima u Rimu: »Pozvanim 
svetim, koji su u Rimu«. (Rimlj. I, 7.); kršćanima u Korintu: 
»Crkvi božjoj, koja je u Korintu ; posvećenim u Kristu Isusu, 
pozvanim svetim«. (T Kor. I, 2.); kršćanima u Efezu: »Svim sve- 
tima, koji su Efezu« (Ef. r, 1) Ne smijemo misliti, da su svi krš- 
ćani u Rimu, i Korintu, Efezu itd., koje apostol naziva sveti u is- 


tinu bili sami sveci, sigurno je bilo megju njima nekih, koji su, ako | 


i nijesu bili u teškim grijesima, ipak imali manjih pogrješaka i ne- 
savršenosti; to im ime daje samo kao kršćanima, U opće su se 
kršćani nazvali u prvim stoljećima svi zajedno sveti; tek po- 
slije se to ime davalo više onima, koji su se osobitim stupnjem 
krieposti odlikovali. U tom smislu općinstvo svetih znači isto, 
što i općinstvo pravovjernih kršćana. U ostalom pravom ka- 
žemo »općinstvo svetih», jer su svi članovi te zajednice po- 
svećeni po krstu, te budu po sredstvima milosti od Krista usta- 

novljenim neprestano vogjeni do veće savršenosti, ako se inače 
s njima dobro služe. Zato kaže apostol o vjernicima u Korintu, 
da su prije bili grijesima svake vrsti okaljani, ali pošto su kr- 
šćanstvo prihvatili i krst primili, oprani su, posvećeni i oprav- 
dani (T Kor. 6, 11.) U općinstvu svetih nema nijednoga člana, 
koji ne bi bio jednoć svet u svojem životu, naime poslije krsta. 
Izgubi li dobivenu svetost teškim grijehom, opet ju može steći 
po sakramentu pokore; takogjer su mu u ostalim sv. sakra- 
mentima dana moćna sredstva, da bude sve svetiji. Naziva se 
savez vjernika općina svetih, jer su svi pozvani k svetosti. To 
je cilj crkve Kristove: da svi njezini članovi budu sveti i bla- 
ženi. Zato piše sv. Petar: »Po svecu, koji vas pozvao, i vi 
budite sveti u vašem življenju; jer stoji pisano: budite sveti, 
jer sam ja svet (I. Petr. I, 15—16.) Isto tako kaže Pavao: »To 
je božja volja, vaše posvećenje«< (1. Tes. 4, 3.). Kao što imadu 
razna društva svoje ime po cilju, za kojim idu, tako se društvo 
svih vjernika pravom naziva općinstvo svetih, jer je svetost 
cilj toga općinstva. Napokon se naziva to cijelo društvo općin- 
stvo svetih, jer je Krist, glava istoga, svet, i jer se mnogi čla- 
novi već na zemlji odlikuju izvrsnom svetošću, a osim toga 
neizbrojivo množtvo svetaca slavlje slavi u nebu. 
Sada znadete, bogoljubni slušatelji, što je općinstvo svetih. 
Ono sastoji u tomu, da su svi vjernici kao članci jednoga 
tijela u Kristu za vremenitost i vječnost megjusobno združeni, 
tako da su duhovnih dobara jednoga i drugi dionici. Svi pra- 
vovjerni, koji su ikada živjeli i još živu, bili već u nebu ili 
imali ufanje u nebo doći, sačinjavaju samo jednu veliku obitelj : 
svi su braća i sestre u Kristu; što si sami po njegovoj milosti 
steku, zajedničko je dobro; svaki imade dio od toga, u koliko 
je toga dostojan i potreban. O nama vrijedi riječ apostola: 
»Vi nijeste više tugji i došlaci, već ste sugragjani svetih i uku- 
oćani božji, nazidani na temelju apostola i proroka, gdje je 
kamen od ugla sam Isus Krist, na kojem je sva gragjevina sa- 
stavljena i raste za crkvu svetu u Gospodinu (Ef. 2, 19—21). 
Kolika slava, kolika sreća za nas, što pripadamo općinstvu 
svetih! Makar smo niskoga staleža, siromašni i zapušteni, mora 
nas misao: »Ja sam član općinstva svetih«, podizati, i slatkom 
utjehom napuniti; jer kao članovi toga općinstva mi smo gra- 
gjani kraljevstva, koje nije ograničeno ni vremenom ni pro- 

storom, braća smo i sestre blaženih nebeskih stanovnika, dio- 
nici smo svih dobara i blaga milosti Krista i svetaca, i pozvani 
smo, jednoć u vijeke u nebu vladati. O, cijenimo tu sreću i 
učinimo se nje dostojni, gorljivim nastojanjem budimo uvijek dobri 
članovi općinstva svetih. Da to bude, još ćemo razmotriti 
koristi, što ih dijeli to općinstvo svojim člano- 
vima. 


I. 


Po općinstvu svetih mi smo u svezi sa svecima u nebu, 
sa dušama u čistilištu i sa katolicima na zemlji. Pita se: 
L Koju korist imademo od zajednice sa svecima u 
nebu? 2. Koju korist imadu duše u čistilištu od za- 
jednice snama? 3. Koju korist imademo od megju- 
sobne zajednice sa kršćanskim vjernicima na 
zemlji? Na ta tri pitanja ću odgovoriti. 

1. Zajednica sa svecima u nebu od osobite nam je koristi, 
jer nam njihove zasluge i njihov zagovor kod Boga do- 
nosi veliki hlagoslov. 

a) Sveci su si za zemaljskoga života po izvanrednoj gor- 
ljivosti, kojom su Bogu služili, stekli veliko blago zasluga. Neki 
od njih su gorljivo vršili moiitvu i svaki čas, što im ga dopu- 
stila njihova zvanična dužnost, posvetili su pobožnosti; preki- 
nuli bi san i probdjeli bi često cijele noći, da dobe vrijeme za 
molitvu; i kad su njihove ruke bile zabavljene raznim poslo- 
vima, srce njihovo bijaše kod Boga. Drugi su sprovodili po- 
kornički život i hranili se biljem, kruhom i vodom ; spavali: su 
na tvrdom ležaju, nosili grubo odijelo, trapili svoje tijelo i nje- 
govu pohotu te si zanijekali najnedužnije uživanje, da steku 
slobodu duha. Drugi su davali bogatu milostinju, da, oni se 
lišili svega posjeda, dapače svoje slobode, da ublaže bijedu 
svoje subraće. Drugi su bili puni sv. gorljivosti u spasavanju 
duša: nijesu se bojali nikake muke, nikake pogibelji, često su 
izložili i vlastiti život, samo da obrate nevjernike i grješnike, 
te nebu pribave novih gragjana. Drugi su vršili kreposti poniz- 
nosti, krotkosti, ustrpljivosti, čistoće u tako velikom stupnju, 
da su isti svjetski ljudi puni 'zaćugjenja na njih gledali, i svoju 
im dopadnost izkazivali. Drugi su opet radi pravde snosili ve- 

like progone, nevolje i muke, te su za istinu i krepost žrtvo- 
vali svoj život. Ti sveci su si svojom gorljivosti u kreposti i 
svojim dobrim djelima stekli pred Bogom velikih zasluga, koje 
su im sada u nebu bogato naplaćene. Ali te zasluge ne koriste 
samo njima, već i nama, koji smo s njima u zajednici ; jer sve 
što članovi te velike općine steku, zajedničko je dobro, jednako 
onim dobrima, što ih pojedini članovi obitelji privrijede svojom 
marljivosti za kuću. Svaki od nas može s Davidom reći: »Ja 
imadem dio od svih, koji se Tebe boje, i Tvoje zapovijedi vrše« 
(ps. 118, 63). Ne možemo o tom dvojiti, da Bog dade te mi 
budemo dionici zasluga njegovih svetaca, te nam obzirom na 
iste iskazuje mnoge milosti i dobročinstva, kad nam o tom 
daje sv. pismo jasnih svjedočanstva. Tako čitamo u sv. povjesti, 
da Bog ne bi bio uništio Sodome i Gomore, kad bi se u 
njima našlo još deset pravednika (I. Moj. 18, 32). Čitamo ta- 
kogjer, da je Bog kaznu, kojom je morao kazniti židovsko 
kraljevstvo već u vrijeme Salamona, odgodio radi pobožnoga 
kralja Davida, te je u opće nije posve izveo. »Jer ti«, rekao 
je Salamonu po proroku, »jer ti nijesi držao moga zavjeta i 
mojih zapovijedi, koje sam ti naložio, to ću razderati tvoje kra- 
ljevstvo i razdvojiti, i dati ga tvojim slugama. Ali toga ne ću 
učiniti u tvoje dane, radi Davida, tvoga oca, Takogjer ne ću 
oduzeti cijeloga kraljevstva, već ću jedno pleme dati tvojemu 
sinu, radi Davida, mojega sluge, i radi Jerusalema, koji sam 
izabrao« (3. Kralj. II, 11—13). Znademo takogjer, da je Bog 
radi svoga sluge Jakoba blagoslovio Labana, a radi nevinoga 
Josipa Putifara. Kako kaže sv, Augustin: Bog je radi molitve 
i zasluga sv. Stjepana mučenika dao apostolu Pavlu milost za 
njegovo obraćenje. Kako je dakle dobro za nas, što smo u 
svezi sa milim svecima! Zasluge, što su ih stekli, zajedničko 
su dobro, kojega smo i mi dionici; jer radi njih Bog je milostiv 
prema nama, te nas blagosiva dobrima svake vrsti. 

b) Sveci nam koriste ne samo svojim zaslugama već ta- 
kogjer svojim zagovorom. Katolička nauke vjere, da sveci 
za nas mole kod prijestola božjega, temelji se na sv. pismu 
staroga i novoga zavjeta. Tako govori arkangjeo Rafael To- 
biji: »Kad si molio sa suzama i mrtve pokapao, i jelo svoje 
ostavljao, i mrtve po danu sakrivao u svojoj kući, a po noći 
ih pokapao, ja sam tvoju molitvu donosio pred Gospodina« 


433 


(Tob. 12, 12). Angjeo je, kako opaža sv. Bonaventura, donosio 
molitvu Tobije pred Gospodina, da ju svojim pički po- 
dupre i pribavi joj uslišanje. Što se ovdje govori o angjelima 
isto vrijedi o svecima, i oni su naši zagovornici kod Boga U 
tajnom Objavljenju sv. Ivana čitamo, da mučenici kod puška 
stolja božjega imadu sućut sa nevoljama kršćana na zemlji, i 
mole Boga, da tim nevoljama kraj učini. (Obj. 6, 9—10.) Da 
sveci za nas mole, takogjer je općenita nauka crkvenih otaca 
Origen kaže: O svim svetim ljudima, koji su ovaj život data: 
vili, a svoju ljubav k onim, koji su ostali sačuvali, možemo reći, da 
su za njihovo spasenje zauzeti, te su im molitvom i svojim 2. 
sredovanjem kod Boga u pomoći; jer stoji pisano u knjigama 
Makabeja: To je Jeremija, prorok božji, koji neprestano moli 
za narod božji.« Sv. Bazilij veli u svojem govoru na četrdeset 
mučenika: »To su oni, koji uzevši u posjed našu domovinu 
stoje poput tornja proti napadajima neprijatelja. Ovdje je pri- 
pravljena za kršćane pomoć. Često ste nastojali pribaviti si 
zagovornika, Sada ih imadete četrdeset, koji svi vrše zajedničku 
molitvu. Koga brige taru, neka se k njima uteče, kao i onaj 

kojemu je dobro: jedan, da nagje spasenje, drugi, da mu orač 
neprestano traje.« Sv, Efrem kaže megju ostalim: Premilostivi 
Bože, po zagovoru presvete Djevice Marije, svih angjela i sve- 
taca izkaži milost tvojemu stvoru!« Ta tri svjedočanstva uz 
mnoge druge, mogu nas osvjedočiti o istini, da sveci za nas 
mole. Ne treba dvojiti, da Bog zagovor svetaca s dopadnošću 
prima i milostivo uslišava. Oni su njegovi prijatelji, on ih sr- 
dačno ljubi i imade veliku dopadnost u njima, jer ut oni savr- 
šeno dobri i sveti. Kako ih dakle ne bi uslišao, osobito kad 
ništa ne mole, što bi bilo proti njegovoj sv. volji? Osim toga 
mora mu njihova ljubav k nama, i briga, koju za nas imađu 
biti vrlo ugodna, te ga skloniti, da im spremno usliša, što ga 
mole za nas, Ako po izjavi sv. Jakoba već molitva dečka 
na zemlji mnogo može, te mi radi toga moramo jedan za dru- 
goga moliti: koliko više će moći molitva pravednika u nebu 

onih pravednika, koji su prosti od svake nesavršenosti, te . 
rađuju najpouzdanijem općenju s Bogom. Smatrajmo še dakle 

sretnima, što smo u zajednici sa milim svecima, jer nam ta 
zajednica u istinu donosi velikih koristi, jer oni kao naši pre- 

dobri prijatelji za nas uvijek mole kod prijestola božjega, te 

Katehetičke propovijedi III. sa: 

nam sva dobra i milosti pribavljaju, koja su nam nužna i po- 
željna za vremenitost i vječnost. 

2. Kao što je za nas utješna zajednica sa svetima, tako 
je utješna zajednica duša u čistilištu snama; jer po 
toj zajednici pomažemo mi njima molitvom, milostinjom 
i drugim dobrim djelima, a osobito sv. misom. 

a) Već nas naravsko čuvstvo sili, da molimo za trpeće 
duše u opće, a osobito za one, koje su nam za života bliži bili, 
te s nama vezane bile vezom ljubavi i prijateljstva. Zato vi- 
dimo, da i isti pogani i mnogi protestanti mole i dadu moliti 
za svoje pokojne prijatelje. To naravsko, od Boga nam dano 
čuvstvo ne može nikako prevariti, mora dakle molitva za one 
pokojne, koji se nalaze u čistilištu, njima korisna biti i Bogu 
dopadna. To potvrgjuje i nepogrješiva riječ božja; jer se u 
drugoj knjizi Makabeja (12, 46) izrično kaže: »Sveta je i spa- 
sonosna misao za pokojnike moliti, da se spase od svojih gri- 
jeha.« Kod židova bijaše u vrijeme Kristovo općeniti običaj, 
kako je još i danas, za duše pokojnika moliti. Kad bi taj običaj 
bio bludnja, Spasitelj bi ga bio sigurno ukorio, kako je to 
učinio kod svih bludnja židova. Ali u cijelom evangjelju ne 
nalazimo ni traga, da bi se Gospodin koji puta izrazio proti 
molitvi za pokojne; to je očiti dokaz, da ga odobrava i spaso- 

nosnim priznaje. Zato je molitva za pokojne već u prvo vri- 
jeme kršćanstva bila u običaju, a sv. Krisostom izrično opaža, 
da je od apostola bilo odregjeno, sjećati se duša pokojnika kod 
svečanosti sv. tajna. Isto uče svi crkveni oci. Sv. Efrem kaže 
u svojem testamentu, da se poslije njegove smrti marljivo za nj 
moli. Car Konstantin Veliki odredio je, da njegovo tijelo po- 
lože u crkvu apostola, da bude dionik molitve, što ju vjernici 
obavljahu na tomu mjestu. Sv. Monika je kazala pred smrt 
svomu sinu Augustinu: »Radi mojega tijela ne uznemiruj 
se, ali to želim od tebe, i za to te molim, da se ti svagdje, 
gdje god bio, mene sjećaš kod oltara Gospodinovog.« Sveti 
Augustin je savjesno vršio taj nalog majke: on sam je molio 
za nju, i zaklinjao sve čitatelje svojih ispovijesti, da za nju 
mole. Sam Luter je bio ovim i mnogim drugim svjedočanstvima 
prisiljen izjaviti, da je molitva za duše u čistilištu dopuštena i 
korisna. Tako kaže megju ostalim: >U čistilište treba čvrsto 


vjerovati, i ja znadem, da je istina, da duše trpe neizrecive 

muke, te smo im dužni pomoći molitvom, postom, milostinjom 
i čim možemo.« I opet: »Ja sam posve siguran, da jest čisti 
lište .. » jer je sada tisuću i više od sto godina što je sveti 
Augustin u svojim ispovijestima za svoju majku i svoga oca 
molio i želio da se moli, a njegova majka u zadnjim šasgvkaa 
(kako on piše) želila, da se nje sjeća kod žrtvenika.« Tko bi 
još dvojio, da je dobro i spasonosno moliti za duše u čistilištu 
b) To isto vrijedi o milostinji i drugim dobrim djelima; i 
ona su dobra i djelotvorna sredstva, da pribave trpećim due 
šama utjehu i pomoć, kako nam to dokazuje postojana vjera 
crkve. Tako kaže sv. Augustin: »Izvan svake je dvojbe “: su 
djela milosrgja, s kojima mi pokojnike preporučamo riikogs ju 
božjem, njima od velike koristi; ovdje pak razumijevamo a 
pokojnike, koji su tako svoj život sproveli, da nijesu ni poslij 
smrti nedostojni takovih pomoći.« Isti crkveni otac kaže: kon 
dvojbe, da molitvom crkve, spasonosnom žrtvom, inideinjska 
koja se prinosi za pokojnike, njima bude pomoženo, tako do 
Bog s njima više po svojem milosrgju postupa, a... li sti to 
zaslužili njihovi grijesi.« »Tu predaju«, dodaje on, »vrši od 
otaca cijela crkva.« Kad dakle milostinju dijelite dti druga 
dobra djela vršite, a kod toga imađete nakanu, da plodavi tih 
djela pripadnu dušama u čistilištu, to im ona iorista! Bog i 
ublaži njihove muke, i skrati vrijeme njihove kazne. I 6 *+ ti 
se mogu za trpeće duše prikazati. di trski 
: 6) Ipak najveću pomoć dobivaju duše od sv. mise. Već 
je Juda, Makabejac, dao žrtve prinositi u Jetuzalittu odi o- 
kojnike, a sv. pismo izvješćuje, da su te žrtve za saiek tiho 
bile spasonosne. Jesu li dakle žrtve staroga zavjeta, koje si sa- 
stojale samo iz životinja i plodova, bile sDadsijeno za po- 
kojne, kako bogati blagoslov mora dušama donijeti koštani 
žrtva sv. mise, koja je sam razapeti Bog-čovjek, Isus Krist? 
Zato se već u prvo kršćansko doba prinosila sv. tira za da 
kojnike. Tertulijan u drugom stoljeću navagja kao dužnost <, 
božne udovice, da moli za pokojnoga sitiža, a na godišnjicu 
njegove smrti da žrtvuje. Sv. Augustin navagja molitvu i žad 
za pokojne izrično kao apostolsku odredbu, veleći: »Jer se u 
cijelom svijetu vrši, da se za pokoj umrlih pokojeika žrtva 
prinosi ili se za njih moli, to mi vjerujemo, da je to apostolska 
predaja; jer to vrši svuda katolička crkva.« I iz paketa li- 

turgija ili iz bogoslužnih knjiga svećenika, kao iz liturgije sv. 
Jakoba, prvoga biskupa u Jeruzalemu, sv. Ambrozija, Kriso- 
stoma i t. d. vidimo, da se od vajkada, kao i danas činio spo- 
men za pokojne kod sv. mise, te im se plodovi iste prikazivali. 
Pravom uči dakle sabor u Tridentu, da trpećim dušama u čisti- 
lištu koriste molitve vjernika, osobito sv. misa. Tako je zajed- 
nica, u kojoj smo sa dušama u čistilištu, njima korisna, a nama 
utješiva, jer mi imademo najdjelotvornija sredstva, da im našu 
ljubav i zahvalnost dokažemo, te im pomognemo u njihovoj ne- 
volji. Svaka molba, što ju obavimo za njih, svako dobro djelo, što 
ga za njih prikažemo, svaka misa, što ju za njih slušamo ili 
ju po svećeniku dademo prikazati, pribavlja im utjehu i okrepu 
i pospješuje im ulaz u vječni pokoj. Tko bi dakle propustio, 
pribaviti dušama u čistilištu tu utjehu i pomoć! Ks 
3. Mi smo napokon u zajednici sa svim katolicima na 
zemlji. Po toj zajednici smo mi, osobito ako smo u milosti, 
dionici zasluga Kristovih, svih odlika i sredstava 
milosti cijele crkve, kao i duhovnih dobara poje- 
inih članova: 
pini? s rajka glava naše svete, katoličke crkve; on je dakle 
naša glava, a mi smo članovi njegovog tijela. Glava očituje 
svoj upliv na sve članke, daje im život i gibanje. djed i 
Krist, koji nas oživljava svojim duhom, čini nas svojom mi osti 
sposobne za svako dobro i obogaćuje nas svojim m 
Radi toga on sebe prispodablja čokotu a nas lozama, veleći : 
»Ja sam čokot, vi ste loze; tko u meni ostane a ja u njemu, 
taj donosi mnogi plod; jer bez mene ne možete ništa učiniti« 
(Iv. 15, 5). Kakav bogati izvor milosti otvara nam općinstvo 
svetih! Ono nas s Isusom Kristom najuže spaja, i čini nas spo- 
sobne za sve dobro. Ono nam otvara pristup do svih zasluga, 
što ih Isus Krist svojim životom, mukom i smrti stekao, te nas 
stavlja u položaj, da dobru borbu vodimo i krunu vječne slave 
S mo. ' : 
da o članovi općinstva svetih dionici smo svih mi- 
losti i dobara, što ih Isus Krist stavio u svoju 
crkvu. Crkva je nepogrješiva učiteljice istine; po njoj pri- 
mamo pravu nauku Isusovu, pak, dok se nje držimo, sigurni 
smo od svake bludnje. Crkva nam dijeli svaki dan u žrtvi sv. 
mise zasluge, što nam ih Isus Krist stekao svojom krvnom 

žrivom na križu. Crkva nam dijeli sv. sa kramente, po kojima 
budemo opravdani i posvećeni, i još posebne milosti dobivamo, 
da sve napasti svladamo, te u dobru do konca ustrajemo. Crkva 
nam otvara blago oprosta, po kojemu nam se otpuštaju iste 
vremenite kazne za grijeh. Crkva za nas čini zaklinjanja i 
blagoslove, po kojima nas oslobagja od raznih zala tijela i 
duše, i pribavlja nam mnoga dobra, Napokon crkva za nas ne- 
prestano moli. To čini preko redova, koji su osobito dužni mo- 
liti i razmatrati i onda preko svećenika, koji se ne samo u sv. 
misi, nego i u svakdanjoj molitvi časoslova, sjećaju svih vjer- 
nika, da ta molitva crkve ima veliku moć, bez dvojbe je; Isus 
Krist ju ljubi kao svoju čistu, bez ljage zaručnicu, te joj je u 
svemu na ruku. Za dokaz nam služi Petar u tamnici. Bio je 
u okovima; šesnaest vojnika ga stražilo: smrt mu bila dosu- 
gjena. A eto, angjeo ga ugrabio smrti i oslobodio ga. Komu 
imade Petar da zahvali to čudesno spasenje? Molitvi crkve; 
jer sv. pismo kaže izrično: »Crkva je bez prestanka molila 
za nj Boga.« (Djel ap. 12, 15.) Zato su imali sveci veliko po- 
uzdanje u molitvu crkve: Kad je bio sv. Franjo Ksaverski od 
jake oluje na moru simo i tamo bacan, preporučio se crkvi i 
mirno stavio svoju sudbinu u ruke božje. Osobito od zagovora 
Crkve očekivaše on uspjeh svojih poslova i poduzeća, »Mi stav- 
ljamo najveće pouzdanje, pisaše on kod svoga odlazka u Japan, 
»u molitve crkve, naše majke, zaručnice Kristove, one će nam 
milost postići, da se pokažemo dostojni božanskih dobročinstva«. 
Toliko djeluje općinstvo svetih: čini nas dionicima duhovnih 
dobara crkve. 

e) Ali još i više po toj zajednici koriste nam takogjer du- 
hovna dobra pojedinih članova. Jer smo mi članovi jed- 
noga tijela, to dobro, što ga jedan čini, koristi svim drugima. 
Sv. Augustin piše : »Oko megju svim člancima tijela jedino vidi. 
Ali zar glegje za sebe samo? Ono glegje takogjer za korist 
ruke i noge i ostalih članaka ; jer prijetili nogi udarac, ono se 
ne otkrene, već zapriječi udarac. Ruka jedina radi; ali zar samo 
za sebe radi? Prijeti li udarac ne njoj, već licu, zar govori 
ruka: »Ja se ne mičem, jer meni ne prijeti?« Mi dakle budemo 
dionici svih dobrih djela, što ih pojedinci, po cijelom svijetu 
rastepeni članovi crkve čine; kreposti, što ih vrše, borba i 
muka, što ih snose, molitava, što ih k nebu šalju. 

Ipak valja spomenuti, da nije sva korist, koja nastaje iz 
dobrih djela pojedinih pravednika, zajedničko dobro. Svako 
dobro djelo ima trostruku korist: povećaje milost posvećujuću 
i vječnu blaženost; uništava vremenite kazne za grijeh, i pri- 
bavlja razna naravska i svrhunaravska dobra i milosti. Što se 
tiče prve koristi, ta pripada onomu, koji čini dobro djelo, jer 
milost posvećujuću i nebo možemo samo za sebe zaslužiti, a 
nikada za druge. Druga i treća korist dobrih djela može ipak 
i drugima pripasti, t. j. mi možemo radi dobrih djela kojega 
katolika postići oproštenje vremenitih kazna za grijeh i razne 
milosti od Boga. Nadalje valja spomenuti, da nijesu svi jednako 
dionici dobrih djela, što ih pojedini, vjernici vrše, već jedni 
više, drugi manje dobe, prema tomu jesu li više ili manje 
gorljivi za svoje spasenje. Krivo bi bilo, kad tko ne bi htio 
raditi ni starati se za svoje spasenje, misleći, da će gorljivost 
drugih nadoknaditi njegovu nemarnost. Ne, tko želi, da imade 
koristi od općinstva svetih, taj mora i sam gorljivo za svoje 
spasenje raditi. Napokon valja spomenuti, da se mogu plodovi 
dobrih djela napose pojedinim kršćanima namijeniti, i da oni 
onda veću korist imadu od dobrih djela, nego li drugi, za koje 
nije posebna namjena. Bog, koji nam je naložio prema stano- 
vitim osobama veću ljubav, dopušta takogjer, da mi tu na oso- 
biti način izkažemo, moleći im osobite milosti. Čega radi se 
apostol katkada više preporuča molitvi vjernika, veleći: »Braćo 
molite za nas!« (I Tes. 5, 25). Radi toga imadu veći dio plo- 
dova sv. mise, koja se za sve vjernike prikazuje, oni, koji istoj 
pobožno prisustvuju, ili se za njih napose prikazuje. 

Pita se još: kako je s grješnicima, imadu li i oni koristi od 
općinstva svetih? Svakako ; jer grijeh ne izključuje iz općinstva 
svetih, jer se njim ne gubi vjera i ufanje. već samo ljubav. 
Ali duhovne koristi, što ih grješnici imadu iz općinstva svetih, 
ograničuju se samo na to, što im se pružaju sredstva i milosti 
za njihovo obraćenje. Tako ih crkva neprestano opominje na 
poboljšanje i poziva ih, da se u sakramentu pokore s Bogom 
izmire; moli za njih, ina tu nakanu prinosi sv. misu. Isto tako 
djeluju i pojedini članovi za spasenje grješnika, kad prikazuju 
Bogu svoje molitve i dobra djela za njihovo obraćenje. Grješ- 
nici se mogu sretnim smatrati, što pripadaju općinstvu svetih, 
kad su im tolika i tako moćna sredstva na uslugu za njihovo 

spasenje. Ako jak u neskrušenosti ustraju, ništa im ne koristi, 
što su članovi toga općinstva; suhe su*grane, a dio će im biti 
vječna vatra. R 
Izključeni su svi iz općinstva svetih, koji ne pripadaju 
katoličkoj crkvi. Tko nije član općine, ne može imati dijela 
na pravima i dobrima općine. Isto tako oni, koji nijesu članovi 
katoličke crkve, ne mogu imati dijela na duhovnim dobrima 
katoličke crkve. Crkva naviješta do duše i nevjernicima riječ 
božju i moli za njih; ali ako ustraju u svojoj rastavi, ne može 
im udijeliti daljnih koristi: mora ih prepustiti njihovoj sudbini. 
S Radujmo se, švwo spadamo k općinstvu svetih, jer su u 
istinu velike koristi, što ih po tom općinstvu dobivamo. Dionici 
smo zasluga Krista i svetih; sve blago milosti, što se nalazi u 
katoličkoj crkvi, sva duhovna dobra, što siih pojedini članovi 
svojim krepostima i dobrim djelima stiču, i naše su vlasništvo ; 
mi naličimo obitelji, koje članovi u obilju svega imadu i spro- 
vode vrlo sretan život. O, budimo zahvalni za tu sreću, i ra- 
dosna srca ispunjajmo sve dužnosti, koje nastaju za nas kao 
članove općinstva svetih. Štujmo svoju svetu braću i sestre, 
koji već stanuju u nebeskoj domovini, molimo ih za njihov 
zagovor i nastojmo ih nasljedovati pravo pobožnim, bogobo- 
jaznim životom. Misao, »da smo sugragjani svetaca i ukućani 
božji« (Ef. 2, 19), neka nas potakne, da sve što je grješno i 
nesveto, mrzimo i izbjegavamo, te neprestanom gorljivosti ra- 
dimo oko našega posvećenja. Molimo marljivo za duše u čisti- 
lištu i prikažimo za njih plodove sv. mise, oprosta i dobrih 
djela; nastojmo koliko možemo, njihove muke ublažiti i po- 
spješiti im ulazu nebo. Ti, oni su naša braća i sestre u 
Kristu; mnogi su od njih dapače bili s nama svezani vezom 
krvi, ljubili nas, izkazivali nam dobro, mnogo dobra za tijelo 
i dušu. Možda su bili za našu dobrobit odviše zauzeti, možda 
trpe u čistilištu radi pogrješaka, što su ih počinili radi nas. 
Kako bi bilo moguće, da na njih zaboravimo, te ih pustimo 
čamiti u njihovoj zapuštenosti bez pomoći! Pomozimo im, kad 
toliko sredstava imamo, da im pomognemo, i budimo sigurni, 
da će nam našu ljubav bogato naplatiti. Oni će, kad jednoć u 
nebo dogju, neprestano za nas moliti da sretno ovaj život 
svršimo i svoj vječni cilj postignemo. Uvijek se ljubazno vla- 
dajmo prema svim ljudima, osobito prema katolicima; naslje- 

dujmo prve kršćane, za koje pismo svjedoči, da su svi bili 
jedno srce i jedna duša, i koji su se megjusobno tako ljubili, 
da su isti pogani puni začugjenja klicali: »Gledajte, kako se 
megjusobno ljubel« Kako bi megju nama vladala nesloga, 
mržnja, neprijateljstvo, kad smo svi članovi jednoga tijela, po- 
zvani, da jednoć u vječnoj ljubavi i prijateljstvu megjusobno 
u nebu živimo! Srdačnu ljubav s toga imajmo megjusobno, a 
tu ljubav pokažimo tim, da molimo jedan za drugoga, jedan 
drugoga potičemo na krepost i strah božji i budemo jedan 
drugomu na dobar primjer. Blago nama, ako se uvijek poka- 
žemo kao dostojni članovi općinstva svetih: onda imademo sretno 
ufanje, da ćemo jednoć naći primitak u slavodobitnoj crkvi, 
gdje ćemo s Kristom i s njegovim izabranima u vijeke vladati. 


Amen. 


XXVII. Propovijed. 
Peta nedjelja po Uskrsu. 


Deseti članak vjere. 
»Oproštenje grijeha.“ 


0 oproštenju grijeha. 


»Sada znademo, da ti sve znadeš, i 
nije potrebno, da te tko pita: za to 
vjerujemo, da si od Boga izašao« (Iv. 
16, 30). 


Božanss Spasitelj govori u današnjem evangjelju o sili 
molitve i o svojem odlasku k Ocu. >U istinu, u istinu kažem 
vam, umolite li što Oca u moje ime, dat će vam«. Tim rije- 
čima hotio je Gospodin iznajprije svoje učenike utješiti, da se 
radi njegovog odlaska, o kojemu im je prije govorio, odviše 
ne žaloste. Makar on više ne će biti u njihovoj sredini, to im 
ipak ne će ništa faliti; oni samo neka mole u njegovo ime 
Oca nebeskoga, i sigurno će biti uslišani. Obećanje, što ga 

ovdje Isus učenicima svojim daje, proteže se i na nas; i mi 
ćemo biti uslišani, ako molimo u ime Isusovo. A što znači u 


govoru kod Boga, Oca. Mi smo grješnici i ništa nemamo 
na sebi, što bi se Bogu dopasti moglo; ako dakle Bog našu 
molitvu usliša, to se ne dogagja radi nas, već iz obzira prema. 
Isusu, koji je naš posrednik i zagovornik, te nam svojim ži- 
votom, mukom i smrti zaslužio uslišanje molitve. Kad ne bi 
Isusa bilo, t. j. kad ne bi imali njegovih zasluga, naša bi mo- 
litva bila uzalud, mi ne bi bili uslišani. Radi toga zaključuje 
crkva sve molitve riječima: »Po Isusu Kristu, Gospodinu na- 
šemu», te tim izriče važnu istinu, da samo Isusu Kristu moramo 
zahvaliti uslišanje naše molitve i u opće cijelo naše spasenje. 
— U ime Isusovo moliti, znači takogjer, za ono moliti što 
Bog hoće. Bog hoće uvijek naše dobro: a mi smo češto 
nerazumna djeca, te molimo stvari, koje, kad bi nam bile dane, 
ne bi nam služile na spasenje, već na propast. U tomu je 
glavni razlog, za što nas Bog ne usliša; on znade, da bi nam 
ono, što molimo, škodilo; zato nam ništa ne da. Kod svega 
moramo, zašto sigurno ne znamo, da je za nas dobro, staviti 
uvjet: »Gospodine, daj ovo samo onda, je li za me korisno i 
spasonosno«. U ime Isusovo moliti, znači napokon tako moliti, 
kako Bog hoće. Bog pak hoće, da mi molimo čistim ili 
bar skrušenim srcem, pobožno, ponizno, pouzdano i ustrajno. 
Paziti dakle morate, da vaša molitva imade te vlastitosti; onda 
se možete uvijek nadati, da ćete biti uslišani, pretpostavivši, 
da molite samo za ono, što je dobro. 

>Do sada«, nastavlja Spasitelj, »nijeste ništa u moje ime 
molili. Molite i dobit ćete, da vaša radost bude potpuna«. Apo- 
stoli do sada o tajni spasenja po Isusu nijesu imali pravoga 
spoznanja, nijesu znali, da smo mi sve dobili od Boga po nje- 
govim zaslugama i po njegovom posredovanju; oni su do duše 
molili, ali ne misleći na posredovanje Isusovo i njegove zasluge. 
Od sada su morali oni i svi vjernici svoje molitve doprinositi 
Bogu, Gospodinu po Isusu Kristu; i onda će biti u svemu 
uslišani na svoju najveću radost. 

Dalje govori Gospodin: »To sam vam govorio u pričama, 
ali dolazi vrijeme kad vam više ne ću govoriti u pričama, 

već ću vam očito o Ocu javiti«. Apostolima bijaše do sada 
mnogo od onoga, što im je Isus govorio, priča, t. j. tamna 
tajinstvena nauka; kad pak prime punoću Duha sv., sve imje 
imalo postati razumljivo. U tim riječima Isusovim bijaše opet 
mnogo utjehe za apostole ; jer su si mogli reći: »Ako mi mnogo 
od onoga, što nam Gospodin govori, sada ne shvaćamo, po- 
slije će nam ipak biti razumljivo; doći će vrijeme, kad će nam 
cijela tajna spasenja biti jasna«. 

Spasitelj nastavlja: »U onaj ćete dan u moje ime zaiskati, 
i ne velim vam, da ću ja moliti Oca za vas; jer sam Otac 
ljubi vas, jer vi mene ljubljaste i vjerovaste, da ja od Boga 
izagjoh«. Ovim želi Gospodin reći:*»Kad vi po silasku sve- 
toga Duha jasno spoznate, da sam ja Spasitelj, i da na meni 
počiva sve ufanje, sav spas, onda ćete moliti, kako morate, u 
moje ime, s pouzdanjem u moje zasluge, i tako reći, ne će 
biti nužno, da se ja za vas zauzimam kod nebeskoga Oca, jer 
vas Otac radi vaše vjere i vaše ljubavi k meni, sam ljubi, te 
vam kao svojoj dobroj djeci sve daje, za što ga zamolite«. 
Odavle vidimo, kako je to važno: vjera združena sa ljubavi. 
Ako u Isusa vjerujete, te ga od svega srca ljubite, tako ste 
dragi vašemu nebeskomu Ocu, da odmah, bez posredovanja 
njegovog Sina, budete uslišani. 

Isus svršava svoj govor, veleći: »Ja sam izašao od Oca 
i u svijet došao; opet ostavljam svijet i idem k Ocu«. I ovim 
kratkim riječima izriče Krist glavne tajne kršćanske religije. 
On kaže, da je od Oca izašao, t. j. od vijeka je od Oca rogjen 
i po tom istoga bivstva s njin., pravi Bog; da je u svijet došao, 
t.j. da je čovjek postao, da traži i blaženim učini, što je iz- 
gubljeno bilo; da on svijet ostavlja i k Ocu ide, t. j. da će 
On djelo spasenja svojom smrti na križu zaključiti i onda otići 
k Ocu svojemu na nebo. 

Apostoli se vrlo radovali tomu govoru Isusovom i go- 
vorili: »Eto, sada govoriš očito ine govoriš nikake tajne više. 
Sada znademo, da Ti sve znadeš, i nije potrebno, da te tko 
pita: zato vjerujemo, da si od Boga izašao«. Htjeli su reći: 
Sada kažeš jasnim riječima, da svijet ostavljaš, i k Ocu po- 
laziš; a jer si znao, da Te mi ne razumijemo, dao si nam 
točno tumačenje, a da Te ni pitali nijesmo. Iz toga vidimo, 
da si sveznajući, te smo na novo ojačani u našoj vjeri u Tebe. 

* > Apostoli nam daju ovdje lijepi primjer vjere. Jedina okolnost 
da Isus Pozna tajne njihovog srca, dostaje, da vjeruju u a 
kao u Sina božjega, dok književnici i farizeji očitim čudesima 
nijesu se mogli osvjedočiti o njegovom božanstvu. Odatle vi- 
dimo Jasno, da vjera nije toliko stvar razuma, koliko dobre 
volje. Tko dobro misli i gorljivo teži za istinom, taj će doskora 
naći razloga, da vjeru prihvati inje se čvrsto drži, tko je pak 
zla srca, taj će uz najjače razloge ustrajati u nevjeri, ili ako 
vjeru već imade, doći u pogibelj, da istu izgubi. To nas uči 
povijest svih vremena, a osobito sadašnjosti, gdje toliki vjeru 
izgube, jer imađu izkvareno srce, Sačuvajte s toga uvijek čistu 
savjest, da uzmognete biti čvrsti u vjeri. Sjećajte se, da je 
vjera prvi uvjet spasenja, bez nje nije moći pripadati crkvi 
Kristovoj; bez nje nijesmo članovi općinstva svetih, bez nje 
se nije moći spasti. O toj istini govorili smo opširno u de- 
vetom članku vjere: »Svetu katoličku crkvu, općinstvo svetih«. 
Sada nam je na redu deseti članak vjere: »Oproštenje grijeha«. 
Taj se članak posve naravski veže sa devetim, jer mi samo u 
svetoj, katoličkoj Crkvi možemo dobiti oproštenje grijeha. 
Na dva pitanja ću odgovoriti, da vam stvar potpuno protumačim : 
I. Što nas uči članak: Oproštenje grijeha? 

22 Što moramo činiti, da postignemo oproštenje 

grijeha? 


jA 


Stonasučičlanak vjere: »Oproštenje grijeha? 


* Uči nas, da u katoličkoj crkvi po zaslugama Isusa Krista mo- 


žemo postići oproštenje grijeda i kazna radi njih. Članak: 
»Oproštenje grijeba« uključuje u sebi četiri istne: 1 da se 
može samo u katoličkoj crkvi postići oproštenje 
grijeha i kazna za njih, 2. da se to oproštenje po- 
stizava po zaslugama Isusovim, 3. da se ono pro- 
teže na sve grijehe beziznimke, i 4. na sve kazne 
što ih od Boga zaslužujemo za grijehe. ' 
I Nama nije ništa potrebnije, ništa poželjnije, nego opro- 
štenje grijeha. Mi svi smo grješnici, — grješnici od naravi, 
pošto smo svi u istočnom grijehu začeti i rogjeni, grješnici 
radi zloporabe naše volje, pošto mi tijekom našega života 


444 


mnogo griješimo mislima, riječima i činima. Znademo pak, da 
mi kao grješnici ne možemo postići našega cilja i spasti se. 
>U nebeski Jeruzalem, ne će ništa nečista uči, niti što čini opa- 
činu i laž« (Obj. 21, 27). To su već uvigjeli pogani ; bavili se 
s toga često pitanjem: »Kako možemo postići oproštenje gri- 
jeha ?« Sokrat, najmudriji od njih, rekao je češće; »Ja ne 
dvojim, da će Bog u svoje vrijeme jednoga po njem samomu 
poučenoga poslati ljudima, koji će im najvažniju od svih tajna 
otkriti: Kako se mogu grijesi oprostiti. Kad će on pak doći, 
i tko će biti, koji će taku tajnu očitovati?« Mi smo tako sretni, 
da znademo vrijeme, kad je taj očekivani poslanik božji došao; 
mi znademo takogjer točno, tko je On; On je Isus Krist, Sin 
božji, koji je prije 1900 godina čovjek postao i na zemlji se 
javio, »u kojemu mi imamo«, kako apostol piše »spasenje po 
njegovoj krvi, oproštenje grijeha po bogatstvu njegovih mi- 
losti.« (Efer. I, 7.) Dok je megju ljudima živio, vršio je tu 
utješnu službu oproštenja grijeha u vlastitoj osobi, kako nas 
evangjelje izvješćuje. Tako je oprostio grijehe Mariji Magda- 
leni, uzetomu, cariniku Zakeju, Petru, razbojniku na križu. Po- 
slije svoga uskrsnuća predao je vlast opraštati grijehe svojim 
apostolima, rekavši im: »Kojima grijehe oprostite, bit će im 
oprošteni, a kojima zadržite, bit će im zadržani« (Iv. 20, 23). 
Tko je dakle sada hotio postići oproštenje grijeha svojih, morao 
se obratiti na apostole: jer im Krist tu vlast predao, pošto on 
nije uvijek megju ljudima vidljivo boravio, već u nebo uzašao. 
Ta vlast nije mogla prestati s apostolima, jer uvijek ima ljudi, 
kojima je potrebno oproštenje grijeha, to je morala trajati do 
konca svijeta. A tko sada pošlije apostola imade vlast opraštati 
grijehe? Očito nitko drugi, već njihovi zakoniti nasljednici, 
koji su sve duhovne punomoći, tako osobito opraštati grijehe, 
od apostola dobili. To su pak, kako smo već opširnije ćuli, 
biskupi katoličke crkve. Oni, biskupi, i od njih opunovlašćeni 
svećenici katoličke crkve imadu vlast, opraštati grijehe, k njima 
se mora svaki obratiti, tko hoće postići oproštenje svojih 
grijeha. Iz ovoga jasno slijedi, da se samo u katoličkoj crkvi 
može postići oproštenje grijeha. Isto uče jednoglasno Peg m 
oci. Sv. Augustin kaže: »U njoj (u katoličkoj crkvi) opraštaju 
se grijesi; a izvan nje se ne opraštaju.« Isto tako kaže sv. Ful- 
gencije: »Jedino je u katoličkoj crkvi oproštenje grijeha, i samo 

u njoj se dobiva; o njoj govori sam Zaručnik, da je ona nje- 
gova jedina golubica, njegova jedina odabranica, koju je ute- 
meljio na pećini, kojoj. je dao ključeve kraljevstva nebeskoga, 
kojoj je takogjer povjerio vlast vezati i razriješiti.« Koliku nam 
ljubav Bog izkazao, kad nas je pozvao u katoličku crkvu! 
Kako bi zlo s nama bilo, kad sa toliko milijuna ljudi ne bi 
imali prave vjere, kad bi bili pogani, židovi, muhamedanci ili 
krivovjerni kršćani. Morali bi u grijesima živjeti i umrijeti; jer 
nitko ne bi imao vlasti oprostiti ih. Kad god dakle izgovaramo 
članak: »oproštenje grijeha«, imademo preveliki razlog predo- 
bromu Bogu od srca zahvaliti, da nas je bez naše zasluge 
pozvao u krilo katoličke crkve, u kojoj možemo postići opro- 
štenje grijeha i spasti se. Molimo takogjer Boga postojano, da 
siromašne nevjernike i krivovjerce prosvijetli, te im dade dobru 
volju, da svoje bludnje ostave, te ušavši u katoličku crkvu 
svoje duše 'spase. 

2. Da mi u katoličkoj crkvi možemo postići oproštenje 
grijeha, moramo zahvaliti izključivo zaslugama bož. 
Spasitelja. To jo temeljna istina naše sv. vjere. Kad grije- 
Šimo, odužimamo Bogu, što smo mu kao našemu Gospodaru 
i Stvoritelju dužni, čast, ljubav, poslušnost; našu volju dižemo 
proti njegovoj, veleći: Ne činim, što Ti hoćeš, već činim, što 
se meni dopada. Kad griješimo, preziremo dobročinstva božja, 
koja nam tako obiljno dolaze iz njegove ruke, vrlo dakle ne- 
zahvalno radimo proti njemu, našemu najvećemu dobročinitelju 
i predobrom Ocu. Da, kad griješimo, preziremo Boga, kad mi 
njemu, vječnomu, neizmjernomu, predpostavljamo stvor, isprazni 
ništa. Činimo na neki način, što su židovi učinili, Barabu su 
tražili da se pusti, a Isusa da bude razapet. Grijeh je dakle 
najveća uvreda božja. Jer pak Bog nije samo milosrdan, već 
i pravedan, to mora tražiti, da mu mi dužnu zadovoljštinu da- 
demo, ako hoćemo, da nam oprosti. Ali eto toga uvjeta, uz koji 
je jedino moguće oproštenje naših grijeha, ne možemo mi nikako 
ispuniti. Zadovoljština prema strogosti pravednosti božje traži 
naime dvije stvari: da mi iz vlastitih sila zadovoljimo, i da zado- 
voljštinu učinimo prema veličini uvrede, što smo je Bogu nanijeli 
našim grijesima. U oba slučaja, ne možemo Bogu zadovoljiti: 
ne iz vlastitih sila, jer je sve, što imademo, dar božji, te mu 
pripada; ne po veličini nanešene mu uvrede, jer je ta uvreda 

obzirom na Boga, neizmje noga, neizmjerna; a naša zadovolj- 
ština, koju mi kao konačna bića učiniti možemo, samo je ko- 
načna, di, posve neznatna. Tu zadovoljštinu mogao je samo 
Isus Krist dati. Kao Sin božji, da dobro čini, nije trebao više 
pomoći, On je sve činio po vlastitoj božanskoj sili, koja u 
njemu stanovaše; osim toga je imao svaki čin, koji je vršio, 
neizmjernu vrijednost, jer je to bio čin ne jednostavnoga čo- 
vjeka, već Boga-čovjeka, Od neizmjerne je vrijednosti bila nje- 
gova molitva, njegova muka, njegova krv što ju prolio. Jer je 
dakle samo Isus Krist mogao zad “voljiti za naše grijehe pravdi 
božjoj, te u istinu zadovoljio, kad je u tu svrhu čovjekom 
postao, trpio i umro, to se milost oproštenja grijeha temelji 
izključivo na njegovim zaslugama. Ta se istina nalazi bezbroj 
puta izražena u sv. pismu. Sv. Pavao piše: »Bog Otac nas 
stavio u kraljevstvo svoga Sina, u kojemu imademo spasenje 
po njegovoj krvi oproštenje grijeha« (Kološ. 1, 13—14). A sv. 
Petar kaže: »Vi znadete, da nijeste otkupljeni prolaznim zlatom 
i srebrom od taštoga života, koji je od otaca na vas prošao, 
već dragocjenom krvi Kristovom, kao neokaljanoga i prečistoga 
Jaganjca« (I Petr. I, 18—19). Za to uči sabor tridentski: »Opro- 
štenje naših grijeha zaslužio nam naš Gospodin Isus Krist, 
koji, dok smo bili njegovi neprijatelji, po neizmjernoj ljubavi, 
kojom nas ljubio, po svojoj presvetoj muci na drvu križa, za- 
služio nam opravdanje, te za nas Bogu Ocu zadovoljio (sess. VI. 
cap. 7. de justif.). Mi dakle dobivamo u katoličkoj crkvi oproštenje 
grijeha radi zasluga Isusa Krista. Te istine ćemo se, bogoljubni 
slušatelji, sjećati, kad god ćemo moliti članak: »oproštenje gri- 
jeha«, i kod toga srcem punim zahvalnosti gledati k našem pre- 
dobrom Spasitelju i priznati: »Isuse, Tebi, Tebi jedinomu 
moram zahvaliti, da mi se moji grijesi opraštaju « 

3. Mi u katoličkoj crkvi radi zasluga Isusa Krista dobi- 
vamo oproštenje svih grijeha. Dok je još Krist na zemlji 
živio, opraštao je grješnicima svake vrsti, koji su k njemu do- 
lazili sa pravom skrušenosti. Tako Mariji Magdaleni koja je 
bila općenito razvikana radi svojih raskalašenosti; tako pre- 
ljubnici u hramu; razbojniku na križu. Kao što Krist, tako ima 
crkva vlast. sve grijehe opraštati, jer joj On tu vlast izrično 
dao, veleći: »Kako je mene Otac poslao, tako šaljem ja vas« 
(Iv. 20, 21). On je hotio reći: istu moć, koju je meni Otac dao 

za opravdanje i posvećenje ljudi, dajem ja vama. Crkva u opće 
nije drugo, nego na zemlji neprestano živući Krist; toga radi 
imade ista prava i odlike, što ih imao njezin Utemeljitelj. Na- 
pokon je crkva, čega nijedan kršćanin ne niječe, od Krista 
utemeljeni zavod spasenja za ljude; svaki, bio tko mu drago, 
može se u njoj spasiti, ako inače propisane uvjete ispunja. Kad 
bi bio samo jedan grijeh, koji se ne bi mogao oprostiti, to 
crkva ne bi mogla svoje zadaće ispuniti; ona više ne bi bila 
zavod spasenja ljudi, jer ona ne bi mogla spasiti onih, koji 
bi bili takim grijehom okaljani. Da crkva ima vlast, sve gri- 
jehe bez iznimke opraštati, slijedi megjutim jasno iz riječi Kri- 
stovih: »Kojim oprostite grijehe, oprostit će im se« Kad bi 
Gospodin bio hotio vlast opraštati grijehe na koji način ogra- 
ničiti, to se ne bi bio tako općenito izrazio on bi bio morao 
pobliže označiti one grijehe, za koje se ne bi moglo oproštenje 
dobiti. A jer on toga nije učinio, već je govorio izrazima koji 
sve obuhvaćaju, to pravom zaključujemo, da je On svojoj crkvi 
dao vlast, sve grijehe opraštati. I apostol kaže, da nema grijeha, 
koji se ne bi mogao oprostiti, veleći: »Dječice moja, to vam 
pišem, da ne griješite. A je li tko sagriješio, to imademo za- 
govornika kod Oca, Isusa Krista, Pravednika; a On je pomi- 
renje za grijehe naše, ipak ne samo za naše grijeke, već za 
grijehe cijeloga svijeta.« (t Iv. I, T—2.) Za to je crkva osudila 
Novacijance kao krivovjerce, jer su tvrdili, da se grijesi onih 
ne mogu oprostiti, koji su vjeru zanijekali. A sv. Efrem kaže 
obzirom na te krivovjerce: »Tko tvrdi, da za slabe i posve- 
ćenja potrebne ljude nema pokore niti oproštenja grijeha, taj 
gotovo kaže toliko kao: Nema Gospodina, koji je Bog. Pokore 
i oproštenja bijaše već tamo, gdje su prekršitelji samo strahom 
pred kaznom prestrašeni bili, a u crkvi, gdje milost izlazi kao 
sunce na dostojne i nedostojne, zar da ne bude pokore ? Bog 
se već u sinagogi ljubezan očitovao, da svoje izjave suda pro- 
mjeni, da se pokornicima pokaže uslužnim, a u crkvi da ih on 
odbaci?« »Ne«, nastavlja svetac, »ne, nije tako, kako ti krivo- 
vjerče, govoriš; jer je pokora i oproštenje s crkvom zdru- 
ženo, /“a ona razumije dobro, one, koji ne će ostati u bez- 
boštvu, k Bogu dovesti, te ih opet za vječni život izmiriti.« 

Ako se pak može u katoličkoj crkvi svaki grijeh opro- 
stiti, pita se, zašto onda kaže Krist: Svaki grijeh i hula proti 
\ 

ljudima oprostit će se, ali hula proti Duhu svetomu ne će se 
oprostiti« (Mat. I2, 31). Po toj Gospodinovoj izjavi ipak se 
čini, da ima grijeha, koji se ne mogu oprostiti. Ovdje moramo 


opaziti, da Isus Krist pod hulom, grijehom proti Duhu sv., ne 


razumijeva kaki odregjeni grijeh, već neskrušenost, okorjelost 
u grijehu. Farizeji, kojima je te riječi kazao, nijesu vjerovali 
njegovim očitim čudesima: u zlobi svoga srca išli su tako 
daleko, te su oni, da uzmognu zanijekati božanstvo Isusovo, 
od njega učinjena čudesa pripisivali gjavlu, ustrajali su dakle 
iz čiste zlobe u nevjeri. Grješnici, koji naliče tim farizejima, 
dakako da ne mogu postići oproštenje grijeha; razlog toga 
nije u grijehu, već u okorjelim, zlobnim srcima grješnika: oni 
naime ustraju zlobno u grijehu, ne će se obratiti, s toga im 
se ne može oprostiti, jer, kako ćemo čuti, oproštenje grijeha 
neophodno nužno pretpostavlja promjenu mišljenja i obraćenja. 
Ako pak taki grješnici svoje mišljenje promijene, napuste svoje 
protivljenje proti milosti Duha sv., te se u istinu obrate, to 
mogu postići oproštenje. Za dokaz nam može ovdje služiti 
Manases, kralj judejski. Više od 40 godina vladao je taj kralj 
u Jeruzalemu, te je u to vrijeme gomiljao grijeh na grijeh. 
Otpao je od Boga, svoga Gospodina i postao idolopoklonac, 
činio kojekako praznovjerje i čarolije, i kod sebe je držao 
čarobnjake i zakljinaoce, koji su ga morali podupirati u nje- 
govim bezbožnostima. Nezadovoljan, da bude sam bezbožan, 
zavagjao je i narod na krivoboštvo i sve opakosti tako, kako 
sv. povjest kaže: »Juda i stanovnici Jeruzalema gore su radili, 
nego li svi narodi, koje je Gospodin uništio pred licem sinova 
izrajelovih.« Bog govoraše tomu opakomu čovjeku, te ga opo- 
minjaše najozbiljnije na pokoru, ali badava, Manases je otvrd- 
nuo svoje srce, ostao na svojim zlim putevima. On je dakle 
očito bio grješnik proti Duhu sv., jer se je priznatoj istini 
protivio, te je proti spasonosnim opomenama imao okorjelo 
srce, A ipak eto, taj opaki kralj nagje još milost; jer pošto je 
izgubio svoje kraljevstvo, te u okovima bio odveden u Babilon, 
promijeni on napokon svoje zlo mišljenje, činio veliku pokoru 
pred Gospodinom i molio za smilovanje. I Gospodin mu bijaše 
milostiv, oprostio mu njegove grijehe, i odveo ga opet u Je- 
ruzalem, gdje je još dulje vremena bogobojazno vladao (2 
Paral. 33, 1—20). Prema tomu nema grijeha, koji se ne bi 

mogao oprostiti. Kad bi grijehe cijeloga svijeta natovarili na 
svoju savjest, te bi u njima ostarili, ipak ne bi smjeli zdvojiti 
o našem spasenju; Isus Krist je dao svojoj crkvi vlast sve 
grijehe opraštati, bilo ih koliko mu drago i bili još taki teški. 
Rimski katekizam kaže: Nipošto ne smijemo vjerovati, da je 
vlast opraštati grijehe ograničena samo na stanovite vrsti 
grijeha, jer se ne može tako sramotni čin počiniti ili pomisliti, 
kojega crkva ne bi mogla otpustiti; kao što nitko ne može 
biti tako bezbožan i opak, da ne bi mogao imati stanovito 
ufanje, postići oproštenje, ako svoje zablude pravo okaje. Ta 
vlast takogjer nije na taj način ograničena, da bi se mogla 
samo u stanovito vrijeme vršiti, jer u koje se god vrijeme želi 
koji grješnik k spasenju obratiti, ne smije se odbiti, kako to 
naš božanski Spasitelj uči, kad prvaku apostola na pitanje, 
koliko puta valja grješnicima oprostiti, da li sedam puta? od- 
govara: »Ne sedam puta, već sedam puta sedamdeset« (Mat. 
15, 21). 

4. U katoličkoj crkvi postizavamo ne samo oproštenje 
grijeha, već i kazne, što ih zaslužujemo za grijehe. Ne treba 
ni spominjati, da ovdje nije govor o onim kaznama, koje 
svjetska oblast nalaže nekim prestupcima i zločincima. Tko je 
n. pr. krivac kragje, krive prisege, silovanja, ubijstva, razboj- 
stva i t.d. bude po zakonima države kažnjen zatvorom ili 
smrću. Na take kazne se ne proteže vlast crkve, jer crkva 
nema ništa s tijelom, već s dušom, ne s vremenom, već sa 
vječnošću. Kad griješimo, zaslužujemo kaznu pred Bogom, 
Jer prestupamo njegov sv. zakon, te mu uskraćujemo posluš- 
nost, koju mu dugujemo kao našemu Gospodinu. Ta kazna je 
ili vječna, koju imamo podnijeti u paklu, ili vremenita, koju 
moramo snositi u čistilištu, prema tomu, da lije učinjeni grijeh 
težak ili lahak. Crkva dakle ima viast opraštati obje kazne, 
vječnu i vremenitu. Razlog je toga, jer je crkva od Krista 
dobila istu vlast, što je on sam imao. Krist je pak imao vlast 
opraštati ne samo grijehe, već i kazne i to vječne i vremenite. 
To vidimo na onom razbojniku na križu. Bio je on zločinac, 
koji je zaslužio smrtnu kaznu, kako sam priznaje, zaslužio je 
bez dvojbe vječnu kaznu u paklu. Isus mu pak rekao: «U 
istinu, kažem ti, danas bit ćeš sa mnom u raju« (Luk. 23, 43). 
Je li taj skrušeni razbojnik još isti dan mogao biti s Isusom 

u raju, tj. u nebu ili bar u pretpaklu, jasno je, da mu je 
kazna za grijeh, i to kazna pakla i čistilišta otpuštena bila. 
Da crkva može otpuštati ne samo grijehe nego i kazne, sli- 
jedi takogjer iz riječi Kristovih: »Što razriješite na zemlji, bit 
će razriješeno i u nebu« (Mat. 18, 18). Gospodin je tim riječima 
dao svojoj crkvi najveću vlast, ona može sve odstraniti, što 
bi nam sprječavalo postignuće našega vječnoga cilja, prema 
tomu može opraštati ne samo grijehe, već i kazne. Osim toga 
sam nas razum upućuje, da crkva mora imati vlast otpuštati 
kazne. Što bi nam koristilo, kad bi nam se mogli grijesi 
oprostiti a kazne ne bi; mi bi propali, a crkva prema tomu 
ne bi bila spasonosni zavod ljudi. Crkva dakle ima vlast za 
grijehe "pred Bogom zaslužene kazne opraštati, Vječna se kazna 
oprašta u svetim sakramentima krsta i pokore,.a vremenita u 
svetom sakramentu krsta, i djelomice bar u svetom sakramentu 
pokore kao i u ostalim svetim sakramentima, a osobito po 

oprostu, o čemu će biti više govora kod nauke o svetim sa- 
kramentima i o oprostu. 

Sada znadete, b. s., što vas uči deseti članak vjere : 
»Oproštenje grijeha«. On sadržaje utješnu istinu, da mi mo- 
žemo u katoličkoj crkvi radi zasluga Isusa Krista postići 
oproštenje grijeha i svih za grijehe pred Bogom zasluženih 
kazna. Iz ovoga možete opet upoznati, kako ste sretni, što 
pripadate katoličkoj crkvi. Ona, katolička crkva, ne kazuje 
vam samo sa sigurnošću, što morate znati i vjerovati, da se 
Bogu dopadnete i spasite; već vas takogjer opravdava i po- 
svećuje, te vas na taj način čini sposobne i dostojne vječne 
blaženosti, koju po božjoj volji morate postići. Ona naliči 
majci, koja ima ne samo najbolju volju, već i sredstava u 
izobilju, da učini svoju djecu sretnom. Tako mnogo milijuna 
ljudi živi i umire u grijehu, te za uvijek propada, jer nemaju 
sreće biti članovi katoličke crkve. Vi ste pak u toj crkvi ro- 
gjeni i uzgojeni, te svaki dan imadete priliku očistiti se od 
ljage grijeha, s Bogom se izmiriti i raditi oko spasenja svoga. 
O, zahvalite Bodu ganutim srcem za tu milost i činite se nje 
dostojatina, izvršujući savjesno uvjete nužne za postignuće 


oproštenja. A koji su to uvjeti? Upoznat ćemo ih, kad odgo- 


vorim na pitanje, što mi moramo činiti, da postignemo 
oproštenje grijeha. 


I. 

Da postignemo oproštenje grijeha, nužno je, da činimo 
pravu pokoru, i da dostojno primamo sakramente 
odregjene-od Krista za oproštenje grijeha. 

1. Da mi postignemo oproštenje grijeha, mo- 
ramo činiti pravu pokoru. Pokora je jedino sredstvo 
spasenja za grješnike, ako je propuste, sigurno propadaju. 
»Duša, koja griješi«, kaže Gospodin kod proroka, »neka umre. 
Ako pak bezbožni pokoru čini za sve svoje grijehe, što ih je 
počinio, te sve moje zapovijedi ispunja, te pravo i pravednost 
vrši, neka živi, di živi, a ne umre« (Ezek. 18, 20—21). A Isus 
kaže: »Ako pokore ne činite, svi ćete zajedno propasti« (Luk. 
13, 3). Na temelju tih božanskih izjava kaže koncil tridentski, 
»da je pokora svim ljudima, koji se bilo kojim smrtnim gri- 
jehom okaljali, i onima, koji su se po sakramentu krsta željeli 
očistiti, u svako vrijeme nužna da postignu milost i pravednost« 
(Sess. XIV. cap. I). 

Pita se: Što se razumijeva pod pokorom? To je pitanje 
važno, jer mi ne možeruo po svakoj, već samo po pravoj po- 
kori postići oproštenje grijeha. Pokora sastoji po rimskom ka- 
tekizmu u tomu, da se od sve duše k Bogu obratimo, učinjene 
od nas grijehe mrzimo, ujedno čvrsto odlučimo popraviti zle 
običaje i zlo ćudoregje, ufajući se, da ćemo od božanskog 
milosrgja postići oproštenje. Tko dakle čini pravu pokoru, taj 
se vraća natrag k Bogu, kojega je grijehom ostavio. On mi- 
jenja svoje mišljenje: prije je ljubio zlo, sada ga više ne ljubi, 
već ga mrzi od svega srca, i sve bi dao za to, da ga može 
učiniti neučinjenim. Prema dobru je bio nehajan, moguće ga 
dapače mrzio; sada ga ljubi i najviše za njim teži. Prije je 
posve bio zemaljski čovjek, svoju blaženost tražio u radostima 
i dobrima svijeta; sada pak nalazi više radosti u nebeskim do- 
brima, te ništa više ne želi, nego Bogu služiti i pripadati mu 
za vremenitost i vječnost. Spominje se pogibelji, u koju ga 
doveo njegov grješni život, i sveti strah napunja dušu njegovu. 
Govori: »da sam u mojim grijesima umro, što bi bilo iz mene? 
Ja bi jednako milijunima grješnika, koji su moguće Boga manje 
uvrijedili, nego li ja, gorio u ponoru paka.« Spominje se neiz- 
mjerne ljubavi i milosrgja božjega, koji je dao Sina svoga je- 
dinorogjenoga.na smrt, da grješnike spasi, koji ga do sada 

tako ustrpljivo snosio, te mu njegovu nezahvalnost vraćao sa 
dobročinstvima; duboka bol obuzme njegovo srce, da je mogao 
tako dobroga Boga tako teško uvrijediti. Ozbiljno odluči; ne ići 
više putem grijeha, svoje zle običaje izkorijeniti, griješne pri- 
like izbjegavati, te sprovoditi pravi kršćanski, kreposni život, 
Pun pouzdanja u milost božju, govori s apostolom: »Siguran 
sam, da me ni život ni smrt ne može rastaviti od ljubavi božje« 
(Rimlj. 8, 38—309). 

To je osjećanje grješnika, koga oduševljava pravi duh 
pokore: on promijeni svoje srce, pošto se odvrati od grijeha, 
a k Bogu se obrati, s čvrstom odlukom, da mu ni za što na 
svijetu ne će biti više nevjeran. Taku pokoru traži Gospodin, 
kad govori preko proroka: »Obratite se k meni od svega srca 
molitvom, postom i plačem, Razderite srca vaša, a ne odjeće 
vaše« (Joel. 2, 12). Židovi su običavali poderati svoju odjeću, 
kad su pokoru činili, te tim očitovali svoju duševnu bol. Mnogi 
su s toga mislili, da to već znači pokoru činiti, ako poderu 
svoju odjeću, glavu svoju pepeljom posiplju, te na sebi izvana 
nose znakove skrušenosti, a da nije nužno, da promijene svoje 
zlo, iskvareno mišljenje. Ali Gospodin im je kazao, ne razdi- 
rajte svojih odjeća, već svoja srca; zle sklonosti, neuredne po- 
hote i strasti izkorjenite, i »načinite si novo srce, novi duh« 
(Ezek. 18, 31). To je pokora, koja mi se dopada, a vama pri- 
bavlja oproštenje grijeha. Taku pokoru traži i apostol, kad 
piše: »Odbacite, po prvom življenju, staroga čovjeka, koji se 
raspada u željama bludnje; i obnovite se duhom uma svoga i 
obucite novoga čovjeka, koji je po Bogu stvoren, u pravdi i 
pravoj svetosti« (Efez. 4, 22 - 24). »Je li tvoja pokora takova«, 
kaže sv. Ambrozije, »da ti je sada gorko, što ti je prije slatko 
bilo, i ono, što ti je prije pripravljalo užitak, sada žalosti tvoju 
dušu, onda su tvoji uzdisaji k Bogu iskreni.« Takova je bila 
pokora Marije Magdalene. Mislite li, da je Magdalena onda, 
kad je k Isusu pristupila, njegove noge sa svojim suzama prala 
i sušila ih kosama svoje glave, imala uživanje u svojim raska- 
lašenostima ? Sigurno ne, cijelo njezino ponašanje svjedoči o 
protivnom. Njezina pojava u blagovaonici, njezina ponizna 
šutnja kod prezirna pogleda farizeja, njezine tople suze, što 
ih lije, njezina gorljivost, kojom Gospodinove noge maže, jasno 
svjedoče, da se njezino cijelo srce obratilo i obnovilo; da ona 
svoje grijehe bolno žali, da ona Isusa nad sve ljubi, te ga za 

nikaku cijenu svijeta ne će uvrijediti. Zato kaže božanski Spa- 
sitelj: »Njoj će se mnogi grijesi oprostiti, jer je mnogo lju- 
bila« (Luk. 7, 47). 

Razmislimo samo u kratko b. v., je li naša pokorapraya? 
Mnogi čine pokoru, ali kako? Je li se njihovo mišljenje pro- 
mijenilo? Mrze li grijeh? Ljube li krepost? Jesu li ozbiljno 
odlučili Boga više ne vrijegjati? Ne, njihovo srce je još uz 
grijeh, za dobro su nehajni, posve su hladni prema Bogu, te 
nipošto nijesu ozbiljno odlučili, svoj dosadanji život promije- 
niti. Je li to prava pokora? To je pokora samo na izliku, jer 
se u nutrinji nije dogodila nikaka promjena, nikako obraćenje. 
Taki pokornici ne postizavaju oproštenja grijeha, ostaju u 
grijehu prije i poslije ispovijedi, dapače oni si oteščavaju sa- 
vjest novim teškim grijehom, svetogrgjem, jer nedostojno pri- 
maju sv. sakramenat. : 

Imade osoba, osobito kod ženskoga spola, koje kod koje 
propovijedi, čitanja koje duhovne knjige ili u ispovjedaonici 
uzdišu i plaču radi svojih grijeha. Tu n. pr. plače osoba, koja 
je dulje vremena sprovodila raskalašen život. Je li to prava 
pokora? Moguće da, a moguće ne. Moguće su to suze Eza- 
vove; plače moguće, ne radi grijeha, već radi zlih posljedica 
grijeha. Izgubila je svoju čast, radi zla ponašanja ne smije 
prestupiti praga roditeljske kuće, odbačena je i prezrena u 
gorkoj nevolji. To su zle stvari, zato ona plače, te se gotovo 
ne može utješiti u svojoj boli. Ali uzmimo, da je sačuvana od 
tih zala, bili onda bila plačuća Magdalena? Vrlo dvojim; po 
svoj prilici bi bila još i danas tako lakoumna kao i prije, te 
bi još dugo trebali čekati, dok bi bila tako ponizna, kako je 
sada. Istina je, da Bog često po križu i muci grješnike dovede 
do spoznaje i pokore, ali to je sigurno, da su suze grješnika 
tako dugo bez ploda, dok se njegovo srce ne obrati. Zato kaže 
sv. Krisostom: »Treba dobro paziti, da se u tom pogledu ne 
prevarimo, jer ja sam mnoge vidio, koji su postili i plakali, 
udarali se u prsa, nosili cilicij, tako, kad bi po vanjštini sudili, 
morali bi držati, da su obuzeti pravom skrušenosti, ali nijesu 
bili, jer se njihova nutrinja nije slagala s vanjštinom, te sve te 
vanjske trapnje, kod kojih srce ne sudjeluje, nijesu drugo, 
nego sjena pokore.«« Niti isti popravak života nije prava po- 
kora, ako se ne temelji na poboljšanju srca. Ima ih, koji su 
sprovodili vrlo bludni život ili su bili odani pijanstvu, igri. Sada 

su se popravili, žive čisto, ne piju i ne igraju više. A zašto 
to čine? Zar zato, jer od srca mrze nečistoću, pijanstvo, grješnu 
igru, te im je žao Boga vrijegjati tim teškim grijesima? Ne, 
oni ne čine više tih grijeha, jer im fali za to sila, sredstva, 
prilika. Taki grješnici naliče pticama, koje više ne lete, jer su 
im krila obrežana ; starim lavovima, koji više ne izlaze na plijen, 
jer su oslabili: njihova pokora je nedjelotvorna, i ne može ih 
s Bogom izmiriti. 

Morate dakle dobro razlikovati pravu pokoru od lažne, 
da se sami ne prevarite, te si ne pripravite mjesto spasenja 
propast. Samo onda, je li vaša nutrinja promjenjena i obnov- 
ljena, tj. ako mrzite zlo, a dobro iskreno ljubite i jeste li 
ozbiljno odlučili, Boga više ne vrijegjati, imadete pravu pokoru 
i možete se nadati oproštenju grijeha. 


2. Ali po samoj pokori još ne postizavamo oproštenja , 


grijeha, zato je još nužno, da mi primimo sakramente, 
odregjene za oproštenje grijeha. U starom zavjetu 
nije bilo sv. sakramenata, po kojima bi ljudi mogli postići opro- 
štenje svojih grijeha i milost posvećujuću, jer su sakramenti 
cijena dragocjene krvi, što ju Isus Krist za nas na drvu križa 
prolio. Ipak se i u starom zavjetu ljudima grijesi opraštali, kako 
to znademo o Davidu, Manasesu, Ninivićanima i drugima. Te 
milosti bili su dionici obzirom na budućega Spasitelja, komu 
svi ljudi prije i poslije njega svoje spasenje zahvaljuju. Sred- 
stvo, kojim su mogli postići oproštenje grijeha, bijaše pokora, 
o kojoj sam do sada govorio. Morali su svoje grijehe od srca 
okajati i ozbiljno se za pokoru odlučiti. A to sredstvo bijaše 
podvrgnuto mnogim teškoćama i manjkavo; jer su im falili 
sakramenti, oprosti i mnoga druga sredstva milosti, kojima bi 
bila podaprta njihova slaboća, i ono što je falilo njihovoj po- 
kori, bilo bi tim sredstvima nadomješteno. Pak jesu li osobitom 
gorljivosti pokore postigli oproštenje grijeha i kazne, to ipak 
nijesu mogli u nebo ući; to im je ostalo: tako dugo zatvoreno, 
dok Krist nije djelo spasenja ispunio. : 

Koliko smo mi sretniji u novom zavjetu! Mi imademo dva 
sv. sakramenta, po kojima nam se grijesi opraštaju, sakramenat 
krsta i pokore Krst nas čisti ne samo od ljage istočne 
nego i od svih osobnih grijeha, ako i takih imademo. Sv. Grgur 
kaže: »Kod krstionice nestaje svih grijeha, kao što se iskre 
vatre otrnu u vodama mora; jer ništa nije niti ne ostane osude 

vrijedna u onima, koji su po krstu u Kristu Isusu«. Ujedno 
taj sakramenat milosni uništava sve kazne, koje grijehom za- 
služimo, vječne i vremenite, tako da oni, koji poslije krsta više 
ne griješe, odmah poslije smrti u nebo ulaze. Tu istinu vjere 
izriče sabor u Fiorenci ovako: Pravednici dolaze, ako umru, 
prije nego sagriješe, odmah u nebo«. Kako li mi bili sretni 
da smo savršenu krsnu nevinost sačuvali kroz cijeli naš život! 


Mogli bi potpunom sigurnošću umrijeti, da ćemo doći do ra- 


dosti izabranika a dane moramo trpjeti nijedan čas muke čisti- 
lišta. Ali ako i grješimo, teško grješimo i milost krsnu izgubimo, 
ne smijemo zdvajati o našem spasenju, naš preljubazni Spa- 
sitelj ustanovio je još jedan drugi sakramenat po kojemu mo- 
žemo opet steći izgubljenu milost naime sakramenat pokore. 
Taj sakramenat po svojem djelovanju do duše zaostaje za sakra- 
mentom krsta, ali ipak po njemu postizavamo uvijek toliko mi- 
losti, koliko nam je nužno, da postignemo spasenje svoje duše. 
Po sakramentu pokore opraštaju nam se grijesi učinjeni poslije 
krsta, i vječne kazne, ali vremenite se uvijek ne opraštaju. U 
tom se razlikuje pokora od krsta, koja uništava i sve vreme- 
nite kazne. Crkva nam pruža ipak mnogo drugih sredstava, 
a megju tima osobito oproste, po kojima postizavamo oproš- 
tenje i vremenitih kazna. Vlast, u sakramentu pokore opraštati 
grijehe imadu biskupi i od njih odregjeni svećenici katoličke 
crkve; jer su samo ovi zakoniti nasljednici apostola, kojima 
je Krist dao vlast opraštati grijehe. Sv. Krisoston opaža: »Ži- 
dovski svećenici imali su vlast oslobagjati od tjelesne gube, 
— ali ne, oslobagjati, nego nad onima, koji su već bili oslo- 
bogjeni, o tomu sud izreći. Naši su svećenici dobili vlast, ne 
tijelo od gube, već dušu od njezine nečistoće — ne samo oslo- 
bogjenom proglasiti, već u istinu osloboditi«. 

Da pak u istinu postanemo dionici milosnog djelovanju sv. 
sakramenata krsta i pokore, moramo ih dostojno primati. 
Od nejake djece, koja se krste, svakako se ne traži nikaka 
priprava, jer nije moguća, hoće li pak odrasli sakramenat krsta 
dostojno primiti, moraju imati sv. vjeru, svoje grijehe od srca 
okajati i ozbiljno odlučiti, Bogu služiti i po njegovom sv. za- 
konu živjeti. Bili im falila ta priprava, primili bi sakramenat 
krsta nedostojno, pak mjesto blagosova postali dionici pro- 
kletstva. Što ge tiče sv. sakramenta pokore, već su vam po- 
nati uvjeti za dostojno primanje njegovo, morate, pošto ste 

Duha sv. zazvali i svoju savjest brižno ispitali, probuditi pravu 
skrušenost radi svojih grijeha sa ozbiljnom odlukom, iskreno 
ih ispovijediti, te naloženu pokoru marljivo izvršiti. O tomu 
će biti opširnije govor, kad ćemo napose o sakramentu pokore 
govoriti. 

Od srca b. s. zahvalite Bogu za oba izvora spasenja što 
ih je za vas otvorio u katoličkoj crkvi i nastojte biti dionici 
milosti, koje iztiču iz njih. Nad sve cijenite milost krsta, jer 
nema veće milosti od nje. Tko je savršeno sačuva, i u njoj umre, 
odmah bude primljen u stanove nebeske. Krsćanski roditelji! 
često svojoj djeci na srce stavite sreću, koje su postali dionici 
u krstu, te ih potičite, da tu milost krsta kao predragocjeno 
blago brižno čuvaju. Ali ih je samo malo, koji sačuvaju krsnu 
milost, te gotovo svi, koji postignu višu dobu, više ili manje 
teško sagriješe, to upotrebljujte sredstva, što ih milosrgje božje 
pripravilo za spasenje duše vaše — sv. sakramenat pokore. 
Ne idite stopama onih mlakih kršćana, koji se na godinu jednoć 
ili najviše dva puta ispovijedaju, već često dolaziti do sudišta 
božanskoga milosrgja; jer jedva ima jače sredstvo, da vam 
savjest sve više očisti, od ponovnog pada vas sačuva, do krš- 
ćanskoga savršenstva dovede, nego li češća ispovijed, osobito je 
li s njom združena sv. pričest. Nema s toga kršćana, koji bi 
bio željan spasenja, a ne bi se češće ispovijedao. Ali ne ispo- 
vijedajte se samo često, već i dobro. Srdačnom se molitvom 
obratite u Duhu sv. da vam dade svoju milost, te ispunite sve 
uvjete za dostojno primanje sakramenta pokore, brižno ispi- 
tujte svoju savjest, probudite srdačno pokajanje radi vaših 
grijeha, učinite ozbiljnu odluku radije umrijeti, nego li Boga još 
jednoć uvrijediti. Tužite se onda djetinjom iskrenošću na sve 
svoje grjehe, koliko bolje možete, te poslije ispovijedi nastojte 
o skrušenom životu. Ne zaboravite, da je skrušenost, poka- 
janje kako sam ga sada opisao, najnužniji zahtjev sv. sakra- 
menta pokore, da se dostojno primi i postigne oproštenje grijeha. 
Budite dakle skrušeni, dok živite; onda možete deseti članak : 
»oproštenje grjeha» u životu i na smrti, s utjehom i pouz- 
danjem izgovarati, jer za vas onda vrijede riječi, što ih bo- 
žanski Spasitelj skrušenom uzetu rekao: »Budi utješen sinko 
moj, tvoji grijesi su ti oprošteni!« (Mat. 9, 2.) a 


Amen bo Ku 


